
ELŐSZÓ. 


Midőn azon gondolat villant meg lelkemben, 
hogy megírjam a magyar nemzeti függetlenség 1848- 
ki s 49-ki harczának történetét, egyszersmind több, 
e munkára vonatkozó kérdés tolakodott elémbe. 

, Van-e ily könyvre szükségünk?  Korszerű-e 
az? Hasznos szolgálatot teendek-e általa nemze- 
temnek ? 6 

Mindenek előtt e három kérdés állott előttem. 
De ezek csak röviden foglaltak el: már készen volt 
megfejtésök. Ugyanazon okok s érvek, melyeket a 
, Huszonöt év történelmének" előszavában érintet- 
tem, : harczolának az új vállalat mellett is. 5 azok 
most még erősebben hatottak reám, mióta azon ked- 
vező fogadtatásban, melyben a , Huszonöt év törté- 
nelme" részesülni szerencsés vala,  nemzetem közvé- 
leményét láthatám az iránt is nyilatkozni, hogy ama 
könyvet korszerűnek, hasznosnak, sőt szükségesnek 
itélte ifjabb nemzedékeink oktatására s felvilágositá- 
sára hazánk, nemzetünk történelmében. 

E kérdésekkel szemben egy perczig sem haboz- 
tam volna tehát a munka megkezdésére nézve, ha 
még egyéb kérdések is nem igénylik vala fontolga- 
tásomat. Rk 

a Lehet-e már megirni az 1848 és 49-ki korszak 
történetét? 6 pe 

E kérdés álla most egész súlyával lelkem előtt. 
És itt, őszintén megvallom, mennél inkább elmélyed- 
tem ennek fontolgatásába: annál több nehézség me- 
rűlt fel előttem. Lehetetlen volt nem látnom, nem 
éreznem, mily kényes dolog irni oly korszak esemé- 
nyeiről, melyeknek szereplői még jobbára élnek, s 
együtt véve az események egyes részleteit jobban 
. ismerik, mint a történetíró egy maga ismerheti. Mily 
könnyen tévedhet ezen események elbeszélésében, — 
mire az anyagot nem mindig önészlelésből, öntapasz- 
talatból, sem mindig a hitelesség valamennyi kellé- 
keivel bíró okmányok s más iratokból; hanem gyak- 
ran csak mások, nem mindig. való s részrehajlatlan 
előadásából; vagy ha talán önmagából is, de az ese- 
mények tömege által túlterhelt, gyarló emlékezetéből 
merítheti! Mily nehéz feladat, továbbá, igazságosan 
méltányolni s megitélni a nagy számu szereplők jel- 
lemét, körülményeit s indokait, melyek közt s me- 
lyek által cselekvésre indíttattak! Mily könnyen té- . 
vedhet, midőn egyedül a végrehajtott s talán nem is 
teljesen felvilágosított tényekből itél az egyéniségek 
jelleme, indulata felett, a nélkül hogy ezen egyéni- 
ségeket akár személyesen eléggé ismerné, akár oly 

okmányok állnának előtte, melyekben ezen egyéni- 
ségek önmagok adnák kezére az itélet anyagát, s 
ha nem szándékosan is, — mi még czélravezetőbb, 
önmagok szolgáltatnák. annak elemeit! 

Mind ezen s több más rokon tekintetek oly sú- 
lyosaknak látszának, hogy már-már végkép felhagyni 
akartam e munka kiadásával. De végre mégis ama 
nagy fontosságú okok birtak elhatározásra, melyek 
e vállalatot oly színben tüntették fel előttem, mely 
kételkedni nem engedett, hogy általa hasznos szol- 
gálatot teendek nemzetemnek. ; 

Midőn azonban ezen okok által meggyőzetve, 
az említett nehézségeken túltehetni vélém magamat, 
egyszersmind ezentúl megfogadtam magamnak, hogy 
az adatok gyűjtésében buzgó, "azok tömbezésében 
lelkiismeretes leendek; hogy az események elbeszé- 
lésében, szintúgy mint a szereplő egyéniségek meg- 
itélésében, a mennyire emberileg lehető, minden 
szenvedélyt s indulatot, szeretetet úgy mint gyűlöle- 
tet, magamba fojtva, a legtárgylagosabb részrehaj- 
latlansággal járandok el: elmondandó mit igaznak 
ismerek bármiről és bárkiről; méltánylandó vagy 
gáncsolandó mindent mit lelkiösmeretem méltányolni 
vagy gáncsolni késztet, barátról és ellenségről, isme- 
rősről s ismeretlenről, bajtársról és közönyösről egy- 
aránt; " csak azt nézve mindenben és mindenkiben: 
mi igaz, mi való; a jónak, jognak és szabadságnak 
szolgált-e, vagy az ármánynak,  törvénytelenségnek 
. és kényuralomnak. Megfogadtam magamnak, hogy 

az események szintúgy mint a szereplő személyek 
tekintetében csak egy erő s egy szenvedély által 
engedendem vezettetni tollamat: az igazság ereje, a 
szabadság- és hazaszeretet szenvedélye, által; nem 
tekintve, nem kérdezve soha, tetszik-e vagy nem az 
illetőknek. Mennyire sikerűlt teljesíteni fogadásomat, 
beváltani önmagamnak adott szavamat? — az olva- 
sót illeti az itélet. Annyit eleve magam is mondha- 
tok, hogy a hol akár az események folyamának el- 
beszélésében, akár a tények tömbezésében, akár végre 
az egyéniségek megitélésében hibára, tévedésre vagy 
hiányra találand : azt szándékomnak nem, csak gyar- 
lóságomnak fogja tulajdoníthatni. A hiányok pótlása, 
a hibák helyreigazitása a jövendő kornak lesz fel- 
adata, midőn majd az e korszakra vonatkozó hiteles 
iratok lassanként mind napfényre jőnek, s egy töké- 
letesb műnek készítését lehetővé teszik. 

De a nemzetünk életébe, hazánk jövőjének ala- 
kulásába oly mélyen beható korszak történelme addig 
se maradjon üres lap. Mondhatatlan sok tanulság 
rejlik abban, nemzetünk jövőjére nézve hasznossá 
válható. Legyen tehát az ifju nemzedéknek, mely 
azóta serdűlt fel, e korszakról addig is kézi könyve, 
melyet lapozva, a multakból tanulmányt s erőt, eszé- 
lyességet, s életbülcseséget, reményt és kitartást me- 
rítsen magának a jövőre. Ennyit e könyv, úgy ér- 
zem, minden hiányai mellett is eredményezhet, csak 
elfogulatlanúl vegye azt kezébe az olvasó. 

A könyv formáját illetőleg sokáig haboztam : 
vajjon a ,Huszonöt év történelmének" folytatása 
gyanánt, ugyanazon czím alatt, tegyem-e közzé e 
mindössze is csak 16—17 hónap történelmét,  mint- 
egy utólsó felvonását azon nagy nemzeti drámának, 
mely körülbelül 1825-tel kezdődött; — vagy önál- 
lólag ereszszem a világba? 

Egynémely érv amazt látszék javasolni. Azon 
események, melyek az 1848-ki april közepétől kezdve 
lefolytak, — első tekintetre úgy tűnhetnek elő, mint 
szükséges következményei a reformnak, mely egy 
századnegyeden keresztül lépésről lépésre haladva, 
az 1848-ki márcziussal fejeztetett be. Mert kétséget 
nem szenved: ha nem, vagy másként történik az, mi 
az említett évi márcziusban s aprilban történt, a kö- 
vetkező eseményeknek is hiányzik létoka; ha a nem- 
zeti függetlenség márcziusban, úgy mint történt, tel- j 
jesen nem állíttatik helyre: az év folytában nem 
kellett volna küzdeni a függetlenség fentartásáért. 
Némi okozati összefüggést tehát nem lehet tagadni 
a két korszak között. ; 

Ha azonban a dolog velejére hatunk, úgy lát- 
juk, hogy okozatossági kapocs, mi szükségességet 
feltételez, tulajdonképen még sem létezik a betető- 
zött reform és a függetlenségi harcz között : az 
1848-ki és 49-ki események nem szükséges követ- 
kezményei a.  márcziusban és aprilban végbement al- 
kotmányos átalakúlásnak. s érvényre jutott törvé- 
nyeknek. Az összefüggés köztök csak esetleges. Te- 

gyük, például, hogy a dynasztia, a maga valódi ér- 
dekeit kellőleg felfogva, más irányban indul; és akár 
arra határozza magát, — miről már máskor is volt 
szó, hogy Magyarországot tegye alkotmánynyal meg- 
ajándékozandó minden tartományainak súlypontjává, 
Budapestet. monarchiája központjává s a maga szék- 
helyévé; akár, — mit a körülmények hatalmasan 
igénylének, hogy a német egység élére álljon s az 
egységes,  centralisált osztrák birodalom helyett, a 
nagy Németbirodalom császári koronáját tekintse a 
maga törekvései czéljául: vajjon történt volna-e az, 
minek 1848-ban és 49-ben tanui valánk? A reform 
akkor is megszülte volna-e a háborút? A nemzeti 
függetlenség helyreállításából következett volna-e e 
függetlenség fentartásáért kifejlett harcz? Bizonyára 
nem! A dynasztia, akár Magyarországra mint súly- 
pontra támaszkodva, s annak alkotmányát többi tar- 
tományaira is kiterjesztve; akár a nagy német biro- 
dalmi hegemonia birtokát megszerezve, nemcsak hogy 
semmi okot nem talált volna megtámadni a magyar 
állam függetlenségét; sőt érdekében látta volna, min- 
den erejéből meggátolni a nemzetiségek viszályait a 
magyar birodalomban, s ennek erejével nyomni el 
minden ábránd és izgatás szülte éretlen forradalmi 
mozgalmakat. 

A reformnak tehát nem volt szükséges követ- 
kezménye a háború. Én legalább úgy vélekedem, e 
kettő közt szoros okozati összefüggést,  szükségessé- 


get állítani annyi, mint tagadni Magyarország jogát 

a függetlenségre. Ha márcziusból szükségkép kellett 
volna következni a háborúnak : a nemzetnek, legalább 
a történelmi téren, nem volt volna jogában a refor- 
mot indítványozni s keresztülvinni; — mit, úgy hi- 
szem, alaposan senki sem. állíthat. : 

Én tehát egyátaljában nem tartom körénk 
azon felfogást, mely az 1848 és 49- ki függetlenségi 
harczot úgy állítja fel, mint utólsó felvonását ama 
drámának, mely 1825-tel kezdődék a nemzet életé- 
ben. Nem; e dráma teljesen befejezve lőn a reform- 
mal, melyet V. Ferdinánd az 1848-ki april 11-kén, 
az új törvényekben szentesített. Ettől kezdve egy új 
drámája nyílik meg a nemzeti életnek, mely — akár, 
kisebb mérvben véve, befejezettnek tekintessék a. 
világosvári katastrophfal, akár oly nagy korszakra, 
terjesztessék, hogy annak az 1848 és 49 csak első 
szakaszát képezze, —  időszerint közvetlen követi 
ugyan amazt, de szoros okozati összefüggésben nincs 
vele. A szereplők is, bár jobbára a régiek, de más 
alapon, más indokoknál fogva, s más elemekkel lép- 
nek a cselekvésre. j 

Ennél fogva -tehát én is összefüggesztem ugyan 
egymással a két korszakot; de a három újabb köte- 
tet, mely az utóbbit tárgyalja, önálló ftórmában nyuj- 


tom át olvasóimnak. 
Genfben, 1865 elején. 
Horváth Mihály. 

ELSŐ FEJEZET. 


Bevezetés. 


A. szellemi ébredés, mely e század második tizedében 
a nyelv és irodalom újulásával kezdődött, egy új, átalakúlási 
korszak induló pontját jelöli nemzeti s államéletünkben. 
Élesztő pára gyanánt hatott az a nemzetre; forrongást idézett 
elő, melyben a régi hagyományos elemek feloszlásnak indulá- 
nak és, mint a vegybontás lombikában, új alakok kezdének 
tömbesűlni. A mozgásba eredt társaság, szakadatlan tevékeny- 
ségben, új ágyat vájt magának, széleset és mélyet, mint az 
eszmék, melyektől izgattaték és vezérelteték, — a független 
nemzetiség, az igazság és szabadság eszméi. 

Az átalakúlás korszakai, miként az anyagi, úgy az erköl- 
csi világban, mindig és szükségkép a válságkorszakai; mert 
minden átalakúlás nem más, mint küzdelem a megifjúlás és 
elenyészés —, az élet és halál között. Nem csoda, ha a társa- 
dalmi átalakúlásoknál a rövidlátók, a félénkek, az önzők, lát- 
ván a réginek felbomlását, s vagy nem sejtvén a megifjúlást, 
vagy, érdekeik veszélye miatt, nem szeretvén az új alakúlást, 
— csak zavart látnak, fejetlenséget, anarchiát kiáltoznak; s a 
bomladozó régi rendet fentartani, az újdon alakúlást meggá- 
tolni mindenképen törekednek. Nem csoda, ha ilyetén ellen- 
tétes törekvések folytában, midőn az új eszmék bajnokai s az 


ódon rend védei egymás ellen halálharczot vívnak, a társaság 

két mélység közt halad : a kényuralom és a szabadosság mély- 
ségei között; honnan a jól rendezett szabadság honába csak 
keskeny ösvény vezet. 

Ily átalakúláson esett keresztűl a magyar nemzet azon 
századnegyed alatt, mely 1823-mal kezdődött s 1848 elejével 
végződött. A küzdelem az ó és új, a hagyomány és igazság, 
a kényuralom és szabadság, az idegen befolyás és független, 
önálló nemzetiség közt e huszonöt év alatt szünet nélkül, 
kitartó szivóssággal folyt, és, miként másutt elbeszéltem, 
avval végződött, hogy az ódon rend védei, mind hátrább nyo- 
matva, a tért és diadalt elleneiknek engedték, a szabadság 
s önálló nemzetiség pedig győzedelmet ünnepelt. ; 

E századnegyed kétségkivül legdicsőbb korszaka a ma- 
gyar nemzet történelmének. Voltak, tagadhatatlan, a nemzet- 
nek ennél belsőleg zajosb, külsőleg fényesebb korszakai, akár 
midőn nagy királyai lángszellemétől vezéreltetve, irányadó, 
feltételező hatalomként áll vala Európa keletén, erejének sú- 
lyát mindenfelé egyaránt éreztetve szomszédaival; akár midőn 
a keresztény civilisatio őre gyanánt táborozék az Alduna és 
Balkán völgyeiben, és számtalan fényes diadalaival szabott 
határt az ozmán fanatismus és barbárság rohanó árjának. De 
ily szép, ily emberiséges, magára nézve ily nagy horderejű 
korszaka, mint e századnegyed, a kereszténység felvétele óta 
még nem volt a nemzetnek. Ama, látszólag fényesebb korsza- 
kokban külsőleg nagyobb, kihatóbb, cselekvényesebb a ma- 
gyar nemzet; de e rövid korszak alatt belső nagyságának ve- 
tette meg a miveltségen, igazságon, szellemi -s erkölcsi emel- 
kedettségen nyugvó alapjait. Halkan megifjodva, fokonként ki- 
fejlődve, egészen átalakúlt. Mindenek előtt létalapjait tágítva 
és szilárdítva, a maga jövőjét biztosította, igazolva e korszak 
mozgalmai egyik nagy tényezőjének, pályája kezdetén mon- 
dott jóslatát: ,a magyar nem volt, hanem lesz!" Küzdelmeiben 
bajnokává képezte magát az új kornak, melyben a nemzetek 
már nem egyedül, sőt nem is főleg vérontó anyagi —, hanem 
inkább szellemi s erkölcsi fegyverekkel küzdenek egymás 


Első fejezet. Bevezetés. 5 


ellen; melyben a harcztér: a békés foglalkodások ezer szinű 
mezeje; a czél: tudomány és müvészet, ipar és szorgalom, jól- 
lét és gazdagság, életkényelem és szépítés, emberi jog és igaz- 
ság egyaránt mindenki számára, egyenlőség és szabadság, 
testvériség és haladás a tökélyesbülés vég nélküli pályáján. 

Mi volt Magyarország e korszak előtt, kivált az ezt köz- 
vetlen megelőzött időkben? Egy, ezernyi viszontagságai 
következtében meggyöngűlt középkori állam; mely hajdani 
nagyságának romjai közt tengve, már csak a multak emlé- 
kezetének élt; melynek még törvényes önállását, ódon- 
szerű, hagyományos alkotmányát is mindinkább elnyomta, 
megnyirbálta, összeszorította a kényuralom hatalma. 

Mi volt a magyar nemzet e korszak előtt? Egy pár 
százezer egyénből álló csoportja a kiváltságos osztályoknak, 
az elnyomott, jogtalan nép milliói mellett. Egy haladásá- 
ban megállapodott s azért enyészetnek indult társaság, el- 
avult intézményekkel, nyers, félig mívelt erkölcsökkel, a 
jóllét és míiveltség feltételeinek s eszközeinek majdnem 
teljes hiányával. Egy hátramaradt, elszegényedett társaság, 
melynek minden anyagi, erkölcsi és szellemi érdekei ugyan- 
azon állapotban tengnek vala, hol azokat a XVIII-dik szá- 
zad közepe találta; hol a föld birtoka kevés kezekben, a hű- 
béri intézmények által lebilincselve, mostohán gyümölcsözék, 
vagy épen parlagon hevert; hol ipar és kereskedelem le- 
nyűgözve, elhanyagolva, nem becsülve, fejletlenül pangott; 
hol tudomány, müvészet még gyermekpólyáiban szunnyadott, 
vagy meg sem születve hiányzott; hol a nevelés intézetei 
jobbára a szellemi butítás, erkölcsi satnyítás, vakhít s elő- 
itélet iskolái valának. Egy élettelen, álomba merűlt társa- 
ság, melyben a szellemi élet fölött sürű homály borong 
vala, s az irodalom mezejét csak hulló csillag fénye gyanánt 
világitá meg néha egy-egy költő geniusa; melybe alig kez- 
dett még behatni a XIX-dik század civilisatiojának világa 
s fürgesége; melynek társadalmi viszonyain a mozdulatlan- 
ság átka feküdt; melyben semmi élet, semmi egyesülés, 

semmi eszmecsere és haladás sem létezett, s minden mély 
álomban dermedezett. 

És mivé lett Magyarország és a magyar nemzet e kor- 
szak alatt? Egy, lassú enyészetén búsongó népből élénk, vidor 
életű nemzetté, melynek minden viszonyaiban áz ifjúság élet- 
elevensége, haladás, gyarapodás tünik a vizsgáló szemébe. 
Társadalmi viszonyai minden ágazataikban megifjodnak és 
emelkednek, fejlődnek és nemesbűlnek. A szemlátomást gya- 
rapodó ipar és kereskedelem, miket egyesek s egyesületek 
buzgó ápolás alá fognak, a tetemesen javuló közlekedési esz- 
közök, gőzhajózás, vas- és más utak, mindinkább fejlesztenek, 
— jobblétet áraszt a társaság minden rétegeibe. Mindenki ta- 
núl s törekedik szaporítani az ismereteket, terjeszteni a mí- 
veltséget. Az irodalom bámulatos gyorsasággal fejlődik; s 
mellette lassanként a müvészet is meghonosúl : a szükségesek 
mellett a hasznosra és szépre is menten kiterjed a gond, a hű 
ápolás. Budapest, hol az ország szellemi s anyagi erői hova- 
tovább mindinkább központosúlnak, gyors emelkedésnek ör- 
vend; népessége kevés évek folytában megkétszereztetik ; 
középszerű tartományi városból európai piaczczá válik, s ter- 
jedelmével szépsége és kényelmei is arányosan növekednek. 
S e mellett egynémely vidéki város is haladásnak kezd indúlni. 
A kiváltságos osztály, egy részről visszaköveteli az országnak, 
mióta Ausztriával a fejedelem egységére nézve kapcsolatba 
lépett, sokfélekép megcsorbított törvényes függetlenségét; más 
részről — s hála jobb belátásáért, önzetlen, emberiséges, nagy- 
lelkű törekvéseért, — maga áll a reformok élére. Hogy a hazát, 
nemzetet aléltságából kiemelje, önként lemond a maga, száza- 
dos kiváltságairól, s az elébb jogtalan népet magához emeli; . 
maga küzd lankadatlanul, a demokratia rémképeitől ijedező 
kormány s kevés szövetségesei ellen a kiváltságok eltörlése- 
ért, és testvérileg osztozik meg a nép alsó osztályaival a sza- 
baddá tett föld birtokában s az alkotmány minden áldásaiban, 
jogban és teherben. Ernyedetlen törekvései nyomában sza- 
baddá lesz a munka és egyesülés, a gondolat és lelkiösmeret, 

a szószék és a sajtó. Minden országgyűlés újakkal szaporítja 
a már kivívott szabadságokat ; egy-egy újabb tényezőjét szerzi 
vissza a megcsorbított törvényes nemzeti önállóságnak. Min- 
den év újabb gyarapodását jelzi az anyagi s erkölcsi fejlemé- 
nyeknek, a menten növekedő jóllétnek, szabadságnak és mí- 
velődésnek, míg végre az 1847/8-diki országgyűlés egy rész- 
ről teljesen visszaszerzi a nemzet törvényes függetlenségét, 
az ország önállóságát; más részről a húsz év óta oly nemes 
lelkesedéssel tervezett és megvitatott reformokat is végre- 
hajtja, befejezvén általok a nemzeti átalakúlás: nagyszerű 
munkáját. Minden eddig kivívott egyéni s községi szabad- 
ságok s az összes nemzeti függetlenség biztosítására, a régi 
municipalis intézmények mellé esküdtszékeket s nemzetőr- 
séget, népképviseletet s felelős parlamenti kormányt alkot; 
mindenek fölébe pedig a szabad sajtót helyezi, őréűl az 
egyéni, társadalmi és nemzeti szabadságoknak. 

April 11-kén, 1848-ban, tünt fel a nagy nap, mely a 
hosszú, nemes küzdelmek, buzgó s állhatatos törekvések e 
nagyszerű eredményeire feltette a koronát. A sokfélekép 
összebonyolódott európai körülmények közt, — midőn a fran- 
czia forradalom a világbékét fenyegetni látszék; midőn ennek 
hírére Európa minden népeiben rögtön lázas izgatottság ter- 
jedt el, s az osztrák-magyar államtömb részei is forrongani 
kezdtek; Bécsben és Prágában a nép alkotmányért kiáltozék; 
Velencze és Lombardia magát az idegen uralom alól kisza- : 
badítani törekedett, s a magyar országgyűlés rendei is eré- 
lyesebben szorgalmazák az annyi évek óta tervezett s meg- 
vitatott reformokat —: a mindenfelől igénybe vett fejedelmi 
ház végre a magyar nemzet hő kivánatának teljesítését is 
megszűnt ellenzeni. Nehogy Magyarország is, mely eddigelé 
csak alkotmánya szelleméből folyó s régibb törvényein és 
szerződésein alapúló reformokat követelt, ha ezek még tovább 
megtagadtatnának, a többi háborgó tartományok példáját 
kövesse; sőt, hogy benne emezek ellen támaszt nyerjen : 
Ferdinánd császár s király, trónörökösei, Ferencz-Károly és 

ennek fia, Ferencz-József, főherczegek kiséretében, személye- 
sen megjelent Pozsonyban, az országosan egybegyűlt rendek 
között, s az elejébe terjesztett törvényjavaslatokat királyi 
jóváhagyásával szentesítette. 

, Hív magyar nemzetemnek szívemből óhajtom boldog- 
ságát; mert abban találom fel a magamét is — e szavakkal 
nyujtá át a megerősített törvényeket Ferdinánd király István 
főherczeg nádornak. — A mit tehát ennek elérésére tőlem 
kivánt, nemcsak teljesítettem, hanem, királyi szavammal 
erősítve, ezennel át is adom neked, kedves öcsém, s általad 
az egész nemzetnek, úgymint a kinek hűségében leli szívem 
legfőbb vigasztalását s boldogságát." 

. Nagyobb örömmel — válaszolá tenyleges valósággal 
az ország nevében a nádor, — nagyobb örömmel nem tölt- 
hette volna el Fölséged hív magyarjait, mint hogy ezen 
örökre emlékezetes országgyűlés berekesztésére körünkben 
személyesen megjelenni méltóztatott. Egy boldogított, hála- 
datos nép környezi itt Fölséged királyi székét; s a nemzet 
szíve soha forróbb szeretettel, több hűséggel nem dobogott 
fejedelme iránt, mint dobog most Fölségedért, ki a jelen 
törvények szentesítése által honunk újjáalkotója lett. Sze- 
gény a nyelv, hogy ezért Fölségednek illő köszönetet mond- 
hasson : hálánkat tetteink fogják bizonyíthatni. Mert vala- 
mint új, életerős alapra fektettetett ezen törvények által a 
magyar alkotmány: úgy biztosabb alapot nyert általok 
azon szent frigy is, mely e hazát Fölségedhez s királyi há- 
zához édes kapocscsal köti. Legyen Isten áldása Fölségeden ; 
koszorúzza hír és szerencse Fölséged fejét, — ezt óhajtjuk 
szivünk mélyéből, s magunkat és édes hazánkat Fölséged 
királyi kegyelmébe hódolattal ajánljuk." 

Az új törvények főbbjei, melyekhez ily boldogító re- 
mények csatlakoztak, rövid kivonatban ím a következők : 

A király személye szent és sérthetetlen. Ő felsége, s az ő 
távollétében a nádor királyi helytartó, az országban, melynek 
monarchiai kapcsolata egyébiránt teljes épségben fentartatik, 

a törvények s alkotmány értelmében egész hatalomteljesség- 
gel, de a független magyar miniszterium által, gyakorolják 
a végrehajtó hatalmat; rendeleteik csak úgy érvényesek, ha 
a Budapesten székelő miniszterek egyike által is aláiratnak. 

A. miniszterium mindenik tagja mindennemű hivatalos 
eljárásáért felelős. Az elnökminisztert, ő felsége távollétében, 
az ő jóváhagyásával, a nádor nevezi; a többi minisztert leg- 
felsőbb megerősítés végett az elnök teszi javaslatba. A. mi- 
niszterek egyike folyvást ő felségének személye körül lész, 
s mindazon viszonyokba, melyek a hazát az örökös tarto- 
mányokkal közösen illetik, befoly s az országotk azoban fele- 
lősség mellett képviseli. A. ministeriumnak, a király személye 
körül lévő tagján kivül, következő osztályai lesznek : a bel- 
ügyi, pénzügyi, közmunkai, ipar s kereskedelmi, közokta- 
tási, igazságszolgáltatási és honvédelmi. A. közügyek előké- 
szitésére egy álladalmi tanács szerveztetik, mely ő felsége, 
vagy a nádor, vagy az elnökminiszter elnöklete alatt tartja 
értekezleteit. Két államtanácsos a király személye körül lévő 
miniszter mellé rendeltetik. Az ország minden törvényható- 
ságai s itélőszékei, további rendelkezésig, ezentúl is fenma- 
radnak. A. miniszterek feleletre vonhatók minden oly tettért 
vagy rendeletért, mely az ország függetlenségét, az alkotmány 
biztosítékait, a fenálló törvények rendeletét, az egyéni sza- 
badságot vagy a tulajdon szentségét sérti, s általuk hivatalos 
minőségben követtetik el, vagy adatik ki. Továbbá a kezeikre 
bízott pénz s más értékek elsikkasztásáért. Végre a törvények 
végrehajtásában elkövetett mulásztásokért. Vád alá helyez- 
tetésöket a képviselők táblája rendeli el; a biráskodást a 
felső tábla által saját tagjai közől választandó biróság gya- 
korlandja. Az elmarasztalt miniszterre nézve a kir. kegyel- . 
mezési jog csak általános közbocsánat esetében gyakorolható. 

Országgyűlés a jövőben évenként, Pesten, fog tartatni. 
A képviselők három évi ülésszakra választatnak. A királynak 
joga van az összejött évi ülést elhalasztani s berekeszteni; 
az országgyűlést feloszlatni s új képviselőválasztást rendelni; 

de ezen utóbbi esetben az új országgyülésnek három hónap 
alatt össze kell ülnie. Az évi ülést, az utólsó évről való szám- 
adásnak s a következő évi költségvetésnek a minisztérium 
által leendő előterjesztése s az irántoki határozat meghoza- 
. tala előtt berekeszteni nem lehet. Az ülések nyilvánosak. Az 
alsó tábla tagjai népképviselet alapján választatnak. Választó 
mind az, ki eddig e politikai jog gyakorlatában volt; ezeken 
kivül pedig az országnak s kapcsolt részeknek mind azon 
benszületett vagy honosított, legalább 20 éves, önálló lako- 
sai, kik a sz. kir. városokban s más rendezett tanácsú köz- 
ségekben 300 ft. értékű házat vagy földet, egyéb községekben 
egy negyed telket bírnak; kik, mint iparosok, tulajdon mű- 
helylyel, vagy kereskedési teleppel bírnak s legalább egy 
segéddel dolgoznak; kik különben 100 ft. állandó jövedelmet 
kimutatni képesek ; továbbá, jövedelmökre való tekintet nél- 
kül a tudorok, sebészek, ügyvédek, mérnökök, akadémiai 
müvészek, tanárok, a magy. akadémiai tagjai, gyógyszeré- 
szek, lelkészek s azok segédei, községi jegyzők és iskolataní- 
tók. Választható mind az, ki választó, ha 24-dik életévét 
betöltötte s magyarul tud. A szorosan vett magyarországi 
megyék és városok küldenek 344 —, a horvátországiak 18 —, 
a horvát határőrvidék 8 —, a szerémi végvidék 3—, a csaj- 
kások kerülete 1 —, a bánsági végvidék 3—, Erdély 69 kö- 
vetet; miszerint a képviselők összes száma 446. 

Kraszna, Közép-Szolnok és Zaránd megyék s Kővár 
kerület Zilah várossal, az 1836-diki 21-dik t.-cz. értélmé- 
ben az országba azonnal bekebleztetik. 

Erdély kormányzati és törvényhozási egyesülése Ma- 
gyarországgal mind a két testvérhaza érdeke által igényel- 
tetvén, ennek végrehajtása végett ott mennél elébb ország- 
gyülés tartatik; s a miniszteriumnak kötelességévé tétetik, 
ezen egyesülést minden törvényes módon valósítani. Erdély- 
nek minden külön törvényei és szabadságai, melyek ezen 
egyesülést nem gátolják.s a nemzeti szabadságnak és jog- 
egyenlőségnek kedvezők, fentartatnak. 

. A közterheket az ország és kapcsolt részeinek minden 
lakosai különbség nélkül és aránylagosan viselik. Az adó- 
zási kulcsot a jövő országgyülés határozandja meg. 

Az úrbér és azt pótló szerződések alapján eddig gya- 
korlatban volt szolgálatok s adózások, robot és dézma 
örökre megszűntettetnek. A magán földesurak az állam által 
kármentesíttetnek. Az úri törvényhatóság is megszűnvén, 
a törvény-kiszolgáltatást a volt jobbágyok irányában a 
megyei törvényszékek és szolgabirák gyakorlandják. 

A papi tized, melyről a papság kárpótlás nélkül mon- 
dott le, örökre eltörűltetik. Az alpapságról, a mennyiben 
ez által megkárosíttatik, az állam fog gondoskodni. 

Egy földhitel-intézet alkotása megrendeltetik. 

Az ősiség teljesen eltőrültetvén, a kormány egy új pol- 
gári törvénykönyvet fog a jövő országgyűlés elébe terjeszteni. 

A. megyeszerkezet, mint az alkotmány ősi védbástyája, 
lényegében fentartatván, a jövő országgyűlés által a nép- 
képviselet alapján újra fog szerveztetni. A megyei hatóságot 
addig is a közgyülés által választandó állandó bizottmányok 
fogják a tiszti kar közbejöttével gyakorolni. 

Az előleges könyvvizsgálat eltörültetvén, a sajtó sza- 
baddá tétetik. A sajtóvétségek felett, az alkotott törvények 
szerint esküdtszék itél. 

A tanulás és tanítás szabadsága, a közoktatás új 
szervezéseig is, elvileg megállapíttatik. 

A törvényesen bevett vallások teljes jogegyenlőséggel 
és viszonyossággal ruháztatnak fel. Minden törvényesen 
bevett vallási felekezetek egyházi és iskolai szükségleteit 
az állam fedezi. 

A személy- és birtokbiztosság fentartása s a belső 
béke és rend biztosítása végett nemzetőrség alkottatik. 

Egy új községi rendszer kidolgozása, s a közlekedési 
eszközök jobb karba állítása megrendeltetik; mi végett a 
közmunka-ministernek azonnal tiz millió forintnyi hitel 
nyittatik stb. I 

E törvényekkel s intézkedésekkel befejezve. lőn az át- 
alakúlás korszaka. A nemzet mindent megnyert, mit az ország 
önállóságának, mit a maga alkotmányos jogainak biztositá- 
sára a régibb, de sokfélekép megsértett, kijátszott s mellő- 
zött törvényei s az uralkodó házzal kötött szerződései alap- 
ján kivánhatott; mindent újjáalakított, mi állami s társa- 
dalmi életének javitására s szépitésére, a szabadság s min- 
den oldalú haladás biztosítására szükségesnek látszék. 

E törvényekben mindazáltal, bár megalkotások csak 
egy pár hét műve volt, semmi sem foglaltatott, mi már vagy 
a sajtó utján, vagy a megyei köz- s országgyűléseken bősé- 
gesen meg nem vitattatott s minek, ha alakja talán új volt is, 
jogalapja régibb törvényeinkben s az uralkodó házzal kötött 
szerződvényekben megvetve nem volt volna. S ez lőn oka, 
hogy e változást a nemzet maga nem is nevezte forradalom- 
nak, minek fogalmához nálunk a történelmi jog rögtönzött s 
erőszakos átalakitásának eszméje köttetett; hanem nevezte 
reformnak, békés, törvényes átalakúlásnak, mely számos évek 
óta terveztetett, nyilvánosan megvitattatott s törvényhozá- 
silag követeltetett; jelenleg pedig, a törvényesen egybehivott 
országgyűlésen, a törvényhozás rendes utján s formaságai- 
val a király elébe terjesztetvén, általa a szokott módok 
szerint önként, és személyesen jóváhagyatott és szentesít- 
tetett. Sőt, mi a kényszeritésnek, erőszakolásnak még gyanú- 
ját is elhárítja, a végrehajtott reform érvényességét pedig a 
jövőre nézve, ha lehet még erősbíti: a királyon kivül, szo- 
katlanul, még a trónörökös és annak elsőszülötte s jövendő- 
beli utóda is önként megjelentek a szentesítés ünnepélyére. 

E reformok nagyok s következménydúsak voltak ugyan, 
átfoglalók a nemzet egész állami s társadalmi életét. A magán- 
jogi viszonyokban gyökeres átalakúlást eszközöltek, s a nyil- 
vánjogiakban is egynémi jelentékeny változást feltételeztek. 
A hűbériség minden maradványait eltörűlték. A néposztályok 
közt teljes jogegyenlőséget alapítottak meg. A rendi alkot- 
mányt népképviseleti alkoltmánynyá változtatták; az aristo- 

kratiát demokratiával cserélték fel. A kormány felelősségét, 
melynek eszméje elébb sem hiányzott ugyan alkotmányunk- 
ban; melyre a történelem példákat is mutathatott fel; mely 
azonban az idők viszontagságai között s az osztrák kény- 
uralom hatása alatt, a testületi kormányszékek mellett gya- 
korlatból rég kiesett, — a miniszterialis kormányforma által 
életvalóságra hozták, s evvel együtt az ország törvényes 
függetlenségét is helyreállították. 

De mind ezen nagyszerű belső átalakúlás mellett teljes 
épségökben s illetetlenül hagyattak azon viszonyok, melyek 
az ország s a monarchia egyéb részei közt, a szerződések 
és törvények szerint, jogosan létezének; s csak azon törvény- 
ellenes befolyás lőn megszűntetve, melyet a monarchia másik 
részének kormánya, az osztrák császári miniszterek, az ün- 
nepélyes. szerződések és százados törvények által kikötött 
nemzeti önállás és kormányzati függetlenség nagy csorbitá- 
sára, épen a legfontosabb igazgatási ágakban, a pénz-, had-, 
kül- és kereskedelmi ügyekben, minden ellenmondások s 
óvások  daczára, jogtalanul tulajdonítottak el. 

E jogviszonyok, köztudomás szerint, a pracmatica sanc- 

tio s az 1790-ki törvények által határoztattak meg s egyedül 
abban álltak, hogy Magyarországnak mindig ugyanaz legyen 
fejedelme, ki a többi osztrák tartományok felett uralkodik : 
tehát, hogy a monarchia minden országai s tartományai osz- 
tatlanúl ugyanazon fejedelem által birtokoltassanak ; s mi eb- 
ből foly : ha külellenség által megtámadtatnának, közös feje- 
delmök birtokait s koronáit egyesűlve s vállatvetve védel- 
mezzék. : 
De ugyanazon szerződések és törvények egyszersmind vi- 
lágosan és kétségbe vonhatatlanul kikötik, hogy , Magyaror- 
szág, kapcsolt részeivel együtt szabad és egész törvényes kor- 
mányára nézve független ország, mely semmi-más országtól 
vagy néptől nem függő, s ennél fogva törvényesen megkoroná- 
zott királyai által saját törvényei és szokásai szerint, nem pedig 
más tartományok módjára kormányzandó s igazgatandó," 


14 Első könyv. Az átalakúlás valságai. 


E jogviszonyokat pedig, — melyek, a fentebbiek szerint, 
Magyarország s a monarchia többi részei közt nem a kormány- 
zásra, hanem egyedül a fejedelem ugyanazonosságára, ennek 
együttes birtoklására s a kölcsönös és közös védelemre vonat- 
koztak, — az újdon, független miniszteri kormány s a többi 
reformok legkevesebbé sem változtatták meg; sőt azokat 
továbbra is teljes épségökben tartották fenn, és megsérteni 
a nemzet saját érdekénél fogva is óvakodék. 

A végrehajtott reform tehát minden méltányos kivánatot, 
minden jogosúlt érdeket kielégített, és semmi alapos jogot nem 
sértett; mert törvényszerű s igazságos volt, s egyszersmind a 
szabadság, jogegyenlőség és haladás igényeinek is megfelelt. 
Épségben tartá a monarchiai kapcsolatot, s e mellett a nemzeti 
függetlenség kivánalmait is kielégítette, valósággá változtat- 
ván az 1723-ki és 1790-ki törvények sokszor és sokban megsér- 
tett, mellőzött, elferdített intézkedéseit. Teljes érvényben tartá 
fenn az alkotmányos király jogait, s e mellett biztosította a 
nemzet alkotmányos szabadságát. Kielégítette az elébb rész- 
ben igazságtalanúl kegyelt, részben elnyomott néposztályo- 
kat, teljes polgári s politikai jogegyenlőséget alapítván meg 
közöttök. Kielégíthette az országban létező különféle keresz- 
tény vallásokat és nemzetiségeket; mindegyiket különbség 
nélkül ugyanazon jog és szabadság áldásaiban részesítvén, a 
közönséges polgári egyenlőségben minden elébb netalán lé- 
tezett felsőbbséget s alárendeltséget megszűntetvén. 

Miért kellett tehát mégis e dicső reformnak — mely, ha 
békében meggyökeresedhetik s a nemzet minden rétegeit át- 
hatja és gyakorlati életvalóságra juthat, a nemzeti élet minden — 
ágazataiban csak egy évtized alatt is oly haladást vala elő- 
varázsolandó, minőt különben egy század múlva sem érhet el, 
— miért kellett e dicsőreformnak annyi ellenséggel találkoznia ; 
jogáért az életre oly hosszú súlyos harczot küzdenie, s végre, 
minden jog és igazság daczára, megbuknia, 8 megbukva egy 
nemzet jóllétét, szabadságát, függetlenségét az évek hosszú 
sorára megsemmisítnie? Miért kellett az annyi éveken át, oly 

nemes lelkesedéssel, oly buzgó kitartással folytatott hala- 
dási törekvéseknek épen akkor mepghiúsulniok, midőn a 
nemzet magát a rég óhajtott czélnál láthatá? Miért leros- 
kadni a nemzeti szabadság és függetlenség, jóllét és bol- 
dogság/ szép épületének, s romjaival majdnem magát a nem- 
zet létét is eltemetnie épen akkor, midőn azt, annyi sóvár- 
gás, annyi munka, oly szent ügyekezet tárgyát, szeren- 
csésen látszék betetőzni? 

E kérdésekre felelni, e másfél évig tartott nagyszerű 
dráma megható jeleneteit elbeszélni szándékozom ezen 
könyvben. Meg fogom fejteni az átalakúlt ország s a 
monarchia egyéb részeinek kormánya közt támadt viszály 
okait; a módokat és eszközöket, melyekkel a bécsi kor- 
mány a harczot ellenünk megkezdette; a nemzetiségek 
harczát, melyet ellenünk felszított. El fogom beszélni, mit 
tett a minden oldalról megtámadt nemzet az önvédelem 
terén mind az udvar s a bécsi kormány, mind a fellázított 
népfajok ellenében. Vázolni fogom a szenvedélyesen foly- 
tatott harcz különféle viszontagságait: miképen a készü- 
letlenül meglepett nemzet az ellene mindenfelől beküldött 
rendes hadak előtt egy ideig hátrálni kényszerűl; majd 
azonban a haza és szabadság eszméitől lelkesedve, joga 
érzetétől neki bátorodva, az ellenséges hadakat mindenütt 
legyőzi; miképen az udvar, saját erejével ezélt nem érvén, 
a muszka czár százezernyi hadait hívja be a jogaiért küzdő 
nemzet megtörésére. De még részletesebben szándékozom 
ábrázolni a belállapotokat, a politikai pártok színezetét s 
törekvéseit és a társadalmi élet viszonyaiban felmerűlt 
mozgalmakat. Megemlítendem azon érintkezéseket, melyekbe 
kormányunk a külfölddel lépett. Nem mulasztandom el, 
továbbá, kimutatni azon hibákat, melyeket kormányunk elkö- 
vetett; sem azon viszályok keletkezését s öregbedését, 
melyek a nemzet sorsát intéző legkitünőbb egyéniségek 
közt, az egyetértést megzavarván, az ország veszedelmé- 
nek, a függetlenségi harcz végzetteljes kimenetelének fő 

okaivá lettek. El fogom végre beszélni, miképen a császári 
udvar, miután a maga jógainak s törvényeinek, az ősök 
legdrágább hagyományainak védelmére felkelt nemzetet, a 
belárulás következtében, a muszka segedelmével legyőzte, 
a helyett hogy azt, az eszély, mérséklet s méltányosság 
tanácsai szerint, kiengesztelni ügyekezett volna, miriden 
jogaitól, alkotmányától, saját törvényeitől, . önkormányzatá- 
tól megfosztva, egyszerű tartományként a császári biro- 
dalomba kebelezvén, korlátlan kényuralom alá vetette. 


MÁSODIK FEJEZET. 


A miniszterium főfoladatai. A. belhangulat. 


Vá 
U; korszakát lélekemelő remények közt kezdheté meg 
a magyar nemzet. A reformtörvények, melyek april 11-kén 
Ferdinánd király által szentesíttettek, a nemzet százados só- 


várgásait teljesíttették, százados törekvéseinek czélját foglal- 


ták magokban. E sóvárgás, e czél a nemzeti kormány törvé- 
nyes függetlensége volt; melyet, bár a Habsburg dynasztia 
trónra jutása óta lefolyt három század alatt annyi törvények, 
szerződések és békekötések határoztak meg és biztosítottak, 
a dynasztia mégis, hagyományos kényuralmi kormányrend- 
szere által, folyton ostromolt s a leélt nehéz idők alatt 
menten gyöngített úgyannyira, hogy annak, az igazgatás 
" épen legfontosabb ágaiban, végre csak külszíne, csak árnyéka 
maradt fenn némely alkotmányos formákban s a megsértett 
törvény betűiben. 

Midőn tehát az utolsó rendi országgyűlés a független, fe- 
lelős kormányrendszer megalkotása s királyi szentesítése után 
szétoszlott, méltán azon reménynyel kecsegtetheté magát a 
nemzet, hogy miután róla a régi rendszer bilincsei lehulltak, 
egy boldogabb korszak hajnala derűlt fel, melyben minden 
szellemi, erkölcsi s anyagi érdekei rövid idő alatt eddig nem 

11818. April. jógosabban ápolhatá, minthogy az utolsó századnegyed alatt 
jelentékeny haladást tett mind ezen érdekeiben; legutólsó 
országgyűlésén "pedig, a nemzeti független kormány meg- 
alkotása mellett, az alkotmányos szabadság és közjóllét 
egyéb szükséges tényezőit s feltételeit is életbe léptette. 

Különben is minden összhangzani látszék, mi e szép re- 
ményeket táplálhatá. A nemzeti független kormányzatot, mint 
azt törvényeink megszabták, országgyűléseink folyton sürget- 
ték, —s evvel együtt az alkotmányos kifejlést, jóllétet és hala- 
dást leginkább az gátolta s nehezítette meg eddigelé, hogy 
országunk egy oly monarchiával állott kapcsolatban, melynek 
másik fele, alkotmánynyal nem birván, kényuralmilag kormá- 
nyoztatott ; s a rendesen künn lakó közös fejedelmet környező 
német miniszterek s kormányszékek, a dynasztia hagyományos 
politikája szerint, többféle fontos ügyeinket, azon ürügy 
alatt, hogy a monarchia közös ügyei egy elv szerint igaz-. 
gatandók, jogtalanúl magokhoz ragadták, s egész közigazga- 
tásunkban megrontani ügyekeztek törvénytelen avatkozásaik 
által az alkotmányosság elveit. , Két elem állott — mondá 
egy levelében maga Metternich miniszter — egymással harcz- 
ban: a magyar alkotmányos és a német kényuralmi; s 
emez alkotmányellenes eszméktől vagy az alkotmányosság 
teljes ismeretlenségétől volt elfogúlva." E körülmény reánk 
nézve most kedvező változást szenvedett. Miként azt a magyar 
országgyűlés is sürgette volt, valahára az osztrák tartományok 
is alkotmányt, népképviseletet s felelős kormányt nyertek; 
minél fogva teljes joggal várható vala, hogy ezen osztrák 
miniszterek egészen lemondanak avatkozási igényeikről a 
magyar ügyekbe, s törvényes függetlenségünk a multakhoz 
hasonló megtámadásoknak többé nem lesz kitéve; a kény- 
uralmi elem, Ausztriában is megszünvén irányadó lenni, alkot- 
mányosságunkat többé nem veszélyeztetheti. El lőn, továbbá, 
mozdítva a bajok, halogatások és sérelmek azon forrása is, mely 
a király folytonos künn lakásából származott; mert távolléte 
idejére István főherczeg nádor, mint kir. helytartó, . teljes 

hatalommal ruháztatott fel intézkedni a közügyekben a 
miniszterek ellenjegyzése mellett. 

Mind ehhez járult, hogy a nemzet maga, teli ép, fiatal, 
pezsgő erővel, teli lelkesedéssel s hő sóvárgással minden jó- 
ért, szépért, igazért, — teljes megelégedéssel, kitörő örömmel 
fogadta a nagyszerű reformokat. A. százados gyakorlat foly- 
tában megszokván a szabadságot, avval élni is tudott. Politi- 
kai képzettségében, alkotmányos tapasztalatban hasonlítha- 
tatlanúl fölülhaladta a monarchia minden más népeit; s épen 
e tulajdonok által víván ki az elsorolt nagy reformokat, a, 
maga újjászületését, példájával a monarchia egyéb népei közt 
támadt mozgalmaknak is ő adott lökést. Nemcsak képes volt 
felfogni az irányt, melyet vezéreitől nyert, hanem magas 
aspiratioi, lelkesedése s jóakarata által azt egynémiben megis 
előzte; az új kormányt pedig, mely bizalmára teljesen érdemes 
volt, mindenben támogatta, elősegítette. 

Sajnálattal kellett ugyan látni, hogy a világforradalom 
szelleme az országhatárai közt, vagy a vele századok óta szo- 
ros kapcsolatban lévő tartományokban lakó más ajku népek- 
ben is vágyakat ébresztett, melyek, bujtogatások által nevel- 
tetvén s titkos czélokra zsákmányoltatván ki, a magyar állam 
érdekeivel meg nem férhető irányban kezdének nyilatkozni. 
De a felmerűlt szomorú jelenetek daczára is mindenki azt 
hitte, hogy miután a magyar nemzet loyalis érzelmeiben min- 
den más nemzetiségek iránt igazságos, méltányos kiván lenni: 
a reájok is testvérileg kiterjesztett közös szabadság birtoka 
rövid idő alatt kiegyenlítead minden viszályt, lecsillapítand 
minden féltékenységet; s az idegen ajku népségek, miként 
az átalakúlás első perczeiben látszék, végre is megnyugsza- 
nak s hálásan veendik a, nélkülök ugyan, de számukra is 
kivívott, velök testvériesen megosztott szabadság áldásait. 

A nemzet tehát alig birt örömével, midőn reformtörvé- 
nyeit szentesítve, általok a maga újjászületését minden erő- 
szakos rázkódas, minden vérontás nélkül végrehajtva látta. 
Mindenki egy szép és boldog jövő reményhullámain ringata 

lelkét, és nem egy vérmes kedélyű ismétlé Zrínyi Miklós a 
költő és státusférfiu jelmondatát : ,sors bona, nihil aliud" 
— csak jó szerencse kell, semmi egyéb! 

Az élesebb szemek láttak ugyan némi felhőket feltűnni 
a láthatáron, melyekből vihart sejtének kitörni a hazára. Az 
udvarnak hosszú vonakodása, elfogadni a független, felelős 
miniszteriumról fölterjesztett törvényjavaslatot, s különösen, 
megerősíteni a külön had- és pénzügyi miniszteriumokat; 
Jellasicsnak épen azon perczekben, midőn a független mini- 
szterium megadása már múlhatatlannak látszék, ennek meg- 
kérdezése nélkül, oly rögtön, sietve s időszerűtlenül horvát- 
országi bánná neveztetése, — holott a báni hivatalt a zágrábi 
püspök már évek óta helyettesképen tölté be, és semmi sem 
követelte oly rögtön a bán kineveztetését; a különféle más 
ajkú népeknek, horvátoknak, ráczoknak, oláhoknak, napról 
napra növekedő nyugtalankodása; s végre a császár-király- 
nak, pár nappal az új törvények szentesítése előtt, apr. 7-én, 
a főherczeg nádorhoz intézett ama levele, melyben követeli, 
hogy Magyarország az államadósságokból kétszáz milliót ma- 
gára vállaljon, s az e feletti tanácskozást az új kormánynak 
kötelességévé teszi: — mind meg annyi elemei voltak a. ki- 
törhető viharnak, s indokai lehettek a hazafias aggodalomnak. 

De még azok is, kik e viszonyokban veszélyes zavarok 
csiráit gyaníták rejleni, vajjon nem találhattak-e elégséges ér- 
vet aggodalmaik elfojtására a király ama szavaiban, melyek- 
kel a szentesített törvényeket unoka-öcgének, István főher- 
czeg nádornak átnyujtotta : , Szívem mélyéből kivánom, úgy- 
mond, hogy az én nemes magyar nemzetem boldog legyen, 
mert az ő boldogságában találom fel a magamét is. A. mit e 


. végretőlem kivánt, nemcsak megadtam, hanem ezennel királyi 


szavam által megerősitve, nyujtom azt át neked, kedves öcsém, 
s általad ezen egész nemzetnek, melynek hűségében találja 
az én szívem legnagyobb vigasztalását, legdrágább kincsét." 

És nem találták-e elégséges okot a megnyugvásra, ha sze- 
meiket azon férfiakra vetették, kik a kormányrúdhoz állítva, 

az államhajót ezentúl igazgatandók valának? Századok óta 
először látá a nemzet a maga sorsát azok kezeibe téve le, ki- 
ket a közbizodalom emelt a kormányra. Az új független, fele- 
lős miniszterium egytől egyig a legünnepeltebb, legnépszerűbb 
férfiakból állott, kik szeplőtelen jellemet, buzgó hazafi hüséget 
s fényes tehetségeket vittek magokkal a kormányra. Gróf Bat- 
thyáni Lajos elnök-, Deák Ferencz igazság-, gróf Széchenyi 
István közmunka-, Kossuth Lajos pénz-, báró Eötvös József 
nevelés-, Szemere Bertalan belügyi-, Klauzál Gábor keres- 
kedelmi miniszterek, a nemzetnek a reformok inditványo- 
zásában s kivívásában régóta vezérei, az alkotmányos ellen- 
zék fejei, mindnyájan első rendű politikai capacitások, fényes 
szónokok, kiképzett publicisták és álfamférfiak, — hivatásuk 
betöltése iránt a legvérmesebb reményekre látszának jogosí- 
tani; mert a kormánytapasztalat hiányát tettvágyukkal, haza- 
fias buzgalmokkal s fényes tehetségeikkel fölösen pótolhatni 
biztatának. Eszterházy Pál herczeg, a király személye mellé 
rendelt kül- s Mészáros Lázár tábornok hadügyi miniszterek, 
még új egyéniségek voltak ugyan közéletünkben; mert amaz 
a küludvaroknál viselt követségekben, emez a hadseregben 
töltötte életét; mindazáltal Mészáros, mint szabadelvű, haza- 
fias érzelmű katona, Eszterházy, mint a legnagyobb magyar 
földbirtokos, kinek részvéte a kormányban kezességül látszék 
szolgálni, hogy magas arisztokratiánk is őszintén ragaszkodik 
a dolgok új rendéhez, — örömmel üdvözöltettek az új minisz- 
teriumban. Véleményszínezetre, politikai irányra nézve volt 
ugyan köztök némi különbség, — mi nem lehetett titok a kö- 
zönség előtt; de ez eleve nem ébresztett aggodalmat : azt 
lehete hinni, hogy egy részről Batthyáni elnökminiszter nem 
közönséges erélye s jellemszilárdsága, melynek az ellenzéki 
párt vezérletében számos évek alatt annyi s oly fényes bizo- 
nyítványait adta —; más részről a miniszterium valamennyi 
tagjainak közönségesen elismert és magasztalt buzgó hazafi- 
sága s jó akarata az egységet köztök fentartani, őket ösz- 
hangzó közremunkálásra birni eléggé hatalmas leend. 

Midőn tehát a miniszterium, az országgyűlés befejezése 
után Budapestre költözött, a bizodalom és szeretet, a remény 
és várakozás legőszintébb örömzaja üdvözlé őt az ország min- 
den vidékeiről kétszeressé népesült fővárosban. Reá itt rop- 
pant feladat, tömérdek munka nézett pályája kezdetén : az 
ország s kormány szervezésének nagy munkája, mely által 
a magyar államot legtöbb viszonyaiban újjá kelle teremteni. 
Működése különösen négy fő irányban vétetett igénybe; s ezen 
négy águ feladat szerencsés megoldásától függött az ország 
újjászületésének sikerűlte, jövőjének nyugalma s boldogsága. 
Ezen feladatok egyike volt: az új kormányzat gépezetének s 
az új törvények rendelkezései szerint megváltozott más 
belügyeknek szervezése. Másikát Erdélynek visszakapcsolása 
s az országba kebelezése képezé. Harmadika abban állott, 
hogy Ausztriával, melynek irányában a mult idők folytán a 
bécsi kényuralom által hazánk körül font törvénytelen s al- 
kotmányellenes kötelékek márcziusban megszakadtak, őszintén 
és haladéktalanúl leszámoljon; a viszonyokat s érintkezéseket 
a közös érdekek igényei szerint rendezze, s tőle a megújult, 
de az átalakúlás következtében sokfélekép zavarba bonyolult 
magyar állam nyugalmát, békéjét, ha másként nem lehet, ál- 
dozattal is megszerezze. A negyedik, nem kevésbé nehéz, sem 
kisebb fontosságú feladat volt: az országnak s kapcsolt ré- 
szeinek más ajkú népeivel megismertetni a kivívott politikai 
és socialis reformok természetét; megértetni velök a roppant 
nyereményeket, melyek azokból reájok is csak oly mértékben 
áradnak, mint a magyar ajkúakra; meggyőzni őket, hogy a 
megújított alkotmány alapelvei, a polgári szabadság és egyen- 
lőség, kivétel nélkül minden osztályra, minden fajra, mely e 
hazában lakik, egyaránt kiterjednek, s e meggyőződés által ki- 
egyenlíteni a multban támadt viszályokat; elejét venni ama 
téveszmék terjedésének, melyeket a magyar faj felsőségi igé- 
nyeiről, elnyomási vágyairól elfogúlt, nagyravágyó vagy meg- 
vesztegetett izgatók hintegetnek; lecsillapítani a nemzetiségi 
féltékenységet, elfojtani s a testvéri szeretetben felolvasz- 

tani némely ábrándozók vagy önzőktől szítogatott faj- 
gyűlöletet. 

Az új törvények, az ország mind politikai mind társa- 
dalmi viszonyai átalakításának alapformáit foglalván magok- 
ban, az új szervezést minden irányban múlhatatlanúl szük- 
ségessé tették. E törvények által a régi arisztokratiai alkot- 
mány egy tágkörű, a nép minden osztályait keblébe fogadó 
demokratiai alkotmánynyá lőn átváltoztatva. Az ország köz- 
és magánjoga s igazgatása egyaránt lényeges átalakúláson 
ment keresztül. A rendi viszonyokat, kiváltságokat jogegyen- 
lőség s népképviselet váltotta fel. Az osztályok úgy egymás, 
mint az állam irányában új viszonyokba léptek. Az absolu- 
tismus elveiből származott, s a kényuralomnak eszközűl 
szolgáló  bureaukratiának, — kormányszéki tiszturalomnak 
helyét felelősséggel járó, igazságosabb, gyorsabb miniszterialis 
kormányrendszer foglalt el; minél fogva az igazgatás régi 
kezelésének formái, mind magában a középponti hatalomban, 
mind ennek a hatóságokkal való érintkezéseiben, mind meg- 
szűntek, helyökbe az új törvényekben kifejezett átalános 
elvek szerint újakat kelle teremteni. 

Már az igazgatás puszta gépezetének szervezése is sok 
bajba kerűlt, sok neheztelést okozott. A miniszterek fel lévén 
a törvény által hatalmazva, az eloszlatott kormányszékek, a 
bécsi kanczellária, a budai helytartótanács, az udvari kamara 
helyébe lépett osztályaikban a régi hivatalnokok közől csak 
azokat alkalmazni, .kik iránt bizodalmok van, a többieket 
pedig nyugdíjba helyezni : a hivatalkeresők és szorgalmazók 
egy roppant serege ostromlá a minisztereket. Ezek, nehogy 
egy részről a többség nyugalmazása által az országnak külön- 
ben is üresen talált pénztárát fölösen terheljék; más részről 
pedig az igazgatásban egészen tapasztalatlanok alkalmazása 
a kormányzatnak különben is súlyos kezdetét még inkább 
nehezítse, — osztályaikba a régi hivatalnokok nagy részét 
fölvették. E miatt azonban a hivatalhajhászok nem csekély 
zajt támasztottak a fővárosban. Voltak mások is, kik a régi 

rendszerben kiképzett, annak szellemétől áthatott hivatalno- 
kok befolyását a dolgok új rendének alakúlására veszélyesnek 
tartván, valamennyi régi hivatalnokot nyugalmaztatni kiván- 
ták. S mivel ez nem történt, a hivatalkereső vagy az új sza- 
badságra féltékeny ifjúságtól, s a tetemesen megszaporodott 
napi lapok néhányaitól számtalan gáncs és gyanúsítás szóra- 
tott a különben közbizodalomtól környezett egyik s másik 
miniszterre. Mert, említsük meg mindjárt itt, hogy a nemzet 
egy részében, a nemes ösztönök, magasztos aspiratiók, a 
jóért, szépért s igazért való sóvárgás mellett egy pöffesz- 
kedő, betyáros elbizakodottság is lábra kapott, mely min- 
dent gáncsolt, mindent lerántott, mi a politikai eszély és 
mérsékeltség szinében tűnt fel előtte. Nemzetünk, általában 
véve, a százados gyakorlat folytában, megszokta ugyan a 
szabadságot, s tudott is vele élni; alkotmányos, politikai 
képzettsége hasonlíthatatlanúl legnagyobb volt a monarchia 
minden népei közt: épen e tulajdonok eredményei voltak 
az elősorolt vívmányok; s az ő példája adott lökést a mo- 
narchia egyéb népei közt támadt mozgalmaknak is. De az 
időszak, mely a nemzet ébredése s a kiküzdött átalakúlás 
közt lefolyt, sokkal rövidebb vala; az óhajtott czélt, a körül- 
mények sajátságos találkozásában sokkal könnyebb szerrel 
sikerűlt elérnie, mintsem hogy a különben míveltnek tar- 
tatni szerető egész tömeg már is eljuthatott volna a maga- 
sabb értelmi fejlettség s míveltség azon fokára, melynek épen 
az eszély s mérsékeltség jellemző bélyege. Az átalakulási 
forrongás közben pedig a tekintélyek tisztelete, a kegyelet 
érzelme nagyon meggyöngült vagy épen el is tünt a töme- 
gekben. Sok selejtes elem tolakodék a felszínre; elbizakodott, 
pöffeszkedő szószátyárság nyomta háttérbe a szerényebb ér- 
demet; hősieskedett pörge nyelvével a szószékeken s gyü- 
lekezetekben, s hadonázott féktelen tollával a szabaddá lett 
sajtóban, reactionak kiáltva az eszélyt, gyáva félénkségnek 
a mérsékletet. Ezektől csak a megszilárdult rend s egy erős 
kormány s a megjavult nevelési rendszertől várható. ér- 

telmi s míveltségi gyarapodás menthette volna meg utóbb a 
társaságot, melynek e faj jelenleg valóságos mételye volt. 
Említenünk kell, hogy a miniszteri osztályok tisztségei- 
nek betöltésénél a képesség s hazafiui érzelem nélkülözhet- 
len kellékein kivül azon főelv vezérelte a minisztereket, hogy 
a külön népfajok s vallási felekezetek kebeléből nyilatkozó 
igények méltányos kielégítést találjanak. Ennél fogva a kö- 
zépponti kormánynál nemcsak az országhoz kapcsolt részek 
s tartományok külön ügyeinek kezelésére alkottattak azok 
fiaiból külön osztályok; hanem a közös osztályok is ugy lát- 
tattak el hivatalnokokkal, hogy minden nyelv és nemzetiség, 
minden vallás és osztályérdek lehetőleg aránylagos számú 
képviselőkkel bírjon a középponti kormánynál. 

Ugyanezen elvek szolgáltak irányzatul a megyék és 
városok rendezésében. A megyék ugyan a jövő törvényho- 
zástól várták új szervezetöket, mely szerint a régi municipalis 
önkormányzat mind a miniszterialis felelősség elvével össz- 
hangzásba tétessék, mind a volt nemesség s az új polgári jo- 
gokkal felruházott nép érdekei a jogegyenlőségben kielégítést 
találjanak. Azért, mi jelenleg a megyei igazgatás szervezése 
tekintetében történt, minden csak ideiglenes volt. A. gyűlölt 
administratorok helyébe népszerű főispánok neveztettek. A 
hatóság kezelésére, a végleges rendezésig, állandó vegyes 
bizottmányok választattak, melyek, mint hajdan a nemesek 
közönsége, az alispánok elnöklete alatt igazgatnák a megye 
közügyeit. Hol némi bonyodalom s zavar támadt, oda kisebb- 
nagyobb hatalommal felruházott kormánybiztosok küldettek. 

A királyi városokban, melyeknek igazgató, eddigelé ön- 
magok által megújított tanácsai, nem voltak a polgárság 
bizodalmának kifolyásai, az összes polgárság által intézendő 
tisztújitás rendeltetett. Az iker főváros, Budapest, eddig 
külön tanácstestületek által kezelt igazgatása egyesíttetett. 
A tisztikar mellé minden városban, tagjai számára nézve a 
népesség szerint változó polgárképviselő-kar választatott, 
mely a közgyüléseken a tiszti karral összeülvén, személyes 

tanácskozási joggal és határozó szavazattal volt a törvény 
által felruházva. Közgyűlés a polgármester elnöklete alatt ha- 
vonként legalább egyszer vala tartandó. Hasonlókép szervez- 
tetett azon népesebb mezővárosok igazgatása, melyek eddigelé 
a megyei tisztviselők hatósága alatt álltak, most azonban ren- 
dezett tanácsot nyervén, mind tiszti karukat, mind képviselőik 
testületét önmagok választák meg. Mind ezen rendezett ta- 
nácscsal ellátott városok tiszti kara s közgyülése egyenes össze- 
köttetésben állott az illető miniszteriummal; ettől vette a ren- 
deleteket, ehhez folyamodott s tett előterjesztést a maga ha- 
táskörét meghaladó ügyekben. A rendezett tanácscsal nem 
biró, kisebb mezővárosok s más községek egyébiránt szinte a 
lakosságtól választott birái s más hivatalnokai ezentúl is a 
megyei alispánok és más tisztviselők hatósága alatt álltak. 

A közigazgatás ezen legszükségesebb eszközeinek ren- 
dezésén kivül mindjárt egyebekre is kiterjeszté figyelmét a 
miniszterium, mik által az országnak eddigelé sokfélekép el- 
hanyagolt jólléte haladásnak indíttatnék. E végett a külön 
miniszteriumok által codifikáló bizottmányok, statistikai, 
telekkönyvi hivatalok stb. alkottattak; a földbirtokosok ér- 
dekében alapítandó hitelbank, az ipar s kereskedelem eme- 
lését eszközlendő kereskedelmi kamarák felállítására intéz- 
kedések tétettek. 

Az ország ezen összes erkölcsi s anyagi közügyeinek s 
érdekeinek rendezése, kifejtése s emelése hasonlíthatlanúl több 
gondot igényelt a miniszteriumtól, mint a kormánygépezet 
szervezése; mert egy ágazata sem volt az ország akár anyagi, 
akár szellemi s erkölcsi érdekeinek, melyet csak a mérsékelt 
igényeket is kielégíthető állapotban talált volna a minisz- 
terium. Azon hosszú harcz alatt, melyet országgyűlésein a 
nemzet a maga százados jogainak megőrzéséért, vagy annak, 
mit a törvénytelen kényuralom elfoglalt, visszaszerzéséért 
vívott, mind eddig kevés történt az ország jóllétének s mí- 
veltségének kifejtésére. Egészen stationarius nem maradt 
ugyan semmiben az ország; sőt, meg kell vallani, az emberi 

tása, a társadalmi téren keletkezett egyesületek közremunká- 
. lása s több más okok, kivált az utolsó húsz év alatt oly nagy 
haladást eszközöltek a haza összes állapotában, minőt elébb 
egy század sem hozott elő. Említők, hogy ezen, aránylag nagy 
haladás teszi oly dicsővé az utolsó 20-25 év történelmét. De 
mind ez csak kezdet vala még. Mivel a megbukott bécsi kor- 
mány nemcsak az országgyűléseknek e czélra irányzott törek- 
véseit rendszeresen megakadályozta, hanem az egyesületek 
működését s hatását is sokfélekép megnehezítette s gátolta; a 
nevelési intézeteket s a sajtót pedig szoros korlátok közé szo- 
rította : a haladás, bár magában véve lélekemelő vala, sok 
tekintetben igen csekélynek mondható, összehasonlítva Európa 
boldogabb, nyugati álladalmainak kifejlett miveltségével. Sok 
ideig oly helyzetben létezett nemzetünk, hogy csak alkotmá- 
nyos szabadsága s függetlensége árán vásárolhatta volna meg 
a jobblét s mivelődés feltételeit: készebb volt tehát ezekről 
lemondani, s bár vérző szívvel, dísztelen pangásban látni 
társadalmát, mint érettök a maga jogait, alkotmányosságát 
adni cserében. Most tehát egy új teremtés igényelte min- 
denik miniszter erejét s munkásságát a maga osztályában. 

Annál súlyosabb volt pedig a feladat, minthogy hiányt 
minden lépten, előmunkálatot sehol sem talált a miniszter. 
Hogy némi fogalma legyen az olvasónak arról, mennyi volt a 
hiány azokban, mik egy jól rendezett, mívelt társaságban múl- 
hatatlanúl szükségeseknek szoktak tekintetni, csak egynémit 
akarok megemlíteni. Ugyanis, nem volt az országnak újabb 
szabású sem polgári sem büntető törvénykönyve; hiányzott 
egy kimerítő összeirás mind a személy mind a birtokállapot 
tekintetében; hiányzott a birtokok catastralis felmérése s a 
telekkönyv; a rendőrség és börtönrendszer oly hiányos és 
elhanyagolt állapotban tengett, hogy a régit már nem volt 
elég csak javítani, hanem egészen újjal kelle fölcserélni; a 
községi rendszernek is csak alapelveit határozták meg az új 

törvények. A köznevelési rendszert, mely, mint még jobbára 
Mária Terézia kormányának teremtménye, nemcsak elavult, 
elégtelen vala, hanem a megbukott állampoliítika által a bu- 
títás, obscurantismus bölcsőjévé, a kényuralom eszközévé is 
alacsonyíttatott, egészben eldobni s újjal kell vala pótolni. 
Minthogy az ország anyagi érdekei az egy század előtt, 1751- 
ben, életbe léptetett s II. József által megsúlyosbított gyar- 
mati rendszer által egyenesen és szándékosan az osztrák örö- 
kös tartományok előnyére zsákmányoltattak ki: mind arra 
nézve, a miben az államhatalom a, nép iparos foglalkodásaira 
törvények s kormányszabályok által befolyt, mind a külköz- 
lekedés tekintetében egészen új vámszabályok, új munkarend 
vala alkotandó. A közös teherviselés elvének megállapitása, a 
megváltozott birtokviszonyok s az egészen megújított magán- 
jog következtében az adórendszert egészen újjá kellett alkotni 
s általában egy új financzrendszert teremteni. A jogegyenlő- 
ség folytában megszűnvén a nemesi insurrectio, s a bécsi kor- 
mány által a nemzet minden befolyásának mellőztével törvény- 
telenűl bitorlott hadigazgatás visszakerűlvén a nemzeti kor- 
mány kezére: egy új honvédelmi rendszer, új hadkormányi 
szabályzat kidolgozása is múlhatatlanúl a teendők első sorába 
tartozott. A közmunkák tekintetében nem hiányzott ugyan 
egynémely terv a régi helytartótanács illető osztályának 
levéltárában; de azok is jobbára oly elavultak s rendszerte- 
lenek valának, hogy közőlök igen keveset vehetett fel alko- 
tandó új rendszerébe a közmunkák s közlekedés minisztere. 

Valóban sok teendő, roppant feladat várt tehát az új 
kormányra! Ha azonban az ország néhány évig békének, 
nyugalomnak örvendhet vala: van okunk hinni, hogy új 
kormányunk, valamint nagy buzgalommal kezdte meg a 
szervezést, úgy azt aránylag rövid idő alatt be is lett volna 
végzendő. E hitnek pedig nemcsak az szolgált alapjául, 
hogy kormányunk fényes talentumokból s organizáló tehet- 
ségekből volt összeszerkesztve; hanem az is, hogy a nem- 
zetben mindenütt készség, jóakarat nyilvánult, mindenünnen 


Második fejezet. A miniszterium főfeladatai. Belhangulat. 99 


segédkezek ajánlkozának a nagy munkára; minél fogva ez, 
ha természete szerint nagy nehézségekkel volt is össze- 
kötve, oly akadályoktól, melyek a nemzet részéről szár- 
maztak volna, nem igen szenvedett hátramaradást. 

Azon párt, mely elébb a bécsi kormány politikáját 
támogatá s a nemzet kivánatait, törekvéseit akadályozá, 
most egészen elhallgatott, visszavonúlt. Egy része őszintén 
csatlakozott az ügyek új rendéhez; más része, ha bár nem 
szünt is meg ragaszkodni régi arisztokratiai s conservativ 
elyeihez, de az idő szellemének s az eseményeknek hatal- 
mától megrettenve, egy hangot sem emelt azon demokratiai 
institutiok s reformok ellen, melyeket a márcziusi törvény- 
hozás tényleg életbe léptetett, vagy a jövő országgyűlés 
megnyiltáig a kormány teendőiül tűzött ki. A pártok harcza 
egy időre egészen elnémult. Ha talán egyik s másik nagy 
birtokú, kiváltságot szerető, vagy az udvarhoz szító arisz- 
tokrata, — min kételkedni alig is lehet, alattomban hű ma- 
radt is elveihez : törekvésben tényleg nem merte azt nyil- 
vánítani; s legfelebb a közönyösség szinét ölté magára, azon 
hasonlíthatatlanúl nagy többség ellenében, melyet a kor- 
mány képviselt s mely, mondhatni, nem kevesebb volt, mint 
maga a nemzet. 

És e nemzetben mindenütt őszinte öröm, mindenütt a 
legszívesebb készség s jóakarat nyilatkozott. A néposztályok, 
melyeknek érdekei az új törvények által egybeolvasztattak, 
szinte vetélkedének egymással megkönnyíteni, elősegíteni az 
ország újjászületésének nagyszerű művét. A volt nemesi osz- 
tály, bár előjogait s úrbéri hasznait elveszté, melyekért ha 
biztosítva volt is, de mindjárt ki nem adathatott a kárpótlás, 
nemcsak nemes resignatioval viselte az igazságnak s köz jól- 
létnek hozott áldozatokat; hanem, kevés kivétellel, őszintén 
örűlt, hogy az osztályok választó falai lehullván, a nemzet 
egy nagy, erős testté olvadt; és azon köz boldogság, köz jóllét 
igéző reményképein legelteté szemeit, mely az ő egyéni jóllé- 
tének is új forrásokat nyitand, s a nemzeti egybeolvadásból 

kifejlendő virágzatban neki is bőséges erkölcsi s anyagi kár- 
pótlást nyujtand nagylelkű áldozataiért. 
Az iparos és földmívelő osztályok nemcsak azon polgári 
s politikai jogoknak örvendhettek, melyeknek, az új törvé- 
nyek szerint, már tényleg birtokába jutottak; hanem, emez, 
lerázván magáról a hűbériség több százados jármát, — mind 
a kettő pedig, a független nemzeti kormány alatt anyagi álla- 
potának is biztosan várhatván javulását, reménytelve nézett 
a közel boldogabb jövőbe. Voltak ugyan némely egyes hely- 
ségek, hol a parasztosztály a nemesség őszintesége iránt némi 
kétkedéssel látszék fogadni amár ugyan rég óhajtott, deily rög- 
tön nemreméltingyen felszabadultát azúrbéri terhek s adózások 
alól. Sőt találtattak oly községek is, hol anép, vagy eléggé nem 
világosíttatván fel, vagy egyes bujtogatók csábitásai által tév- 
útra vezettetvén, anyert jótéteményekkel nem elégedett meg, s 
még abból is foglalni akart, mi a földesúré maradt. Hallá több- 
ször a paraszt a tüzesebb, meggondolatlanabb demokratáktól, 
hogy a dézma és robot igazságtalan szolgálat és adózás volt. 
Most tehát, midőn attól megszabadult, a szabadság nevében 
néhol még kárpótlást is kivánt az annyi ideig viselt teherért. 
S így lőn, hogy, például, néhol a felvidéken s Közép-Szolnok 
megyében, el is foglalták az urak jószágait, vagy erdeiket, 
szőileiket rontották meg. Másutt, mint Békés és Szatmár 
megyékben a már befejezett s tán nem elég igazságosan intézett 
birtok összesitések, vagy legelő elkülönzések miatt, melyek 
még az 1836-ki és 1840-ki törvények szerint hajtattak volt 
végre, támadt némi háborgás. Mind ezen s hasonló rendbontás 
azonban igen kevés helyütt történt, úgy hogy összesen húsz 
ilyféle jelenet is alig számláltatott az országban. A. volt úr- 
béres jobbágyság nagy tömege méltó elismeréssel fogadta 
sorsának oly tetemes javulását. Sőt nem hiányzának vidékek, 
kivált melyeket magyar s német ajku, értelmesebb nép lakott, 
hol az úrbéri terhektől felszabadított parasztság szívreható 
módon tanusítá háláját a volt földesurak nemes áldozatáért. 
Látván ugyanis, hogy a birtokos úr, ki eddig földjeit robottal 

mívelteté, ennek rögtöni eltörűltetése miatt gazdálkodásában 
felakad, s a szükséges munkaerőt azonnal előteremteni képes 
nem lévén, földjei nagy részét kénytelen volna parlagon 
hagyni: egész helységek s uradalmak lakosai önként ajánl- 
kozának ez úttal ingyen végrehajtani a szükséges földmun- 
kát. A romlatlan erkölcsű nép, lelkesedésében, most nagyobb 
buzgalommal nyujta segédkezet a földes úrnak, mint midőn 
azt törvényszabta kötelesség gyanánt cselekedte. Hol a, nép 
ily hálás érzelemmel nem viseltetett a földesúr iránt, ott 
jobbára ennek, vagy gazdatisztjeinek elébbi méltánytalan 
bánásmódja volt az idegenség oka. 

Hasonló készséggel fogadta, sőt jóakaratával egynémi- 
ben meg is előzte a nép a kormány intézkedéseit. Így történt, 
például, a nemzetőrséggel. Ennek, bár különben a belügyi 
miniszterium alá, rendeltetett, első felállítását és rendezését az 
elnökminiszter vállalta magára. És midőn Battbyáni Lajos gróf 
april 20-kán s a következő napokban első rendeleteit ez iránt 
kibocsátotta, sok helyt, habár elég rendezetlenül is, már fenál- 
lott a nemzetőrség. Hogy a városi polgárság s általában a fel- 
világosodottabb osztályok rokonszenvvel fogadták, s Pest pél- 
dájára, már a múlt hónap folytában, a törvény kihirdetése 
előtt önként létre is hozták e szép institutiót, senkit sem lepett 
meg. Azt mindazáltal alig remélte valaki, hogy a falusi nép 
is oly készséggel karolja fel ezen eszmét. Nem hiányzottak 
ugyan a tót és oláh nyelvű vidékeken községek, melyek ezen 
institutioról kellőleg nem világosíttatván fel, vagy tudatlan s 
roszakaratú bujtogatók által tévútra vezettetvén, azt hitték, 
hogy a nemzetőrség is rendes katonai szolgálatra leend hivatva, 
s attól ennél fogva idegenkedének. A nagyobb rész azonban, 
kivált a magyar fajú nép, mihelyt a megyei tisztviselők által 
felszólíttatott, s a nemzetőrségnek, mint a szabadság és rend 
fentartására legalkalmasb eszköznek czéljáról, szabályairól 
értesíttetett, önként belépett annak soraiba és szorgalmasan 
gyakorlá magát a katonai mozdulatokban. E tekintetben két- 
ségkivül nagy hatása volt annak is, hogy a lelkészek általában 

véve nemcsak buzgón közremunkáltak a nép kellő felvilágo- 
sitásában; hanem sok helyt magok is beléptek a nemzetőr- 
ségbe; sőt elég példa volt arra is, hogy kiszolgált s nyugalma- 
zott katonák híjában, kik egyébiránt a tanítói szerepet visel- 
ték, magok a lelkészek gyakorolták be, a mint tudták, hívei- 
ket a szolgálati rendbe s hadi fordulatokba. Az ekként fel- 
állott nemzetőrség, mind a városok mind a falukban, azonnal 
oly buzgalommal ügyelt is a közbéke és rend fentartására, 
hogy kicsapongások, vagyonkárositások s más gonosz tettek 
ritkábban még soha sem történtek; a közbátorság és csend 
oly nagy soha sem volt az országban, mint épen az átalakúlás 
e korszakában. Egyátaljában a nép, igen kevés kivétellel, 
mindenütt és mindenben annyi józanságot, annyi érettséget s 
ép észt tanusított, hogy a hazafinak szíve repdesett örömében, 
midőn e válság napjaiban látá, mily elemek alkotják e nem- 
zetet, s midőn arra gondolt, mily erős, virágzó állam fej- 
lödhedik ki rövid idő alatt ezen elemekből. 

Egészen más nemű mozgalmak tűntek fel a, társadalom 
némely más osztályaiban. Ama haladási vágyak, reformi tö- 
rekvések, melyek az ország politikai állapotára nézve oly sze- 
rencsésen diadalra jutottak, ezen ingerlő példa befolyása alatt, 
több másféle viszonyokban is mintegy ösztönszerűleg nyilatkoz- 
tak. A. nemzeti s polgári újjászületés kovásza egyebekben is 
forrongást támaszta, s minden osztályt, minden érdeket arra 
indíta, hogy szinte kisérletet tegyen széttörni ama korlátokat, 
melyek által magokat akár a megbukott kényuralom befolyása 
alatt, akár a más nemű socialis viszonyok ferde alakúlásai kö- 
vetkeztében, összeszorítva érezték. A. tekintély minden viszo- 
nyokban elveszté régi fénykörét; a kegyelet, mely nem a ter- 
mészeti ösztönökből származott, hanem az absolut kormány- 
hatalom példája szerint, az erősebb által mesterségesen ápol- 
tatott a gyengébb elnyomására, jelenleg mindenütt olyformán 
látszék eltünni, mint a regékben a tündér bűvesszejének érin- 
tésére szokott megszünni a bűvölet hatalma. A szabadság nap- 
jának melege rögtön feloszlatá ama jégkérget, melylyel a 

hagyományos előitélet, a megszokás, a hatalom hosszas bi- 
torlása mintegy dermettségben tartá vala némely osztály- 
beliek kedélyét. Az elnyomott egyéni szabadság mindenütt 
széttörni ügyekezett az őt leszorító bilincseket. Jogot, mél- 
tányosságot, szabadságot követelt minden viszony, minden 
felekezet, minden érdek a maga számára. E tekintetben 
különösen három jelenet, mely átalakúlásunk e mozgalom- 
dús napjaiban az élet felszinére merűlt, teljes joggal meg- 
érdemli a történelem figyelmét. E jelenetek a tanuló ifjú- 
ság, az iparos osztály s az alrendű papság kebelében tün- 
tek fel. 

A. pesti egyetem, különösen a bölcseleti s jogászati 


karok ifjúsága már a márcziusi mozgalmak első napjaiban 


eszméletre ébredt s harczra kelt a köznevelés régi, szellem- 
nyügző rendszere ellen. Azon küldöttség, mely a fővárosi 
csendbizottmány kebeléből márczius 18-kán Pozsonyba, a 
törvényhozó karhoz indíttatott, az egyetemi ifjúságtól is egy 
kérelmet vitt vala fel, melyben az egyetemnek a bécsi egye- 
tem gyámsága alóli felszabaditása és újjászerveztetése, tö- 
kéletes tanítási és tanulási szabadság, az évenkénti próba- 
tételek megszüntetése s azok helyett a pálya végén tartandó 
szigorú tanvizsgálat stb. kéretett. Nem sokára ezután nyil- 
tan kijelenté az ifjúság ellenszenvét azon tanárok iránt, kik 
vele vagy embertelenül bántak, vagy tanszékeik igényeinek 
nem feleltek vala meg; s ezeknek nyugalmazása vagy mel- 
lettök magántanárok alkalmazása végett folyamodott a 
közoktatás miniszteréhez, ki aztán nem is késett teljesíteni 
a méltányos közkivánatot. 

Valamivel később kezdődtek, s veszélyesebb színben, 
nagyobb zajjal folytak le a pesti kézműves legények s mun- 
kások mozgalmai, melyek nehány napig oly élénkséget 
nyertek, hogy félni lehetett, nehogy a békés polgári átalakú- 
lás erőszakos társadalmi forradalommá fajúljon el. A. mun- 
kások mérsékeltebb része megelégedett ugyan avval, hogy 

maradt s a megbukott kormány által kiváltságokkal felru- 
házott czéhek eltörlését s az általok sokfélekép korlátolt 
munka s ipar szabadságát. De voltak köztök szenvedélyes 
emberek, kik a higgadtabb párttól különválva, erőszakosan 
akarták kivívni érdekeiket, s a czéhládát elfoglalni s meg- 
égetni, az élelmes zsidóságot pedig megrohanni s kiűzni, s 
több ilyféle kicsapongásokra vetemedni szándékozának. A 
népgyüléseken azonban, melyeket az iparos osztály a maga 
sérelmei tárgyában sürűn tart vala, végre mégis győzött a 
mérsékelt rész józansága. Nem csekély érdemet szerzett 
magának e tekintetben is Nyáry Pál, ki az april 17-én le- 
folyt népgyülésben végre oly határozatra birta a munkások 
többségét, hogy addig is, mig a jövő törvényhozás a czé- 
hek s munkaszabadság tárgyában kimeritőleg rendelkezen- 
dik, az illető miniszteriumnál keressék legérzékenyebb sé- 
relmeik orvoslatát. A kereskedelmi miniszter, Klauzál Gá- 
bor, ennek folytában oly intézkedéssel szünteté meg e mun- 
kásosztály leghangosabb panaszait, hogy azon jogot, mi- 
szerint a különben czéhbeli kézművesek is köthessenek a 
czéhektől független társulati szerződéseket, mit a czéhekből 
kizárt zsidó iparosoknak már az 1840-ki törvény megadott 
volt, a keresztény iparüző segédekre is kiterjesztette. 

Az egyetemi ifjúság és kézműves legénység e moz- 
galmainál sokkal meglepőbb volt erkölcsi átalakúlásunk 
figyelmes észlelőjére az, mi az alpapság kebelében történt. 
A. bölcselő szemlélő nem kevéssé bámulhatott, látván, hogy 
a hagyományos tekintély már azon osztály kebelében is el- 
vesztette varázserejét, melynek egész léte tekintélyen, hiten 
alapszik. A reform utáni vágy különösen a fiatalabb koru 
városi s falusi alsóbb rangu lelkészek, s a honi ifjúság ne- 
velésével foglalkodó piaristák szerzetének pesti házában 
nyilatkozott legvilágosabban. A. reformvágynak mind ezek, 
mind amazok közt a kor szellemével ellentétes előljárói 
önkény, despotikus igazgatási szerkezet, s az anyagi javak 
aránytalan felosztása szolgált leginkább forrásául. Némelyek 

azonban e felett az egész egyházi fegyelem rendszere ellen 
nemcsak izgattak s kikeltek, hanem tényleg is fellázadtak. 

Midőn az alsóház april 4-kén a vállasegyenlőségi tör- 
vény felett vitatkozék, s egyebek közt Sárkány, bakonybéli 
apát, reményét nyilvánitá, hogy a jogegyenlőség megállapí- 
tott elvénél fogva, ezentúl a katholikusoknak is szabad 
leend, az államhatalom gyámkodása által többfélekép kor- 
látolt egyházuk számára követelniök azon jogokat, melyek- 
nek más felekezetek birtokában vannak: közte és Kossuth 
Lajos képviselő közt egy általános derültséget támasztott 
szóváltás fejlődött ki. , Ha az apát úr előadását megfontolja, 
— mondá egyebek közt Kossuth — úgy találja hogy, mi- 
után a kath. vallás még több jogokkal is bir, mint más 
vallások, alig képzelhet egyebet, mi a tisztelendő uraknak, 
más vallásuakkal hasonlítva, sérelmes lehet, mint azt, hogy 
a kathol. papság tagjai nőtlenek. Kinyitlatkoztatja hogy, ha 
az országgyűlés a coelibatus eltörlésébe kivánna avatkozni, 
ő segédkezet nyujtana reá.... A jelen mozgalmakban, 
mondá tovább, sokféle tárgyra nézve kapott az ország kü- 
lönböző részeiből óhajtások kijelentéseit; de egy tárgyban 
sem oly sok oldalról s oly összhangzókat, mint a kisebb 
elerus köréből a coelibatus eltörlésére nézve." Mit ekként, 
Kossuth állítása szerint, sok pap az országgyűléstől óhajtott 
létesíttetni, azt néhányan, a magok személyére nézve, tény- 
leg végrehajtották: a papság köréből kilépvén, megháza- 
sodtak. Ezek példáját azonban, minthogy a polgári házas- 
ság intézménye létrehozva még nem lévén, ilyféle lépés 
múlhatatlanul vallásváltoztatást vont maga után, nem sokan 
követték. 

Azon törekvésekben mindazáltal, melyeket, mint ne- 
vezetes időjelt, tulajdonkép emliteni akarok, az alsó pap- 
ság csaknem egész fiatalabb osztálya részt vett. A püspö- 
kök hatalmának az alsó clerus fölött alig volt korlátja. A 
középkorból származott canonok, melyeket szinte csak ma- 
gok a püspökök s az ő döntő szavoktól vezérlett zsinatok 

alkottak, magok is absolut elvből származván, a püspökök 
önkényének szintúgy a fegyelemben mint a lelkészek alkal- 
mazásában széles tért nyitottak. A segédlelkészek s admi- 
nistratorok ez ellen épen semmi —, a rendes lelkészek pedig 
csak azon egy canon által voltak némikép biztositva, mely 
szerint a plébániát törvényes ok nélkül elvenni senkitől 
sem lehetett. A püspök; részint mint kegyúr, a püspöki ja- 
vak községeiben, részint mint megyei főnök, a külön kegy- 
urakkal nem biró helységekben igen sok plébániára nézve 
s egészen kénye szerint gyakorlá az adományozási jogot. 
A. segédlelkészeket pedig, kik gyakran csak 15—20 évi 
szolgálat után nyertek plébániát, nemcsak önkénye szerint 
helyezte el, hanem a szerint küldözgeté is más és más köz- 
ségbe a nélkül, hogy legkevesbbé is gondolt volna arra, 
akarja-e az egyén változtatni szolgálati helyét, lesz-e kedve 
ott, hova küldetett, szolgálni s megférend-e azon község 
lelkészével? Gyakran történt ennélfogva, hogy oly egyé- 
neknek kellett egy plébánián együtt élni, egy pályán mű- 
ködni, kik, a község erkölcsi javának kárára, egymással 
meg nem egyeztek. Még számosabb volt a panasz az alcle- 
rus anyagi ellátása miatt. A. plébánusok nagyobb része tűr- 
hetőleg megélhetett ugyan javadalmából; a segédlelkészek 
azonban, kiknek évi díja némely megyében csak 40, sőt 
24. p. Ítot tett, s kik élelmöket a plébánusoktól nyerték, 
ezek önkényének s gyakran méltatlan bánásának az élet 
első szükségeire nézve is ki voltak téve. Szóval, olynemű 
volt az alsó papság állapota, minőt míveltebb emberek, kik- 
nek osztályába mégis e papság nagyobb része tartozott, 
hosszabb időre bármi hivatásban méltán elviselhetlennek 
érezhetnek; a papi hivatásban tehát, melynek sikeres be- 
töltésétől függ az alsó néposztály erkölcsi állapota, de 
melynek sikerdús betöltése főleg nyugodt, megelégedett s 
derült kedélyt igényel, behúnyt szemmel nézni többé nem 
lehetett. A pap, mintán ifjúsága legszebb éveit a semina- 
riumban, a szabad akarat minden gyakorlatát meggátoló, 

czélszerűtlen, szerzetesi fegyelem alatt, tanulmányok közt 1848. April. 
töltötte el, irígylésre méltónak láthatá, a magáéval össze- 
hasonlítva, bármely iparos sorsát, ki, ha csak némi szorgal- 
mat és ügyességet fejtett ki, harminczadik életévéig függet- 
len helyzetet vívhatott ki magának; míg ő, negyvenedik 
évében is gyakran méltatlan, gyermekies függésben s nél- 
külözésben találta magát, kivált ha önérzete aljasabb kere- 
setmódtól, fondorlat s képmutató csuszás mászástól stb. til- 
totta. Az előlépésre koránt sem mindig a hivatal buzgó tel- 
jesitésében szerzett érdem, még ritkábban a tudomány, ha- 
nem inkább mellékes tekintetek, képmutató szineskedés 
vezetett. És ezen állapot annál tűrhetetlenebbnek látszék 
neki, minthogy öntudattal mondhatá, hogy a nap súlyát s 
hevét ő viseli. 

Most tehát, midőn a méltány és igazság jutottak ura- 
lomra, midőn a nemzeti kormánynál minden felekezet or- 
voslatot nyert sérelmeire, midőn az önkény hatalma, a te- 
kintély despotismusa mindenütt lejárta magát, az alpapság 
is megragadta az alkalmat sorsának javitására. Számos egy- 
házi megyében, kivált a melyek püspökök hijában helyet- 
tesek által kormányoztattak, alesperesi kerületenként gyülé- 
sek hivattak egybe, melyekből aztán reformi kérelmek in- 
téztettek az egyházmegyei kormányhoz; a többi kerületek 
pedig felszólíttattak, küldenének képviselőket a középpont- 
ban tartandó megyei gyülésre. E megyei gyülések több 
helyt valóban létre is jöttek, s a káptalanok által választott 
püspökhelyetteseket, kik iránt bizodalmok nem volt, má- 
sokkal pótolták, az egyházi nevelés, fegyelem s igazgatás 
tekintetében reformjavaslatokat készítettek, s azoknak életbe 
léptetése végett a cultus-miniszteriumhoz egy országos zsinat 
összehivásáért folyamodtak; némely apróbb javitásokat pe- 
dig magok is azonnal létesítettek. A. lelkészekéhez hasonlók 
voltak a piarista szerzetesek lépései. Ők is új szerzetfőnö- 
köt választottak s czélszerű reformok végett a miniszterium- 
hoz folyamodtak. A. sajtóban mind a két felekezet számos 

czikket bocsátott közre, melyekben állapotaikat s a szük- 
séges reformokat minden oldalról megvitatták. 

A kormány, mely a köznevelést gyökeresen átalakíi- 
tani szándékozott, a piarista szerzet tekintetében maga is 
múlhatatlannak látá a reformokat. Az alclerusnak is hajlandó 
volt segédkezet nyujtani, mennyire azt az egyház autono- 
miája engedte. Utóbb, midőn az országgyűlés Pesten össze- 
ült, az erre megjelent püspökök is sokszor tanácskozának 
az egyházi állapotok legszükségesebb reformjairól; s egy 
országos zsinat előkészületein kezdének dolgozni. Fájdalom, 
a nem soká bekövetkezett háború, utóbb a restaurált 
kényuralom mind ezen reformi reményeket csirájokban 
elölte. Alább mindazáltal az egyházi viszonyokra s a cultus- 
miniszteriumnak azok iránti terveire még egyszer visszaté- 
rendünk. 


HARMADIK FEJEZET. 


Erdély visszakapcsoltatása. 


A miniszteriumnak azon négy fő feladata közt, melyek 1848. April. 
czélszerű megoldásától függött az ország újjászületésének si- 
kerülte, jövőjének nyugalma s boldogsága, mint mondók, idő- 
szerint második volt: Erdély visszakapcsolása s az országba 
kebelezése. 

Erdély, bár a lefolyt századok viszontagságai alatt mind 
törvényhozási mind igazgatási tekintetben elszakadt Magyar- 
országtól, melynek koronája alá tartozott : mégis mindig befo- 
lyása alatt maradt a civilisatiojára szintúgy mint alkotmányos 
szabadságára nézve, kivált 1825 óta, sokkal elébbre haladt 
nagyobb , testvérhazának". Ez oka, hogy valamint a közélet 
mezején divatos eszmékben s politikai és társadalmi intézmé- 
nyeiben s mozgalmaiban jobbára ettől vette az irányt: ugy 
minden nagyobb esemény által, mely Magyarországon lefolyt, 
rendesen lökést szenvedett. A Magyarország élettengerén tá- 
madt hullámok körvonalai Erdély keleti és déli havasainak 
bérczeinél végződtek. 

A Pozsonyban és Pesten felmerűlt események hírére Er- 
dély népeinek kedélye is mindenütt megnyilt a szabadságnak. 
Különösen a Magyarországhoz való csatlakozásnak minden 
értelmesbek s haladni vágyók által rég ápolt, de a kormány 
és szövetségesei által mesterségesen letartóztatott óhajtása. 
ellenállhatatlanúl kitört a kedélyekben ; s mind az, mi a nem- 
zetet Magyarországban lelkesedésre ébresztette, Erdélyben 

egy szó által hangzott vissza: e szó a Magyarországgal való 
egyesülés vala, mi reája is kiterjesztendő volt az új vívmá- 
nyok, jogegyenlőség, képviseleti törvényhozás, független, fe- 
lelős kormány áldásait. : 

. Erdélyben, mint tudjuk, még károsabban gazdálkodott, 
mint Magyarországon, a bécsi kormány kényuralma. A ko- 
lozsvári kormányszék csak árnyékát s némi formáit tartotta 
meg az alkotmányos kormánynak, melyet valósággal a bécsi 
miniszterium kénye szerint intézett a befolyásától függő er- 
délyi udvari kanczellár által. Országgyűlései, melyek huszon- 
két évi szünet után 1834 óta időnkint egybehívattak, az alkot- 
mányos életnek semmi erőt nem kölcsönözhettek ; sőt azoknak 


majdnem mindegyike egy-egy elemét rontá meg az alkotmá- 


nyosságnak. Ha az ellenzék nagyobb erélyt fejtett ki, maga 
az alkotmány is felfüggesztetett. 

Azonban, a bécsi absolutismusnak ezen döntő befolyásán 
kivül is, már maga az alkotmány által igen szűk körre volt 
szorítva Erdélyben a szabadság. Politikai jogokkal csak a 
magyar nemesség, a magyarokkal egy eredetű s nyelvű szé- 
kelyek s a XII-dik században megtelepült szászok birtak. Más 


szóval, csak a magyar, székely és szász nemzetiség volt tör- 


vényesen elismerve s alkotmányos jogokkal felruházva. A 
legnagyobb számban lévő oláh népnek, mely egymaga kö- 
rülbelül annyi, mint ama három együtt véve"), nem volt poli- 
tikai nemzetisége ; az, mint ilyen, semmi joggal sem dicseked- 
hetett. Igaz ugyan, hogy valamint a magyarok közől is csak 
a nemesek birtak politikai jogokkal: úgy ezekben a kü- 
lönben oláh származásuak is részesűltek, ha nemesek valá- 
nak. Ezen nemes oláhok azonban nem a jogtalan oláh, ha- 
nem a magyar nemzet tagjai gyanánt tekintettek; s mivel 
önmagok is magyaroknak kivántak tekintetni, a magyar nem- 
zettel egybeolvadtak. 


§) A magyarok száma mintegy 450000, a székelyeké 350,000, a 
szászoké 200,000, az oláhoké 1,050,000. é 

De bár ekként az oláhok, mint nemzet, rövidséget szen- 
vedtek : egyénileg tekintve, nem voltak mostohább állapot- 
ban, mint a nem-nemes magyarok. Az oláh is csak azon ter- 
heket viselte, az úri adókra s a szolgálatokra nézve, mint a 
magyar jobbágy; s igen hibáznék, ki azon véleményben volna, 
hogy az oláh köznép nagyobb nyomást szenvedett a magyar 
köznépnél. Oka a panaszra abban volt, hogy mint nemzet 
testületileg nem volt egyenlő a többi három törvényes nemzet- 
tel; és abban; hogy míg emezek vallását, volt légyen az ka- 
tholika, protestáns vagy unitaria, a törvény egyenlő joggal 


ruházta fel : az oláhok vallása, a görög ó-hit, törvényesen nem " 


volt bevéve. Panaszra, továbbá, még abban is volt oka, hogy 
az ugynevezett Királyföldön, hol a szászokkal vegyesen lak- 
tak, bár ezekkel, a törvények szerint, ugyanazon polgári jo- 
gokkal kell vala birniok: az élelmes szászok nyomása alatt 
mindazáltal a szabad földbirtok jogát elvesztvén, jobbágyakká 
lettek. És végre, ha még ezen felül volt az oláhnak oka a 
panaszra : az nem a magyartól, hanem azon szerb hyerarchi- 
ától származott, melynek despotismusát, Erdélyben is szint- 
úgy mint Magyarországban, tűrni kényteleníttetett az ó 
hitű egyházhoz tartozó felekezetök. 

Erdélynek Magyarországgal való viszonyait tekintve, 
néhány esztendő óta különösen két eszme foglalkodtatá az 
elméket. Ezek egyikét tette azon részeknek, melyek a tarto- 
mány elszakadása előtt a szorosan vett Magyarországhoz tar- 
tozának s Erdélyhez, midőn ez az osztrák fejedelmi ház alá 
került, törvénytelenül csatoltattak, visszakeblezése Magyar- 
országba. Másika abból állott, hogy Erdély Magyarországgal 
mind törvényhozási mind igazgatási tekintetben, oly formán, 
mint a mohácsi vész előtt létezett, egyesíttessék. 

A. részeknek, Kraszna, Zaránd s Közép-Szolnok várme- 
gyéknek, Kővár vidékének és Zilah városnak, visszakapcsol- 
tatása, mint tudjuk, már az 1836-ki 21-dik t. czikkben meg- 
rendeltetett ugyan a magyar törvényhozás által; de a bécsi 
kormány, mely egy talpalatnyi földön sem akará tűrni befo- 

lyásának, mi Erdélyben nagyobb volt, csökkenését, daczára 
annak, hogy e törvény a király által szentesíttetett, s végre- 
hajtása minden utóbbi országgyűlésen sürgettetett, hatályát 
mégis meggátolta. Az egész tartománynak egyesülése pedig 
Magyarországgal, — bár azt a nemzeti s alkotmányos erősödés 
végett, itt is amott is minden értelmesb szabadelvű egyaránt 
kivánta és sürgette is az országgyűléseken, eddigelé csak 
jámbor óhajtás, sikeretlen törekvés maradt. 

A márcziusi reformmozgalmak valahára e két kérdés 
megoldását is lehetővé tették. A részek, meggyőződve lévén, 
hogy az 1836-ki törvény szerint Magyarországhoz tartoznak, 
a kétes állapotnak önként s rövid úton véget vetének : Kraszna 
példájára, követeiket márczius végén megválasztották s fel- 
küldték a pozsonyi országgyűlésre. Az egész tartomány egye- 
sülése pedig Pozsonyban oly módon igtattatott törvénybe, 
hogy az, mihelyt a rövid időn egybehivandó erdélyi ország- 
gyüléstől is elfogadtatik, azonnal végrehajtassék. A. részeket 
kormányunk, mindjárt Pestre lejötte után, forma szerint is 
visszakapcsolta az országhoz. Báró Wesselényi Miklósnak, ki 
ez ügynek már az 1830-ki és 32-ki országgyűléseken legeré- 
lyesebb előharczosa, tulajdonkép megindítója volt, azon elég- 
tétel jutott, hogy a visszakapcsolást végrehajtó bizottmány- 
nak ő neveztetett ki elnökéül. 

Az uniót illető törvényczikk az erdélyi szabadelvű párt 
által, mely az értelmiség többségét alkotá, és most szintúgy 
urává lett a viszonyoknak, mint Pozsonyban a magyar sza- 
badelvű párt, nagy lelkesedéssel üdvözöltetett. A. magyar vár- 
megyék s a székely székek, Alsó-Fehérmegye példájára, kül- 
döttségek által szólíták fel gróf Teleki József kormányzót, 
hirdetne mennél elébb országgyűlést, melyen akaratát Erdély 
is kijelenthetvén, az unió haladék nélkül ténynyé váljon. 
Több megye mindjárt követeit is megválasztá a kihirdetendő 
országgyűlésre, s oly útasítást szabott elejökbe hogy ha 
Erdélyben e közkivánatot határozattá emelni nem lehetne, 
a magyar országgyűlésre menjenek. 

A kormányzó, Teleki József, maga is meggyőződött a, 
gyülés mennél elébb megtartásának égető szükségéről. Az úr- 
béri viszonyok Magyarországon, mihelyt az irántok alkotott 
törvényjavaslat a király által előlegesen elfogadtatott, még a 
törvény sanctiója és kihirdetése előtt tényleg megszüntek. 
Méltán attól lehet vala tehát félni, hogy az erdélyi nép, kivált 
az oláhok, kik közt az izgatás hamar megkezdetett, értesülvén 
a magyarországi jobbágyak teljes felszabadultáról, könnyen 
lázadásra vetemedhetik, ha az úrbéri viszonyok ott is gyorsan 
el nem intéztetnek. A kormányzó tehát ismételve irt Bécsbe, 
s egy ügynököt személyesen is küldött a királyhoz az ország- 
gyűlés kihirdetését tárgyazó kérelemmel. Midőn pedig a vá- 
lasz késnék, s a jobbágyak mozgalmai némely vidéken ko- 
moly aggodalmakat keltenének ; más részről a székelyek is az 
Udvarhelyszékből utnak eresztett s a kolozsváriakkalegyesült 
nagy küldöttség által sürgetnék a gyülés megtartását: a 
kormányzó végre az országgyűlést, a királyi helybenhagyás 
reményében, april 11-kén kelt meghívó levelei által május 
29-kére valóban ki is hirdette. 

Az országgyűlés megnyitásáig lefolyt hat hét alatt 
Erdély többféle élénk mozgalmak s izgatásoknak vált szin- 
helyévé. A magyar és székely törvényhatóságok egymással 
vetélkedve intéztek feliratokat a magyar miniszteriumhoz, 
melyekben, az unió létrejöttét eleve is kétségtelen ténynek 
tekintve, iránta teljes bizodalmokat nyilvániták. A főispánok, 
jobbára a megbukott rendszer barátai, egyebek közt Teleki 
Miklós, Nopcsa László, Kozma Imre s több mások, látván hogy 
a megváltozott körülmények közt pártjoktól elhagyatva, 
megyéikben támasz nélkül állnak, egyenként lemondtak. A 
városokban az ifjúság nemzeti szinű zászlók alatt ünnepélyes 
: meneteket, népgyüléseket, politikai lakomákat intézett, s a 
férfiak és nők, vének és fiatalok, szóval, a nép többi osztályai 
velök együtt érezék s nyilvániták a nemzeti egység lélekemelő 
első örömeit. Követválasztások élénk, de békés zaja tölté el 
mindenfelé a hatóságok székvárosait. Kolozsvárról april 23-kán 


1848. April. 


1848. April. 


Az unió el- 
leni reactió. 


44. Első könyv. Az átalakúlás válságai. 


fényes küldöttség indult Budapestre a végett, hogy a főher- 
czeg-nádort s királyi helytartót az országgyülés megnyitására 
megnyerjék s a miniszteriumot üdvözöljék. A nemzetőrség a 
városokban előleg is nagy buzgalommal szerveztetett; mely 
aztán maga vette át a közbiztonságra ügyelés gondjait. Szóval, 
a megváltozott magyarországi viszonyok befolyása alatt itt is 
mindenütt s mindenben ébredés, mozgalom, surlódás, — élénk, 


. tevékeny élet mutatkozott. A nyilvános és magános gyüleke- 


zetekben az elmék mindenütt az elavult bureaukratikus igaz- 
gatás helyébe állandó miniszterialis kormányrendszerrel, a 
közterhek viselésének egyenlőségével stb. foglalkodának. De 
a fő életeszme úgy a sajtóban, mint a követválasztási s utasi- 
tási gyülésekben az unió vala. Az értelmiség, sőt mondhatni, 
a haza sorsát szivén hordó minden jó polgár véleménye lel- 
kesedéssel ragaszkodott ezen életeszméhez. Eleinte ez iránt 
egy felekezetben, egy nemzetiségben sem mutatkozott ellen- 
szenv : a magyarok, székelyek, oláhok, sőt még a szászok is 
ezt hangoztatták ajkaikon. 

De mihelyt az első íjedtségéből föleszmélt udvari párt 
Bécsben a reactiot elhatározta, annak terveit megállapította, 
eszközeit megválasztotta : az unió ellen is azonnal megkezdő- 
dött a titkos izgatás, mely aztán napról napra nyiltabb tábo- 
rozássá nőtte ki magát. Báró Jósika Samu erdélyi udvari kan- 
czellár, még folyton hivatalában létezett s az udvari pártnak, 
mely őt reactionárius terveibe kezdettől fogva beavatta, egyik 
legbuzgóbb, legügyesebb tagja lett. És mihelyt pártjának né- 
mely befolyásosabb tagjai, nagybirtokosok s hivatalnokok, 
általa a támadó reactionak neszét vették : az unió elleni izga- 
tás is nyomban megkezdődött. A. conservativ nagy birtoko- 
sok, kik az úrbéri javadalmakat, dézmát, robotot — miket az 
unió, bár kárpótlással, megszüntetendő vala — féltették, saj- 
nálták ; a királyi hivatalnokok, kiknek egy része hivataláért 
remegett, más része az eddigi kezelés után vagy meggyökere- 
zett visszaélésekből folyt jövedelmeit nem örömest áldozta 
fel; majd a szászok, kiknek a jogegyenlőség nem tetszék, s 

végre az elcsábított oláhok, bár az unió által épen ők valá- 
nak legtöbbet nyerendők, — mind ezek önzéstől, balul értett 
önhasznuk vágyától ösztönöztetve, érdekökben lénni vélték 
az unió megakadályozását, s ezen irányban meg is kezdték 
izgatásaikat. 

Az udvari s bureaukratiai reactio mindenek felett a szá- 
szok féltékenységét tűzte ki s használta fel a maga eszközéül. 
Az unió, a magyar alkotmányos kormányelveket s az új re- 
formokat, különösen a jogegyenlőséget Erdélyre is kiterjesz- 
tendő lévén, a szászok testületi kiváltságait, nemzetiségi pri- 
vilegiumait s a Királyföldön az oláhok felett gyakorlott felső- 
ségöket, beligazgatásuknak pedig bureaukratikus rendszerét, 
bizonyos megszüntetéssel fenyegette. A. kalmárszellemü, ön- 


zésében szükkeblü szásznak pedig nem tetszék a közös sza- , 


badság s jogegyenlőség; neki kiváltság kellett. Ő nem akart 
lemondani az oláhok felett szerzett igazságtalan uralmáról; 
majdnem örökössé vált bureaukratiája pedig a hatalmat to- 
vábbra is megtartani óhajtá. Salmen, a szászföld igazgatásá- 
nak élén álló szász gróf, Rosenfeld, a megbukott bécsi állam- 
tanácsnak erdélyi előadója, Benigni, a szebeni szász lap szer- 
kesztője s még néhány más főbb szászok, a Bécsből vett inté- 
sek szerint elébb Szebenben, majd a többi szász városban is 
mind élénkebbé vált izgatást kezdének az unió s általában a 
magyarországi irány ellen. Az izgatás a szebeni szászok, ki- 
vált a bureaukraták közt, hamar rokonszenvre talált. Az unió 
ellen kikelő versek köröztettek. Május 3-kán a szinházban 
sárga-fekete zászló tüzetett ki, ellentüntetésül a magyar váro- 
sokban körülhordott nemzeti zászló irányában, s az ismeretes 
Gott erhalte dynasztiai hymnus énekeltetett el. A. reactio em- 
lített vezérei majd a szomszéd szász városokba is, kivált hol 
az unió iránt eleinte hangosabb rokonszenv nyilatkozott vala, 
számos zsoldos vagy fanatizált izgatókat küldöttek; kik aztán 
a szász papsággal, mely a gazdag tized elvesztésének félelme 
alatt egyátaljában a reactiohoz szegődött, kezet fogva, azt 
kiáltozák, hogy a magyarok végkép el akarnak szakadni az 

osztrák monarchiától, s heves szónoklatokat tartottak a sen- 
kitől sem ostromolt birodalmi kapocs fentartása érdekében. 

A reactio azonban egy ideig, Szebenen kivül, a többi 
szászok közt is nagy nehézségekre talált. A szabadság ellen- 
állhatatlan varázsa számos községben háttérbe szorította az 
önzés ösztöneit. Szászvárosban az unió ellen izgató szebeni 
német versek a piaczon. ünnepélyesen megégettettek. Sőt ma- 
gában Szebenben is felébredt az ellenhatás : a , Transilvania" 
czimű szabadelvű német lap, mely ott e napokban kezd vala 
megjelenni, határozottan s erélyesen lépett fel az unió mellett. 
Az erdélyi országgyülés — úgymond egyebek közt első szá- 
mában — mindeddig soha sem volt képes a prokátori czivódás 
teréről az igazi, üdves törvényhozás szerepére emelkedni. Az 
eldöntő s uralkodó vezérelvek nem az állampolitika elveiből 
kölcsönöztettek, hanem folyvást hitvány, önző magánérdekek 
körül maradtak." Tanácsolja tehát nemzetének, fogadja el az 
uniót készséggel s feltételetlenül, és bizza a maga viszonyai- 
nak rendezését a nagy politikai értelmiséggel biró magyar 
országgyűlésre. E lap, a bureaukraták, patríciusok minden 
ellentörekvései daczára, menten növekedő elvpártot nyert, ki- 
vált Szebenen kivül : Segesvárott, Szászvárosban, Nagy-Sin- 
ken, Ujegyházán, Kőhalmon és számos más szász községek- 
ben folyton terjedt az unió iránti rokonszenv; a falusi nép pe- 
dig azt ott is egy jobb korszak induló pontjának tekinté. 

A. reactio emlitett vezérei, míg ekként kétes reménynyel 
folytatták honosaik közt az izgatást, az oláhok közt is meg- 
kezdték sötét működéseiket. Mindenek előtt a két oláh püs- 
pököt ügyekeztek megnyerni, kiknek befolyása majdnem 
korlátlan volt híveikre. Ezek egyike, Lemény János, a való- 
ban apostoli buzgalmú s erényű, érdemekben megőszült egye- 
sült kathol. oláh püspök azonban hű maradt a szabadsághoz 
s nemzete érdekéhez. Másika, Saguna, óhitű oláh püspök, 
eleinte habozott, utóbb, mint látandjuk, a reactiohoz szövet- 
kezett. Ugyanazon időben pénzzel s hivataligéretekkel meg- 
nyert oláh emissariusok által lázitólag kezdének izgatni az 

oláhságban. Ezen ügynökök mind szóval, .mind szétosztott 
felszólítások által ingerlék őket gyűlöletre a magyarok és 
székelyek ellen. A. parasztoknak igérék, hogy a császár, ha 
hozzá a fellázadt magyarok ellen hűvek maradnak, úrbéri 
terheiket eltörlendi, sőt a magyarok és székelyek földjeit is 
nekik adandja. Az oláh végvidéki őrséget pedig azzal biztat- 
ták, hogy ő felsége őket a magyarok ellen teendő szolgálataik 
jutalmául a végőrségi kötelezettség alól fogja fölmenteni. 

Nem nehéz feladat, a tudatlan népet, kivált ha sérelmei 
vannak, nyomás alatt szenved, tévútra csábítani, a rosz szen- 
vedélyeket benne felébreszteni. Ilyen volt pedig az oláh nép. 
Századok óta szolgaság járma alatt nyögvén, melyet még a 
fajrokonság sem szelidített meg, mint sok esetben a magyar 
jobbágynál; neveltetésében végkép elhanyagolva lévén: e 
nép tudatlan, elbutúlt, teli babonával s előítélettel. Életezéljai 
felől soha fel nem világosíttatván, jobbára henyén tölté öröm- 
telen napjait, ronda, roskadozó kunyhóiban s hegyei közt, 
melyeknek völgyeiben hanyagul míveli földjén a tengerit, 
majdnem egyedüli eledelét, legelteti juhnyájait, melyeknek 
bőre adja ruházatát. Természetében nem hiányzik ugyan a 
szelídség s önmegadás ; de a míveletlenség s mély tudatlanság 
őt renyhévé, a szegénység rablásra hajlandóvá, a szolgai el- 
nyomás kétszinűvé, bizalmatlanná s felingerűltében kegyet- 
lenné tette. Papjaik magok is, kivált az óhitüek felekezetében, 
jobbára a legmélyebb tudatlanságba merűlve, míveltségökre 
nézve alig emelkedtek híveik fölébe. Az óhitü papok közt so- 
kan irni s olvasni is alig tudtak s gépileg végzék a betanult 
lithurgiát; vallás és józan morál helyett pedig jobbára némi 
külső szertartásokra s babonára, előitéletekre taniták a népet, 
mely irántok rendszerint nagy bizodalommal viseltetik. 

Az ily értelmi s erkölcsi elhanyagoltságban tespedő nép 
közt tágas tér nyilt az anyagi haszonnal biztató hazug izga- 
tásoknak. Azonban találkoztak az oláhok közt is felvilágoso- 
dott férfiak, kik átláták, hogy csak az egyesülés Magyaror- 
szággal hozhatja meg nemzetöknek a megváltás napját; az 

unió szünteti meg az úrbéri szolgaságot, nyit utat a jobblétre, 
mivelődésre; csak ez ad vallásuknak is jogegyenlőséget s 
törheti szét az igát, melyet a ravasz szerb hyerarchia nyakok- 
ba vetett: az unió ad a többi polgárokéval egyenlő jogot és 
szabadságot ; hogy ezeknél fogva nemzetök legfőbb érdeke test- 
véries csatlakozást parancsol a magyarhoz, ki a, népszabad- 
ság és testvériség jelszavait tüzvén zászlajára, mit magának 
megszerzett, minden vele lakó néppel testvériesen megosztani 
akarja; a szabadságot tehát mind polgári mind egyházi tekin- 
tetben, s ennek folytán sorsuk javulását, a századok szenve- 
dései után, csak az uniótól, a magyar törvényhozástól remél- 
hetik. Ezektől származott ama nyilatkozat, mely april hóban, 
különösen az erdélyi oláhok nevében jelent meg a hirlapok- 
ban. A. czikk szinte szenvedélyes hangon üdvezli Magyaror- 
szágot s a magyar nemzetet, mely a közös szabadság napját 
földerité, és az oláh nép soha meg nem szünendő háláját fejezi 
ki iránta testvéries indulatáért. Ily értelemben nyilatkozott 
még az első nagyobb oláh népgyülés is, melyben april 30-kán 
mintegy két ezernyi tömeg vett részt Balázsfalván. E nép- 
gyülésben egyebek közt határozatba ment, hogy május 15-kén 
szinte Balázsfalván az egész oláh népet képviselő nemzeti 
gyülés tartassék, mely mind az unióról, mind az oláhok külön 
kivánatairól kimondaná véleményét ; egyszersmind pedig egy 
bizottmány választatott, mely a tárgyalandó kérdéseket, elő- 
leges tanácskozásokban készítse el. 

A reactio szász vezérei e gyülés alkalmával az izgatások 
minden nemeit mozgásba tették az oláh nép elcsábitására. 
Nevezetes ezek közt szemtelenségéről, a tényekkel, a józan 
észszel és erkölcsiséggel egyaránt ellenkező tartalmáról egy 
felszólítás, melyet az oláhokhoz intéztek. , Oláh testvérek ! — 
így szól az a többi közt — Fogjunk kölcsönösen kezet s kös- 
sünk egymással szövetséget, mely előtt a felfuvalkodott ma- 
gyarok kevélysége meghajoljon, $ magyar és székely pusztul- 
jon ki közös hazánkból. Mert hiszen Erdély nem a magyaré : 
e szép ország a. ti és a mi örökségünk, kik veletek örökre 

egyesülve lenni óhajtunk. Űzzük ki e jogtalanul betolako- 
dottakat. Ti számra nézve hatalmasok vagytok; mi hozzá- 
tok csatlakozunk, és a császár katonái nemcsak fel nem 
kelnek ellenünk, hanem velünk fognak küzdeni a közös czél- 
ért." Mondják azután, hogy a magyarok a császárt trónjá- 
ról megbuktatni, s magoknak egy független országot alkotni 
szándékoznak stb. 

De az értelmesebb oláhok könnyen átlátták az ármány 
csalékony szövevényét; a néptömeg pedig súlyosabban érzé 
eddigelé a szászok igáját, mintsem hogy gyanúval ne fogadta 
volna elnyomóinak a tényekkel annyira ellenkező mézes be- 
szédét. És, miként a gyülésnek az unió iránt tanusított 
rokonszenve kétségtelenné teszi, mind ezen féktelen, durva 
izgatás sükeretlen maradt volna, ha ahhoz két más körül- 
mény nem. csatlakozik. 

Az aldunai tartományokban működő orosz propaganda, 
mihelyt a magyar birodalmi viszonyokról értesült, azonnal 
több ügynököt küldött be az oláh nép lázitására. Ezek 
avval kezdék hitegetni az oláhokat, hogy a szláv faj általá- 
ban felkelésre készül a magyarok ellen; s ha majd az ezeken 
átrohan s őket leigázza, az erdélyi s magyarországi oláhok, 
kiknek addig a szászokkal kellend tartaniok, Moldvával s 
Oláhországgal egyesüljenek a régi Daczia helyreállítására. 
Az orosz udvar, mely nekik egy nagyherczeget királyul 
adand, kezeskedni fog az új oláh birodalom fennállásáért. 
Ilyféle álmokkal nemcsak az orosz propaganda küldöttei 
hitegették az erdélyi oláhokat, hanem az oláhországi bo- 
járok közt is voltak, kik valamennyi oláh fajbeliek egyesi- 
tésének s egy független Daco-Romania alkotásának eszméjé- 
től felhevülve, szintugy mint amazok, az unió s a magya- 
rokkal való egybeolvadás ellen kezdének izgatni. 

A másik körülmény, mely a szász bureaukraták, patri- 
ciusok s más reactionariusok táborozásait elősegité, abban ál- 
lott, hogy az erdélyi oláhok közt is mind többen támadtak, 
kik a nyugtalankodó horvátok és szerbek példáját követve, a 

körülményeket magán érdekeik kielégítésére, hivatal, méltó- 
ság, vagyonszerzésre óhajták kizsákmányolni, s e végett az 
oláh nemzetiség kérdését kezdék pengetni. Első helyen emlí- 
tendő ezek közt Saguna András óhitű oláh püspök, egyike 
azon egyházi férfiaknak, kiket a szerb hierarchiának teljesen 
sikerűlt volt hálójába keríteni. Ő néhány évig Rajasics kar- 
lóczai szerb érsek mellett hivatalkodván, ennek tanítványa s 
kedvencze, az oláhokat elnyomó szerb hierarchia híve s bűn- 
társa lőn; miért Rajasics érsek eszközlésére az erdélyi óhitű 
püspökséget nyerte jutalmul. Hir szerint, miként az érsek 
maga, úgy Saguna is, az orosz propaganda részese volt, s an- 
nak zsoldjában állott. Annyi bizonyos, hogy az érsekkel foly- 
tonos összeköttetésben lévén, tőle vette az irányt működései- 
ben. Ezen felül most szövetségbe lépett a szász reactio vezé- 
reivel is, kik őt a Bécsből nyerendő kegyekkel, kitüntetések- 
kel biztatták. Sagunán kivül, s annak részben segédei s ügy- 
nökei, a nagyravágyó Laureani, Pap Sándor, a fanatikus, ki- 
csapongó Barnucz, rendetlenségei miatt pár év előtt hivatalá- 
tól megfosztott tanár, a korlátolt elméjű, míveletlen, de vad 
erélyű Mikás, ki magát elébb Mikesnek nevezte, s még né- 
hány más, jobbára fiatal ügyész s hivatalnok volt ez időben 
legkitünőbb az oláh nép izgatásában s csábitásában. Ezen 
emberek, — nagy részben nemzetök iránt még az imént hűt- 
lenek, nevöket, oláh származásukat is tagadók, most, látván a 
magyarországi szerbek s a horvátok mozgalmait s nemzeti- 
ségi igényeit, s magoknak, ha nemzetöket is sikerülne ha- 
sonlókép felizgatni, abban kitünő szerepet, emelkedést re- 
mélvén, rögtön buzgó oláhokká lettek s nemzetök élére áll- 
tak; nem, hogy azt hosszú szenvedései után fölemeljék, sza- 
baddá s boldogabbá tegyék— : erre csak az unió vezet- 
hetett; hanem, hogy nemzetöket önzésök, nagyravágyásuk 
eszközévé alacsonyítsák. 
Ezen-férfiak mindjárt az első balázsfalvi gyülés után el- 

kezdtek izgatni az oláh nemzetiség függetlenségének kérdé- 
sével: oly kérdés, melynek semmi alapja sem létezett, a nem- 

zetiség eszméje s érzelme a műveletlen népben még egy- !$38- April. 
átaljában nem lévén fölébredve. SZ 

A szász patriciusok s bureaukraták, e nagyravágyá- 
soknak tán épen első ébresztői, egy perczig sem kételked- 
vén, hogy bennök ezéljaikra hasznos szövetségeseket nyer- 
hetnek, őket azonnal hálójokba keritették, egyiket pénz, 
másikat hivatal, méltóság s más kitüntetés igéreteivel 
vesztegetvén meg. Maga a balázsfalvi gyülésen kinevezett 
s Szebenben székelő oláh bizottmány, melynek az emlitett 
izgatók mindnyájan tagjai valának, a szász vezérek által 
behálózva, azok zsoldjába lépett, s velök együtt ugyan- 
azon czélra kezdett működni. Kétségtelen az is, hogy a 
szász reactio vezéreivel az erdélyi fő hadi kormány is 
mindjárt eleitől fogva összeköttetésben állott s egy czélra 
működött az unió ellenzésében : világosan kitünt ez a hadi 
kormány magatartásából a balázsfalvi második gyülés al- 
kalmával. 

Az uniónak épen az oláhság állapotának javitására lévén 
legnagyobb, maga a köznép által is könnyen belátható ha- 
tása; annak ellenei eleinte nem merték azt egyenesen megtá- 
madni, hanem csak arra izgatták a népet, hogy azt mindaddig 
ne fogadja el, mig nemzetisége az országgyűlés által el nem 
ismertetik s a többi három, törvényes nemzetiséggel egyenlővé 
nem tétetik. Ilyféle kivánatnak most, midőn a jogegyenlőség- 
ben minden külön nemzetiségi kiváltság felolvadt s eltörűlte- 
tett; midőn tehát mind azon régibb törvények is elvesztették 
érvényöket, melyek az oláhokra nézve sérelmesek lehettek, 
— nem volt ugyan semmi jelentése; azt tehát minden hátrány " 
s balkövetkeztetés nélkül meg lehetett volna adni az oláhok- 
nak. Az izgatók mindazáltal oda számitának, hogy a magya- 
rok, kiknek a különféle nemzetiségi igényekkel s féltékenysé- 
gekkel különben is eléggé meggyűlt a bajok, azt mint egyátal- 
jában szükségtelent, mégis mellőzendik s az által magokat 
gyanúba ejtendik az oláhok előtt, mintha ezeket a jövőre is 

Helylyel közzel megpendíttettek már egy nagy daco- 
román ország felállításának eszméi is, melyeket aztán ama 
félmíveltek, kiknek önzését s nagyravágyását egy önálló 
ország képzelete, a benne általok elfoglalandó fényes hiva- 
talok s ezek kiséretében járó gazdagság reményeivel fel- 
csiklandozta, nagy lelkesedéssel fogadtak. 

És végre még a magyar földes urak ellen is, kiknek ke- 
zén volt a földbirtok nagyobb része, izgatták a köznépet, hiu, 
soha sem teljesítendő igéreteknek mondván az urbériség meg- 
szüntetését. Doboka és Hunyad megyékben a nép, ezen izga- 
tás következtében, oly annyira kezdett is nyugtalankodni, 
hogy a fenyegetett földes urak s a közbátorság védelmére 
fegyveres erőt kellett küldeni ama vidékekre. A népet, mely 
az úri osztály iránt általában bizalmatlansággal viseltetett, s 
mély tudatlanságba merűlve a szabadság eszméjét is alig volt 
képes igazán felfogni, s azt sok helyt a még emlékezetben 
lévő Hóra-lázadás szellemében értette, e csábiítók könnyen 
tévutra vezethették. Sokakkal még azt is elhitették, hogy a 
katonaság nem ellenök, hanem az ő segedelmökre, a földes 
urak ellen küldetett az ,imperatu" által, ki őket ezek alól 
felszabadítani kivánja. i 

Ezen s hasonló izgatások közt közelge május 15-ke. A 
kormányszék, eleve értesűlvén, hogy a feltüzelt nép ezeren- 
ként készül megjelenni a gyülésen : az oláh püspököknek kö- 
telességévé tette, azt a lelkészek által felvilágosíttatni, s velök 
az unió következtében rájok szinte kiterjedendő magyaror- 
szági új törvényeket megismertetni. Meghagyta egyszers- 
mind, hogy a nép hon marasztaltatván, csak az értelmesbek, 
az előbbkelők s papok, vegyenek részt a gyülekezetben. 

Lemény, oláh katholikus püspök, pontosan teljesité e 
rendeletet. A lelkészeket egyenként magához hivatá, őket a 
kormányrendelet értelmében czélszerü utasitással ellátandó. 
Saguna azonban kétes értelmü körlevelei által egyátaljában 
nem felelt meg a kormányszék rendeletének. Barnucz pedig 
arra birta a husvéti ünnepekre hazatérő növendék papságot, 

hogy" a tartományt összejárván, a lelkészeket az unió ellen 
izgassák, a népet megjelenésre ösztönözzék. 

A kormányzó mind erről még idején értesült ugyan; de 
a nép megjelenését meggátolni lehetetlennek látván, legalább 
a rendetlenségeknek akarta elejét venni; s e végett Szabó, 
kormányszéki tanácsos vezérlete alatt egy bizottmányt kül- 
dött a gyülésre. A fő hadi kormányt is fölszólította, hogy 
minden kihágások meggátlása végett elegendő katonai erőt 
rendeljen Balázsfalvára. 

Az intézkedés nem is volt fölösleges; mert a Saguna s 
Barnucz által ösztönzött papság tanácsaira mintegy tizenöt 
ezernyi néptömeg gyült össze a balázsfalvi mezőkön. A nép 
élén a már nevezett izgatók mellett közönséges figyelmet vont 
magára Nopcsa László, Hunyad megye volt főispánja, testvére 
Eleknek, a néhány év előtt nyugalomba lépett erdélyi udvari 
kanczellárnak. Ezen férfiú a külső míveltség, kitünő tulajdo- 
nok és a legaljasabb, sőt iszonyú titkos bűnök gyanujával 
terhelt jellem legkülönszerűbb vegyitékét egyesítette magá- 
ban. Palotájában mívelt hang, pazar, de ízletes fényüzés, jó 
kedv, vendégszeretet uralkodék. Ki vele csak egy két látoga- 
tás által ismerkedett meg, a házában otthonos rendtől, az iz- 
léses fénytől szintúgy mint társalgása kellemeitől elbájolva, 
távozott tőle. De Erdély jobban értesült köreiben különféle 
hírek keringének felőle. A legelveteműltebb gonoszság, iszonyú 
és aljas bűnük gyanúja csatlakozott nevéhez. A fényüzést, 
melyben élt, középszerű birtoka félig sem fedezheté ; adósság- 
gal mégis, köztudomásra, nem igen volt terhelve. Játéka, 
melyet nagy összegekre is csillogó lovagiassággal űzött, in- 
kább vesztéssel mint nyereménynyel járt. A sószállitás, melyre 
nézve megyéjében az egyedáruság egy nemét gyakorlá, s az 
egész megye lakosságát törvénytelen ingyenmunkával ter- 
helé, bár szép nyereményt adott, kulcsul még sem szolgálha- 
tott az udvarában honos pazar fényüzés megfejtésére. E kul- 
csot több hitelt érdemlő személyek, kikről fel lehetett tenni, 
hogy szintoly jól értesültek, mint igaázmondók, abban találták, 

hogy ő rabló társulatokkal állott összeköttetésben; azoknak 
titkos fővezére s orgazdája volt. Egyebek közt bizonyos tény 
gyanánt beszélik vala, hogy némi elorzott drágakövek egy 
alkalommal nejének ékszerei közt ismertettek fel. Egy ily sú- 
lyos gyanúval terhelt egyén csak a megbukott bureaukratia 
kormányrendszere alatt viselhetett mintegy tizenöt évig oly 
kitünő hivatalt, mint a főispánság. A bűneire vonatkozó hírek 
néha oly hangosakká, az ellene táplált gyanú oly súlyossá 
lőn, hogy daczára a hatalmas pártfogásnak, melyet kanczel- 
lár-bátyjában az udvarnál bírt, ellene egy párszor valóban 
vizsgálat rendeltetett. De az eszes ember, ha igaz volt is, a 
miről vádoltaték, ügyesen intézte dolgait. A megyei tiszti kar, 
melyet hosszú hivatalkodása alatt a törvényes tisztújitást mel- 
lőzve, helyettesítés utján, önkénye szerint töltött vala be, ré- 
szint szolgáiból, részint, a szárnyaló hír szerint, czinkosaiból 
állott. A. vizsgálatnak soha sem lett semmi eredménye. Tör- 
tént az is, hogy a kiküldött biztos valamely véletlen baleset 
következtében meghalt; mások, kik vele érintkezésbe jöttek, 
csodálatosan eltüntek. Egy épitkezése alkalmával híre futott, 
hogy egy holttetem befalazva találtatott az épületben. De a 
gyilkosság vádját az ügyes embernek akkor is sikerült magá- 
tól elhárítani. Bár mindenki gyanakodott, a tényt bebizonyi- 
tani senki sem tudván, félt ellene fellépni. Ezen férfiu, család- 
jának eredetére nézve oláh volt ugyan; de származását elébb 
megtagadván, mint nemes, magát magyarnak vallotta. Most 
azonban a balázsfalvi gyülésen, hogy az unió ellen annál sike- 
resebben izgathasson, magát Nopcsa Vaszilikának nevezte s 
fennen oláhnak hirdeté. Az oláh nép mindazáltal, a nagyúri 
renegát iránt, kinek zsarlásai ellen nem rég méltán panasz- 
kodhaték, nem viseltetett bizodalommal.") 


a) Haza tértem után a számüzöttségből a súlyosan gyanusított 
férfiu jeles fia, b. Nopcsa Ferencz által felkerestetvén, arra kérettem, hogy 
munkám egy újabb kiadásában az alább következő iratot is közölném. 
Én e kérelemnek annál örömestebb helyt adok, mivel őszintén óhajta- 
nám, hogy az oly súlyosan gyanusított férfiu tisztára mosathassék. Midőn 

Annál többet hallgatott a nép Saguna püspökre, ki 
már egyházi állásánál fogva is feltételetlen engedelmesség- 
gel s bizalommal találkozott; s kit, mivel a higadt, mérsé- 
kelt, agg Lemény püspök szerényen háttérbe vonúlt, fő 
irányadónak lehet tekinteni. A többi románok közt jelleme, 
tehetségei s miíveltsége tekintetében kétség kivül legkitünőbb 
volt Baricz György; de, ha az ő szava volt is legnyomaté- 
kosabb a higgadtabb tanácskozásban, a népre legnagyobb 
befolyást a szenvedélyes Barnusz gyakorolt, mellette még 


azonban e nyilatkozatot közlöm, kénytelen vagyok egyszersmind a ma- 
gam igazolása végett kijelenteni, hogy a miket én b. Nopcsa Lászlóról 
bár csak mint puszta gyanút s elterjedt híreket irtam, koránt sem a le- 
vegőből vettem, sem könnyelmű meggondolatlansággal nem irtam. Fő 
forrásaim azokra nézve a velem élő komolyabb számüzöttek valának, s 
köztök minden mások felett gr. Teleki László. Kinyomatás előtt pedig 
mind vele, mind másokkal is közlém az irottakat, s valamennyien, még 
az e nyilatkozatot aláirt Komáromy György is helyeselte az előadást. Mi 
több, maga a gyanusított férfiú jeles fia kénytelen volt megvallani, hogy 
ezeket maga is hallotta. Én pedig szinte csak mint híreket közlöm a 
közlötteket. 

A b. Nopcsa Verencz által nekem hitelesített másolatban átnyújtott 
nyilatkozat ím a következő: A folyó 1865-ik évben Genfben megjelent és 
püspök Horváth Mihály úr által iratott Magyarország függentlenségi har- 
czának történetiben az első kötet 53-ik lapján, egy kósza és alaptalan 
híreken épült nyilatkozat jelent meg, mely nemes Hunyadmegye volt fő- 
ispánja, báró Nopcsa László úr becsületét épen oly érzékenyül mint mél- 
tatlanúl sérti. Alólirtak, kik az 1848-ik év előtti körülményekkel ismere- 
tesek voltunk és vagyunk, — mellőzve Nopcsa Lászlónak az 1848-ban 
május 15-én Balázsfalván tartott oláh gyülésen lett megjelenését s azon 
előtti ismeretesebb indokokat, melyek őtet az ottani megjelenésre vezé- 
relték s talán kényszeríthették, — az emlitett czikkben foglalt állitáso- 
kat, levegőből vett kósza híreknek nyilvánítjuk; Nopcsa László tud- 
tunkra — sem hivatalos körében, sem magánéletében semmi olyat nem 
követett el, mi a becsület és lovagiasság rendszabályaival ellenkezésben 
" lett volna, — annak okáért midőn ezen lelkiismeretes meggyőződésünkön 
épült nyilatkozatunkat megteszszük, csak is az igazságszeretetnek és mél- 
tányosságnak hódolunk. — Kelt Kolozsvárt 1865. deczember 9-én. B, 
Bornemisza János m. p., k. kormányszéki tanácsos, g. Mikó Imre m. p., 
g. Bánffy Miklós m. p., g. Kun Kocsárd m. p., b. Kemény Ferencz m. p., 
gr. Gyulay Lajos m. p,. b. Apor Károly m. p., Barcsay László m. p., 
Komáromy György m. p 

Cipariu, Manu, Popassu,  Belecescu és Brán birt legtöbb 
befolyással]. I 

Okiratok s hiteles tanuságok hijában nem vagyok képes 
nyomról nyomra elbeszélni a gyülés alatt történteket ; annyi 
bizonyos, hogy a gyülés határozatai azokat csak egyrészben 
s hiányosan tüntetik elő. Ugy látszik, a vezérek még sem ön- 
magokban, sem egymással nem voltak tisztában a teendők 
iránt ; s még a körülmények is fejletlenebbek voltak, mintsem 
hogy titkosabb ezéljaikat nyíltan kimondani idején látták 
volna. Abban mindnyájan megegyeztek hogy, mint emlitők, 
nemzetök számára, mindenek előtt törvényes elismertetést s 
municipalis önállást eszközöljenek, a nemzetiségi érzelmeket 
a nép keblében fölébreszszék, kedélyét a történendő nagy 
dolgok várására s összetartására, magok iránt bizodalomra éb- 
reszszék. De ezen kivül külön czélok is lebegtek az egyes fe- 
lekezetek előtt. Némelyek, úgy látszik, Saguna szorosabb 
köre, oda is munkálkodának, hogy a két egyház közt meg- 
oszlott oláh nép vallási tekintetben egyesűljön, s miután a 
ritus, a szertartások, a két felekezetben egyezők, a hittan 
különbsége is szünjék meg köztök választó falat képezni. 
Egy más felekezet, a forrongó Oláhországból is kapván 
lökést, egy nagy Daco-Romania ábrándképeit lebegteté 
szeme előtt, s az uniót leszavaztatni, a népet a magyarok 
ellen gyűlöletre ingerelni, a császár iránti ragaszkodást 
pedig egyelőre öregbíteni törekedék. 

A. vezérek tekintélyét, hatását nem kevéssé nevelte a tu- 
datlan tömegben a katonaság magaviselete, melyből mindenki 
meggyőződhetett, hogy a fő hadi kormány már is egyetértés- 
ben van e népmozgalom vezéreivel. A. kiküldött katonaság 
ugyanis nemcsak hogy alá nem rendelte magát a kormány- 
széki bizottmánynak; hanem úgy viselte magát, miszerint a 
népben azon hiedelemnek kell vala ébredni, hogy a fegyveres 
erő nem annyira a kihágások korlátolására, mint az ünnepély 
emelésére, s ha szükség, a nép védelmére van rendelve ; mely 
hiedelemben a népet megerősíteni nem is mulaszták el a buj- 

togatók. A. nép ennélfogva éljen-ekkel fogadta a katonaságot, 
s ez, kivéve a hallgatagon bevonult székelyeket, viszonzá a 
nép üdvözletét. Schurter tábornok, a csapat parancsnoka, a 
helyett hogy a városban, vagy a mezőn, a nép közelében 
állította volna fel a katonaságot, avval a város keleti oldalán 
tanyázott, míg a nép a nyugoti oldalon, a várostól kissé 
távolabb telepedett meg. Megigéré, továbbá, a nála járt 
oláh" küldöttségnek, hogy valahányszor kivánják s jelt 
adnak, mindannyiszor lövetni fog ágyúiból, mintegy a 
császár nevében a helybenhagyás pecsétjét nyomandó a nép 
határozataira. Szabó tanácsosnak s kiküldött társainak csak 
bajjal sikerűlt e tüntetést megakadályoznia. 

A. gyülés május 14-kén, vasárnap, isteni szolgálattal 
nyittatott meg. Annak végeztével Barnucz szólott a néphez, 
fejtegetvén neki, hogy a nép szabaddá lételére mindenek 
előtt az úrbéri terhek s viszonyoknak, és pedig minden 
megváltás és kárpótlás nélkül, kell megszünniök. Szük- 
séges azután, hogy az oláh nemzet a negyedik törvényes 
nemzetté legyen, mindenben egyenjogú a magyarral, székely- 
lyel és szászszal; de szükséges az is, hogy az oláh nemzet 
külön territoriumot birjon, hol az teljesen ura legyen 
önmagának, s hol vele senkinek, még az országgyűlésnek 
se legyen semmi joga rendelkezni. Utóbb az unió ellen 
szólott, izgatván a népet, hogy ellene szavazzon; s ha 
mégis elhatároztatnék, ellene tiltakozzék és követeket 
küldjön a császárhoz. Végre az urak ellen fordult, kik 
a népet soha sem szerették; s a császárt magasztalá, 
mint a ki mindig javát akarta a népnek, s a kinek köszön- 
hetnek most is mindent. 

Egy oláh katholikus lelkész, ellensúlyozni akarván Bar- 
nucz e beszédét, dicsőitve kezde szólani az új magyar törvé- 
nyekről s azon áldásokról, melyeket az unió hozand Erdélyre. 
De hamar félbeszakaszták őt a kolomposok, kiknek, példájára 
a nép egy hatalmas ,hallgass!" felkiáltással fosztá meg őt 
a szólás szabadságától. 

S nehogy tán mások is kezdjenek ily értelemben szólani, 
Barnucz más tárgyra fordítá a nép figyelmét. Az említett Mi- 
kás egy ifjú oláh nemes, ki elébb magát magyarosan Mikes- 
nek nevezte, s pár évvel elébb a jobbágyok sorsának javitá- 
sára czélzó reformokat, különösen az örökváltságot, a megyei 
gyülésen begyűjtött kortesek által megbuktatni segített, a 
megyei hatóságtól nem rég veszélyes bujtogatásai miatt elfo- 
gatott. Barnucz most mellette szólalt fel s úgy állitá fel őt a 
nép előtt, mintha a nép érdekeinek védelmében esett volna a 
,zsarnokok" áldozatává. Inditványt tőn ezután, hogy a kor- 
mányzóhoz azonnal egy küldöttség indíttassék, Mikás szaba- 
don bocsáttatásának kieszközlése végett. Előadását a nép he- 
lyeslő zajjal kiséré; a tömegek közt sürgő kolomposok pedig 
fel-felkiáltának; ha Mikást ki nem adják, tömegesen mennek 
kiszabaditására; most szabadság van: beszédeiért tehát sen- 
kit sem lehet elfogni; beszélhet mindenki a mit s a mint 
akar. Egy ifjú ezután a fogolynak jelenlévő atyát vezette az 
álványra. Az aggastyán, jó módu birtokos, kiről azonban 
azt beszélték, hogy jobbágyaival elébb épen nem atyailag 
bánt volna, ilyképen szóla: , Románok, testvérek! Ime előt- 
tetek a zsarnokság igája alatt megtört öreg, kinek fia a 
szabadság igélért rabságban szenved!" , Lea zsarnokokkal ! 
A foglyot azonnal ki kell szabadítani!" — .dörgé erre a 
kolomposaitól betanított tömeg. 

Ezen s hasonló szónoklatok s jelenetek közt folyt le az 
,előleges tanácskozmány", melynek, mint látszik, nem volt 
más czélja, mint a nép szenvedélyeinek felingerlése. A. más 
napi ülés, melyet Szabó tanácsos és kormányszéki biztos, az 
oláh nép előbbkelői, papok, ügyvédek, birtokosok gyüleke- 
zetében nyitott meg, egy a kormányhoz küldendő kérelmet 
vítatott meg, melynek egyes pontjai rövid kérdésekben a nép- 
nek is tudtára adattak, hogy a betanított ,igennel" vagy 
, nemmel" mondja ki reá sanctióját. A. tizenhat pontból álló 
kérelem, melylyel aztán Lemény püspök az erdélyi ország- 
gyülésre, Saguna püspök, Nopcsa Vaszilika s más harmincz 

előbbkelő pedig a császárhoz küldetett, lényegére nézve ím 
a következő : 

A. román nemzet kivánja : 

1. Hogy alkotmányos, a többiekkel egyenjogú nemzet- 
nek nyilváníttassék; évenként nemzeti gyülést tarthasson s 
állandó nemzeti. bizottmánya legyen. 

2. Hogy az oláh egyház, minden felekezetesség s az uni- 
tus és nem-unitus nevezetek eltörlésével, egygyé olvasztat- 
ván, minden más ajkúak egyházaitól független legyen s mind 
azon jogokkal felruháztassék, melyekkel más nemzetiségek 
élnek. Minden évben egyházi zsinat tartassék, melyben pol- 
gári rendüek is részt vegyenek. E vegyes zsinat válaszsza 
a püspököket. Balázsfalván érsekség állítassék fel. 

3. Hogy az úrbéri viszonyok s a dézma kárpótlás nél- 
kül törültessenek el. 

4. Hogy minden czéh és külvám szünjék meg, az ipar 
és kereskedés teljesen szabad legyen. 

5. A török kormánynyal s a dunamelléki tartomá- 
nyokkal az erdélyi oláh juhászokra nézve kötött szerződés 
akként újíttassék meg, hogy a kettős adó megszünjék. 

6. Hogy a bányatized törültessék el. 

7. A szólás korlátlanúl, a nyomtatás minden kezes- 
ségi összeg nélkül szabad legyen. 

8. A népgyülések s egyesületek semmi módon ne kor- 
látoltassanak. 

9. Esküdt biróság állíttassék fel, s itélet előtt senki 
se fogassék el. 

10. A végvidéki katonasággal kapcsolatban felállítandó 
nemzetőrségnél csak román nemzetbeliek alkalmaztassanak 
tisztségekre. j 

1I. A hajdan románoktól birt s most mások kezén lévő 
földek amazoknak adassanak vissza. A. Királyföldön s egyé- 
bütt lakó románok sérelmei orvosoltassanak. 

12. A román papok a státus által látassanak el, egyen- 
lőleg a többi felekezetek papjaival, 

10285 MÁJ 13. Elemi, tudós, ipar és katonai iskolák a románok 
számára államköltségen állíttassanak; de a tanárok a nem- 
zet által választassanak. 

14. Adót s más közterhet mindenki aránylag viseljen. 

15. A. szabadság, egyenlőség és testvériség alapján új 
alkotmány és új büntető törvénykezési rendszer készíttessék. 

16. Az unió kérdése mind addig ne tárgyaltassék, míg 
a román, mint alkotmányos nemzet, nem lesz képviselve az 
országgyűlésen. 

Kell-e mondani, hogy e kérelem, a pozsonyi új törvé- 
nyek után, melyek a jogegyenlőséget és szabadságot mind 
polgári mind egyházi tekintetben, minden nemzetiségre, tehát 
az oláhokra is egyaránt, minden megszoritás nélkül kiter- 
jesztették, — ez idő szerint legtöbb pontjaira nézve legalább 
is fölösleges volt? Csak a Magyarországgal való egyesülést 
kellett kimondani, hogy mind ez önként ténynyé váljon. 
Egyedül az oláhok egyházi egyesülését, s a királyföldiek 
sérelmeit illető pontok érdemelnek külön említést. Ezekre 
nézve pedig eleve is bizonyosak lehettek, hogy a magyar 
kormány kivánatukat pártolandja s nekik, a mennyire tőle 
függ, teljes igazságot szolgáltatand. 

E gyülésről még csak az említendő; hogy Barnucz el- 
nöklete alatt Belecescu tanár, Laureani, volt nevelő, Cipariu 
tanár és Brán tagokból egy úgynevezett békéltető bizott- 
mány neveztetett ki, melynek kötelessége lenne, az oláh nem- 
zet ügyét s érdekeit folyton figyelemmel kisérni; a császár- 
tól s az országgyüléstől nyerendő választ a nemzettel, annak 
idején, tudatni. A gyülés más nap, miután vezéreitől a nép 
1. Ferdinánd osztrák császár s erdélyi nagyfejedelem iránt 
hűségre eskettetett, a kormányszéki biztos által bezáratott. 

A szász bureaukraták s patriciusok e közben s ezután 
is, mind az országgyűlés megnyiltáig, ernyedetlenül folytat- 
ták izgatásaikat az unió ellen. Az oláh bizottmánynyal, mi- 
helyt az Szebenben megtelepedett, összeköttetésbe lépvén, a 
városokban oly fokig szítogatták a szenvedélyeket, hogy az 


Harmadik fejezet. Erdély visszakapcsoltatása. 61 


unió lelkesebb barátai már személyöket s vagyonukat sem 
láták biztosságban megtámadásaik ellen. Hahn Frigyes sze- 
beni tanár, mivel az unió mellett melegen nyilatkozott, tan- 
székét veszté. Nagy erély fejtetett ki továbbá abban is, 
hogy mennél több aláirót szerezzenek egy, a császárhoz inté- 
zendő felirat alá, melyben a magyarok hűtlenséggel, a biro- 
dalomtól elszakadási törekvéssel vádoltatván, a császár buz- 
gón kéreték, tartsa fenn továbbra is alkotmányukat, nemzeti- 
ségök jogait s kiváltságait; reményöket fejezték ki, hogy a 
német fajt a birodalomban politikai túlsúlyra emelendi. Bizto- 
síták az udvart, hogy ők semmit forróbban nem óhajtanak 
mint, hogy hű érzelmeiket Bécsben, az egységes birodalom 
összes népeinek köz országgyűlésén mennél elébb nyilvánít- 
hassák. — E végső pont kétségtelenné teszi, hogy ezen izga- 
tásoknak a középponti udvari reactio tűzte ki irányát. 

A. szász bureaukratiával, bizonyos pontig, az úrbéri 
hasznokat s az adómentességi kiváltságot megtartani kivánó 
földes urak egy része is kezet fogott az unió elleni izgatásban; 
minek aztán több helyt az lett következése, hogy a felzakla- 
tott nép nyugtalankodni kezdett, a robotot s más úri szolgála- 
tokat s adózásokat tényleg megtagadta. Igy történt, például, 
Toroczkón, hol a lakosság, egy népgyülésen kikiáltván, hogy 
nincs többé jobbágy és földesúr, a régi törvénykönyvet meg- 
égette, a földesurakat a maga megvendéglésére kényszerítette. 
Az oláh községek is mind számosabban lerázták magokról az 
úrbéri terheket; s hallván, hogy az urak a robotról lemondani 
nem akarnak, fegyverrel kezdék magokat ellátni. A közbékét 
tényleg még ugyan nem zavarták meg; beszédjeik, nyilatko- 
zataik mindazáltal mind fenyegetőbben hangzának. 

Míg azonban a szász bureaukratia, a földesurak egy része 
s a szászok által megvesztegetett oláh kolomposok az unió 
ellen ekként izgatának, a szabadság józan barátai sem ma- 
radtak tétlenek. A , Transilvania" czimű német lap minden 
fenyegetések daczára is erélyesen küzdött az unió mellett, 
lelkesedéssel fejtegetvén annak minden néposztályra s nem- 

zetiségre háramló üdvös következményeit. Nagy részben e 
lapnak köszönhető, hogy a reactio még a szászok közt sem 
nyert általános kiterjedést, és számos község pártolá az uniót. 
Az erdélyi magyar lapok alig szóltak egyébről, mint az egye- 
sülésből áradandó megbecsülhetetlen áldásokról. Hasonló ér- 
telemben nyilatkoztak a magyar és székely községekben tar- 
tott népgyülések. A magyarországi értelmesb oláhok is, érte- 
sűlvén a csábitásokról, melyeknek erdélyi fajrokonaik marta- 
lékaivá lettek, hozzájok felszólitásokat intéztek, felvilágosí- 
tani ügyekezvén őket, hogy az unió feltétlen elfogadása senki- 
nek sem lehet annyira érdekében, mint az eddig elnyomott 
oláhoknak. S a magyarhoni megyékben lakó románok küldöt- 
teinek pesti gyülése, május 21-kén, mintegy ellensúlyául a 
balázsfalvi kérelemnek, feliratot intézett a miniszteriumhoz, 
melyben, mint a román nemzet megbizott képviselői, ,a ma- 
gyar királynak hűséget, a szabadság lelkes harczosainak kö- 
szönetet, magyar testvéreikhez ragaszkodást, az első magyar 
független miniszterium iránt pedig rokonszenvet és őszinte 
bizodalmat" meleg szavakban nyilvánitván, kérelmeiket szinte 
előterjesztik. E hazafias felirat, lelkesedéssel üdvözölvén az 
újjászületett magyar birodalomnak a szabadság, egyenlőség 
és testvériség igényeire fektetett alapelveit, csak azon bilin- 
csektől kivánja még felszabadíttatni a román nemzetet, me- 
lyekkel azt a szerb hierarchia egyházilag leszorította. S e 
végett a karlóczai metropolitától független egyházi kormányt, 
egyházi és iskolai alapítványaik tekintetében különválasztást 
s önálló, egyedül románokból szerkesztett egyházi zsinatot 
kérelmez. A magyar nemzet irányában pedig politikai igé- 
nyeit, a közszabadságban, csak arra, szorítja, hogy a magyar 
nyelv diplomatikai használata mellett, egyházaikban, iskoláik- 
ban s nemzetök belügyeiben saját román nyelvöket használ- 
hassák; a vallási s közoktatási miniszteriumnál egy külön 
osztály állíttassék fel, mely arománok egyházi s köznevelési 
ügyeit kezelje; a nemzet fiai a kormányzás egyéb ágaiban is, 
kivált az e néplakta vidékeken méltányos arányban alkalmaz- 

tassanak; s végre a román határőri ezredeknél román nem- 
zetiségü tisztek alkalmaztassanak. 

Ily vágyak s törekvések, ily izgatások s ellenműködések 
zaja közt, melyben az unió ügye, ellenségei daczára, gátolha- 
tatlanul haladt győzedelme felé, megérkezett végre a május 
5-kén kelt királyi levél, mely az országgyűlést, egyezőleg a 
kormányzó előleges hirdetményével, május 28-kára tűzte ki, 
s egyszersmind a királyi előadásokat is magában foglalta. 
Ezek pontjai, lényegökre nézve, ím a következők : 

1. Kijelölés a b. Jósika Samu lemondása által meg- 
ürűlt udvari kanczellári méltóságra. 2. A királyi táblai el- 
nök megválasztása. 3. Az unió feletti tanácskozás. 4. Az 
úrbéri viszonyok eltörlése. 5. A közterhek mindenki által 
arányos viselésének megszavazása. 6. A románok polgári s 
vallási állapotának javítása. 7. Sajtótörvények alkotása. 

E királyi előadások nagy ingerűltséggel fogadtattak Ko- 
lozsvárott. A két első pontból, melyekre, ha az unió keresztül 
megy, szükség ugy sem lehetett, világosan kitünt, hogy azok 
a reactio műhelyéből kerültek ki s az udvar az uniót mind a 
mellett sem pártolja, hogy az a pozsonyi törvényben előlege- 
sen szentesíttetett. Már az is boszúságot szűlt, hogy az unió, 
melytől a többi pontok függtek, s mely miatt hivatott egybe 
tulajdonkép az országgyűlés, csak a harmadik helyre tétetett, 
holott az erdélyi országgyűlés a kir. előadásokat a hozzá ér- 
kezett sorozatban szokta tárgyalni. Ezen ármányok elegendő 
ösztönül szolgáltak az unió barátinak arra nézve, hogy ezen 
életkérdés mellett ők is megkettőztessék erélyöket, s a gyü- 
lés tagjain kivül is nagy számmal jelenjenek meg Kolozsváron. 

Május 28-kán előleges, úgynevezett nemzeti gyülés tar- 
tatván, azonnal kitünt, hogy az unió mellett oly nagy többség 
áll, mely előtt minden izgatásnak s fondorlatnak el kell né- 
múlnia. Néhányan még a szász követek közől is mellette nyi- 
latkoztak, minek következtében a töbhiek is felhagytak az 
ellenzéssel. Végzéssé lett tehát, hogy miután a kir. előadások 
két első pontja a harmadiktól függ, s ennek megoldása által 

amazok fölöslegessé válnak: a három pont kapcsolatban, s 


. legelőbb is a harmadik, vétessék tanácskozás alá. A nehézség 


e szerint, mely a sorozatból támadt, el lőn hárítva. A gyülés 
más nap b. Puchner Antal titkos államtanácsos, altábornagy s 
erdélyi főhadi kormányzó, e végre kinevezett királyi biztos 
által ünnepélyesen és, miért a közönségtől szünni nem akaró 
éljenzésekkel üdvezeltetett, magyar nyelven nyittatott meg. 
E nap a szertartások, tisztelgések napja volt. A tárgyalás 
május 30-kán gróf Teleki József kormányzó elnöklete alatt 
kezdetett meg; mely nap, épen a király neve napja lévén, 
kétszeresen ünnepé vált, mert a rég ápolt nemzeti kivána- 
tokat érlelte teljesedésre. A háztetőket, ablakokat unió- 
zászlók, az utczákat, közhelyeket élénk, zajos nép lepte el 
s e zajból minden más hangot felülmúlva emelkedett e szó: 
, Unió minden áron!" Az ország háza előtt 15—20 ezernyi 
néptömeg feszűlt várakozással nézett a benn folyt tanács- 
kozásokból eredendő végzés elébe. 

A. királyi előadások felolvasása után, mindenek előtt 
b. Wesselényi Miklós, az egykori, most már győzedelmes 
ellenzék népszerű vezére, emelt szót a törvényhozó gyüleke- 
zetben. Kifejtvén a 28-kai végzés szükségét, mely szerint az 
előadások harmadik pontja tárgyalandó legelőbb, ekként foly- 
tatá beszédét: ,Az unió üdvös voltát bizonyítgatni fölös- 
leges. Nem akarom tehát hosszas beszéddel elrabolni a drága 
időt. Csak annyit legyen szabad mondanom : miképen boldog- 
nak érzem magamat, hogy nekem jutott osztályrészül a 
szerencse, hogy oly magasztos ügyben, melyért fiatal korom 
első éveitől küzdöttem, melyért szenvedtem, most már szen- 
vedéseimre enyhítő balzsamul, — mely valóban nagyobb- 
szerű küzdelmeknek is méltó bére lehet, én emelhetem fel 
a diadalmas lobogót. E szent lobogó alá hívom fel a ren- 
deket, mondják ki egy lélekkel, egy szájjal: nekünk unió 
kell az 1848-ki 7-dik törv.-czikk szerint." 

E szavakra egy hatalmas , Unió!" kiáltás reszketteté 
meg a terem falait. A zaj csillapodtával a szónok ekként 

végezte beszédét : , Ezen örömrivalgás, a hon óhajtásának e 1848. Május. 
mennydörgő kifejezése sokkal ékesebben és szívrehatóbban 

szól az unió mellett, mint a hogy én támogathatnám indít- 
ványomat. Azért még egyszer csak azt kiáltom: éljen s 

örökre létezzék az unió!" 

És most egy leirhatatlan lelkesedés zaja tölté meg a 
teremet, honnan az az utczákra is kihatván, az egész város- 
ban , Éljen az unió!" kiáltások dörgének a néptömeg ajkai- 
ról. Az öröm e kitörése csak huzamosb idő mulva engedé 
szóhoz jutni a következő szónokokat. Kemény Domokos 
egyebek közt, a szászokra czélozva, inté a rendeket, hogy 
midőn Magyarországgal egyesülnek, a szétvonás, viszály 
magvát ne vigyék oda kebelökben; ne csatlakozzanak Ma- 
gyarországhoz, hanem vele egészen olvadjanak össze. Utána 
Róth Ágoston, brassói szász követ, szólott. Tekintve a 
szerepet, melyet a szászok utóbb a magyar kormány elle- 
nében játszottak, beszéde különösen érdemes a figyelemre. 
, Látván, úgymond, hogy a nemes magyar és székely nem- 
zet Erdélynek egyesülését Magyarországgal, nem mondom, 
általános szótöbbséggel, hanem a leglelkesedettebb, legihle- 
tettebb egyetértéssel leghőbb nemzeti óhajtásának nyilváni- 
totta ünnepélyesen; megfontolván továbbá, hogy a jelen 
országgyűlés által ez ügyben hozandó törvényjavaslat csak 
ő felsége, urunk, királyunk legfelsőbb akaratának hozzá- 
járultával váland kötelező tövénynyé: s végül tekintetbe 
vévén, hogy Erdély a magyar korona tagja: az uniót, a 
pragmatica sanctio fentartása mellett, küldőim nevében pár- 
tolom." A szász követek erre mindnyájan felálltak s Róth 
nyilatkozatához csatlakoztak. A. teremben és az utczákon 
ezután harmadszor is felharsogott a kitörő lelkesedés rival- 
gása. Az utczai nép a három alkotmányos nemzet e tör- 
vényes nyilatkozata után az oláh nemzet véleményét is 
óhajtá hallani, Lemény püspök ajkairól. Ő tehát, Schmidt 
szebeni szász követ kiséretében, kezében nemzeti lobogóval 


az utczára ment s beszédet tartván, az uniót megáldotta. 
Horváth M. A függetlenségi harcz tört. 5 

E közben az elnök kijelenté, hogy a rendek az uniót 
Magyarországgal, országgyűlési végzésként, minden ellennyi- 
latkozat nélkül, egy értelemmel elfogadták. A nyomban el- 
készitett s a három nemzet pecsétjével még az nap hitelesíi- 
tett törvényjavaslat, melyet Pálfi János és Vér Farkas e 
végre kinevezett követek vittek meg a királyhoz, ím a követ- 
kező: , Erdély rendei meleg rokonszenvvel üdvözölvén a 
magyar törvényhozás által a haza egységére nézve alko- 
tott 1848-ki VII. törvényczikket: az uniót Erdély és Ma- 
gyarország között egész terjedelmében elfogadták, teljes ép- 
ségében fentartván a monarchiának a pragmatica sanctio 
által szentesített kapcsait. Következőleg miként a testvér 
hazában minden lakosok jogegyenlősége kikiáltatott s ér- 
vénybe tétetett: úgy ezen jogegyenlőség e haza minden 
lakosaira nézve is, nemzetiség, nyelv és valláskülönbség nél- 
kül, örök és változhatatlan alaptörvénynyé tétetett.  Min- 
den már létező törvények, melyek evvel ellenkeznének, 
ugyanezen törvény erejénél fogva eltörűltetnek." 

A. követekkel maga Batthyáni Lajos elnökminiszter uta- 
zott az Innsbruckban lévő királyhoz, a törvény szentesítése 
végett; mi junius 11-kén minden nehézség nélkül meg is tör- 
tént. A két haza ekként, három század viszontagságai után 
valahára ismét egyesült. A király a megerősített törvény- 
nyel egy leiratot intézett István főherczeg s királyi hely- 
tartóhoz, mely által ez felhatalmaztatott, hogy az új tör- 
vényt végrehajtsa, s az erdélyi országgyűlés által még ne- 
talán alkotandó törvényeket az ő nevében szentesítse. 

Az országgyűlés küldöttségével, körülbelül egy időben, 
még két más küldöttség érkezett Innsbruckba: a balázsfalvi 
román gyülés és a szászok küldöttsége. A szász bureaukratia 
látván, hugy az uniót az országgyűlésen megbuktatni képte- 
len, titkos egyetértésben az udvari reactioval, az unió-törvény 
szentesítését törekedett meggátolni. De midőn a kiküldöttek 
Innsbruckba érkeztek, a törvény már meg volt erősítve; s a 
király kijelenté nekik, hogy miután az unió a szász nemzet 


Harmadik fejezet. Erdély visszakapcsoltatása. 67 


követeinek hozzájárultával lett törvénynyé, s ez által nem- 
zetiségök és szabadságuk nemcsak nem veszélyeztetik, sőt 
inkább szilárdulást nyer; egyébiránt pedig a trón őket jo- 
gaik és szabadságuk éldeletében oltalmazni továbbra sem 
szünik meg: aggodalmoknak nincs semmi alapja. 

Hasonló volt a király válasza a balázsfalvi román 
küldöttséghez, mely herczeg Eszterházy Pál külügyminiszter 
jelenlétében bocsáttatott a trón elébe. , Minthogy román 
alattvalóimnak nemzeti gyülésökben szerkesztett folyamod- 
ványa, az Erdély és Magyarország egyesítését szentesítő 
törvény következtében, fölöslegessé vált, — így szólott a 
király —: örvendek önöket biztosíthatni, hogy az illető tör- 
vény által, mely minden tekintet nélkül a nemzetiségre, 
nyelvre, vallásra, Erdély valamennyi lakosainak ugyanazon 
jogokat és szabadságokat adja meg, kivánataik nagyobb 
részben már teljesíttettek; jövendő boldogságuk tehát csak 
e törvény végrehajtásától függ." 

De a románok ama felekezete, melynek kifolyása e kül- 
döttség volt, nem elégedett meg azon egyéni, községi s poli- 
tikai szabadságokkal, melyeket a pozsonyi törvények, az unió 
következtében, a románoknak és szászoknak, székelyeknek 
s magyaroknak egyaránt biztosítottak; ők ezeken felül még 
nemzetöknek, mint testületnek, is igényelnek vala külön poli- 
tikai jogokat, tehát kiváltságokat, az államban. A küldöttség 
tehát, midőn Bécsbe visszatért, s azon tagjaival, kik Saguna 
püspökkel együtt elébb Pesten maradtak volt, egyesült, ju- 
nius 18-án még egy újabb kérelmet intézett a királyhoz. Pa- 
naszkodnak ebben, hogy az unió, mely nemzetök politikai 
lételét megsemmisiti, nekik nem nyereség, hanem égbekiáltó 
igazságtalanság. Az ő nyelvök, azon törvény mellett, mely a 
magyart teszi az államban hivatalos nyelvvé, csak annyiban 
vétetik tekintetbe, hogy nem fog kiirtatni. Az egész magyar 
birodalomban csak az egy magyar politikai nemzetiség ismer- 
tetik el törvényesen; az országban lévő többi nemzetek pedig 


névről sem említtetnek. Más részről azon census után, mely- 

hez a követválasztási jog gyakorolhatása kötve van, az ő nem- 
zetökből igen kevesek lesznek képesek e jog gyakorlatára; 
minek következtében nemzetök tényleg csak úgy ki lesz zárva 
a jogokból, mint volt elébb. Panaszkodnak, hogy miután a 
régi erdélyi alkotmány szerint az országgyűlésen csak a ma- 
gyar nemesség volt képviselve"), a szászok huszonkét követe 
mindig kisebbségben létezett; a románok pedig, kik az összes 
népesség két harmadát képezik""), képviselve épen nem vol- 
tak": .— az uniót egyedül a magyarok, egyoldalúlag mond- 
ták ki végzéssé. Kivánják tehát, hivassék egybe egy újabb 
országgyűlés, melyen a nemzetek népszám szerint legyenek 
képviselve szabadon választandó követeik által; és ezen 
gyülés határozzon aztán Erdély jövendője felett. 

A király e folyamodványra már öt nap múlva, jun. 23-án 
kiadta válaszát, melyben tudtokra adá, hogy nemzetiségök 
egy a jövő országgyűlésen alkotandó törvény által teljesen 
biztosíttatni fog, s gond leszen arra is, hogy nemzeti iskolák 
állíttassanak számukra. Egyébiránt az első folyamodványuk- 
ban nyilvánított kérelmeik, — különösen egyházuknak a 
többi egyházakkal egyenjogosítása, egyházi és iskolai szük- 
ségleteiknek a státus költségén való ellátása a 20-dik törvény- 
czikk által —, a közös teherviselés a 8-dik t.-cz. által —, a 
robot és tized megszüntetése a 9-dik t.-cz. által—, a sajtósza- 
badság és esküdtszékek a 18-dik t.-cz. által —, a nemzetőrség 
felállítása a 22-dik törvényczikk által az utolsó magyar ország- 
gyülésen teljesíttettek. Gondoskodni fog a miniszterium arról 
is, hogy helybeli panaszaik megvizsgáltassanak és sérelmeik 
orvosoltassanak; hogy, továbbá, a románok a közigazgatás 


§) Ezen állítás helytelen. A nemesség csak annyiban volt magyar, 
a mennyiben az magyar törvényen és alkotmányon alapult; de nemesek 
a magyarokon kivül mások is lehettek s voltak is; magából az oláh 
nemzetből mintegy nyolcz ezer család birt nemesi joggal 
44) Csak felét a mintegy 2,100.000 főre menő népességnek. 
at) Ama, mintegy 8000 nemes oláh családból számosan voltak mind 
hivatalviselők, mind tagjai az országgyűlésnek. " 

minden ágaiban, számuk és képességeik szerint alkalmaztas- 
sanak: valaminthogy ő felsége is megvárja viszont román 
alattvalóitól, hogy magyar koronája iránt hívek maradván, 
többi polgártársaikkal egyességben s békében élvezendik a 
reájok is kiterjesztett közös szabadságokat. 

A király e válasza minden értelmes és méltányosan 
gondolkodó románt, ki nem önzés, nagyravágyás, hanem 
nemzetének józanul felfogott érdeke által vezérelteték, tel- 
jesen kielégített. Lemény püspök, mintegy huszad magával 
az oláhok legmíveltebbjei közől, egy szózatot intézett nem- 
zetéhez, buzdítván azt, csatlakozzék őszintén az unióboz, 
mely épen a románokra árasztand legtöbb áldást; ragasz- 
kodjék bizalomteljesen a magyar miniszteriumhoz, melyet a 
román nép iránt a legtisztább jóakarat lelkesít, százados 
szenvedéseinek véget vetni, őt a többi országlakosokkal 
egyenlő jóllétben, boldogságban részesíteni. 

A miniszterium e jóakaratnak valóban mindjárt a leg- 
meggyőzőbb bizonyítványát is adta. Az erdélyi országgyűlés 
ugyanis, az unió-törvény szentesítése után, még csak néhány 
törvényt alkotott : egyet a közös országgyűlésre küldendő kö- 
vetek választásának módjáról; mire nézve a választói jogot 
8 ft. censushoz kötötte, s a követek számát 69-ről 783-ra, iga- 
zította ki; — egyet az úrbériség eltörléséről, a köztehervise- 
lésről, a vallásokról stb. Ezen kivül pedig egy negyven tag- 
ból álló bizottmányt nevezett ki, mely Pesten, a miniszterium- 
mal egyetértőleg dolgozná ki az egyesülés részleteit, s általá- 
ban mind azon viszonyokat, melyeknek az unió következté- 
ben reformáltatni kell. E terv utóbb a miniszterium által a 
közös országgyűlés elejébe vala terjesztendő, hogy általa tör- 
vény erejére emeltessék. A. miniszterium tehát a legbarátsá- 
gosabb érzelemnyilvánitásokkal fogadá a Bécsből megérke- 
zett román küldöttséget, s felszólítá annak tagjait, vennének 
szinte részt az erdélyi országos bizottmány tanácskozmányai- 
ban s dolgoznák ki részletesen, mit nemzetök érdekében szük- 
ségesnek tartanak. A küldöttek józanabb, mérsékeltebb része 

örömmel fogadta a miniszterium ezen intézkedését. Más ré- 
szök azonban a meghiúsult önzés keserűségével tért vissza 
Erdélybe, a szász bureaukratákkal s patriciusokkal folyta- 
tandók azontúl is a reactio érdekében kezdett ármányaikat. 

Erdély ekképen törvényesen egyesítve lévén Magyaror- 
szággal, a miniszterium annak kormányzatát tényleg átvette. 
A. Bécsben székelő udvari kanczelláriát megszüntetvén, annak 
teendőit s hivatalnokait az illető miniszteriumok közt osz- 
totta fel. A. tartomány közvetlen kormányára pedig addig 
is, míg ott a közigazgatás szerveztetnék s a középpontival 
egybeolvasztatnék, b. Vay Miklós koronaőr, kit e hivatásra 
az Erdély lakosságának nagy részénél divatos protestáns 
vallása, mérsékelt politikai szinezete, sima finom modora, 8 
diplomatai ügyessége különösen ajánlani látszék, oly re- 
ményben nevezte ki teljes hatalmú kormánybiztossá, hogy 
az ő eszélyes igazgatása, nem különben mint a közös szabad- 
ság éldelete rövid idő alatt kiegyenlítend minden érdeket, 
kiengesztelendi a féltékeny vagy önző kedélyeket. 

A. közbéke néhány hónapig nem is háboríttatott meg 
Erdélyben, vagy, mint az unió után divatossá lett azt ne- 
vezni, a Királyhágón túl. Mert, bár a szász bureaukraták 
és patriciusok s a románok egy felekezete koránt sem nyu- 
godtak meg a ténynyé vált unióban; de mivel az udvari 
reactiopárt még nem látá megérkezettnek a kitörés óráját: 
az izgatás ugyan szakadatlanúl, de csak alattomosan folyt 
a tartományban. Sőt midőn a magyar birodalom ország- 
gyűlése Pestre, julius 2-kára, kihirdettetett, mind a szászok, 
mind az oláhok megválasztották s felküldték képviselőiket. 


NEGYEDIK FEJEZET. 


Viszonyok a bécsi miniszteriummal. 


Ama négy fő feladat közől, melyek új kormányunk 
előtt álltak, s melyeknek szerencsés megoldásától mondók 
függeni átalakúlásunk csöndes lefolyását és sükerűltét, a 
belszervezésnél és Erdély visszakeblezésénél, még sokkal 
súlyosabb volt a másik kettő: az Ausztria és Magyaror- 
szág közti viszonyok rendezése, s az országban és kapcsolt 
részeiben lakó szláv nemzetiségek, szerbek és horvátok közt 
támadt félreértések kiegyenlítése, s a már kezdettől fogva 
keletkezett viszályok lecsillapitása. 

Hogy mind a két nagy feladat szerencsésen megoldas- 
sék, a dynasztia részéről főleg őszinteségre s jóakaratú 
közremunkálásra —, miniszteriumunkéról pedig nagy politi- 
kai eszélyre, mérsékeltségre s egyszersmind erélyre volt 
volna múlhatatlan szükség. De, fájdalom, e kellékek mind 
a két részről hiányzottak. 

A dynasztiában nem volt őszinteség. A reéactio Bécsben 
ugyanazon pillanatban kezdte meg alattomos működését, 
melyben a nemzet régi reformtörekvéseinek diadalát ünneplé. 
A reactio tűzhelyét a dynasztia néhány tagjainak s a megbu- 
kott bureaukratiának hozzájok szegődött köre képzé, kik 
a trón háta mögött, visszaélve a, fejedelem értelemgyöngesé- 
gével, haladék nélkül két fő irányban kezdék fonni ármá- 
nyaik hálózatát. Ezen irányok egyike a magyar miniszterium- 
nak a bécsi kormánynyal való viszonyaiban, másika az ország- 

ban és melléktartományaiban lakó népségeknek Bécsből fel- 
lázitott mozgalmaiban nyilatkozott. De mivel a fondorlatok, 
huzamosabb ideig, részint titokban, részint az ország s Ausz- 
tria közt létező törvényes kapcsolat álczája alatt intéztettek: 
a nemzet sokáig bízott a dynasztia őszinteségében. 

Azt ugyan mindenki tudta, mily bajosan sikerűlt egész 
terjedelmében megalapítani a független nemzeti kormányt, s 
mily nehezen hajólt, még a felelős miniszterium eszméjének 
elvi elfogadása után is, az udvar arra, hogy a pénz-, had- s 
kereskedelem-ügyi tárczák, Bécstől függetlenül kezeltessenek 
Budapesten. Azonban régtől fogva megszokta már a magyar 
nemzet, hogy sokkal csekélyebb jelentőségű reformokban is 
csak hosszú küzdelmekkel, évekre terjedő halogatás után, . s 
akkor is jobbára a körülmények kényszerűsége által segít- 
tetve, érheti czélját. Most sem volt tehát felötlő az udvar ré- 
széről, hogy a nemzeti kivánatok teljesítésében annyira aka- 
dékoskodik. És, bár kételkedni sem lehetett, hogy végre is 
csak a körülmények hatalmának nyomása alatt írta alá a füg- 
getlen miniszterium alakitásáról szóló törvényczikket : miután 
mégis a reform valahára kivívatott, s a király arra nemcsak 
külön leiratban megegyeztét adta; hanem, az országgyűlés 
befejezésekor, önszántából, semmi által nem kényszerítve, 
személyesen lejött az ország rendei közé, megszentesíteni az 
új törvényeket: a királyi szó szentségének hitele ellen vétke- 
zik vala, ki kételkedni mert volna, vajjon azok, egyszer elfo- 
gadva lévén, meg fognak-e tartatni őszintén. Nem kevéssé 
szilárdithatá a nemzet bizodalmát a dynasztia őszinteségében 
még azon körülmény is, hogy a király kiséretében a két prae- 
sumtiv trónörökös, Ferencz-Károly s ennek fia, Ferencz-Jó- 
zsef is, szokáson kivül, jelenvolt a szentesítésnél: e tény 
mintegy kettős sanctiót adott e törvényeknek, a jövendő ki- 
rályok alatt is biztosítani látszatván azok szentségét. Azt 
ugyan egy a történelemben jártas s az udvar hagyományos 
politikáját ismerő sem hitte, hogy a dynasztia tétlen resig- 
natioval tűrje az önkényes hatalom elvesztét; sőt meg volt 


Negyedik fejezet. Viszonyok a bécsi miniszteriummal. 73 


győződve, hogy a pénz- és hadügyi igazgatás részletes szer- 
vezésénél törekedni fog mennél több egyenes befolyást tar- 
tani fenn a maga részére. De hogy ama törvények egy részé- 
nek megsemmisítése végett még fegyverhez is nyúljon; s mit 
ma önként megadott, azt holnap vérpatakok árán, erőszako- 
san akarja visszavenni: azt csak gondolni is tiltá a királyi 
szó szentsége s a nemzet és dynasztia közt fenálló törvényes 
viszonyok természete. Még azok is, kik gr. Széchenyi István- 
nal a márcziusi mozgalmak kezdetében azért nem akartak 
rögtön igen messzehaladni a reformok terén, nehogy a dy- 
nasztia ellenhatásra tüzeltessék: az országgyűlés befejezése- 
kor oly meggyőződésben voltak, hogy miután a király az új 
törvényeket önként megerősítette, a kölcsönös viszonyok 
Magyarország és Ausztria közt, ha tán nem minden nehéz- 
ség nélkül is, de békésen ki fognak egyenlíttetni. 

De magok az Ausztriában kifejlett alkotmányos viszo- 
nyok, melyeknél fogva az örökös tartományok parlamentet s 
felelős miniszteriumot nyertek, — nem különben az osztrák 
népnek s kivált a császári fővárosnak közvéleménye s óhajtása 
is az örökös tartományok jövendő politikai állapota tekinteté- 
ben, oly neműek valának, hogy minden egyébtől elnézve is 
hinni kellett, miképen az udvar őszintén fogja teljesíteni a 
független magyar kormányt biztosító törvényeket. 

Mint tudatik, a franczia forradalom következtében egész 
Németország forrongásnak indúlt, s a mindenütt diadalmas 
demokrat pártnak köz óhajtásává s törekvésévé lőn, az 1815 
óta fenálló német szövetség külön országait s tartományait 
egy nagy Németbirodalommá egyesíteni, melynek egy feje, 
egy törvényhozása, egy kormánya legyen. Bécsben s egyéb 
osztrák városokban is nagy tetszéssel fogadtatott a német 
nemzet egységének eszméje. A szabadság őszinte barátai közt 
általanossá vált a meggyőződés, hogy Ausztria a jövőben csak 
úgy őrizheti meg, egy részről újdon nyert alkotmányos sza- 
badságát, más részről azon érdekeit, melyek a német biro- 
dalmi kapcsolatból erednek, ha teljesen a nagy németországi 

politikához csatlakozik. E meggyőződés következtében, már 
a bécsi forradalom tényleges kitörése előtt is mind közönsé- 
gesebbé vált a kívánat, hogy a császár a maga német örökös 
tartományaival mennél elébb s oly szorosan csatlakozzék a 
birodalomhoz, hogy azok ebben felolvadjanak, s ekként az 
egyesülés zászlaját megragadván, a birodalmi császárságot, 


, melyet fejedelmi háza különben is több század folytában birt 


vala, magának, a porosz király e czélra irányzott törekvései 
ellenében, biztosítsa. Utóbb a bécsi forradalom teljes diadalt 
szerzett a közvéleményben ezen eszmének. A. három szinű 
németbirodalmi zászlók, szalagok a forradalomnak és szabad- 
elvűségnek szintúgy jelveivé lőnek s ünepeltettek: miként 
gyűlöltettek s gyaláztattak az absolutismus és reactio jelké- 
peivé lett dynasztikus sárgafekete színek. A ,sárgafekete" 
elnevezést mindenki gondosan ügyekezett magától elhárítani; 
mert, utóbb még személyes bántalmak ellen sem volt bizto- 
sítva, kit a közvélemény e színezetűnek tartott. Birodalmi 
háromszinű szalag és csokor díszelgett minden fövegen s öltö- 
nyön; ugyanoly zászló lobogott a Sz.-István templomának 
tornyán s magán a császári várlakon. És miután egy ízben az 
összesereglett lakosság előtt a császár személyesen is ezt 1o- 
bogtatta le ablakából: a legdynasztikusabb , sárgafeketék" 
is kénytelenek lőnek háromszinű zászlót tiüzni fel házaikra, 
hogy a nép gúnyjától s erőszaktételeitől menten maradjanak. 
A. két első (Kolowrat- és Figuelmont-) miniszterium hamar 
egymás után bekövetkezett buktának is az volt fő oka, hogy 
a régi dynasztikus elveket, a nép szemében az absolutismus- 
sal, reactióval azonosokat, vitték magokkal a kormányra. 
Ösztönszerű meggyőződésében, csak úgy hitte a nép bizto- 
sítva kivívott szabadságát, ha a kormány őszintén ragasz- 
kodik a német egység politikájához. 

Hasonló nézetek s elvek valának uralkodók Ausztriára 
nézve a frankfurti előparlamentben is, mely márczius 31-kén, 
— s az e gyülésből eredt ötvenes bizottmányban, mely april 
4-kén kezdte meg működését. E bizottmányban hat ausztriai 

képviselő vett részt. És ezek szintúgy minta gyülés nagy 
többsége, akként valának meggyőződve, hogy Ausztriának 
okvetetlen szorosan kell egyesűlnie Németországgal; mert 
csak a szabaddá lett Ausztriának őszinte csatlakozása szerez- 
het szilárd állandóságot a német egységnek. Az egyesülés 
igaz barátjai ennél fogva Ausztriának szánták a vezéri szere- 
pet; s ennek csak akarnia kellett, hogy a nagy eszme, mely- 
nek hordereje Európa viszonyainak egyelőre kiszámíthatlan, 
de következménydús fordulatot adott volna, sükeresen életbe 
lépjen. 

És úgy látszik egy ideig, hogy sem a dynasztiában, sem 
azon férfiakban, kik ez idő szerint Ausztria sorsát intézik 
vala, nem hiányzik ezen akarat. A dynasztia, mely 1806 után 
sem mondott le soha egészen a századokig viselt német csá- 
szári méltóság reményeiről, olasz birtokainak valószinűvé lett 
elvesztése után, csak a német császárság megnyerése által 
újíthatá meg, s csatányosabban mint valaha, a maga hatalmá- 
nak fényét. Az osztrák új miniszterium is minden alkalommal 
nyelvén hordá Ausztria és Németország szoros egyesülésének 
szükségét. És miután a nagy német nemzeti gyülés május 
18-kára ki is hirdettetett: e tekintetben úgy állt a dolog, hogy 
annak valósultáról csak kételkedni is bűnnek tartatott volna 
a német nemzetiség méltósága ellen. 

Már pedig Ausztriának a nagy német birodalomba olva- 
dása oly annyira múlhatatlanná tette Magyarország minden 
kormányügyeinek teljes elválasztását s függetlenítését az 
ausztriai közügyektől, hogy azt magának a bécsi kabinet- 
nek kell vala sürgetnie, ha az új pozsonyi törvényekben 
elintézve még nem volt volna. A mind két felől kifejlett 
körülmények s megalkotott felelős parlamenti kormányzat 
következtében tehát hinni kellett, hogy már Bécsben is 
meggyőződtek, miképen Magyarország ezentúl csak annyira 
lehet kapcsolatban a többi örökös,- különben is a nagy 
Németországba olvadandó tartományokkal, a mennyire a 
császár egyszersmind Magyarországnak is királya s a meny- 

nyire egymásnak kölcsönös és közös védelmére kötelesek ; 
minél többet, egyébiránt, a helyesen értelmezett pragma- 
tica sanctio sem foglalt magában. Hinni kellett, hogy Bécs- 
ben is meggyőződtek a felől, miképen Magyarországot s az 
örökös tartományokat ezentúl nem a státustanács, mint 
közös kormányszék, bureaukratikus láncza, hanem a szabad 
népek kölcsönös rokonszenve s érdekeik közössége köthetik 
össze állandólag. Hinni kellett, hogy Bécsben is meggyő- 
ződtek, miképen a jelen körülmények közt a dynasztiának 
lehetetlen józanúl s loyalisan más politikát követnie, mint 
a mely a népek kivánataival, s ezek folytán, a fejedelmi 
szó által szentesített átalakúlással megegyez; s mely sze- 
rint egy részről az örökös tartományok sorsát a német 
birodalmi egység nagy reményű jövendőjével azonosítsa; más 
részről, a függetlenségét ténylegesen visszanyert Magyar- 
ország által magának a keleten mind politikai, mind keres- 
kedelmi tekintetben hatalmas befolyást szerezzen. 

E politikának mind a két iránya, következményeiben 
oly termékenynek, Európa szabadságára s haladására nézve 
szintúgy, mint a dynasztia hatalmára nézve oly kecsegtető- 
nek mutatkozék : miképen kételkedni alig lehet, hogy ha ez 
időben egy jól ihletett, lelkes fejedelem ül a Habsburgok trón- 
ján, azt megragadni s következetesen folytatni, önérdekében 
sem mulasztja el. De, fájdalom, a dynasztiának sem beteges 
feje, sem egyéb tagjai nem birtak elég képességgel felfogni a 
nagy szerepet, melylyel őket a gondviselés mintegy megki- 
nálta. Sőt annyi erő és őszinteség sem volt bennök, hogy leg- 
alább a követni szándéklott politika irányát szabják ki nyil- 
tan és határozottan. A. régi gyönge, szűkkeblű és habozó Met- 
ternich-féle politika iskolájában felnőtt emberek is, kiknek 
tanácsa az udvarnál súlylyal bírt, vagy tájékozni nem tudták 
magokat a forradalom által felforgatott régi s felidézett új 
állapotok, viszonyok és elvek között; vagy elég erejök s bátor- 
ságuk nem volt, teljesen szakasztaniok a régi, hagyományos 
politikával, s határozottan lépniök a fejlemények által kimu- 


Negyedik fejezet. Viszonyok a bécsi miniszteriummal. 77 


tatott új ösvényre. Óhajtják vala megnyerni Frankfurtban a 
hegemoniát Németország felett; de egyszersmind a külön 
Ausztriát is szerették volna fentartani ; vagy, ha nem ellenez- 
ték is az osztrák tartományok beolvadását a Németbiroda- 
lomba, de vonakodtak lemondani az osztrák tartományok s 
Magyarország kormányzati egységéről. 

E tétovának, e habozásnak eredménye volt hogy, mi- 
helyt a bécsi forradalom vihara kissé csillapodott, s elha- 
tározásaikban szabadabbakká lettek, a nélkül, hogy a német 
birodalmi hegemonia reményeiről lemondottak, keresésével 
felhagytak volna, a szláv elemmel már is kaczérkodni kez- 
dének, egy részről Prága, másról Zágráb s Karlócza felé 
kacsintgatván. 

A dynasztiának legértelmesb, politikai ügyekben leg- 
jártasb tagja volt Lajos főherczeg, a császár nagybátyja, 
ki már I. Ferencz végső éveiben is élén áll vala a biro- 
dalom kormányának; V. Ferdinánd alatt pedig tulajdonkép 
a császár képét viselte a kabinetben. Róla azon hír szár- 
nyala, hogy a haldokló Ferencznek fogadalmat tett légyen 
végóráiban, hogy az ő kormányrendszerét s politikáját 
utóda alatt is változatlanúl fenn fogja tartatni. Jobbára 
az ő s a praesumtiv örökösnek, Ferencz - Károlynak, a 
császár  öcscsének, műve volt, mi a bécsi forradalom 
után az udvar részéről történt. Nekik tulajdoníttatik 
különösen, hogy az új, alkotmányos bécsi miniszterium 
elnökévé a szláv szenvű Kolowrat, s egyéb tagjaivá 
nagyobb részben a Metternich-féle politika hű pártolói 
neveztettek. 

Nem tartozik feladatomhoz elbeszélni e miniszterium 
működését : elég mondanom, hogy a dynasztia intéző tagjaival 
egyetértésben, ez vetette a magyar kormány elébe azon aka- 
dályokat, melyek miatt a független magyar miniszteriumról 
szóló törvényczikk oly nehezen nyert királyi megerősítést; 
ennek tulajdonítandó Jellasicsnak bánná neveztetése is, mi a 
reactionak első nagy horderejű tette volt Magyarország irá- 

nyában; s végre ez állitá fel a magyar-osztrák viszonyok 
tekintetében azon elveket, melyek a békés eligazodásra s 
kiegyenlítésre elejétől fogva kevés reményt nyujtottak. 

A bécsi nép hamar átlátta, mi veszélyeket rejt az ő fiatal- 
szabadságára nézve is e, jobbára régi bureaukratákból álló, 
reactionarius miniszterium politikája; s pár hét múlva egy 
utczai tüntetés által mind Lajos főherczeget, mind Kolowratot 
távozni kényszerité a kormánytól. De a dynasztia még sem 
okúlt; s ellenkezőleg a határozottan nagy német birodalmi 
rokonszenvet ápoló nép óhajtásaival, Figuelmont grófot, ki 
elébb a külügyi tárczát kezelé, nevezte ki elnökminiszterré. 
A. csere nem hozott változást a kabinetbe. Figuelmont, azelőtt 
a Metternich-kormány követe a sz. pétervári udvarnál, s mi- 
ként hírlék, Miklós czár kegyencze s Metternichnek már ak- 
kor utódjelöltje, legfelebb is csak annyiban különbözött Ko- 
lowrattól, hogy ennek határozottságával nem bírt; de politi- 
kájában ugyanazon elveket követte. A közvélemény kedve- 
zését maga felé fordítandó, nem mulasztá el ugyan minden 
alkalommal kijelenteni, miképen Ausztriának szoros egyesü- 
lését Németországgal ő is múlhatatlanúl szükségesnek tartja ; 
bensőleg mindazáltal borzadt e szükség következményeitől, 
melyek közt első helyen állott Magyarország kormányának 
minden eddig, bár törvénytelenül, de tényleg közösen kezelt 
ügyeire nézve teljes függetlensége. Ha tán némileg óvatosab- 
ban is, mint előde, de a hol csak lehetett, ő hasonlókép a régi 
kormánypolitika elveit követte; a prágai és zágrábi szláv 
sympathiákkal pedig ő sem szünt meg kaczérkodni. Eljárása 
ennél fogva Németország irányában habozó, ingadozó, halo- 
gató —, Magyarországra nézve pedig huzavonó, akadékos- 
kodó, határozottan reactionarius vala. 

Azonban a bécsi nép május 4-kén Figuelmont grófot is 
kilépni kényszerítette a kormányból; minek következtében 
Pillersdorf, elébb belügyminiszter, lett annak elnökévé. Pil- 
lersdorf, ki rábeszélő tehetsége által nem sokára mintegy dic- 
tátori szerepet játszék a kabinetben, politikai szinezetét te- 

kintve, szabadelvű s az alkotmányosságnak őszinte barátja 
volt ugyan; sőt, a bécsi védelmi s nemzetőrségi egyesült bi- 
zottmány befolyása alatt állván, a Németországgal való egye- 
süléstől sem idegenkedett. De a mit tőle ennélfogva mindenki 
méltán várt, az eddig folytatott kormánypolitikában ő sem 
tett, mert nem tehetett lényeges változtatást. Miután Lajos 
főherczeg a közügyek vezérletétől april 5-kén visszalépett, 
két nappal később a vele mindenben egyező s folyton az ő 
tanácsait követő Ferencz-Károly foglalta el helyét a csá- 
szár képének viselésében. 

Ferencz-Károly főherczeg egyenesen nem avatkozhatott 
ugyan mindig az alkotmányos és felelős bécsi miniszterium 
eljárásába ; mert ez jobbára az aulától s a védelmi bizottmány- 
tól kitűzött irányban kénytelenittetett mozogni: de annál na- 
gyobb volt hatása az átalános politika irányára. Látván, hogy 
a védelmi bizottmány forradalmi befolyását egyenesen meg 
nem gátolhatja, azt eredményeiben, az ügyek végkifejlésében 
ügyekezett megbénítani és sükeretleníteni. E végett a trón és 
miniszterium háta mögött egy titkos udvari pártot alkotott, 
melynek a megbukott absolutismus és bureaukratia fő em- 
berei jobbára, sőt, mint hirlék, gróf Medem, orosz követ is, 
tagjai valának. Ezen udvari párt, melynek létezését nem so- 
kára számos világos tény kétségtelenné tette, s melyet a kö- 
zönség , camarillának" nevezett el, lőn ezentúl fő s középponti 
műhelye a reactionarius dynasztiai politikának. Működése 
annál hatékonyabb volt, s így veszélyesebbé is vált a fiatal 
szabadságra nézve, mivel Ferencz-Károly főherczeg, a császár 
képviselője, ennek nevében adhatta ki a maga titkos rende- 
leteit. Czéljául eleinte csak a forradalom megigázása s a kény- 
uralmi kormányrendszer helyreállítása volt kitűzve; melyhez 
utóbb még, a Habsburgház hagyományos politikája szerint, a 
kormányzati egységnek az egész monarchiában megalapítása 
lényeges mellékletül kapcsoltatott. Eszközül ezen udvari párt, 
a hol lehetett, a bécsi miniszteriumot, a mire pedig ezt az al- 
kotmányos formák miatt meg nem nyerhette, vagy a hova 

ennek hatalma ki nem terjedt, az egyes országok s tartomá- 
nyok legfőbb tisztviselőít s a fő hadi parancsnokságokat 


. használta fel. Tagadni nem lehet, hogy taktikáját ügyesen 


intézte el az udvari reactio; s ha a czél, melyet kitűzött 
jó, az eszközök, melyek által azt elérni törekedett, neme- 
sek, feddhetetlenek voltak volna: tapintatától s kitartásá- 
tól nem tagadhatnók meg csodálatunkat. 

Az alkotmányos kormányrendszert nálunk, hol az szá- 
zadok óta létezett s összeforrt vala a nemzet életével, egyene- 
sen meg nem támadhatván, a kormány függetlenségének meg- 
semmisítését tűzte ki legközelebbi czéljáúl az udvari reactio. 
A pénz-, had- és kereskedelmi ügyek, az állam e fő erőfor- 
rásai, lévén azon kormányágak, melyeket az udvar, alkot- 
mányunk s törvényeink ellenére, elébb a bécsi miniszterium 
befolyása alatt kezeltetett: most is e három tárcza ellen in- 
tézte megtámadásait, oda törekedvén, hogy a nemzet fegyver- 
ereje, államjövedelmei s kereskedelme ezután is a bécsi mi- 
niszterium intéző befolyása alatt álljanak. Az eszme, mely 
szerint a külön felelős kormánynyal biró Magyarországnak, 
épen legfontosabb közügyeiben akartak befolyást adni a, bécsi 
miniszteriumnak, mely a nem rég ocíroyrozott alkotmánylevél 
szerint csak a német örökös tartományok országgyűlésének 
volt felelős, valóban képtelennek látszik a márcziusi esemé- 
nyek után. De nem kell feledni, hogy e titkos udvari pártnak 
Bécs irányában sem volt soha szándoka megtartani azt, mit a 
forradalom napjaiban a császárral igértetett és szentesíttetett; 
sőt épen az alkotmánylevél kijátszása s lassankénti megsem- 
misitése volt a reactio törekvéseinek legfőbb czélja. Az elébb 
is alkotmányos Magyarországra nézve azonban eleinte, úgy 
látszik, hajlandó volt volna tűrni a magyar miniszterium füg- 
getlen kormányát minden egyéb belügyekben, ha a financziai, 
hadi s kereskedelmi ügyeket, miket a monarchia elválaszthat- 
lan közös ügyeinek szerettek nevezni, annak kezéből kira- 
gadnia, vagy azokra legalább a bécsi befolyást oly módon, 
mint márczius előtt létezett, kiterjesztenie sikerülne. 

Az udvari reactio pártja nem titkolhatá maga előtt, 
hogy e czélnak csak valamennyire is megközelítése nagy ne- 
hézségekkel járand. A. nemzetről eleve is feltehette, hogy 
mindenre kész inkább, mintsem magát ismét megfosztatni en- 
gedje visszaszerzett törvényes függetlenségétől. A. miniszterek 
személyében, kik a nemzetnek legbuzgóbb vezérei, jogainak 
hűséges őrei voltak, támaszra egyátaljában nem számíthatott. 
Még István főherczeg nádort s királyi helytartót sem remél- 
heté megnyerni czéljainak eszközéül. Ő, ki magát magyarnak 
tartá, s arra hogy a nemzet első hivatalnoka, legalább is oly 
büszkének látszék lenni, mint főherczegi származására, őszin- 
tén ragaszkodék az alkotmányhoz. Az új reformtörvények 
szerencsés keresztülvitelét nem kis részben neki, az ő buzgó 
hazafiságának s erélyes közbenjárásának lehetett köszönni. 
Hogyan nyújthatott volna tehát most segédkezet annak le- 
rombolására, mit nem rég oly nemes buzgalommal segített fel- 
építeni, s minek sikerűltét méltán legnagyobb dicsőségének 
tarthatá? Ő a népszerűség fénykörére egy szabad nemzet élén 
sokkal inkább vágyott, mintsem hogy azt a meggyőződései- 
vel különben is ellenkező kényuralom helyreállítását czélzó, 
még igen kétes kisérleteknek feláldozni képes volt volna. De 
őt személyes érdekei egyébiránt is a nemzet ügyéhez kötöt- 
ték. A dicső szerepért, melyet ő e szabad nemzet független 
kormányának élén most, a király megbiztából még a felségi 
jogokat is gyakorolva, játszék, az udvari reactiopárt neki sem- 
mi kárpótlást sem igérhetett. Ő, a reactionak segédkezet nyújt- 
va, sem a leigázott nemzetnek —, ha t. i. ama  kényuralmi 
tervek sikerűlnek, sem a diadalmas nemzetnek, ha azok meg- 
buknak, nem maradhat többé nádora ; és, mi előtte, ki a nép- 
szerűséget oly nagyra becsűlte, szinte nem lehetett közönyös 
dolog, még a szabadelvűsége által eddig szerzett dicsőségét is 
elvesztendő vala. Utóbb, midőn az udvari reactio nyiltan s oly 
hatalommal lépett fel, hogy annak győzedelmétől méltán 
tarthatott, a hazafit szintúgy mint a népszerűségre vágyó ná- 

gyöngesége még akkor is csak annyira vitte őt, hogy vissza- 
vonúljon a nemzeti ügy védelmétől: segédkezet ő soha sem 
nyújtott a reactionak. 

De mennél nagyobb akadályokra s mennél kevesebb 
segédkezekre talált e viszonyok közt Magyarországon a maga 
czéljainak valósításában a reactio: annál készebb lőn minden 
eszközt, volt légyen az bár mily erkölcstelen, bár mily aljas, 
felhasználni, ha czéljaira alkalmasnak látszék. Hazudság, szó- 
szegés, szemtelen ráfogás, árulás, a polgárok egymás elleni 
feluszítása, rendszeres lázítás és a felszított pártütéssel való 
szövetkezés, sőt aljas népbújtogatókkal s rablókkal való czim- 
borálás, — szóval minden ármány és fondorlat jónak találta- 
tott s kizsákmányoltatott, ha czélszerűnek mutatkozék. Régi 
politikája volt a dynasztiának, mozaik szerkezetű birodalmá- 
ban, a külön népfajok közt egymás iránt ellenséges indulatot 
ápolni, s egyik által igázni le, tartani féken a másikat. A csá- 
szári udvari s házi titkos levéltárban máiglan őriztetik egy ta- 
nácskozmány jegyzőkönyve II. Ferdinánd korából, mely a 
dynasztiának Magyarország irányában követett elveit foglalja 
magában s ama kérdést fejtegeti: miként lehet az országot 
alkotmányától megfosztani? Izgattassék fel — ez tartalmának 
lényege — izgattasék fel egyik vallásfelekezet a másik ellen, 
egyik népfaj a másik ellen ; készíttessék az országban mestersé- 
gesen lázadás, hogy aztutóbb elfojtani, azországot meghódítani 
s a fegyverjogra támaszkodva, jogaitól megfosztani lehessen. 

És e politikához, melyet a múlt századokban mindig szem 
előtt tarta s alkalmas időben többször, bár, végeredményben, 
mindig sikeretlenűl, meg is kisértett a dynasztia, — nyúlt 
most is az udvari reactio. Szerencséjére, ezt könyebben meg 
lehetett most indítani, mint bár mikor a múlt időben. Metter- 
nich kormányelvei, ama dynasztiai politikával rokonok, me- 
]lyeket e mondat fejez ki: ,divide et impera", — rég elkészí- 
tették annak útjait. Ezen híres, de a márcziusi mozgalmak 
által megbuktatott státusférfiú az erdélyi szászokban, a hor- 
vátokban és más szláv fajú népekben mindig gondosan ápolá 

a nemzetiségi féltékenységet s viszályokat, hogy általok a tel- 
jesen szabad alkotmányosságra, a szabadelvű, demokratiai re- 
formokra s a törvényes, de sokfélekép megcsorbított nemzeti 
függetlenségök megvalósitására törekvő magyarokat megfé- 
kezze vagy legalább mérsékelje. Most a népszabadság, nem- 
zeti önállás forradalmi szelleme e népek közt is felébredt, 
bennök is új vágyakat s törekvéseket élesztett. E forradalmi 
szellemet ragadta meg tehát eszközűl az udvari reactio; s e 
népek félreértett, még meg nem tisztúlt, féltékeny szabadság- 
s önállóság-vágyaiból kezdé kovácsolni a lánczokat, melyek- 
kel a függetlenségét teljesen visszanyert, alkotmányos Ma- 
gyarországot —, majd magokat ezen, a közös szabadság el- 
nyomására eszközül használt népeket is, megint a kényura- 
lom alá szorítsa. Fellázitá a népeket, hogy a királyi szó és 
szentesített törvények által biztosságba ringatott, s átalakú- 
lási rendezetlenségében készületlen országot szabadságától, 
függetlenségétől ismét megfoszthassa. Más részről akadályokat 
vetett a nem rég megalkotott miniszterium elébe, nehogy ez 
az új törvények által megváltoztatott régi állapotok romjai 
közt rendet alkothasson, az új kormánygépezetet összerak- 
hassa, s a közéletet, új pályáján, új szervezetében, rendes 
mozgásba, szabályos müködésbe helyezhesse: hogy ekként 
aztán a mind nagyobb zavarba bonyolódó, s lakosai egy ré- 
szének lázadása által fenyegetett országot végre oda juttassa, 
hogy önmaga kérjen segedelmet a dynasztiától, s a segély 
díjául önmaga vigye nem rég kivívott függetlenségét a trón 
zsámolyához. 

Ezen ármányos, Macchiavelli politikának megindítására, 
miután segédeket arra sem István nádor s királyi helytartó- 
ban, sem a magyar miniszteriumban nem nyerhetett, a külön 
népfajok kitünőbb vagy legalább népszerűbb egyéniségeit, az 
ország katonai hatóságait s a bécsi miniszteriumot használta 
fel eszközökűl az udvari reactio. És, miként utóbb részletesen 
elbeszélő leszek, a külön népfajok e vezéreiben szintoly kész 

ságok s más katonai hatóságokban, melyek régóta közvetlenül 
a bécsi udvari fő hadi tanács kormánya alatt álltak s annak 
parancsai iránt, már a katonai fegyelemnél fogva is, vak enge- 
delmességgel viseltetének, ezen felűl pedig még jobbára ide- 
gen, német, cseh, morva stb. származású egyénekkel valának 
betöltve. 

A bécsi miniszteriumról azonban, mely, maga is alkot- 
mányos és a bécsi országgyűlésnek felelős lévén, a közvéle- 
ményt tekintetbe venni kényteleníttetett, s. ezen felűl még a 
folyton fennálló forradalmi népbizottmányok s az aula befo- 
lyása alatt létezett, utóbb pedig az országgyüléstől vette az 
irányt, — e miniszteriumról azt kelleni hinni, hogy ama be- 
folyások mellett a reactio czéljait sem nem szolgálhatja, sem 
szolgálni nem akarja. És ez, fájdalom, mégis úgy történt. A 
reactio szerencséjére, ama fő fontosságú közügyek, melyek- 
nek igazgatását, a megbukott kényuralmi kormány, törvé- 
nyeink, függetlenségünk ellenére, a múlt időkben egészen 
magához ragadta volt, t. i. a pénz-, had-, kereskedelem- és 
kül-ügyek tekintetében, a pozsonyi országgyűlésen, midőn az 
illető miniszteriumok felállíttattak, semmi részletes intézkedés 
nem tétetett ; hanem csak általánosan mondatott ki a törvény 
által, hogy hazánk ezen közügyeit az illető miniszteriumok 
ezentúl függetlenül igazgatandják, érettök a pesti országgyű- 
lésnek lesznek felelősek. Mivel azonban ezen ügyek az összes 
monarchia legtőbb érdekeire vonatkoztak : valamely szerző- 
dést, Ausztria és Magyarország közt, múlhatatlanúl kellett 
kötni, mely a jövőben ezen ügyekre nézve, a monarchia két 
felében, szabályul szolgáljon. Meg kellett határozni, például, 
mily arányban járuljon a monarchia két fele, megtámadtatás 
vagy más külháború esetében, haddal s pénzzel a háború vi- 
seléséhez? — mily elvek legyenek irányadók a közös fejede- 
lem kül képviselésében? — miképen szabályoztassanak a, 
vámok mind a monarchia két fele közt, mind a külföld irányá- 
ban? stb. Mind ezen s más hasonló kérdések elintézésében, 
valamint a megoldás felette súlyos volt : úgy tért is igen szé- 

leset nyert a reactio, a bécsi miniszteriumot, a nélkül, hogy 
az a maga belügyeivel úgy is eléggé elfoglalt osztrák nép 
közvéleményével összeütköznék, vagy a bécsi parlament előtt 
gáncsot vonna magára — a maga részére nyernie, s általa 
kezdeni meg a rejtett harczot a magyar függetlenség ellen. 
Az udvari reactio tehát annál inkább sietett e közügyeket 
előtérbe tolni, minthogy s nem alap nélkül, arra is számított, 
hogy egy részről a magyar nemzet függetlenségi féltékeny- 
sége, más részről a bécsi miniszterium felsőbbségi s hatalom- 
terjesztési vágya a két kormány közt valószinűleg összeütkö- 
zést szülend, mely minden esetre Magyarországnak válandik 
kárára, gyöngülésére. Az összeütközést, viszályt e nehéz 
megoldású, kényes kérdésekben csak úgy lehet vala kike- 
rűlni, ha mind a két rész, a jogszerűség mellett még eszélyt:8 
méltányosságot, mérsékletet s engedékenységet hoz magával 
az alkudozásra. Arra pedig volt a reactionak gondja, hogy a 
bécsi miniszterium, mely Magyarországra nézve különben is 
mértéken felűl ragaszkodék a megbukott absolut kabinet ha- 
gyományaihoz s magát ennek örököséül szereté tekinteni, 
engedékeny s méltányos ne legyen követeléseiben. A viszá- 
lyok magvát szándékosan hintette el, hogy a zavarok dudvá- 
ját növeszsze s megtámadásait onnan biztosabban intézhesse 
a magyar kormány ellen. 

A dynasztia s a bécsi miniszterium ezen erkölcsi hangu- 
lata, e czéljai s irányai mellett, a magyar kormány részéről 
rendkivűli eszély, nagy mérsékeltség s méltányosság volt 
volna szükséges, hogy e kérdéseket, melyek megfejtésétől 
függetlenségünk s újjászületésünk sikerűlte volt feltételezve, 
minden nehézségek s akadályok daczára szerencsésen meg- 
oldja. De az igazságnak tartozunk annak hímezetlen meg- 
vallásával, hogy valamint a dynasztiában őszinteség, jóakarat 
s adott szavához való hűség —: úgy miniszteriumunkban, 
vagy legalább annak egy részében, e kérdésekre nézve, a po- 
litikai eszély s mérsékeltség hiányzott. A helyett, hogy a ne- 
héz körülményekkel megalkudni törekedtek, az ország béké- 

jeért némi áldozatokat hozni készek voltak volna, csak a szi- 
gorú jogosság s törvényesség teréről akarták elintézni e súlyos 
viszonyokat, tekintetbe eléggé nem vévén, hogy a szigorú ra- 
gaszkodás a rideg jogossághoz, az udvart bosszúra ingerel- 
vén, bizonyos körülmények közt mindent veszélyeztethet. 

Az udvar legelőbb is a pénzügy legkényesebb oldalát, 
az államadósságok kérdését vetette szőnyegre. A követelés, 
hogy Magyarország a státusadósságok egy részét magára vál- 
lalja, színleg igazságos indokolásául szolgálhatott a szándék- 
lott megtámadásoknak. Azonban, nem csak ürügy volt ez, de 
egyszersmind komoly czél is, melyet a dynasztia szintúgy mint 
a bécsi kormány mindenekelőtt elérni kivánt. Sőt a fenforgó 
körülmények közt ebben rejlett igazi oka annak, miért vona- 
kodott a dynasztia oly sokáig elfogadni az országgyűlésnek a 
magyar financzügy teljes függetlenítésére vonatkozó törvény- 
javaslatát s megerősíteni a független pénzügyi miniszteriumot. 
És, ha a nemzet mindjárt eleinte kijelenti, hogy a státusadós- 
ságok egy részének elvállalása által anyagi áldozattal is kész 
megvásárolni független pénzügyi kormányát : a később kifej- 
lett nehézségek s összeütközések egy fő oka mellőztetett, leg- 
alább a színes ürügy, melyből utóbb a megtámadások intéz- 
tettek, eleve meghiúsíttatott volna. 

Két nappal azon határidő előtt, melyre a pozsonyi or- 
szággyűlés befejezése kitűzetett, a király vagy inkább az osz- 
trák császár nevében a következő leirat érkezett az udvartól 
István főherczeg nádorhoz: 

, Kedves Öcsém, főherczeg István: A felelős magyar mi- 
niszterium tárgyában az 1848-ki márczius havában magyar 
rendeimhez kiadott intézvényem, valamint annak a rendek 
általi elfogadtatása, a nyilvános lapok utján a nem magyar 
státusaim felelős miniszteriumának is tudomására jutván, az 
utóbbi szükségesnek tartotta, nálam a végett sürgetőleg lépést 
tenni, hogy minden aggodalom elháritása végett a nagylelkű 
magyar nemzet és képviselői által mondatnék ki, miszerint az 
egész osztrák monarchián fekvő közös státusadósság, igazsá- 

gos arányban, a magyar korona alatt lévő tartományokra, is 
átruháztassék. 

, Mivel ezen intézvények által Magyarországomnak 
többi státusaimhoz való alapviszonyai, mikép ezek a prag- 
matica sanctio által megállapítattak, nem változtak s vál- 
tozni nem fognak; s mivel az én nem magyar státusaim 
miniszteriuma által nyilvánított aggodalom a magyar nemzet 
nagylelkű érzeményeinek megfelelő őszinte nyilatkozat által 
könnyen és hamar megszüntethetik; és mivel e tárgyban 
az országgyűlés legközelebb leendő bevégeztetése miatt 
formaszerinti törvényes intézkedés keresztül nem vihető : 
ezeknek következtében Kedveltségedet ezennel sürgetőleg 
felhívom, hogy az ország rendeivel annak szükségességét 
illő módon tudassa, miszerint birodalmam nyilvános hite- 
lének fentartására részökről oly őszinte kijelentés történjék, 
hogy általa magyar tartományaimnak a közös státusadós- 
ságban való részvétele iránt minden aggodalom nyugta- 
tólag megszüntettessék. A. rendek ilyetén őszinte nyilat- 
kozata létrejöttében a birodalom véderői, melyek jelenben, 
a birodalom üdvére és javára, minden erők egyesítését 
kivánják, feltünő növekedést nyerendenek, a bizalom meg- 
erősödik, és a nagylelkű érzeményeknek, miket a magyar 
nemzet minden fontos időszakokban tanusított, új jele fog 
adatni. 

, Az én hű magyar nemzetem, valamint Kedveltséged, 
ki iránt ezen nemzet méltán teljes bizodalommal viseltetik, el 
fognak ez által távoztatni minden okot, a tartományaim eddig 
testvérileg egyesűlt népei közti oly fontos és kivánatos egyes- 
ség megzavarására, és teljesítendik legbensőbb kivánatomat 
a legszorosabb összeköttetés fentartása iránt. 

, Személyes tudomása végett hozzáteszem még, hogy az 
esetben, ha a státusadósságbani részvét aránya felett valami 
tájékozás szükségeltetnék, Kedveltséged azon szempontból 
indulhatand ki, miszerint Magyarországnak az összes monar- 
chiához való viszonya illő mértékben vétetnék tekintetbe, ha 

reá az összes státusadósság mintegy negyed része, tiz milliónyi 
mennyiségű évenkénti adóban ruháztatnék. Kelt Bécsben 
april 7-kén, 1848. Ferdinánd." 

Ha azon kérdés forog fenn, hogy volt-e az udvar e kö- 
vetelésének jogalapja? — köteles volt-e Magyarország a stá- 
tusadóságok egy részét elvállalni? — a leghatározottabb 
nem-mel hangzik a válasz. Magyarországot, alaptörvényei sze- 
rint semmiféle adóval nem lehetett terhelni, melyet nem a 
törvényhozás szavazott meg. Ezen státusadósságokat pedig az 
ország tudta s megegyezte nélkül csinálta a bécsi kormány. 
— Ámde, mondák az udvarpártiak, ezen adósságok nagy része 
még a század első tizedeiben viselt franczia háborúk költsé- 
geiből származik : a monarchia védelméhez pedig a pragmatica 
sanctio szerint köteles járulni az ország ; különben is a méltá- 
nyosság követeli, hogy ugyanazon fejedelem országai s tarto- 
mányai testvérileg osztozzanak a monarchia minden közös 
költségeiben. 

, Álokoskodás" — válaszolá erre a nemzet. Mire a prag- 
matica sanctio által kikötött közös védelem az országot a 
franczia háborúk alatt kötelezte, a nemzet azt a státusadóssá- 
gok nélkül is bőséges mértékben, mondhatni fölösen lerótta, 
midőn rendes adózásain felűl négyszer állított ki nemesi föl- 
kelést; midőn országgyűlésein több százezer katonát, pénz- 
ben, lóban, marhában s termesztményekben számos milliót 
szavazott meg subsidiumul ; midőn a különben is törvénytelen 
papirpénznek, mely ellen mindig ünnepélyesen tiltakozott, 
kétszeri értékleszállitása alkalmával vagyonának kilencz tize- 
dét áldozatul hozta. Mind ezzel a pragmatica sanctioból eredő 
kötelezettségénél sokkal többet tett az ország, mintsem hogy 
a státusadósságok azon részében, mely a franczia háború vé- 
gével fenmaradt, osztozásra, ezen czimből, jogszerűleg felhi- 
vathatott volna. Különben e védelmi kötelezettség mellett is 
mindig fenállott az ország azon alkotmányos joga, melynél 
fogva a jogos terhet is csak előleges, országgyűlési megszava- 
zás után vállalta el. 

Mi pedig a méltányosság, a monarchia közös költségei- 
ben való testvéries osztozás elvét illeti, úgymonda a nemzet —: 
ez inkább Magyarország mellett, mint ellen szól. Elemezzük 
egy kissé a kérdést. A státusadósságok márcziusban mintegy 
ezer két száz milliot tettek. E roppant összvegnek nagyobb 
fele, mintegy hétszáz millió, a franczia háborút követő har- 
minez békeév alatt halmoztatott fel. És e felett, hogy ez a 
magyar alkotmányos országgyűlésnek, mely az ország költsé- 
geire szükséges adót mindig megszavazta, tudta s megegyezte 
nélkül történt: vajjon fordíttatott-e ezen roppant összegből 
csak egy fillér is az ország szellemi s anyagi érdekeinek eme- 
lésére? Mutathatott-e fel a bécsi kormány csak egy utat, egy 
vízszabályozást, egy közintézetet Magyarországban, mely 
ezen státusadósságból fedeztetett volna? Vagy talán a magyar 
közigazgatás nyelte el ezen összeg egy részét? Nem. Magyar- 
ország közigazgatásának költségeit, mint tudva van, a vár- 
megyék házi pénztára fedezte; a kormány csak a középponti 
törvény- s kormányszékek két millióra alig menő díjait s 
költségeit fizette, az összesen 25—30 millióra rugó magyar 
államjövedelmekből, A. magyar államköltségvetés tehát nem- 
csak hogy soha semmi hiányt, hanem, ellenkezőleg, évenként 
néhány millió fölösleget mutatott fel; mi szinte nem Magyar- 
ország érdekeinek emelésére, hanem ezektől teljesen idegen, 
sőt azokkal gyakran ellenkező czélokra fordíttatott. — És 
végre, lehet-e még szó méltányosságról, meggondolván, hogy 
egy század (1751) óta Magyarországra nézve merőben ellen- 
séges, maga II. Józsefáltal gyarmatinak keresztelt vámrend- 
szer létezett a monarchiában, mely minden ipart s kereske- 
delmet elfojtván, az ország anyagi érdekeit a német örökös 
tartományok jóllétének szándékosan áldozta fel; mi által a 
természettől különben gazdagon megáldott ország, a hihetet- 
lenségig pénzetlenné lett s majdnem a végelszegényedés ör- 
vénye felé sodortatott. 

De hiszen fölösleg tovább vitatni e követelésnek akár 
jogosságát, akár csak méltányosságát : maga az idézett oklevél 

elég próba erre. Ha a dynasztia s annak bécsi minisz- 
teriuma képes volt volna érvekkel indokolni a kivánat jog- 
szerűségét vagy méltányosságát: kétséget nem szenved, 
hogy már a független magyar miniszterium. megalapitása- 
kor érvényesíti ezen indokokat, s a státusadósságok egy 
részének elvállalásától függeszti fel a törvény megerősi- 
tését. E helyett két ízben is csak a nemzet nagylelkű- 
ségére hivatkozik az oklevél, mi által nyilván elárulja, 
hogy annak ama kifejezése: ,az egész monarchián fekvő 
közös státusadósság" csak hiú, semmi súlylyal nem biró 
állitás. 

Más tekintetek állnak azonban elő, ha a tárgyat a poli- 
tikai eszélyesség szempontjából tekintjük. Mert lehetett-e 
várni, hogy midőn a monarchia pénzügyeit bukás fenyegeté, a 
különben is annyi zavarokba bonyolódott dynasztia tétlenűl 
tűrendi, ha Magyarország megtagadja részvételét a státus- 
adósságok terhének viselésében? És ha — mit eleitől fogva 
minden komolyan gondolkodó bizonyosnak tarthatott, — a 
dynasztia e részvét megtagadását avval akarná megboszúlni, 
hogy egy részről az országban s kapcsolt részeiben lakó más 
fajokat a magyar ellen fellázítja; más részről a fiatal s tapasz- 
talatlan magyar miniszteriumnak a bécsi által mind több és 
több bonyodalmat s nehézséget vet utjába: nem parancsolta-e 
a politikai eszély, hogy a magyar nemzet, engedve a körül- 
mények kényszerének, a viszonyokkal ildomosan megalkud- 
jék, s visszaszerzett kormányzati függetlenségének, és az át- 
alakúlás válságai közt oly igen szükséges belbékének s egyet- 
értésnek a dynasztiával s a monarchia másik felének kormá- 
nyával, hozza meg önként a bár súlyos, de a háborúnál min- 
den esetre csekélyebb áldozatot? Ezt egyébiránt még azon 
körülmény is javasolhatá, hogy a különben könnyen megtör- 
ténhető státusbukás következményeit Magyarország is eléggé 
megsínylette volna, miután a benne forgalomban lévő 40-—50 
millió forintnyi bankjegy ez esetben értéke nagyobb részét 
elvesztendő vala. 8 

"De mind e mellett is, tagadhatatlan, a nemzeti köz- 
véleményben semmi hajlam sem mutatkozott a státusadós- 
ságok egy részének elvállalására. A bécsi kormánytól szen- 
vedett sérelmeket, elhanyagoltatást és szándékos elnyoma- 
tást, mind örömest elfeledte ugyan a nemzet most, midőn 
valahára ismét visszanyerte kormányzatának sokáig csak a 
törvény holt betűiben létezett függetlenségét; de a száza- 
dos szenvedések utófájdalmait a jelen örömei s a jövendő 
szép reményei sem voltak képesek kedélyéből annyira ki- 
törűlni, hogy ez rögtön megnyíljon az eszély szavának. 
Kész volt a feledés fátyolát vetni a multakra; de értelme 
még nem volt annyira ment a szenvedélytől, hogy a poli- 
tikai eszély oly nagy áldozatra intő szózatát követni képes 
legyen. Mérsékletet látott már abban is, ha kárpótlást nem 
követel az annyi évekig jogtalanúl idegen czélokra fordított 
országos jövedelmekért. ,Hogyan vállalhatná el Magyar- 
ország az ausztriai státusadósságok bár mily csekély részét? 
— így szól egyebek közt a higgadt s mérsékelt véleményű 
b. Kemény Zsigmond szerkesztése alatt megjelenő Pesti 
Hirlap, mely e tárgyban hű kifejezése a nemzeti közvéle- 
ménynek. A magyar törvényhozás megbízásából történt-e 
azon adósságok felvétele? Vagy magyarországi beruházá- 
sokra fordíttatának-e azon adósságok? . . . Avagy talán 
azért kellene nyakunkba venni az elviselhetetlen terhet, 
mert bizonyos financierek istentelen pénzügyi operatiok 
által túlterhelék az örökös tartományokat? És mivel bizo- 
nyos külügyminiszterek az ausztriai és magyar érdekeket 
az aldunai tartományokban elárulták? A megbukott absolu- 
tistikus kormány, gyűlölt rendszere petrifikálására fordítá 
a roppant költségeket. Részünkről épen nem érdemel köszö- 
netet azon vám- és pénzügyi rendszerért, melyet Magyar- 
ország irányában követett" stb. 

Azt sem kell hallgatással mellőzni, hogy a követelt éven- 
kénti tíz millió forint jelenleg súlyos áldozat vala Magyar- 
ország részéről. Kétséget nem szenvedett, hogy a független 

miniszterialis kormány s az újonnan szerveztetendő megyei 
igazgatás sokkal többe kerűlend a réginél. A törvény által 
biztosított úrbéri kárpótlások, a tizedvesztett alpapság kár- 
mentesítése, a nemzetőrség fölfegyverzése, s az, uj törvények 
által életbe léptetett egyéb reformok roppant összegekkel sza- 
poríták az évenkénti költségeket. A közjövedelmek nagy emel- 
kedést igértek ugyan a nemesség adózása s az anyagi érde- 
keknek a jóakaró, gondos nemzeti kormány alatt remélhető 
gyarapodása következtében. De annyi volt mindenfelé a fede- 
zendő hiány s a teendő javítás az oly régóta elhanyagolt, 
tespedésre kárhoztatott, elnyomott országban, hogy azokat a 
megszaporodott közjövedelmek sem lehettek képesek egy- 
hamar pótolni, s a legszükségesebb beruházmányok s javítá- 
sok is csak számos évek folytában leendének valósíthatók. 
Mert épen e beruházmányok híjában, az anyagi érdekek e 
százados leszoríttatása következtében, sem jelentékenyebb új 
jövedelemforrásokat rögtön nyitni, sem nagy adókkal terhelni 
nem lehetett a bécsi kormány által szándékosan elszegényí- 
tett, pénztelen, ipartalan országot. — A státusadósságok el- 
vállalásától idegenkedő közvélemény tehát egyátaljában nem 
mondható indokolatlannak s alaptalannak. 

Azonban, mivel békére, nyugalomra volt az országnak 
legnagyobb s legégetőbb szüksége: a politikai eszély e köz- 
hangulat daczára s ily nehéz körülmények közt is legsürge- 
tőbben követelé, bár súlyos áldozattal jár is, a barátságos 
megalkuvást a dynasztiával s a bécsi kormánynyal. Jól 
érzé ezt a magyar miniszterium, s eleinte, a közhangulat 
ellenére is oly helyzetet foglalt el e tárgyra nézve, melyet 
a politikai eszély szabott elébe. A nélkül, hogy a kérdés 
érdemébe ereszkednék, csak azon választ adatá a főherczeg 
nádor által a király fentebb közlött levelére: hogy a jelen 
országgyűlés, nemcsak mivel már oszlófélben van, hanem 
még inkább azért, mivel a karok és rendek, mint egyedűl 
a nemesség képviselői, ily nagy közterhet elvállalni fel- 
jogosítva nincsenek, e kérdésben semmit sem végezhet. . 

Az udvar erre nyomban még egy leiratot intézett a ma- 
gyar kormányhoz, melyben, méltányolván az előadott érveket, 
azt kivánta, hogy a nádor és a miniszterium okmányilag kö- 
telezze magát, miszerint a még az év folytában összehivandó 
s az egész ország népét képviselendő országgyűlésen minden 
tehetségét reáfordítandja, hogy az a státusadósságók említett 
részét elvállalja. A nádor és a miniszterek nem is késtek a 
kivánt s neveik aláirásával ellátott okiratot még Pozsonyból 
felküldeni a királyhoz, reményöket fejezvén ki egyszersmind, 
hogy e készségök viszonzásáúl az udvar s a bécsi miniszterium 
is mindent megteend a végre, hogy az új törvények által meg- 
alapított független magyar kormányzat mennél elébb megszi- 
lárdúljon, s a béke meg ne zavartassék az országban. Mivel 
azonban az idézett királyi levélben oly kifejezések állnak, me- 
lyek a státusadósságokat közöseknek mondva, az ország jogaira 
sérelmesekké válhatnának, kötelességöknek tarták a minisz- 
terek egyszersmind nyíltan kijelenteni, hogy Magyarországot 
in thesi egyátaljában nem ismerhetik el kötelezettnek arra, 
hogy a státusadósságokban részt vegyen. 

Eddig tehát mind a két részről jó irányban indúlt meg a 
dolog; s hogy jó véget is érjen, csak attól függött, hogy a 
dynasztia s a bécsi miniszterium az új magyar törvényeket, 
különösen az ország függetlenségét Ausztriától, minden viszo- 
nyokra nézve őszintén s lelkiösmeretesen elismerje s minden 
eljárásában tiszteletben tartsa; a nemzettel kezdendő alku- 
dozásokhoz pedig egy részről nyíltságot s méltányosságot, 
más részről szilárd elhatározottságot hozzon magával. És ha 
a magyar kormány meggyőződik, hogy a nemzet független- 
sége teljesen biztosítva van, és felülről semmiféle reactio nem 
intézi ellene ármányos cseleit; ha más részről a dynasztia is 
minden hatalmában álló törvényes eszközökkel szilárdan sür- 
geti a kérdés elintézését : kétséget alig szenved, hogy az végre 
is békés megoldásra jutott volna. Mert bár mily ellenszenv 
nyilatkozott is eleinte minden státusadósság ellen a nemzet- 
ben: alaposan feltehető, hogy a miniszterek, kik annak ke- 

resztülvitelére. feltételesen szavukat adták, e feltétel telje- 
sedvén, nagy népszerűségök mellett, a nemzet képviselőivel 
végre is megértetik a viszonyok kényszerűségét s megsza- 
vaztatják a kivánt áldozatot. Annyi bizonyos, hogy a való- 
sággal ellenkező nagy éretlenséget s eszélytelenséget tenne 
fel a nemzetről, ki azt hínné, hogy képviselői, ha a dynasz- 
tia szintoly őszinte mint nyilt és szilárd magatartásából 
meggyőződnek, mikép csak háború s a státusadósságok el- 
vállalása közt választhatnak, — az ország készületlensége 
daczára is inkább a háborút válaszszák; mi a felett, hogy 
a kivánt összegnél is többe kerülhetne, még a kormány 
függetlenségét is veszélyeztetné. 

Kossuth pénzügyminiszter, ki a maga politikai irányát 
mindig a tömegek közvéleményének szélzászlója szerint szereté 
alkalmazni, az üres kincstár mellett nem nagy hajlamot árult 
el ugyan az évenkénti tíz milliónyi teher elvállalására; de 
hogy a miniszterium többi tagjai a béke s nyugalom kedvéért 
ezen erkölcsi kényszerűség előtt meghajoltak, s magát Kos- 
suthot is magokkai ragadták, eléggé bizonyítja az említett 
okirat, melyben az udvarnak megigérték, hogy a státusadós- 
ságok kérdésének kivánt megoldására minden tehetségöket 
reáfordítják, csak a kormány függetlensége kellő tiszteletben 
tartassék, s a bonyodalmak kiegyenlítésében Bécsből is őszinte 
jó akaratot tapasztaljanak. Ugyanezt tanusítja Batthyáninak 
a Frankfurtba küldött Szalay Lászlóhoz az összes miniszte- 
rium nevében intézett utasítása, bár midőn e levél kelt, a 
dynasztia s a bécsi miniszterium, mint mindjárt elmondók le- 
szünk, már számos alapos panaszra adott volt okot. Az elnök- 
miniszter e levelében egyenes utasításúl írja a kormány ügy- 
nökéhez, hogy azon esetre, ha a német parlament, vagy a kö- 
zépponti hatalom által a státusadósságokra vonatkozó kérdés 
intéztetnék hozzá : arra akként válaszoljon, hogy a magyar 
nemzet a magyar kir. kamarai kötelezvényekből folyó adós- 
ságokat elvállalni egyátaljában nem vonakodik; a többire 
nézve a jövő országgyűlés tiszte leend intézkedni. 

Ha ezen országgyűlést őszinte kiegyezkedési szándokkal 
várja be a bécsi miniszterium, s addiglan semmit sem tesz, 
mi a magyar kormány függetlenségét sérti s az egyetértést 
megzavarja; az udvar pedig akkoron határozott nyíltsággal 
sürgeti a kiegyezkedést: a magyar miniszteriumnak bizo- 
nyára nem marad más választása, mint megalkudni a viszo- 
nyok kényszerűségével. De mivel az udvari reactio mindjárt 
az új törvények szentesítése után megkezdte alattomos fon- 
dorkodásait a magyar kormány függetlensége ellen: ebben 
1s mindinkább tünedezett az eszély és mérséklet, növekedék 
a keserűség s az ellentállási dacz, s napról napra szaporod- 
tak a bonyodalmak, lépésről lépésre csökkentők a reményt a 
békés kiegyezkedésre. A dynasztia s vele a bécsi miniszte- 
rium nemcsak hogy teljesíteni legkevesbbé sem ügyekeztek 
ama feltételeket, melyek alatt a státusadósságok elvállalására 
felhívott magyar nagylelkűségre alaposan számolhatnak vala; 
hanem mindjárt eleitől fogva ellenséges állásba helyezték 
magokat a magyar miniszterium irányában mindenre nézve, 
mikben ez, az új törvények szerint, joggal követelhetett ma- 
gának független eljárást. Maguktartása a nemzet irányában 
kezdettől fogva olynemű volt, mintha annak foganatba vétele, 
mit a szentesített törvények megrendeltek, sérelem volt volna 
a monarchia másik felére nézve. A. reactio mindenben, bár 
még lepel alatt, de oly határozottan s kézzelfoghatólag nyi- 
latkozék, miszerint kénytelen lőn az ember azt hinni rólok, 
hogy magát a státusadóssági kérdést ís csak azért pendítet- 
ték meg a fölöttök nem intézkedhető pozsonyi országgyűlés 
bezártakor, hogy aztán annak megfejtetlenűl hagyásával in- 
dokolhassák a nemzet ellen már ekkor elhatározott reactio 
megkezdését. Szóval, alapos, törvényes okot a viszályra nem 
találván, ürügyet kerestek a béke megzavarására. Az udvar 
a helyett, hogy a pozsonyi országgyűlés végével kijelentette 
volna, miképen elhatározott akarata, az Ausztria és Magyar- 
ország közti viszonyok elintézését kölcsönös alku tárgyává 
tenni a legközelebbi nemzetgyülésen, s ennek mennél elébbi 

összehivását elrendelné, — a bécsi miniszterium által, ennek 
hivatalos lapjában már april 16-kán rosz szándékú gyanúsitá- 
sokkal tétette közzé a fentebb közlött királyi leiratot. 5 azon- 
túl egymást érték a bécsi kormánylapokban a legellenségesebb 
hangú czikkek a magyar nemzet ellen; még fegyveres kény- 
szeríttetéssel, meghódoltatással is fenyegettetett, ha a státus- 
adósságokban részt venni vonakodnék. Bizonyára kevéssé 
alkalmas mód annak kieszközlésére, mit, jogalap híjában, a 
magyar nagylelkűségtől várhatának, s kivántak még csak 
imént magok is megnyerni. E czikkek szemlátomást oda va- 
lának számítva, hogy az örökös tartományok népségét, kivált 
a bécsieket, kik a magyarok, mint a szabadság előharczosai s 
legszilárdabb őrei iránt nagy rokonszenvet tanusítának, a nem- 
zet ellen az anyagi érdekek szempontjából felingereljék; mi- 
ben, legalább bizonyos osztályoknál, czélt is értek. 

Ily módon, a státusadósságok életfontosságú kérdésének 
békés megoldását ellenséges táborozásai által maga a titkos 
udvari párt mind lehetetlenebbé tette, mielőtt a felett a nem- 
zet a maga törvényes és egyedül illetékes organuma, a kép- 
viseleti országgyűlés által nyilatkozhatott volna. A bécsi mi- 
niszteriumnak pedig, melynek tagjai, jobbára a megbukott 
absolut kormány s bureaukratia hívei, ennek politikáját is 
átörökölték, — nagy gondja volt arra, hogy a magyar kor- 
mányban minden hajlamot elöljön, a státusadósságok elvál- 
lalása mellett lépni fel a nemzeti gyülés előtt. Akadékosko- 
dásaiknak, ingerkedéseiknek, hatalomfoglalásaiknak vége- 
hossza nem volt mind azon kormányágakban, melyekben a 
megbukott kormány, bár törvényeink ellenére, de tényleg 
bitorolt némi befolyást. Azon ürügy alatt, hogy István fő- 
herczeg nádornak teljhatalmú királyi helytartóvá kinevezte- 
téséről s a független magyar miniszterium megalapitásáról 
hivatalosan nem értesíttetett, pénz- és hadügyeink felett ezen 
új bécsi miniszterium is szintúgy kezd vala intézkedni, miként 
elébb a császári udvari kamara s az udvari főhadi tanács jog- 
talanúl intézkedett. Mi természetesb, mint hogy ebből aztán 

összeütközések származtak, melyek a két miniszterium közti 
viszonyt mind feszűltebbé, ellenségesebbé tették; a hitet a 
dynasztia jóakaratában s a királyi szó szentségében menten 
csökkentették. A bécsi pénzügyminiszter, példáúl, a független 
magyar kormány szentesítése után is Bécsbe rendelte fel- 
szállíttatni a magyar bányák termékeit. A bányatisztek, e 
rendelet következtében, meg is indítottak volt Bécs felé egy 
arany- s ezüst-szállítmányt, midőn a dolog a magyar pénzügy- 
miniszternek tudtára esett. Ez az ország vagyonáról felelős 
lévén, tétlenűl nem tűrheté ennek csorbítását : april 20-kán 
kelt rendeletében tehát a szállítmányt nyomban visszautasít- 
tatta s Géczy Péter honti főispán, mint e végre kinevezett 
kormánybiztos által az érczkészletet a bányavárosokban 
számba vétette s felelős biztosíték alá helyeztette, egyszers- 
mind az aranynak s ezüstnek pénzzé verettetése iránt is 
intézkedvén. 

Hasonló összeütközéseket idézett fel a bécsi kormány 
jogtalan avatkozásai által más financzágakban is. Csak egyet 
említünk. A dohány a német örökös tartományokban a kor- 
mány egyedárusága alatt állván, a császári gyárak számára 
Magyarországban vett dohány ára az előtt rendesen a budai 
kincstárnál szokott vala utalványoztatni. Ilyetén utalványo- 
zás következtében a pesti sóhivatal a dohánybeváltási pénztár 
számára még april 18-kán is százezer forintot vett fel a ma- 
gyar kincstár fő pénztárából. Kossuth azonban ezen össze- 
get is visszatétetni rendelte a kincstárba; egyszersmind pe- 
dig Eszterházy miniszter által tudtára adatá az osztrák pénz- 
ügyminiszternek, hogy miután az ország kincstára, a törvény 
rendelete szerint, a királyi háztartásra, a közös diplomatiára s 
a magyar sereghez tartozó némely segédhadi testületek ellá- 
tására, a jövő országgyűlésen történendő végelintézésig három 
millió forintot köteles fizetni: minden jogos és méltányos 
igényt a lehetségig kész lévén teljesíteni, minden fizetést meg 
fog ugyan tétetni, mely iránt az osztrák pénzügyminisztertől a 


király személye mellett lévő magyar miniszter utján meg- 
Horváth M. A függetlenségi harcz tört. 


1848. April 


1848. April. 


98 Első könyv. Az átalakúlás válságai. 


kerestetik; de természetesen csak azon feltétel alatt, hogy 
az ilyféle fizetések az említett három millió forintba beszá- 
míttassanak. JIzen ajánlat, kincstárunk gyönge állapotát te- 
kintve, a méltányosságnál is több volt a magyar miniszte- 
rium részéről; mert, miként Kossuth a pénztár állapotát 
ez alkalommal kimutatta, az april 7-kéig befolyt nyolcz 
millió forintból, kerek számmal, összesen csak 400000 ft. 
létezett a pénztárban, miután az ország beligazgatására a 
mondott napig 1.100,000 ft. adatott ki; 6.200,000 ft. pedig 
Bécsbe szállíttatott, vagy a bécsi kormány czéljaira fizette- 
tett ki. Az osztrák miniszter mégis, mivelhogy az osztrák 
gyárak számára szükséges dohányt a magyar állam pénzéből 
ajándékul nem kaphatta, boszúra gyúlván, avval torlá, vissza 
Kossuth loyalis eljárását, hogy a dohánybeváltás határide- 
jét, mi június 30-ig volt kitűzve, a magyar dohánytermesz- 
tők kárára, rögtön május 15-kére szorította, kijelentetvén a 
dohánytermesztőknek, hogy a magyar pénzügyminiszter el- 
lenséges indulatú rendelkezésének tulajdonítsák, ha dohá- 
nyuk az abaldo számára nem fog megvétetni. Nyilvánvaló, 
hogy czélja nem volt egyéb, mint az országlakosok egy osz- 
tályát felingerelni a magyar kormány ellen. De valamint 
ebben eredménytelen maradt erőködése: úgy a pénzügy 
egyéb ágaiban sem sikerűlt befolyást gyakorolnia, vagy más- 
kép ártania a magyar kormánynak. Ingerkedésének csak az 
lett eredménye, hogy Kossuth különben is felette gyönge 
hajlamát az államadósságok elvállalására végkép elvesztette; 
s némi daczra hevűlvén, törvényes, de a bécsi miniszter ál- 
tal kétségbe vont függetlenségét azontúl ő is, s nem egyszer 
büszkébben kezdé vele éreztetni, mint a politikai eszély s 
mérséklet kivánta volna. S így aztán az Ausztria s Magyar- 
ország közti viszonyok békés elintézésének reménye, a kedé- 
lyek menten nagyobbodó ingerűltsége következtében mind- 
inkább csökkent. 

Még inkább elmérgesedtek e viszonyok azon beavatko- 
zások miatt, melyeket az udvari reactio pártja, a bécsi minisz- 

terium által, a magyar hadügyekre gyakorolt; mert ebben, a 
magyar kormány nagy boszúságára, több sükert aratott a 
reactio. A hadügyek Magyarországban s kapcsolt részeiben 
eddigelé a budai, szebeni, temesvári, péterváradi és zágrábi 
fő hadi kormányszékek által kezeltettek. A. három utóbbinak 
hatásköre kiterjedt az illető határőrvidékekre is, hol, ezek- 
nek egészen katonai szervezete következtében, a polgári 
ügyeket is oly hatósággal igazgatták, mint a kir. helytartó- 
tanács igazgatta volt az ország egyébb részeit. E hadi kor- 
mányszékek, márczius előtt, mint az egész hadügy, a bécsi 
udvari hadi tanács parancsai alatt állanak; most azonban 
ennek is szükségkép változni kellett. Mert bár az új törvé- 
nyek nem intézkedtek is tüzetesen e hadi kormányszékek- 
ről; de miután az ország s kapcsolt részeinek kormányára 
honvédelmi miniszterium alkottatott: magától is érthetővé 
lőn, hogy e hadi kormányszékek, a magyar korona terüle- 
tén, nem a bécsi, hanem a magyar hadügyminiszter rendel- 
kezése alá estek. 

Meg kell azonban vallani, hogy nagy hibát követett el a 
pozsonyi országgyűlés midőn, a magyar honvédelmi miniszte- 
riumot megalkotván, annak hatáskörét s azon viszonyt, mely- 
ben ezentúl a monarchiát közösen érdeklő hadi dolgokra nézve 
az osztrák hadügyminiszter irányában álland, törvény által 
részletesen meg nem határozta. E mulasztás következményei 
azonnal sajnosan éreztettek. A bécsi hadügyminiszter ugyanis, 
mint az eltörlött udvari fő hadi tanács utóda, e mulasztást, az 
udvari reactio intésére, azonnal kizsákmányolta. Nemcsak 
hogy oly rendeletet nem bocsátott e kormányszékekhez, mely- 
ben nekik tudtára adná, hogy ezentúl a magyar hadügy- 
miniszter parancsai alatt állandanak; hanem, mintha semmi 
változás nem történt volna a kormányban, az új törvények 
szentesítése után is, a régi módon, ő követelt magának 
fölöttök hatóságot, ő bocsáta azokhoz rendeleteket. Sőt, 
igen valószinű, hogy, az udvari reactio utasítása szerint, 

ből fogadjanak el rendeleteket. Ilyféle parancs természe- 
tesen teljes engedelmességre talált a katonai fegyelemhez 
. szokott hadi testületnél, melynek tagjai különben személyes 
előnyt is többet várhatának az egész osztrák seregben in- 
tézkedő bécsi, mint a magyar hadügyminisztertől. 

A. magyar kormány, melyben a hadügyi tárczát Mészá- 
ros Lázárnak csak május végén lett megérkeztéig az elnökmi- 
niszter kezelé, april 16-kán kelt rendeletében, tudtára adta 
ugyan a fő hadi kormányszékeknek, hogy a törvények értel- 
mében "rendeleteket ezentúl kizárólag tőle s nem Bécsből 
veendenek; egyszersmind meg is hagyta nekik, hogy a ke- 
rületeikben létező fegyvertárakról s hadi készletekről hala- 
dék nélkül részletes tudósítást küldjenek a magyar hadügy- 
miniszterhez. De a fő hadi parancsnokok, utasítást ez iránt 
Bécsből nem vévén, ugy vélekedének, hogy míg eddigi főnö- 
keiktől hasonló rendeletet nem vesznek, ezen magyar minisz- 
teriumi utasításnak, a katonai fegyelem sérelme nélkül, nem 
engedelmeskedhetnek. Egyébiránt is, az egy Péterváradit ki- 
véve, nem magyar származású tábornokok lévén, rokonszenv- 
vel az ország új kormánya iránt nem viseltettek; és a sereg- 
ben uralkodó testületi szellemnél fogva inkább szitottak a 
bécsi hadiigyminiszterhez, ki a felett, hogy a megszűnt udvari 
hadi tanács egyenes utóda volt, őket még rangban is megha- 
ladta, — mint a budapesti kormányhoz, mely ekkor még 
egyedűl polgári tagokból áll vala, s utóbb is, Mészáros meg- 
érkezte után, csak egy új s egyszerű tábornokot számlált ke- 
belében. Így történt aztán, hogy a magyar miniszterium ren- 
delete számba sem vétetett. Budán, példáúl, hova a minisz- 
terium, hogy a felállított nemzetőrséget fegyverrel legalább 
részben elláthassa, a fegyvertár megvizsgálása és számbavé- 
tele végett egy bizottmányt küldött ki; a fő hadi kormányzó, 
b. Lederer altábornagy, azt el sem is fogadta s a fegyvertárba 
nem bocsátotta, okúl adván, hogy a katonaságnak állása iránt 
a budapesti miniszteriumhoz még semmi utasítást nem vett 
Bécsből. A miniszterium, mely sem a katonaságot felboszan- 

tani, sem a loyalitást Bécs irányában sérteni még nem akará, 
végre is kénytelen volt engedni az altábornagy ama kérel- 
mének, hogy a bizottmány működése mind addig függesztes- 
sék fel, míg Bécsből, hova személyesen felutazni kívánt, uta- 
sítást nem hoz. 

Hasonló engedékeny mérsékletet tanusított a magyar 
kormány egyéb hadi ügyekben is a bécsi miniszterium iránt. 
Horvátországban az úgynevezett illyr pártiak, Bácsban s a 
temesi bánságban a ráczok, Erdélyben a szászok s oláhok 
közt, a többfelől származott izgatások következtében, mind 
veszélyesebb hangulat s fenyegetőbb mozgalmak terjedezé- 
nek. Az országban összesen csak 18,000-nyi, az is nagy 
részben idegen nemzetiségű, német, lengyel, olasz stb., s 
mi még fontosabb, a miniszteriumtól függeni nem akaró ka- 
tonaság létezett. Batthyáni Lajos tehát mindjárt a törvények 
sanctiója után, még Pozsonyból, felszólitá a bécsi miniszte- 
riumot, rendelné meg haladék nélkül, hogy a külföldön lévő 
magyar katonaság egy része az országba visszajójön. Utóbb, 
april 20-án kelt leveleiben, herczeg Iszterházy Pál által 
ismételve sürgetteté a bécsi kormányt, ne késnék mind a 
fő hadi kormányszékekhez megküldeni az utasítást ezen- 
túli függésök iránt a magyar miniszteriumtól, mind a Ga- 
licziában lévő két magyar ezredet, s a Cseh- és Morvaország- 
ban tanyázó magyar ezredeknek legalább egy részét az or- 
szágba visszarendelni., Eszterházy, kinek buzgalma ekkoron 
még dícséretes vala, minden lehetőt megkísértett a budapesti 
minisztertanács végzéseinek sükerítésére. Egy levelében, 
melyet april 27-én Batthyánihoz intézett, egyebek közt ezt 
olvassuk: , Holnap részletes tudósítást küldendek minden 
tett lépteimről s benyújtott jegyzeteimről, melyből világosan 
ki fog tetszeni hogy, ha a süker nem gyors és kielégitő, a 
hiba nem az én-erélyes eljárásom hiányában fekszik." És 
valóban ő meg is tette kötelességét: mind untalan megke- 
reste a bécsi minisztereket, Ferencz-Károly főherczeget és 
császári képviselőt s a dynasztia egyéb tagjait; de, bár igé- 

retet eleget nyert, eredményre soha sem juthatott. Az osz- 
trák miniszterek, a dolog lényegét tekintve, mindig kitérőleg 
válaszoltak; a monarchia köz érdekeiről beszéltek; homá- 
lyos szavakban a kénytelenséggel, a viszonyok kényszerűsé- 
gével mentegetődztek: az ügyek elintézésébe mindazáltal 
soha sem bocsátkoztak, a magyar kormány jogos kivánatai- 
nak teljesítésére soha komoly hajlamot nem tanusítottak. 
A. dynasztia tagjai, Eszterházy panaszait s kérelmeit hall- 
ván, csodálkozásukat nyilvániták, loyalitást, méltányosságot 
színleltek, közbenjárásukat igérték; de titkon, kétség kivül, 
tovább is a megkezdett politika folytatására ösztönözték az 
osztrák minisztereket, mert ezek részéről soha semmi sem 
történt. És ha néha, erősebben sürgettetve a magyar kor- 
mánytól, látszottak is tenni valamit ennek érdekében: az 
csak azért történt, mivel álczáikat eldobniok s nyíltan fellép- 
niök még nem volt időszerű. Az értelemgyönge király, mit 
sem tudván a háta mögött titokban működő reactio törek- 
véseiről, a viszonyokon legjobb akarattal sem volt képes 
segíteni. Mert a mit ő, a magyar miniszterium kivánatára 
nyilván rendelt, azt az udvari reactio titkon visszavonta, 
meghiúsította. 

A magyar miniszterium e boszantó viszonyokat, míg csak 
lehetett, gondosan rejtegeté a közönség elől, és sűrűn tartott 
tanácskozmányaiból csak Eszterházy herczeg által szorgal- 
mazá Bécsben az ügyek elintézését. De miután a budai fő 
hadi kormányzó, b. Lederer altábornagy, engedetlensége kö- 
vetkeztében e viszonyok nyilvánosságra jutottak, heves izga- 
tottság támadt a fővárosi közönségben. Egynémely hírlap túl- 
ságos engedékenységről, gyöngeségről kezdé vádolni a mi- 
niszteriumot. Számos szózat emelkedett, a kormányt mind 
határozottabban ösztönző, szerezne, mindjárt eleinte, míg a 
reactio mélyebb gyökeret nem ver, minden áron, ha másként 
nem lehet, erőhatalommal is tiszteletet, végrehajtást a törvény- 
nek. Az ilyféle nyilatkozatok magában a miniszteriumban is 
viszhangra találtak Kossuth részéről; de annak többsége nem 

. volt hajlandó lelépni a törvényesség s alkudozás teréről. Esz- 
terházy tehát újabban erélyes fellépésre szólíttatott. S hogy 
működésének súly adassék, Batthyáni april 24-kén kelt leve- 
lében kijelenté: ha a bécsi hadügyminiszter a szükségtől pa- 
rancsolt ezen törvényes követeléseknek eleget nem tesz, s a 
fenyegetett közbátorság s belbéke fentartására mulhatatlanúl 
szükséges magyar katonaság bejövetelét tovább is gátolja : 
a magyar miniszterium oly lépéseket teend, minőkre fele- 
lősségének érzete kényszeríti. Pár nappal később Eötvös 
miniszter is Bécsbe küldetett, hogy Eszterházyval közre- 
munkálva, a törvényes követeléseknek sükert szerezzen. 

De mind hasztalan. A bécsi miniszterek mindenre kité- 
rőleg válaszolának; különféle ürügyek alatt lehetetlenséget 
emlegetve, beereszkedni sem akartak a fenforgó nehézségek 
elintézésébe; a magyar ezredeket nemcsak Olaszországból, 
mi nem is kivántatott, de Galicziából és Csehországból sem 
akarták visszarendelni.  Ferencz-Károly főherczeg, kinek 
Eötvös szép szavakban, de határozottan kijelenté, hogy az 
alkotmány szerint a királyon kivül mindenki, magok a fő- 
herczegek is, feleletre vonathatók, esküdözék, hogy semmit 
sem követett el a nemzet s az alkotmány ellen; a fenforgó 
bajokon pedig segítenie nem áll hatalmában. Eötvös végre 
is süker nélkül tért vissza Bécsből. ; 

A várt megnyugtatás helyett, épen e napokban, újabb 
fenyegető hírek érkeztek a fővárosba. Ezek szerint Jellasics, 
horvátországi bán, kit a reactio, a maga különös eszközéül 
tűzvén ki, ugyanakkor neveztetett ki e tartomány kormányára, 
midőn látá, hogy a független magyar miniszterium megala- 
pítását meggátolnia lehetetlen, — Jellasics bán nyiltan ki- 
jelenté, hogy ő, miként állítá, nem ugyan Bécsből utasítva, 
hanem egyedül kötelességszerű hűsége által ösztönöztetve, az 
ellenforradalomnak álland élére. Más szavakkal ez annyit 
tett, hogy ő háborút üzen a magyar kormánynak, ha ez nem 
szünik meg szorgalmazni a pozsonyi törvények végrehajtását. 
E nyilatkozatát pedig avval indokolá, hogy mind az, mit a 

király a nemzeti függetlenség és szabadság érdekében törvény 
által szentesített, tőle erőszakosan csikartatott légyen ki. Ő 
tehát el van határozva, Horvátország hadi erejével császárját 
kényszerű helyzetéből kiszabadítani, s annak elébbi hatalom- 
teljességét a dolgok régi rendével együtt helyreállítani. 

E nyilatkozvány lecsapó villámként riasztotta fel a fővá- 
ros közönségét. A reactio, mitől, kivált ápril vége óta, már so- 
kan tartottak, de melyet nyiltan hirdetni még mindenki eszély- 
telenségnek tartott volna, önként napfényre kezd vala jőni; 
önmaga nyíltan mutatá be magát az elámult közönségnek. 
Jellasics e nyilatkozata után senki sem kételkedék többé, 
hogy az osztrák miniszterium fondorlatai s mind azon ellen- 
séges mozgalmak, melyek a különféle nemzetiségek kebelé- 
ben forronganak, ugyanazon forrásból erednek. De a titok fá- 
tyola még nem lebbent fel egészen. Gyanítani igen, de bebi- 
zonyitani még nem lehetett minden kétségen felűl, hol van 
az ország ellen forralt ármányoknak tulajdonképeni tűzhelye. 
Sokan még vakmerőségnek hitték a dynasztiát vádolni, hogy 
maga törekednék az általa önként szentesített törvények meg- 
semmisítésére; mindenben csak a megbukott bureaukratia 
cselszövényeit láták tehát, melynek tagjai, kevés kivétellel, 
mind megmaradtak az új, alkotmányos osztrák kormányban, 
s a bár egy kissé megváltozott formák leple alatt is lényegi- 
leg a régi megcsontosult elvek szerint intézék a monarchia 
közügyeit; s e bureaukratia ellen mind keserűbb és zajosabb 
kikelések hallattak a közönségben. 

De maga a magyar miniszterium sem maradt ment min- 
den gáncstól. Egynémely lap, s köztök kivált a , Márczius 
Tizenötödike", mely bár kiméletlen, csipős hangja, gúnyos, 
nem ritkán durva, sértő modora által sokakban botránkozást 
szűlt; a körülményeket mégis jobbára helyesen fogta fel, s 
pöffeszkedő modorban ugyan, de legnyíltabban vitatta meg, 
— hangos panaszokat emelt a miniszterium gyöngesége, min- 
dent aggodalmas loyalitással, erélytelenűl intéző politikája s 
ebből eredt mulasztásai miatt. Kik elébb a nemzet legünne- 

peltebb férfiaiként magasztaltattak, minisztereink a megvál- 
tozott körülmények közt, mindinkább veszteni kezdék régi 
tekintélyöket, a tiszteletet és népszerűséget, mely nevökhöz 
csatlakozott. A nemzet, vagy inkább csak e párt, több erélyt 
s határozottságot, kevesebb engedékenységet s türelmet várt 
tőlök mind azokban, mik a nemzeti jogokra, függetlenségre 
vonatkoznak. Gáncsolá őket, mivel attól tart vala, hogy ezen 
engedékeny, a nemzet jogainak sérelmét tűrő, erélytelen po- 
litika végre is veszélybe bonyolítja a hazát; míg az erély s 
határozottság, sőt, ha kell, visszatorlás által megfélénkíteni, 
s korlátaik közé szoríthatni hitték a reactiot, a hon alattomos 
ellenségeit. E gáncsok az összes miniszterium ellen irányoz- 

tattak ugyan, de még is oly módon, hogy azok annak csak 


egy részét sújtsák, másikát pedig ösztönözzék, vagy épen 
magasztalják; akár, mivel ettől titkos intéseket vettek; 
akár, mivel erről feltették, hogy véleményökben osztozik. 

És a mint az efféle vélemények hangosabban kezdének 
nyilvánúlni, benn, a miniszterium kebelében is mindinkább 
két, egymással ellenkező irányú politika fejlett ki: egyik, 
mely a nép s ama lapok véleményét pártolván, hatályosabb 
rendszabályokhoz kivánt nyúlni, bár mi legyen is aztán azok- 
nak következménye; a másik, mely az eddig folyton szem 
előtt tartott legalitás és loyalitás, engedékenység és eszélyes- 
ség teréről hajszálnyit sem akart letérni, s a bécsi kormány- 
nyal folytatandó alkudozások s értekezletek által kivánt s 
remélt is még minden nehézséget kiegyenlíteni, minden komo- 
lyabb összeütközést elhárítani. Ama politikát Kossuth pár- 
tolta; s hozzá némely kérdésekben csak Szemere csatlako- 
zott; emez irányt Batthyáni követte valamennyi más minisz- 
terrel; ezt támogatá a főherczeg királyi helytartó is. 

Bár azonban titkon ilyetén elvi meghasonlás kezdett is 
már lábra kapnia miniszteriumban; de az tényleg még nem 
nyilatkozott annak eljárásában a bécsi kormányt s a dynasztiát 
illető viszonyokra nézve. Kossuth nyilvános cselekvéseiben 
még csak arra szoritkozék, hogy népszerűsége csorbát ne 

1848. April. szenvedjen; neve az ellenzéki lapok által kiméltessék : a, mi- 
nisztertanácsban, ha szólott is egy erélyesebb politika szük- 
ségéről; de kijelenté azt is, hogy miként többi társai, úgy ő 
sem hajlandó letérni a loyalis egyezkedés ösvényéről; s a 
végzések, melyeket a tanács az osztrák kormány irányában 
teendőkről hozott, mindig az ő megegyeztével alkottattak. 
Miniszteriumunk eljárásának tehát még mindig a politikai 
eszély szabta meg irányát; mert Batthyáni, a maga nyílt lel- 
külete s lovagias jelleme szerint, még nem volt képes föltenni, 
hogy a dynasztia, melynek a király után legbefolyásosabb 
tagja, Ferencz-Károly főherczeg, önként megjelent az új tör- 
vények szentesítésére, ezeket, adott szava ellenére, már is 
felforgatni szándékozhatnék. Bizva tehát ennek becsületessé- 
gében s a maga loyalis érzelmeiben, melyek szerint az összes 
monarchia valódi érdekeit s az ország függetlenségi jogait ki- 
elégítenis fentartani, azokat egymással kiegyenlíteni, a dynasz- 
tiát és az országot, minden forradalomtól megőrizve, egymás- 
sal szorosan egyesíteni egyenlő őszinteséggel törekedett : 
Eötvös sükeretlen visszatérte után, ő maga utazott fel Bécsbe 
István főherczeggel. Az ott folytatott értekezletekről nem 
adhatunk ugyan az olvasónak bővebb tudósítást; de az nem 
is szükséges: az eredmény maga elég világot vet azokra. 
Batthyáni erélye, támogatva István főherczeg befolyásától, 
színleg megtörte a reactio eddigi makacsságát; színleg, 
mondom, mert, tekintve az utóbb történteket, világos, hogy 
az udvari párt, nem látván még idejét a nyilt meghasonlásnak, 
tanácsosnak tartá pillanatnyira engedni a tétovát nem tűrő, 
s egyenes választ kivánó elnökminiszter jogos és méltányos 
követelésének. Május 6-kán és 7-kén a fenforgó viszonyok 
tekintetében több rendbeli kedvező császári királyi kézirat 
bocsáttatott ki, melyek mindigre kiegyenlíteni látszának az 
eddig oly makacs nehézségeket. 

1 május 6-kai Ezek egyike által a hadügyminiszterré nevezett Mészá- 

Kö HEKVEE ros Lázár ezredes, kihez Olaszországba, hol ezredével léte- 
zett, az illető katonai hatóság, annyi sürgetések daczára sem 

bocsátott rendeletet, mely által eddigi szolgálata alól föl- 
mentetnék, valahára utasítást vőn, hogy ezrede kormányát 
letévén, új hivatalát elfoglalni siessen. 

Másika gróf Latour osztrák hadügyminiszterhez szó- 
lott. Tartalmának fontossága igényli, hogy sb egész terje- 
delmében közöljem: 

. Kedves gróf Latour! Hogy hadseregem összes kor- 
mányzatában, s az ez iránti rendeletekben a szükséges egy- 
befüggés, egészen az utóbbi magyar országgyűlésen általam 
megerősített III-dik t.-czikkely 6-dik és 8-dik pontjai szerint 
tovább is fentartassék, meghagyom önnek: hogy minden ren- 
deletekre nézve, melyek összes hadseregemre vonatkoznak, 
vagy a melyek, a fentebbi törvény értelmében a magyar se- 
regnek általam külföldöni alkalmazását tárgyazzák, tegye ön 
magát előlegesen értekezésbe magyar miniszteriumommal, 
különösen pedig magyar hadügyminiszteremmel ; miután min- 
den ilyes rendelkezések csupán a magyar hadügyminiszterium 
utján adathatnak ki a magyar fő hadi parancsnokoknak, kik 
a magyar katonai ügyek kormányzására nézve egyébként is 
csupán a magyar miniszterium alatt állanak. — Azonban más 
részről a legelől említett czél elérésére nézve biztosítani kiván- 
ván itteni (bécsi) hadügyminiszteremnek az azon rendeletek- 
rőli tudomást és áttekintést, melyeket a magyar miniszterium 
a magyar katonaság kormányzására nézve, törvényes hatás- 
körén belül kibocsát: felszólítom egyszersmind öcsémet, a 
főherczeg nádort, irányozná oda a maga működését, hogy 
a mennyiben ezen rendeletek, közvetve, monarchiám összes 
hadseregére nézve fennálló intézkedéseket érintenek : az ilye- 
sek iránt itteni hadügyminiszteremmel értekezés történjék; 
ellenben a kevesbbé lényeges rendeletek vele utólagosan kö- 
zöltessenek. — Az itt adott utasítások a katonai határőrvi- 
dékre is alkalmazandók, épségben tartván a bán tulajdonosi 
illetőségeit. Ezekhez képest intézze ön is tüstént a további 
szükséges teendőket, névszerint pedig Bécsben lévő magyar 
miniszteremmel, Eszterházy herczeggel, a szerint bocsát- 

kozzék érintkezésbe. — Kelt Bécsben, május 7-én 1848. 
Ferdinánd m. k." 

Ezeken kivül még négy más cs. kir. kézirat kelt e napok- 
ban; melyeknek egyike, a főherczeg nádorhoz szóló, lényegére 
nézve teljesen megegyez a Latour grófhoz intézettel; a többi 
hármat, melyek a horvátügyekre vonatkoznak, s bárszintenagy 
fontosságuak, ezen kérdéssel összefüggésben alább közlendjük. 

E cs. kir. kéziratok oly határozott szabályokat foglaltak 
magokban a bécsi s pesti hadügyminiszteriumok kölcsönös 
viszonyaira nézve, miszerint azt kelle hinni, hogy általok a 
katonai ügyekben minden további nehézség elháríttatott s ko- 
molyabb összeütközésnek nem lesz többé helye. És nem is 
késett volna az óhajtott egyetértés beállani e, különben bo- 
nyolult viszonyokban, ha a bécsi miniszterium, a magyar al- 
kotmányt s nemzeti függetlenséget tiszteletben tartva, azontúl 
jó akarattal értelmezi s teljesíti a cs. kir. kéziratban foglalt 
utasításokat. Mert Batthyáni, ki ezeket kieszközlé, nehogy a 
magyar kormányt bár mivel is lehessen vádolni, a méltányos- 
ság és engedékenység legszélsőbb határáig ment eljárásában. 
Egyebek közt, midőn a belzavarok folyton növekedése a ma- 
gyar katonaság egy részének visszahivását múlhatatlanúl 
szükségessé tette; és sokan, a dynasztia veszélyeit a lombard- 
velenczei királyságban tekintetbe sem vévén, az Olaszország- 
ban lévő magyar ezredek visszahívását is sürgetnék : ő volt 
az, ki minden ilyféle méltánytalanságot mellőzve, egyedül csak 
azon, Galicziában és Csehországban tanyázó magyar ezredek 
visszahivatását kivánta, melyekre ott szükség nincsen. 

De, fájdalom, a bécsi miniszteriumot, miként alább lá- 
tandjuk, a magyar kormány e méltányos magatartása sem 
tette igazságosabbá mások joga iránt. Oly nyíltan, mint eddig- 
elő, mig a magyarországi fő hadi parancsnokságokkal kénye 
kedve szerint rendelkezhetett, már nem folytathatá ugyan el- 
lenségeskedését; nyíltan még nem daczolhatott a császári uta- 
sítással; s mivel a lombard-velenczei felkelés a monarchia 
legjobb haderejét igénybe vette, még nem lévén időszerű vég- 

kép szakasztani a magyar kormánynyal, egynémiben még 
kénytelen lőn egy ideig teljesíteni ennek törvényes és felette 
méltányos követeléseit. Eljárását azonban ezentúl sem al- 
kalmazá a császári utasítás szelleméhez; sőt, mint a titkos 
udvari reactio készséges eszköze, a mennyire nyílt ellen- 
ségeskedés nélkül teheté, ezentúl is számtalan esetben szán- 
dékosan nehezíté a magyar hadi ügyek szervezését ; s alatto- 
mos beavatkozását folytatva, a fő hadi parancsnokokhoz 
titkos utasításokat küldözve, bonyolítgatá a különben is 
nehéz viszonyokat, érlelgeté a reactio terveit, míg végre 
nyiltan szövetségbe lépett az ország ellen fellázadt szer- 
bekkel, horvátokkal s más nemzetiségekkel. 

Az udvari reactio, s vele együtt a bécsi miniszterium 
ezentúl az országban s.kapcsolt részeiben lakó szláv és oláh 
nemzetiségek mozgalmaiba központosították működéseiket. 
E nemzetiségi mozgalmak, melyek épen ennél fogva napról 
napra terjedtek, s határozottabb színt öltének, képezték ezen- 
túl, mintegy öt hónapon át, bonyodalmaink középpontját, 
mely körül forog vala hazánk történelme. Az udvari reactio, 
s annak fő eszköze, a bécsi miniszterium, e nemzetiségi 
mozgalmakat zsákmányolá ki a végre, hogy Magyarország 
törvényes, független kormányát megsemmisítse. 

Cseh mozgal- 
mak. Szláv 
birodalmi 
tervek. 


ÖTÖDIK FEJEZET. 


Viszonyok a tótokkal, szerbekkel és horvátokkal. 


Hogy a szláv nemzetiségi mozgalmakat, melyek fölött 
többé kevesbbé láthatatlanúl az udvari reactio lebeg intéző 
szellemként, egész terjedelmökben, s miként nyilatkozának, 
összefüggőleg, idézhessük szemünk elébe: mindenek előtt, 
bár röviden, a cseh mozgalmakat kell megérinténünk, mint a 
melyek egy ideig a mi szlávjaink mozgalmaival is kapcsolat- 
ban voltak. 

A prágai mozgalmakban, melyek a bécsiekkel majdnem 
egy időben támadtak, kivált miután a hatalmat a cseh párt 
ragadta magához s annak kezelésére Thun Leo várgróf elnök- 
lete alatt nemzeti bizottmányt alakított, a panszláv szellem 
volt az uralkodó. E bizottmány, panszláv szellemben mű- 
ködve s magát annak mintegy középpontjává tenni óhajtva, 
hirdetett május 831-kére, a monarchiában lakó valamennyi 
szláv fajoknak egy közönséges szláv gyülést, melyben , mind 
azon férfiak, kik a szláv faj jóllétét szívükön viselik, az ős 
szláv Prágában mind arról közösen tanácskoznának, mit fajok 
érdekei igényelnek." Kijelenti egyszersmind a-bizottmány, 
hogy a birodalmon kivül lakó szlávok közől is mennél többe- 
ket óhajtana látni e nemzeti gyülésen. 

A. cseh nemzeti bizottmány e tanácskozmányoknak s ál- 
talában is minden törekvéseinek legfőbb czéljává tűzte, az 
összes monarchiának egy szláv, cseh-illyr császársággá átala- 
kitását. A. cseh forradalom ugyanis nem a szabadságot, nem 

a demokratiai jogegyenlőséget, sőt még az alkotmányosságot 
sem főleg, hanem a fajérdeket, fajuralkodást tűzte ki jelszóúl 
a maga zászlajára, nyilván hirdetvén, hogy a monarchiának, 
melyben a különféle szláv fajok az összes lakosságnak mint- 
egy felét képezik, szláv birodalommá kell válnia. E fő elv 
szerint, minden törekvését oda irányozta, hogy egy részről 
Ausztriának a német birodalomba olvadását megakadályozza ; 
más részről pedig a magyar fajt, mely az éjszaki és déli szlá- 
vok közé lévén beékelve, azok egyesülését gátolná, s egyéb- 
iránt egy szláv birodalom alkotásának is, mind a maga törté- 
nelmi jogai, mind a szabadság érdekeinek tekintetéből legin- 
kább útját állaná, — e magyar fajt kiirtsa vagy legalább meg- 
igázza. Mit tett légyen a cseh nemzeti bizottmány, a nagy né- 
met egység létrejöttének meghiúsítása végett Frankfurtban, 
elbeszélni nem tartozik feladatunkhoz. A magyar államban 
mindenek előtt kiküldött ügynökök által törekedett a felső 
megyék tót ajkú lakosságát, úgy a szerbeket és horvátokat 
is felingerelni a magyarok ellen. Kétséget nem szenved, hogy 
a cseh bizottmány titkos összeköttetésben állott az orosz pro- 
pagandával; sok helyt ennek embereit s eszközeit használta 
fel, hova maga nem juthatott, vagy a hol saját eszközei elég- 
telenek voltak. Különösen a szerbek közt Bácskában és Sze- 
rémségben, Szerviában és Boszniában az orosz propaganda 
ügynökeivel együtt müködve ügyekezett éleszteni a szláv 
egyesülési eszméket és szítogatni a lázadásokat; mert terv 
szerint, ama, török felsőség alatt lévő, két tartománynak is 
be kell vala foglaltatnia az új szláv birodalomba. 

Miként hajdan, Szvatoplug korában, az új hazát alkotó 
magyar nép megtelepedése a Duna s Tisza partjain porlasztá 
szét a képződésben lévő nagy - morva szláv birodalom teljes 
megalakúltát : úgy jelenleg is, kivált amagyar faj volt hivatva 
meghiúsítani e merész terveket. Mert a bécsi kormány, a már- 
cziusi napokban mindenfelől kitört forradalmak s a maga, fej- 
vesztettsége következtében végső gyöngeségbe sülyedvén, 
tétlenűl nézte ezen cseh törekvéseket; sőt a kabinet elnökei, 

a cseh Kolowrat, utóbb az orosz szenvű Figuelmont, azokat 
titkon pártolni is látszának. Az udvar, zavaraiban minden 
szalmaszálhoz, mint mentő kötélhez, kapkodó, örömest hall- 
gatá a csehek hízelgő, színleg loyalis nyilatkozatait, hogy ők 
a birodalomnak a nagy Németországba beolvadását nem tűren- 
dik, s annak önállásáért fegyvert is készek ragadni. Elfo- 
gúltságában sokáig nem látta át, vagy arra gondolni sem lát- 
szék az udvar, hogy e nép koránt sem az ő javát, mit szün- 
telen száján hord, hanem egyedűl a maga fajérdekét viseli 
szívén, s az osztrák monarchia fentartásának színe alatt egy i 
délkeleti szláv birodalom alkotásán működik; Bécsben a nép- 
tömeg zavargását mesterségesen, bűnös módon szítogatja, 
hogy a dynasztia ragaszkodását a német főváros iránt csök- 
kentse s az udvart arra birja, hogy Bécset odahagyván, 
Prágában, az ó Hradsinban telepedjék meg. 

E vakságnak vagy szándékos elnézésnek szomorúk lő- 
nek következményei. Május folytában a cseh párt, bár Ko- 
lowrat és Figuelmont megbukta által pillanatnyi zavarba 
esett, mégis teljes diadalt vívott ki azon általa ápolgatott 
újabb lázadásokban, melyek következtében a császártól enged- 
ményezett birodalmi alkotmány, az újabban kicsikart álta- 
lános szavazatjog megalapítása s a két kamarai szerkezet meg- 
döntése által megsemmisíttetett. A május 15-kei bécsi láza- 
dás nem tekinthető egyébnek, mint a cseh szlávság diadalá- 
nak az osztrák németség fölött. Az említett két intézmény, az 
átalános szavazat s az egy kamarai rendszer által a szlávság 
nagy túlsúlyt szerzett magának a már kihirdetett bécsi biro- 
dalmi gyülésen. És nagy részben e szláv túlsúlynak tulajdo- 
nítandó, hogy a nagy-német egység felszámíthatlan horderejű 
szép eszméje meghiúsult. Az ügyességet nem lehet eltagadni 
a cseh érdekű mozgalmak vezetésétől. Valahányszor akár a 
dynasztia, midőn a maga valódi érdekeit pillanatnyira fel- 
fogá, akár a bécsi közvélemény Prága felé fordítá figyelmét : 
titokteljes kezek azonnal mozgásba hozták a bécsi egyete- 
met, a Prater napszámosait s a külvárosok munkásait; még a 

polgárnők is torlaszokat építettek. A forradalmi szereplés 
rendesen addig tart vala, míg a kormány fejét ismét elvesz- 
tette; a napi sajtó győzedelmi hangokat kezde kürtölni, s a 
nagy félelem és lelkesedés közt ismét feledve lőn Prága a 
maga jól elpalástolt szláv birodalmi terveivel. 

A. dynasztia végre át kezdé pillantani az ármányok tit- 
kos hálózatát, s elhatározta magát távozni a lázongó Bécs- 
ből; de nem, miként a cseh párt kivánta s remélte, Prá- 
gába, hanem a tyroli havasok közé, Innsbruckba. A csá- 
szári család távozta végre a, bécsiek szeméről is levonta a 
hályogot; $ azontúl óvakodának eszközül szolgálni a prágai 
szláv cselszövényeknek. 

A május 15-kei bécsi események hírét a cseh párt alig 
titkolható örömmel fogadá Prágában. Midőn az udvar eluta- 
zási szándokáról értesültek, egy perczig sem látszának kétel- 
kedni, hogy az Prágába menend. A nemzeti bizottmány befo- 
lyásosabb tagjai titkon már el is határozták, hogy mihelyt a 
császár a Hradsinban megtelepedik, az álczát azonnal el- 
dobják s nyiltan lépendnek fel szláv birodalmi terveikkel. 
De mihelyt kétségtelenné vált, hogy a császár Innsbruckba 
utazik, a nemzeti bizottmány is, látván csalatkozását, fel- 
hagyott e szándokával, s egy időre még szorosabban arczára 
vonta a kissé fellebbentett álczát: a császári ház iránt túl- 
áradozó loyalitást színle, s Bécset indulatos kitörésekben 
gáncsolá, gyalázá. De csak hamar meggyőződék, hogy mind 
ez nem vezethet többé czélra; szláv birodalmi tervein tehát 
azontúl még nagyobb hévvel kezdett munkálni. A prágai 
nemzetőrség svornost elnevezés alatt szláv polgári sereggé 
változott. Egy társulat, az utóbb oly híressé lett , Szlo- 
vanszka Lipa", alakíttatott, mely középpontjáúl szolgálna 
az egész monarchiában lakó szlávság hasonczélú fiók-egyle- 
teinek. Az új miniszterium ellen, mely a Frankfurtba kül- 
dendő követek megválasztását sürgeté, fenyegetések hallat- 
tak, miszerint véres összeütközésre kerűlend a dolog, ha ez 

pedig, miután meggyőződtek, hogy nemcsak a császárt, de 
még a már elébb Csehország kormányzójává nevezett Fe- 
rencz-József főherczeget sem nyerhetik meg, hogy kebelökbe 
menjen; s ezen utóbbik körülmény miatt terveik ama része 
is füstbe ment, hogy a császárral az ifjú főherczeg részére 
lemondassanak : Bécstől teljesen elváltak, s május 30-án, a 
nemzeti gyülés megnyitásának előestvéjén, kilencz tagból 
álló ideiglenes kormányt alkotva, nyiltan és a forradalom 
terére léptek. 

A cseh mozgalom vezéreivel s a május 31-kén megnyi- 
tott nemzeti gyüléssel szoros kapcsolatban áll vala a felső- 
magyarországi tót ajkú megyékben néhány evangelikus val- 
lású lelkész és tanár, kik irodalmi törekvések leple alatt, mint 
tudatik, régóta ápolák a panszlávirányokat. A régibb irodalmi 
összeköttétések most, az ország politikai átalakúlása követ- 
keztében beállott rendezetlenségben, a csehek izgatásait na- 
gyon megkönnyítették e tót ajkú megyékben. A. cseh ügynö- 
kök, kik Stúr, Hodzsa, Hurbán s több más magyarországi 
evangelikus papok s tanárokban buzgó segédekre találtak, 
sürűn bejárták Nyitra, Turócz, Trencsén, Árva, Liptó, Hont 
és Gömör megyék tót lakosságú vidékeit. A. községeket szláv 
irányú felhivások s kérelmek özönével áraszták el; veres- 
fehér lobogók alatt ünnepélyes meneteket tartván, a népet 
hol nyílt, hol titkos gyülésekben ámítgaták; önállóságról, 
fajuralomról, egy nagy szláv birodalom felállításáról beszél- 
tek, melyhez, mint mondák, a magyarhoni szlávok minden 
fajai lelkesedéssel csatlakoztak. Hasonló tartalmú czikkelyek- 
kel ámítgatá az együgyű lakosokat az ,Orol Tatranszki" 
czímű új panszláv szellemű lap, és Stúrnak Pozsonyban 
megjelenő szláv hírlapja; melyek, hogy olvasóikban a magyar- 
ság, mint ábrándjaik fő gátja, ellen gyűlöletet ébreszszenek, 
nem szűntek meg őket avval ámítani, hogy a magyarok a 
tótokat, nyelvöket s nemzetiségöket végkép elnyomni, kiir- 
tani szándékoznak. 

Azonban e tót ajkú megyékből, mindamellett is hogy 

Prágához közelebb estek, a mindjárt érintendő okok miatt, 
igen kevesen s ezek is csak titkon, más kirándulások, más 
czélok ürügye alatt mentek fel a cseh nemzeti gyülésre. An- 
nál többen jelentek meg ott a déli szlávok, kivált a horvátok 
közől. Nem tartozik feladatunkhoz leírni a több napig tartott 
gyülés tanácskozmányait s határozatait. Csak a középponti 
bizottmány programmjából közlünk egynémely pontot, me- 
lyek az osztrák birodalomra s Magyarországra, közelebbről 
vonatkoznak. ,Az újon alapítandó monarchia mentő horgo- 
nyáúl — úgymond e programm — az ausztriai szláv eredetű 
népek egyesűlését tekinti a bizottmány. Oly időkben, midőn 
.... a déli szlávok és a magyarok közt borzasztó népháború 
van kitörésben, mely hihetőleg egész Magyarországot elborí- 
tandja, a szlávok egyébütt sem maradhatnak csupán néző 
szerepben. A birodalom megmentése egyedül a népek szoros 
egyesülése, együttműködése által lehetséges.  Kiváltképen 
szükséges pedig a szláv népek szövetsége. A szlávok más 
egyenjogú nemzetiségeknek is szivesen nyújtják jobbjaikat a 
szövetségre. Gyűljenek össze tehát minden népek képviselői 
Bécsben, s ott határozzanak a nemzetiségek egyenlősítése s 
a birodalom souverainitásának fentartása felett. A. magyaror- 
szági szlávok nem lehetnek többé a magyarok uralma alatt 
. . . . A németek hallgassák ki a szlávot a maga nyelvén. A 
magyarok is erre kényszeríttessenek országgyűléseiken. Kü- 
lönben, ha a dolog Magyarországon harczra kerűl: a bizott- 
mány ünnepélyesen kijelenti, hogy a polgárháborúban a cse- 
hek is fel fognak kelni rokonaik mellett . . . . . Fölemelendik, 
továbbá, szavokat az orosz-lengyel viszályok s a törökországi 
szlávok felszabadítása ügyében is; Szász- és Poroszországtól 
pedig megvárják, hogy a luzsiczai és sléziai szlávok némete- 
sítésével egészen hagyjanak fel. Ellenben Németország az 
ausztriai birodalom német részéhez ne tartson szorosabb 
egyesülési igényeket. Ők a magok részéről ünnepélyesen el- 
lenmondanak azon lépéseknek, melyek Ausztriában a frank- 
furti gyülésen való képviseltetés tárgyában történtek stb." 
8 

Ez idézetből kitűnik, hogy e programmon a szláv nem- 
zetiség uralkodási vágya vonul veres fonálként keresztül. 
Egyenlőséget, egyenjogúságot hirdet ugyan színleg a külön 
nemzetiségeknek; de a birodalomnak, melynek fenmaradása 
a szláv fajok egyesülésétől feltételeztetik, szerinte szláv 
birodalommá kell lennie, melynek kormányán csak szláv 
politika ülhet. — E gyülésről még csak azt említjük, hogy 
Hurbán, egy magyarországi evangelikus tót község lel- 
késze, ki hivatalát lázító zavargások miatt nem rég vesz- 
tette el, a magyarok ellen küldendő önkéntes csapatok ala- 
kítását tette indítványba, avval indokolván javaslatát: hogy 
míg a magyarok ki nem irtatnak, Szlávia megalakúlását 
mindaddig remélni sem lehet. Az indítvány a többség által 
nagy tetszéssel fogadtatott; csak a lengyelek vonakodtak 
eleinte szövetkezni a magyarok ellen; de egy Libelt nevű 
pózeni lengyel izgatásainak végre őket is sikerűlt hajlandókká 
tenni az indítvány elfogadására. A szláv nemzeti gyülés, mint 
tudatik, nyilt lázadással, Prága bombáztatásával, s a cseh 
panszláv ábrándok megsemmisítésével végződött. 

A magyar kormány ideje korán átlátta a cseh törekvé- 
sek irányát; s miként ezek részben a monarchiát, részben 
Magyarországot illették, akként intézte az ellen magais rend- 
szabályait. A csehek izgatásait a horvátok és ráczok közt 
megakadályoznia nem állott hatalmában; mert ezek, mint 
mindjárt elbeszélők leszünk, már magok is fellázadtak volt 
Magyarország ellen. De annál erélyesebb rendeleteket bocsá- 
tott ki kormányunk a, felvidéki tót ajkú megyék megőrzésére 
a lázadás mételyétől. Biztosokat küldött ki a hely színére, 
kik az általában szabadelvű s magyar szenvű megyei tisztvi- 
selőkkel kezet fogva, gondosan szemmel tartanák az izgató- 
kat. A közbéke háborgatói ellen rögtön itélő biróság rendelte- 
tett, s a községek előljárói felelősekké tétettek a rend és béke 
fentartásáért. Az izgatások ennél fogya majdnem egészen meg- 
hiúsúltak e vidéken, hol egyébiránt is az értelmesb osztályok, 
ama néhány evangelikus pap kivételével, mindnyájan magyar 

érzelműek és szabadságszeretők valának; a nép pedig, az 
úrbéri terhek megszűntetéséért s a polgári jogok megnyeré- 
séért teli őszinte hálaérzelemmel, nemcsak hitelt nem adott a 
csábitók izgatásainak, hanem több helyt önmaga űzte ki őket 
községe határaiból. És valóban, miután néhány lázító pap el- 
fogatott; a szerteszét barangoló cseh ügynökök pedig, a rög- 
tön itélő biróságok felállításától megszeppenve kifutottak ; 
szóval, miután a rosz szándékú izgatások megszűntek, a nép 
mindenütt csöndes, előljárói iránt készséges engedelmességű 
maradt. Stúr és Hurbán főizgatók megszökte után magok a 
jobb érzelmű evangelikus papok is, nehogy osztályukra to- 
vább is nehezedjék a zavargás, néplázitás gyanúja, hírlapi 
czikkek s a kormányhoz intézett feliratok által siettek azt 
magokról elhárítani; békeszeretetöket, feddhetlen hazafiságu- 
kat bebizonyítani. Így tőnek a nógrádi és gömöri egyház- 
kerület tót ajkú evang. lelkészei s tanítói; így a selmeczi 
lyceum ifjúsága. És ha néhány háborgó egyéniség folytatta 
is még titkon lázító izgatásait: a népre annak szintúgy 
nem lett semmi hatása, mint elébb nyomtalanúl maradtak 

vidéki nép hazafisága utóbb is, a szabadságharcz legválsá- 
gosabb viszonyai közt mindig feddhetetlen maradt, s a ma- 
gyar fajúakkal versenyezve küldé a haza védelmére, kor- 
mányunk rendelkezése alá zászlóaljait, melyek néhányai 
legvitézebb honvédeink közé számláltattak. - 

A. mennyiben a cseh mozgalmak vezérei azt tűzték vala 
ki czélokúl, hogy Ausztriának Németországhoz való csatla- 
kozását megakadályozzák s a monarchiából egy szláv birodal- 
mat alkossanak : kormányunk két irányban működék ellenök. 
Mindenek előtt oda törekedett hatni, hogy a Prágába kihir- 
detett szláv nemzeti gyülés, panszláv jellemét vesztve, csak 
a cseh nemzet tartományi gyülésévé váljék. Minthogy e czélt 
leginkább az által lehetett elérni, ha a galicziai lengyelek arra 
biratnak, hogy e szláv gyülést ne látogassák meg; ezt pedig 
csak azon esetben lehete remélni, ha az osztrák miniszterium 

a galicziai nép méltányos kivánatait teljesíti : Eszterházy Pál 
tehát e tárgyban részletes utasításokkal láttatott el Pestről. 
Egyebek közt feladatává tétetett, hogy a magyar kormány 
ebbeli nézeteit az osztrák miniszteriummal közölvén, jelentse 
ki ennek, miképen az összes monarchia, de főleg Magyaror- 
szág nyugalmának érdekében múlhatatlanúl szükséges, hogy 
a galieziai nép által beligazgatásukat illetőleg nyilvánított 
kivánatok, a mennyiben a birodalom egységével megférnek, 
mentül előbb teljesíttessenek; különösen a föld- és személy- 
szabadság kérdései gyorsan és méltányosan intéztessenek el : 
csak e feltétel alatt lévén remélhető, hogy a galicziai lengye- 
lek nem fognak kivánataik kivívására támaszt keresni a más 
szláv fajokkal való szövetkezésben. 

Második felszólalás volt ez a magyar nemzet kebeléből 
a monarchia többi tartományainak szabadsága mellett. A va- 
lódi népszabadság nem szűkkeblű, nem féltékeny; sőt érde- 
kében áll, mennél nagyobb kiterjedést nyernie; mert annál 
inkább biztosítva érzi magát, mennél többeket boldogít. A 
szabad Magyarország nemcsak önkebelében egyaránt részesí- 
tett minden népfajt a szabadság áldásaiban; hanem azok meg- 
szerzésére másokat is lehetőleg segített, tényleg czáfolván 
meg ama rágalmat, mintha a más nemzetiségek elnyomására 
törekednék. A. szeretetreméltó, nagylelkű, mindenét egészen a 
könnyelmű pazarlásig megosztani szerető magyar jellem azon- 
nal teljes fényében nyilatkozott, mihelyt azt szabadon tehette. 

De a bécsi miniszterium, még Pillersdorf elnöksége alatt 
is, sokkal kevesbbé volt barátja a népszabadságnak, tétová- 
zóbb vala politikájában, és kaczérkodóbb a prágai szlavis- 
mussal, mintsem hogy a magyar kormány józan tanácsát 
figyelmére méltatta volna. A robotok és más urbéri tartozások 
Galicziában is megszűntettek ugyan; mert ezeket a jobbágyok 
felszabadúlta után a szomszéd Magyarországban egyátaljában 
nem is lehetett volna tovább fentartani : de a tartomány egyéb 
méltányos kivánatai nem teljesíttettek. Pillersdorí, bár elő- 
deinél, Kolowratnál és Figuelmontnál tagadhatatlanúl több 

alkotmányos hajlammal s érzelemmel birt, szinte nem tudott 
megválni ama reménytől, hogy a kormányilag elvált Pest 
s a nagy német birodalomba beolvadni óhajtó Bécs ellené- 
ben, végre mégis csak Prága és Zágráb lesz a monarchia 
fenmaradásának fő támasza. A dynasztia hasonlókép, mely- 
nek akkoron egy szabadelvű, alkotmányos, valódi német 
politikát követve könnyű volt volna a nagy Németország 
trónjára jutnia, szűkkeblüségében, inkább a színleg loyalis 
szláv mozgalmakat támogatta. 

A magyar kormány, nem kevesbbé a dynasztia mint az 
ország érdekében, sajnálattal látá, hogy közbenjárásának sü- 
kerére Bécsben nem számolhat. Annál buzgóbban kezdett 
tehát ezóta magában Németországban működni azon czélra, 
hogy Ausztriának egyesülése a Németbirodalommal ténynyé 
váljék, s Magyarországnak ezen új államban hű szövetségest 
nyerjen. Németország érdeke mind a kettőre nézve teljesen 
azonos volt Magyarország érdekével. Ausztria beolvadása a 
nagy Németbirodalomba itt is amott is egyaránt életkérdéssé 
lőn: e nélkül a német egység létre nem jöhetett; Magyarország 
független kormányának fenmaradása pedig kétségessé vált. 
Egyező volt érdekök továbbá még abban is, hogy a déli szláv- 
ságban szintúgy mint az Európa sorsára lidérczként nehezedő 
éjszaki szláv hatalomban mind a ketten egyaránt természetes 
ellenséget láthatának. Bizton remélheté tehát kormányunk, 
hogy a nagy Németország barátai tárt karokkal fogadand- 
nak oly szövetségest, ki velök a német egység létesítésében 
közremunkálni saját érdeke által is ösztönöztetik. 

És ezen okok vezették kormányunkat, midőn a német 
kérdés felett határozandó frankfurti parlamenthez, mely 
május 18-án vala megnyílandó, említett ezéljainak elérése 
végett, a maga részéről is követeket küldeni határozott. 
Pázmándy Dénes és Szalay László, e végre kinevezett köve- 
teknek május 14-kén adatott ki a felhatalmazás; mely szint- 
úgy mint az eljárásuk irányát megszabó utasítás sokkal 
fontosabb, mintsem hogy közlésök fölösleges volna. 


1848. Május. 

, Én István Ferencz Viktor, csász. kir. herczeg, ausztriai 
főherczeg, Magyarország nádora és királyi helytartója, és az 
összes magyar miniszterium, Pázmándy Dénes és Szalay 
László urakat ezennel megbízzuk : hogy miután Németország 
viszonyai Ausztriával, melylyel Magyarország a pragmatica 
sanctio értelmében szoros kapcsolatban áll, az 1848-ki május 
folytában, a Majna melletti Frankfurtban megnyitandó német 
parlamenten, egy új s alkotmányos alapon szabályoztatan- 
dók: hg. Eszterházy Pál Bécsben lévő magyar miniszter- 
rel s általa a német miniszteriummal mind azon viszonyok 
iránt, a mennyiben azok Magyarországot érdeklik, beszél- 
jenek; ezután Frankfurtba menjenek, s ott a magyar és 
német álladalmak barátságos viszonyainak fenmaradása és 
erősítése felett, — mit mi buzgón kivánunk, — mind poli- 
tikai, mind kereskedelmi tekintetben, mind a két nemzet 
kölcsönös önállósága, szabadsága s anyagi jólléte tekinteté- 
ben őrködjenek s mind azt, mi a fentebbi czél elérésére 
hasznos és üdvös, megindítsák és elősegítsék. Kelt Budán 
1848-diki május 14-dikén. István főherczeg nádor és kir. 
helytartó s. k. Gróf Batthyáni Lajos s. k." 

Az utasítás pedig ekként szól : 

n1. Kijelentendik a követek Magyarország rokonszen- 
vét a német elem iránt, mely a civilisatio eleme; s ügye- 
kezendenek meggyőzni a németeket, hogy ők Magyarország- 
ban s egy erőteljes magyar nemzetiségben a legjobb s leg- 
biztosb szövetségest nyerhetik. 

.2. Magyarország csak azon esetben lehet Németország- 
nak erős, Európa szemeiben nyomatékos és valóban hasznos 
szövetséges társa, ha saját magyar nemzetiségének ótalma 
alatt fejlik ki: — ügyekezzék tehát a követség, hogy a 
frankfurti gyülés azon határozatai, melyek az osztrák 
monarchiát s illetőleg Magyarországot érdeklendik, ezen 
alapnézet értelmében alkottassanak. 

n3. Magyarország a német elemben fel nem olvadhat; 
mert ez által elvesztené organikus erejét, mely a magyar 

nemzetiségben fekszik, s mint nyomorú korcsfaj, nemcsak 
Németországnak hasznára nem válnék, hanem saját határai 
közt is elgyöngűlne. 

,£. Kellemetlenűl érintené Magyarországot, ha az osz- 
trák monarchia oly módon alakíttatnék át, hogy azon tar- 
tományai, melyek eddig a német szövetséghez tartoztak, 
szláv álladalommá válnának. Ily átalakúlás az említett tar- 
tományok rokonszenvének könnyen oly ösvényt törhetne, 


mely a német nemzetétől különbözik, sőt evvel egyenesen 


ellenkezik; mi által egy, már is óriási, hatalom túlsúlya. 
még inkább növekednék, azon hatalomé, melynek nagyob- 
bodó befolyása a nyugoti Európa álladalmaira Magyarország 
lételét oly igen veszélyeztetné, hogy azon esetre, ha Német- 
ország, saját érdeke ellen az osztrák monarchiának ily módú 
átalakúlását megengedné, Magyarország kényszerítve lenne 
szövetséges társait a német nemzeten kivül keresni. 

.5. Magyarország kereskedelmi tekintetben nem ké- 
pezheti ugyan kiegészítő részét a német vámszövetségnek ; 
mindazáltal jelentsék ki a követek az illető helyen, hogy 
Magyarországra nézve azon politikai viszony, mely Magyar- 
és Németország közt alakúland, kereskedelmi tekintetben 
is eldöntő leend." 

A. tétovázó, tartalékteljes bécsi miniszterium, ekkor 
még sem nem akart, sem nem mert utjába állani azon irány- 
nak, mely a német egység barátait Frankfurtba hivá; és 
bár a csehek ellenzését, kik Frankfurtról hallani sem akar- 
tak, legyőzni nem ügyekezett, szivesen látta mégis, hogy 
a német örökös tartományok képviselőiket Frankfurtba kül- 
dik. Pillersdorf e kétes politikája szerint tehát e magyar 
követküldésben sem gáncsoskodott; s május 20-kán, midőn 
vele a megbízó s utasító levél közöltetett, azt válaszolá 
Eszterházynak, hogy ,mind a kettőben teljesen megegyez; 
más utasítást ő sem adhatna a követeknek." 

Németországnak a szláv elem nem kevésbbé volt ellen- 
sége, mint Magyarországnak. Németország 1815 óta oly 

károsnak érzé a maga szabadságára, függetlenségére s 
összes politikai érdekeire nézve az orosz befolyás ónsúlyát, 
hogy most is, ha általában valamitől, bizonyára a szláv 
elem ellenséges törekvéseitől lehetett féltenie a német egy- 
ségnek annyi lelkesedéssel ápolt, kiszámíthatlan horderejű 
eszméjét. Magyarország szövetségét ennélfogva Németor- 
szágnak a legfontosb nemzeti érdekek jelölték ki. § való- 
ban, már az ötvenes gyülés, május 3-kai ülésében, rokon- 
szenvvel nyilatkozott a Magyarországgal kötendő szövetség - 
tekintetében, ettől várván azt, hogy a német párt az osz- 
trák örökös tartományokban, a német egyesűlés tárgyában 
diadalra segíttessék a szláv párt ellenében, mely az osztrák 
monarchiából szláv birodalmat törekvék alakítani. Az ötve- 
nes gyülésnek e helyes politikáját örökségként vette át a 
május 18-kán megnyílt alkotmányozó gyülés. Annak el- 
nöke, Gagern Henrik, május 25-kén, kitünő szívességgel 
fogadta követeinket; s tagjainak nagy többsége, kellőleg 
méltányolván az egységes Német- s önálló Magyarország 
közt kötendő szövetség fontosságát, Szalay Lászlót, ki Páz- 
mándynak nem sokára történt hazajötte után egyedűl ma- 
radt Frankfurtban, Magyarország ügyviselőjének előleg is 
elismerte. 

De fájdalom, az udvari reactio s annak eszköze, az 
osztrák kormány, mind e szép reményeket nem sokára 
meghiúsította, szintoly nagy kárára a német egységnek, 
mint a független Magyarországnak. Azonban, nehogy az 
események időszerinti folyamát megelőzzük, ezen ármányok 
elbeszélését utóbbra kell halasztanunk. Most lássuk azon 
viszonyokat, melyek a többi szláv fajokkal, névszerint a 
ráczokkal, — vagy mint ők magokat inkább szeretik ne- 
vezni, a szerbekkel és a horvátokkal kifejlődtek az ország- 
ban s kapcsolt részeiben. 

A magyar korona horvát és szerb nemzetiségű alatt- 
valói régóta feszűltebb viszonyban léteztek a magyarokkal. 

A. szerbek, udvari izgatások következtében, már 1790- 
ben Temesvárott tartott nemzeti gyülésökben nyilvánitának 
oly vágyakat, melyek megférhetetlenek az egységes magyar 
állam eszméjével. Nemzetök legkitünőbb egyéniségének s va- 
lóban bölcs státusférfiának, Tököli Szabbásnak felvilágoso- 
dott tanácsai ellenére, engedve a bécsi kormány izgatásainak, 
mely bennök, az ország függetlenségét s alkotmányos jogait 
erélyesen visszakövetelő budai országgyűlésnek ellensúlyt 
vetni kivánt, — oly kérelemmel járulának II. Leopoldhoz : 
hogy metszessék ki nekik az ország testéből, , Vojvodina" 

A szerbek és 
horvátok ré- 
gibb viszo- 
nyai a ma- 
gyar nemzet 
iránt. 


nevezet alatt, egy tartomány (Bács és a temesi bánság), hol — 


ők, a státusban, külön státust képezve, egy, általok válasz- 
tandó nemzeti vajda által, a magyar kormánytól függetlenül, 
igazgattassanak; csak annyiban maradván kapcsolatban Ma- 
gyarországgal, a mennyiben ennek törvényhozására ők is fel- 
küldjék a magok követeit. A politikai viszonyok azonban 
nem sokára megváltoztak, s az udvar ezek közt a szerbekre 
többé nem szorúlván, kérelmöket mellőzte, s csak egy úgy- 
nevezett illyr udvari kanczelláriát állított fel számokra, mely 
egyházi s nevelési ügyeiket igazgatná. Leopold utóda, I. Fe- 
rencz, 1792-ben e kanczelláriát is eltörűlte; s a szerbek azóta 
a köz törvény ótalma alatt az ország rendes hatóságai által 
igazgattattak. Az elszakadási vágyak teljesen feledésbe lát- 
szának merűlve lenni, s voltak is számos éven keresztül. Az 
1790-ki mozgalom csak mesterségesen készíttetett elő a szer- 
bek kebelében; még nem gyökerezett az a nemzeti érzelem- 
ben, mely maga sem jutott köztök öntudatra. A nemzeti ér- 
zelem ébredésének a szerbek közt csak e század negyedik 
tizedében találunk némi nyomaira azon vitákban, melyek gyü- 
lekezeteik s lapjaikban az egyházi nyelv felett folytak. Poli- 
tikai szinezetet e nemzeti érzelem csak 1840 után kezd vala 
köztök nyerni, midőn az illyrpárti horvátok izgatásai a déli 
szlávok közt általában egyesülési törekvéseket ébresztettek 

1845. Márcz. az egykoron megalkotandó nagy , Slávia" eszméjében. Ezóta, 
s részben a hatalmas erővel nyilatkozó magyar nemzetiség 
példájának hatása alatt, a szerb nép kebelében is mindinkább 
öntudatra kezdett vergődni a nemzetiség érzelme. Az illyr- 
horvát pártiakéhoz hasonló elszakadási vágyak köztök rit- 
kábban merűltek ugyan fel; de annál többször nyert, ha bár 
még leplezve s félénken is, kifejezést ama kívánat: hogy fa- 
juk, mint nemzeti test, törvényes elismerést s némi politikai 
jogokat nyerjen; az igazgatás, hol tömegesebben laknak, 
kebelökből választandó tisztviselőkre bízassék; püspökeik a 
törvényhozáson a kathol. püspökök közt üljenek, s több e 
félék. Tényleges viszály azonban még nem volt a szerbek 
s magyarok közt. 

Sokkal érdekesebb volt a magyarság viszonya a horvátok- 
kal, kiknek egy felekezete, 1836 óta, illyr nevezet alatt, ele- 
inte szemlátomást panszláv befolyásoktól indíttatva, — miként 

: azta , Huszonöt év Történelmében" bővebben előadtam, — 
mind ellenségesebb állást foglalt el a nemzeti s alkotmányos 
életének átható kifejtésére törekvő magyarság ellen. Az illyr 
párt, bár zászlajáranyíltan a Magyarországtól való elszakadást 
tűzte ki; mi több, hírlapjaiban s más irataiban egy déli önálló 
szláv birodalom alkotásának eszméjéről leplezetlenül vitatko- 
zék: az 1840-ki országgyűlés után mégis a bécsi kormány 
nyilvános pártolásával dicsekedhetett. E kormány ugyanis, 
látván a magyar radikál reformpárt s alkotmányos ellenzék 
erejének nőttön növekedését; miután minden más eszközök, 
melyeket e szabadelvű szellem elfojtására megkisértett, süke- 
retlenek maradtak : végre a nem rég felmerült illyr-horvát 
nemzetiségi mozgalomban kereste az ellenmérget; ennek 
gyámolítása által ügyekezett gátot vetni a szabadelvű magyar 
nemzetiség alkotmányos haladásának hogy, ha ezt nem sike- 
rül is már egészen elfojtania, legalább meggyöngítse s a ka- 
bineti politikára; nézve ártalmatlanná tegye. A bécsi kormány 
ezóta nem csak tűrte, hanem egyenesen pártolása alá vette 

. az illyr-horvát párt nemzetiségi törekvéseit. Valóságos szö- 

vetségesévé szegődvén, annak erejét mind a közös ország- 
gyüléseken, mind magának Horvátországnak beligazgatásá- 
ban, minden hatalmában álló eszközökkel gyarapítá. Még a 
törvényeket sem kételkedett megsérteni, csakhogy e pártot, 
melylyel aztán a maga czéljaira kényekedve szerint rendel- 
kezhetett, az alkotmányos ellenzéki párttal szemközt Horvát- 
országban mindenhatóvá s így a közös törvényhozásban két- 
szeresen nyomatékossá tegye"). Czélját, de csak egy rész- 
ben, teljesen elérte a bécsi kormány: a horvát nemzetiségben 
oly érdes, ellenséges indulatot, sőt gyűlöletet segített kifej- 
teni a szabadelvű, radikál szellemű magyar nemzetiség iránt, 
hogy amabban, daczára a hétszáz éves szoros kapcsolatnak, 
jó és balsorsban együtt töltött államéletnek, mindinkább meg- 
érett a különválás, az elszakadás vágya. De fő czélját még 
sem valósíthatá a bécsi kormány: a magyar nemzetet nem 
sikerűlt megállítnia szabadelvű alkotmányos haladásában. 
Az átalakúlás, a nemzeti újjászületés, minden akadályok da- 
czára, végzetszerűleg, gátolhatatlanúl haladt előre, a kény- 
uralommal, reactioval szövetkezett horvát nemzetiséget is 
magával ragadva. 

Ily feltünő ellentétben találta e nemzetiségi viszonyokat 
az 1848-diki év márczius hava. A nagyszerű események, 
melyek az országnak függetlenségét, kormányának alkotmá- 
nyosságát teljesen helyreállították; melyek a megbukott 
kényuralommal egyszersmind a kiváltságokat s osztálykülönb- 
ségeket, az úri jogot és szolgaságot is eltörűlték, az ország 
minden ajkú, minden osztályú lakosait a haza egyenlő jogú, 
szabad polgáraivá emelték; fajt, egyént, birtokot és munkát 
egyaránt felszabadítottak, — e nagyszerű események, mon- 
dom, a nemzetiségi viszályokat, a fajgyűlöletet is, mintegy 
varázsütéssel kiirtani látszának a kedélyekből. A közös sza- 
badság érzete rögtön felolvasztá a fajgyűlölet jégkérgét, test- 


3) Ld. e pártos viszonyok kifejlődését : Huszonöt év Magyarország 
történelméből. I. 519 kövv. II, 104 kövv., 335 kövv., 542. 

vérekké tette a közös haza minden ajkú polgárait; a szabad- 
ság közös birtoka által ébresztett lelkesedés minden nemzet- 
belieknél egy közös lángban lobogott fel a Kárpátoktól a török 
határokig mindenütt. A. nem rég oly heves izgatás mindenütt 
elnémúlt; az ország törvényhozásának nagylelkű részrehajlat- 
lansága, igazság- és szabadságszeretete mindenütt, mindenki 
által lelkesedéssel magasztaltatott. A szerbek közől még oly 
férfiak is, kik elébb a nemzetiségi villongásokat szítogaták, 
mint példáúl Trifunácz Pál, Nikolics Izidor, Sztojákovics 
György, Paulovics Tivadar, a lapokban nyilatkozatokat bo- 
csátának közre, melyekben magokat magyar polgároknak 
vallva, kijelentik, , hogy azon kapocsnál, mely őket a király- 
hoz hűséggel, a közös magyar hazához fiui szeretettel, a ma- 
gyar nemzethez tántorithatatlan ragaszkodással köti, a magyar 
királyi székért s magyar hazájokért mindent elkövetni, érte 
élni s halni készek." Hasonlókép Horvátországban is a nép 


" öröme mindenütt hangosan tört ki a szabadság napjának föl- 


keltekor. Az országgyűlés felirata a független, felelős kor- 


mány tárgyában s a pesti tizenkét pont általános lelkesedés- 
sel üdvezeltetett; Batthyáni, Kossuth s más nemzeti vezéreink 
nevei a városokban s még inkább a Zágráb megyei nemesi 
községekben, zajos éljenekkel magasztaltattak. 

De ezen örvendetes fordulat nem sokáig tartott a nem- 
zetiségi viszonyokban. Tagadhatatlan, hogy a magyar nemzet 
az elmúlt évek villongásai közt egynémiben megsértette azon 
méltányosságot, melyet a horvátok, mint gyöngébb társnem- 
zet irányában soha sem kellett volna szem elől tévesztenie. 
A feletti ingerűltségében, hogy a bécsi kormány oly szívós - 
kitartással akadályozza a magyar nemzetiség teljes kifejlődé- 
sét Magyarországban; hogy a kormány e törekvéseit a vele 
szövetkezett horvátok is támogatják, hogy a horvátországi 
követek a közös törvényhozáson néhány év óta mindent el- 
lenzenek, mi a magyar nemzetiség s alkotmányos szabadság 
kifejlődését, a kor igényelte reformok keresztűlvitelét előse- 
gítheté, — e miatti ingerűltségökben, mondom, viszont a 

magyarok is áthágták a határokat, melyeket a méltányosság 
szabott elejökbe a tévútra vezetett, gyöngébb társnemzet irá- 
nyában. Nem elégedtek meg avval, hogy nemzetiségök teljes 
diadalát ülék ama törvényben, mely a magyar nyelvet az 
ország határain belől, mint hajdan volt, mindenütt hivatalos, 
igazgatási nyelvvé tette s magára a trónra is fölemelte; ha- 
nem, mit a politikai eszély s méltányosság a horvátoknak 
teljes szabadságára hagyni követelt, annak, némi erőszako- 
. lással, Horvátországba is beutat akartak törni; a horvát nyel- 
vet viszont e tartományban nem engedték, a divatos latin 
helyett, az igazgatás közlönyévé emeltetni. Való ugyan, hogy 
ezen igazságtalanságot teljesen megorvosolták a márcziusi 
napok eseményei. A jogegyenlőség és testvériség nemcsak az 
egyesekre s néposztályokra, hanem a nemzetiségre nézve is 
kikiáltatott. A magyar nemzet, a, végrehajtott nagyszerű re- 
formok által elhárítva látván minden akadályt, mely eddig 
nemzetisége s alkotmányos szabadságának kifejlése elébe vet- 
tetett, maga is megszűnt nyomást gyakorolni a más nemzeti- 
ségekre. De a múlt évek alatt ébresztett aggodalmakat mind 
ez sem volt már elégséges teljesen megszűntetni a horvátok 
kedélyében. Sokan a mérsékeltebbek közől is attól féltek, 
hogy most, midőn azon párt jutott az ország kormányára, 
mely eddigelé legtöbb buzgalmat tanusított a magyar nemze- 
tiség szilárdításában s terjesztésében, a többi nemzetiségek, 
daczára a kikiáltott jogegyenlőségnek, még súlyosabban ér- 
zendik a nyomást és kényszerítést. Mások, s épen a legeré- 
lyesebbek, kikben a múlt évek alatt oly erőssé érlelődött az 
elszakadás vágya, magából a magyar törekvések sikeréből 
merítettek újabb buzgalmat, saját nemzetiségök önállásának 


1848. Márcz. 


kivívására. A lefolyt nagyszerű események, melyek még 


Bécsben is széttörték a kényuralom igáját, nagy mértékben 
feltüzelték a képzelődéseket; még oly dolgok keresztűlvitelét 
is a lehetőség színében tüntetének elő, mik nem rég minden 
józanabb által az ábrándok, rajongások közé számíttattak. A 
déli Szlávia eszméje szemkápráztató fényben merűlt fel lelkök 


1848. Márcz. 


A zágrábi 
nemzeti 
gyülés. 

előtt; létesítése a jelen körülmények közt már nemcsak 
lehetetlennek, de még félette nehéznek sem látszék. Csak 
egy volt szükséges: a horvátok, szerbek s más déli szláv 
fajok testvéries egyesülése. 

Alig bontakoztak ki tehát a meglepetés elfogúltságából, 
melybe a pozsonyi, pesti s bécsi események híre által ejtet- 
tek, Gáj Lajos és több mások, kik eddig a horvátországi 
mozgalmakban vezérszerepet játszottak volt, a felett kezdé- 
nek tanácskozni: miképen fordíthatnák legjobban hasznukra 
a körülményeket? E tanácskozmánynak az lett eredménye, 
hogy Zágrábban egy nemzeti bizottmány alkottatott, mely- 
nek fő czéljáúl tűzetett a horvát nemzetiség biztosítása. E 
bizottmány egy nemzeti gyülés kihirdetésével kezdte meg 
működését. A gyülésre, mely márczius 25-kére határozta- 
tott, meghiívattak a Tótországban és Dalmátiában lakó hor- 
vát testvérek is; mert a bizottmány terve szerint, e gyülés- 
nek Horvát-, Tót- és Dalmátországok szoros egyesülését, 
Magyarországtól való elszakadását s függetlenségét kell 
vala végzésül kimondania. 

A. gyülés, melyre számosan sereglének egybe, teljesen 
valósította a bizottmány programmját: báró Jellasics József 
ezredes bánná kiáltatott ki s egy kérelem küldetett fel 
Bécsbe, melyben kivánák, hogy a megválasztott bán meg- 
erősíttessék s egy nemzetfőt megillető hataloínmal ruháztas- 
sék fel; hogy Tótország, Dalmátia s a katonai őrvidék Hor- 
vátországba kebeleztessék, s mind azon részek is visszakap- 
csoltassanak, melyek a múlt időkben, akár a magyar vár- 
megyékkel, akár a német örökös tartományokkal egyesítet- 
tek, a nemzeti függetlenség biztosítása végett, a magyartól 
külön felelős miniszterium alkottassék, külön országgyűlés 
tartassék. Mind ezen s egyéb szükséges reformok végre- 
hajtására a ,három egyesűlt országnak" máj. 1-jére Zá- 
grábba alkotmányozó országgyűlés hirdettessék. 

E mozgalmak híre Pesten, Pozsonyban méltó aggodal- 
makat ébresztett. A pesti csöndbizottmánynak dicséretére 

válik, hogy ebben, még az országgyűlést is megelőzve, első 
tette meg, mit tehetett, testvéries egyetértésre, kiengesztelő- 
désre szólitván a horvátokat. , Horvátok, szeretett testvérek! 
— így szól az okirat, mely még a zágrábi gyülés előtt, 
márcz. 21-kén küldetett Horvátországba — Háromszáz éves 
elnyomatás után valahára a függetlenség, a szabadság küszö- 
bére léptünk. A mit kiviívtunk, a mi javunkra s a tietekre egy- 
aránt vívtuk ki. A. jelszó, mely alatt küzdénk, nem a nemzeti- 
ség, hanem a minden nemzetiséget, minden érdeket magá- 
ban foglaló függetlenség és szabadság szent neve... A. test- 
vér meg fogja érteni testvérének szavát. Feledjük a nyelv- 
különbséget, kik a közös szabadság érdekében egyek va- 
gyunk stb." 

Márczius 28-kán az országgyűlés is kiterjeszté figyelmét 
a horvát mozgalmakra; de, meg kell vallani, nem egészen oly 
módon, melyet a fenforgó körülmények közt az eszély köve- 
telt volna. Kossuth Lajos, a kijelölt miniszter, kinek szava 
ekkor, mondhatni, mindenható volt a törvényhozó testület- 
ben, nem azon eszélyes mérséklettel szólott, mely képes le- 
hetett volna kiengesztelni a különben is felhevűlt horvátok 
kedélyét. ,Ha, ugymond, Magyarországnak békés, barátsá- 
gos viszonyai Horvátországgal megzavartatnak, ez csak két 
oknak lehet következése. Első az, ha Magyarország a sza- 
badság iránt kellő méltánylattal nem viseltetik; másik az, ha 
egyes rosz emberek az ottani népet bujtogatják s az ország- 
gyülést megelőzik abban, hogy a nép felvilágosíttassék. Úgy 
van értesülve, hogy a magyar országgyűlés lépéseit a horvát 
nép mindenütt hálával, lelkesedéssel s hű ragaszkodás nyilat- 
kozataival fogadta. De van ott néhány egyén, kik a zavaros- 
ban halászni szeretve, készek lennének Horvátország nyugal- 
mát, szabadságát, alkotmányát feláldozni szennyes nagyravá- 
gyásuknak s más mellékes czéljaiknak stb." Midőn Kossuth 
ezeket mondá, a zágrábi gyülés végzéseinek híre már felha- 
tott Pozsonyba. Tudhatá ezen kivül, hogy az elszakadni tö- 


rekvő horvát párt az utolsó években nagyon megszaporodott, 
Horváth M. A függetlens. harcz tört. 9 

s e párt alkotja most Zágrábban a végzéseket. Tudhatá azt 
is, hogy a reactio már éber s működik Bécsben; és hogy az, 
valamint a múlt években eszközűl használta fel a horvát pár- 
tot, úgy most is, s még inkább mint valaha, ügyekezni fog e 
párt által minden lehető bajt szerezni a függetlenségét visz- 
szanyert Magyarországnak. Ily hangú beszéd tehát egy, két- 
ségkivül nagy számú tagokból álló, párt irányában, minden 
esetre nagy hiba volt egy kijelölt miniszter szájában. Az 
eszélyes vezérnek, diadal előtt, a gyöngének látszó ellenséget 
sem szabad fitymálnia. Az országgyűlés, bár kissé elkésve, 
megtette ugyan kötelességét : felszólítást határozott intézni a 
horvát néphez, melyben ez biztosíttatnék, hogy nemzetisége 
kellő tiszteletben fog tartatni. Meg kell azonban vallani, hogy 
nagyon gyermeteg gondolkodásmódot s nagy járatlanságot 
árult el a kormányzatban, midőn egy feltüzelt, mindenre 
kész párt törekvéseit csak az igaz szó, a körülmények elő- 
adása s a nép felvilágosítása által akarta ellensúlyozni, s 
azt hitte: hogy mind a bujtogatókat lefegyverzi, mind a 
nép nyugalmát biztosítja, mihelyt jóhittel s teljes őszinte- 
séggel kijelenti, hogy a horvátok s általában minden nem- 
zetiségek iránt méltányos, igazságos leend. 

Kétséget nem szenved, hogy az országgyűlés kész volt 
megalkotni mind azon törvényeket, melyek a horvát nemzeti- 
ség biztosítására szolgálhattak. Az iránt előleg is megegye- 
zését jelenté ki, hogy a beligazgatási nyelv Horvátországban 
a horvát legyen. És, mi a horvátokra, nemzetiségük tekinte- 
tében, legmegnyugtatóbban hathatott : az elnökminiszter, Bat- 
thyáni Lajos, épen azon férfiú volt, ki a horvátok nemzeti- 
ségi kivánatainak méltányos kielégítését már évek előtt sür- 
gette; sürgette akkor, midőn leghevesebben folyt a nyelvtusa, 
és midőn azért reá sok túlbuzgó, de szűkkeblü magyar nehez- 
telt. De mind ezen kétségbe nem vonható jóakarat s méltányos- 
ság mellett két nagy hibát követett el törvényhozásunk és új 
kormányunk : ezek egyike, hogy megelégedve a jogegyenlő- 


ség és szabadság átalános elvének kimondásával, külön világos 

és részletes törvényt nem alkotott az országban s kapcsolt 1848 Márcz. 
részeiben lakó különféle nemzetiségek biztosítására; másika, 

hogy Horvátországba azonnal egy kellő hatalommal felruhá- 

zott, szintoly erélyes mint méltányos kormánybiztost nem kül- 

dött, ki, míg ezen törvények értelmében a horvátok nemzeti- 

ségi igényeit kielégítse, minden népbujtogatásnak s pártos- 
kodásnak is elejét vegye. 

Jellasics 


bánná 


hogy az udvari reactio mindjárt kezdetben összeköttetésbe neveztetése, 
lépett a horvát pártosokkal, elhatározva lévén, őket fékül 
használni a törvényes függetlenségük teljes helyreállítását 
kivánó s azt már-már ki is vívott magyarok ellen. Semmi két- 
ség sem maradhat fen eziránt, mióta Gáj Lajosnak márczius 
24-kén János főherczeghez intézett levele") napvilágra ju- 
tott. , Kötelességszerüleg jelentem, u. m. Gáj, hogy az itteni 
" viszonyok a dynasztia, az állam és nemzetünk érdekében, ve- 
zetésem alatt oly kedvezőleg alakúlnak, hogy a nekem adott 
megbízások szerint a legjobb eredményeket bizton várhat- 
juk." Mondják, hogy báró Kulmer, e horvát pártosok egyike, 
egyenesen Kolowrát bécsi elnökminiszter megbizotta gyanánt 
volt volna jelen a zágrábi nemzeti gyülésen ; s valószinű, hogy 
épen az ő titkos működése s indítványa következtében kiál- 
tatott ki ott bánná Jellasics ezredes. Annyi bizonyos, hogy 
ép azon napokban, midőn a zágrábi gyülés elszakadási vég- 
zését meghozta, az ud: ari párt, a császár-király háta mögött, 
épen Horvátország: , tűzte ki a megkezdendő reactio alapjáúl 


Annál nagyobb volt volna pedig erre a szükség, mint- 


s azon térül, honnan a megtámadás Magyarország ellen intéz- 
tetnék; s épen báró Jellasics kezébe tette le ezen Magyaror- 
szág ellen "" anatba veendő tervek minden fonalszálait, midőn 
őt, márcz. 28-kán, még a zágrábi küldöttség megérkezte előtt, 
Batthyáni Lajos elnökminiszter tudta s megegyezte nélkül, 
Horvát- s Tótország bánjává nevezte ki. E terveket azonban, 


§) Lásd e levelet egész terjedelmében : Huszonöt év Magyarország 
Történelméből. Második kiadás. III, 425. 
94 

hogy annak idején sikerűlhessenek, egyelőre a legmélyebb 
titokban kell vala tartani a magyarok előtt; miért színleg 
még a zágrábi küldöttség sem nyert kegyelmes választ; ele- 
gendőnek itéltetvén a horvátok jó kedvben s engedelmesség- 
ben tartására az, hogy választottuk, Jellasics, a báni méltó- 
ságban megerősíttetett. Ha a követség némely tagjai e miatt 
eleinte duzzogtak is: az értelmesebbek egyelőre teljesen meg- 
elégedtek Jellasics bánná néveztetésével. Osegovics Metell, 
a mózgalom egyik vezére, világosan kijelenté, miképen most 
minden törekvésök abban központosúl, hogy Zágrábban or- 
szággyüűlést tartsanak, melyen Horvát-, Tót- és Dalmát- 
ország egyaránt képviselve legyen: a gyűlés végzéseinek 


" Jellasics majd szerzend sükert és érvényt a rendelkezése 


alatt lévő hadi erővel. 

Jellasicsnak bánná nevezésével a titkos udvari párt való- 
ságos mestervonást tett reactionalis terveiben. Jobb eszközt 
ezek foganatba vételére alig nyerhetett volna nálánál, kinek 
nemcsak népvezéri tulajdonaitól a legjobb szolgálatokat lehet 
vala várnia; hanem még személyes érdekei, hajlamai, sőt jel- 
lemének árnyoldalai is olyneműek voltak, hogy csák nevel- 
hették ragaszkodását a dynasztiához. Ő, kinek a pazar fényű 
s bőségű élet szenvedélyéi közé tartozott, zsoldján kivül va- 
gyonnal nem bírván, tetemes adósságokba verte magát, s 
csak az udvar kegyétől remélheté mind adósságainak s költ- 
séges életének fedezését, mind előmenetelét a szolgálati rang- 
ban; mit egyébiránt, kitünőbb katonai talentumokban szűköl- 
ködvén, érdemei után nem igen várhatott volna. És valóban, 
azon kegyek, melyekkel őt a dynasztia némely tagjai utóbb 
elhalmozák, nem kevesbbé hatványozták buzgalmát, mint ama, 
hír szerint roppant öszvegek, melyek adósságainak kifizeté- 
sére, éldeleteinek s pazar háztartásának fedezésére fordíttattak. 

De ha e személyes érdekek hűségét, ragaszkodását a 
dynasztiához eleve is biztosíthaták; egynémely tulajdonaitól 
viszont a legjobb szolgálatokat várhatá a dynasztia. Ő, ekko- 
ron mint egy negyven éves, kellemes külalakkal s több jeles 

tehetséggel volt felruházva. A. szólás hatalmával birónak 
könnyű, élénk társalgási modora, nem közönséges rábeszélő 
tehetsége s folyékony ékesszólása oly tulajdonok voltak, 
melyek egy pártvezérben leginkább megkivántatnak. E tulaj- 
donok által ő, ha még nem birta volna, könnyen megnyerheti 
vala pártja bizodalmát s a kormányára bizott nép csatlakozá- 
sát. Hogy e bizodalommal s csatlakozással a pártos horvátok 
részéről már elébb is dicsekedhetett, csak nevelte tulajdonai 
előnyeit; s épen ez szerzette meg neki oly nagy mértékben a 
reactio vezéreinek kegyeit. Képzelő tehetsége által költésznek 
hivatva, lelkesedéssel ragadta meg a nemzetiség eszméjét; s 
nemcsak magát. szivesen ringatá a független nemzetiség s 
nemzeti nagyság és dicsőség ábrándképei közt, hanem több 
apró költeményeket is írt vala honosai lelkesítésére. Ő szen- 
vedélylyel csatlakozott azon párthoz, melynek zászlaját 1836 
óta Gáj Lajos lobogtatá, s mely, magát illyrnek nevezve, a 
déli szláv fajok egyesülését, s ennek következtében, egy ön- 
álló nagy Illyria alkotását tűzte ki czéljává. Ihlettségében 
ő is több, a magyar nemzet ellen írt s honosai által lelke- 


sedve olvasott költeményekkel gazdagítá az illyr-horvát 


irodalmat. Mint ezredes a parancsa alatt lévő báni ezre- 
det ő tökéletesen illyr szelleművé tette, mi által, nem sejtve 
is, mintegy előre készült a reá váró nagy szerepre. 

A. bizodalomnál fogva, melylyel a Horvátországban 
hatalomra jutott párt iránta viseltetett, Jellasics megbecsül- 
hetetlen egyéniség lőn az udvari reactio előtt; nemcsak 
mivel ő ekként a nemzet élére helyezve, képes lőn pártjá- 
nak forradalmi ösztöneit, a nagy Illyria eszméjének való- 
sitására nézve, mérsékelni s megfékezni; hanem még inkább, 
mivel ő általa Horvátország egész hadi ereje az udvari 
reactio rendelkezése alá jutott. E titkos udvari párt nem 
is késett őt teljesen beavatni a maga terveibe; őt tűzni ki 
ezek foganatba vételénél a fő szereplővé; őt nevezni a kény- 
uralmában mindenütt megtámadott dynasztia fő lovagjává 
s előharczosává. Jellasics, mint eléggé látandjuk, teljesen 

1818. Mircz. megfelelt az udvar e bizodalmának. Egyelőre legyen elég 
csak annyit mondanunk, hogy az ármány, izgatás, bújto- 
gatás azonnal, s nagyobb mértékben mint bármikor, meg- 
kezdte működéseit Horvátországban. És miután ezen irány 
magától a tartomány kormányának élén álló bántól eredt 
s benne mint középpontban egyesült, és az összes kormány- 
hatalom minden egyes kezelőjét eszközül használta fel a 
kitűzött czélra: lehetetlen volt annak diadalt nem nyernie 
a reactio fő erődévé lett Horvátországban. 

. Jellasicsnak bánná neveztetése s a horvát küldöttség- 
nek Bécsben járta nem maradhatott észrevétel nélkül a 
pozsonyi országgyűlésen. Feltünő volt különösen az, hogy 
most, midőn Magyarország kormánya gyökeres változáson 
megy keresztül, a fejedelem oly sietve, az új kormányférfiak 
megkérdezése nélkül töltötte be e nagy fontosságú országos 
főhivatalt, melyet elébb több évek óta üresen hagyott, s a zá- 
grábi püspök által helyettesen kezeltetett. De a miniszter- 
jelöltek, ha bár gyanúval fogadták is e kinevezést, forma, sze- 
rint megerősítve még nem lévén, az udvar e lépését meggátolni 
nem voltak képesek; megerősíttetésök után pedig eszélyesebb- 
nek látták hallgatással mellőzni azt, mit megváltoztatni többé 
alig remélhettek. Egyébiránt, egyelőre még nem is gyaníthat- 
ván a reactio sötét szándokait, nem tarták oly veszélyesnek, 
minővé lett, a bánt, kinek a törvények engedelmességet paran- 
-csoltak az új kormány iránt. Telve jó szándokkal, mindenben 
a törvény, igazság s méltányosság ösvényét követni, azt-hit- 
ték: a közös szabadság éldeletében, a béke s kiengesztelés" 
politikáját észlelve, a horvátok forrongó kedélye is hamar le 
fog csilapodni. E reményben, Batthyáni Lajos nézetei szerint, 
ki már elébb is évek óta arra törekedett, hogy a horvátok ki- 
vánatai a nyelv és nemzetiség tárgyában tökéletesen kielégít- 
tessenek, azonnal is a testvéries egyetértés helyreállását, tel- 
jes kiengesztelődést eszközölhető lépésekre határozta magát 
a miniszterium. Egy átiratban tehát tudtára adá a bánnak, 
hogy ama törvényeket, melyek a kölcsönös viszonyokat egy 

részről Magyarország, más részről Horvát-, Tót- és Dalmát- 
ország közt meghatározzák, pontosan megtartani kivánja 
ugyan; mivel azonban e kölcsönös viszonyok némely részle- 
teit, a végrehajtott reform következtében, bővebben földerí- 
teni, sőt módosítani is szükséges : a bánnal személyesen kiván 
azokról értekezni a miniszterium. Ilyen kérdések egyebek közt: 
a tartományi gyülés határnapjának kitüzése, a bánt hivata- 
lába igtató kir. biztos kinevezése, s több más tárgyak, melyek 
a, kölcsönös bizodalom s egyetértés biztosítására vonatkoznak. 
A miniszterium örömmel használandja ez alkalmat arra is, 
hogy a bánnal a kapcsolt részek kivánatai s az ott netalán 
alkotandó külön reformok iránt tanácskozzék; mert erős 
szándoka s elhatározott törekvése, mindenben, mi a törvény- 
nyel megfér, mit igazság s méltányosság igényel, oda mun- 
kálni, hogy a kölcsönös bizodalom s egyetértés Magyar- és 
Horvátország közt megszilárdúljon. Felszólítja tehát a bánt, 
hogy e szintoly fontos mint halaszthatlan értekezletek vé- 
gett május 10-kéig bár mikor Pestre jőjjön. 


1848. April 


A horvátok irányában, mint látjuk, alig lehetett volna , 


méltányosabb a miniszterium eljárása. S hogy annak, mint 
mindjárt elmondók leszünk, még sem lett kivánt sükere, 
bizonyára nem a méltányosság, mint inkább az erély hiánya 
okozta. Meg kell azonban vallanunk, hogy, miután a reactio- 
nak oly korán, még az új miniszterium kormányának kez- 
dete előtt, sikerűlt a horvátokat, új bánjok által, a maga 
uszályává, sőt terveinek eszközévé megnyernie, nagyon ala- 
pos a kétség, vajjon lehetett volna-e, az adott körülmények 
közt, bár mily erélyes eljárás által is más eredményeket 
eszközölni Horvátországban. 

De más a véleményünk a szerb viszonyokra nézve. Bár 
a reactio ezek közt is korán, tán épen akkor, midőn Jellasics 
bánná neveztetett, megkezdte működését : azt hiszszük még 
is, hogy méltányossággal s ildommal párosult erély köztök 
igen valószinűleg fentartotta volna a küzbékét; s ha ez még 
is felbomlott, részben kormányunkban volt a hiba. 


Az újvidéki 
szerb kül- 
döttség. 

A zágrábi küldöttség példája, s hihetőleg alattomos 
izgatások Horvátországból, a szerbeket is egy küldöttség 
nevezésére inditották. E küldöttséget Ujvidék városa, a rácz 
nemzeti mozgalmaknak több évek óta középpontja, intézte a 
maga kebeléből, de nem Bécsbe, hanem Pozsonyba, az ország- 
gyüléshez. A rendek háza a külön nemzetiségek iránti testvé- 
ries érzelmének ez által is bizonyítványát adandó, a küldött- 
séget april 8-kai ülésében fogadta el. Kosztics Sándor, a 
küldöttség szónoka, miután kijelentette, hogy azokon kivül, 
miket az ország rendei önként teljesítettek, még némi más 
kivánataik is vannak : több kérelmi pontokat nyújtott be a 
rendeknek, avval végezvén beszédét : hogy a szerbek ezen- 
túl Magyarországért s a magyar alkotmányért élni halni 
készek. A beadott kérelem pontjai a körül forognak, hogy 
nemzetiségök törvényileg ismertessék el, nyelvök használata 
belügyeikben, vallásuk, egyházok, iskoláik függetlensége s 
autonomiája szinte törvény által biztosíttassék; nemzeti gyü- 
lést egyházi ügyeik rendezésére, tetszésök szerint évenként 
tarthassanak; e gyülés válaszsza nemcsak az érseket s püs- 
pököket, hanem az iskolák főigazgatóját s alapítványaik 
kezelőjét is; ez igazgassa az egyházi s iskolai ügyeket a 
végvidéken is; a közhivatalokban aránylag óhitűek is része- 
síttessenek; a végvidék, politikai tekintetben az ország 
többi részeivel egyenlővé tétetvén, a katonai kormány alól 
szabadíttassék fel stb. A küldöttségnek Kossuth miniszter 
válaszolt, megnyugtatólag minden józanúl gondolkodóra. 
Beszéde a körül forgott, hogy a haza minden nyelvű s val- 


. lású polgárai ezentúl egyenlő szabadságot, egyenlő jogokat 


fogván élvezni, senkinek sem leend oka panaszra. 

A szerbeknek azonban titkos vágyaik is valának, 
melyekről nyilván még nem bátorkodának szólani a kére- 
lemben. Ezek végett még egy magán kihallgattatást kivántak 
Kossuth minisztertől. És itt már nyilván elárulták, hogy ők 
a közös szabadság nyereményeivel nincsenek kielégítve; hanem 
e felett még külön területet, külön nemzeti kormányt is óhaj- 

tanak, miket már 1790-ben is kért a Temesváron tartott nem- 
zeti gyülésök II. Leopoldtól. Kossuth újabban a, közös szabad- 
ságot s jogegyenlőséget fejtegeté előttök, s reményét fejezte 
ki: hogy miután a szerbek a közös jogokon kivül egyházi és 
iskolai ügyeikben önkormányzást s ez által, mihez még a sza- 
bad sajtó és az egyesülési szabadság is járul, nemzeti nyelvök 
fejlesztésére minden, alkotmányilag lehetséges biztosítékot 
megnyertek : őszinte hűséggel fognak csatlakozni a közös 
hazához. A küldöttség egyes tagjai ezután párbeszédbe eresz- 
kedének a-miniszterrel a nemzetiség értelmezése fölött. Né- 
melyek közőlök elismerték, hogy a kivívott szabadság nem- 
zetiségük biztosítására is elégséges, s arra nem tartják szük- 
ségesnek a külön territoriumot s külön kormányzatot. Mások 
azonban, ellenkezőleg, a külön nemzetiség eszméjétől elvál- 
hatlannak mondák a külön kormányt. Sőt, a küldöttek 
egyike, Sztratimirovics György, tüzétől magát elragadtatni 


engedvén, a déli szlávok igényeiről s várakozásairól szóltá- 

külön kormány tekintetében Pozsonyban nem teljesíttet- 
nének, másutt fognak erre nézve kielégíttetést keresni. 
Sztratimirovics e merész szavai egy higgadt státusfér- 
fiút egy perczig sem hagytak volna kétségben, hogy miként 
a horvátok közt ekkoron már világossá lett a reactio mű- 
ködése: úgy a szerbek is csak a reactio titkos befolyása alatt 
merészelhetnek ily hangon szólani; s hogy ennél fogva két- 
szeres ildom s eszélyesség szükséges részéről, nehogy az 
ügyet helyrehozhatlanúl megrontsa. De Kossuthnak, mint mi- 
niszternek is egyik fő hibája volt, mit neki, még mint hírlap- 
szerkesztőnek s publicistának, oly alaposan vetett szemére 
Széchenyi István: a modor és taktika hiánya; az az ildom- 
talanság, melynél fogva, hol az igazságot a maga részén látá 
lenni, mérsékletet, eszélyt s kiméletet többé nem ismert, s 
büszke, elbizott, nagy szavai által másokban is szenvedélyt 
ébresztett. , Úgy, hát kard döntsön köztünk!" — vágott 
Sztratimirovics szavaiba, s véget vetett a beszélgetésnek. 

A karlóczai 
körlevél. 

Forradalmi szenvedélyektől izgatott időkben kardra, 
fegyverre hivatkozni bizonyára nem a legildomosabb módja 
a viszály kiegyenlítésének. Kossuth ama szavai valósággal 
olajt öntöttek a szenvedélyek izzó tüzére, s az egész alföl- 
det, hol szerb népség lakott, lángba boritották. Az izgatott- 
ság különösen Szerémben, a pancsovai és sajkás ezredek 
végvidékein, a kikindai és becsei kiváltságos kerületekben, 
mindenek felett pedig Ujvidéken és Karlóczán, april köze- 
pén már oly fokra hágott volt, hogy annak tényleges ki- 
törése csak a főnökök intésétől függött. De ezek a végső 
lépés előtt szükségesnek látták még világosabban feltün- 
tetni honosaik előtt czéljaikat s terveiket. Azon okiratnak, 
molyben kivánataik elsorolva léteztek, tulajdonkép csak az 
volt czélja, hogy azok törvényszerűségének palástja alatt 
az izgatást biztosabb büntetlenséggel folytathassák. De 
most már elérkezettnek vélék az időt, midőn az álczát el- 
dobva, nyíltan kijelenthetik vágyaik s törekvéseik végcezél- 
ját. Ez okból april végső napjaiban Karlóczáról, az ó-hitű 
község harminez tagjának aláírásával, egy körlevelet bocsá- 
tottak Magyarország és kapcsolt részei minden ó-hitü egy- 
házi községeihez. Feltünő, hogy az aláirt nevek közt egyre 
sem akadunk, mely az országban ismertebb volt volna, s 
hogy a mozgalmakat eddig vezetett főnökök közől egynek 
neve sem látható a különben oly nagy fontosságú oklevél 
alatt. Ennek oka kétség kivül abban rejlett, hogy egy rész- 
ről Kajasics érsek, kit a nép általában vezérének ismert 
vala el, az első nyilvános fellépés bizonytalan eredményé- 
vel a maga nevét összekötni még nem tartá tanácsosnak ; 
más részről, mivel a mozgalom világi vezetői az érsek mellé 
egy világi vagy katonai egyént is óhajtottak választani 
ügyeik intézésére, annak megválasztása előtt a nevezetesebb 
egyéniségek egyike sem akart a nép előtt főnöki szerepben 
feltünni. De a nép szemében, az ismeretlen nevek mellett 
is, nagy tekintélyt szerzett az okiratnak azon körülmény, 
hogy Karlóezáról kelt. E várost, mely érsekeik s papi 

főiskoláik székhelye, minden nemzeti irományaik tára; 
melynek fő templomába távol vidékről áhitatos kiváncsi- 
sággal jár a szerb nép látni az ünnepélyes egyházi szer- 
tartásokat, melynek vidékén léteznek ama klastromok, hol 
érsekeik sírboltjai s hajdani fejedelmeiknek Szerviából át- 
hozott maradványai ereklyékként őriztetnek; — e várost 
a vallásosság, a nemzeti érzelem s a történelmi ős emléke- 
zetek ihlettségével tekinti a szerb nép: elég ok arra, hogy 
az e városból, kétségen kivül az érsek tudtával s meg- 
egyeztével kelt okmány lelkesedéssel fogadtassék a vak- 
buzgó népség által. 

A. körlevélben, az általános népjogok s a szerbeknek 
régi kiváltságleveleikben foglalt jogaik megemlítése után, 
lényegileg a következő pontokban soroltatnak el az új köve- 
telések: 1. Nemzeti önállóság és függetlenség a számukra 
kiszakasztandó tartományban. 2. E szerb tartomány, ala- 
kíttassék Bács megyéből, a sajkások kerületéből, a temesi 
bánságból, oda értve annak mind a polgári, mind a ka- 
tonai igazgatás alá tartozott végvidéki kerületeit, továbbá 
Szerém megyéből a péterváradi ezred kerületével s végre 
Baranya megyéből. 3. E tartomány a szerb nép által saját 
kebeléből választandó, s régi módra ,despot" czímet vise- 
lendő nemzeti főnök által igazgattassék; Magyarországgal 
csak a fejedelem azonságánál fogva maradjon kapcsolat- 
ban. 4. Horvát-, Tót- és Dalmátországgal véd- és dacz- 
szövetség köttessék. Végül e követelések kivívására a 
szerb nép, lángoló hazaszeretetének magasztalása, szenve- 
dett sérelmeinek megemlítése mellett, szenvedélyesen ösz- 
tönöztetik. 

Ugyanazon időben a belgrádi, újvidéki és pesti szerb 
lapok, kisebb nagyobb nyiltsággal buzgón terjesztik vala a 
körlevél több eszméit; s a magyar nemzet ellen minden 
módon, a ráfogások s rágalmak egész özönével szítogatták 
a nép gyűlöletét. Kéjérzelemmel melegítették fel emlékeze- 
tét ama kegyetlenségeknek, melyeket a szerbek, mint a 

A kikindai 
vérengzés 


pril 24-kén. 

császár zsoldosai, a Rákóczy-felkelés korában, az alföldi 
magyar népen elkövettek; s e szilajságok követésére s meg- 
újitására ösztönözék, csábítgaták a köznépet. 

E körlevél s ezen hírlapi czikkek, támogatva a moz- 
galom intézői által szerteszét küldött ügynökök izgatásai- 
tól, hamar megtermették gyümölcseiket : a gyulékony, 
könnyen felingerelhető szerb nép kebelében mindenfelé szo- 
katlan forrongás mutatkozott. Az izgatások, csoportulások 
helyéűl jobbára a templomok szolgáltak, melyeket a moz- 
galomhoz csatlakozott papság önként megnyitott. Ily izga- 
tásra használtatott fel egyebek közt Újvidéken is, april 


. 20-kán, egyik ó-hitű templom. A benne összegyűlt nép előtt 


a körlevél szellemében heves szónoklatok tartattak; az 
anyakönyvek magyar példányai összetépettek. A. szónok- 
latok után tudatták a néppel, hogy ügyeik elintézése végett 
az érsek egy nemzeti gyülés kihirdetésére volna felkérendő. 
A. gyülekezet azonnal foganatba vette az indítványt s töme- 
gesen indúlt a közel Karlóezára. Rajasics érsek teljes kész- 
séggel fogadá a kérelmet s a nemzeti gyülést május 13- kára, 
Újvidékre, haladéktalanúl kihirdette. 

Négy nappal ezen újvidéki gyülekezet után a lázadás 
vérengzőleg kitört Kikindán. Ezen esemény annál váratlanabb 
volt, mivel a lázadásnak ott alig mutatkoztak más előjelei 
mint, hogy egy ifjú, Radák György, pár héttel előbb az or- 
szággyüűlésről hazatérvén, szerb nemzeti szinű csokorral jár 
s kel vala az utczákon. A gyúanyag azonban, mi most lángra 
lobbant, rég óta létezett a városban s vidékén. Hajdan, mi- 
dőn Temesvár még török kézen volt, a kikindai és becsei 
kerületek, mint határőrvidékek, katonai szerkezettel birtak; 
utóbb pedig, midőn Mária Terézia alatt, az országba vissza- 
kebeleztetvén, határőrvidékek lenni megszűntek, kincstári 
uradalmakká váltak s különféle kiváltságokkal ruháztattak 
fel, melyek közé tartozott az is, hogy külön hatóság által 
igazgattattak, s a kincstár, mint földesúr, terjedelmes majorsági 
földeit a kerületnek, időről időre megújított szerződés mellett 

ugyan, de tényleg örök haszonbérbe adta. E földek felosztá- 
sát a lakosok közt a kerületi hatóság, mint beligazgatási dol- 
got kezelte. Történt azonban, hogy némely élelmesebb lako- 
sok számos ily földek haszonvételét megvették polgártársaik- 
tól; mi által a földek birtoka mind kevesebb kezekbe jutott. 
Időjártával, midőn a föld értéke tetemesen felszökkent, a 
birtoktalanok, igazságtalannak állitván, hogy az összes kerü- 
let által bérben tartott földet egyesek örökösen birják, új fel- 
osztást sürgettek. Az új osztály a szegény sorsú lakosság 
többségének feküvén érdekében, a tisztújításoknál a népsze- 
rűség keresésének, a korteskedésnek eszközévé lett. Azon 
tiszti kar is, melyet e kitörés hivatalában talált, kivált a kerü- 
let bírája Kengyelácz Lukács, azon igéreteknek köszönheté 
megválasztatását, hogy szolgálati ideje alatt az új felosztást 
végrehajtandja; mit azonban feledésbe ejtvén, mindinkább 
magára vonta a nép zúgolódását, mely aztán april 24-kén 
valóságos lázadásban tört ki. 

E napon, midőn a nép az isteni szolgálat után a temp- 
lomból kijöve, a már említett Radák György, egy, állítólag az 
érsektől hozzájok küldött szerb szinű zászlót tartván kezében, 
heves szónoklatot intézett a templom udvarán körülötte cso- 
portozott néphez, felhíván azt, hogy csak neki, mint az érsek 
küldöttjének, ne pedig előljáróiknak higyjenek, kik magokat 
ügyök ellenségeinek tanusították. Az oly hőn óhajtott új föld- 
osztályt csak e zászló alatt nyerhetik meg. Utóbb a szerb 
nemzet, függetlenségéről beszélt, fejtegetvén a karlóczai kör- 
levél tartalmát ; s végül a község házához vezette a szónokla- 
tától megigézett népet, s az ott lobogó magyar zászlót levé- 
tetvén, a szerbet tűzette ki a ház ormáról. 

A kerületi tanács ezen események hírére tüstént ülésbe 
gyűlt, s a szerb zászló levételét és a lázító elfogatását hatá- 
rozván, a népet az óhitű esperes által békére inteté. De ez 
már nem volt képes korlátok közé szorítani a kitört szenve- 
délyeket. Egy népcsoport a tanácsterembe tolakodék és zajo- 
san követelé a földek új felosztását; mire a tanács oly vá- 

laszt adott, hogy a birtokos lakosokat egyenként ki fogja 
hallgatni. De e válasz a népet nem nyugtatta meg; a tanács 
tekintélyét pedig megsemmisítette. Minthogy a csoportozás 
folyton nőtt, a tanács karhatalomhoz nyúlt; a jó szerével 
szétoszlani nem akaró csoportokat, a Hannover-huszárok hely- 
ben tanyázó százada által kergettette szét. De a felbőszült 
népet az erőszak még dühösebbé tette. Kaszákkal, vasvillák- 
kal stb. felfegyverkezve, nem sokára visszatért s a katonasá- 
got megrohanta. A huszárok, bár lőszerük hiányzott, egy 
ideig erélyesen ellentálltak; de miután egy tiszt (Galvagni 
főhadnagy) megsebesült, s két közvitéz elesett, látván hogy 
a harangok kongása alatt menten szaporodó tömeggel nem 
bírnak, a városból kivonúltak. A. dühöngő nép ezentúl semmi 
által nem gátoltatván, elébb a kincstári udvarházat, majd a 
kerületi tanácsházat rohanta meg; mindent összezúzott; a 
rabokat szabadon bocsátotta. A középületekről az úri házakra 
került a pusztítás sora. , Verjétek agyon az urakat, a magya- 
rokat s németeket!" hangzék minden felől a szilaj tömegben. 
De a nemzetiséggel sem gondolt már többé a vérengző tö- 
meg, s több szerb úr házát is megrohanta. A. kincstári s kerü- 
leti tisztviselők szerencséjökre korán elfutottak; de kettejök, 
Csuncsics János és Izakovics Sándor, kik szerb származá- 
sukban bízva, hon maradának, a nép dühének áldozataivá let- 
tek. A dúlás és rablás még a következő napon is folyt; de 
miután a kevés magyar és német idején megszökött, több 
emberélet nem veszett el. 

Pár nap múlva Karácsonyi László, Torontál megye főis- 
pánja, nagyobb hadi erőt eszközle ki a temesvári fő hadpa- 
rancsnoktól a zavargás megfékezésére. Mire pedig e haderő, 
Kiss Ernő, Hannover-Huszár ezredes parancsa alatt, össze- 
gyűlt, april 28-kán, Csernovics Péter, Temes megyei főispán 
is megjelent a táborban, kit a zavargásról értesűlt kormány 
az egész Bánságra, Bács és Arad megyékre nézve teljes ha- 
talmú királyi biztossá nevezett.  Csernovics kiküldésében fő- 
leg a szerb nép megnyugtatásának s nem a boszúnak ki- 

vánata vezérlé a miniszteriumot. — Csernovics születésére 


maga is szerb, Arsenius patriarcha családjából szárma.-.. 


zott, kinek emlékezete máiglan nagy tiszteletben áll a 
szerbeknél. Ő, mint az 1844-ki országgyűlésen Arad megye 
szabadelvű követe, egyébiránt gazdag földbirtokos és de- 
rék hazafi, köz becsülésben részesült a hazában. A szerbek 
pedig őt méltán legkitünőbb embereik közé számíthatták. 
Ehhez járult szelid, engedékeny, igazságos és lovagias 
jelleme; mind oly tulajdonságok, melyeknél fogva a kor- 
mány azon meggyőződéssel adta kezébe a teljes hatalmat 
hogy, ha általában valakinek, neki bizonyára legkönnyeb- 
ben sikerűlhet, a békét s nyugalmat helyreállítani for- 
rongó nemzetében. 

Csernovics a katonaság bevonúlta után maga is Kikin- 
dára menvén, erélyesen kezdett működni tisztében. A kibo- 
csátott rabokat s a zavargás főbb czinkosait befogatta ; a rend- 
bontók ellen rögtön-itélő biróságot hirdetett ; a pusztítás által 
okozott kártételeket felbecsűltette. A lázongás fő szerzője s 
annyi szerencsétlenség oka, Radák, azonban idején elillant s 
elébb Újvidéken, majd Zimonyban tartózkodék. Néhány hét 
múlva egy levele fogatott el, melyben tettével, mint nemzete 
irányában hasznos szolgálattal, kérkedett; s magasztalta az 
újvidéki szerbeket, kik őt akkor, midőn a királyi biztos által 
szigorún nyomoztatott, hősük gyanánt tekinték, vendégségek- 
kel tisztelék meg. A királyi biztos, e levélből értesülvén, 
hogy Zimonyban időzik, az ottani katonai parancsnokot ke- 
resé meg, fogatná el a rendbontót. De ettől azt vette válaszul, 
hogy ha netalán ott volna is, elfogatását a nép hangulata 
miatt végre nem hajthatná. A többi elfogott bűnösök közől a 
rögtön-itélő biróság az öt legterheltebb lakost kötélhalállal 
végeztette ki; mintegy hatvanat pedig Komáromba küldött 
fogságra. Néhányan rövidebb időre a helybeli börtönbe zárat- 
tak. Ezen erélyes eljárás Kikinda városát teljesen kigyógyitá 
a lázongási viszketegből. A csend helyreállt; s bár később 
fajrokonai által kényszerítve, megint részt vett a lázadásban, 

1848. Amil. kitünőbb szerepet, lakosai nagy számának daczára, nem 


A becsei 
. zavargás. 


játszott többé. 

A királyi biztos Kikindáról Ó-Becsére fordítá figyel- 
mét, hol csaknem ugyanazon időben szinte botrányos 
jelenetek folytak le. April 26-kán, az új törvények ki- 
hirdetése végett kerületi gyülés tartatván, szóba hozatott 
a kerület viszonya Bács megye irányában, melybe keble- 
sítve volt. Vitatkozás közben Zákó István, Bács megyé- 
nek az 1844-ki országgyűlésen követe, bár születésére szerb, 
de lelkes magyar hazafi, mint különben is szokásban volt, 
magyar nyelven szónokolt. A szerb érzelmű néptömeg, 
mely a törvények meghallgatása végett nagy számmal 
jelent meg, zajosan követelé, hogy szerbül szóljon. Zákó 
erre megigéré, hogy a mit magyarul beszél, azt utóbb 
szerbül is elmondandó leszen. De a feligazgatott tömeg, 
evvel elégedetlen, oly zajt ütött, hogy a gyülést is fel kellett 
oszlatni; majd a hazatért Zákót baltákkal, csákányokkal föl- 
fegyverkezve, támadta meg lakásán. A bátor férfiú, kit, mint 
látszik, a szerb forradalmi párt tűzött ki áldozatúl, súlyosan 
megsebesedve ugyan, de csak megszabadúlt a gyilkosok ke- 
zéből. Eltünése azonban már nem lohasztá le a felbujtott cso- 
port dühét. Hasztalan keresvén néhány más, boszútárgyul 
kijelölt hazafit, dúláshoz fogtak : a tanácsházat lerombolák, a 
rabokat börtöneikből kibocsáták, s mind a városban, mind a 
külmajorságokban, melyek az alföldön szállásoknak neveztet- 
nek, több napig rémitő pusztításokat s gyujtogatásokat vittek 
végbe, míg nem őket az ó-becsei határban fekvő pusztai bir- 
tokán lakó b. Jóvics nyugalmazott tábornok, egy bátor kis 
csapattal, melyet cselédeiből s önkéntes polgárokból alakított, 
többek eleste után szét nem verte. Majd az ő felszólítására 
Hrabovszky fő hadi kormányzó Csuha őrnagyot küldé ki 
Becsére hat gyalog századdal s két kis ágyúval a zavargás el- 
fojtására. Csuha legénysége egyenként fogá be a kijelölt za- 
vargókat, és szolgáltatta át azokat a rögtön-itélő bíróságnak; 
és miután ez a főbb bűnösök közől hetet kivégeztetett, máso- 

kat fogságra ítélt, a rend és nyugalom itt is hamar helyre- 
állott. i 

Mohol és Petrovoszelló Bács megyei helységekben is 
történtek még némi kihágások. De minthogy e községek la- 
kossága vegyes volt, s a magyarok azonnal nemzetőrséggé 
alakúltak, a szerbek zavargása idején elnyomatott. 

. Ha már e zavargások okát keressük : azon eredményre 
jutunk, hogy azok mindenütt egy középpontból eredt titkos 
izgatások által, a szintonnan jött közös jelszóra indíttattak 
meg. Az egy Kikindát kivéve, hol, mint látók, a birtok viszo- 
nyokban feküdt a baj, — mi azonban ítt is csak ürügyül 
zsákmányoltatott ki, — sehol sem találunk olyféle okot, mely 
a nép érdekéből származott, s ennél fogva alkalmas volt volna 
arra, hogy a nép szenvedélyeit felébreszsze. Csaknem minde- 
nütt, hol zavargás ütött ki, avval kezdődött a rendbontás, 


hogy a nép a templomba tódúlt, a magyar nyelven irt anya- . 


könyveket szétszakgatta, s megégette. Ez történt, például, 
még Sz.-Tamáson, Földvárott, Kulpinban, Eleméren, sőt még 
Torontál megye székvárosában, Nagy-Becskereken is, bár 
minden más rendbontás nélkül. E harcz a magyar nyelvű 
anyakönyvek ellen kétségtelenné teszi, hogy itt merőben a 
nemzetiségi kérdés volt a mozgató erő, melyet ugyanazok 
löktek a könnyen felizgatható, tudatlan tömegbe, a kiktől 
a karlóczai körlevél származott. 

Egyébiránt, az említett zavargások elnyomatván s meg- 
fenyíttetvén, a csend és béke egy időre mindenütt helyreál- 
lott. A. szigor, melylyel a féktelenségek elfojtattak, úgy lát- 
szék, megdöbbenté az izgatókat. Az új kormányt gyöngébb- 
nek hitték volt, mint a milyennek tapasztalták. Csökkenté 
bátorságukat az is, hogy, mit eleve nem hittek, a katonaság 
mint lázadókkal bánik el velök. Fenyegetődzéseik tehát elné- 
múltak; mozgalmaik zaja elcsöndesült. Sokan közőlök a, me- 
gyékből, hol eddig a népet bujtogaták, rájok nézve biztosabb 
helyekre, Jellasics bán hatósága alá, még többen, kivált a pa- 
pok, a szomszéd Szervia fővárosába, Belgrádba vonúltak. A 

nyugalom, bár nem volt. a kiengesztelődés, hanem a féle- 
lem eredménye, több hétig zavartalan maradt. Szélcsend 
volt ez a kitörni készülő vihar előtt. 

A kormány s annak utasitása szerint a kir. biztos ez 
időt a szerb népség állandó megnyugtatására, teljes ki- 
engesztelésére ügyekezett felhasználni. Amaz egyebek közt, 
hallgatással mellőzvén a karlóczai érsek önkényes tettét, 
mely szerint ő, hatalma korlátain túlhágva, május 183-ra 
nemzeti gyülést hirdetett, april 26-kán hozzá intézett ren- 
deletében, az ó-hitű vallásfelekezet számára, a törvény ér- 
telme szerint, május 27-re, Temesvárra hirdette ki a gyü- 
lést, annak vezetésére álladalmi biztosul szinte Csernovics 
Péter főispánt nevezvén ki. 

A királyi biztos, miután a csend a Tisza vidékén helyre- 
állott, május 9-kén Üjvidékre, az izgatások tűzhelyére, uta- 
zott, s a következő napon egy nyilatkozványt bocsáta ki a 
szerb néphez. Az ész és szív minden fegyvereit felhasználni 
ügyekezett ebben Csernovics fajrokonainak megnyugtatására. 
Érzékenyen hivatkozék velök rokon származására, nemzeti- 
ségök azonságára, s keblének a nemzete jóllétét, boldogságát 
óhajtó természetszerű vágyaira. Fejtegeté előttök a szabad- 
ságnak az új törvények által mindnyájokra egyaránt kiáradó 
áldásait; a honpolgárok kötelességeit a közös haza iránt, bár 
mi nyelvet beszéljenek; a rend s béke szükségét, mi nélkül 
az ifjú szabadság meg nem szilárdúlhat, gyümölcsözőleg nem 
tenyészhetik. Magyarázá nekik, mennyire összeütközik mind 
ezen drága érdekekkel az izgatók által titkon táplált forron- 
gás; mily valótlanok s igazságtalanok ezek vádjai a magyar 
kormány ellen, mely csak javukat akarja eszközleni; mily 
vészélyes a közszabadságra nézve, a törvény s haza szem- 
pontjából pedig mily kárhozatos az ország egysége elleni 
törekvés stb. 

És eddiglen helyes, gáncsolhatlan volt a kir. biztos eljá- 
rása. Egy részről a rendbontók ellen foganatba vett szigor, 
más részről ezen ildomos szózat oly jótékonyan hatott a szerb 

köznépre, hogy az, miután igazi oka nem is volt a panaszra, 
a jövőben kétség kivül nyugton maradt volna, ha a további 
izgatásoknak s ámitásoknak eleje vétetik. De Csernovics ezt, 
különben legjobb akarata mellett sem tudta végrehajtani; 
s ez lőn aztán eljárásának fő hibája, mely minden ügye- 
kezetét megfosztotta sikerétől. 

És miben állott e hiba? Idő előtti túlságos lágyságban, 
minél fogva elmulasztá foganatba venni az eszközöket, me- 
lyek a lázadásnak még akkor minden valószinűséggel elejét 
vették volna. Az egyetlen mód, melylyel a lázadás ez időben 
végkép elfojtható vala, abban állott : hogy miután a nép le- 
csöndesedett, a fő izgatók ellen fordúljon a szigor, s velök, 
kik minden zavar okai s magoknál a tényleges rendbontóknál 
is sokkal bűnösebbek voltak, éreztesse a törvény súlyát. Ki- 
mélet, engedékenység itt eczélra nem vezethetett. Eleve is 
tudhatá a kir. biztos, hogy ezen izgatókat, kik az ország ép- 
ségét megcsorbítani, abból a magok nemzete számára egy te- 
temes részt kiszakasztani szándékoznak, sem a közszabadság 
élvezete, sem a nemzetöknek adandó némi engedmények nem 
fogják többé kielégíteni; s hogy ők, míg csak szerét tehetik, 
az az, míg szabadok, ha titkon is, kétség kivül folytatni fog- 
ják izgatásaikat. Ezt kell vala tehát lehetetlenné tenni az által, 
hogy valamennyien honárulási pörbe fogassanak, s annak le- 
folytáig fogságba tétessenek. De a túlságosan szelíd kedélyű 
kir. biztos megcsalatni engedé magát általuk. Az izgatók 
ugyanis, a Kikindán és Becsén foganatba vett szigortól meg- 
döbbenvén, meghunyászkodának, személye iránt engedelmes- 
séget, alázatosságot, az ügy iránt jó akaratot színlelve, a bé- 
kés megoldásra nézve különféle óhajtásokat fejeztek ki előtte. 
Csernovics mind ezt megtérésnek, őszinte békekivánatnak 
véve, a szigor alkalmazása helyett, melylyel eddigi bűneiket 
sujtania, további izgatásaikat pedig lehetetlenítenie kellett 
volna, velök alkudozásba ereszkedett. Az izgatók jól tudták, 
hogy a kormány leginkább a szerbek közti tekintélyétől várja 
a biztos működésének sükerét: ők tehát, mihelyt meggyőződ- 

tek, hogy szigorától nincs mit tartaniok, a, kiengesztelődés 
álnok igéreteivel ügyekeztek őt a süker reményeibe ringatni; 
az alatt pedig terveik tovább fejlesztésén, a nép felizgatásán, 
megcsökkent bátorságának felélesztésén titokban nagy buz- 
galommal működének. 

E titkos izgatásoknak s a királyi biztos kiméletes lágy- 
ságának veszélyes következményei csak hamar napvilágra is 
jöttek. Említők, hogy a kormány, a karlóczai érsek által ön- 
hatalmilag május 13-kára kihirdetett nemzeti gyülést mellőz- 
tetni, s illetőleg máj. 27-kére halasztatni rendelte. E rendele- 
tet a királyi biztosnak, ha csak a kormányt kudarcznak ki- 
tenni nem akarja, múlhatatlanul végre kellett volna hajtania ; 
mi egyébiránt a kifejlett körülmények közt még igen nehéz 
feladatnak sem vala tekinthető. Az óhitű egyház híveinek 
egyik fele, az oláhok, a gyülést egyátaljában nem akarták 
megtartani. Köztök is tünedezett ugyan már fel némi nem- 
zeti mozgalom; de a szerb lázadás iránt semmi rokonszenv- 
vel nem viseltettek; sőt nagy bosszúsággal hallák a szerbek 
ama terveit, hogy ezek a temesi bánságot is, hol az oláhság 
képezé a többséget, szerb tartománynyá akarják tenni. Ha- 
sonlókép a megyékben lakó szerbek sem mutattak nagy vá- 
gyat a gyülésre követeket választani; magok a temesvári és 
verseczi, még a kormány befolyása alatt lévő óhitű püspökök 
is ellenzék a követküldést az érsektől kihirdetett gyülésre. De 
annál cselekvékenyebbek valának az izgatók a katonai vég- 
vidéken s Tótországban, hogy a követek ott megválasztatván, 
a gyülés megtartassék. S így lőn, hogy május 13-kán valóban 
számosan jelentek meg Ujvidéken. Még a török felsőség alatt 
lévő Szerviából is néhány százan vettek részt e mozgalomban. 

A. királyi biztosnak, ki néhány nap óta maga is e város- 
ban időzék, e körülmények közt csak egy volt a teendője : az, 
hogy a kormány rendeletének engedelmességet szerezzen, s a 
gyülés megtartását minden hatalmában álló eszközökkel meg- 
akadályozza. De Csernovics, nem ugyan jó szándok hiányából, 
hanem jellem-gyöngeségből, ismét túlságosan engedékeny lőn. 

Mélyebb emberismeret megmondhatta volna neki, hogy az 
izgatók eddigelé is csak azért hunyászkodtak meg előtte s 
kezdtek vele alkudozni, hogy időt nyerhessenek. De ő őszinte 
jó szándéknak vette, mi csak álnok fogás vala; s félelmében 
a végszakadástól, mit engedékenységgel botorul meggátol- 
hatni vélt, irányukban minden kisérletet kimeríteni szándéko- 
zott. Azon feltétel alatt tehát, hogy ezen gyülekezet a kor- 
mány által május 27-re kihirdetett gyűlésnek csak előtanács- 
kozmánya gyanánt tekintessék, s minden most felveendő 
tárgy annak végelhatározásától függesztessék fel, a gyüléstar- 
tást végre is megengedte. De csak hamar lőn oka megbánnia 
engedékenységét. A. neki bátorodott lázongók, egy lépéssel 
tovább menve, ama feltételt egyenesen mellőzték s kivánták 
a kir. biztostól, hogy a rögtön itélő biróság hatóságát Ujvidé- 
ken, a gyülés tartama alatt függeszsze fel; mert, mint álliták, 
lehetnek a tanácskozásnak oly tárgyai is, melyek a statarialis 
tilalmak körébe esnek. E kivánat, úgy látszik, megnyitá vala- 
hára a biztos szemeit, mert azt válaszolá kérelmökre: hogy oly 
intézkedés, mely csak a törvénysértőket sújtja, a törvény kor- 
látai közt maradó tanácskozásoknak utjában nem állhat; tör- 
vényellenes tanácskozást pedig különben sem fogna tűrni. 
A. gyülés tagjai, kikben az együttlét s érzelmeik kicserélése 
a bátorságot annyira felébreszté, hogy színlelésöket folytatni 
szükségtelennek láták, a gyülést más napon Karlóczára tették 
által; s hangos fenyegetéseket s átkokat szórva a magyar 
nemzetre s mind azon szerbekre is, kik, velök nem tartván, a 
béke ügyében működnek, azonnal csoportosan megindúltak 


Karlóczára. A. menetben, melyhez Ujvidék lakosai közől is 


sokan csatlakoztak, különösen feltűntek a Szerviából jött, 
pisztolyokkal, puskákkal s handzsárokkal fölfegyverzett s 
néhány százra menő fajrokonok, kiket, hogy a magyar- 
országi szerbektől megkülönböztessünk, mint az alföldön 
különben is szokásos, ezentúl szerviánusoknak fogunk nevezni. 
Í Csernovics e lépésről értesűlvén, rögtön felszólítást inté- 
zett Rajasics érsekhez, oszlatná fel azonnal a törvénytelen 

gyülést, különben őt teszi felelőssé a következményekért. 
De Rajasics önként elvállalá e felelősséget; s mindjárt eleve 
csatányosan nyilvánítandó, mennyire semmibe sem veszi a 
magyar kormányt s annak biztosát, a levelet hívei által nyil- 
ván elégetteté; s a gyülést ünnepélyes isteni szolgálattal s 
egy, a szenvedélyek felizgatására számított beszéddel nyitotta 
meg. E beszédben a nélkül, hogy a teendőket részletesen em- 
lítené, a más nemzetek példájára kivívandó függetlenséget 
tűzte ki fő czélúl. Emlékezetbe hozá a szerbek hagyományai- 
ban élő s a nép érzelmeit fölmelegíteni képes hősök példáit; 
ezek követésére buzdítván hallgatóit. A magyar országgyű- 
lést, a népszabadság érdekében kivívott nagyszerű refor- 
mokat, a magyar miniszteriumot teljes hallgatással mellőzte ; 
de nem mulasztá el bizodalmát kijelenteni a császár iránt, 
ki minden népeinek jogegyenlőséget biztosított légyen. 

Az érsek ezen, nagy tetszéssel fogadott beszéde után, 
melyből kétségtelenűl kitűnik, hogy Rajasics már egyenes 
összeköttetésben állott az udvari reactioval, s annak érdeké- 
ben s utasítása szerint működött, — két szerzetes, Gruics és 
Kátyánszky, emelt szót, egyik a másik után. Mind ketten a 
lázadás legmunkásabb előmozdítói gyanánt ismertettek, s be- 
szédök azon körülménynél fogva, hogy az érsek udvari pap- 
jaihoz tartoztak, úgy fogadtatott, mint magának az érseknek 
véleménye. Ezek élénk szónoklatban terjeszték elő a gyülés 
összehivatásának okait és czéljait. Elmondák a szerbek ezen 
országba vándorlásának s megtelepedésének viszonyait; szer- 
ződéseiket I. Leopold császárral; a tőle nyert jogok s kivált- 
ságok sérelmeit; utósó despótjoknak, Brankovics Györgynek, 
osztrák fogságban történt halálát; a patriarchat méltóság meg- 
szüntetését ... s több efféléket. A. beszédeiket elragadtatás- 
sal hallgató nép több izben helyeslő felkiáltásokkal szakasztá 
félbe a szónokokat. Midőn az I. Leopoldtól nyert kiváltságok 
sérelmei említtettek, többen közbe kiálták: ,rajta leszünk, 
hogy azok ezentúl megtartassanak." , Elvették despotánkat, 
— mondá egyebek közt Gruics — s csak egyházi főnökünket, 

azt is méltóságában megkissebbítve, hagyták meg, tudván, 
hogy az egyházi rend nem képes, mint a despot, a nemzet 
védelmére kardot rántani; sem a patriarehai méltóságától 
megfosztott érsek kellőleg védeni nemzetét." A. nép, harag- 

jának kitörésében, miként vezérei által betanítva volt, rög- : 


tön orvosolni kivánta egyik fő sérelmét, s az érseket nyom- 
ban patriarchának kiáltotta ki. 

Rajasics József, a horvátországi végvidék Ogulini ezre- 
dében született; iskoláit a szegedi lyceumban végezte. 1813- 
ban már a papi pályán működék a károlyvárosi ó-hitű egyház- 
megyében, 1828-ban püspökhelyettesnek neveztetett ki Pak- 
ráczra, Tótországban; a következő évben pedig valóságos 
püspöknek Dalmátiába. Öt évvel később a verseczi püspök- 
ségbe tétetett át; honnan 1842-ben karlóczai érsekké válasz- 
tatott. A népszerűség szeretete lévén jellemének egyik fő 
vonása, bánásmódjában szives, lekötelező, tetteiben ildomos, 
számító, külső fellépésében áhítatos, buzgó pap, magán házi 
életében a világi élvezetek kedvelője vala. A szerbek figyel- 
mét s becsülését már Dalmátiában s utóbb Verseczen még 
inkább magára vonta az által, hogy az óhitű nép áttérését 
a vallásbeli unióra erélyesen gátolta. Ez alkalommal sok 
ügyességet tanúsított benne azon körülmény, hogy hitfele- 
kezetének ezen védelmében feleinek ragaszkodását megnyerte, 
a nélkül, hogy összeütközésbe jött volna a fő kormányszékek- 
kel, melyek még is, az udvar elvei szerint, az uniót támo- 
gatták. S így lőn, hogy midőn hitfelei által érsekké válasz- 
tatott, vetélytársai közt a kormány is őt pártólta leginkább. 

Rajasics a patriarchai méltóságot egy perczig sem 
kételkedett elfogadni, bár a választás minden egyházi formák 
s kellékek mellőzésével, egy önmaga által törvénytelenűl 
kihirdetett gyülekezet által hajtatott végre, melyen azon 
felül a szerbeknek is csak egy, a katonai végvidéken lakó, 
része volt képviselve. Megfontolván ezt, s általában a válasz- 
tás körülményeit s a különben oly számító, óvatos ferfiúnak 
a gyülés folytában tanúsított vakmerő bátorságát : senki sem 

kételkedhetett többé, hogy ő az ekkoron már mind nyil- 
tabban fellépő udvari reactio vezéreivel egyenes összekötte- 
tésben állott s tőlök vette az irányt és lökést eljárásában. 

Ő maga tette az indítványt is egy világi főnök megvá- 
lasztására; javasolván egyszersmind, hogy e főnök ne, mint 
hajdan, despotának, hanem, az idők szellemével egyezőbben, 
vajdának neveztessék, s a katonaság osztályából választassék. 
Ezen indítványai pedig helyeseltetvén, a kijelölés jogát azon- 
nal igénybe is vette, és Zsivkovics, Jovics és Theodorovics 
tábornokokat és Suplikácz István ogulini ezredest terjesztette 
a gyülekezet elébe. A nép bizalma az utólsóban központosúlt : 
Suplikácz hangos  örömrivalgások közt — melyekről egy 
szerb lap azon megjegyzést tette, hogy , csodaszerű látvány s 
ijesztő vala az idegenre nézve," — szerb vajdává kiáltatott ki. 

Suplikácz István 1789-ben a horvátországi végvidékben 
egy katonacsalád keblében született s kora ifjúságától kezdve 
maga is a hadi pályán szolgált. Hazája 1809-ben Napoleon 
császár uralma alá kerűlvén, Suplikácz három évvel később 
az Oroszország elleni hadjáratban is részt vett, s a csata- 
mezőn, mint még csak 23 éves kapitány, a becsületrend dísz- 
jelével ékesíttetett fel. Ezredével 1814-ben került ismét osz- 
trák szolgálatba, hol 1832-ben őrnagygyá, tíz évvel később 
végre az ogulini kerületben ezredessé neveztetett. Ezen 
rangban s Olaszországban találta őt vajdává választatása; s 
csak miután az udvar őt e tisztében megerősítette s hazabocsá- 
totta, emeltetett végre tábornokká. A. szerbek előtt nem 
annyira különben egyenes, szilárd jelleme, mint inkább a 
szerb riemzetiség iránt tanúsított hűsége s buzgalma szerzé 
neki ama népszerűséget, hogy a vele együtt kijelölt táborno- 
koknak elejébe tétetett. E tulajdonság ritka volt a ren- 
desen elnémetesedni szokott szerb származású főtisztek közt. 

A. patriarcha és a vajda megválasztatása után egy szó- 
nok, eleve is sejtve e lépések véres következményeit, esküre 
hívta fel a népet, hogy fegyvereit mindaddig le nem teszi, míg 
a gyülés végzeményei az illető helyeken elismerve s meg- 

erősítve nem lesznek. , Százezer vitéz határőrre van bízva 
azok védelme; s azon felül ügyünket a szerviánusok is saját- 
jukká teszik" — így kiáltának fel számosan a gyülekezetben. 

A gyűlés, mely ezután, mintegy alkotmányozóvá tette 
magát, még következő határozatokat alkotott : 

1. A szerb nemzet az ausztriai ház és a közös magyar 
korona alatt politikailag szabad és független. 

2. A szerb vajdaság alkatrészei: a Szerémség a határ- 
őrvidékkel, Baranya és Bács megyék a sajkások kerületé- 
vel, az egész temesi bánság s annak határőrvidéke. 

3. A szerb vajdaság szoros politikai szövetségbe lép 
Horvát-, Tót- és Dalmátországgal olyképen, hogy e viszony 
feltételei a két fél által a szabadság és egyenlőség alapján 
dolgoztassanak ki s határoztassanak meg véglegesen. 

4. E végre a vajdaság részéről egy nagy odbor, az az, 
bizottmány választatik, mely a mondott czélon kivül arra 
is felhatalmaztatik, hogy szükség esetében a nemzeti gyü- 
lést összehívja; a maga kebeléből választmányt nevezzen, 
mely a nemzet kivánatait és sérelmeit összeszedje s a gyülésre 
kidolgozza. Az odbor negyvennyolcz, többnyire papi s pol- 
gári egyénekből s néhány katonatisztből azonnal meg is 
választatott. 

5. A király megkérendő, hogy az oláhok nemzeti sza- 
badságát s egyenlőségét is kijelentse. 

6. A nemzeti ügyben ezentúl az odbor rendelkezvén, 
a magyar miniszterium által május 27-re kihirdetett egy- 
házi gyülés nem fog megtartatni. 

7. A nemzeti ügy kezelésének költségeit a nagy ció; 
a patriarcha egyetértésével, a nemzeti pénztárból fedezze. 

8. A nagy bizottmány s a patriarcha küldöttséget 
nevezend ki, mely e határozatokat ő felsége a király ele- 
jébe terjeszsze. - : 

9. Ugyanazon odbor a közelebb tartandó horvát or- 
szággyűlésre követeket küldend, kik ott a szerb nemzet 
érdekeit képviseljék. 

Mialatt az elcsábított szerbek ily törvény- s hazaellenes 
ösvényre tévedtek : az ó-hitű oláh nép, mely a patriarcha-vá- 
lasztás által közelebbről érdekeltetett, ellenkező érzelmeket 
ápolva, hazafiságának adta kétségtelen bizonyítványait. Érte- 
sűlvén a karlóczai gyülés eredményeiről, Bihar, Arad, Temes, 
Krassó és Torontál megyék ó-hitű román lakossága harmincz- 
hét képviselőt küldött fel Pestre, tanácskozni nemzetök ügyei- 
ről. Ezek Gozsdu Manó, jeles ügyvéd, elnöklete alatt össze- 
ülvén, a karlóczai patriarcha-választást az összes magyarhoni 
ó-hitű román nép nevében érvénytelennek nyilvánították. A 
kormányhoz pedig feliratot intéztek, melyben iránta való bi- 
zodalmokat kifejezvén, kijelentették, ,hogy a magyar szent 
korona dicsőségéért, birodalmának egységéért, hazafiúi önfel- 
áldozással küzdeni, a közös haza iránti szent kötelességök- 
nek tartják; . . . a pártütő metropolitát főpásztoruknak többé 
nem ismerik, s a szerbektől egyházilag elválni kivánnak." 
Kérik tehát a kormányt, hogy a közös egyházi és iskolai 
alapítványok igazságos megosztására bizottmányt nevezzen. 
Egyébiránt nemzeti kivánataikat a következőkre szorítják : 

1. A. diplomatikai magyar nyelv mellett, belügyeik s a 
tanítás kezelésében nemzeti nyelvök gyakorlata ne gátol- 
tassék. 

2. A közoktatási miniszteriumnál az oláh ó-hitűek szá- 
mára külön osztály rendeztessék. 

3. Az oláhlakta vidékeken s határőri ezredekben oláh 
ajkú tisztek s hivatalnokok alkalmaztassanak. 

Az ó-hitűekéhez hasonlók voltak a keleti szertartású 
egyesűlt (katholikus) románok érzelmei is a magyarok s a 
közös haza irányában. , Örömkönyek áztatják szemeinket, — 
úgymond egyebek közt Erdélyi Vazul, nagyváradi unitus oláh 
püspök a május 11-kén közzé tett pásztori levelében — hogy 


azon millió népek, kiknek lelki őrei vagyunk, . . . most fel- 
szabadúlva örülhetnek .... És ezen áldásokat.... a lelkes 
magyar nemzetnek köszönhetjük, mely ... önként lemond- 


ván nemessége kiváltságairól, az emberiség közérdekének a 

magáét feláldozta; és a testvériség vallásos eszméjét életbe 
léptetvén, bennünket oláhokat is a haza közbirtokosaivá foga- 


dott.... Ez arra kötelez bennünket, hogy a magyar alkot- : 


mányt mint magunkét védjük .... Nem is kivánja a magyar 
nemzet, hogy mi nyelvünket s eredetünket megtagadjuk; sőt 
maga eszközt nyújt kezünkbe nyelvünk virágoztatására stb." 

De, visszatérve a szerbek igényeire s karlóczai :gyülé- 
sök határzataira: ha elnézünk is attól, hogy törvénytelen 
gyülekezetből származtak, úgy hiszszük, azok jogossága 
iránt senki sem fog sokáig tétovázni itéletében, mihelyt a 
következő viszonyokat megfontolja. 

Miként első tekintetre is világos, a szerb ügy lényege 
a nemzeti függetlenség és vajdaság kérdésében. központosul. 
E kérdésnél csak két jogalap gondolható, mint lehetséges : 
a történetjogi és a népjogi. Magok a szerbek is ezekre épí- 
tették határozataikat. Ám lássuk tehát, létezik-e a két jog- 
alap, vagy azok bármelyike? 

Mi a történelmi jogot illeti : a szerbek, Ét tudjuk, nagy 
részben másfél század előtt, mint a török járom alól szaba- 
dúlni vágyó vándor vendégek, telepíttettek le I. Leopold által, 
Magyarországnak a török háborúk következtében elpusztult 
déli részein. A telepedők ez alkalommal nyertek ugyan némi 
kiváltságokat; ezek mindazáltal egyátaljában nem lehettek 
oly neműek, hogy általuk az országnak s az alkotmányos 
nemzetnek bármi joga rövidséget szenvedjen. Leopold, az or- 
szág alkotmányos királya, kit az ország épségének fentartására 
nézve, határozott törvények és királyi eskü kötelezett, a meg- 
telepedő szerbek számára az ország testéből egy külön, füg- 
getlen tartományt kimetszeni sem nem akart, sem, ha akart 
volna is, nem volt feljogosítva. Ők tehát a magyar korona 
területén, csak a magyar alkotmány s a magyar törvények 
uralma alatt telepedhettek meg. Mind az, a mit ők Leopoldtól 
jog tekintetében nyertek, s mi a kiváltságlevelekben foglalta- 
tik, nem is egyéb, mint kiváltság a földesúri hatalom alól, val- 
lásgyakorlati szabadság és némi municipális jogok, miknél 

1818. Május. fogva egyházi s községi ügyeiket tetszésök szerint intézhes- 
sék. A vajda hatósága tehát, ha azt általában megengedhető- 
. nek tartanánk is, történelmi jogalapon nem terjedhet többre, 
mint municipális beligazgatásra az országos törvények korlá- 
tai között, oly formán, mint például, a jászkunok vagy a szá- 
szok ispánjának hatósága. Teljes függetlenségi jogot magok a 
szerbek sem merték igényelni. Mert bár önállóságot követel- 
tek, a magyar koronától, mint mondák, elszakadni nem 
akartak. Már pedig a magyar korona kormány -hatalma 
jelenleg az alkotmányos király és miniszteriuma kezében volt. 
A történelmi jogalapnál semmivel sem erősebb az, 
melyet határzataikban a természeti jog szempontjából állítot- 
tak fel a karlóczai gyülés tagjai; bár megengedjük, hogy a 
népeknek, ha jogaikat, szabadságaikat elnyomva érzik, teljes 
joguk van a gyakran igazságtalan történelmi jog elveiből ké- 
szített bilincseket széttörniök, feltéve, hogy más népek jogait 
nem csorbítják meg. Ámde miben volt elnyomva a szerb nép 
a magyar nemzet által? Nem volt-e a szabad, alkotmányos 
hazának a magyarral minden tekintetben egyenjogú szabad 
polgára, ki földjét szabadon, tulajdoni joggal bírta; biráit, 
képviselőit a törvényhozásra a maga kebléből szabadon vá- 
lasztotta; ki a falusi bíróságtól a miniszterségig minden hiva- 
talt viselhetett; szóval, kinek minden polgári s politikai joga, 
szintúgy mint terhe, egyenlő volt a magyaréval? Vagy talán 
nyelve, nemzetisége volt elnyomva? Iskoláit önmaga szaba- 
don rendezte, azokban ifjúságát saját nyelvén taníttatta ; köny- 
veit, hírlapjait a köz sajtótörvények uralma alatt a maga nyel- 
vén kénye szerint nyomatta. Sérelmül azt csak nem hozhatá 
fel alaposan, hogy a közigazgatás nyelvéül a szerbek által 
lakott vidékeken is a magyart szabta elő a törvény. Hiszen 
Magyarországban, a magyar alkotmány áldásaival éltek. Ez 
bizonyára annyival kevesbbé igazolhatá elszakadási vágyaikat, 
mivel a községi igazgatás eddig is szerb nyelven folyt; a ke- 
rületire nézve pedig, hol tömegesen laktak, lázadás nélkül is, 
törvényesúton megnyerhették volna saját nyelvök használatát. 

És ha a szerbek Magyarországban, a magyar alkot- 
mány védelme alatt, annak minden áldásait, minden pol- 
gári s politikai jogokat élvezve, csak annyira sem akar- 
ták tűrni a magyar nemzet fölényét, hogy a közigazga- 
tás és a törvényhozás nyelve a magyar legyen: vajjon mi 
jognál fogva igényelhettek ők egy független szerb vajda- 
ságot, hol számszerint is kevesebbségben voltak? Mi jog- 
gal kivánhatták e tartományt az ország testéből kisza- 
kasztani, s az ott lakó magyarokat, németeket, oláhokat 
szerb igazgatás alá vetni? Ám tekintsük az általuk , Szerb 
Vajdasággá" rögtönzött vidék népszámi viszonyait. Ezek 
szerint volt 


Magyar Német Szerb Oláh Más népség 
Bács megyében 187,000  98,500 190,000 — 18,000 
Baranya , 132,500 — 76900  41,000 — 1,300 
Temes  , 5,900 94000  18,000 195,000  6,000 
Krassó , 2500 — 11,650 — — 194400 10.000 
Torontál , 55,000 — 88000 125000  62,000 20,000 
Szerém , 3,000 1,7100 102000 — 700 
Péterváradi végvidéken 120 3400 — 94.000 — 4,000 
Német bánsági , 3,7100 — 16,200 51.000 38000  6,500 
Illyr vő 9 — 9,000 — 22000  23,500 — 7,300 
Oláh 5 3 § — 3200. 15,000 — 50,000  5,300 
Csajkás kerületben — —- 30,000 — - 


. 889720 402550 688000 562900 79.100. 
E táblázat szerint volt a szerbek által vajdasággá ala- 
kíttatni igényelt tartományban 688,000 szerb s 1.434270 
nem szerb; a szerbek tehát csak mintegy felét képezték az 
összes népességnek. A ki ezen, a szerbeknek különben igen 
is kedvező számítást netalán gyanúsitaná, ám vegye az 
osztrák kormány által 1850-ben készitett népszámitást a 
császár által alkotott vajdaságban; melyből azonban a vég- 
vidék és Baranya vármegye, hol szerb úgy is kevés van, 
egészen kihagyatott. Ezen számítás még sokkal kevesbbé 
kedvez a szerbeknek, az összes, 1.454,635 lélekre menő nép- 
ségből csak 299,000-t számitván szerbnek ; mi szerint a szer- 
bek körülbelül csak egy ötödét teszik a népességnek. 


1848. Május. 

1848. Májas E népszámitás") után tehát méltán kérdezhetni: ha a 
szerbek népjogi szempontból igazságtalannak találták, hogy e 
vidékek, hol a magyarok kevesebbségben vannak, Magyar- 
országhoz tartozzanak, mi joggal akartak azokból Szerb- 
országot alkotni ők, kik szintúgy kevesebbségben vannak? 
Ezen igazságtalanság még kiáltóbbá válik a szerbek részé- 
ről azon tekintetnél fogva, hogy a németek, bunyeváczok, 
vagyis dalmaták, s a többi apróbb népségek, tótok, bolgá- 
rok, zsidók, jobbára szintúgy ragaszkodtak a magyar hazá- 
hoz s nemzetiséghez, mint magyar ajkú testvéreik ; míg ellen- 
ben a szerbek semmi más népfaj rokonszenvét nem birták. 
Mert még az oláhok is, kiket egyébiránt a szerbek, a vallás 
azonságánál fogva, magokhoz szerettek számítani, a bán- 
ságban, a magyarok és szerbek közti harczban határozottan 
az elsők részén álltak. 

Mihelyt annak híre Budapestre érkezett, hogy a kar- 
lóczai gyülés a királyi biztos tiltakozása s ellentörekvései da- 
czára is megtartatik, a nádor azonnal hírnököt utasított az 
érsekhez, s őt mind ezen gyülekezet következményeire, mind 
a kormány által máj. 27-re hirdetett egyházi gyülés megtartá- 
sára nézve felelőssé tette. A hírnök még a gyülekezet tartama 
alatt, május 17-kén érkezett Karlóczára. De Rajasics már a 
független szerb nemzet kormányzójának szerepét játszá vala. 
A hírnököt ugyan a béke fentartásának álnok igéreteivel bo- 
csátotta vissza; de a nádor levelére szerbűl, a rangegyenlőség 
hangján, s oly értelemben válaszolt: hogy felelősség őt nem 
terhelheti; mert azt a nemzet maga vállalta magára, 8 ő csak 
ennek akaratát teljesíti. Egyébiránt, úgymond, a szerb nemzet 
a karlóczai gyülekezetet nemzeti gyülésnek ismerte. el; vi- 
szont a csak 75, vagy 100 tagból álló régi alakú congressust 
örökre eltörűlte, s azt, ha a kormány eszközlésére valahol 


$) Az említett vidékeken kivül szerbek elszórva laknak még Tolna, 
Pest, Arad, Csanád, Csongrád, Verőcze és Pozsega megyékben. Fényes 
Elek statistikája szerint ekkoron 884 községben, összesen 828,865 szerb 
lakott a szorosan vett Magyar- és Tótországban. 

netalán összegyűlne is, a maga képviselőjének nem tart- 
hatja; mert a képviselet régi formáját, a kor szellemében 
ők is újjal cserélték fel. Ő tehát a miniszterium által 
Temesvárra kihirdetett gyülést nem tarthatja meg. 

A nádor levelével egy időben a kir. biztostól is érke- 
zett felszólitás az érsekhez, őt a kormány iránt engedel- 
mességre sürgető. De az érsek azt, feleletre sem méltatván, 
a bizottmányhoz utasítá; ez pedig azt nyilvános piaczon, 
népcsoportok ujjongó zaja közt égettette meg. 

A különben igen óvatos Rajasicsnak e viselete a főher- 
czeg nádor iránt egy perczig sem hagy kételkedni, hogy az 
érsek akkor már összeköttetésben állott az udvari reactióval, 
s annak védelmében bízva bátorkodott daczolni egy főherczeg- 
gel s királyi helytartóval. A magyar kormánynak ezen össze- 
köttetésről nem lehetett már kétsége; s bár meggyőző adatok 
még nem voltak kezében : annyit bizonyosnak tarthatott, hogy 
a szerb lázadást egyedül békés eszközökkel elfojtani többé 
nem lehet. Kézzel fogható módon árulták el a szerbek, 
hogy a határőrezredek honlévő zászlóaljaira támaszkodva, az 
igen kevés biztos haderővel rendelkezhető magyar kormány 
gyöngeségére s készületlenségére építik reményeiket; s mi- 
ként a karlóczai gyülésen tett nyilatkozatokból kitünt, tervö- 
ket fegyverrel kivívni is el vannak határozva. Az eddig kimé- 
letes magyar kormány is kénytelen lőn tehát megváltoztatni a 
maga rendszabályait és oly eszközökhöz nyúlni, melyek az 
engedelmességre nem talált szózatoknál s intéseknél több sü- 
kert igértek. De, mielőtt e rendszabályok elbeszélésébe eresz- 
kednénk, lássuk, mi történt ez idő szerint Horvátországban. 


Jellasicsnak márcz. 28-kán történt kineveztetése Hor- 
vát- és Tótország bánjává, mind idejére, mind módjára nézve, 
méltán gyanút ébreszthetett a magyar nemzetben, melynek 
képviselői akkor Pozsonyban még együtt ültek. A miniszterium 
azonban, bár eléggé belátta, mily zavarokat okozhat az illyr- 


A miniszte- 
rium első 
érintkezése a 
bánnal., 


A horvát 
mozgalom 
irányválto- 
zása. 

horvát párt oly bán alatt, ki a kezébe letett összes polgári és 
katonai hatalmat e párt gyámolítására fordítja, — maga is 
csak alakúló félben lévén, Jellasics kineveztetését megakadá- 
lyozni nem volt képes. Különben is, a kivívott közszabadság 
birtokában a béke és kiengesztelődés politikáját szándékoz- 
ván követni, nem láthatá tanácsosnak a forrongó illyrpártiak 
kedélyét még inkább felingerelni. Más részről, még nem is 
gyanítván az udvari reactio ellenforradalmi szándokait, oly 
veszélyesnek sem tartá, minővé lett, a bánt, kinek a törvé- 
nyek engedelmességet parancsolnak az új kormány iránt. 
Minden ingerlő lépések helyett tehát, Batthyáni Lajos elnök- 
miniszter nézete szerint, ki már évek óta arra törekedett, 
hogy a horvátok kivánatai a nyelv és nemzetiség tárgyában 
tökéletesen kielégíttessenek, a teljes kiengesztelődés és test- 
véries egyetértés helyreállitásának eszközeihez nyúlt a minisz- 
terium. E végre, miként már fentebb említettük, a bánnak 
tudtára adatott, hogy bár a kölcsönös viszonyok Magyaror- 
szág s a kapcsolt részek közt a törvények által meghatároz- 
vák, melyeknek megtartását a magyar kormány legfőbb kö- 
telességei közé számítja; de a kölcsönös bizodalom s egyet- 
értés biztosítására vonatkozó némely kérdések földerítése s 
elíntézése a jelen körülmények közt mégis szükségessé teszi, 
hogy a miniszterium a bánnal személyesen értekezzék. Mind 
ezekért tehát a miniszterium a bánt május 10-kéig Pestre 
várja. 

Midőn azonban ezen irat Zágrábba érkezett, ott már 
egész forradalom ment végbe a közügyekben. Mihelyt ugyanis 
a küldöttség a titkos udvari párttal tartott értekezletei után 
Zágrábba visszatért, azonnal más irányban indúlt meg a hor- 
vát mozgalom, mint a minőben azt a küldöttség Bécsbe ér- 
keztéig láttuk. A mozgalom czélja eddigelé, miként a har- 
mincz pontú .kérelemből kitűnik, nem volt egyéb, mint 
elszakadás Magyarországtól s önálló nemzeti kormányzat. 
Most azonban e nemzeties színt viselő mozgalom pusztán 
reactionariussá vált. Elébb ,a nemzeti s kormányzati függet- 

lenség," miszerint Horvátország csak a fejedelem személyé- 
nek azonsága által maradt volna kapcsolatban a monar- 
chiával s Magyarországgal —, most ,a monarchia egysége 
s a magyar önállóság elleni harcz" volt a jelszó, mely a 
mozgalom zászlóján lobogott. A Magyarországtól való el- 
szakadási és önállósági vágyak, melyeket a küldöttség, fő 
czélja gyanánt, oly határozottan nyilvánított, rögtön hát- 
térbe szorultak, s azontúl pusztán csábeszközül használtat- 
tak még a néptömegek szenvedélyének felizgatására; a czél, 
a Bécsből vett jelszó szerint, a monarchia egysége lőn. 

A küldöttségnek Bécsből hazatérte után Gáj Lajos a 
Dvoránában, mely azillyr-horvát párt közönséges gyűlhelyéül 
szolgált, azonnal gyülést tartott, melyre, a pártok kibékülé- 
sének örve alatt, az alkotmányos horvát párt tagjai is meg- 
hivattak. Gáj egy felállítandó nagy és hatalmas szláv biroda- 
lomról szónokolt, s a dynasztia nevében ellenforradalomra 
hívta fel Horvátország lakosait, nyíltan kijelentvén, , hogy 
Bécsben igen nagy urak könyörögve járultak hozzá, hogy 
miután a forradalom által koldusokká lettek, ügyekeznék 
őket a horvát nemzettel megmenteni." Az alkotmányos hor- 
vátok iszonyodva hallák e nyilt felhívást a lázadásra, s azon- 
nal távoztak a helyről, hol a testvér magyar nemzet, a sza- 
badság s alkotmányosság ellen az ármány ily leplezetlenül 
szövetik. A következő éjen pedig, mivel az ellenök felbőszült 
illyr pártiaktól már személyöket sem láták bátorságban, 
legtöbben a várost is elhagyták s Pozsonyba utazván, a ná- 
dort és elnökminisztert a történtekről nyomban tudósították. 

A magyar kormány Péchy Imre zágrábi főispánt küldé 
ki a lázongók megfékezésére. E választás azonban nagyon 
szerencsétlen volt. Péchy, a megbukott bureaukratiához szító 


ellensége a kivivott reformoknak, nem csak hogy gátot nem 


vetett a lázongásnak, hanem ő maga is azt hirdetvén, hogy 
a miniszteriumnak rövid időn meg kell buknia, tétlenül nézte 
a növekedő zavart, melyet a népgyülések szónokai s az izgató 
hírlapi czikkelyek nem szűntek szítogatni. A zágrábi német 

újság, a magyar nemzetet nyíltan lázadónak bélyegezve, a 
horvátok loyalitását magasztalá, melynél fogva hivatva vol- 
nának a trónt a magyarok ellen támogatni, a monarchia 
egységét helyreállítani. Azon engedmények, melyeket az 
országgyűlés a horvát nyelv s nemzetiség tárgyában tett, 
elhallgattattak vagy gyanúba vétettek. Ellenben számtalan- 
szor ismételtetett, hogy az új magyar miniszteriumnál egy 
horvátnak sem adatott hely, ellenére azon ténynek, hogy 
számos hivatalok, épen a horvátok kielégítése végett, sokáig 
betöltetlenül hagyattak. És míg a német lap a monarchia 
egységének szükségét s némileg leplezettebben az ellenforra- 
dalmat hirdeté: az alatt az illyr párt lapjai a nyelv és 
nemzetiség kérdésével szítogatták a nép szenvedélyeit. A 
hírlapokban és mellettök a szózatok- s kiáltványokban, 
melyeknek özöne árasztatott el a nép között, a tények el- 
ferditésével hirdettették : hogy az urbériség, a robot és dézma 
eltörlését nem a magyar országgyűlés, hanem a Bécsben 
járt zágrábi küldöttség eszközölte ki. A magyarok ázsiai 
kényuraknak ábrázoltattak, kiket az országból ki kell űzni, 
ha a nép szabadúlni akar zsarnokságuk alól; és számtalan, 
harczra ösztönző gúnydalok köröztettek a nép kebelében. 

A. nemzetőrség, mely a magyarországi példák szerint 
ott is, de jobbára csak az illyr pártiakból, felállíttatott, 
első lőn mindenütt a kicsapongásokban. Fegyveres nemzét- 
őrök úton útfélen halállal fenyegették azon békés polgárokat, 
kik hozzájok csatlakozni vonakodnak. A csendbizottmány 
ülésében, annak egy tagja, Ocsics Péter, nyíltan kijelentette, 
hogy a nemzetőrség csak azon polgárok személy- s vagyon- 
bátorsága felett köteles őrködni, kik az illyr-horvát párt- 
hoz tartoznak. És kevés idő alatt valóban annyira el is tűnt 
a személy- és vagyonbátorság, hogy az alkotmányos horvá- 
tok közől számosan tanácsosnak látták távozni Zágrábból. 

[ily körülmények közt érkezett meg Bécsből april köze- 
pén Zágrábba az új bán, kiről a bécsi lapok, kivált a Lloyd, 
azt hirdették, hogy Horvátország dictatorává neveztetett, És 

ezt igazolta is Jellasics eljárása. A bánok, szintúgy, mint 
más hivatalnokok, törvényesen mindaddig nem működheté- 
nek, míg a kormánytól kijelölt biztos által hivatalukba 
forma szerint be nem igtattattak s a tiszti esküt le nem 
tették. Jellasics azonban, minden beigtatás nélkül mindjárt 
Zágrábba érkezte után, megkezdé hivatalos működését, az 
által is nyilvánítani akarván, hogy Magyarország nádorá- 
ban a királyi helytartót, miniszteriumában a kormányt, 
mind kettejökben a maga fölebbvalóit el nem ismeri. De még 
világosabban kijelenté ezt az által, hogy a miniszteriumnak 
mind a fentebb említett, mind utóbbi engesztelő iratait fel- 
bontatlanul visszaküldte. 

Első felléptét a zágrábi alispánhoz bocsátott azon ren- 
delete jelöli, mely által az alkotmányos szabadságot eddigelé 
az illyrpártiak megtámadásai ellen híven védett túrmezei 
kerület nemes községeinek huszonnégy biráit, hasonlókép a 
popuszlói, poszavi és topoloveczi községek előljáróit harmad 
nap alatt Zágrábba idézte, kijelentetvén nekik: ha báni 
parancsának nem engedelmeskednek, velök mint lázadókkal 
fog elbánni. Meghagyta továbbá az alispánnak, hogy — mi 
egyébiránt a törvény szerint, úgy Horvát-, mint Magyar- 
országban csak a nádor engedelmével történhetett, — Zágráb 
megye kebelében rögtön itélő biróságot hirdessen, annak mind 
azokat alája vetvén, kik a király s ,a nemzetiség pártolói" 
ellen lázítani merészelnek; lázításnak nyilvánít pedig minden 
engedetlenséget báni parancsai ellen. Ez, más szavakkal 
annyit jelentett, hogy statariumot hirdet mind azok ellen, kik 
az illyr-pártiaknak az államot veszélylyel fenyegető iránya, 
békét s rendet háborgató törekvései ellen felszólalni, azt ellen- 
zeni bátorkodnak. A rendelet ezen értelme iránt semmi két- 
ség sem maradhatott fenn egy, ezen bíróságot illető, későbbi 
(april 27-ikei) hirdetmény után, melynek bevezető szavaiból 
nyilván kitűnik, hogy a bán, e biróság felállítása által kivált- 
képen az alkotmányos horvát párt megfélemlítését ezélzá. 


Halál mondatik itt mind azok fejére, kik a népnek hirdetni 

merik, hogy az úrbéri terhek eltörlését a magyaroknak köszön- 
hetni. A. vinodoli tengermelléki kerületben kihirdetett rende- 
letben is egyebek közt e szavak állanak : , Ki a legközelebb 
alkotott törvényeket a magyar nemességnek tulajdonítja, a 
horvátokat magyaroknak nevezi, rögtön itélet alá esik." Ily 
rettegtetés által nem volt nehéz elfojtani az igazság és jog, 
törvény és szabadság érdekében emelkedhető szózatokat. 
És, hogy e rendeletek hatását nevelje, nem is késett 
néhány csatányos példát felállítani az alkotmányos érzelmű 
horvátok megfélemlitésére. A illyr pártiak régóta gyűlölék 
Kussevics Aurélt, az ország levéltárnokát, ki politikai szí- 
nezetére alkotmányos elvű, jellemére nézve szintoly tiszta, 


-mint szilárd keblű férfiú volt. Ő, megtévén a bánnál hiva- , 


talos tisztelgését, rövid időre jószágaira távozott. Ez alatt 
a bán a levéltárt Gáj Lajos által, kit, szorosabban érde- 
kébe vonandó, királyi tanácsossá nevezett, lepecsételtette, 
s a tárnok ellen esküdt ellenségei közől nyomozó biróságot 
rendelt. Még hatásosabb volt a példa, melyet pár héttel 
később Szuvics, Zágráb megyei alispán személyében állíta 
fel. Az alkotmányos elvű és szilárd jellemű férfiú, mivel a 
bán törvénytelen parancsainak, tiszte szerint, ellenmondani 
bátorkodék, elfogatott s halálra itéltetett; utóbb pedig a 
legborzasztóbb fenyegetésekkel arra kényszeríttetett, hogy 
magát őrültnek nyilatkoztassa. 

Az alkotmányos érzelmű horvátok ezen események hal- 


. lattára méltó aggodalommal tekintének a bán kormányára, 


ki mindjárt pályája kezdetén oly részrehajlólag, pártérdekek 
gyámolítására fordítja hatalmát. s rettegtetéssel némitja el 
a politikai vélemény szabad nyilatkozatát, fojtja el az alkot- 
mányhoz való ragaszkodást. Multja, melyet pártszenvedély 
bélyegzett s hatalomgyakorlatának ezen első nyilatkozatai 
semmi reményt nem nyujthattak a törvényes rend helyre- 
állítására; s bús szívvel tapasztalván, hogy az alkotmányos 
párt felett zsarnok kényuralom terjeszti vasvesszejét, vagy 
Magyarországba költözének, vagy elnémultak. 

Mert ezen aggodalmak kevés napok múlva még inkább 
súlyosodtak. A bán april 25-kén egy szózatot bocsáta a hor- 
vát néphez, melyben kijelenté, hogy Horvát- s Tótországnak, 
valamint a magyar tengermelléki vidéknek is közigazgatási 
kapcsolata Magyarországgal a jövőre végkép megszűntnek 
tekintendő, minden felsőbbségi hatóság ezentúl kizárólag a 
bánt illetvén. E rendelet, a nép közti szétosztás végett, nagy 
számú példányokban küldetett meg a törvényhatóságokhoz; 
minek következtében, az ország avval kevés napok alatt szinte 
elárasztatott. A Buccari város és hasonnevű tengermelléki ke- 
rület hatóságának, mely eddigelé közvetlen a fiumei magyar 
királyi kormányszéktől függ vala, különösen meghagyatott, 
hogy e kormányszékkel s általa a magyar miniszteriummal 
minden összeköttetését szüntesse meg, ezután csak a bántól 
veendő rendeleteket. Hasonló rendelet küldetett Fiumébe. 
Egy más hirdetményben jelenti a bán, hogy a Bécsben járt 
küldöttség kivánataiban ő is osztozik. Ismét másban meg- 
parancsolja a hatóságok s kamarai igazgatóknak, hogy a köz- 
jövedelmeket ezentúl egyenesen hozzá szállítsák. A papságot 
egy külön körlevélben szólitá fel, hogy a népet a kihirdetett 
rögtön itélő biróságról világosítsa fel. A papok egyébiránt, 
kivált a fiatalabbak, csaknem kivétel nélkül az illyr párt hí- 
vei, iránta általában buzgó ragaszkodást tanúsítottak. 

A hírlapok szinte mindnyájan határozottabb színt vettek 
fel a bán irányának szellemében. Ő ugyan azt sem ellenzé, 
hogy azok némelyike a nemzetiség s állami függetlenség esz- 
méjével azután is a legingerlőbb hangon izgasson; jól tudván, 
hogy a néptömeget s az ifjúságot csak ily eszmékkel lehet 
feltüzelni : a hivatalos lapokban mindazáltal ezen eszmék 
mindinkább háttérbe szorultak, s az osztrák birodalmi egység 
tüzetett ki jelszóul. E lapokban szintúgy mint magán s nyil- 
ván beszédeiben a bán már aprilban kijelenté, hogy ő ellen- 
forradalomnak álland élére, s a közügyeket a régi lábra teendi 
vissza, mint mondani szokta, nem ugyan Bécsből utasítva, 
hanem a dynasztia iránt köteles hűsége érzetében. Állítá, 


1848. April, 

1848. April. hogy a mit Magyarországban a király engedményezett, az 
tőle a nehéz körülményekben mind erőszakkal csikartatott 
ki: ő azonban a loyalis, hű horvát nemzettel s intésére 
váró százezernyi határőreivel császárját mégmentendi ezen 
kényszerű állapotából, melybe a lázadó magyarok által 
szoríttatott, s visszaadandja neki régi hatalmát. 

"És, mit ekként irott s mondott szóval hirdetett, azonnal 

. végrehajtásba is kezdé fogni. A tartományt személyesen be- 
utazta. Az alkotmányos pártiakat hivatalaiktól mindenütt 
megfosztá, s helyökbe buzgó illyr pártiakat nevezett ki. A 
népet, kivált a határőrvidéken, a magyarok ellen harczra, a 
császár iránt hűségre buzdítá, annak kegyelmét s a tőle 
nyerendő szabadságot igérvén hűségök jutalmául. És, míg 
egy részről a népet a császár kegyelméből reááradandó jól- 
lét és szabadság ábrándképeivel izgatá; más részről mind 
Zágrábban, mind körútja alatt gondosan maga köré gyüjté 
azon földes urakat, kik a déli szláv birodalom felállításá- 
nak jelszava mellett az úrbéri viszonyokat épségben tar- 
tani óhajták, — s ezek reményeit a régi állapotok helyre- 
állításának igéreteivel ápolgatá. Összeköttetésbe lépett a 
már szinte forrongó szerbek főnökeivel; s kiküldött ügynökei 
által a szláv fajú nép közt az egész alvidéken nagyszerű 
izgatást rendezett a magyarság s magyar alkotmány ellen. 
Kétséget nem szenved, hogy ezen izgatásoknak a szer- 

bek fellázadására is eldöntő lett hatásuk. Azok nélkül ezek, 
.számuk csekélysége mellett, aligha mertek volna oly féktelen- 
ségre vetemedni, hogy az országot feldarabolni törekedjenek. 
. Az illyr pártiak pedig, bizván a bán pártolásában, az alkot- 
mányos horvát pártiak ellen valóságos irtó háborút indítottak 
meg. Kik magukon bármi módon magyar nemzeti színeket 
viseltek, elfogattak s börtönbe vettettek. Az üldözés elől me- 
nekültek lakjai feltörettek, irományaik, javaik lefoglaltattak. 
Eszék város illyr érzelmű tanácsa mindenkinek kötelességévé 
tette, hogy egy papirszeletet viseljen fövegén, melyre e jelszó : 
s Slaviani" vala nyomtatva. A. ki ezt tenni elmulasztá, mint 

magyar párti megtámadtatásnak volt kitéve. Zágrábban a 
magyar-horvát pártiak casinója, bár magántársulat tulajdona 
volt, elfoglaltatott, ajtai lepecsételtettek. A városi tanács 
május 1-jén tartott gyülésében, a megszűnt budai helytartó- 
tanács azon intézvényét, mely Jellasics bánná kineveztetését 
tudatta, elfogadá; azon intézvényt pedig, melyben szintazon 
kormányszék jelenté, hogy István főherczeg, mint királyi 
helytartó, Horvátországra is kiterjedő teljes hatalommal 
ruháztatott fel, a bán meghagyása szerint, visszavetette. 
Varasd városára, mivel annak tanácsa a drávai hidat, mely 
által a magyar földdel kapcsolatban áll vala, a bán parancsa 
szerint azonnal le ném hordatta, katonai karhatalom külde- 
tett. Hasonló szabályok bocsáttattak ki mind azon közsé- 
gek ellen is, melyek, hírét vévén, hogy az úrbéri terheket 
a magyar országgyűlés törűlte el, a bántól szétküldött iz- 
gatóknak hitelt nem adtak. Ily módon minden ellenkező 
vélemény nyilvánulása elfojtatott. Ki a törvénytelenségek 
s kényuralom ellen moczczanni merészelt, elfogatott, vagy 
az országból kiűzetett, javai pedig elkoboztattak. 

De a bán s pártja nem elégedett meg az ellenkező véle- 
ményűek elnyomásával : hogy czéljait valósíthassa, a népet is 
egész a fanatismusig fel kellett izgátnia. E végett mind ő maga 
személyesen, mind ügynökei által a nép szenvedélyeit ügye- 
kezett feltüzelni. A sajtó- és szólásszabadság csak ez irány- 


ban létezett. Ezt tette jelenleg a papság is a maga fő felada- 


tává. A végvidéki lelkészek sürűn látogatták a bánt s az új 
királyi tanácsost, Gáj Lajost, tőlük utasításokat veendők. Ezen 
utasítások szerint aztán az evangelium s felebaráti szeretet 
hirdetői a gyűlölet, üldözés, lázadás apostolaivá lőnek. A szent 
igék helyett ilyetén beszéd hangzott le a béke és szeretet 
szószékéről : , Magyarok jőnek reátok, a nyert szabadságot 
tőletek elvenni. E vad csapatok gyermekeiteket leöldösik, 
nejeiteket, leányaitokat meggyalázzák; papjaitokat elűzik, s 
magyar lutheránus és kalvinista papokat hoznak magokkal 
számotokra. Nem leszen szabad az atyának gyermekével, a 

férjnek nejével anyai nyelvén beszélnie; hanem mindnyájan 
magyarul kényszeríttettek majd szólani" stb.") Hogy a nép- 
nek az efféle beszédek s fegyverre, harczra buzdító szózatok 
által felingerelt szenvedélye még erősebb tápot nyerjen: a 


"lelkészek mindenfelől nagy csoportokban vezették híveiket 


Zágrábba, a bán és Gáj Lajos tiszteletére. Üdvözlő beszédeikre 
a bán ily értelemben szokott válaszolni: , Testvérek, nektek 
még soha sem volt ilyen bánotok, a ki anyanyelveteken szólt 
volna hozzátok. Én szabadokká foglak tenni benneteket. De 
ezen nagy munkát magam nem végezhetem; erre a ti segít-. 
ségteket és közremunkálástokat is megvárom : miért jelen- 
leg vak engedelmességet kivánok tőletek. Csak így érhetjük 
el a nagy czélt. Bízzatok bennem, és szabadok, szerencsések 
lesztek." A. tisztelgés után e csoportok rendesen korcsmába 
vezettettek áldomásra. Gyakran a bán is megjelent köztök, 
s velök együtt ivott, mint például, a topoloveczi szerezsá- 
nokkal. Ezen izgatási módok mellett pedig mind lelkészek, 
mind világiak, kivált kenyértelen prókátorok, valóságos com- 
munistikus eszméket terjesztgettek a nép között, hirdetvén, 
hogy a Horvátországban lévő minden magyar családok javai 
lefoglaltatnak s a nép között osztatnak fel. Az ilyféle 
híresztelések, mint gondolni lehet, nagyon ínyére voltak a 
népnek, s több helyt, például Verőcze megyében, a parasz- 
tok földesuraik szántóföldeit, legelőit magok közt fel is osz- 
tották; kiket aztán csak katonai karhatalommal s börtön- 
zéssel lehetett a tulajdoni jog tiszteletére megtanítani. 

A. bán e működésének s a horvátországi ügyek ezen. 
állapotának híre april vég napjaiban érkezett Budapestre, s 
annak lakóit, kivált a fiatalságot lázas izgatottságba hajtotta. 
April 29-kén itt nagy lakoma adatott a radikál kör tagjai által 
az erdélyi küldöttségnek, mely Kolozsvárról a miniszteriumot 
jött vala üdvezleni. A lakoma alkalmával b. Wesselényi Miklós, 


ty Ezen hihetetlennek látszó egyházi beszéd töredékét lásd egy 
zágrábi horvát levelében a Pesti Hírlap 1848-ki május 31-kei (70-dik) 
számában. 

a horvátok és szerbek lázadásáról érkezett legújabb híreket 
előadván, kikiáltotta, hogy a haza veszélyben van, s polgár- 
társait fegyverre hívta fel. Indítványára a kör tagjai más nap, 
elnökük, gr. Teleki László által, kérelmet intéztek a minisz- 
teriumhoz, hogy ez, az országot fenyegető veszély elháritása 
végett, országos toborzás útján, önkénytesekből hadsereget, 
különösen egy nemzeti tüzérséget állítson; s az erre szüksé- 
ges költség megszerzése végett, minthogy a kincstár üresen 
került kezére, az ország lakosait szinte önkéntes adakozá- 
sokra szólítsa fel. Továbbá népszerű férfiakat küldjön szét, 
kivált az ország vegyes lakosságú s más nyelvű népségeihez, 
kik azokat a dolgok valódi állásáról s különösen arról, mit 
a magyarok és mit ellenségeik akarnak, felvilágosítsák. Végre 
pedig Jellasicsot, ki mint tisztviselő s polgár egyaránt súlyo- 
san vétkezett, hivatalátólelmozdítván honárulási pörbe fogassa. 

A miniszterium, mely ugyanazon napon vette Jellasics 
rendeleteit és nyilatkozványait, ezekből eléggé meggyőződhe- 
tetta bán pártütéséről. Sajnosan hatott reá különösen az, hogy 
a bánnak s párthíveinek sikerűlt a horvát és határőrvidéki 
népet azon balhiedelemre vezetni, mintha mind az, mi a ma- 
gyar kormány nevében történik, a király tudta nélkül s aka- 
rata ellenére történnék. E balhiedelem által oly annyira meg- 
gátolva látá a maga hatását az elcsábított népre, hogy azt már 
csak erőszak lehet képes engedelmességre s rendre téríteni; 
mert a dolgok, fájdalom, már oda jutottak, hogy békés esz- 
közök által nem lehetett többé fentartani a törvények tiszte- 
letét, meggátolni a lázadás kitörését. És bizonyára, néhány 
zászlóalj, rögtön Horvátországba küldve, valószinűleg meg- 
tette volna a maga hatását s nem hagyta volna annyira, mint 
történt, elmérgesedni a viszonyokat. Elégséges haderő által 
gyámolítva egy eszélyes és erélyes kormánybiztos még elejét 
vehette volna a lázadásnak. De e végré még nem volt elég 
hadereje a kormánynak, miután a bécsi miniszterium még 
mindig késett berendelni az osztrák tartományokban tanyázó 
magyar ezredeket. Az országban mindössze is csak tizen- 

nyolcz ezer sorkatona létezett, s ezek is jobbára németek, 
olaszok, lengyelek voltak, úgy hogy a kormány alig rendel- 
kezhetett négy-öt ezernél több katonával, kiknek hűségére 
bizton számíthatott volna. De még a magyar zászlóaljak tiszt- 
jeiben sem lehetett általában biznia. A felett, hogy ezek közt 
is sok idegen létezett, a fő hadi parancsnokok s más tábor- 
nokok, kik a német miniszteriummal folyton összeköttetésben 
voltak, s inkább ennek, mint a magyarnak engedelmeskedtek, 
a hadi fegyelemnél fogva még a különben hazafias érzelmű 
magyar tisztek engedelmességét is kétségessé tették. Ehhez 
járult, hogy a ráczok ellen, kik Ó-Becsén és Kikindán tényleg 
fellázadtak, szinte rögtön kellett kiküldeni némi haderőt; a 
fővárost és más városokat sem lehetett megfosztani minden 
fegyvererőtől; mert bár a magyar és német lakosság min- 
denütt a legkészségesebb engedelmességet tanusította a kor- 
mány iránt, de a zsidók ellen több helyt történtek kitöré- 
sek. Mind ezek felett fontolóra vévén még azt is, hogy a 
bécsi miniszterium menten ellenségesebb indulatot árult el, 
s mind inkább összebonyolítá a monarchia két része közti 
viszonyokat: bár mennyire óhajtott volna is a bán ellen 
mindjárt haderő által támogatott rendszabályokhoz nyúlni 
a miniszterium, azt az adott körülmények közt nem tehette ; 
s kénytelen lőn még békés eszközökben s különösen a király 
tekintélyében keresni mentőszert a minden felől növekedő 
zavarok lecsillapítására, a rend és béke fentartására. 

Az e végre tartott miniszteri tanácskozmányoknak, 
miként már fentebb, a bécsi miniszteriummal való viszo- 
nyok elbeszélésénél említettük, május 1-jén az lett határo- 
zata, hogy a főherczeg nádor s az elnökminiszter más nap 
Bécsbe utazzanak s a királytól oly rendeleteket eszközölje- 
nek ki, melyek a jelen bonyolult körülmények közt a bécsi 
miniszteriumot méltányosságra, a bánt és a zavargó horvá- 
tokat engedelmességre indítsák, egyszersmind pedig a horvát 
és határőrvidéki népet is meggyőzzék, hogy mind az, mit 
a magyar kormány rendel, a királynak is határozott akarata. 

" A csász. királyi kéziratok közől, melyek a nádor és 
Batthyáni Lajos eszközlésére május 6-kán s a következő 
napon keltek, azokat, melyek gr. Latour bécsi hadügy- 
miniszterhez intéztettek, már fentebb közlöttük; a horvát 
ügyeket illetőleg a következő két fontos királyi kézirat lőn 
a tett lépések eredménye : 

, Kedves báró Jellasics! Határozott és rendíthetlen 
akaratom, a Magyarország koronája alatt egyesült tartomá- 
nyok kormányának egységét, királyi szavamhoz s koroná- 
zási eskümhöz híven, a törvények értelmében fentartani; 
és soha sem fogom megengedni, hogy a magyar korona 
alatti tartományok közt fennálló törvényes kapocs önkényes 
rendeletek vagy egyoldalú határozatok által megtágíttas- 
sék. Minél fogva oda utasítom önt, hogy királyi helytartóm 
parancsainak s az általam kinevezett magyar felelős minisz- 
terium rendeleteinek, melyre én Magyarországnak s az ahhoz 
kapcsolt tartományoknak kormányzását az 1848-ki III-dik 
t. ez. által bíztam, a kormányzás minden ágaiban szorosan 
engedelmeskedjék, s ezen királyi akaratom teljesítésére 
hivatalos hatáskörében minden tekintetben felügyeljen. Kelt 
Bécsben 1848-diki máj. 6-kán. Ferdinánd m. k." 

István főherczeghez pedig ez ügyre nézve következő- 
leg irt a király : 

, Kedves öcsém főherczeg István! Miután hír szerint 
Horvátországunkban több helyeken elkülönzési törekvések 
merűltek fel, melyek a Magyarországgal és összes monarchiám- 
mal való egységre nézve következéseikben fölötte veszélye- 
sekké válhatnának: meghagyom kedveltségednek, hogy szük- 
ség esetére egy Ön előtt alkalmasnak látszó egyént, a szük- 
séges felhatalmazásokkal ellátva, királyi biztosul küldjön ki 
Horvátországba; kinek is kötelessége lesz, a hasonló merény- 
letek elnyomására szükséges szabályokhoz minden erélylyel 
nyúlnia. Kelt Bécsben 1848-ki május 6-kán. Ferdinánd m. k." 

E királyi kéziratokra támaszkodva, István nádor, máj. 
10-kén kelt rendeletében meghagyá a bánnak, hogy mind a 

fentebb említett, magában pártütést foglaló körlevelét, mind 
a rögtön itélő biróságok iránti rendeletét azonnal vonja vissza 
s őt ezen eljárásáról harmad nap alatt futár által tudósítsa. 
Az elnökminiszter pedig felszólítá őt, hogy á parancsnok- 
sága alatt létező katonaság számáról, elhelyezéséről stb. 
azonnal jelentést tegyen. Egyszersmind a horvát- és tót- 
országi megyék és városok hatóságainak is tudtára adatott, 
hogy a bánnak az alkotmánynyal és törvényekkel merőben 
ellenkező körlevele s rendeletei érvénytelenek ; és, hogy az el- 
szakadási merényletek megvizsgálására s megtorlására, a köz- 
béke és rend fentartására a kapcsolt részekbe kir. biztos fog 
kiküldetni. Más nap a nádor kir. helytartó b. Hrabovszky 
János altábornagyot s péterváradi fő hadi parancsnokot, 
királyi biztossá ki is nevezte, kötelességévé tévén : hogy mind 
a személy- s vagyonbátorságot helyreállítsa, mind az elszaka- 
dási törekvéseket sükeresen meggátolja, annak inditóit s elő- 
segitőit megfenyítse. Különösen meghagyatott a biztosnak az 
is, hogy a kapcsolt részek lakosságának kivánatait meghall- 
gassa, s mit a kedélyek megnyugtatására a törvény és méltá- 
nyosság határai közt csak tehet, végrehajtani el ne mulaszsza. 

E megbizás még csak átalános kifejezésekben adatott 
Hrabovszkynak, mert a kormány bevárni akarta, vajjon a 
bán teljesíti-e a kiszabott határidő alatt a hozzá intézett ren- 
deleteket. Voltak ugyanis számosan, kik e rendszabályoktól 
sükert vártak, nem hihetvén, hogy a bán, mint tisztviselő s 
fegyelemhez szokott katona, a fejedelem saját kezével irt 
parancsának is ellenszegűlni merészeljen. Mások ellenben, te- 
kintve, hogy a bán többször említett körlevele s egész eljárása 
által tényleg kitűzte a pártütés zászlaját, e rendszabályokat 
eleitől fogva erélytelenséggel vádolák, s eredménytelenségö- 
ket jóslák, hihetetlennek állitván, hogy a bán felsőbb befolyás 
nélkül cselekedett volna. És a következés hamar igazolta 
emezek élesebb belátását. Jellasics, az udvari reactio intézői- 
nek azon utasitásával hagyván el april közepén Bécset, hogy 
bár mi parancsot venne is a magyar kormánytól, vagy annák 

eszközlésére a királytól, az által magát legkevesbbé se engedje 
ellenforradalmi működéseiben megzavartatni, — a királyi le- 
iratot csakugyan félrevetette, kijelentvén, hogy, miután a 
király, az ő meggyőződése szerint, erkölcsileg fogoly s 
kényszerítve van a magyar kormány kivánata szerint cseJe- 
kedni: ő, a bán, e körülmények közt nem köteles engedel- 
meskedni a királyi parancsnak. A nádor és a miniszterium 
leveleit tehát, mint elébb úgy most is, felbontatlanúl küldé 
vissza, S tovább is folytatá megkezdett irányát; a közjöve- 
delmeket letartóztatta s azokról önkényleg intézkedék, a 
kormányrendeletek iránt engedelmes tisztviselőket letette 
s párthíveiből újakat nevezett stb.; s mind ezt, mielőtt 
báni hivatalába törvényesen még csak beigtatva is volt volna. 

István nádor tehát, letelvén a bán válaszára kiszabott 
határidő, május 14-kén Hrabovszky altábornagyot oda uta- 
sítá, hogy Zsitvay József segéd-biztos, Eötvös József kir. 
ügyigazgató, Fésüs György és Zerpák Ede kir. ügyészek ki- 
séretében a hely szinére menvén, Jellasicsot és pártja főbb 
egyéniségeit azonnal hűtlenségi s honárulási perbe fogassa, a 
bánt hivatalától s katonai tisztségétől függeszsze fel; és, e 
tényt minden polgári és katonai hatóságoknak tudtára adván, 
a bán által tett kinevezéseket semmítse meg, a törvényes 
tisztviselőket pedig helyezze vissza. Továbbá, a báni hatóságot 
is ideiglen a királyi biztosra ruházván át, felhatalmazza őt, 
,hogy az ország és kapcsolt részeihez tartozó határőrvidéken 
a téveszmékkel csábítgatott ezredeket nyelvök s vallásuk 
iránt a törvény értelmében hatályos nyilatkozványokban biz- 
tosítsa s nyugtassa meg. Mind azokban, mik törvényhozási 
intézkedést nem igényelnek, úgymint a szabad költözés, az 
ipar- s kereskedési űzlet s az őrvonali szolgálat könnyebbité- 
sének, az őrök napi díjazásának, a testi büntetés eltörlésének 
s az állami közmunka megszüntetésének tárgyaiban, mind 
azon engedélyeket tényleg megadhassa, melyek a határőrök 
részéről valóságos jótétemények gyanánt fogadtatnak, és őket 
meggyőzni képesek, hogy a magyar nemzet eltökélt szán- 

doka, határőrvidéki testvéreit a haza többi polgáraival 
egyenlő szeretettel átfogni, szabadságukat s jóllétöket elő- 
mozdítani. Mind ezek végrehajtására az egész őrvidéken s 
kapcsolt részekben lévő sorkatonaság és nemzetőrség a 
kir. biztos parancsai alá helyeztetett. Ezen intézkedések 
pedig a hatóságoknak is tudtára adattak. 

Kivánatos volt volna, hogy a. királyi biztos e rendele- 
teket elégséges haderő élén maga vigye be s hirdettesse ki 
Horvátországban; mi nem történvén, azok csak a szakadást 
öregbítették. Zágráb városa azok vétele után, máj. 15-kén 
azonnal közgyülést tartott. A főbiró s tanácselnök, felbontat- 
lanúl mutatván be a nádor s miniszterium leveleit a nagy 
számú gyülekezetnek, hosszú vita támadt, vajjon felnyittas- 
sanak-e azok, vagy bontatlanúl küldessenek vissza? És midőn 
a többség azokat végre felolvastatta s tartalmok köztudomásra 
jutott: a főnökei által felizgatott nép nagy zajjal követelé, 
hogy azok $Sz.-Márk piaczán nyilván égettessenek meg. Már 
indulóban volt a sokaság, midőn valakinek indítványára vég- 
zéssé lett, hogy a tény nyomosítása végett a nemzetőrség is 
állíttassék ki; s míg ez összedoboltatik, az őrjöngő nép, 
vezéreitől folyton tüzeltetve, a levelekkel a piaczra tolong s 
máglyát rak. Itt azonban Osegovics Metell, a bán nevében ki- 
vánja, hogy a levelek épségben tartassanak. A nép erre tö- 
megesen a bánhoz siet, tőle magától hallandó meg akaratát; mi 
megtörténvén, a leveleket visszaadta, s azok helyett a nádor 
arczképét éktelen szitkok s rivalgások közt égette meg. Az 
esti órákban, macskazene kisérete mellett, a miniszterek 
arczképeivel ismételtetett az auto-da-fé. 

Maga a bán, vévén a kormány leveleit, erélyes ellenál- 
láshoz készüle. A ,három egyesült királyság" hatóságaihoz 
mindjárt május 15-kén körleveleket intéze, melyek által az 
ajánlkozó önkénteseket azonnal összeiratni s felszereltetni 
rendeli, miszerint azok a kitüzendő helyen az első felszólításra 
azonnal összegyülhessenek. Intézkedjenek arról is, hogy a 
nemzetőrség, s ha kell, az egész nép, tömegesen, táborba 

szállhasson. Egy más rendeletében a következő napon meg- 
hagyta a hatóságoknak, hogy mind azon pénzeket, melyek 
hadtartásra fordíthatók, továbbá a fegyverek számát, a lőpor 
és ón mennyiségét tüstént írják össze; a sereg kiállítása körül 
működendő bizottmányokat válaszszanak; a sereg élelmezé- 
sére szükséges gabona megszerzése végett a tárakat s a Száván 
létező gabonaszállító hajókat foglalják le; s végre, kebelök- 
ből egy teljes hatalmú képviselőt küldjenek Zágrábba, ki a 
báni tanácsnak, a tartományi gyülés megnyitásáig, minden 
helykörülményekről értesítést adhasson. E tartományi 
gyülést néhány nap múlva junius 5-kére hirdette ki. 

E rendeletek kibocsátása után a végvidéki lelkészeket 
ismét magához rendelte s a nép megnyerésére, felizgatására 
alkalmas eszközök s módok iránt utasítással látta el. A köz- 
ségeknek, melyek a ki sem hirdetett új pozsonyi törvények- 
ről értesűlve még nem voltak, pecsétes okleveleket iratott, 
melyekben azokat a robot és földesúri adózások alól, mint 
állítá, báni hatalmánál fogva, fölmenti. Ily s hasonló módok 
által oda vitte az ügyet, hogy a felizgatott parasztság nagy 
része teljes készségét nyilvánitá a bán zászlai alá gyülekezni. 

Hol az efféle csábitások süker nélkül maradtak, ott 
katonai hatalommal, erőszakkal lépett fel. Igy történt egye- 
bek közt a túrmezei kerületben, melynek hazafias érzelmű 
nemes községeit derék grófjok, Jozipovics, ideje korán fel- 
világosította. Rég boszantá a bánt, hogy e községek lakos- 
sága minden csábitás és fenyegetés daczára is hű marad 
alkotmányos érzelmeihez s nem hajt fejet dictatori parancsai- 
nak; sőt mind szóval, mind iratban kinyilatkoztatta, hogy 
csak a törvényes magyar kormánynak fog engedelmeskedni. 
A. bán tehát, szilárdságukat megtörendő, május 25-ke éjjelén 
három zászlóaljjal s hat ágyúval lepte meg a békés kerületet, 
mely ügye igazságának érzetében nyugton várá a körülmények 
jobbra fordultát. A. lakosokat, kik, mint a régi banderiumok 
maradványai, szabadalmaiknál fogva századok óta bírván 
a nemzetőrség egy nemével, fegyverrel mindnyájan el valá- 

nak látva, lefegyvereztette; a kerület grófjának, az idején 
Pestre menekült Jozipovicsnak, s a többi tisztviselőknek 
házait megmotoztatta s kiraboltatta. A zsákmány azonban 
nem elégítette ki a rablók kincsvágyát : a gróf neje minden 
irományt és drága szert idején a goriczai templomba rejtett. 
Szerencsétlenségére, a rablók e körülményről értesülvén, a 
lelkészre is reátörtek s őt, mivel a gondjára bizottakat ki 
nem adta, vasra verték s a megye börtönébe hurczolták; a 
felkutatott irományokat, ezüstöt stb. elkobozták. A többi 
tisztviselők, kik idején tova nem menekültek, elfogatván, 
börtönbe vettettek; a  köznemesekhez pedig házanként 
katonaság szállásoltatott. j 

Ezen erőszaktétel nem áll elszigetelten a bán történe- 
tében. Ő a tartományban nem lakó földesurak, sőt még a 
királyi kamara pénztárait is egymásután lefoglaltatta. Ez 
történt egyebek közt az Erdődy grófok uradalmaiban;. ez. 
a zágrábi, varasdi, buccarii só- és harminczadi pénztárak- 
kal; sőt még egy stájerországi pénztárt is kifosztatott. 

Meglepőnek lehet vala tartani, ha a bánnak szoros össze- 
köttetése Bécsesel már eléggé ki nem világlott volna, hogy 
báró Ottenfels, nyugalmazott császári státustanácsos, május 
második felében a bán látogatására ment Zágrábba. Utazásá- 
nak czélja nem lett ugyan nyilvánossá; de senki sem kételke- 
dék, hogy a reactiot intéző udvari párt küldetésében járt el, 
s hogy ottlétével azon rendeletek is kapcsolatban léteztek, 
melyeket a bán ez időtájban bocsáta közre. Jellasics ugyanis, 
értesűlvén Hrabovszky altábornagy királyi biztosként való 
kiküldetéséről, egy újabb körlevelet küldött szét a tartomány- 
ban, s minden hatóságnak tudtára adta, hogy eddigi eljárásá- 
ról a királynak s Ferencz-Károly császári képviselőnek jelen- 
tést tévén, működése ezek által teljesen jóváhagyatott. Egy 
más rendeletében végre az egész népet hadi lábra állítván, 
a magyar határszélek hosszában őrvonalt rendezett. 

Míg a bán maga evvel foglalkodék, pártfelei egy választ- 
mányt küldöttek az udvarhoz, mely az egyesült három király- 

ság számára ideiglenes alkotmányt kérne a császártól. Hír 
szerint miniszteriumot is kivántak volna alakítani, melynek 
tagjaiúl Gáj, Osegovics, Bugovics, Vraniczán és Kukuljevics 
említtettek. A király azonban a küldöttséget csak az oldala 
mellett lévő magyar miniszter jelenlétében fogadhatván, oly 
értelmű válaszszal bocsátá el azt magától, hogy a magyar 
korona alatt egyesült tartományok kormányának egységét 
az alkotott törvények értelmében határozottan fentartani 
akarja. A horvát miniszterium ennél fogva nem jött létre. 

Az alkotmányos érzelmű horvátok e közben minden 
reményeiket Hrabovszkyban helyezék; az ő eljárásától vár- 
ták a báni kényuralom s rettegtetés megszűntetését, a rend 
helyreállítását. Ő azonban egyátaljában nem felelt meg a 
közvárakozásnak. Azon okból-e, mivel azt hitte, hogy itt 
csak félreértés létezik, s a kellő felvilágosítás után a bán 
nem késendik engedelmeskedni a király és ennek helytar- 
tója, a nádor parancsainak? — vagy mivel a rendelkezése 
alatt lévő határőrök engedelmességében nem bizott, s ennél 
fogva elégséges haderővel a bán ellen fel nem léphetett : ő 
is csak felszólítások, nyilatkozványok által kezdett mű- 
ködni. Mennyire számíthatni be hibául az erélytelenséget 
ezen különben derék hazafinak, ki hona iránti hűségeért 
utóbb szinte börtönnel lakolt; és mennyit kelljen a nehéz 
és bonyolult körülményeknek, különösen egy biztos és elég- 
séges haderő hiányának rovására írni : fölötte nehéz meg- 
határozni. A. bródi ezred katonasága ekkor még kész volt 
volna parancsának engedelmeskedni; de a többi határőri 
ezredek érzelmei, a sokféle izgatások után, már nagyon 
kétesek voltak. Annyi bizonyos hogy, ha a királyi biztos 
elég katonai erő kiséretében siet, mindjárt kiküldetése után, 
Horvátországba, és sikerül a pártütő bánt néhány befolyá- 
sosabb pártfeleivel elfognia vagy kiszalasztania : az elcsábí- 
tott nép szenvedélyét lecsilápítani, a rendet s békét helyre- 
állítani nem volt volna nehéz feladat; mert a mozgalom 

1848. Május. még a nemzet többségének érzelmeiben. De az elmulasztott 
alkalmas pillanat soha sem tért többé vissza. 

Hrabovszky tehát, mint mondók, erélyesebb eszközök 
helyett felszólitásokkal működék. Kihirdette Horvátország 
lakosainak a maga megbizatását, a király változhatlan 
akaratát a Magyar- és Horvátország közti törvényes kapcsok 
fentartása iránt. Tudtokra adta, hogy a király saját kéz- 
irata által inté a bánt engedelmességre a miniszterium 
iránt; hogy mint királyi biztos fel van hatalmazva. nem- 
zetiségök s nyelvök tekintetében biztosításokat adni; a 
katonai szervezet szigorát a végvidéken a nép kivánatai 
szerint megszelídíteni. Ezen s egyéb kivánatok meghallga- 
tása, s a törvények kihallgatása végett tartományi gyülést 

. hirdetett; Jellasicsot pedig Belovárra maga elejébe idézte; 
"hova aztán az albiztos és álladalmi ügyészek kiséretében 
május végén meg is indult. 

Mind ezen hirdetvényeknek azonban nem lett látszatos 
sükere; mert Jellasics megelőzte őt intézkedéseivel.  Fel- 
szólitásai nem is jutottak a nép tudtára; magának pedig, 
midőn Belovárra menendő a határszélig érkezett, az Őőr- 
vonal parancsnoka értésére juttatá, hogy báni parancs 
következtében őt, mint császári altábornagyot, igen, de 
mint királyi biztost nem bocsáthatja át a határokon. E 
körülmény meggyőzhette Hrabovszkyt, hogy puszta szóval 
már nem érhet ezélt küldetésében; ő mindazáltal egyátaljá- 
ban találkozni kivánt Jellasicscsal s utját folytatta; biztos 
társait azonban, kiknek személyeért, mint mondá, ezentúl 
jót nem állhat, Berzenczére utasítá. 

Miként találkozott, miről értekezett s mit végzett ő 
maga Belováron és Gradeczen Jellasicscsal, hivatalosan 
nem jutott köztudomásra. Horvátországból eredt magán 
tudósítások szerint, a bán egyebek közt oly iratokat 
mutatott, volna elő Ferencz-Károly főherczegtől s a dynasztia 
egy nőtagjától, melyekben a Magyarország elleni pártütés 
szervezésével egyenesen megbízatik; s annál fogva meg- 

hagyatik neki, hogy bár mily parancs érkezzék hozzá a 
kedélybeteg királytól, azt ne teljesítse. "Továbbá, hogy a 
bán Gradeczen Hrabovszkynak szivére kötötte, hogy Tót- 
országban a szerb érdekeket, melyeknek a horvát ügygyel 
semmi köze, lábra kapni s megerősödni ne engedje. Annyi 
bizonyos, hogy Hrabovszky, e találkozás után, semmi 
erélyesebb szabályhoz nem nyúlt, s a biztosi hivataltól 
minden áron szabadulni óhajtott és sürgeté is fölmentetését 
a kormánynál. Sőt a szerepek ezentúl mintegy fölcserélve 
tűnnek elő a vétkes bán s a megbüntetésére kiküldött 
királyi biztos között. A. péterváradi és bródi ezredek zászló- 
aljait, melyeket Hrabovszky az osztrák hadügyminiszter 
rendeletéből Olaszországba indított, Jellasics utközben le- 
tartóztatta; miért, mint látszik, előleg kicsinált dologért, 
őt soha senki nem vonta kérdőre. Mi még felötlőbb : nem 
sokára ezután Jellasics küldött egy királyi biztost, Nugent 
gróf személyében, Tótországba, követelvén Hrabovszkytól, 
hogy annak a parancsai alatt lévő határőrvidéki ezredek 
fölött teendő intézkedéseiben is engedelmeskedjék. 

Hogy e viszonyok alakításában, bár még be nem 
vallva, a dynasztia keze működik, senki sem kételkedett 
többé; mi annál inkább elkeseríté a kedélyeket, mivel 
ugyanezen időben Budapesten is oly dolgok történtek, mik- 
ből méltán azt következteté a közönség, hogy ügyeinket 
felsőbb hatalom bonyolítja. 

Báró Lederer Ignácz, lovassági tábornok s budai fő 
hadi kormányzó, a várhegyi fegyvertárban létező fegyverek 
kiadatásáért már több ízben felszólíttatott a miniszterium 
által. Eleinte, mint említők, tagadta, hogy a várban fölösleg 
fegyver léteznék. Majd a Béesből veendő parancstól füg- 
geszté fel a kivánat teljesítését. Május elején híre futott, 
hogy a miniszterium egy kiküldötte végre 14,000 lőfegyvert 
fedezett fel a fegyvertárban. E körülményből eléggé meg- 
értette a közönség, mily gyönge lábon áll miniszteriumunk 
függetlensége, s mily kevéssé hajólnak a dolgok új rendé- 
hez az utasításaikat még mindig Bécsből vevő katonai 
hatóságok. A. kedélyek e miatt mindinkább forrongani kez- 
dének a fővárosban; minek következtében ez május 10-kén 
egy sajnálatos eseménynek lőn színterévé. A történtek miatt 
bosszús közönség kevésbbé türelmes része, kivált a , Nemzeti 
kör" és a , Forradalmi Csarnok" ifjúsága, részint a gyönge- 

ségét mindinkább elárúló miniszterium ellen, mely a katona- 
ságnak parancsolni nem bir, tüntetést szándékozván intézni; 
részint az osztrák érzelmű főhadi kormányzót gáncsolandó, 
a mondott napon Lederernek macskazenét készített, minő- 
vel ez idő tájban többek, például gr. Zichy Ferencz, Nyéky 
Mihály s mások ellen szokta volt ellenszenvét kijelenteni 
a fővárosi zajosabb közönség. Több nap óta keringvén a 
tüntetés híre: Lederernek elég ideje lőn elkészülni annak 
fogadására s visszatorlására. A. tüntető tömeg esti tíz óra 
tájban nagy csöndben Budára, a Sz.-György terére vonult 
s Lederer szállása előtt megállapodván, tette következ- 
ményeit nem sejtve, jó kedvvel kezdi meg a macskazenét. 
De ugyanazon pillanatban trombita szó harsog a zagyva 
hangok közé, s a környéken fekvő középületekben elrejtett 
lovas és gyalog katonaság rohanja meg a fegyvertelen 
népet, s a nélkül hogy csak egy szóval is felszólitaná a 
szétoszlásra, szúrni, szabdalni, mészárlani kezdi azt. Az 
elrémült, fegyvertelen tömeg villogó szuronyok s meztelen 
kardok közt véres fejekkel, sérült tagokkal futamlik szét, 
leszúrt ifjakat s nőket, legázolt gyermekeket és véneket; 
hagyván a téren és utczákon. A. futamlók Pesten, a Forra- 
dalmi Csarnok előtt állapodának meg. Majd ,fegyverre, 
fegyverre!" kiáltások kezdenek hangzani minden felől, s 
készületek tétetnek fegyveresen menni vissza Budára, meg- 
boszúlni a szenvedett méltatlanságot. A zaj oda vonja 
Nyáry Pált is, ki aztán, több más tekintélyes szónokoktól 
gyámolítva, azon igérettel, hogy elégtételért tüstént a fő- 
herczeg-nádorhoz megyen, a tömeget némileg végre lecsön- 
desíti. De alig távozott ő, a város több részeiből katonaság 
vonul elő; mit a nép, kihívásnak tartván, újra fellobban s 
a közel fekvő templom harangjait félreveri. A fegyveres 
nemzetőrök száma perczenként nő s mind nehezebbé válik 
a forrongó kedélyeket a kitöréstől visszatartóztatni. Perczel 
Mór, rendőri főnök, szóhoz sem juthat. Éjtél után, egy óra 
tájban, midőn az ingerűltség már már legvégső fokára 

jutott, a főherczegtől végre visszatér Nyáry Pál, hírül 
hozván, hogy a katonaság minden beavatkozástól eltiltatott 
s a budai sajnos erőszak megvizsgálása megrendeltetett. 
A. tömeg ezután, bár ki nem elégítve s ingerült kebellel, 
lassanként végre még is szétoszlott. 

Más nap a miniszterium rendeletéből falragaszok valá- 
nak kitűzve a városban, annak lakosait csöndre, türelemre 
intők. A nép roppant számmal gyűlt egybe a muzeum terén. A 
közbéke ugyan nem zavartatott meg; de a tűrelem sokakban, 
kivált a fiatalságban, annyira megcsökkent, hogy a gyüleke- 
zetben szintúgy mint némely lapokban heves szózatok emel- 
kedtek a miniszterium ellen, mely bár magát függetlennek 
nevezi, erélytelensége miatt még sem volna képes magának 
Bécsben tekintélyt, a katonaságnál s a lázongó ráczok s hor- 
vátoknál engedelmességet szerezni. Valamint Lederer lakása 
előtt, mondák, nem birta megakadályozni a polgárvér folyá- 
sát : úgy a hazáról sem leend képes elhárítani a mindinkább 
növekedő veszedelmet. A. , Márczius Tizenötödike" ezímet 
viselő lap a lehető legkeményebb szavakban gáncsolá a 
miniszterium erélytelenségét kivált a katonaság irányában, 
melynek kebelében még mindig a megbukott kormány által 
kinevezett s azt visszaállítani törekvő egyének parancsolnak, 
s mely még megesketve sem volna az alkotmányra. 

A közönség egy részének ezen gáncsai, mind a mellett 
is hogy a másik rész ugyanazon időben bizalomszavazó alá- 
irási iveket köröztetett, annál mélyebb hatást gyakoroltak 
kormányunkra, mivel lehetetlen volt magának is nem éreznie, 
hogy a dolgok roszul állnak; a hazát mind több zavar, mind 
nagyobb veszély fenyegeti. Önmaga sem tagadhatá többé 
hogy, ha nem állott is hatalmában minden bajt elhárítani, 
minden bonyodalmat kiegyenlíteni; de több előrelátás, 
nagyobb erély mellett kormányra léptekor, sokat meg lehe- 
tett volna akadályoznia, sokat más irányba vezetnie, mi el- 
hanyagolva, valóságos veszélylyé fejlett. Ezen érzelem s a kö- 
zönség egy részének gáncsai ösztönül szolgáltak a kormánynak, 

ezentúl több erélyt s határozottságot fejteni ki a közügyek 
igazgatásában. 

A katonai erőszak okozóinak megfenyitését oly han- 
gosan követelé a közönség, hogy azt nemcsak mellőzni, de 
halasztani sem lehetett. Az esemény részleteinek megvizs- 
gálására Zoltán János belügyi államtitkár elnöklete alatt 
haladék nélkül vegyes bizottmány küldetett ki; b. Lederer 
Ignácz hivatalától felfüggesztetett, s a főhadi kormányszék 
elnökévé b. Boyneburg altábornagy neveztetett ki. Mint- 
hogy pedig Lederer, a botrány utáni napon, minden jelen- 
tés nélkül Bécsbe távozott, a vizsgáló bizottmány pedig őt 
magát is terheltnek nyilvánította: Eszterházy, a király sze- 
mélye mellett székelő miniszter felszólíttatott, hogy Lederer 
megjelenését a biróság előtt az illető helyen szorgalmazza. 

E birói vizsgálatok néhány napig élénken foglalkodta- 
ták a fővárosi közönséget. De nem sokára egy más, nagy 
fontosságú esemény ragadta magára a közfigyelmet. Híre 
érkezett, hogy május 15-én ismét forradalom tört ki Bécs- 
ben; minek következtében az ideiglenes alkotmány meg- 
semmisíttetett, s helyette az általános szavazatjog s egy- 
kamarás parlament kiáltatott ki az új közjog alapjául. Majd 
ismét azon újabb tudósítás lepte meg közönségünket, hogy 
Bécsben anarchia dúl s a császár, ezen újabb zavargás által 
kedélyében mélyen sértve, Bécset udvarával együtt titkon 
elhagyta és Innsbruck felé vette útját. 

E hírek rendkivüli hatást okoztak fővárosunkban. A 
mult napokban kissé nyugtalan közönségünket mintegy 
varázsütéssel komoly eszméletre térítették j; minek következ- 
tében a közérzület hangos roszalásban tört ki a cseh panszla- 
vismus ellen, melynek hívei arról vádoltattak, hogy ők s 
csak a végett bujtották fel a néptömeget, hogy a császárt 
s udvarát Bécsből eltávolítsák és nagy szláv birodalmi 
ábrándjaik könnyebb létesíthetése végett Prágába csalják. 
Részvéttel vádoltatott e zavargásban a megbukott bureau- 
kratia is, mely a császárt s udvarát folyton keblében óhajtó 

bécsi polgársággal akarta volna megutáltatni a forradalmat 
s általa helyreállíttatni a dolgok régi rendét. De bár hon- 
nan eredt is a bécsi népmozgalom, annak híre csak a rend 
és törvényesség érzelmeit s a nemzeti kormány iránti bizo- 
dalmat szilárdítá Budapest közönségében. Május 18-kán a 
nép ezrei díszmenetben vonultak az elnökminiszter lakása 
elébe s egy bizalmi emlékiratot nyujtottak át neki. Meg 
akará közönségünk mutatni a világnak, hogy megérett a 
kormányformára, melyet kivánt s felállított; mig a bécsiek 
nem tudják, mit csináljanak a kivívott szabadsággal. Meg- 
győzni akará egyszersmind a dynasztiát is, hogy Pesten nincs 
féktelenség s anarchia; hanem béke s rend uralkodik, és a 
kormány teljesen birja a nemzet bizodalmát. 

A. bécsi zavargások következtében a dynasztia súlyo- 
sabb körülmények közé jutott, mint bármikor volt eddigelé. 
Olaszországban, hol a milanói forradalmat a piemonti király 
egész erejével támogatá, a győzedelemre alig volt kilátás. 
Csehország, a német örökös tartományok maga Bécs is egyre 
forrongott. Frankfurtban lépésről lépésre látszék haladni 
megoldása felé a nagy német egység kérdése; minek, ha 
valóban létesül, múlhatatlan következménye az ausztriai 
császárság felbomlása s a nagy Németbirodalomba olvadása. 

A magyar miniszterium e pillanatot méltán forduló 
pontnak tartá a dynasztiára nézve. Úgy látta, hogy Bécs, 
azontúl valószinűleg németbirodalmi tartományi város, külön- 
ben is folyton forrongó, nem lehet tovább a magyar királyi 
ház székvárosa. A. dynasztiának, feltéve, hogy a német egy- 
ség létre jő, souverainitására nézve csak Magyarországban 
nyilt biztos jövendő; különben is ezen ország csak egymaga 
volt az egész monarchiában nyugodt és megelégedett új tör- 
vényeivel s kormányával. Miniszteriumunk tehát köteles- 
ségének tartá, oda hatni, hogy az udvar Magyarországba 
költözzék; ezt tegye birodalma alapjává s középpontjává, 
Budapestet a maga székvárosává. Ezt igénylé nemcsak a 
dynasztia méltósága, hanem Magyarország tekintélye is, mely, 

a felett, hogy a Németbirodalomtól független államot alko- 
tott, terjedelmére s népességére nézve is egymaga felét teszi 
a monarchiának. Javaslá ezt végre a közbéke érdeke is az 
országban; mert bizton várható vala, hogy az udvarnak 
jelenléte az országban azonnal véget vetend a horvát, szerb 
s minden más nemzetiségi mozgalmaknak. 

Miniszteriumunk tehát tüstént meghagyta Eszterházy 
herczeg külügyminiszternek, menjen haladék nélkül a király 
után s maradjon állandólag annak személye mellett. Végzéssé 
lett ezen kivül, hogy István főherczeg nádor, Széchenyi István 
és Eötvös József miniszterek mennél elébb Innsbruckba utaz- 
zanak, a dynasztiát arra kérendők, hogy Magyarország fő- 
városában telepedjék meg, azt tegye állandó székhelyévé. 

E felett tekintve az annyiféle irányban nyilvánuló mind 
európai, mind különösen a birodalmi mozgalmakat, s a hor- 
vátok és ráczok hovatovább mindinkább elmérgesülé zavar- 
gásait: nehogy amazok rohama a hazát s annak szabadságát 
veszélybe döntse; s hogy emezeket mennél elébb megszűn- 
tetni lehessen : még áthatóbb rendszabályok szükségét is érzi 
vala kormányunk. E végett a nádor, mielőtt Innsbruckba 
távoznék, egy miniszteri tanács végzése szerint, május 19-kén, 
a következő julius 2-kára Pestre országgyűlést hirdetett, 
s a törvényhatóságokat a népképviselők megválasztatására 
utasította. 

István nádor, Széchenyi és Eötvös miniszterek Inns- 
bruckban az udvarnál maga az eszme ellen, miszerint a 
dynasztia Budapesten telepedjék meg, nem találtak egyenes 
ellenvetésre. Feltételül mindazáltal az tűzetett ki, hogy az 
ország, nem sokára megnyilandó törvényhozásán, a dynasztiá- 
nak negyven ezernyi katonát adjon az olaszországi hadsereg 
szaporítására. A nádor s a miniszterek elfogadhatónak talá- 
ták a feltételt, s minden erejöket reáfordítani igérték, hogy 
az udvar e föltétele az országgyűléstől is elfogadtassék ; 
kivánták mindazáltal, hogy az udvar már az országgyülés 
megnyitására Budapestre költözzék. De az udvar mindenek 


1848. Május, 


Az ország- 
gyülés kihir- 
detése julius 

2-ára. 


1848. Május. 


188 Első könyv. Az átalakúlás válságai. 


előtt ama feltétel valósítását követelte, ahhoz kötvén a 
nemzet s kormánya óhajtásának teljesítését. 

A király és a királyné őszinteségében semmi kétsége 
nem volt s nem is lehetett a nádornak és a minisztereknek. 
Az eddigi események mindazáltal eléggé bizonyíták, hogy 
a titkos udvari reactio a király akaratát is elég ügyes és ha- 
talmas meghiúsítani: a megbukott bureaukratia, melynek 
tagjai, bár más czímek alatt, jobbára a kormányhivatalokban 
maradtak, s a katonaság, melynek főbb tisztjei az alkotmá- 
nyosságot általában gyűlölték, e végre a legbuzgóbb és haté- 
konyabb eszközül szolgált neki. Nehogy tehát, azon esetre, 
ha az országból, az udvar kivánata szerint, újabb negyven- 
ezer katona vétetnék ki Olaszországba, a horvát és szerb 
mozgalmak, az eddigihez hasonló alattomos szítogatás követ- 
keztében a hazára nézve veszélyessé váljanak; vagy, mitől 
szinte nem alap nélkül lehet vala tartani, az olasz háború 
szerencsés bevégezte után, az udvari párt, a horvát és szerb 
lázadással nyíltan szövetkezve, egész erejét Magyarország 
szabadságának elnyomására fordítsa : a legnagyobb óvatosság 
kivántatott kormányunk részéről. Széchenyi és Eötvös ennél 
fogva, a Pestről vett utasítások szerint, egy újabb előadást 
tőnek az udvarnál. Kijelenték, hogy a miniszterium kész 
ugyan eleve is biztositani az udvart a negyvenezernyi segély- 
had megszavazása iránt: a maga részéről mindazáltal fel- 
tételül köti ki, hogy az udvar mindjárt az újonczok meg- 
szavazása után Budapestre jőjjön, és hogy a horvát moz- 
galom megszűntetését addig is erélyesen eszközölje; e vé- 
gett Jellasicsot azonnal magához rendelje s békére kény- 
szerítse, vagy, ha tán megjelenni s engedelmeskedni vona- 
kodnék, őt minden hivatalaitól megfosztván, forma szerint 
pártütőnek, felségsértőnek s hazaárulónak nyilatkoztassa. 

Az udvar e feltételek elfogadását ném tagadhatta meg 
kormányunktól a nélkül, hogy rosz hiszemét s Jellasicscsal 
való egyetértését el ne árulja. Különösen a királyné közben- 
járására tehát május 29-kén újabb királyi kézirat küldetett 

Jellasicshoz, őt haladéktalanúl Innsbruckba idéző. A nádor s 
a két miniszter a legszebb reményekkel tértek vissza Inns- 
bruckból; hova aztán Batthyáni elnökminiszter utazott el pár 
nap múlva, hogy Jellasicscsal találkozzék, a sajnálatos vi- 
szályok kiegyenlítését személyesen megkisérlendő. És kétséget 
nem szenved, ha az udvar e végzésekhez hű marad s tekintélyét 
a horvát és szerb mozgalmak elfojtására őszintén reáfordítja : 
a béke s egyetértés rövid idő alatt visszatért volna a külön- 
féle nemzetiségek viszonyaiba. De fájdalom, a király és a 
királyné jó szándokát a hátok mögött titokban működő reactio, 
mihelyt az olasz háború kissé jobb fordulatnak indult vala, 
azonnal mindenképen meghiúsitani törekedett. 

Kormányunk, miként maga a legőszintébb indulattal 
óhajtá a kiegyenlítést, egyelőre még az udvar jó akaratában 
sem vesztette el ugyan minden bizalmát: a haszon, mely e 
kiegyenlítésből mind az országra s annak valamennyi nem- 
zetiségeire, mind magára a dynasztiára is áradandó vala, 
oly nagy s oly kézzel fogható volt, hogy az eddigi szomorú 
tapasztalatok után sem volt képes megválni ama reménytől, 
hogy ezen újabb kisérlet még is csak jó eredményre vezetend. 
De tapasztalatai után már még is óvatosabbá s eszélyesebbé 
lett, mintsem hogy e remény mellett, addig is míg annak 
valósultát látná, a béke fentartásának hatékonyabb esz- 
közeit előkészíteni elmulasztotta volna. 

E napokban több olyféle intézkedéseket tőn a minisz- 
terium, melyek különösen a horvát és szerb zavarok terjedé- 
sének meggátlását czélozták. . Mivel a hadügyminiszter, 
Mészáros Lázár tábornok, még nem érkezett meg Olaszország- 
ból, a hadügyi tárczát ideiglen kezelő elnökminiszter a kül- 
földre, különösen Belgiumba s Poroszországba fegyverek 
vétele végett biztosokat küldött; a hazában pedig minden 
fegyverművest az állam szolgálatába fogadott. A Pesten szál- 
lásoló Zaniniféle olasz ezred zászlóalját Hrabovszky parancsai 
alá az alföldre szállította. Nehogy Horvátország felől, hol 
Jellasics a Dráva mentében őrvonalt állított, a hazát veszély 

érje, Eszéknél Ottinger vezérőrnagy parancsa alatt öt ezernyi 
rendes katonaságból álló tábort vonatott össze. És Csányi 
Lászlót azon vidékre teljes hatalmú királyi biztossá nevezvén, 
általa a szomszéd megyék nemzetőrségének egy részét is a 
táborba rendelteté, hogy a horvátok betörése ellen a Dráva 
jobb partján szinte. őrvonalt képezzenek. A lázongó szerbek 
fékentartására pedig Szeged táján határozott egy tizenkét 
ezernyi hadsereget összpontosítani; és, minthogy ez az Or- 
szágban létező tizennyolcz ezernyi katonaságból, más 
vidékek védetlenül hagyása nélkül, ki nem telt: a székely 
határőri ezredekhez intézett felszólítást hogy, bár a két 
haza egyesülése tényleg még nem ment végbe, a magyar 
nemzet felett tornyosodó veszély elháritása végett tüstént 
a szegedi táborba indúljanak. 

Mind ezeknél nagyobb sikert igére két más rendelet, 
melyek egyike a honvédseregnek, másika a nemzeti banknak 
vetette meg alapjait. A. honvédsereget illetőleg, annak lét- 
száma, a május 16-kán kelt rendeletben, egyelőre tíz zászló- 
aljra szabatott, melyek mindenike ezer honvédből állana; a 
zászlóaljak toborzás által három évi szolgálatra ajánlkozó 
önkéntesekből valának felállítandók. Hogy az alakúlandó 
sereget alkalmas tisztekkel s tüzérséggel mindjárt kezdet- 
ben el lehessen látni, a rendes hadseregnél szolgáló, vagy 
abból kilépett s nyugalmazott hazafiak szólíttattak fel, 
vállalnának ,a királyi trón, haza és alkotmány védelmére" 
az ország e külön hadtestében szolgálatot. 

És alig kezd vala hangzani a toborzók zenéje, a magyar, 
német és tót ajkú fiatalság vetélkedve gyűlt a zászlók alá. A 
felesküdött közvitéz, 20 pftnyi foglaló pénzen s felszerelésen 
felül, naponként nyolcz, a tizedes tizenhat, az őrmester hu- 
szonnégy krajczárnyi díjat, tehát kétszer annyit huzott mint 
a sorkatonaságnál. De nem annyira e fölemelt dij, mint az 
általában élénkké vált hazafiúi lelkesedés tölté meg oly 
hamar a zászlóaljakat. A legelsők, kik felesküvének, jobbára 
iskolákat végzett, vagy még azokat látogató mívelt ifjak és 

iparos segédek valának. A lelkesülés még a zárdák s papnö- 


veldék falai közé is behatolt, s azokból számos növendék "" 


fegyverrel cserélte fela szent könyveket. De a földmivelő 
osztály sem maradt el; sőt ez adta a legszámosabb járulékot. 
A rendes hadsereg szolgai, sőt több tekintetben embertelen 
fegyelme s német vezénylete miatt a katonáskodást népünk 
eddigelé méltán a legnagyobb áldozatnak tartá, s attól har- 
czias erkölcsei mellett is idegen volt. A kinek csak módjában 
állott, pénzen váltotta meg magát, ha a sors az újonczozáskor 
reáesett; a többiek, kik magokat nem válthatták meg, vagy 
pénzért mások helyét pótolták, szomorúan, könyeiket roko- 
naikéval vegyítve, hagyták el az atyai házat, melyből számos 
évre s legtöbbször idegen országba kell vala költözniök, meg- 
fosztva minden polgári jogaiktól, s a bot és vessző embertelen 
uralma, alatt élniök. Most a jobb birtokúak közől is számosan 
beiratták magokat s hazafiúi lelkesedéssel léptek át a szülői 
küszöbön a zászlók alá, tudván, hogy nemzeti vezénylet s 
emberséges fegyelem alatt, hazájokban s polgári jogaik bir- 
tokában maradnak, s annak védelmére, nem pedig más 
népek elnyomására viselendik a fegyvert. 

Mészáros Lázár tábornok s hadügyminiszter, az olasz- 
országi seregből valahára elbocsáttatván, s május 25-kén tár- 
czáját átvévén, azonnal nagy munkásságot fejtett ki az újoncz 
honvédhad szervezésében. E tíz zászlóalj, mely rövid idomí- 
tás után haladék nélkül a zavargó ráczok ellen küldetett, ké- 
pezte magvát azon, nem sokára másfél százezerig emelkedett 
honvédseregnek, mely európaszerte bámult hősies vitézsége 
által újoncz létére is annyi diadalt nyert a harczok mezején. 

Nem kevesebb munkásságot fejtett ki a pénzügyminisz- 
terium. Mondók, hogy Kossuth Lajos, pénzügyminiszter, mint 
egy négyszázezer forinttal vette át a kincstárt, ámbár az évi 
egyenes adó abba már jobbára befolyt vala. Az untalan meg- 
ujúló, vagy inkább folyton tartó bécsi zavargások nem enged- 
vén élénkűlni a kereskedelmi forgalmat, mit a februári forra- 
dalom rögtön pangásba sülyesztett, a többi közjövedelmek 

szűkebben folytak, mintsem hogy azokból a megszaporodott 
közköltségeket fedezni lehetett volna. Az új honvédsereg 
felállítása, a hazában s a külföldön megrendelt fegyverek 
s más felszerelési tárgyak beszerzése, az igazgatás minden 
ágaiban szükségessé vált új szervezés szükségleteinek fede- 
zése roppant összegeket igényeltek. S a bevétel egyátaljá- 
ban nem volt arányban a kiadásokkal, 

A pénzügyminiszter ez okból már april végén értekezett 
a pesti kereskedelmi bank igazgatóival s a kereskedők testü- 
letének kitünőbb egyéniségeivel az iránt, minő pénzügyi mun- 
kálattal lehetne legalkalmasabban az ország rendkivüli 
szükségletein s egyszersmind a kereskedés nyomott állapotán 
segiteni, azon felül pedig a középponti vasut mennél elébbi 
kiegészítését előmozdítani? Az értekezletek eredménye lőn 
hogy, miután a háborgó időben kölcsönre előnyös feltételek 
alatt szert tenni alig lehetne, bankjegyek kibocsátásához 
kell folyamodni. Alapelvűl erre nézve az tüzetett ki, hogy a 
közköltségek fedezésén kivül oly tártaléktőke is teremtessék, 
melynek alapján tökéletesen fedezett kamatlan kincstári 
jegyeket lehessén kibocsátani. Végzéssé lett egyszersmind, 
hogy a kincstári jegyek oly kis értékeket képviseljenek, 
miszerint általok a közforgalomban naponként nyomasztóbbá 
vált azon szükségen is segítve legyen, mely az ezüstpénz- 
nek mind gyérebbé létele következtében az apró pénz 
hiányából származott. Mert hasztalan szólalt fel kormányunk, 
hasztalan a pesti kereskedelmi testület is a bécsi bankjegyek 
hitelének szilárditására. A közönség, az 1811-ki s 1816-ki 
szomorú tapasztalatok után, minden biztosítások daczára is 
végkép elveszté bizodalmát a bécsi bankjegyekben, mióta 
értesült, hogy körülbelül tíz annyi bankjegy van forgalom- 
ban, mint a mennyi annak érczalapja. KE bizalmatlanság 
első s legérezhetőbb következése lett pedig, hogy az ezüst- 
pénz mint ritkábbá lett a forgalomban. 

A kibocsátandó kincstári jegyek érczalapjának meg- 
szerzése végett, a mennyire az a hazai bányatermékekből ki 

nem telnék, a következő módhoz nyúlt a kormány : május 
19-kén felszólíttatott az ország polgárainak hazafiúsága, hogy 
figyelembe vévén a veszélyes körülményeket, a mi nélkü- 
lözhető érezpénzzel s aranynyal és ezüsttel bírnak, tegyék 
azt, akár kölcsön-, akár ajándokképen a haza oltárára. Sőt, 
hogy a szegényebbek vagy azok se zárassanak ki a haza- 
fiúi áldozat dicsőségéből, kik aranynyal s ezüsttel ugyan nem, 
de fölös termesztményekkel bírnak : tudtára adatott a közön- 
ségnek, hogy minden gyártmány s termesztmény is, mi 
könnyen pénzzé fordítható, elfogadtatik. A. ki adalékát nem 
ajándok-, hanem kölcsönkép előlegezi, a kormánytól három, 
hat vagy tizenkét hónap múlva beváltandó öt százalékos 
kincstári utalványokat veend. Az e módon, valamint a bá- 
nyák termeléséből s egyéb közjövedelmek útján begyülendő 
nemes érczből a kormány egyelőre öt millió forintnyi ala- 
pot alkotand, s annak fedezete alatt tizenkét és fél milliónyi 
egy és két forintos magyar pénzjegyeket bocsátand ki. Az 
érczalap őrzése s a pénzjegyek kibocsátása, ellenőrség vé- 
gett, a pesti kereskedelmi bankra bizatott. 

E hirdetmény után nem sokára a hazafiúi áldozatkész- 
ség gyönyörű példáinak lőn tanúja a közönség. A gazdagok 
mázsánként ajánlák fel arany- s ezüst-szereiket; a szegényeb- 

.bek, kiknek tán csak néhány ezüst kanala volt, ezeket is 
a haza oltárára tették. Mások kész pénzzel, gabonával vagy 
gyártmányaikkal, posztóval, vászonnal járultak a közszük- 
ségek fedezéséhez. Alig találtatott valaki, még a csekélyebb 
díjú hivatalnokok közől is, ki díjának egy részét, sokaktól 
csak szigorú gazdálkodással nélkülözhetőt, nem ajánlotta volna 
fel áldozatul. És, mi a közlelkesedésről tesz tanúságot, az 
ingyen ajándékok csaknem egy arányban gyűltek a kölcsö- 
nökkel. Több helységek, melyek dézmailletéköket elébb pénz- 
ben fizették volt, ez most meg lévén szűntetve, az e végre 
számos évek alatt gyűjtögetett tőkéjöket hozták áldozatul. 

A. pénzügyminiszter ezen áldozati készségből meggyő- 

ződvén, hogy a szükséges érczalap, a bányatermelék hozzá- 

1848. Május. járultával, rövid idő alatt összegyülend, a pesti kereskedelmi 
bankkal az állam részére következő szerződést kötött: 

A. magyar álladalom nevében a pénzügyminiszter a ke- 
reskedelmi banknál aranyban s ezüstben öt millió ftot tesz le, 
s ezen alapon tizenkét s fél millió forintot bocsát ki bank- 
jegyekben. Ezen arány változatlan marad. A. mennyiben az öt 
milliónyi ércz csak részenként tétetik le: a bankjegyek ki- 
bocsátása is azon arányban történik. A letett érczalaphoz a 
bank csak azon mennyiségig nyúlhat, a melyben a jegyek be- 
váltás végett előmutattatnak. A bankjegyek készíttetése s ér- 
tékök meghatározása a pénzügyminisztert illeti; a készítés- 
nél mindazáltal a banknak egy biztosa is folyton jelen leend. 
Kezelési költségeinek pótlása fejében a banknak egy millió 
forintnyi bankjegy kamat nélkül kölcsön adatik. Más harmad- 
fél millió, szinte jegyekben, öt százalékos kamat mellett az 
ipar s kereskedés gyámolítására fordíttatik. Ezen negyedfél 
milliónyi kölcsön biztosításául a banktársulat a maga minden 
vagyonát leköti. A. bankjegyeknek az érczalapot meghaladó 
fölös értékéért ellenben az állam azon kötelezettségével ke- 
zeskedik, hogy azokat pénztáraiban fizetésként fogadja el. 

E pénzügyi munkálatnak, bár aránylag csekély összegre 
terjedt, több jótékony eredménye lett : a kincstár, időszerinti 
szükségei fedeztettek; a magyar pénzjegyeknek hitel nyitta- 
tott, és a pénzforgalom élénkíttetett, mi az ipart s kereske- 
dést gyarapítván, az ország adófizetési képességét is nevelte ; 
és végre, miután csak egy és két forintos pénzjegyek bocsát- 
tattak ki, a kis pénznek hiányát, mi az ezüst forgalmának 
megszünte után már sajnosan éreztetett, némileg fedezte. 
Egyébiránt, ezen pénzjegyeket még azért is határozta oly 
kicsinyre miniszteriumunk, nehogy oly színben tűnjék fel 
Bécsben, mintha az osztrák bankjegyekkel akarna verse- 
nyezni. Mind erről, kellemetlen surlódások kikerülése végett, 
azon kijelentéssel értesíté kormányunk a bécsi miniszteriumot, 
hogy reményli, miképen ezen egy és két forintos magyar 
pénzjegyek a bécsi banknak is nyújtandanak némi előnyt, 

valószinű lévén, hogy a magyar közönségnél ezentúl csök- 


kenni fog a bécsi bankjegyek ezüstre váltásának igénye. 

De pénzügyminiszterünk e nyilatkozata nem talált 
Bécsben méltánylatra. Alighogy a munkálat programmja 
kibocsáttatott, a bécsi miniszterium már is nyakrafőre sietett 
hasonló egy és két forintos jegyeket kibocsátani; mit rég- 
óta fölszerelt műhelyeivel Kossuthnál jóval elébb is léte- 
síthetett. Majd, junius 14-én, a bécsi bankkal egyetértve, 
oly nyilatkozattal lepte meg kormányunkat, hogy miután a 
bécsi bank 1816-ban az egész monarchiára nézve kizáró 
szabadalmat nyert, s a magyar pénzjegyek kibocsátása a 
szabadalmat sérti: jogosan véli követelni kormányunktól, 
hogy magyar kamatlan pénzjegy ne tétessék forgalomba. . 

Az osztrák pénzügyminiszter e nyilatkozata ismét 
azon tények közé tartozott, melyek egyenesen megtámadták 
Magyarország állami függetlenségét. Fölösleg volna hosszan 
indokolni, hogy ilyféle szabadalom, az alkotmányos Magyar- 
országra nézve, a törvényhozás megegyezte s felhatalma- 
zása nélkül kötelező erővel soha sem bírhatott. A pénzügy 
minden alkotmányos országban egyike lévén a törvényhozás 
. legfontosabb tárgyainak, azt, régibb törvényeink tanúsága 
szerint, a királyi hatalom nálunk sem intézhette önkénye 
szerint. S a század elején, a franczia háborúk alatt, elég- 
szer tiltakozott is az országgyűlés azon sérelem ellen, hogy 
a pénzügyet a király törvényellenes módon kezelteti s az 
országot, lakosainak nagy kárára, értéktelen pénzjegyekkel 
árasztja el. Újabb időben, mióta a bécsi bank némileg jobb 
állapotba hozta a forgalomban lévő pénznemek ügyét, tör- 
vényhozásunk, annyi egyéb súlyos alkotmánysérelmek közt 
erről hallgatott ugyan; de a bécsi banktársulat kizáró sza- 
badalmát, s az általa kibocsátott pénzjegyeket, a kormány 
minden ügyekezetének daczára sem törvényesítette. E tárgy 
az 1825-ki országgyűlésen hosszú s heves vitákra szolgál- 
tatott alkalmat. A rendek, daczára a kormány minden sür- 
getéseinek, hajlandóbbak voltak, saját magok kárávalis, 

1848. Junius. rendezetlenűl hagyni az 1811-ki szerencsétlen financzmun- 
kálatok által megzavart magán-pénzviszonyokat, mint a 
bécsi kormány által kivánt azon alapot fogadni el, mely 
szerint a bécsi bank s evvel együtt azon elv, hogy a király 
a pénzviszonyokat törvényhozáson kivül szabályozhatja, ha 
csak mellékesen is, elismertetett s törvényesíttetett volna. 
Az 1825-ki diétai viták- s feliratokban ekként élénk tilta- 
kozás vettetett közbe a bécsi bank üzlete és szabadalma 
ellen Magyarországban; bár azt megváltoztatni képes már 
nem lévén, jobb alkalomig tűrni kényteleníttetett az ország. 
E bankszabadalom tehát, mindamellett is hogy a bécsi bank 
eddigelé csak egymaga bocsátott ki kamatlan pénzjegyeket, 
nálunk soha sem bírt, nem bírhatott kötelező erővel. Minél 
fogva az osztrák pénzügyminiszterium junius 14-kén kelt 
nyilatkozata nem kevesebb volt, mint a magyar alkotmány- 
nak s az ország legújabban is biztosított kormányzati füg- 
getlenségének megtámadása. Hogy azonban ezen ellenséges 
kisérletét a jóakarat külszinével palástolja, késznek nyilat- 
kozott a bécsi kormány, a maga új egy és két forintos 
jegyeiben tizenharmadfél millió forintot kölcsönözni Magyar- 
országnak; de oly feltétel alatt, hogy a bécsi bank kizáró 
szabadalma itt is elismertessék s más papirpénz ne bocsát- 
tassék ki. 

De kormányunk, bár az ajánlott kölcsön által ez idő 
szerint sok gondot elhárítva látott volna is vállairól, nem 
érzé magát feljogosítva; e csekély s mulékony haszonért 
feláldozni az ország pénzügyeinek függetlenségét. Határoza- 
tánál tehát, az egy és két forintos pénzjegyek kibocsátását 
illetőleg, továbbra is megmaradt. Az osztrák miniszterium, 
e miatt boszús, az által akarta haragját éreztetni kor- 
mányunkkal, hogy a magyar pénzjegyek elfogadását az 
osztrák közpénztáraknál megtiltotta. De a közönség e 
tilalmat nem vette figyelembe : pénzjegyeink a közforgalom- 
ban kelendőbbek voltak, mint az érczalap nélkül kibocsátott 
egy és két forintos bécsi jegyek. Kormányunk mindazáltal 

nem vélé visszatorlás nélkül hagyhatni a bécsinek e barát- 
ságtalan rendeletét, s a magyar közpénztáraknál szinte 
eltiltotta az új bécsi jegyek elfogadását, melyeknek kibo- 
csátása egyébiránt sem adatott hivatalosan tudtára. És 
így mérgesedett el mindinkább a pesti és bécsi miniszteriumok 
közti viszony, miután emez minden érintkezésben ellenséges 
indulatot tanúsított, s harczra kelt az ország függetlensége 
ellen, amannak pedig sem kedve sem joga nem volt ezt 
feláldoznia. 

Mialatt a honi fiatalság oly lelkesedéssel sietett a. 
honvédzászlók alá, hogy a toborzást junius közepén már 
meg lehetett szüntetni: az országon kivül lévő magyar 
ezredek legénységét is megszállotta a honszeretet lelkese- 
dése. A Würtembergi király czímét viselő huszárezrednek, 
mely huszonegy év óta folyton Galicziában tanyászott, 
második százada adta ebben az első — a katonai fegye- 
lemmel ugyan ellenkező, de a rendkívüli körülmények közt 
bizonyára kimenthető, hazafiúi" szempontból pedig dicső, 
lélekemelő példát. E huszárok, a honi lapoknak egy hoz- 
zájok is eljutott példányából megértvén, hogy hazájok 
veszélyben van, nem gondolva avval, hogy a hadi szabályok 
a zászló elhagyását iszonyú szigorral büntetik, egyedül a 
honszeretet ösztönét követve, s Fiáth Pompejus hadnagy 
biztatásaira összeesküvének, hogy szülőföldjök védelmére 
hazaszökjenek. Május 28-kán felkészűlvén, tisztjeiket ko- 
csikra rakták, a Dnieszteren átusztattak, s huszonegy óra 
alatt tizenhét mértföldet haladva, a mármarosi határszé- 
lekre, onnan harmad nap Szigetre érkeztek. E századot 
utóbb még négy más század követte. 

A. hazaszeretet e példáját utóbb más ezredek legény- 
sége is utánozta; de, fájdalom, több ízben szerencsétlenül. A 
Würtemberg-huszárok fegyelemsértéséről értesült bécsi had- 
ügyminiszterium, a helyett hogy, kormányunk folytonos 
sürgetéseinek engedve, hazabocsátotta volna, a határszélek- 


től még távolabb vidékekre szállásoltatta el a künn lévő 

magyar katonaságot. És midőn több ezred legénysége ennek 
daczára is, megkisértette a hazajövetelt, jobbára elfogattak 
s hazaszeretetőkért aztán rettenetesen lakoltak. Egynémely 
huszárcsapatnak mindazáltal mégis sikerűlt elérnie a haza 
határait, melyen belül aztán dicsőítve s ünnepelve fogad- 
tattak honfitársaiktól. Legkitünőbb volt ezek közt a császár- 
huszárok egy osztálya, mely, Sréter százados és Dessewffy 
hadnagytól vezényelve, Prága vidékéről ezer veszély közt 
s az utána és elejökbe küldött csapatokkal folyton har- 
czolva, nagy veszteséggel ugyan, de végre mégis bejutott 
a hazába. 

Azonban, a mily örömet ébresztett e hazafiúi hűség 
a közönségben, oly aggodalomra szolgáltak okúl ama surló- 
dások, melyek, a rosz akaratú idegen tisztek bujtogatásai 
következtében, az országban létező idegen katonaság s a 
honvédek közt napról napra szaporodtak. E surlódásokból 
jun. 11-kén valóságos harcz fejlett ki Pesten, a Károly- 
kaszárnyában, hol egy olasz zászlóalj az újoncz honvédek- 
kel együtt szállásolt. A kitörésre egy olasz közvitéznek egy 
honvéd tulajdonán elkövetett orzása szolgált okúl. A viszály 
veszekedéssé, ez véres harczczá nőtt. Midőn az olaszok a 
honvédekre tüzelni kezdtek, a nép is mind nagyobb töme- 
gekben gyűlönge a laktanya felé, s a harangokat félreverve 
nevelé a zavart. Majd a többi laktanyákból is katonaság, 
a városból nemzetőrség sietett a mind mérgesebbé vált vere- 
kedés helyére. Végre Mészáros hadügyminiszter is elősietett 
Budáról, hol épen minisztertanács tartatott volt; s miután 
a népet a kaszárnyától a kirendelt lovassággal nagy bajjal 
elmozdította, a tüzérek s granátosok által a laktanyát is 
elfoglalván, végre a verekedő feleket is elzárta egymástól. 
Legtöbb hatása lett annak, hogy a felbőszűlt olaszok közt 
személyesen megjelenvén, őket anyanyelvökön tartott szó- 
noklata által higgadtabb megfontolásra birta. JE féktelen 
verekedésben mind a két részről több áldozat esett: a hon- 
védek közől három tiszt s négy-öt közvitéz; az olaszokban 

egy tiszt s néhány közlegény maradt halva, a még számo- 
sabb sebesültek között. Mészáros fegyverletételt kivánt az 
olaszoktól, kik azonban, a nép dühétől tartva, ezt tenni 
mindaddig vonakodtak, míg a hely színén szinte megjelent 
István főherczeg által fel nem szólíttattak. Az ekként le- 
fegyverzett olaszok aztán, a közönség elégtételére, még az 
napon gőzhajóra szállíttatván, Komáromba vitettek. A. közön- 
ség titokban működő kezeket gyanított lappangani e szá- 
nandó rendetlenségben; az eseménynek azonban semmi poli- 
tikai színe sem volt, sem más következménye nem lett, mint 
hogy a megalázott rendes katonaság egy része még elégü- 
letlenebb lett a dolgok új rendével. 

MÁSODIK KÖNYV. 


A SZERB LÁZADÁS ÉS A HORVÁT PÁRTÜTÉS 
TÉNYLEGES KITÖRÉSE. 


ELSŐ FEJEZET. 


A. szerb mozgalom az innsbrucki küldöttség 
visszatértőig. 


. Mialatt a magyar kormány pénzt és haderőt gyűjtve 
készüle a haza védelmére, s ennek következtében a váro- 
sok és falúk utczáit a toborzók zenéje s az újonczok dala 
tölté el; mialatt, más részről, a törvényhatóságokat a nem- 
zetőrség szervezése, s a julius 2-ra kihirdetett országgyű- 
lésre küldendő népképviselők megválasztatása foglalkodtatá : 
a vészfellegek mindinkább tornyosodnak vala az ország déli 
vidékein: a rácz lázadás és a horvát pártütés tényleges 
kitörésig fejlett. 

Ugyanazon időben, midőn a szerbek zavargásának elfoj- 
tása végett, mint említők, Szegeden egy hadtestet összegyűj- 
teni határozott, egyébként is nagyobb erélyt kezd vala ki- 
fejteni kormányunk. Rajasics karlóczai érsek kihívó válasza a 
nádor levelére, s a királyi biztos, Csernovics Péter, békére intő 
levelének az odbor általi megégettetése végre kimerítették a 
kormány türelmét. Csernovics eljárásában, bár annak süke- 
retlenitésére több, általa el nem mozdítható akadályok is be- 


1845. Junius. 


folytak, fő hiba az erély hiánya volt. Ennek pótlása végett — 


a kormány május 24-kén Vukovics Sebő Temes megyei al- 
ispánt is királyi biztosnak nevezte ki a, Csernovicséhoz hasonló 
hatalommal. Vukovics, kit megyéje már az 1843-ki ország- 

1848. Juius. gyülésre is a maga képviselőjévé küldött vala, azon férfiú 
volt, kinél jobbra, alkalmasabbra nem eshetett volna a kor- 
mány választása. Ő jellemének tisztasága és szilárdsága, hiva- 
talnoki buzgalmának fáradhatlansága s részrehajlatlan igaz- 
ságszeretete által méltán birta az alvidék bizodalmát s becsü- 
lését. Bár születésére nézve maga is szerb, de mint elfogulat- 
lan s önzéstől nem vezérlett buzgó hazafi, ő a lázadás el- 
nyomására, az elszakadási tervek nyilvánulása óta mindig 
erélyesen visszatorló, nem pedig simogatva békitő rendszert 
pártolt s ajánlott a kormánynak. Mert jól ismervén fajroko- 
nait, teljesen meg volt győződve, hogy az engedékenység 
nálok nemcsak méltánylatra nem találand, hanem, gyönge- 
ségnek tartatván, csak nőni engedendi a csirájában könnyen 
elfojtható lázongást. Most tehát azon reményben ruházta 
fel őt kormányunk teljes hatalommal, hogy igazságszeretet- 
tel párosult erélye meghozandja az óhajtott eredményt. 

Eleinte azt rendelte volt a miniszterium, hogy a két ki- 
rályi biztos egymásnak vállat vetve, együtt működjék. Majd 
"azonban, a tér nagysága miatt, melyre a lázadás hálózata már 
kiterjedt, oly utasítás ment hozzájok, hogy egyik a bánság- 
ban, a másik Bács megyében képviselje s gyakorolja a kor- 
mányhatalmat. Vukovicsnak a bánság jutott osztályrészül. 

Hogy azonban a szigor szabályainak, melyeket a két 
biztos utasításul vett, erélyesebb alkalmazása mellett, egy- 
szersmind annak is újabb bizonyítványát adja a miniszte- 
rium, hogy minden sérelmet orvosolni, minden méltányos 
kivánatot teljesíteni hajlandó, ugyanezen időben a vallási 
s közoktatási miniszteriumban az ó-hitű egyház számára 
külön osztályt alkotván, annak főnökévé Athanaszkovics 
budai szerb püspököt nevezte ki, s más miniszteriumokba 
is fölvett néhány szerb egyéniséget. 

Az erélyesebb eljárásnak valóban nagy ideje volt; mert 
az eddigi lágyság mellett már mélyen meggyökerezett és szé- 
lesen elterjedt a zavargás. A. mozgalom tűzhelye még mindig 
Újvidék volt. Maga az ideiglenes kormánynyá kifejlett fő odbor 

is, bár Karlóczán székelt, jobbára Újvidék befolyása alatt 
álla. Innen lövellé szét a sajtó is a maga legmérgesebb, leg- 
ingerlőbb nyilait. Ha a szerb sajtónak, kivált az újvidéki 
Vjesztnik czimű s a belgrádi lapoknak ez időbeli működését 
tekintjük: el kell borzadnunk a szenvedély őrjöngő vad- 
ságán, melylyel e meggondolatlan izgatók a nép haragját s 
gyűlöletét szitogatták a magyar nemzet ellen; míg ez csak 
közbékét s jóllétet, testvéri szeretet, szabadságot s egyenlő- 
séget kivánt és hirdetett. A királyi biztosok is mindenek előtt 
e lapokra fordíták figyelmöket. A lázító újvidéki lapot eltil- 
tották; szerkesztőjét több más, vele egyaránt veszélyes egyén- 
nel honárulási vád alá fogatták; kik azonban, Karlóczára 
szökvén, a törvény szigorát majdnem mindnyájan elkerűlték. 
E mellett fő gondja lévén a két biztosnak, hogy a lázadás 
mételye a még csöndes vidékekre el ne terjedjen, a fegyve- 
reket, a hol csak lehetett, mind a Bácskában, mind a bán- 
ságban, a szerb és oláh lakosoktól egyaránt elszedették; a 
forrongó s a még nyugodt részek közt nemzetőrökből őr- 
vonalt állítottak fel; a postákat szigorú vizsgálat alá vetet- 
ték; s a lázadás iránti rokonszenvnek bár mikénti nyilvá- 
nitását honárulási büntetés fenyegetése alatt tilalmazták. 

A. biztosok ezen és hasonló erélyesebb rendszabályai 
nem is maradtak egészen eredménytelenek. Rajasícs érsek, 
ezek láttára nagy aggodalomba esett a kezdet sükere iránt, 


kivált miután a horvátok még mindig késtek a harczot" 


tényleg megkezdeni. Az érsek, a horvátok ezen késedelmes- 
kedése miatt, ekkoron felette boszús vala Jellasicsra. A. ma- 
gyar kormány készületeiről értesűlvén, több ízben kijelen- 
tette hívei előtt, hogy szívből bánja szövetkezését Jellasicscsal. 
Panaszkodék Bécs ellen is, honnan szinte nem érkezik, mint 
mondá, határozott utasítás és elégséges segedelem; míg más 
felől a horvátok által is cserben hagyatik. Aggodalmai a 
jövendő miatt oly súlyosak voltak ez időben, hogy meg- 
hitteinek nem kételkedék megvallani, miképen közel érzi 
magát a megtébolyodáshoz. 

De az érsek ezen aggodalmai legkevésbbé sem lankasz- 
ták, sőt inkább nevelték a fő odbor erélyét. És e fő odbor 
érdeméül rótták fel a szerbek általában, hogy a királyi biz- 
tosok rendszabályai a mozgalmat végkép el nem fojtották. 
E rendszabályok eredménytelenségének fő oka mindazáltal 
kivált abban keresendő, hogy a miniszterium még mindig 
késett az egyetlen hatályos eszközt, a nyugtalan vidék fegy- 
veres megszállását alkalmazni. Az elszámlált rendszabályok 
pár héttel elébb alkalmazva, még talán elégségesek voltak 
volna a mozgalmak elfojtására; de most, midőn a lázadás 
egészen a kitörésig meg volt érlelve, a rendkivüli körülmé- 
nyek közt, melyek a lázadás malmára hajtják a vizet, czélra 
többé nem vezethettek. 

Ugyanis mihelyt a karlóczai gyülés szétoszlott, annak 
tagjai az alkotott végzéseket, s különösen a szerb vajdaság 
felállítását, fő nemzeti czélul hirdették fajrokonaik között, kik- 
től, kivált a végvidéken, diadalmenetben ünnepeltettek. Az 
ideiglenes kormánynyá alakúlt fő-odbor, miután egy küldött- 
séget, a patriarcha vezérlete alatt a császárhoz Innsbruckba, 
egy másikat Prágába, a szláv fajok közönséges gyülésébe ut- 
nak eresztett, a fegyveres felkelésre szükséges előkészületeket 
is nagy buzgalommal megkezdte. A végvidéken, hova a királyi 
biztosok hatalma a katonai igazgatás miatt el nem hatott, 
több al-odbort nevezett ki, melyek által a fegyverfogható egyé- 
neket összeiratta, a fegyver- s lőszerkészletet számba vétette ; 
és mihelyt e munkálat végrehajtatott, egy kiáltványt bocsá- 
tott a néphez, melyben az összeirottak felszólíttattak, hogy 
nemzeti jogaik, kiváltságaik védelmére Karlóczán s más e 
végre kitüzött helyeken élelemmel és pénzzel ellátva táborba 
gyűljenek. A végvidéki tiszteknek egy külön lelkesítő szózat- 
ban kötötte szivökre a nagy nemzeti ügy buzgó felkarolását. 

A. mozgalom lelke, a fő-odbor munkásságának legerélye- 
sebb rugonya maga Sztratimirovics György, a bizottmány el- 
nöke volt, ki, miután a patriarcha a küldöttséggel Zágrábba s 
onnan Innsbruckba utazott, még tágasabb tért látott nyílni a 

maga tevékenységének. Ő, a szerb származású nemes csalá- 
dok tagjai közől az egyetlen, ki a lázadáshoz szegődött, a 
bécsi mérnök-akadémiában nyerte volt katonai neveltetését ; 
melynek befejeztével egy huszár ezredbe tisztté neveztet- 
vén, Olaszországban szállásola. De pár év múlva a katona- 
ságtól végkép bucsút vőn s megházasodott. Nem tartozik 
ide elmondani, mily regényes módon kelt egybe nejével, 
daczára az ebben megegyezni nem akaró szülők ellenzésé- 
nek; de azt nem hagyhatjuk említtetlenül, hogy a még csak 
huszonhat éves ifjúban, ki magában jeles tehetségekkel élénk 
nagyravágyást egyesített, a szerb lázadás egyik legerélye- 
sebb s értelmesebb főnökét s vezérét nyerte. 

Az ő műve volt leginkább, hogy a lázadó szerbek junius 
közepéig három rendes tábort alkottak: Perlaszon, a régi 
római sánczok maradványai közt, és Karlócza alatt, Újvidék 
közelében. Perlaszon, a bánsági végvidékben, junius elsején 
kezdődött meg tényleg a lázadás, midőn ott a bánsági fő hadi 
kormány ama rendeletet hirdette ki, mely a végvidéket is a 
magyar miniszteriumtól tette függővé. Az összegyűjtött nép- 
tömeg csöndesen hallgatta a rendelet felolvasását, míg nem 
a karlóczai odbor két ügynöke a népet heves szónoklattal 
ellenmondásra nem izgatta. Az ellenmondás, irásba foglalva, 
a végvidéki ezred kormányához, Pancsovára küldetett. Majd 
a város közelében fekvő helységek lakosai is összegyűjtetvén, 
az odbor ügynökeinek izgatása szerint elvégezték, hogy nem- 
zeti jogaikat s a karlóczai gyűlés határozatait élet-halálra 
védelmezendik, s e végett minden házból, hol két férfi van, 
egyet felfegyverezve fognak küldeni a táborba. E végzés 
következtében mintegy három ezer fegyveres gyűlt össze 
s egy, Drakulics nevű volt hadnagy, mint a fő-odbor által 
kinevezett ezredes, parancsai alatt, Perlaszvárost földművek- 
kel erősítette meg a védelemre. Ez lőn aztán a Tisza bal 
partján a szerbek legjelentékenyebb hadi pontja. 

Ugyanezen időben Pancsova, Tomasovácz, Botos, Alibu- 
nár s más szerblakta végvidéki helyeken a nép, harang és 

dobszó által gyűjtetvén össze, azon ürügy alatt, hogy a 
magyar kormány gőzhajókon katonaságot küld Karlócza 
ellen, felszólíttatott, ne engedné patriarchájok székvárosát 
elfoglaltatni. A fő-odbor ügynökei ezután az önkéntes csapa- 
tokat felfegyverezvén, Karlócza felé indították. Út közben 
a pancsovai és szerémségi határőrök közől is számosan csatla- 
koztak vala hozzájok. E csapatok aztán a Duna jobb part- 
ján, Karlócza és Újvidék közt szállottak táborba. 

E közben, junius 6-kán, a péterváradi határőrök egy 
erős csapata, az odbor által ezredessé nevezett Joannovics 
vezérlete alatt, Titelbe, a sajkások zászlóaljának székvárosába 
vonúlt, s a népet felbujtogatván, a vezénylő Molinari al- 
ezredest felszólitá, hódolna a fő-odbornak s adná ki a zászló- 
alj ágyúit. Az alezredes hasztalan kisérlé meg az ellen- 
állást: tisztjei hármon kivül, mindnyájan Joannovicshoz 
pártolának. E lázadók, miután Titelt s az ágyukat hatal- 
mokba ejtették, és a fegyveres népet mind itt, mind Zsablyán 
s más végvidéki helyeken magokhoz kapcsolták; a nagy 
római sánczoknál állapodának meg és szállnak vala táborba. 

Bács megye s a temesi bánság sík térein több vidéken 
emelkedettebb, sáncz alakú vonalak léteznek, melyeknek ere- 
detét s rendeltetését a feledés homálya borítja. Lehettek had- 
művi épitmények, földvárak, sánczok a barbár népek betö- 
rései ellen. Lehettek a béke művei, a jóllét eszközei, ország- 
utak, gátok az árvizek ellen, a római birodalom korában. A 
szóban forgó vonalak nagy római sánczoknak neveztetnek, 
nem hosszaságuk, hanem magosságuk és szélességök miatt, 
mely tekintetben a hajdankor efféle sajátszerű maradványai 
közt legjelentékenyebbek. E nagy római sánczok a Tiszától 
Földvár alatt egész Újvidékig a Dunához nyúlván, s több 
helytt kisebb várbástyák magasságára emelkedvén, a sajká- 
sok kerületét mintegy háromszegű alkalmas fegyverhelylyé 
képezik. E földműveket majdnem egyenszögüirányban metszi 
keresztül egy más emelkedett vonal, mely Bács megyéből 
mintegy nyolez mérföldnyi hosszaságban nyúl be a sajkások 

kerületébe; e vonalt, bár amannál jóval hosszabb, de alacso- 
nyabb és keskenyebb, kis római sánczoknak nevezi a vidék 
népe. Hol e két földmű egymást átmetszi, Temerinnel szem- 
közt, szállott táborba csapataival Joannovics. E sánczok nem 
először használtattak a szerbek által ilyféle hadi czélra. Be- 
költözésök után a 17-dik század végén, gyakran kerestek itt 
védhelyet a törökkel harczoló csapataik. Volt itt táboruk a 
18-dik század első tizedében is, a Rákóczy-felkelés idejében. 
A fő odbor tehát nemzeti hagyományt is követett, midőn e 
helyet hadtanyává tűzte volt ki. 

E három tábor, melyeket, a királyi biztosok által nem- 
zetőrökből felállított őrvonal daczára, Bács és Torontál 
megyékből érkező szökevények naponként szaporítottak, a 
vidékbeli szerb néptől bőségesen elláttatott eleséggel; az ágyu- 
kat s egyéb lőszereket a lázadók hatalmába esett Titel hadi 
tárai szolgáltatták: s így minden kész volt a harcz meg- 
kezdésére. 

Nem titokban működő izgatással, hanem hadilag is erős 
helyzetet foglalt fegyveres ellenséggel volt tehát már dolga a 
magyar kormánynak és biztosainak. A. szerbek Perlaszról 
Becskereket, Karlóczáról Újvidéket , a római sánczokból a 
becsei kerületet fenyegették. A magyar kormány is nagyobb 
haderőt kényteleníttetett tehát összevonni e pontokon, külö- 
nösen Becskereken, Ó-Becsén és, nehogy a lázadás az olá- 
hokra is átterjedjen, Verseczen. Midőn híre futott, hogy a 
ráczok a római sánczokban tábort ütöttek s onnan Ó-Becsét 
szándékoznak mindenekelőtt megtámadni, a királyi biztosok 
Szabadkáról, Jankováczról, Zentáról és Csantavérről mintegy 
1700 önkéntes nemzetőrt indítottak a nevezett város védel- 
mére. Majd Kis-Kunság, nevezetesen Halas városa is küldött 
némi csapatokat, melyek azonban, mihelyt elég rendes katona 
szállíttatott Ó- Becsére, ideiglen haza bocsáttattak. Dicsérettel 
említendő, hogy nem csak a magyar, hanem a német községek 
is egész készséggel küldötték ki még alig szervezett és fegy- 
verrel igen hiányosan ellátott nemzetőrségeik egy-egy részét, 

E nemzetőrök mozgó csapatokra felosztva alkalmaztattak 
a fenyegetett helyek védelmére. 

Az alvidéken létező rendes katonaság, nem számítva a 
várak őrseregeit, a következő alkatrészeket foglalta magában: 

1. A bánságban volt, lovasság: a Hannoveri király 
czímét viselő huszár ezred. Gyalogság: négy század a Ru- 
kavina ezredből, melyek Temesvárról küldettek Verseczre; 
három század a Ferencz Károly-ezredből; négy század a 
Don-Miguel ezredből; ugyanannyi a Leopold-ezredből; össze- 
sen: nyolcz század lovasság; tizenöt század gyalogság, egy 
hatfontos ágyuüteggel; számszerint mintegy 2500 ember. E 
mozgó sereg vezére volt Kiss Ernő, huszár ezredes. Utóbb 
az alibunári tábor ellen Blomberg ezredes vezénylete alatt 
négy Schwarzenberg-dzsidás s egy huszár század s a Ruka- 
vina ezred gyönge harmadik zászlóalja két hatfontos ágyú- 
val Verseczen foglalt állomást. 

2. Bács megyében feküdt lovasság : a János főherczeg 
nevét viselő nehéz lovas ezred. Gyalogság: a Zanini olasz 
ezred egy zászlóalja, mely Ó-Becsén vett állomást; az Estei 
Ferdinánd magyar ezred egy zászlóalja, mely junius 5-én 
érkezett Pestről Újvidékre; összesen mintegy 2200 ember. 

Az alvidéken tehát, a lázongó ráczok ellenében, a vár- 
őrségeken felül, mintegy hatezer rendes katonával rendelkez- 
hetett a miniszterium. Magában véve csekély haderő; de meg- 
gondolván, hogy a szerbek csapatai, számra nézve nem sok- 
kal nagyobbak, s ekkor még elég rendezetlenek voltak, ügye- 
sen vezetve elégséges volt volna a lázadókat fészkeikből ki- 
űzni és szétverni. De a seregek, összpontosított, támadó műkö- 
dés helyett egyes városok s vidékek védelmére osztattak szét; 
minek következtében a lázadás háboríttatlanul gyarapodék. 
E taktika oly annyira kedvező volt a lázadóknak egyes tábo- 
raik megerősítésére, hogy magok is annak folytatására mű- 
ködének. A figyelmet táboraikról elfordítandók, fenyegető 
üzenetek s hírek terjesztése által annyira fellármázták a vár- 
megyék határvárosait, hogy a megrémült hatóságok nyakra 

főre sürgették a biztosokat, küldenének katonát mindenfelé, 
fenyegetett határaik s városaik védelmére. A hatóságok s biz- 
tosok különösen Becskereket féltették a megrohanástól, mi- 
után ott a szerbek nemcsak számra nézve meghaladták a ma- 
gyar és német lakosságot, hanem szellemökre nézve is a láza- 
dás legbuzgóbb hívei közé tartoztak : a város nyugalmát ennél 
fogva csak egy hadseregnek folyton benn szállásolása által 
vélték megőrizhetni. És miután Versecz, Becse és több más 
város is hasonló körülmények közt létezett: a haderő, mely- 
lyel összpontosítva s támadólag működve, könnyen el lehe- 
tett volna fojtani a lázadást, apró védcsapatokra osztva, 
szükségkép elégtelenné vált; s mivel a lázadás ekként foly- 
ton s háboríttatlanul erősbűlhetett, hosszabb időre a váro- 
sok sem biztosíttattak. Ha ellenben összpontosított hadaink 
a lázadókat főbb fészkeikből egymás után kiverik s hátok 
mögött a magyar vidékek nemzetőrsége foglal helyet, egy- 
szerre mind a két czél el lett volna érve. k 

De volt még egy más oka is annak, miérthogy a láza- 
dás, miként különben lehetett volna, annyi haderővel is, meny- 
nyi az alvidéken létezett, idején el nem fojtatott: ezen ok a fő 
hadi kormányszékek létezésében feküdt. Nagy hiba volt, elei- 
től fogva a többi ó intézményekkel együtt el nem törleni e 
kormányszékeket, melyek, törvényeinkben úgy sem alapú- 
lók, miként idegen hatalomtól, az osztrák kormánytól szár- 
maztak : úgy idegen személyekkel, az alkotmányt nem ismerő, 
nem szerető német tábornokokkal s más fő tisztekkel valának 
rendesen betöltve. A márcziusi napokban, midőn a kényura- 
lom régi eszközei s minden más elavúlt intézmények a for- 
radalom szellemétől ihletett nemzet akarata előtt halomra 
dűltek, e hadi kormányszékeket is csak oly könnyű volt volna 
eltörűlni, mint az udvari kanczelláriát vagy a helytartótaná- 
csot. Eltörültetésök pedig annál szükségesebb volt, mivel a 
katonaságot, mely közvetlen az ő parancsuk alatt áll vala, a 
reactiótól reábiratva könnyen a reformok ellen fordíthatták. 


De főnökeink, kik a nemzeti reformot végrehajtották, meg- 

1848. Junius." 


A fő hadi 
kormányszé- 
kektől - eredt 
akadályok. 


1848. Junius. 


210 Második könyv. A szerb és horvát lízadás kezdete 


foghatatlan s menthetetlen félszegségből, féltek a reformot a 
katonaságra is kiterjeszteni. És e mulasztásnak, a bekövet- 
kezett reactio hatása alatt annál bizonyosabban meg kellett 
teremnie a maga kárhozatos gyümölcseit, minthogy hazánk- 
nak épen hadi ügyeibe oltotta be az osztrák kormány legmé- 
lyebben a maga kényuralmát. E hadi kormányszékek idegen 
szellemű, absolut elvű hivatalnokai, kik eddig kizárólag Bécs- 
től függtek, nem örömest, nem őszintén rendelték magokat a 
magyar miniszterium alá, még akkor sem, midőn a császár-ki- 
rálynak junius 6-kán kelt rendelete szerint arra utasíttattak. 
Megismerték ugyan végre a magyar miniszteriumot; de koránt 
sem törvényességénél fogva, hanem csak mivel az nekik ez 
idő szerint Bécsből hagyatott meg; készek azonnal felmon- 
dani az engedelmességet, mihelyt Bécsből erre nézve újabb 
intést vesznek : külszínleg hódoltak végre a magyar minisz- 
teriumnak; de bensőleg nem szűntek meg az osztrák minisz- 
teriumot, s különösen a megbukott udvari fő haditanács he- 
lyét elfoglalt bécsi hadügyminisztert tekinteni a magok tulaj- 
donképeni felsőbbjének; annak körleveleit, azontúl is elfo- 
gadni s titkon hozzájok intézett rendeleteit tekinteni irány- 
adóknak s kötelezőknek. Ez volt oka hogy, például, a temes- 
vári hadi kormányszék a magyar hadügyminiszteriumhoz 
küldött jelentéseiben nem is élt azon irmodorral, melyet elébbi 
előljárósága a bécsi udvari fő hadi tanács irányában használt 
vala; hanem csak oly hangon irt amahhoz, mint elébb a budai 
helytartótanácshoz, melylyel magát, bár szinte törvény- s al- 
kotmányellenesen, de a bevett visszaélés szerint, egy rangú- 
nak tartotta. Hasonlókép, bár a császári sárga-fekete mellé, a 
kormány rendelete szerint, a nemzeti háromszinű zászlót is 
kitűzte; de a magyar alkotmányra, felszóllítva sem akarta 
letenni a törvényszerű esküt. 

A. magyar miniszteriumot az első mulasztási hiba, melyet 
e hadi kormányszékek fenhagyásában elkövetett, nem so- 
kára mind újabb hibás lépésekre vezette. Midőn az udvari re- 
actio már pyilvánosabban működék, midőn a ráczok fellázad- 

tak; már csak azért is tűrni kényteleníttetett ezen idegen 
szellemű hadi hatóságokat, nehogy azok eltörlése most már 
a lázadás elfojtását nehezbítse. Mi több, minisztereink, mi- 
után sejdíteni kezdték, hogy az udvari reactio épen e hadi 
hatóságokat akarja felhasználni a maga eszközei gyanánt, 
— gyöngeségük érzetében azoknak szinte hizelegni kezdtek, 
nehogy, mint később mind e mellett is megtörtént, a haza 
nagy kárára nyiltan felmondják az engedelmességet. De 
utóbb még jobb alkalmunk lesz elbeszélni, miként boszúlta 
meg magát kormányunkon a mulasztás, mely szerint ezen osz- 
trák szellemű hadi hatóságokat, midőn lehetett volna, az át- 
alakúlás forradalomszerű napjaiban, a kényuralom többi intéz- 
ményeivel együtt el nem törűlte; mert csak később gyűlt 
meg igazán velök a baj: most még tűrhető volt a viszony. 

A. fő hadi kormányszékek tagjai, személyes érzelmeiket 
tekintve, jobbára ellenszenvvel sőt utálattal viseltettek a 
szerb lázadás irányában. Míg tehát az iránt, hogy a szer- 
bek főnökei az udvari reactioval összeköttetésben állnak, két- 
ségtelen bizonyság nem volt kezeikben, nem is vonakodtak a 
lázadók ellen a miniszterium rendeletei szerint némileg közre- 
munkálni; de őszintének, buzgónak már akkor sem lehetett 
mondani közremunkálásokat. Minthogy a szerbek főnökei 
eleitől fogva hirdették, hogy nemzeti ügyökön kivül a csá- 
szár érdekében is fognak fegyvert a magyarok ellen: a had- 
kormányszéki tábornokok óvakodának nagy szolgálati kész- 
séget tanúsítani oly ügyben, melyről bizonyosan még nem 
tudták, birja-e, vagy nem az udvar pártolását? Mihelyt 
azonban a horvát bán fellépéséből s a szerbekkeli szövet- 
kezéséből sejdíteni kezdték az udvar titkos szándokait: az 
ő magoktartása is mind kétségesebbé vált, és szemlátomást 
ingadozni kezdének a lázadás pártolása s a miniszterium az 
ellen intézett rendeleteinek végrehajtása között. 

Minthogy a miniszterium rendeletei csak e hadi kor- 
mányszékek útján juthattak a végvidékbe, mely tényleg még 
nem kapcsoltatott vissza az országhoz: könnyen megérthető, 

miért nem verhetett gyökeret a miniszterium tekintélye ama 
vidékeken. A királyi biztosok hatalma a hadi kormányszékek- 
kel szemben természetesen nem lehetett nagyobb, mint minő- 
vel maga e miniszterium bírt. És bár nem mulasztá is el a mi- 
niszterium oda utasítani az illető hadi kormányszéket, hogy a 
királyi biztosoknak mindenben segédkezet nyújtsanak : köny- 
nyen átlátható, mily nehéz és kényes volt a biztosok állása a 
hadi kormányszék irányában. A királyi biztosok a helyszinén 
felmerűlt körülményekből hamar átlátták ugyan e kormány- 
székek kétes jellemét; de meggyőződve lévén, hogy tekinté- 
lyöket a szerb és oláh népség előtt semmi sem nevelheti in- 
kább, mint egyetértésök a császári tábornokokkal, kénytele- 
nek voltak velök csínyán bánni s hallgatagon tűrni buzgalom- 
hiányukat a kormányrendeletek teljesítésében. És ekként, 
míg egy felől érdekükben áll vala a barátságos viszonyt fen- 
tartani a hadi kormányszékekkel; más részről, épen a barát- 
ság fentartásának óhajtása akadályozá a lázadás elleni intéz- 
kedéseik sükerét. Többször történt, hogy a kir. biztosok a 
leghitelesebb adatokból tudták, hogy egyik vagy másik 
katonai hatóság a végvidéken pártolja a lázadást: és mégis 
a bűnöst megfenyíteni vagy csak megakadályozni sem álla 
hatalmokban. A végvidéki igazgatásba egyenesen be nem 
folyhatván, a fő hadi kormányszékhez kényteleníttettek 
folyamodni; ez pedig, jó akarat hiányában, vagy egyenesen 
tagadta a kétségtelen alapokon nyugvó vádat; vagy avval 
mentette magát, hogy a kérdéses helyen az ő tekintélye is 
elenyészett, az ő parancsai sem teljesíttetnek. De azért 
egyenes. befolyást, mit ilyféle válaszok után követeltek, 
még sem engedett a kir. biztosoknak. 

Hogy az olvasónak fogalma legyen, mennyire mozdítá 
elő a lázadás gyarapodását a temesvári fő hadi kormányszék 
e kétes hűségű, ingatag magaviselete, csak egypár szembeötlő 
példát idézünk. Verseczen, hol egyébiránt az erélyes magyar 
és német ajkú nemzetőrség meglehetősen féken tartá a szerb 
lakosságot, junius 1-jén egy, Sztanimirovics nevű, belgrádi 

izgató nyilvános helyen felkelésre buzdító beszédet intézett a, 1848. Junius. 
rácz lakosokhoz. A. nemzetőrségtől e miatt üzőbe vétetvén, 
a fehértemplomi ezred Izbistye nevű községébe menekült, 
mely, századosi székhely, még nem volt a szerb lázadók 
kezében, hanem az ezredbeli tisztek parancsaitól függött. A 
verseczi rendőrség a nevezett lázadót Izbistyén végre utól- 
érte s kiadatását kivánta. De a helybeli százados őt párt- 
fogása alá vette s Fehértemplomba, az ezred kormányának 
székhelyére küldötte, honnan őt aztán Dreyhan alezredes 
Pancsovára kisértette. Az izgató itt Róth tábornoktól — 
ugyanattól kit utóbb Perczel Mór seregestől elfogott, — 
nem csak szabadon bocsáttatott, hanem engedelmet is nyert 
lázító beszédeinek folytatására. Vukovics kir. biztos, mind 
ezekről teljes hitelességgel értesűlvén, felszóliítá a temesvári 
fő hadi kormányt, mozdítaná el Fehértemplomból Dreyhan 
alezredest, ki a lázadással való egyetértésének különben is 
több jeleit adta. De hasztalan; a hadi kormányszék őt min- 
den vád ellen ótalma alá fogadta. 

Még kiáltóbb egy más eset. Róth tábornokot, néhány 
nappal az elbeszélt esemény után, Luzetics dandárnok váltotta 
fel, kit ezen állomásra még márcziusban, a megbukott udvari 
fő hadi tanács nevezett ki. Luzetics mindjárt első fellépésével 
felmondta az engedelmességet a miniszteriumnak, kijelent- 
vén, hogy annak rendeleteit nem fogadja el. Az erről értesült 
királyi biztos tüstént elmozdíttatását kivánta a hadi kor- 
mányszéktől, de süker nélkül; a hadi kormányszék, Luzetics 
bűnét nem menthetvén, azt válaszolá, hogy a pancsovai 
ezredben az ő parancsai sem teljesíttetnek. És hasonló ment- 
ségekkel élt a temesvári hadi kormányszék, valahányszor a 
királyi biztos a végvidéken elkövetett izgatások s azon tisztek 
ellen vádat emelt, kik a lázadóknak segédkezet nyujtottak. 

Mi több, magában, a temesvári fő hadi kormányszék 
keblében is, melynek élén b. Piret altábornagy áll vala, talál- 
tattak tisztek, kik ellenséges érzelmeiket nyilván hirdették 
Magyarország s annak kormánya ellen. E tekintetben már ez 

viselője utóbb egy nemzet köz utálatának s átkának vált tár- 
gyává. Haynau tábornok, ez időben Temesvárott osztály- 
parancsnok, kezdettől fogva dühös ellensége volt-a magyar 
miniszteriumnak, ellene kimélet s meggondolás nélkül szórta 
izgató kikeléseit minden alkalommal. A. várbeli tiszti karban 
csak egy tiszt, Damjanics János, Rukavina ezredbeli kapitány, 
bár származása szerint rácz, de buzgó hazafi, volt elég bátor 
társai körében, mennyire tőle telhetett, nemcsak megaka- 
dályozni a tábornok izgatásainak hatását; hanem vele egye- 
nesen szembe is szállani bűnös beszédei miatt. A megyei tör- 
vényhatóság, majd a királyi biztos is elmozdíttatását sürgette 
a botrányos vezérnek. És, jellemző a fő hadi kormány szelle- 
mére nézve, hogy Damjanics, ki szerb létére is oly lelkesen 
képviselte tiszttársai közt a magyar hazafiságot, Haynau esz- 
közlésére már áprilban Olaszországba rendeltetett; Haynau 
pedig végre csak májusban mozdíttatott el, a miniszterium 
határozott követelésére. Említést érdemel az is, hogy a hadi 
kormányszék, a Haynau ellen elébe terjesztett panaszokra s 
vádakra, akként szokott volt válaszolni, hogy a tábornok 
hóbortossága közönségesen ismeretes, és szájaskodásai csak 
megvetést érdemelnek. Ki sejthette volna akkoron, hogy 
ezen utált egyén, ki elmozdíttatása után Olaszországba kül- 
detvén, nevét Bresciában nem sokára Európa szerte gyalá- 
zattal bélyegezte, egy év múlva a Magyarország ellen kül- 
dött hadak fővezére, a magyar nemzet hóhéra leend! 

A temesvári fő hadi kormányszéknek, következményeire 
nézve, mindenek közt kétségkivül legártalmasabb tette volt 
az, hogy a rácz zavargások kitörésekor a vármegyei és vég- 
vidéki terület közt, mintha ez amattól külön országot képezne, 
őrvonalt állított fel. Ezen, ha a Bécscsel való egyetértés kö- 
vetkeztében talán nem is bűnös, de minden esetre szerencsét- 
len rendszabály mindenek közt leginkább gátolta a lázadás- 
nak, míg csirájában létezett, elfojthatását, s időt és tért enge- 
dett annak, magát hatalommá szerveznie. Mert míg seregeink 

a fő hadi kormányszék utasítása szerint, Verseczen, Becskere- 
ken, Becsén és Kikindán védelmi állomásokat foglaltak el : a 
lázadók, velök szemközt, mintha más állam területén volná- 
nak, háboríttatlanul erősítették táboraikat s készültek min- 
denkép a háborúra. A királyi biztosok hasztalan ösztönzék a 
mozgó csapatok vezéreit, nyomulnának elő a végvidékbe, és 
szórnák szét a még rendezetlen rácz csapatokat: a vezérek 
legjobb akaratuk mellett sem tehették azt, miután a fő hadi 
kormányszék egyenesen megtiltotta nekik a végvidék határai- 
nak átlépését. És midőn a kir. biztos magát a hadi kormány- 
széket szólította fel, vonná vissza e káros rendeletét: ez, a 
magyar érdekek pártolásának színe alatt, akként válaszolt, 
hogy a sereg előnyomulása következtében a szerbek inge- 
rűltsége még veszélyesebbé válik, s az óhajtott kibékülés 
lehetőségének minden reménye elenyészendik. , A kormány 
érdekében ismételve s a legkomolyabban terjesztem elő — 
mond junius 6-kán a hadügyminiszterhez intézett levelében 
b. Piret altábornagy s fő hadi kormányzó — hogy a rend- 
szabályok, melyeket a miniszterium ezen mélyen fekvő 
okokból támadt ellenállás leküzdésére látszik foganatba 
venni akarni, előttem semmi tekintetben nem tünnek fel 
olyanoknak, hogy a kivánt czélra vezessenek. Sőt könnyen 
megtörténhető, hogy bármely erőszakos lépés által egyelőre 
kiszámíthatlan zavar fog előidéztetni." Valóban, ha nem 
bécsi utasítások szerint, bűnös képmutatással irta ezt Piret 
fő hadi kormányzó : fölötte gyermekded hitűnek kellett 
lennie, hogy még junius 6-kán is a békés kiegyenlítés remé- 
nyével kecsegtesse magát s a miniszteriumot. 

Miután a kormány e hadi hatóságokat akkor, midőn ve- 
szély nélkül lehetett volna, eltörűlni elmulasztotta, most már 
kénytelen volt tűrni létezésök minden következményeit. A. 
kiméletes bánásmód, melyet ezen idegen egyénekből álló, 
osztrák szellemű fő hadi kormányszékek magok irányában 
igényeltek, egyebek közt azt is maga után vonta, hogy a bán- 
sági mozgó sereg vezére, Kiss Ernő ezredes, közvetlen e kor- 

mányszékek parancsától függjön; miből aztán számtalan za- 
var, mulasztás, ingatagság és ferdeség származott a hadi in- 
tézkedésekben. Mit a kir, biztosok rendeltek, a hadi kormány- 
szék azt több esetben visszavonta s ellenkezőt parancsolt. Így 
történt egyebek közt junius 1-ső napjaiban a mozgó hadtest- 
tel. Csernovics ismételve rendeletet küldött Kiss Ernőhöz, 
hogy seregével Újvidékre siessen; de rendeletei süker nélkül 
maradtak. ,Nem tudom, — írja Vukovicshoz — mi lehet 
ennek oka; de következése az lett, hogy hatályosan mind 
eddig föl nem léphetvén, csupán a tekintélytelen alkudozás 
meddő terére vagyok szorítva." Midőn aztán Kiss Ernő a, 
mozgó hadat Kikindáról Újvidék felé valahára megindította, 
alighogy Földvárig érkezett, a péterváradi hadi kormányszék 
parancsára ismét visszatérni kényteleníttetett. Ezen ingatag- 
ság, ezen egymással ellenkező parancsok végre az ezredest is 
oly igen elkedvetlenítették, hogy a vezérletről leköszönni szán- 
dékozott. , Annyi nemű parancsok érkeznek hozzám, — így 
panaszkodik Vukovics kir. biztoshoz írt levelében — hogy 
valójában nem tudom, mitevő legyek s annál kellemetlenebb 
állásom, mivel annyi fáradozásom s iparomnak az a jutalma, 
hogy kir. biztos, Csernovics Péter úr, mivelhogy felszólítása 
következtében már Földváron voltam, de onnan a péterváradi 
fő hadi kormány utasítása szerint Kikindára visszatértem, 
most még felelősség terhével int rendeletei teljesítésére; ho- 
lott nekem szigorúan meg van parancsolva, a tartománybeli fő 
hadi kormány világos parancsa nélkül a bánságból ki nem 
mozdulnom. Mind ezekre nézve elhatároztam, a vidéki katona- 
ság vezényletét le is tenni s ezredem kormányára szorítkozni. " 
Ő ugyan, Vukovics közbenjártára, továbbra is megmaradt a 
vezérletben; de a bajos viszonyok utóbb sem javultak. 
Mialatt részünkről a hadi intézkedésekben ily zavar s 
ingatagság uralkodék : a lázadók nemcsak elfoglalt táborai- 
kat megerősítették, élelemmel s minden szükséges hadi sze- 
rekkel ellátták; hanem egyéb készületeiket is nagy erélylyel 
megtették a támadásra, Mint minden ó-hitű nép, úgy a szerbek 

is fontos teendőiket egyházi ünnepélyekkel, szertartásokkal 
szokván kapcsolatba hozni: a közeledő görög egyházi pün- 
kösd hétfőjére híresztelték Versecz és Becskerek megrohaná- 
sát. A főodbort azonban, mely be sem várva a karlóczai 
. gyülés határzatainak megerősítését a császár által, mint 
mondók, magát Karlóczán ideiglenes kormánynak kiáltotta 
ki, méltán aggasztá s működéseiben is akadályozá Péter- 
várad közelsége, hol Hrabovszky altábornagy, bár erély- 
telenül, de még is a magyar kormány érdekében vezér- 
kedék. A főodbor tehát eltökélte magát, mielőtt a híresztelt 
támadást végrehajtatná Hrabovszkynál kisérletet tenni: őt 
vagy megnyerni a császár iránti rokonszenvek színlelésével ; 
vagy, ha ez nem sikerűlne, oly nyilatkozatra kényszeri- 
teni, mely által a császári érzelmű tisztek előtt hitelét 
vesztené, s a végvidéken különben is megrendűlt hivatalos 
tekintélye végkép megsemmisíttetnék. 

A főodbor tehát, — mely cseles politikáját úgy szerette 
intézni, hogy a nép előtt erőszakos, forradalmi, a katonai ha- 
tóságok előtt viszont a császárhoz hű, annak érdekeiért küzdő, 
alattvalói szerepét tüntesse fel, junius 10-kén Hrabovszkyhoz 
Péterváradra küldöttséget eresztett. A magyar nemzetőrségi 
csapatok, mint mondók, a szerbek táborba gyülése után, a 
közvetlen veszélynek kitett magyar helységek védelmére 
réndeltettek ki a kir. biztos által. Az ármányos küldöttség 
mindazáltal panaszosan adta elő Hrabovszkynak, hogy a ma- 
gyar nemzetőrségi csapatok a bácsi és bánsági szerb helysé- 
geket megtámadással fenyegetik. A. tábornagytól ennél fogva 
a császár nevében a szerbek számára védelmet kért, miután, 
mondá, úgy hiszi, hogy ő nem csak a magyar miniszteriumot, 
hanem a császárt is szolgálja. A csel azonban nem sikerült. 
A. tábornagy katonai egyenességgel, tétova nélkül válaszolá, 
ahogy a kért ótalomnak helyét nem látja, mivel a szerbek 
azok, kik a közbékét háborgatják, és mihelyt ők, engedel- 
mességre térve, megszűnnek nyugtalankodni, a csend is 
azonnal mindenütt helyreálland." A. küldöttség ama cseles 

1848. Junius. szavaira, mikép hiszi, hogy a tábornagy a császárt híven 
szolgálja, hasonló egyenességgel jegyzé meg, ,hogy ő a maga 
kötelességeit jól ismeri s épen a császár parancsát teljesíti, 
midőn a magyar miniszterium felsőbbségét elismeri s rende- 
leteit végrehajtja." — , De a császár iránti hűség kivánja, — 
szóla erre indulatosan egy küldöttségi tag, — hogy míg a 
szerb nemzet kebléből küldöttség jár a császárnál, őt régi 
szabadalmaik helyreállitására s újabb kivánataik teljesítésére 
kérendő, a tábornagy a magyarok hadi készületeit s mozgal- 
mait eltiltsa, biztosaik intézkedéseit meghiúsítsa." Mire 
viszont Hrabovszky válaszolá, ,hogy a béke csak a szer- 
bek csöndes magaviseletétől függ. Egyébiránt, mi említett 
régi szabadalmaikat illeti: ő azokat nem ismeri; de annyit 
tud, hogy Szerbia s politikai szerb nemzetiség Magyar- 
ország, sőt az egész monarchia térképén nem létezik; s ő 
azt hiszi, hogy a kik a politikai szerb nemzetiségért buzog- 
nak, czélszerűen tennék, ha átmennének Szerbországba, hol 
e nemzetiség uralkodik." Mintha a tábornagy ezen tényleg 
s törvényesen helyes válaszával a szerbek jogain valamely 
iszonyú sérelmet ejtett volna, a küldöttség annak hallattára 
szörnyen felindult, s a mondott szavak értelmét elferdítve 
kiálta fel: ,íme tehát a szerbektől már nevök is eltagad- 
tatik!" S dühösen távozának Péterváradról. 

A. küldöttség Karlóczán nagy zajt ütött Hrabovszky 
ellenséges szándékainak híresztelésével. A. főodbor a maga 
együttlétét állandónak nyilatkoztatta; a nemzeti pénz- és le- 
véltárat még az nap Pancsovára s onnan utóbb Belgrádba 
szállíttatta ; a harczra alkalmatlan egyéneket a város elhagyá- 
sára, a táborban összegyűlt népet pedig készületre s gondos 
őrködésre szólította; a küldöttség eljárását végre egy kiált- 
ványban tette közzé, melyben egyebek közt a következő pont 
áll: , Ily módon jutalmazza egy császári tábornok a szerb né- 
pet azon vérért, melyet Franczia-, Olasz-, Porosz- és Orosz- 
országban az osztrák trónért ontott s jelenleg is ont Olasz- 
országban. Testvérek, szerbek! A. német és a cseh, a morva 

és a léngyel, a sleziai és az olasz, a magyar és az erdélyi, 
— szóval, minden nemzet talál a maga számára nevet 
Ausztria térképén és a magyar törvénykönyvben. A te szá- 
modra, szegény szerb nép, csak ez sem létezik! Ilyen tehát a 
ti sorsotok? Ez tehát a nyeremény, melyet nektek a tizen- 
kilenczedik század, a nemzetek ez aranykora, hozott?" E szó- 
zatot egy felszólítás követé az alodborokhoz, melyben ezek- 
nek újabban meghagyatott, hogy a népet helységenként, a 
harangok félreverése által egybegyűjtvén, ösztönöznék, fegy- 
verkezzenek fel mennél többen s menjenek a perlaszi, római 
sánczi és karlóczai táborok szaporitására. A szerbek, a háború 
végével, akként szerették ugyan előadni a történteket, 
mintha az általános fölfegyverkezés és a táborokba szállás 
Hrabovszky nyilatkozatainak volt volna eredménye; tagad- 
hatatlan tény mindazáltal, hogy nem csak az átalános föl- 
kelés megparancsolva, hanem a táborok is megalakitva vol- 
tak már akkor, midőn a küldöttség Hrabovszkyhoz járult. 

Hrabovszky, miként működése alatt általában, úgy e 
zaj s hadi készületek hallattára is nagy szilárdsághiányt 
tanúsított. Megértvén, hogy különben helyes, törvényszerű 
nyilatkozata zsákmányoltatik ki a főodbor által ezen újabb 
vihar ürügyéűl, attól tartott, hogy eljárásának elferdített 
híresztelése az udvarnál roszalást vonand személyére. Más 
nap tehát (jun. 11-kén) két tisztet eresztett Karlóczára a 
főodborhoz, üzenvén általok, hagynának fel ok nélküli zaj- 
longásaikkal s küldenének hozzá újabban egy választmányt, 
melylyel a fellármázott nép lecsillapiításáról szenvedély- 
telenül értekezhessék. Az e gyöngeség által még inkább fel- 
bátorított lázadók azonban, minden kibékülési kisérletet 
visszautasítván, a kiküldött tiszteknek azt adák válaszul, 
hogy ők ezentúl mit sem akarnak tudni a tábornagyról, s 
már el is küldték a császárhoz ellene intézett vádiratukat. 

E dacz végre felháborította Hrabovszky türelmes kedé- 
lyét, s minthogy a miniszteriumtól különben is már ismételve 
szorgalmaztatott, zabolázná meg valahára a szeme előtt oly 


1848. Junius. 


Karlóeza 
megtámad- 
tatása. 


290 Második könyv. A szerb és horvát lázadás kezdete. 


1848. Junius. vakmerőn háborgó karlóczaiakat: eltökélte magát, fegyver- 
hatalommal lépni fel ellenök. Junius 12-kén tehát egy zász- 
lóalj Don-Miguel-féle gyalogságot egy század lovassal s egy 
ágyuüteggel Karlócza felé indíttatott. E városka éjszakkeleti 
részét a hatalmas Duna mossa ; déli és nyugoti oldalát szőlők- 
kel, szilvásokkal beültetett hegyek környezik, úgyhogy a város 
a két hegység közt a Dunára hajló völgyben fekszik. Pétervá- 
radból jól készült országút vezet le a városba, s ezen haladt 
elő a péterváradi hadsereg. A fegyveres erő közeledése meg- 
lepte a főodbort, mely Hrabovszky eddigelé tanúsított erély- 
telensége után nem várt tőle megtámadtatást. A. több ezerből 
álló fegyveres tömeg, mely végvidéki katonákból, önkéntesek- 
ből és egy, Szerviából átküldött segédcsapatból szerkesztve, 
a tábort képezte, jobbára a város délkeleti oldalán elnyúló 
mezőn épen fegyverben gyakoroltaték, midőn Hrabovszky a 
kevesektől őrzött éjszaki részen seregével megjelent. A kis 
magyar had váratlan megjelenése mind a mellett is oly zavarba 
ejté a lázadókat, hogy maga Sztratimirovics György is, ki a 
vajdává választott Suplikácz megérkeztéig fővezérré nevezte- 
tett, a várost eleinte védelem nélkül szándékozott odahagyni. 
Majd azonban meggyőződvén, hogy ama keskeny híd, mely 
az országutat a várossal összeköti, alkalmas pontul szolgál 
az ellenállásra, a városban barangoló szerviánusokat annak 
védelmére utasitá; maga a város ellenkező szélén lévő csa- 
patokhoz sietett. A szerviánusok, jobbára bokrok által fedve, 
élénk tüzeléssel fogadták a hidhoz közeledő magyar hadat; 
de miután ennek részéről az ágyuk is megszólaltak : a szer- 
viánusok s az időközben segélyökre jött karlóczaiak mintegy 
hatvan holt és sebesűlt vesztével visszanyomattak. Mialatt 
pedig gyalogságunk és tüzérségünk ekként a hidon át az égő 
városba rohant: lovasságunk is a Duna partjára kerülve, a 
keleti oldalon nyomult be a város főpiaczára. Hrabovszky 
ezután a déli részen sorakozott lázadókat szándékozott meg- 
támadni és szétverni. De észrevévén, hogy azok nagyobb 
része, ügyes mozdulattal a hegyre vonult s azon keresztül a 

magyarok háta mögött a péterváradi utra siet : nehogy kis 
hada a négyszerte számosabb ellenségtől bekerittessék, a 
fenyítést különben is elégségesnek tartván, seregével vissza- 
fordult; s a nélkül hogy a szerbektől háboríttatott volna, 
mintegy hetven fogolylyal tért vissza Péterváradra. Ré- 
szünkről Halasy és Weinhengst hadnagyok sebesültek meg 
s néhány közvitéz esett áldozatává ezen első polgári harcz- 
nak. A béke érdekében kivánatos volt volna ugyan, hogy 
Hrabovszky állandólag megszállva tartsa a lázadás e fő 
fészkét; de mivel elégséges had híjában ezt nem tehette, 
mulékony kirándulásának csak az lett eredménye, hogy a 
szerbek gyűlölete s boszúvágya még inkább felfokoztatott 
a magyarok ellen, s a lázadás az egész alvidéken kitört. 

Ugyanis alighogy híre terjedt a karlóczai eseményeknek, 
a sajkások egy osztálya Zimonyban, hol szállásolt vala, az 
engedelmességet felmondván, hajócsapatával rögtön Karlócza 
alá evezett s magát a főodbor parancsai alá helyezte. Megje- 
lenésök új bátorságot öntött a főodborba, úgy hogy az nem- 
csak nem távozott el Karlóczáról, miként elébb, a magyar 
ágyuk dörgése alatt határozta volt, hanem azontúl még erélye- 
sebben működvén, a támadást több vidéken tényleg meg- 
kezdte. Minthogy Molinari őrnagy, a sajkások zászlóaljának 
parancsnoka Titelben, a lázadáshoz nem csatlakozott, Sztra- 
timirovics a hatalmába kerített , Duna" gőzhajón junius 15-én 
ötszáz fegyveressel Titelbe ment, a parancsnokot letette, min- 
den hadi szereket lefoglalt s a főodbortól függő parancsnok- 
ságot nevezett ki. A sajkások példáját pár nap múlva az 
egész péterváradi ezred kerülete is követte, azontúl szinte 
a főodbort ismervén el felsőbbségének. 

De mind ezen erőben sem biztak eléggé a felkelők, mióta 
a miniszterium számosabb hadakat pontosított össze az alvi- 
déken. Ők tehát a török fenhatóság alatt létező rokonaikhoz, 
a Száván túli szerbekhez folyamodtak, kiket, megkülönböz- 
tetés végett a magyarországi szerb alattvalóktól, ezentúl szer- 
viánusoknak fogunk nevezni. Belgrád, Szerbország fővárosa, 

már a mozgalom kezdete óta folyton összeköttetésben állott 
a felkelőkkel s ezeknek biztos menedékül, hadkészületeiknek 
rakhelyül szolgált. Kik hatóságaink és seregeink közelében 
magokat biztosságban nem érzék, Belgrádba futottak, hol a 
testvér lakosság s egyes hatalomviselők ajtai, szintúgy mint 
a hírlapok mindig nyitva álltak előttök izgatásaik, terveik, 
kivánataik nyilvánitására. Irományokat, emlékeket, pénztá- 
rakat, templomi kincseket, hadi szereket, szóval mindent mit, 
otthon a háború veszélyei ellen biztosságba nem helyezhettek, 
Belgrádba vittek át. A lázadáshoz csatlakozott határőri vidék 
és Szervia közt, az egészségi őrvonal is megszüntettetvén, 
oly szabad járás-kelés létesült, mintha ugyanazon állam 
részei voltak volna. 

Karlócza megtámadtatása után hivatalnokok, magáno- 
sak, az odbor tagjai s más izgatók még számosabban költöztek 
Belgrádba. Jajveszékelve festék a veszélyt, mely Karlóczát 
végpusztulással fenyegeti; közös eredetökre, nemzetiségökre 
kérék a szerviánusokat, ne hagyják veszni, siessenek segé- 
lyezni a magyar földön lakó testvéreiket, kik magokra ha- 
gyatva, a magyar hadaknak sokáig ellen nem állhatnának. 
Kevés napok alatt az egész tartomány fellármáztatott, mi- 
képen szávántúli testvéreiket a magyarok, mint hírlelék, meg- 
igázni, vagy épen kiirtani szándékoznak. A vészzaj mindenütt 
élénk rokonszenvre talált. Garasanin, akkori belügyi állam- 
titkár, és Petrovics államtanácsos, kit honosai közönségesen 
Knicsaninnak neveztek, lelkei lőnek a segélygyüjtő és rendező 
izgatásoknak. Nemzetiségöknek ezen, tőlök mintegy másfél 
század előtt elszakadt ága iránt átalánossá lett a lelkesedés, 
és csoportosan fegyverkezének fel annak védelmére. A fel- 
lelkesülés ezen eredményét még sükeresebbé tette azon körül- 
mény, hogy Szerviában ez idő szerint az ilyféle kalandos 
vállalatokra alkalmas nép, munkátlan napszámosok, hajó- 
vonók s más kóborlók száma, az átalános iparpangás követ- 
keztében rendkivül megnövekedett. S így lőn, hogy kevés 
idő múlva lovasok és gyalogok, jól fölfegyverkezve, 80—100 

főnyi , csapatokban jöttek át Zimony és Moldvabánya között 
Magyarországba, testvéreik segedelmére, a szerb nemzetiség 
diadalának kivívására. 

E csapatok, melyek mindenikét rendesen egy pap is ki- 
sérte, hol földünkre áttörtek, jobbára mindenek előtt a köz- 
pénztárakat foglalták el, főnökeik az illető tisztviselőknek 
nyugtatványt adtak, hogy a pénzt a szerb felkelés javára vet- 
ték magokhoz. Igy tőnek Kubinban, Palánkán, Ó-Moldován 
a harminczadi és más pénztárakkal. Ezután kikémlelték, ta- 
lálkozik-e a községben a szerb ügy iránt ellenségesen érző 
egyén; s ha olyan kezökre került, azt fél holttá verték vagy 
megölték. E szerviánusok mintegy rendőri foglalkodást is 
végeztek a főodbor szolgálatában, a községekre kivetett fegy- 
vereseket kiállitván s a táborba kisérvén. Nem mint vendégek, 
hanem mint szabaditók, vezetők, parancsnokok léptek fel a 
községekben. Hacsak egy pár jelent is meg közőlök valamely 
szerb helységben, annak lakosai közt készséges engedelmes- 
ségre találtak. Ha közőlök valamelyik egy 50—100 felkelőből 
álló s még rendezetlen csoporttal találkozott, annak mindjárt 
vezérévé tette magát. Tőlök nemcsak a békés hajlamú más 
nemzetiségű lakosok, hanem a vér- s ügyrokon felkelők is 
féltek. E fölényt jobbára az adta nekik, hogy ők többnyire 
szálas termetű, a vakmerőségig bátor, a lőfegyvert és hand- 
zsárt egyaránt jól forgató férfiak voltak, kik már hazájokban 
is kalandor vagy rabló életpályát folytattak. Ha milétük 
iránt kérdeztettek, kevélyen azt szokták válaszolni, hogy ők 
.betyárok", vagy ,ajdukok"; mely utóbbi nevezetnek Szer- 
viában oly értelme van, mint nálunk a bakonyi, azaz, a kö- 
zönségesnél elébbkelő zsiványnak. Csoportjaikat nem csupán 
tulajdonképeni szerbországiak képezték, hanem egyesek Bos- 
nyából, Herczegovinából sőt Montenegróból is, szóval a, török 
birodalom valamennyi, szerb nyelvet beszélő, tartományaiból 
tódultak zászlaik alá. Számok már junius havában mintegy 
három, utóbb pedig, midőn maga Knicsanin is részt vett a 
háborúban, tiz-tizenkét ezerig szaporodott, kik a magyar- 

országi felkelőkkel jobbára vegyesen oszlottak szét a külön 
táborokban. Hrabovszky, péterváradi fő hadi kormányzó, nem 
mulasztá el ugyan, e fegyveres csapatok átköltözése miatt 
panaszt emelni a belgrádi kormánynál; de, bár ez tényleg 
hozzájárult e csapatok kiállitásához, csak azt válaszolá, 
hogy miután a határőrzés megszűnt az ország szélein, nem 
áll hatalmában meggátolni e csapatok átkelését. 

A. szerviánusok folyton szaporodó csapatai oly bátorsá- 
got öntének a felkelő szerbekbe, hogy ezek, be sem várván az 
Innsbruckba küldött Rajasics érseknek s követtársainak haza- 
jöttét, már junius hónap folytában megkezdték a kis háborút. 
E kis háborút nemcsak azon borzasztó kegyetlenségek tették 
e napok eseményei közt nevezetessé, melyeket az egymás 
ellen elkeseredett két faj egy s más részről elkövetett; hanem 
a polgári erénynek, az életével is áldozni kész hazaszeretetnek, 
a szabadság magasztos érzelmeinek, s ettől lelkesítve, a ve- 
szélyben forgó polgártársak segedelmére önfeláldozással siető 
testvéries szeretetnek is sokkal több és szivrehatóbb példáit 
találjuk annak folytában, magyar és német községeinkben, 
mintsem hogy azokból némi részleteket följegyezni tisztében 
ne állna a történelemnek. A történelem a népek oktatója : e 
szomorú lapok tehát szolgáljanak tanúságul a népeknek, mily 
borzasztó a polgári háború; a különben jó indulatú, egymással 
elébb testvéries békében élt népeket is mennyire elvadítják a 
felizgatott s minden féket elszakasztott szenvedélyek; szol- 
gáljanak tanúságul, mily veszedelmes következései lehetnek 
egy részről annak, ha ugyanazon állam népeinek egyike más: 
főlényt is igényel mint a melyet az értelmi és erkölcsi súly 
ad; más részről, mily iszonyú nyomort von magára s másokra 
a nép, ha ármányos izgatásokra hallgatva, csábos igéreteknek 
hitelt adva, vagy a nemzetiség és szabadság elferdített esz- 
méinek ábrándjaitól fanatizáltatva, mindjárt fegyverrel akar 
magának igazságot szolgáltatni; s megvetve a józan ész sza- 
vát, ellökve magától a feléje nyujtott testvéri kezet, a közös 
szabadságra törekvő testvér ellen a reactioval szövetkezik, 

melynek csak egy a czélja: mind kettejök leigázása s egyen- 
lősége a kényuralom alatt. 

Azon időben midőn, mint fentebb elbeszéltük, Hra- 
bovszky altábornagy Karlóczát megtámadta, az ottani tábo- 
ron kivül a bánságban még Perlaszon és Alibunáron, Bács- 
kában pedig a római sánczoknál léteztek a szerbeknek külön 
táboraik. A. felkelők ezen kivül a bánságban, kivált a szer- 
viánus csapatok betörése óta, egy őrvonalt is húztak a kato- 
nai szerkezetű határőrvidék és a megyék közt. Azon őrvonal, 
mely elébb a török birodalmi határszélek ellenében állandó- 
lag fennállott, most a megyék ellen fordíttatott, úgy hogy 
a határőrvidék és Szerbia közt teljesen szabad lett a közle- 
kedés, mig az a határőrség s a megyék közt oly annyira 
meggátoltatott, mintha egymással háborúskodó külön álla- 
mok részei voltak volna. 

Említők azt is, hogy a magyar kormány e szerb táborok 
ellen ugyanannyi tábort állitott fel a vármegyék védelmére : 
a perlaszi ellen Becskereken és vidékén Kiss Ernő vezérlete 
alatt 2500 főnyi sereget; az alibunári szerb tábor ellen Ver- 
seczen, Blomberg ezredes parancsai alatt, mintegy 1000 főnyi 
hadat; s végre a római sánczok ellen Ó-Becsén és Újvidéken 
.mintegy 2200 embert szállásoltatott el. Majd, midőn a szer- 
bek junius második felében Szt.-Tamást is körülsánczőiták s 
fő fegyverhelyökké tették, a kormány az ellen is küldött 
Ó-Kérre egy újabb hadat. S végre, valamint a szerbek a 
magok részéről, úgy a kormány is, hogy a felkelők, kivált 
a vakmerő s kegyetlen szerviánusok barangolásait a megyék- 
ben meggátolja, ezek határainak hosszában egy őrvonalt 
állított fel a bánságban; mely szolgálatra egyedűl a szom- 
széd megyék egymást felváltó nemzetőrei alkalmaztattak. 

Ha az alvidéken ekként felállított hadi erő, némileg egye- 
sítve s összhangzólag működve, haladék nélkül a gyülekező 
szerb táborok ellen vezettetik, nem volt volna nehéz csirá- 
jában elfojtani a felkelést. E haderő azonban nem működ- 

1848. Junius. melyek, mint már elbeszéltük, a hadi főkormányszékek s a 
hadügyi miniszterium közt létezének, a seregek vezérlete a fő 
hadi kormányszékektől nem tétetett függetlenné; ezek pedig 
nem voltak barátai a magyar ügynek. Kivált a temesvári, 
melynek b. Piret altábornagy áll vala élén, mint állítá, még 
nagyobb bonyodalmak meggátlása végett, egyátaljában nem 
akarta megengedni Kiss Ernőnek, hogy a szerb táborokat 
megtámadja. Temesvárott, még Haynau távozása után sem 
vala ritkaság hallani a jobbára idegen katonatisztek kitöré- 
seit az ország ügye ellen. És midőn Vukovics ezek megfenyi- 
tését szorgalmazá, Piret oly mentséggel állott elő, mikép nem 
látja módját, hogy midőn a szólásszabadság mindenki jogává 
lett, épen a katonatisztek korlátoltassanak véleményeik ki- 
jelentésében. Piret és a teljesen illyr hajlamú várparancsnok, 
b. Rukavina tábornok, egész magatartásából nyilván kitűnt, 
hogy cselekvéseiket már ama, Bécsből vett, titkos sugalla- 
tok vezérlik, melyeknek czélja volt, a felkelő szerbeknek 
táboraik rendezésére időt engedni, s mielőtt megerősödné- 
nek, s a reactio másrészről is nyiltan felléphetne, a meg- 
semmisitő csapást tőlök lehetőleg eltartóztatni. 

Az alvidéken létező haderő ekként tétlenül kénytelenít- 
tetett nézni, miként szaporodnak s erősödnek naponként a szer- 
bek táborai. E körülmények közt Csernovics kir. biztos, érte- 
sülvén, hogy Karlócza megtámadtatása a szerbek közt némi 
megrettenést szűlt, azt a béke érdekében felhasználandó, a 
főodborral junius 18-kán oly egyességre lépett, hogy a kibé- 
külés reményében addig is, míg az érsek a karlóczai gyülés 
küldöttségével Innsbruckból visszatérend, mind a két részről 
fegyverszünet hirdettessék. Azonban e szerződés is csak a 
szerbek ügyének kedvezett: a magyarokat eltiltá a támadástól, 
de a szerbeket nem gátolá táboraik erősítésében s egyes apróbb 
zavarok támasztásában. A fegyverszünet már jun. 26-kán, 
két nappal kihirdetése után, magában Újvidéken is némi 
sérelmet szenvedett. E napon a városban képviselőt kellett 
választani az országgyűlésre; és midőn a magyar érzelmü pol- 

gárok alkotmányos joguk e gyakorlatára békésen gyülekezé- 
nek, a szerbek nagy zajjal követelték a választás elhalasztását 
a karlóczai küldöttség visszatértéig. A szóváltásból borzasztó 

verekedés támadt, melyben tizenkét emberélet esett áldo- 


zatul, — s minthogy a szerbek a gyülés helyére fegyveresen 
jelentek meg, mindnyájan magyarok s köztök még egy nő 
is. E vérengző kihágás oly sebesen folyt le, hogy mire a kar- 
hatalom megérkezett, a támadó szerbek már szétoszlottak. 
A. városba rendelt négy század Zanini-féle gyalogsággal sza- 
porított őrség azontúl a békét huzamosb időre biztosította. 
Nagyobb sérelmet szenvedett a fegyverszünet, mielőtt 
annak híre mindenüvé eljutbatott volna, több helytt a bánság- 
ban. A kis háború, mely annyi helységet borított lángba s 
döntött nyomorba, itt, a bánságban, kezdetett meg rendszere- 
sen a szerbek s barangoló szerviánusok által. A magyar köz- 
ségek s a felkelők közti összeütközésnek legelső színhelye volt 
Szent-Mihály, melynek derék, jobbára oláh, lakosai a szerb 
lázadás egész folyama alatt megtörhetlen ragaszkodással vi- 
seltettek az ország alkotmányos ügye iránt. Sz.-Mihály, bár 
maga a határőrvidékhez tartozott, de a Torontál megyei Ür- 
ményháza magyar —, és Sz.-János oláh helységekkel határos, 
azoktól csak a Berzava csatorna által elválasztott, oláh köz- 
ség, a márcziusi napok óta folytonos érintkezésben volt a 
megyei igazgatás alatt lévő szomszédaival, osztozván velök az 
új események iránti rokonszenvben. A helység ezen érzelmei 
az egész vidéken tudva voltak. A karlóczai izgatók ügynökei 
hasztalan ügyekeztek annak lakosait, mint más helységekéit, 
a magyar kormány czéljai iránt tévedésbe ejteni: Sz.-Mihály 
rendíthetetlen volt. A karlóczai főodbor tehát, ellene boszút 
forralván, elhatározá, ha jó szerével nem lehet, erőhatalom- 
mal hódítani meg a községet, mely az alibunári tábort, közel- 
sége által, aggodalomban tartá, s a verseczi magyar tábor 
elleni terveikre nézve némi strategiai fontossággal birt. 
Junius 25-kén tehát, a főodbor rendelete szerint, az ali- 
bunári táborból egy küldöttség jelent meg Sz.-Mihályon, és a 
158 


Szt.-Mihály 
megtámad- 
tatása, 


1848. Junius 


998 Második könyv. A szerb és horvát lázadás kezdete. 


császár, a patriarcha, a tábori parancsnok s minden más, 
előttök ismeretes tekintély nevében megparancsolá a község- 
nek hogy, más helységek példájára, ötven fegyveres embert 
küldjenek az alibunári táborba. A parancs meglepte a község 
lakosait s ők, sem magoktól nem tudván hirtelen megitélni 
annak horderejét, sem tanácsot nem kérhetvén a szomszéd 
megyék tisztviselőitől, kikkel, mint határőrvidékiek, hivatalos 
összeköttetésben nem álltak, a kivánt 50 fegyverest, a helység 
tartalék-határőreiből késedelem nélkül Alibunárra küldték. 
Azonban, még az nap községökbe érkezett a királyi biztosság 
egy ügynöke, ki a junius 10-én és 16-kán kiadott királyi ma- 
nifestumok szétosztásával volt megbizva. E manifestumokból 
s a lelkésznek azt magyarázó szavaiból eléggé meggyőződtek 
a szentmihályiak, hogy a szerbek táborozása egyenes ellentét- 
ben áll a császár akaratával; Alibunárra tehát tüstént sze- 
kereket inditának s odaküldött fegyvereseiket visszahozták. 
Egyszersmind megizenték a szomszéd Ürményháza, Sz.-János 
és Zichyfalva népes helységeknek hogy, ha tőlök szükség 
idején megsegíttetnek, ők készek bármi áldozattal ellenállni 
a lázadóknak s meggátolni betörésöket a megyei határokba. 
És nem is késnek vala előőrseiket kiállítani Alibunár felé. 

Innen másnap hat szerviánusból s két pancsovai keres- 
kedőből álló küldöttség jelent meg ismét Sz.-Mihályon, ko- 
molyan intő a, községet a hozzájok csatlakozásra. De a derék 
lakosok nem ingadoztak többé annak teljesítésében, mit a 
királyi szózat ismerete óta kötelességöknek tartanak vala. 
A. küldöttséget elutasították s az említett szomszédoknak 
hírül adták, hogy itt az ideje segélynyujtásuknak. 

Junius 28-kán egy újabb küldöttség jelent meg Alibunár- 
ról a községben, ez úttal egy rácz pap, egy végvidéki lakos, 
s egy rettenetes alakú bosnyák bujtogató, — minőket a lá- 
zadók megfélemlítés végett szoktak volt megbízni üzeneteik- 
kel. A fenyegetések most is sükeretlenek maradtak; sőt a 
türelmöket vesztett lakosok, véget akarván vetni az annyiszor 
ismételt izgatásoknak, a küldötteket megkötözve Temesvárra 

vitték; elébb azonban amaz idegen, elbizottságában őket sér- 
tegető bujtogatót haragjokban kegyetlenül megverték. Nem 
kételkedvén, hogy e tett által a felkelők boszúját magokra 
vonták, s jobbnak tartván megelőzni, mint bevárni a táma- 
dást, az említett szomszédok segedelmével mintegy három- 
százan az alibunári tábor ellen indulának; a sánczokat meg- 
rohanták, a bennök tanyázó lázadókat a városig üzték, és 
csak akkor vonultak vissza, midőn hírül vették, hogy a 
tábor segedelmére Iláncsa felől többb száz főnyi csapat kö- 
zeledik. 

Hazatérvén, küldöttséget intéztek Verseczre Damaszkin 
István szolgabiróhoz; őt állapotjaikról tudósították s tőle a 
boszút forraló felkelők ellen segélyt kértek. Damaszkin, 
nemzetiségére nézve különben maga is szerb, egyike volt 
azon erélyes, bátor s tevékeny tisztviselőknek, kik magoknak 
e sajnálatos polgári háború csilapitásában, s miután az ki- 
tört, elfojtásában, e vidéken legtőbb hazafiui érdemet szerez- 
tek. Ő Sz.-Mihályra, Ürményházára és Zichyfalvára azon- 
nal két század gyalogságot s ugyanannyi lovas dzsidást osz- 
tott fel. 

A. felkelők nem sokáig várattak magokra. Jul. 1-jén Sz.- 
Mihályt három ágyúval egyszerre több oldalról megtámad- 
ták, s mielőtt a szomszéd helységekben állomásozó katonaság 
összegyűlhetett, azt több helyen felgyujtották. Majd azonban 
a katonaságtól megtámadtatván, rendetlen futásnak eredtek, 
több holtat s még számosabb sebesűltet hagyván hátra magok 
után. De, fájdalom, mire a hadi erő az ellenség üldözéséből 
visszatért, a községet már lángtenger borította. Hetven ház 
égett porrá, s mi legfájdalmasabb volt, a harczban elfoglalt 
lakosság vagyonát sem menthette meg égő házaiból. De nem 
ez volt az egyedüli áldozat a magyar részen. A katonaságból 
hárman megsebesíttettek, ketten elestek. Ezen utóbbiak 
egyike volt gróf dOrsay dzsidás kapitány; ő volt az első tiszt, 
ki e polgárháborúban Magyarország ügyéért csatatéren el- 
esett. Halála az alföldön, hol régóta tanyázván, ismertetett, 

fájdalmas érzelmeket ébresztett. Ő a polgári osztály iránti 
barátságos magaviselete által a többnyire ellenkező szel- 
lemű, idegen tisztek közt ritka kivételt képezvén, e miatt 
közszeretet s becsülésnek örvendhetett életében, jó emléket 
hagyott hátra halálában. 

A. hajlékaiktól megfosztott sz.-mihályiak a szomszéd 
helységekben kerestek menedéket. Majd újabb csapás érte 
őket. A katonaság eltávozta után visszatért felkelők marhá- 
jok nagyobb részét hajtották el határukból s a tűztől meg- 
kiméltek házait is kirabolták. A felkelők, azt hivén, hogy 
a szentmihályiak ennyi áldozat után ragaszkodásukat a 
magyar ügyhöz keservesen megbánták, őket az ellentállás 
folytatásáról lebeszélendők, ügynökök által még egyszer fel- 
kerestették. De a kötelességök iránti hűségökben nem inga- 
dozó derék lakosok ezt is elfogták és, mint az előbbieket, 
Temesvárra küldötték. 

Sz.-Mihályénál még sokkal nagyobb érdeket s viszhan- 
got ébresztett az országban Fehértemplom sorsa. E kicsiny, 
mintegy 7000 lakosból álló, szabad katonai város, székhelye 
a bánsági oláh végezred kormányának, a haza ügye iránt 
oly hűséget tanúsított, hogy azt e tekintetben egy törzsökös 
magyar város sem múlta . felül; vitézsége pedig páratlan 
maradt. Közel feküvén a Dunához, folyton szálka volt szint- 
úgy az átszállongó szerviánusok, mint a felkelő szerbek 
szemében; s azt lerontani, vagy legalább megigázni legfor- 
róbb kivánságuk s azon vidéki hadjárataik fő czélja vala. 
A város lakossága mintegy háromnegyedben német és oláh, 
a többi szerb volt. Az oláhok a németekkel vetélkedtek a 
haza iránti hűségben; és szoros egyesülésökből eredt a város 
testületi jellemének hazafias színezete. Egészen külön áll- 
tak tőlök a szerb lakosok, a magyar ügynek kivétel nélkül 
ellenségei. 

Az akadályoknál, melyeket a fehértemplomi hazafiak 
szerb laktársaik ellenséges indulatában találtak, még súlyos- 
bakra akadtak az ezred kormányánál, mely, a végvidék szer- 

kezeténél fogva, nem csak a katonai parancsnokságot, hanem 
a kerület területi hatóságát is képezte. Ez időben az ezredes 
a két első zászlóaljjal Olaszországban lévén, a kerületet egy 
ravasz, a magyar ügy iránt ellenséges érzelmű egyéniség, 
Dreyhan alezredes, kormányozá. Szellemre s érzelemre nézve 
hasonlók voltak hozzá az ezredbeli s kivált — mint a végvi- 
déken mindenütt — az ugynevezett igazgatási tisztek, kivéve 
Maderspach kapitányt, kiről itt csak azt jegyezzük meg, hogy 
alább, dicső tetteinek elbeszélésekor jobb alkalmunk lesz vele 
megismerkednünk. Dreyhan, a város több ízben nyilván ki- 
fejezett hazafias szelleme tekintetéből, tanácsosnak tartá nem 
vetni el egészen az álczát. Mint a bánsági fő hadi kormány- 
tól függő tiszt, a magyar kormánynak ez úton hozzá érkezett 
hirdetményeit közzétette ugyan; de azoknak hatását tiszttár- 
sai közt minden módon ügyekezett megrontani magán érint- 
kezéseiben. A magyar alkotmányos ügynek, a hol:s a miként 
csak lehetett, ártani törekedvén, oly cselekvésektől sem tar- 
tózkodott, melyek nevét gyalázattal bélyegezték. És annál 
nagyobb Fehértemplom érdeme s dicsCsége, hogy magát elől- 
, járójának ármányos cselei által sem engedte letereltetni a 
hazafiúi kötelesség ösvényéről. 

E derék városnak még azon kisebb fontosságú tettei is, 
melyek történelmének utóbbi fényes eseményeit megelőzték, 
érdemesek arra, hogy a feledéstől megóvassanak. A. polgárok 
szilárd hazafiúi lelkülete korán, már május 24-kén, próba- 
kőre tétetett. Azon nap hajnalán Moldova felől Pancsova felé 
fegyveres néppel megrakott három hajó uszott fel a Dunán. 
A moldvai őr, a dolgot gyanúsnak tartván, puskalövéssel 
adott jelt, mely állomá: ól állomásra tovább vitetvén, az egész 
palánkai őrvonal s z ettől éjszakra fekvő Fehértemplom is 
fellármáztatott. " reyhan, ki a szállítmány rendeltetését két- 
ségkivül tudta, hogy a hajók háboríttatlanul haladhassanak, a 
zajt minden módon csilapítani törekedett. A. polgárok azon- 
ban a hajók feltartóztatása végett mégis fegyveres csapatot 
küldöttek a Duna partjára. És, bár ez czélját nem érte, — 

1848. Junius. a hajók e csapat megérkeztekor már nem lévén a láthatáron : 

— — ezen körülmény mégis erős tényezővé lett a város magatar- 
tásának szilárdiítására; mivel indokul szolgált arra, hogy a 
városi nemzetőrség magyar nemzeti zászlók alatt szerveztes- 
sék. A lakosok, mint végvidékiek, a fegyverszolgálatban 
eléggé gyakorlottak lévén, nemzetőrségök hamar oly ren- 
dezett s fegyelmezett lőn, mint bármely rendes katonaság. 
A német lakosokat illeti meg azon dicséret, hogy a nem- 
zetőrség sorai jobbára általok töltettek be; mert oláh pol- 
gártársaik a harczias szellem tekintetében nem hasonlítottak 
hozzájok annyira, mint a hazafias érzelmekben. Az ellen- 
séges indulatú szerb lakosság épen nem vett részt a nem- 
zetőrségben. 

A szerviánusok junius közepétől fogva mind sürűbben 
barangolák körül Fehértemplomot, — itt helységeket pré- 
dálván ki, amott a vidéki népet hajtván az alibunári táborba, 
vagy nyugtalanítván az országutakat. Vracsegájon, egy Fe- 
hértemplom és Palánka közt fekvő faluban, még fióktábort is 
alakítottak. A végvidéki tisztek nagyobb része a felkelők 
iránt rokonszenvvel viseltetvén, nem gátlák őket e zavargá- 
saikban; azok pedig, kik a háborgóknak ellenszegűltek, vagy 
erőhatalommal űzettek el, vagy megkötöztetve vitettek Pan- 
csovára. A felkelők egyik fő czélja az volt, hogy az össze- 
köttetést Fehértemplom s a. verseczi magyar tábor közt meg- 
nehezítsék. E végett a Verseczhez közel fekvő azon vég- 
vidéki helységekből, melyeknek barátságában nem bíztak, 
a népet szokottnál nagyobb számban hajtották el táboraikba ; 
a környéken ilykép kényök szerint hatalmaskodhattak. 
Izbistyéről mintegy két száz, Ulmáról még több embert haj- 
tottak el; minek következtében rémület terjedt el az egész 
vidéken. 

Junius 18-kán a felkelők egy küldöttség által Fehér- 
templomot is a maga megadására szólitották. Dreyhan alez- 
redes azt tanácslá a polgároknak, függeszszék ki a császári 
zászlót; sőt, ha a szerbek ezt sem tartanák tiszteletben, tűznék 

mellé a szerbet is inkább, mintsem hogy a fejök felett tor- 
nyosúló veszélylyel szembeszálljanak. Tanácsához még némi 
rémhíreket is kapcsolt, melyek szerint a szerviánusok öt száz 
emberrel megszaporodván, a várost legközelebb megtámadni 
szándékoznának; a magyaroknak pedig koránt sem volna 
annyi erejök, hogy a városnak elégséges segélyt nyujthat- 
nának. De a derék polgárok kötelességökben rendíthetlenek 
s bizók a verseczi magyar tábor segedelmében is, melylyel 
folytonos összeköttetésben voltak, Dreyhan tanácsait vissza- 
utasították, s a küldöttséget távozásra kényszerítették. 

A körülmények négy nap múlva komorabb színt öltöttek. 
A Vracsegájon tanyázó felkelők és szerviánusok, mintegy 
ezer főnyi csapat, Sztanimirovics és Koics vezénylete alatt, 
Fehértemplom alá szálltak s a várost a maga megadására, 
mint mondák, utolsó ízben szóliták fel, különben rohammal 
fenyegetődzvén. A város helyzete veszélyteljes vala: falai 
előtt az ő nemzetőrségénél sokkal számosabb ellenség, mely 
szinte égett a rablás, zsákmánylás vágyától; falain belől egy, 
eddigelé meghunyászkodott kevesebbség, a lakosság szerb 
része, mely most nem is titkolta örömét ügyfeleinek megjelenése 
fölött, kész velök, ha betörnek, szövetkezni s lakostársaikat 
ellenség gyanánt megtámadni; és végre az ezred igazgatása 
oly egyén kezében ki, ha nem mert is még annyira vetemedni, 
hogy maga hívja fel a város megtámadására a lázadókat, de 
minden kétség nélkül csak örvendett volna, ha a város jó 
szerével a felkelők hatalmába kerül. Ehhez járult, hogy a 
verseczi magyar táborból várt segély nem érkezett meg. 

A mindenfelől összetornyosult veszélynek s bajoknak 
közepette Fehértemplom hazafias szellemű német és oláh pol- 
gársága azon nézetben állapodott meg, hogy a város az életet 
s vagyont fenyegető ellenségtől oly módon s csak annyi áldo- 
zattal mentessék meg, hogy a lázadás ellenében eddig tanú- 
sított törvényszerüsége s önállása megóvassék. És ezen feltétel 
alatt nyerte Dreyhan a megbizást, alkudozni az ellenséggel. 
Az alku következő feltételek alatt köttetett meg: 1. A. város- 

1848. Junius. ban létező három ágyú, ugyanannyi lőszerszekér és 215 lő- 
fegyver, mint az ezred tulajdona, a szerbeknek kiadatik. 2. Az 
. ezrednek helyben tanyázó egy tartalék-százada a felkelőkhez 
bocsáttatik. 3. A felkelők nemcsak a város alól, hanem 
Vracsegájról is, s az egész környékről azonnal eltávoznak. 

E szerződés kétségtelenné teszi Dreyhan áruló egyetér- 
tését a felkeléssel, melynek a, rendelkezésétől függő hadi sze- 
reket s vidéki őrséget átadta. Ha ő ezen, parancsa alatt lévő 
tartalékszázadot a derék városi nemzetőrséggel egyesíti, a 
győzedelem biztos reményével megkisérthette volna az ellen- 
ség visszaverését. És ha becstelen eljárásával annyira nem 
siet, még az nap egy váratlan segély szaporította volna a város 
védseregét. Udvar, Krassó megyének egyetlen magyar, épen 
a határon fekvő helysége, Fehértemplom veszélyes állapotáról 
értesülvén, kebléből tüstént 150 embert küldött segélyére. De 
megérkeztükkor a szerződés, fájdalom, már meg volt kötve. 

A bánsági magyar nép számos ily dicséretre méltó pél- 
dáit adta hazafiúi áldozatkészségének. Mennyivel inkább el- 
szigetelve volt idegen fajok közt, annál mélyebb aggodalmat, 
forróbb ragaszkodást tanúsít vala hazájának ügye iránt. 

E segélylyel elegendő erő volt volna Dreyhan parancsa 
alatt az ellenség elűzésére, ha árulási szándék nem ösztönzi 
őt azon leginkább reá nézve szégyenítő alkura, melynek 
pontjai a középkori időkre emlékeztetnek, midőn egyes köz- 
ségek az őket tűzzel vassal fenyegető rabló csoportok el- 
távozását megvásárolni kényszeríttettek. És valóban a fel- 
kelőknek Fehértemplom alatti megjelenése s onnani távo- 
zása közönségesen akkép itéltetett meg, hogy azok az eset 
után a bánságban mindenütt rablóknak neveztették. 

A. felkelőktől ekként megszabadult Fehértemplom pol- 
gármestere az eseményekről azonnal tudósitá az oraviczai 
bányaigazgatóságot, gondos vigyázatra intvén azt, miután 
a felkelők, hír szerint, arra vették útjokat, hogy, ha tán 
nem sikerűlne is a bányákat elfoglalniok, távozásokért vált- 
ságdíjat csikarhassanak ki. Ettől tartván, a verseczi magyar 

tábor is küldött némi haderőt a bányák védelmére; s épen 
ez volt oka, hogy Fehértemplom a veszély napjaiban nem 
nyerhetett Verseczről segedelmet. A. felkelők, szerencsére 
elébb Alibunár felé, onnan pedig mintegy két ezren a per- 
laszi táborba vonultak. 

A vihar elvonúlta után a fehértemplomi polgárok néhány 
társok által egy feliratot küldöttek a királyhoz, melyben hely- 
zetöket s általában az alvidék állapotát elpanaszolván, süke- 
res védelemért könyörgének. , Midőn Fehértemplom — így 
szól egyebek közt a felirat — hűségesen hódol Felséged azon 
legfelsőbb rendeletének, minél fogva a végvidék a magyar 
miniszterium alá rendeltetett: ugyanakkor a bánság két ha- 
tárőri ezredének kerületeiben Felséged azon rendelete ellen 
szerb polgártársaink által felkelés rendeztetik. És ezen moz- 
galom akadálytalanul terjesztetik s igazgattatik ugyanazon 
felsőbbségek szemeláttára, melyek e pillanatig minden poli- 
tikai mozgalmat el szoktak volt taposni. Mi egy helyen ren- 
des és törvényes, az más helyen a jó ügy elárulásának tekin- 
tetik. Azok, kik a felkelést vezetik, szintúgy hivatkoznak Fel- 
séged akaratjára, mint azok, kik Felséged magyar miniszteriu- 
mának tekintélyét megismerik. Felséged szent nevével tehát 
az egyik fél bizonyosan visszaél. . . . . Ily körülmények közt 
Fehértemplom hű német és oláh lakosai előtt csak azon ször- 
nyű választás áll : vagy szerb laktársaik és vidéki testvéreik 
ellen fegyvereiket villogtatni; vagy a felkeléshez csatla- 
kozva, a honárulás bűnébe egni. . . . . : A küldöttek nyertek 
ugyan Bécsben engedelmet a felirat benyújtására, de vá- 
laszt nem, s még kevesbbé segedelmet a vészterhes napok- 
ban, melyek utóbb, mint alább elbeszélendjük, Fehér- 
templomra nehezedtek. 

Mi egyébiránt a bánsági végvidék ezredeinek állapotát 
illeti : miután a temesvári fő hadi kormányszék folyton ellenzé 
a magyar haderő bevonulását e kerületekbe, azoknak maga- 
tartása csak a nép hajlamaitól s érzelmeitől függött. A mely 
vidéken a szerbek laktak többségben, az a lázadás árjába 

sodortatott. Az oláhok általában véve semlegesen viselték 
magokat s csak kivételképen csatlakoztak, a körülmények 
szerint, többször a magyar, ritkábban a szerb párthoz. A 
németek és tótok, kik ezen ezredek területén egyébiránt 
kevés helységben laktak, szilárdul ellentálltak a szerbek 
csábitásainak s fenyegetéseinek. 

A. magyar kormány, miután a fő hadi kormányszékkel 
minden viszályt gondosan kerűlt, ez pedig katonaságot a vég- 
vidékbe rendelni nem akart, — a végvidék nyugalmának biz- 
tosítása végett csak arra szoritkozék, hogy a királyi biztosok 
által a nép tudomására juttassa azon anyagi engedményeket, 
melyeket a végvidékiek régóta nagy hévvel, de hasztalan szor- 
galmaztak volt a bécsi kormánynál, s melyek nekik most, az 
új törvények által a politikai jogokon felül biztosíttattak. 
Ilyenek voltak, példáúl: az irtványföldek birtoka, az ipar 
s kereskedelem szabadsága stb. De mind ezen igéretek s 
engedmények, mind ama jogok, melyekben ők most a haza 
egyéb polgáraival egyaránt osztozának, kevés hatást gyako- 
roltak magoktartására oly időben, midőn a felizgatott nem- 
zetiségi fanatismus lett az emberek cselekvéseinek fő rugója. 
És ekként a néphajlam különbsége szerint a három bánsági 
ezred állapota is különböző volt. 

A jobbára szerbektől lakott pancsovai ezred a felkelés- 
nek legerősebb tényezője volt a bánságban. A székváros, 
Pancsova, hova Karlócza megtámadtatásakor a szerb nemzeti 
pénz- s levéltárak átvitettek, s hol az ezek védelmére fel- 
hivott nép ez alkalommal az ezred minden hadi szereit lefog- 
lalta, ez időtől fogva mindig nevezetes szerepet játszott a 
lázadásban. A pancsovai odbor a karlóczai után minden má- 
sok közt első volt tekintélyre s hatalomra nézve. Miként Per- 
lasz a felkelők fő hadi tanyája, úgy Pancsova a politikai 
működés tűzpontja lett a bánságban. A felkelés előmozdításá- 
ban senki sem tüntetett ki több buzgalmat, hevesebb szenve- 
délyt, mint a pancsovai szerb kereskedők. A táborokból inté- 
zett felhivásokban, a katona főtiszté mellett rendesen egy- 

egy pancsovai kereskedő, mint odbori biztos, aláírása volt 
szemlélhető. Sztanimirovics Demeter, ugyanaz ki a felkelő- 
ket Fehértemplom alá vezette, miután teljhatalmú biztossá 
neveztetett, utasításait nem csak a Karlóczán, hanem Pancso- 
ván székelő odbortól is vette. Ezen odbor szigorún őrkö- 
dött a végvidéki tisztek szelleme s tettei felett. A kiknek 
hűségében kétkedett, vagy a kik rendeleteinek végrehajtásá- 
ban csekély eredménynyel jártak el, azokat elfogatta s Pan- 
csován elzáratta. A felkelés területén, a magyar kormány 
hasonló intézkedése ellenében, vésztörvényszéket állított fel. 

Ezen s több más rémszabályok által a pancsovai odbor 
a magyar hatalom ellenében Karlócza, Perlasz és Alibunár 
által fedve, teljes uralomra jutott az ezred területén. Volt 
azonban kebelében mégis nehány község, melyeknek bátor, 
hazafias érzelmű lakosai sokáig ellentállni tudtak s mertek 
a lázadás árjának. Debelyácsa, az egyetlen magyar s refor- 
mált vallású helység a három kerületben, mind a mellett 
is, hogy fiaiból akkoron háromszázan harczoltak az ezred- 
nek Olaszországban létező két zászlóaljában, s így legizmo- 
sabb karjait nélkülözte, oly ügyesen s erélyesen tudta meg- 
hiúsítani a pancsovai odbor fortélyait s erőszakoskodásait, 
hogy határában az odbornak semmiféle rendelete nem ment 
foganatba. Lakosai, megvetve a veszélyt, melytől minden 
felől tenyegettettek, szabadságukat megőrizték, összekötte- 
téseiket a magyar kormány organumaival folyton fentartot- 
ták. Vörös Mihály, iskolatanító, volt a község lelke, ki 
csüggedni nem tudó erélye által, melylyel nem szünt lak- 
társai hazafiságát a kitűrésben szilárdítani, hírt s nevet 
szerzett magának az egész hazában; utóbb, jutalmul, kapi- 
tányi rangra emeltetett. 

Osztoztak Debelyácsával hűségben s veszélyben Uzdin 
oláh, Padina és Antalfalva tót községek, amannak szom- 
szédai. Követve Debelyácsa példáját, a nálok megjelent szer- 
viánusokat kiverték; sőt Uzdin az odbor által a helységbe 
küldött két izgatót meg is ölte. Az említett négy és még 

1848. Junius. három német község, Jabuka, Glogon és Frantzfeld, kivé- 
telével, — mely utóbbiak azonban, bár a magyarokhoz 
szitának, tényleges ellentállásíg nem mentek, az egész pan- 
csovai ezred kerülete részt vett a lázadásban, 

E ie A. fehértemplomi ezredben, bár kevés helység találta- 

ezren, — tott, mely a felkelőkhöz nem hajlott volna, de a székváros 
hazafias szelleme a felkelők kényök szerinti gazdálkodását 
mégis igen meggátolta az ezred területében; egyszersmind 
pedig a lázadásnak a karánsebesi ezredbe átterjedését is 
megakadályozta. Azon kevés község közől, melyek Fehér- 
templom példáját követték, főleg Karlsdorf, német község 
érdemel említést. Miként Debelyácsán a tanító, úgy itt a kath. 
lelkész Kriksz Antal, volt nyájának a hazafiúi kötelesség 
buzgó teljesítésében útmutatója, míg őt a szerencsétlenség 
el nem érte. Nem csak erőt s kitartást öntött hiveibe a fel- 
kelők rendeleteinek félretételére; hanem még lőszerekkel is 
ellátta őket, hogy kisebb számú támadóknak sükeresen ellent- 
állhassanak. Buzgalma nem sokára szenvedéseket is hozott 
reá; mert midőn a szentmihályiak, mint említők, a lázitás 
végett hozzájok küldött szerb papot elfogván, Temesvárra 
kisérték, a lázadók, visszatorlásul, Karlsdoríra törtek, a 
lelkészt foglyukká tették s Karlóczára vitték, honnan csak 
hosszú szenvedés után bocsáttatott ki börtönéből. 

Mel sál A karánsebesi ezred területének lakosai, majdnem ki- 
rekesztőleg oláhok, sem magok nem éreztek vonzalmat a 
szerb felkeléshez csatlakozni, sem áruló tisztek által, minők 
itt sem hiányoztak, nem engedték magokat oly könnyen 
elcsábíttatni. Az egész magyar-, tót- s horvátországi vég- 
vidéken ez volt az egyetlen határőri ezred, melyben a rend, 
mind a mellett is, hogy a berzaszkai század titkos módon 
egy időre elcsábíttatott, hosszan legalább nem bomlott fel. 
Ez főleg a jó érzelmű Appel tábornok érdeme volt. Ő a tör- 
vényes rendet mindenkor fentartani törekedvén, a kerület- 
ben nemcsak az új törvények kihirdetését lehetővé tette; 
hanem az országgyűlési követválasztás előkészületeit is. 

lehetőleg elősegítette; mi azonban, némely osztrák szellemű 
tiszteknek, kivált az ezred alparancsnokának, a horvát Ger- 
lics alezredesnek ármányai által, a karánsebesi polgárok 
fájdalmára, mégis meghiúsíttatott. 

Appel tábornokon kivül a karánsebesi ezred s Krassó 
megye oláh népségének nyugalmas magaviselete tekinteté- 
ben még egy férfiúnak lőn legnagyobb hatása, ki egyike volt 
az e mozgalmas időkben felmerűlt legsajátszerűbb egyénisé- 
geknek. E férfiú neve Murgu Euthym. Ő, községi iskolames- 
ter, mintegy tizenöt évvel ez előtt, mint oláh iró lépett fel, 
feladatául tűzvén ki oláh ó-hitű rokonainak felszabadítását a 
szerb hierarchia járma alól. Népében büszke önérzetet ügye- 
kezvén támasztani, az oláh nemzetnek a rómaiaktól való 
származását kétségtelen tényül hirdeté. Ő volt egyike az 
elsőknek, kik az oláh nyelvbe kevert szláv szavakat és szó- 
lásformákat abból kiirtani s abban olynemű újításokat tenni 
ügyekeztek, melyek azt a római nyelvvel közelebb kapcso- 
latba hoznák. Az oláh irásban addig kizárólag használt cyrill 
betűket a rómaiakkal váltotta fel. Ezen s hasonló törekvései 
által hamar hírre jutott nemzetében, s a fiatal nemzedék őt 
legnépszerűbb irójának magasztalta. Az oláh lelkészek azon- 
ban, kik elébb, midőn a mellett izgatott, hogy egyházuk 
saját nemzetök kebeléből választott püspökök által igazgat- 
tassék, őt lelkesedéssel pártolták volt, — nyelv- és irásúji- 
tásai miatt, melyek az egyházi könyvekre és szokásokra is 
kiterjedének, tőle elidegenedtek, s iránta a népben is ügye- 
keztek ellenszenvet ébreszteni, hatását meggátolni. Murgu 
népszerűsége mindazáltal, s nem annyira tudományos kikép- 
zettsége, mint nemzete iránti lelkesedése s külsejének bizo- 
nyos mystikus kifejezése által, az oláhok kivált alsó osz- 
tályainál azon arányban növekedett, melyben a szerb hierar- 
chiának ellene forralt boszúja nagyobbodott. Szerencsétlen- 
ségére, buzgalma által, melylyel nemzete elhanyagolt álla- 
potát emelni, sorsát javítani ügyekezett, egy igen kényes 
térre ragadtatott: a helyett, hogy megkezdett pályáján a 

szerbek és oláhok közt lévő egyházi viszonyok egyengeté- 
sére s a nyelvmívelésre szorítkozott volna, Krassó megyé- 
ben a földesurak és jobbágyok viszonyaira is kiterjeszté 
izgatásait; minek következtében elfogatott s. mint közrend- 
háboritó négy évi fogságra itéltetett. 

Az.1848-ki márcziusi események őt még a budai bör- 
tönben találták, honnan a nép által, mint politikai fogoly, 
Stancsicscsal együtt kibocsáttatván, a szabadság vértanúja- 
ként hordoztatott meg az utczákon. E váratlan esemény, s 
kivált a pesti néptől tapasztalt, soha nem remélt tömjénezés, 
hazafisága tekintetében, igen jó hatást tett a hír és népszerű- 
ség iránt nem érzéketlen Murgura; és e hatásnak hihetőleg 
nagy része volt abban, hogy midőn a szerb lázadás kitört, ő 
nem csak, régi hajlamai s érzelmei szerint, a szerbek ellen- 
zőjévé, hanem a magyaroknak is barátjává lett, s nem ké- 
sett oláh rokonait arra készteni, hogy a magyar nemzettel 
tartsanak. Majd Krassó megyében az országgyűlésre nép- 
képviselővé választatott, s mint olyan, a kormány engedel- 
mével, a bánságba ment, az oláhok közt népgyüléseket tar- 
tani. Oly térre lépett tehát, melyen működése politikai 
jelentőséget nyert. Teendőit Vukovics királyi biztossal eleve 
közölvén, s magát arra kötelezvén, hogy a népgyülések vég- 
zéseit nem követelő határzatok, hanem a kormány elébe 
terjesztendő kérvények alakjában fogja alkottatni, junius 
27-re Lugosra egy nagy oláh népgyülést hirdetett. 

A. gyülésen a bánság és Arad megye minden vidékeiről 
mintegy másfél ezren jelentek meg, jobbára az oláh nép 
vagyonosabb, értelmesebb osztályaiból. Ő volt az elnök s 
egyszersmind a leghatályosabb szónok. A gyülés végzései 
körülbelül következők lőnek: az oláh nép kész a haza védel- 
mére fegyvert fogni, de óhajtja, hogy fő s alkapitányai olá- 
hok legyenek; fő kapitányul Murgu neveztessék ki. Enged- 
tessék meg az oláhoknak, beldolgaik igazgatásában, saját 
nyelvök használata. A temesvári és verseczi ó-hitű püspökök, 
az oláh nemzetiség elleni törekvéseik miatt hivatalaikban 


Első fejezet. A szerb mozgalom az innsbrucki küldöttségig. 941 


felfüggesztetvén, püspökhelyettessé Temesvárra Petrovics, 
lippai esperes, Verseczre Vúja, oraviczai esperes, neveztes- 
senek ki. E kivánatok, a miniszterium elébe terjesztetvén, 
a püspökhelyetteseket s az oláh nyelv használatát illető- 
leg, utóbb teljesíttettek is. 

Murgu ezután még több helytt, egyebek közt Karán- 
sebesen is tartott népgyüléseket, melyek által nemcsak ma- 
gának nagy hírt s népszerűséget szerzett nemzetében, hanem 
ezt is megerősítette ellenszenvében a rácz lázadástól. De 
ezen jó eredmény mellett azon rosz következménye is lett 
ezen apostolkodásnak, hogy a nép, megszokván a tömeges 
gyülekezést, a tisztviselők iránt engedetlenebb kezdett 
lenni; mi oly időben, midőn minden rendelet szigorú s pon- 
tos teljesítést igényelt, a közügyre nézve könnyen károssá 
válhatott. 

A. fehértemplomi és karánsebesi ezredekkel határos 
bányakerületben is általában jó szellem uralkodott a szerb 
lázadás ellenében. Eleinte a bányász nép közt mutatkozott 
ugyan némi aggodalom s nyugtalanság a miatt, hogy midőn 
a volt urbéresek az új törvények által annyi jótétemények- 
ben részesíttettek, ők, kik eddig iparáguk érdekének tekin- 
tetéből minden adótól fel voltak mentve, most a törvénynyé 
lett teheregyenlőség következtében, szinte adókkal fogná- 
nak terheltetni. A. kormány mindazáltal e bányász népség 
állapotában semmi változást nem hozott be, s az általános 
törvény gyakorlatba vételét az országgyűlés további intéz- 
kedéséig felfüggesztette; sőt még azon kedvezést is meg- 
adta a kerületnek, hogy azt feljogosítá, a maga nemzet- 
őrségét a megyei hatóságtól függetlenül rendeznie. 

A. bányakerület igazgatósága e kedvezményeket buzgó 
hazafiúi érzelmekkel, kötelessége teljesítésében dicséretes 
erélylyel viszonozta. Grünzenstein Gusztáv, bányaigazgató, 
értelmes, munkás, ritka miíveltségű egyén, buzgó s erélyes 
működése által oda vitte az ügyet, hogy junius végén a 


kerületben 1800 nemzetőr találtatott besorolva s felesketve. 

Tetemesen szaporitá érdemeit még avval, hogy a bánya- 
mívelés eszközeit, lőszerek készítésére, sőt kisebb ágyuk 
öntésére is használtatta; s így azon vidék fölfegyverzését 
elősegítette, a kormánynak pedig a lázadás elleni hadvise- 
lésében jelentékeny hasznára vált. 

Dicsérettel említendő még e vidéken egy másik egyéni- 
ség, ki a bányásznemzetőrség kivánatára, annak vezényleté- 
vel bizatott meg. Asbóth Lajos őrnagy, ki elébb, mint 
nyugalmazott lovas kapitány, Lugoson visszavonúlva élt, 
egyik leglelkesebb főtisztje lőn a bánsági hadjáratoknak. 


. Bátorság, fáradhatlan munkásság, s feladatának teljesitésé- 


ben kedv és erély tüntette ki őt új hivatalában. Ha néha 
követett is el némi hibát, annak oka inkább túlzó serény- 
ségében, mint akár hanyagságában, akár ismereteinek hiá- 
nyában feküdt. A. következő évben tábornokká neveztetvén, 
a garani táborozásban egy egész hadtestet vezényelt. De 
a szerencse ott kevesbbé mosolygott neki, mint bánsági mű- 
ködéseiben. 

Mint Fehértemplom s Alibunár táján, oly módon folyt 
a kis háború a magyar kormány által felállított egész őr- 
vonal hosszában, a Tisza vidékén s a Bácskában, egész 
junius havában mind addig, míg a karlóczai gyülésről Inns- 
bruckba küldött bizottmány Rajasics érsekkel vissza nem 
tért. Minthogy a szerb felkelők s törökországi fajrokonaik 
a perlaszi táborból s a római sánczokból kisebb nagyobb 
csoportokban szünet nélkül barangolának: alig mult el nap, 
hogy a részünkről felállított őrvonalon némi csatározások 
nem történtek volna; melyeknek azonban nem lett semmi 
nevezetesb eredményök. Miként a három bánsági ezredben, 
úgy az egész bánságban s Bácskában is, leginkább azon 
hiba következtében terjedt s erősbödött napról napra a lá- 
zadás, hogy seregeink a hosszú őrvonalon s több táborban 
szétszóratván, összeható, erélyes működésre nem egyesíttet- 
tek, s a helyett, hogy a felkelőket alakuló táboraikból szét- 
üzték volna, csak a védelemre szorítkoztak; de végre a 


Első fejezet. A szerb mozgalom az innsbrucki küldöttségig. 943 


veszély nagysága, mely a szerbek mint merészebb fellépté- 
ből keletkezett, kormányunkat a hadjárat e hibás rend- 
szerének megváltoztatására kényszerítette. Mielőtt azonban 
az innsbrucki küldöttség visszatérte után végbement ese- 
mények elbeszélésébe ereszkednénk, lássuk, mi történt Hor- 
vátországban, s miként intézkedett a magyar kormány is 
a horvátországi események tekintetében; mert ott létezett 
a fajháború gyúpontja, s az udvari reactio ármányainak 
csomója; a szerb lázadás is főleg onnan nyerte táplálékát. 

MÁSODIK FEJEZET. 


Horvát viszonyok az országgyülés megnyiltáig. 


A. miniszterium értesűlvén, hogy Jellasics bán sem 
a május 6-kai királyi rendeleteknek, sem a királyi biz- 
tosul kiküldött Hrabovszkynak engedelmeskedni nem haj- 
landó; sőt, amazok daczára, a tartományi gyülést junius 
5-kére önhatalmából kihirdette: a királytól, mint említők, 
május 29-kén egy újabb kéziratot eszközlött ki, melyben 
a bánnak meg lőn hagyva, hogy a különben is érvény- 
telenné válandó gyülést azonnal vonja vissza, s e parancs 
vétele után huszonnégy óra alatt a király előtt személye- 
sen jelenjen meg. 

De Jellasics ezen újabb parancsokat sem vette figye- 
lembe. Körutjából, melyet találkozása után Hrabovszkyval, a 
nép felizgatása végett tett, junius 4-kén térvén vissza, nagy 
fénynyel vonúlt be Zágrábba. A papságnak, a Rajasicstól 
vezérlett szerb küldöttségnek s a tartományi gyülésre már 
összesereglett képviselőknek élén, b. Kulmer fogadta őt üd- 
vözlő szónoklattal, ki lóháton, fényes nemzeti öltözetben, 
engedetlenségéből a gyülést letiltó királyi parancs iránt mint- 
egy tüntetést csinálva, diadalpompával ment be a városba. 

A tartományi gyülést más nap Lentulaj Imre, Varasd 
megyei főispáni helytartó szabad ég alatt, a Katarinai téren 
nyitotta meg. Felolvastatván mindenek előtt a bán kinevez- 
tetése és beigtatási esküjének formája : Jellasics közakarattal 
az ország főkapitányává kiáltatott ki. Ezután egy küldöttség 
eresztetett hozzá, őt a gyülésbe ünnepélyesen meghivandó. 

A gyülés, a királyi letiltástól elnézve is, nem birt a törvényes 
kellékekkel: nem volt jelen királyi biztos, ki nélkül magyar 
koronai főméltóságba beigtatni senkit sem lehet; hiányoztak 
az országnagyok, egyházi főméltóságok, birtokos mágnások 
és főispánok; még maga b. Kulmer sem vala látható. De Jel- 
lasics mind evvel nem gondolt; s ágyudörgések és zsiviok 


zaja közt jelent meg a gyülésben. A báni hivatalos esküt: Ra- 


jasics karlóczai ó-hitü érsek kezébe tette le, kit ő, miután a, 
zágrábi kath. püspököt s volt báni helytartót megjelenésre 
nem birhatta, e végett hivott meg Zágrábba. A kath. vallás- 
hoz buzgón ragaszkodó horvát nép nem kevéssé ütközött meg 
ugyan e jeleneten; a bán emberei azonban oly magyarázattal 
ügyekeztek azt megnyugtatni, hogy ezen eltérés a szokott 
rendtől egyedül az ó-hitű szerbekkel kötött szövetség szi- 
lárditása végett történt. Felesküvén a bán, főbb pontjaira 
nézve következő értelmű beszédet tartott a gyülekezethez : 

, Eskütételem által újra megszentesítvék a király és 
önök iránti kötelességeim, melyek előttem különben is szentek 
voltak, s hazám iránti hű érzelmeim következtében, a jövőre 
is azok lesznek. Végetlen az örömem, hogy én lehetek az első, 
ki önöknek a szabadságot kihirdethetem.... Nem mint ki- 
"váltságos rendek, hanem mint a nép szabad képviselői jelen- 
tek meg itt önök. Ezen szabadság hozta ide a határőrvidék 
képviselőit is; ezentúl nem csak ők, de mi mindnyájan a hon 
védői leendünk. Feladatunk igen nehéz; s azért jöttetek ide, 
hogy felette értekezzetek, mert ennek megoldásától függ jö- 
vendőnk. A. király és családja iránti viszonyaink s viszályunk 
a magyarokkal, teszik legfőbb tárgyait gondoskodásunknak. 
Változhatlan hűség a királyhoz, ősi erénye népünknek : ez 
lelkesít minket is. Állásunk a magyarok irányában három ol- 
dalú: mint volt a multban, van a jelenben és lesz a jövőben. 
pedig a jelen gyülés feladatát képezi. Azért e felett egyelőre 
nem lehet, nem akarok bővebben nyilatkozni. Minthogy 
azonban Magyarország koronája hazánké is, a kapcsolatot 

avval fenn kell tartanunk. - De, testvérek, "mi nem akarunk 
egy élet nélküli arany korona alattvalói maradni. A kölcsö- 
nös viszonyt tehát a jövőben csak úgy kivánjuk fentartani, 
hogy a magyar korona fönséges dynasztiánkkal összekötve 
legyen. Eloszlatni a magyarok iránti gyűlölséget törvény- 
hozási és igazgatási szempontból is, a jelen gyülésnek leend 
feladata. A. mai korszellem szerint a fejedelem és nép, állo- 
dalmak és nemzetek közti viszonyoknak a szabadság, testvéri- 
ség és egyenlőség elveire kell alapíttatniok. Ezen alapra: 
akarjuk mi is fektetni viszonyainkat a magyarokkal, mivel 
harczban velök örökké csak nem maradhatunk. A nyolcz száz 
éves barátság a viszály békés megoldását javasolja. Ellen- 
ben ha a magyarok minket és honunkban létező rokonainkat 
(a ráczokat) elnyomni akarnak, tudják meg, hogy mi.készek 
vagyunk fegyverrel is bebizonyítani, hogy elmultak az idők, 
midőn egy nép más nép felett uralkodott. Félre tehát a ma- 
gyar önkénynyel: azt mi márczius előtt sem ismertük el: 
most pedig megtörtük és eltörültük. Mi csak oly kormány- 
nak hódolhatunk, mely minket alkotmányunk alapelvei sze- 
rint igazgat. Azért a mostani magyar kormánynak, mely a 
királylyal semmi törvényes kapcsolatban nem áll, sőt azt 


magától egészen függővé tette s a birodalmat alapjaiban 


megrendítette, magunkat alája nem vethetjük. Az ellenem 
rendelt vizsgálat és gyanúsítások taglalásába nem ereszkedem. 
Hogy a pragmatica sanctio ellen törekedem és az oroszszal 
szövetkezem, ismeretes koholmányok. A mi azonban szláv 
törekvéseinket illeti, nyiltan ki kell mondanunk : a mi ro- 
konszenvünk csak a szláv nemzetiségekre, de kormányaikra 
nem terjed. Mi ezen kölcsönös vonzalomban találjuk nem- 
zetiségünk legerősebb biztosítékát. — A lefolyt magyar or- 
szággyülésen alkotott törvényeket önök tárgyalására bízom. 
— Csak egy esik szivemnek fájdalmasan: az, hogy dalmata 
testvéreinket itt nem láthatom. De bízom hazafiságukban, 
hogy ők is közremunkálandnak, hogy e régi kapcsolat, mely 
most csak szóban él, valódilag is életbe lépjen. — Előter- 

jesztendem a haza békéjére tett intézkedéseimet is : itéljé- 
tek meg hazafiúi érzelmeitek szerint. De higyjétek, hogy 
örökké hű leendek hazámhoz s királyomhoz." 

Birálnunk a bánnak e, csak kivonatban közlött beszé- 
dét felesleges. Bár mennyire ügyekezett is a méltányosság 
és békekivánatok kifejezései alá rejteni szándokait, nyilván 
elárulta ezeket mégis ama rágalmak ismétlése által, mintha 
a magyar nemzet a horvátokat elnyomni akarta volna, és azon 
kijelentése által, hogy ő a magyar kormánynak magát nem 
fogja alávetni. Hasztalan ügyekezett elhitetni a világgal azt 
is, hogy szláv törekvéseik csak a szláv népiségek iránti ro- 
konszenvre szorítkoznak : bár titok nem volt is többé, hogy 
az ő törekvéseinek nem más a czélja, mint a mit neki az 
udvari reactio tűzött ki; az illyr párt vágyai mindazáltal, 
miként a következő napok tanácskozásai eléggé kitűntették, 
egy déli szláv birodalom alkotásáért sóvárgának. Ezt egész 
nyiltsággal csak azért nem merték kikiáltani, mivel, hogy 
azt a magyar nemzet ellen kivívhassák, a dynasztia iránti 
loyalitás álarczát még szintoly szükségesnek látták, mint 
viszont Jellasics is szükségesnek érezte, a reactio zsoldjá- 
ban elvállalt népszabadságölő terveit még egy ideig a nem- 
zetiség és nemzeti szabadság palástjával takargatni. 

A beiktató ülés szertartásai az ó-hitű templomban Raja- 
sics érsek által tartott isteni szolgálattal fejeztettek be. Más 
nap a bán maga vévén át a gyülés elnökletét, felszólitá a kép- 
viselőket, kezdenének azonnal nehéz feladatuk megoldásához. 
— A horvátországi hangulat bővebb ismerete végett, ím 
álljon itt néhány főbb szónok beszédéből egynémi töredék. 

Kukuljevics : , Szavazzunk köszönetet ő Felségének, hogy 
a nemzet választottát nevezte ki bánunkká. De miután a ki- 
rályi leiratban nem tétetik említés, hogy bánunk a szlavoniai 
és dalmatiai haderőnek is parancsnokává lett; — holott ez 
hajdan úgy volt, s csak a horvát hűségért kardéllel és vérrel 
fizető I. Leopold vette el a bán és nemzet ezen jogát; kérni 
kell ő Felségét, hogy Szlavoniát és Dalmátiát is a bán fő- 

vezérlete alá helyezze. Ne feledjünk el még egy körülményt, 
mely evvel kapcsolatban áll. Kérdem: mi köszönetet nyert 
a bán a rend és dynasztia érdekében tett erélyes fellépéseért ? 
Jutalma : lenézetés, gyanusitás, fenyegetés. Épen a szabad- 
ság megalapításának perczeiben kelle hallanunk, hogy ellene 


4 


. a főherczeg-nádor s a miniszterek felléptek. De ő érezve 


méltóságát, nem ismerte el a jogtalan parancsolókat. Ezért 
megérdemli, hogy a nemzet által isteníttessék. Nyilatkoz- 
tassuk ki hogy, ha ő felsége a bán minden lépteit s rende- 
leteit megerősíteni nem akarná, akkor mi magunkat minden 
méltatlanság ellen, jőjjön az bár honnan, védeni fogjuk." 

Ezután több szónok azon kivánatot fejezi ki, hogy a 
bán alkirálylyá neveztessék; felelős miniszterium alkottas- 
sék; s a dalmát és tótországi főparancsnokság, ha a bán- 
tól megtagadtatnék, Suplikácz szerb vajdára ruháztassék. 

" Utánok Gáj nyilatkozott, mondván, hogy a patriarcha 
óhajtása szerint is, főként a szerbekkel való egyesülésre kell 
törekedni; melynek feltételeit ekként véli legalkalmasabban 
kifejezhetni : , minden kivánságaik a mieink, és minden ki- 
vánságaink az övéik is legyenek; addig ne nyugodjunk, mig 
ez meg nem történik. Szerb testvéreinknek nagy érdemeik 
vannak irántunk : a határszéleken mind szerbek védik 
vagyonunkat s életünket." 

A bán rövid nyilatkozatában még a külön szerb és 
horvát neveket is mellőztetni kivánja, mert, úgymond, 
, mindnyájan egy nép vagyunk." i 

A bánt Rajasics érsek követé a. szólásban. , Mi szerbek, 
úgymond, megemlékezvén jogainkról, melyeket a római csá- 
szároktól s magyar királytól kaptunk, elhatároztuk e jogokat 
valahára ismét életbe is léptetni; úgy is csak hűtlenség és 
igazságtalanság rablá el tőlünk azokat. Május 1-jén (ó szá- 
mitás szerint) választá meg nemzetünk azon főnököt (a vaj- 
dát), ki a török járom alól új hazánkba telepített . . . . Hogy 
népünk érdeme nagy volt, a történelem s kiváltságleveleink 
bizonyítják. Vérünket ontottuk e földért. És, horvát nemzet! 

a mi vitézségünk volt a gát, mely miatt a törökök ellenetek 
sem boldogultak : a mi mellünk fogta fel a vad nép csapásait. 
S vajjon hogyan jutalmaztatánk a királyok által? Jogaink el- 
feledtettek, megcsonkíttattak. De most megkondult a vissza- 
szerzés órája, s mi hangosan igazságot követelünk. Hajdan 
vajdáink voltak, kik a nép élén védelmezték a Bácskát s bán- 
ságot az ozmán zsarnokság ellen. És mit nyert utolsó vaj- 
dánk, Brankovics? Egy pokolbeli politika Csehországba 
csalta őt, hol bilincsre veretett, s tizenhat évig szenvedett 
kínok és nélkülözések közt. Több koronás fő is járt közben 
érte. , Börtönben fog ülni, mert igy kivánja a státus érdeke!" 
— Ez volt a felelet. Egyházi szertartársok nélkül mult ki a 
tömlöcz kővánkosain. Rég elfelejtett csontjait titkon kiásta 
egy hű fia nemzetünknek, s földünkre, Krusedolba hozta, hol 
azok tiszteltetve nyugosznak. A. jogok visszaszerzésére fel- 
ébredt nép most Suplikáczot választotta vajdává, a Bácskára, 
a bánságra és Baranyára kiterjedő hatalommal. Igy áll hely- 
zetünk. És mi most közös ügyeink érdekében veletek akarunk 
egyesűlni, hogy egy lélek és egy szív legyünk. Kérünk, 
pártoljatok. Bizottmányunkhoz, mely Innsbruckba indul, 
nevezzetek tagokat, kik buzgalmokkal még több érvényt adja- 
nak kivánatainknak. Tegyétek ezt a testvériség kedvéért . . . . 
Ha a Szerémség a mi vajdaságunk alá esik is, evvel a bán 
hatalma nem csökken; mert erkölcsi befolyása a Dunán át 
Bácskára és a bánságra is ki fog terjedni." 

Az érsek ezen beszéde azonban számos horvátban ke- 
serű érzelmeket ébresztett. Győzedelem esetében a Szerémség 
Eris almájaként tűnt fel a szerbek és horvátok közt. E tár- 
tományra a bánnak a magyar alkotmány adott befolyást; a 
szerbek ellenben a nemzetiség elvéből tartottak reá igényt, 
mert a lakosság, kevés kivétellel szerbekből álla. A. katho- 
likus papok és számos buzgóbb híveik, kiknek kedélyét 
mélyen megsérté, hogy a bán az ó-hitű érsek kezébe tette 
le az esküt; de boszús érzelmeiket, nehogy a fennen hirde- 
tett testvériség a vallás kényes kérdése által háboríttassék 

meg, magokba fojtani kénytelenek voltak, — a Szerémség 
kérdésében jó alkalmat nyertek neheztelésök nyilvánitására. 
Valamennyiökért Osegovics, kath. püspök szólalt fel, ki, mi- 
vel magának igényelte volt a báni eskü átvételéből szár- 
mazó megtiszteltetést, a történtek miatt valamennyinél 
nagyobb keserűséggel telt vala meg. Ő az erkölcsi hatással, 
melyet Rajasics a bánnak a Szerémségben engedett, egyátal- 
jában nem volt megelégedve; s e tartományt, mint Tótország 
részét jövőben is a bán egyenes hatósága alatt kivánta ha- 
gyatni. Neki semmi kifogása sincs Suplikácz ellen; de ki 
lesz ott nagyobb: a bán-e vagy a vajda? Clara pacta, boni 
amici! De tovább ment még ennél is: a történelemre hivat- 
kozva, kereken tagadta, hogy a Bácskában, a bánságban és 
Baranyában valaha szerb vajda uralkodott volna. 

E tárgy felett még hosszabban s mindinkább hevülő ke- 
délylyel folyt a tanácskozás, úgy hogy némelyek már szaka- 
dástól kezdének tartani, s csillapítólag szóltak közbe. , Egye- 
sűljünk -—. mondá egyebek közt Georgievics — egyesűljünk 
azon elv zászlaja alatt, hogy mi, szerbek, bosnyákok, hercze- 
govinaiak és horvátok egy törzsből eredt testvérek vagyunk!" 

Osegovics Metell hasonlókép a testvéries egyesülés 
szüksége mellett szólott ugyan; de a WSzerémségre nézve 
egyértelmű volt a többi horvátokkal. ,Csak azt óhajtanám 
kikötni, mondá egyebek közt, hogy midőn a bán ó-hitű, 
akkor a vajda, kit én alkapitánynak szeretnék neveztetni, 
legyen katholikus, és viszont. Mert a három egységes király- 
ságban csak egy eszme, egy szív, egy lélek uralkodik. 
Hagyjuk Szerém vármegyét a bán hatalma alatt, s legyen 
ennek alkapitánya a vajda. Szólítsuk fel a szerb küldött- 
séget, mondaná meg véleményét e kérdés felett." 

Rajasics azonban röviden válaszolá, hogy arra felhatal- 
mazva nincsenek. A vitának utóbb Gáj vetett véget, ki, az 
illyr pártiak helyeslése által támogatva, az egyesülés kedvéért" 
az érsek nézetei mellett nyilatkozék. , Ne aggódjanak, úgy- 
mond, a horvátok, hogy Szlavonia egy részét elvesztik: én. 

elég kárpótlást látok ezért a vajdaság megszilárdulásában. 
KE méltóság létezése nagy előny a bánra nézve; mert ennek 
hatalma általa a Dunán túlra is terjedhet, s mert a dunán- 
inneni kivánat s törekvés, egy magasabb, szellemibb viszony- 
nál fogva, a dunántúlivá is válik." 

A bán, ki egyedül volt az udvari reactio terveibe annyira 
beavatva, hogy láthassa, miképen mind e szerb és horvát 
nemzeti vágyak és tervek merő ábrándképek, melyek csak 
azért tűretnek, hogy a reactio eszközeivé váljanak, míg ez, 
végre czélját érvén, a kényuralom vasvesszejét horvát, szerb 
és magyar felett egyaránt felemelheti, — a bán, mondom, 
e vitatkozások alatt mély hallgatásba zárkózott. Utóbb 
aztán Kukuljevics indítványa szerint mondván ki a végzé- 
seket, az Innsbruckba menendő küldöttséget kinevezte. 

Más nap Jellasics egy bizottmányt választatott, mely 
a Magyarországgal való viszonyok kérdéseit azonnal mun- 
kálatba venné, s a gyülést az innsbrucki küldöttség vissza- 
tértéig elhalasztotta. , Oszoljunk szét a hazában, úgymond. 
Menjen mindenki a maga helyére; mert a népet magára 
nem hagyhatjuk. Induljatok tehát, testvéreim, kedves hazánk 
minden vidékeire; oktassátok a népet; szilárdiítsátok annak 
buzgalmát. Addig én is teljesítendem kötelességemet, s a 
küldöttséggel a trón elejébe járulandok, hűségünket s ra- 
gaszkodásunkat kijelenteni." 

A. miniszterium, mihelyt értesült, hogy a király az Inns- 
bruckban járt miniszterek, Széchenyi és Eötvös, eszközlésére, 
május 29-kei kéziratában a bánt haladéktalanul maga elébe 
idézte : a maga részéről Batthyáni Lajos elnökminisztert küldé 
Innsbruckba, hogy ott Jellasicscsal találkozván, még egy ki- 
sérletet tegyen a békés kiegyenlítésre. A történtek után azon- 
ban méltán kételkedhetett, vajjon meg fog-e ott a bán je- 
lenni; s azon esetre, ha ő, folytatva eddigi magaviseletét, 
a királyi parancsnak most sem fogna engedelmeskedni, a 
miniszterium is eltökéllé magát a legszigorúbb rendszabá- 
lyok foganatba vételére. Az elnökminiszter e végre több 

1848. Junius. rendeletjavaslatokat vitt oda magával, melyekre a király 
aláírása kieszközlendő volna. 

Az elnökminiszter szörnyű kínos helyzetben érzé magát 
Innsbruckban. Egy részről, mivel a bán, ki, mint látók, a 
tartományi gyülést a királyi kézirat tilalmának daczára is 
megtartotta, junius elején, a vett parancs szerint meg nem 
jelent; minek következtében Batthyáni kényszerítve érzé 
magát, a bán irányában ama végső rendszabályokhoz nyúlni, 
melyek a háborút elkerűlhetetlenné teszik. Más részről, mivel 
érzelmei a dynasztia irányában őszinték, loyalisok lévén, 
nem kevésbbé annak, mint hazájának érdekében forrón 
óhajtá, hogy az udvarral jó egyetértésben, s annak őszinte 
közremunkálásával sikerüljön kiegyenlíteni a viszályokat : 
most azonban Innsbruckban léte alatt, ez iránti reményei, 
lelkének nagy fájdalmára, mindinkább tünedeztek. 

Az udvarnak Budapestre jötte iránt ő is ugyanazon 
választ vette ugyan, melyet Széchenyi és Eötvös miniszterek 
nyertek volt; minek következtében az udvar feltételét, a 40 

. ezer újonczot illetőleg, a miniszterium részéről ő is elfogadta. 
De Jellasics tekintetében az ügyek e néhány nap alatt is na- 
gyot változtak az udvarnál. A király részérőlnem talált ugyan 
akadályra; de a kedélybetegnek s gyönge értelműnek köny- 
nyen kijátszható akarata semmit sem nyomott a dynasztia 
többi tagjai s a reactio pártja előtt. Ő a koronának csak név- 
szerinti képviselőjéül tekintetett; a hatalmat, a dynasztia többi 
tagjainak megbiztából, öcscse, Ferencz-Károly főherczeg gya- 
korlá; ki viszont nejének, a reactio lelkének tartott Zsófia 
főherczegasszonynak befolyása alatt álla. Ezekben mind több 
őszinteséghiányt, színlelést, sőt ellenséges indulatot tapasztalt 
hazánk törvényes önállásának ügye iránt. Értekezletei köz- 
ben az udvar tagjaival minden kétsége elenyészett, hogy a 
horvát pártütés és a szerb lázadás egyenesen általok szíto- 
gattatik. Ferencz-Károly főherczeg tagadta ugyan, Batthyáni- 
nak őt ostromló kérdéseire, hogy valaha adott volna Jellasics- 
nak olyféle utasítást, milyent ez Hrabovszkynak előmutatott 

s mely által a király nyilt parancsainak félretételére ösz- 
tönöztetnék; de midőn ennél fogva az elnökminiszter őt 
arra kérte, hogy tehát munkálna ő is közre a király pa- 
rancsai iránt engedetlen bán megbüntetésére : tétovázó, ki- 
kerülő válaszai által eléggé elárulta, hogy tőle, a márcziusi 
reformok ellenétől, a lázadók ellen őszinte közremunkálást 
várni nem lehet. I 

Az elnökminiszter, ekként tünedezni látván remé- 
nyeit a békés kiegyenlítésre, míg a bán megjelenésére 
várakozék, különösen a még mindig rendezetlen hadügyet 
ügyekvék valahára tisztába hozni; mi végre több arra 
vonatkozó rendeletet eszközle ki a királytól. Egyebek közt 
Mészáros Lázár hadügyminisztert, ki Olaszországból vala- 
hára Pestre érkezett, tábornoki rangra emeltette; s ne- 
hogy rendeletei a fő hadi kormányszékek részéről enge- 
detlenséggel találkozzanak, gróf Latour - Baillet osztrák 
hadügyminiszter számára is nyert ki egy császári kézira- 
tot, mely által a szükséges intézkedések megtételére uta- 
síttaték, hogy Magyarországban és kapcsolt részeiben, 
úgy a határőrvidéken mint Erdélyben, minden hadi kor- 
mányszékek és parancsnokságok egyedül a magyar had- 
ügyminisztertől függjenek. Egy más császári kir. kézirat- 
ban Mészárosnak meghagyatott, hogy ezen rendeletet ő 
maga is adja tudtára a hadi kormányszékeknek; azon ren- 
delvényeket pedig, melyek az előtt az udvari hadi tanács 
által, helybenhagyás végett, a császár elejébe szoktak volt 
terjesztetni, ezentúl Magyarországot s kapcsolt részeit ille- 
tőleg, ő terjeszsze, a III-dik t.-cz. értelmében, a királyi 
helytartó, István főherczeg elhatározása alá. 

Batthyáni Lajos több napi várakozás után sem vévén 
hírt Jellasics jöttéről, végre megérkezettnek látta az időt, 
ama rendszabályok előterjesztésére, melyek, a miniszter- 
tanács végzése szerint, az engedetlen bán ellen foganatba 
veendők volnának. Ezek, mint előre látható volt, nagy 
ellenzésre találtak a dynasztia azon tagjainál, kik a hor- 

vát és szerb zavarok szítogatásának gyanújában állnak 
vala").  Tehetetlenségöket, s a magyarok által adott pél- 
dát emlegeték, melynek a horvát és szerb mozgalmak ter- 
mészetes következményei volnának. 

Batthyáni végre meggyőződött, hogy tiadtálán min- 
den törekvése a viszályok kiegyenlitésére megnyerni a 
dynasztia némely, épen legbefolyásosabb tagjait. Kijelenté 
tehát, hogy a miniszterium e viszonyokban tovább nem 
maradhat meg. Miután a bán, ki magyar koronai hivatal- 
nok, engedetlenségét elmaradása által újabban is kétség- 
telenül tanúsítja: vagy az engedetlen tisztviselőt kell le- 
tenni s megbüntetni; vagy a miniszteriumnak kell lemon- 
dani, ki magát a világ s a haza előtt eddigi szerepének 
folytatása által nevetségessé tenni nem akarja. A bánt 
kárhoztató s hivatalaitól megfosztó rendelet kiadásától fel- 
tételezte ennél fogva a miniszterium megmaradását. 

Mind a dynasztia tagjai, mind az udvari reactio egyéb 
intézői eléggé ismerték már Batthyáni szilárdságát, hogy 
meggyőződhessenek, miképen ő, ha kivánatára nem hajól- 
nak, kijelentése szerint fog cselekedni. A reactio tervei pedig 
még nem értek meg annyira, hogy a nyilt szakadást Magyar- 
országgal már is tanácsosnak láthatták volna. Bécs és Prága 


"még folyton lázongott; az olasz háború kimenetele még szinte 


kétséges volt. Ily körülmények közt pedig Magyarország fel- 


. kelése, mit a miniszterium lemondása múlhatatlanul maga 


után lett volna vonandó, igen veszélyessé válhaték a dynasz- 
tiára nézve. Elhatározták tehát, hogy a kétszinű játék Ma- 
gyarország irányában egy ideig még ezután is folytattassék : 
a király tegye, mit a miniszterium kiván; Ferencz-Károly 


§) Mondják, hogy ez alkalommal Zsófia főherczegasszony is meg- 
jelent, részt venni óhajtván a kabineti tanácsban! de Batthyáni kijelen- 
tésére, mikép hivatalos minőségben, mint elnökminiszter, értekezik feje- 
delmével, a teremből távozni kényszeríttetett. A föherczegasszony ezóta 
engesztelhetetlen gyűlölettel viseltetett Batthyáni iránt. Érezte is aztán 
Batthyáni a ,manet alta mente repostum" szomorú következményeit. , 

főherczeg pedig, mint a császár képviselője, a trón háta 
mögött adjon, mint eddigelé, ellenkező rendeleteket. 

Az udvar e végzés után nem ellenzé többé, hogy a ren- 
deletek a bán és pártja ellen, némi szerkezeti változtatással 
ugyan, de lényegileg úgy, miként Batthyáni kivánta, a király 
aláírásával ellátva kiadassanak. Viszont Batthyáni is elfo- 
gadta az udvartól kikötött két feltételt, melyeknek egyike 
volt hogy, ha Jellasics időközben mégis megjelenne Inns- 
bruckban, a rendelet közhírré ne tétessék; másika pedig : 
hogy a miniszterium.a nem sokára megnyitandó ország- 
gyülésen mindjárt eleinte indítványba tegye az olaszor- 
szági sereg szaporítására szánt negyven ezer újoncz meg- 
ajánlását. E második feltételhez Batthyáni viszont azt 
tűzte feltételül, hogy az újonczok megajánlása után az 
udvar azonnal leköltözzék Budapestre. 

A király aláírásával ellátott ama rendeletek közől, 
melyek junius 10-kén Batthyáninak kiadattak"), különösen 


3) E rendeleteknek aláírását s kiadatását a király által kétségbe 
vonja gróf Majláth János. , Neuere Geschichte der Magyaren" czimű mun- 
kájában (11, 37). Sajnáljuk a szomorú véggel kimult embert; de nem ki- 
mélhetjük a történetirót, mert nem ok nélkül. hisszük. hogy tollát nem 
meggyőződés, hanem pártérdek s pártszenvedély vezette. Az idézett munka 
nem csak igen felületes: de, mi több, a nemzet iránt is felette igazság- 
talan és rosz indnlatú. A szándékos elferdítések, hazudságok, pártgyűlö- 
letből eredt ráfogások, s egész a szemtelenségig menő öntömjénezés szö- 
vedékében minden lapon előtünik az osztrák zsoldban lévő reactionarius 
iró, ki, midőn a gyűlölt szabadelvű pártot sújtani törekedik, többnyire 


nemzete ellen is igazságtalanná, hűtlenné válik. Majláth, ki, hihetetlen, - 


hogy ne ismerte volna a titkos udvari reactio kétszinű, erkölcstelen já- 
tékát, a maga álláspontjából, természetesen, kénytelen volt tagadni e ren- 


deletek hitelességét, melyeket egyébiránt-az egész forradalomban a legt 


rejtélyesebb jelenetnek bélyegez; nem is szólnánk róla, ha azok eredeté- 
ről olyasmit nem állítana, mit Batthyáni Lajos szent emlékének tekínte- 
,téből, czáfolat nélkül hagyni nem lehet. ,Két vélemény van, úgymond, 
ezen oklevelek eredetéről. Némelyek szerint, a, miniszterium azokat csak 
azon esetre akarta volna kiadni, ha a király elébe hívott bán meg nem 
jelen; de egy alárendelt tisztviselő; hogy a bánt compromittálja, a mi- 
niszterek tudta nélkül nyomatta ki azokat a Közlönyben. Mások mond- 
ják (mi azt hiszszük, hogy azt csak Majláth mondja), és ez látszik, úgy- 

kettő illeti a bánt s a horvát ügyeket : az egyik , Szózat a hor- 
vátokhoz és szlavonitákhoz : ; amásik , Szózat határőreimhez" , 
E hosszú okiratokban, miután a pozsonyi törvények által anép 
javára tett engedmények, továbbá, a Magyar- és Horvátország 


mond, a legvalóbbszinűnek, hogy a többször Innsbruckban járt elnökmi- 
niszter magának valamely fel nem világosodott módon (!) a császár alá- 
irásával egy blanguettet szerzett, s azt a császár tudta nélkül töltötte ki 
a bán letételével." Mi a való az első véleményben, mi azt a szövegben 
teljes tudomással s hűven adjuk elő. A második állitás, legyen az többek 
vagy csak egyedül Majláth véleménye; alávaló rágalom forradalmunk leg- 
loyalisabb, leglovagiasb, legtisztább egyénisége ellen. Ki Batthyánit csak 
némileg is ösmerte, tudhatá, hogy egyenes, lovagias jellemével semmi 
sem lehetett metszőbb ellentétben, mint ilyféle csalás. Ő, hazafias érzel- 
meinél fogva, képes lehetett volna ugyan nyilt harczban fegyvert emelni 
a hazát s törvényét sértő dynasztia ellen; de alattomos ármány nem fér- 
hetett nyilt jelleméhez. Majláth tudhatá ezt, s e miatt kétszeresen szi- 
gorú megrovást érdemel rágalma. Neki, mint történetirónak kétségkívül 
tudnia kellett azt is, hogy a kérdésben lévő oklevelek ügye Haynau vér- 
bírósága által is szönyegre hozatott, s hogy miután Batthyáni e tör- 
vényszék előtt is: kijelentette, miképen azokat maga a király irta alá, s 
hagyta helyben kiadatásukat, — e kijelentésében még ama gyilkos szán- 
dékú vérbiróság sem kételkédett; nem merte őt oklevélhamisítással vá- 
dolni, egyébiránt ráfogások s hazudságokból szőtt itéletében. Hogy ez 
iránt minden kétség megszűnjék, ime álljon itt Batthyáni önvédelméből, 
melyet hosszú vonakodása után a vérbiróságnak végre benyújtott, az illető 
hely. ,Die Vermuthung — mondja Batthyáni — ich konnte durch fal- 
sche Vorspiegelungen das Manifest vom 10. Juni 1848 gegen Baron Jel- 
lasics erschlichen haben, ist ganz ungegründet. Denn die Gesetze vom 
Jahre 1848 haben die Regierung dem verantwortlichen Ministerium über- 
tragen, und die Minister haben die Aufrechthaltung dieser Gesetze be- 
schworen. Von diesen Gegetzen war weder der Ban, noch Croatien und die 
Militárgránze ausgenommen ; im Gegentheile, sie waren selben ausdrück- 
lich mitunterworfen. Das Ministerium wollte die Gesetze in Croatien und 
der Militárgránze, seiner Schuldigkeit gemáss, vollziehen; B. Jellasics 
hat sich aber der Vollzielung derselben widersetzt, und zwar nicht nur 
mit Worten und Erklárungen, sondern auch thötlich und mit Waffenge- 
walt. Das verantwortliche Ministerium konnte einen Würdentrüger, der 
sich ihm thátlich widersetzte, wo er in Folge gesetzlichen und königli- 
chen Befehlcs Gchorsam zu leisten hatte, nicht in seiner Anstellung be- 
lassen, und musste entweder die Suspension desselben, oder seine eigene 
Entlassung betreiben. Das Ministerium, als dessen Organ ich in Innsbruck 
auftrat, sagte also Sr. Majestát : dass Baron Jellasics den Gesetzen vom 

közti nyolcz százados kapcsolat hosszan és népszerűleg elő- 
adattak : ama törvény- s alkotmánysértő tények, lázitások és 
engedetlenségek számláltatnak el, melyek által Jellasics a ki- 
rály kegyelmét eljátszotta, s őt arra kényszerítette, hogy 
, megsértett tekintélyének helyreállítása s a törvények fen- 
tartása tekintetéből b. Hrabovszky altábornagyot megbízza, 
hogy a törvényellenes eljárásokat megvizsgálja, Jellasics Jó- 
zsefet bűntársaival együtt perbe fogassa, s őt, míg magát tel- 
jesen nem igazolja, báni méltóságából s minden katonai tiszt- 
ségéből letegye." Végül, biztosítván a horvátokat, hogy 
nemzetiségök és szabadságuk teljes épségben fentartatni, 
méltányos kivánataik pedig teljesíttetni fognak, ,szigorún 
int mindenkit, hogy mind azon kihágásoktól vonják vissza 
magokat, melyek a magyar koronától való elszakadásra czé- 
loznak; — a törvényhatóságoknak pedig, hasonló büntetés 
alatt megparancsolja, hogy b. Jellasicscsal és vádtársaival a 
hivatalos érintkezést azonnal szakaszszák meg s a királyi 
biztos rendeleteinek feltétlenül engedelmeskedjenek." 

A. határőrökhöz intézett szózatban különösen mondatik, 
miképen a királyi helytartónak és a miniszteriumnak meg- 
hagyatott, ,hogy kivánataikat meghallgatván, őket mind 
azon könnyitések- és kedvezményekben haladéktalanul része- 
sítsék, melyek az új törvényekkel s katonai kormányzatukkal 


Jahre 1848 nicht gehorchen wolle, sondern sich ihnen widersetzte, was 
dieser selbst öffentlich gestand. Das war also keine falsche Vorspiege- 
lung, sondern Wahrheit, und Sr. Majestüt befaht hierauf die Suspen- 
sion des Baron Jellastcs." — Azt hitte-e tehát Majláth János, hogy Hay- 
nau ezt, mi az itéletben elősoroltak közt a legsúlyosabb vád lehetett volna, 
nem hirdeti teli torokkal, ha azt Batthyánira, nem mondom, kisütheti, 
hanem csak némi valószinűséggel is reákenheti? Midőn még tényleg be 
nem bizonyítható puszta szándékokkal s érzelmekkel is ügyekeztek indo- 
kolni a különben nem indokolható halálos itéletet: vajjon kihagytak 
volna-e belőle, ha csak némileg is reáfogható volt volna, egy valóban 
bűnös tényt, a fejedelem aláírásával való visszaélést? De kihagyták azt, 
mivel a vád ezen okmányok kiadása miatt Batthyánit nem terhelhette. 
Ts íme, Májláth János, egy magyar gróf és történetiró még Haynaut is 
meghaladja az igazságtalan ráfogásban s rágalmazó kárhoztatásban ! 
Horváth M. A függetlenségi harcz tört. 17 

összeférők, és a melyekben a kapcsolt országok számára adott 
alkotmány által minden hű polgár egyaránt osztozik.... A 
királyi helytartónak és a magyar miniszteriumnak köteles- 
ségében álland, egyházi szolgáik jobb és biztosabb ellátásáról, 
nemzeti iskoláik felvirágoztatásáról haladéktalanul gondos- 
ködni, s a katonai községekkel mind azon szabadságokat 
megosztani, melyekkel az ország többi városai és polgárai 
törvényesen meg vannak örvendeztetve. . . . . Kelt Innsbruck- 
ban junius 10-kén 1848-ban. Ferdinánd s. k." 

Miután Batthyáni a bánra junius 12-ig hasztalan vára- 
kozott, a királyi aláírással ellátott rendeletekkel haza in- 
dult. E rendeletek tulajdonkép semmi újat nem tartalmaz- 
tak; általok most csak a király nevében hirdettetik s ren- 
deltetik, mit István főherczeg királyi helytartó a minisz- 
teriummal már több ízben rendelt és hirdetett. De fölötte 
nevezetessé tette utóbb mégis e rendeleteket ama körül- 
mény, hogy világos tanúbizonyságaivá lettek annak, mily 
vakmerő játékot űzött az udvari reactio a királyi szó szent- 
ségével. A helyett hogy akár nyiltan felléptek volna a 
reactio zászlajával, akár meggátolták volna mind azt, mi 
szándékaikba ütközött; — mert csak e két mód maradt 
szempontjokból némileg igazolható: engedték és tűrték, hogy 
rendeletek bocsáttassanak ki a király nevében, melyeket 
aztán terveik végrehajtói nyiltan megvessenek s azokkal 


. együtt a királyi név méltóságát szentségtörő lábbal tapod- 


ják.. Ugy viselte magát a reactio, mintha már ekkor ki- 
tűzött terve volt volna annyira compromittálni Ferdinánd 
király nevét, hogy aztán őt is, mint a körülmények közt 
lehetetlent, annál könnyebben megbuktathassa. Különben 
egyátaljában lehetetlen megfejteni, miként engedhették, hogy 
ő Magyarország irányában még egyre játsza a törvényesség 
szerepét, mely ellen ők háta mögött mindent mozgásba tettek. 

Hitte-e az elnökminiszter, ki a reactio kártyáiba már 
eléggé beláthatott, hogy ezen királyi szózatok kibocsátása 
után a, köz morál érzete tartóztatni fogja a reactiot az azok- 

kal. ellenkező titkos rendeletek kibocsátásától? Vagy csak 
azért eszközölte ki azokat a királytól, hogy legalább a magyar 
közönséget tartsa türelemben, mely a miniszteriumot a bán 
irányában tanúsított erélytelensége miatt már igen hangosan 
kezdé gáncsolni? — bizonytalan. Hihetőleg mind a két in- 
doknak volt reá befolyása. De bár miként legyen is ez, annyi 
bizonyos, hogy az elnökminiszter Innsbrueckból távozván, 
rendíthetlenül el volt határozva, a törvényes útról le nem 
lépni; és vagy békésen egyenlíteni ki, ha még lehetséges, 
valamikép a horvát viszályt; vagy elvárni, míg a reactio 
tényleg támadja meg az országot; minden esetre pedig egy 
hajszálnyit sem engedni abból, mit a törvény akár a ki- 
I rály, akár a nemzet irányában kötelességévé tett. 

Így gondolkodtak s éreztek a miniszterium tagjai közől 
többen is, így különösen Széchenyi, Deák, Eötvös, Klauzál 
és Mészáros. Kossuth azonban már veszteni kezdé türelmét 
a horvát ügyekben; ő sürgette volt leginkább az említett 
rendeletek kieszközlését is a királynál. Szemere zárkózottabb 
volt, mintsem tisztán tudni lehetett volna véleményét. Abban 
mindazáltal valamennyien egyet értettek, hogy tétlenül nem 
lehet tovább nézni a növekedő horvát bonyodalmat. Míg te- 
hát Batthyáni Innsbruckban jár vala, a miniszterium, az idő- 
közben megváltozott körülmények közt vagy nem remélvén, 
hogy sükerűljön neki kieszközleni Jellasics ellen ama rende- 
leteket, melyeket az udvar elébb, midőn Széchenyi és Eötvös 
Innsbruckban járt, még, mint látszék, minden nehézség nél- 
kül elfogadott; vagy nem hivén, hogy általok a viszály ki- 
egyenlitésében már czélt érjenek: a békés elintézésnek egy 
más módjáról is gondolkodtak.  Legtanácsosabbnak vélték, 
hogy a dynasztia oly tagja, kiről bár hibásan"), azt hitték, 


x) Hibásan, mondom, mert hogy János főherczegnek eleitől fogva 
ben volt a keze a reactióban, s különösen a horvát lázadásban, minden 
kétségen túl bizonyítja Gájnak márcz. 24-kén hozzá intézett levele. 
Ld. ezt: Huszonöt év Magyarország Történetéből III, 425. köv. 

hogy a viszályba eddigelé nem folyt be, s kit a legkajánabb 
rosz akarat sem képes vádolni arról, hogy a király s a dy- 
nasztia hatalmának megcsonkitására törekednék, utazzék 
személyesen Horvátországba; és ha az ügyeket különben 
kiegyenlíteni nem lehetne, a népet élő szóval is világosítsa 
fel az iránt, hogy a király Jellasics merényeit bűnöseknek 
tartja, s a horvátoktól az új törvények iránt engedelmes- 
séget kiván. Ily megbizásra legalkalmasabbnak látszék Já- 
nos főherczeg, ki, egy részről, a franczia háborúk óta még 
mindig némi népszerűséggel dicsekedhetett a határőröknél; 
más részről, a magyar ügy iránt is legméltányosabbnak 
tartatott a dynasztia tagjai közt.  Végzéssé lett tehát a 
miniszteri tanácsban, hogy János főherczeg e kiküldetés és 
közbenjárás elfogadására megkéressék. 

E végzés Batthyáninak, hazautazása közben, Salzburg- 
ban, sürgöny által adatott tudtára; és miután azt ő is helye- 
selte, akirály helybenhagyásának kieszközlése végett azonnal 
értesíté arról Eszterházy herczeget; maga pedig Bécsbe sie- 
tett, János főherczeget a megbízatás elvállalására megkérendő. 
A. főherczegről azon vélemény volt elterjedve, hogy ő, ki a 
közügyektől régóta visszavonulva, polgári származású nejé- 
vel, jobbára Tyrolban, családi életet folytatott, vagy nincs 
beavatva az udvari reactio terveibe; vagy ha ismeri is, nem 
helyesli azokat s részt egyátaljában nem vett bennök. Midőn 
tehát közhírré lett, hogy a főherczeg Batthyáni kérelmére 
hajólva, a közbenjárást elfogadta, mindenki nagy reményre 


. ébredt, hogy a viszályok valahára mégis ki fognak egyen- 


líttetni. Úgy látszék, Batthyáni maga is e reményben távozott 
Bécsből s érkezett junius 14-kén Budapestre; mert János fő- 
herczeg határozottan megigérte neki, hogy mennél elébb 
személyesen le fog utazni Horvátországba. 

Batthyáni, e reményben, János főherczeg leutazása 
előtt nem is vélé többé a Jellasics ellen kibocsátott ren- 
deleteket kihirdetendőknek; hanem azokat Zsedényi Eduárd 
által Bartal udvari tanácsoshoz küldé, hogy a Bécsben székelő 

külügyi magyar miniszterium levéltárába tétesse?). Ezen 
okmányok közzétételének egyébiránt még úgy sem jött meg 
az ideje, miután azok. kiadásához az udvar Jellasics meg- 
jelenésének bevárásán felűl még azon feltételt is kötötte, 
hogy az olaszországi segédhadak az országgyűlés által meg- 
szavaztassanak. Meglepő volt tehát mindenkire nézve, ki 
ezen ügyekbe mélyebben be volt avatva, midőn a junius 
10-kén kelt többi okmányokkal azon , Szózatok" is megjelen- 
tek a hivatalos Közlönyben, melyek által a horvátoknak és 
szlavonitáknak Jellasics letétele tudtokra adatik, A magyar 
nemzet, mely a horvát zavargások miatt már türelmét kezdé 
veszteni, s azoknak bármi módon megszüntetését hangosan 
követelé, nagy megelégedéssel olvasta a szózatot, mely a 
pártütő bánt végre méltán sújtá; a zavargó horvátok ellen- 
ben majdnem kétségbe esve, a harag lázas kitöréseivel ki- 
sérték a bánnal együtt őket is kárhoztató rendeleteket, bár 
azok még nem hivatalosan, hanem csak hírlapok útján jutot- 
tak el hozzájok. Miután János főherczeg a közbenjárást el- 
fogadta, s miután az okmányok kiadásához kötött feltétel, 


az Olaszországba küldendő segédhad, mint látni fogjuk, az" 


országgyűlés által meg nem szavaztatott, ezen okmányok 
nem is küldettek el soha, kikhez intézve voltak, a horvá- 
tokhoz és szlavonitákhoz hivatalosan? 


3) Zsedényi maga így ír erről egy, 1849-ki márcz. 12-kén kelt le- 
velében : , N. übergab mir ein Packet Schriften, welches Batthyáni zur 
Uebergabe in die Kanzlei des hiesigen ungarischen Ministeriums zurück- 
liess. Es enthült die Rescripte Sr. Majestát vom 10. Juni an die croati- 
schen und slavonischen Comitate wegen der Bevollmáchtigung Hra- 
bovszky"s zur Untersuchung gegen B. Jellasics, welche nicht expedirt 
und durch mich dem Hofrath Bartal übergeben wurden;, damit er sie, als 
unanwendbare, einfach ins Archiv legen lasse, was auch geschah" ... 

tr) Ezen okmányok eredetének törvényességét fentebb minden két- 
ségen felül emeltük; de kihirdetésök körülményeit, különösen ama kér- 
dést: Batthyáni tudtával vagy a nélkül tétettek-e azok közzé a Közlöny- 
ben? — oly teljesen nem vagyunk képesek felvilágosítani. Ha a titkosabb 
ügyekbe is eléggé bcavatott Zsedényi udv. tanácsost hallgatjuk, Bat- 
thyáni tudtán kivül történt a kihirdetés. , Mind a két feltétel (t.i. hogy, 


1848. Junius. 


1848, Junius, 

Néhány nappal Batthyáni távozta után Innsbruckból 
megérkezett oda végre Jellasics is, a horvát országgyűlés 
küldöttségének kiséretében, melyhez, mint említők, Rajasics 
karlóczai érsek s. a szerb küldöttség is hozzácsatlakozott. 
Eszterházy herczeg, a király oldala mellett lévő miniszter, ér- 
tesülvén, hogy Jellasics mindenek előtt Ferencz-Károly fő- 
herczegnél kiván tisztelegni, követelte, hogy a főherczeg őt 
ne hivatalosan, mint bánt, s csak az ő jelenlétében fogadja ; 
de közbeszólása sikeretlen maradt. A király által azonban 
junius 19-kén a küldöttek csak mint magán személyek s Eszter- 
házy jelenlétében fogadtattak, hogy, mint mondatott, a feje- 
delemtől eddigi magokviseletéért feddést halljanak. Az ud- 
vari párt ugyanis, a magyarok megnyugtatása végett, a 
nyilvános fogadáskor feüdő szavakat kivánt adni a király 
szájába, mig titkon nemcsak méltányolták, de magasztalták 
is a horvátok és szerbek törekvéseit a dynasztia mellett. 

A dolog ilyképen el lévén intézve, elébb b. Jellasics bo- 
csáttatott a király elébe, kit Eszterházyn kivül még a királyné 
és Ferencz-Károly főherczeg környezett. Miután Jellasics 
magát eddigi elmaradása miatt mentegette, a király követke- 
zőleg szólott hozzá : , Nyiltan meg kell vallanom, hogy az ön 


ha a bán eljő, a kihirdetés elmaradjon, s a 40 ezer újoncz az ország- 
gyülésen megszavaztassék) elfogadtatott Batthyáni által — így ír e tárgy- 
ról egy levelében Zsedényi; — de sem az egyik sem a másik nem tar- 
tatott meg, mint én tudom, nem Batthyáni, hanem Pulszky és Kossuth 
hibája miatt. Jellasics t. i. Batthyáni elmenetele után Innsbruckba érke- 
zett, mit herczeg Eszterházy azonnal estafette által közlött Pestre, és a 
rendelvényt visszavettnek nyilvánította. Gróf Batthyáni, miután a minisz- 
terium végzését János főherczeg közbenjárásának kikérése iránt Salz- 
burgban vette, .... úgy hiszem ő maga is meg volt győződve, miszerint 
a Jellasics elleni rendelvényt közhirré tenni többé nem lehet. De Bécs- 
ben közlé azt Pulszkyval, és ott is hagyta herczeg Eszterházy, mint kül- 
tétette. ..... Jellasics, ki János főherczeg közbenjárását elfogadván, 
épen a pacificatio végett Bécsbe utazott, a rendelvényt Grötzben olvasta 
a bécsi újságban, és magán kivül volt, miután Innsbruckban az monda- 
tott neki, hogy visszavétetett." vs N 


A 

ellenszegülése parancsaim irányában engem mélyen sértett. 
E miatt báró Hrabovszkyt vizsgálatra küldöttem ki. De én 
mégis a békés kiegyenlítést óhajtom, mire magyar minisz- 
teriumom nagybátyámnak, János főherczegnek közbenjárását 
inditványozta. Használja ön azt, a Magyar- és Horvátország 
közti kapocsnak általam kivánt s elvégzett fentartására." 

Ezután Jellasics és a karlóczai érsek vezérlete alatt a 
kettős küldöttség is megjelent. És, miután a bán a horvátok, 
— az érsek a szerbek folyamodványát átnyujtotta, a király 
a szerbek felé fordulva, ilyképen válaszolt: , En nem hagy- 
hatom helyben egy törvénytelen gyülekezet választásait s 
végzéseit, melyek görög nem egyesült alattvalóim közől töb- 
bek által Karlóczán, idegen szerviánusok hozzájárultával, az 


1845. Juuius. 


1799-ki Declaratorium ellenére hozattak. Kész vagyok külön-— 


ben görög nem egyesült alattvalóim minden törvényszerű, 
rendes úton előterjesztendő kivánatait teljesíteni. A magyar 
országgyűlés és a magyar miniszterium s ezen kivül a ti tör- 
vényes nemzeti gyüléstek azon organumok, melyek által 
kivánataitokat kell felterjesztenetek. Egyébiránt hűségtek 
és ragaszkodástok kijelentéseit kegyelmesen fogadom." 

Mi a benyújtott kivánatokat illeti, a szerbekéit már 
fentebb, a karlóczai gyülésről szólván, előadtuk; a horvá- 
tokéi következő pontokban foglaltattak : 

1. A horvát nemzet a létező magyar kormányt el nem 
ismerheti. Ő felsége tehát kéretik, hogy annak minden, Hor- 
vát-, Tót- és Dalmátországra vonatkozó rendeleteit semmi- 
sítse meg, s ezen országoknak a bán elnöklete alatt külön 
felelős kormányt adjon. 

2. A hadi, kereskedelmi és pénzügyek kezelése a bécsi 
miniszterium alatt maradjon, melyhez az említett országok 
részéről ama kormányágak mindenikében egy-egy felelős 
állami tanácsos neveztessék ki. 

3. Hivatalos nyelv kirekesztőleg a szláv legyen. 

4. Minden belügy az egyesült országok gyülésén, a kül- 
ügy pedigazausztriaiközéppontiországgyűlésentárgyaltassék. 

1848. Junius, 5. Dalmatia, Horvát- és Tótországgal tényleg egye- 
síttessék. 

6. A Magyarországban lakó nemzetekkel az eddigi 
barátságos viszony a pragmatica sanctio értelmében s a 
szabadság, egyenlőség és testvériség alapján ezután is fen- 
tartassék. Ennek gyakorlati végrehajtását azonban a hor- 
vátok csak akkor fogják meghatározhatni, midőn ezen kérel- 
meikre kedvező választ nyerendenek, s Magyarország állása 
az összes monarchia irányában világosabban fog kitünni. 

7. Minden politikai s igazságügyi tisztviselőt a király 
jóváhagyása mellett a bán nevezzen ki. 

8. A perek felebbezés útján se vitessenek, mint eddig 
történt, Magyarországba, hanem az egyesűlt országok szá- 

ta mára külön főtörvényszék állíttassék fel. 

9. Verőcze, Pozsega, és Szerém vármegyék a gradiskai, 
bródi és péterváradi határőrvidékkel, Alsó-Slavonia neve- 
zet alatt, úgy szinte a fiumei, buccarii és vinodoli Kerületek 
is Horvátországhoz kapcsoltassanak. 

10. A horvát nemzet mind ezen kivánatok kieszközlé- 
sére báró Kulmer Ferenczet a, király személye mellé a maga 
képviselőjének választotta. 

A király általi fogadtatás után Jellasics s a karlóczai 
érsek Ferencz-Károly főherczeggel több ízben értekezett. 
Szólott a bán egyszer Eszterházyval is, mely alkalommal 
kétszinű játékát folytatva, kijelenté, hogy a magyarok és 
horvátok közti meghasonlást ő is fájdalommal tekinti, s 
miután az csak a kölcsönös ingerültségből támadt, minek 
ismét félreértés a forrása: ő kész, a király akarata sze- 
rint, János főherczeg közbenjárása mellett megkisérteni a 
békés kiegyenlítést. Kivánja azonban, hogy Horvátország 
irányában minden ellenséges lépések függesztessenek fel; 
a miniszterium által Horvátország részére eddig történt 
kinevezések vonassanak vissza, mert hazájok független- 
ségét conditio sine gua mon gyanánt tekinti.  Emlité 
végre, hogy a magyar miniszterium az ő személye iránt is 

elégtétellel tartozik, ki, ha honának jogai biztosíttatnak, 


Magyarország javának előmozdítását is kötelességének te- 


kintendi. 

Miről értekezett, mit végzett Jellasics és a karlóczai 
érsek Ferencz - Károly főherczeggel, még a titok homálya 
fedi. A. későbbi-eseményeket tekintve mindazáltal, alig lehet 
kételkedni, hogy e magán fogadtatások alkalmával a reactio 
tervei fejtettek ki bővebben s a Magyarország ellen inté- 
zendő támadás részletei határoztattak meg közelebbről. A 
horvát és szerb küldöttségek tagjainak nyilatkozataiból 
annyit tudunk, hogy a főherczeg és neje, Zsófia főherczeg- 
asszony, nagy kegyességet nyilvánítottak irántok; az ille- 
tők nem győzték azt Bécsben és Zágrábban eléggé magasz- 
talni. Zsigrovics, a horvát küldöttség tagja, annak eljárá- 
sáról a tartományi gyülés előtt tett jelentésében álliítá, hogy 
Ferencz-Károly főherczeg a küldöttséget rendkivüli szivé- 
lyességgel, sőt könyes szemekkel fogadta. Még több részle- 
tet hirdetett erről a zágrábi horvát lap, mely szerint, midőn 
a küldöttség a főherczegnél és nejénél tisztelge, ezek ,a bán 
beszédétől annyira ellágyulának, hogy halvány arczaikon 
könyek gördültek alá;" s a főherczeg, miután kegyelmes 
indulatát a horvátok iránt több ízben kijelentette, e bucsú- 
szavakkal: , szívem nálatok marad!" —. bocsátotta el magá- 
tól a küldöttséget. Még érdekesebb adatokat nyújt, a hor- 
vát küldöttség némely, Innsbruckból Bécsbe utazott, tagjai- 
nak közleményei szerint, egy bécsi lap azon estvélyekről, 
melyekre a bán meghivatott a főherczeghez. E fogadtatá- 
sok híre minden részleteivel eljutott Budapestre is, és hír- 
lapjaink által közöltetvén, egyátaljában nem öregbíthette 
az udvar iránti ragaszkodást. 

A bán Innsbruckból Bécsbe utazott, állítólag, hogy 
János főherczeggel a kiegyenlítés felett értekezzék. Azon- 
ban, figyelembe vévén azon lépéseket, melyeket Jellasics 
Bécsben időzése alatt s után a bécsi miniszterium tett vala, 
kételkedni alig lehet, hogy a bán, ki, mint az eredmény 

1848, Junius. 


A zágrábi 
gyűlés 
folytatása. 

mutatta, Innsbruckban vett utasításai szerint, a vele 
különben is egy czélra törekvő János főherczeg közbenjárá- 
sát s a békés kiegyenlítési kisérleteket csak időnyerés vé- 
gett használandó eszköznek tartá, valójában rem annyira a 
főherczeggel való értekezlet, mint a végett ment Bécsbe, 
hogy a Magyarország ellen intézendő támadásról végezzen 
a bécsi miniszteriummal. 

Mialatt Jellasics Bécsben időzék, a horvátok Zágráb- 
ban egy lépéssel ismét tovább haladtak. Junius 21-kén a tar- 
tományi gyülés megint összeülvén, Lentulaj alelnök, minde- 
nek előtt a karlóczai odbornak egy levelét olvastatta fel, 
melyben a horvátok gyors segélynyujtásra szólíttatnak Hra- 
bovszky ellen. Már ezen irat is nagy zajt okozott a gyülés- 
ben; midőn pedig a jun. 10-kei szózatokat tartalmazó hír- 
lapok is felolvastattak, az ingerűltség legmagasb fokára há- 
gott. , El vagyunk árulva!" kiálta fel az Innsbruckban tör- 
téntekről még nem értesült Verbancsics, és sürgeté a gyü- 
lést, hozna oly határzatot, melynél fogva a nép azonnal 
fegyverre hivassék fel a magyarok ellen. Sőt magát a királyt 
is, ki a junius 10-kei nyilatkozatot aláirta, tiszteletlen kifeje- 
zésekkel illette. Hasonló volt e tekintetben az utána szóló 
Kukuljevics beszéde is, ki aztán több indítványnyal állott 
elő. Kivánta, hogy a szolgabirák azonnal kerületeikbe küldes- 
senek s felhatalmaztassanak, hogy a parasztok felkelésre in- 
dítása végett, a köz erdőket s réteket köztök, tulajdon gya- 
nánt oszszák fel; hogy Olaszországba ügynökök küldessenek, 
kik a határőröket hazatérésre izgassák; hogy a török felsőség 
alatt lévő szláv lakosságú tartományokba és a muszkához 
segélyezés végett felhívások bocsáttassanak. Szóba kerülvén 
a seregtartásra szükséges költségek, Pizasics szolpabiró in- 
dítványozá, hogy a zágrábi püspököt, ki már annyi évek 
óta huzná 300 ezer forintnyi jövedelmeit s a szinte gazdag 
káptalant kellene kisajtolni. Majd ismét mások a dictator- 
ság szükségét kezdék emlegetni, s hosszas zajlongás után 
végzéssé lett, hogy Lentulaj, Gáj, Osegovics, Kukuljevics, 

Gyeorgyevics és Szüvics, a bán visszatértéig, ideiglenes kor- 
mány alakjában gyakorolják a végrehajtó hatalmat. 

Ezen s hasonló mozgalmak közt érkezett haza az 
innsbrucki küldöttség, melynek jelentése aztán nyomban 

. megváltoztatta a kedélyek hangulatát. A haragot rivalgó 

öröm váltotta fel; s feledve lőnek a mult napok alatt hozott 
határzatok. A közönség, a küldöttség jelentéséből megért- 
vén, mily kegyteljesen fogadtatott a bán az udvarnál, meg- 
szűnt félni a junius 10-kei manifestumtól, mely különben 
is nem hivatalosan, hanem hírlapok által jutván köz hírre, 
minden hitelét elvesztette. Az ideiglenes kormány azt egy 
nyilatkozványban, hazug koholmánynak bélyegezvén, ter- 
jesztőit elfogatással és szigorú büntetéssel fenyegette. A 
túláradó örömet csak az zavarta némileg, hogy a szerbek, 
a küldöttség jelentése szerint, kérelmeikkel minden vigasz- 
talás nélkül a miniszteriumhoz utasíttattak. Az érsek 
ugyanis, bár szinte Zágrábon utazott keresztül, óvakodék 
idő előtt köztudomásra juttatni az Innsbruckban vett titkos 
utasításokat. 

Junius 29-kén visszatért végre maga a bán is, és még 
azon napon jelentést tett eljárásáról a gyülekezetben. Elő- 
adta a János főherczeggel lett találkozása eredményét is; 
s ennek folytában felszólitá a gyülést, készitene egy felira- 
tot a főherczeghez, mely a tartandó értekezletek alapjául 
szolgálna. 

A. bán e javaslata felett hosszú s heves vita keletkezett. 
Sokan hallani sem akartak többé a békés kiegyenlitésről. 
Mások, — s ezek véleménye lett határozattá — attól kiván- 
ták azt feltételeztetni, hogy a junius 10-kei kárhoztató ok- 
mány hivatalosan semmisíttessék meg, a tartományi gyülés 
törvényszerűsége szintazon módon ismertessék el, s a szerbek 
kivánatai az övéikkel együtt s egyenlőn tárgyaltassanak ; míg 
János főherczeg e három pontban meg nem egyez, a tanács- 
kozás addig meg se kezdessék. Az alkudozás alatt pedig a 
nemzet fegyverkezzék s készüljön háborúra. Slavonia szé- 

lein, a Dráva mellett azonnal egy hatalmas tábor gyűjtessék 
egybe. E határozatok végrehajtására, s általában a nemzeti 
ügynek a körülmények szerint legezélszerűbb vezetésére 
aztán a bán a béke helyreálltáig tartandó diétátori hatalom- 
mal ruháztatott fel: s a tartományi gyülés ezentúli mun- 
kálkodása egyedül a határőrök kivánatainak s az úrbéri 
ügynek elintézésére s a János főherczeghez küldendő felirat 
elkészítésére szorittatott. 

Jellasics dictátorrá neveztetése forduló pontját képezi 
az ő politikájának. Ő eddig, a tömegek felizgatása végett, 
nemcsak tűrte, hogy a hírlapok s a népgyülések szónokai 
egy déli szláv birodalom alapítását emlegessék; sőt azt két- 
értelmű, homályos kifejezéseiben maga is pártolni látszik vala. 
A tömegek felizgatásán felül erre egy ideig némi más, sze- 
mélyes indokai sem hiányzának. Mig az osztrák császárság 
jövendője kétséges s különösen ama kérdés eldöntve nem 
volt: vajjon nem fog-e az a maga német tartományaival, 
a, köz kivánat szerint, beolvadni az egységes német biro- 
dalomba? — a szláv párt irányában oly álláspontot ügye- 
kezett elfoglalni, mely szerint, ha a körülmények a szláv tar- 
tományoknak, e beolvadás esetében, egy külön szláv biro- 
dalommá alkotását lehetővé tennék, — reményei, kilátásai, 
személyes emelkedését illetőleg, biztosítva maradjanak. Most 
azonban, midőn a prágai forradalom már megbukott, s avval 
együtt a szláv birodalmi ábrándok is szétpárologtak; midőn 
továbbá Innsbruckban értesült, hogy az udvar törekvései 
koránt sem a német birodalomnak, mint azt a közvélemény 
óhajtá, egyesítésére, hanem inkább egy egységes osztrák 
birodalom megalapítására vannak irányozva: ő is csak az 
udvari reactio czéljait hordá szeme előtt, kész ezentúl ezekért 
is meghozni nemzete részéről a véráldozatot. Nagyravágyá- 
sának ezen irány is kielégítést igért. A dynasztia hálájától 
szinte kecsegtető jövendőt várhatott a maga személyére 
nézve, ha a horvát fegyveres erővel sikerűlend valósítani 
annak czéljait. Miután tehát a népet már eléggé felizgatva 

látá a végre, hogy vezérlete alatt vakon rohanjon a pol- 
gári háborúba; más részről pedig a reactio tervei az inns- 
brucki értekezletek s a bécsi tanácskozmányok által annyira 
megérleltettek, hogy az időt azok foganatba vételére már- 
már megérkezettnek tekintheté: nehogy működéseiben a déli 
szláv birodalom pártolói által zavartassék, ezeket a hata- 
lomtól s befolyástól mindinkább megfosztani, s e czélra 
irányzott törekvéseiket meggátolni kezdé. Ez volt oka, 
hogy magát meghittebb emberei által dictátorrá kiáltatta; 
mit a tömeg, nem gyanítva e cseles politikát, melyet utóbb 
annyi oka lőn kárhoztatnia, nagy rokonszenvvel fogadott. 

Jellasics e politikai színváltozásának első kétségtelen 
bizonyítványa lett a János főherczeghez intézendő felirat 
iránya, melyet meghitt emberei által egészen a reactio szelle- 
mében s tervei szerint szerkesztetett. A horvát nemzet azon 
részének, melytől a mozgalom eredt, csak az állhatott ér- 
dekében, hogy miután a magyar kormányt elismerni nem 
akarta, Horvátország a magyar koronától teljesen függet- 
lenné tétessék. Minden egyébnek, mi Magyarországra vonat- 
kozott, tehát annak is közönyösnek kell vala lenni reá 
nézve, miképen kormányoztassék azontúl Magyarország, 
melylyel saját hazájok igazgatása ezentúl semmi kapcsolat- 
ban nem álland; miként igazgattassék különösen a magyar 
pénz- és hadügy, melytől az övék, terv szerint, többé nem 
leend függésben. És mégis, ama feliratban nemcsak az ki- 
vántatott, hogy Horvátország a magyar kormánytól függet- 
lenné tétessék; hanem a kibékülés egyátaljában attól fel- 
tételeztetett, hogy Magyarország az osztrák császársággal 
igazgatási tekintetben is szorosan egyesíttessék, s ennél 
fogva a magyar had- és pénzügy, ellenére az új törvények- 
nek, a Bécsben székelő osztrák birodalmi miniszterium által 
kezeltessék. Látni való, hogy ezen, kizárólag Magyarorszá- 
got illető, kérdésekre nézve csak az udvari reactio eszköze- 
ként működő bán adhatta a tartományi gyülés szájába a 
feliratban kifejezett békefeltételeket. Mihelyt a felirat ily 

1545. ius. értelemben elkészült, a bán a tartományi gyülést, mely 
további lépteit gátolhatná, azonnal szétoszlatta. 

Jellasics ekkép elérte két legközelebbi czélját: a dictá- 
torság által Horvátországban az összes hatalmat, s mi a dolog 
lényege volt, a nemzet egyenes megbiztából, a maga kezeiben 
központosította, s minden tőle különböző iránynak befolyá- 
sát, a nemzet akaratának színe alatt, megszüntette; más rész- 
ről pedig, a János főherczeghez intézendő feliratban a horvát 
nemzet fő kivánatául s a béke feltételéül azt tüntette fel, hogy 
a magyar miniszterium eltörűltessék s Magyarország leg- 
fontosb ügyeinek igazgatása a bécsi miniszteriumra bizassék. 

A bán politikája ezóta külnyilatkozataiban is szembe- 
tünőleg megváltozott. Nemcsak hogy önmaga nem pártolta 
többé a déli szláv birodalomra vonatkozó eszméket; hanem 
azontúl másoktól sem tűrte az azokkal való izgatást. Gáj 
Lajos s mind azok iránt, kik ezen panszláv iránynak hívei 
maradtak, mind nagyobb hidegséget mutatott, míg végre őket 
magától egészen eltávolította, s a közügyekben minden be- 
folyástól megfosztotta. Szózataiban, melyeket a nemzethez 
intézett s egyéb nyilatkozataiban még a nemzeti független- 
ség kérdése is szemlátomást háttérbe szorult; s ha annak 
eszméjét, a tömegek izgatása végett, néha talán kénytelen 
volt is még megemlíteni: törekvéseinek fő czéljául mégis 
mindinkább a reactio jelszavát, ,az egységes Ausztriát" 
kezdé feltüntetni. 

Mi azon kérdést illeti: a horvát nemzetnek körülbelül 
mekkora része ragaszkodott a bánhoz s kivánt elszakadni 
Magyarországtól? Nem lehet tagadni, hogy az elszakadási 
vágy, mi eleinte csak kevés nagyravágyó keblében ébredt fel, 
a folytonos izgatások s azon ezerféle alakban szenvedélyesen 
ismételt ráfogások s rágalmak következtében, mintha a ma- 
gyar kormány jogaikban, nemzetiségökben, a szabadság él- 
vezetében csakugyan elnyomni kivánná a horvátokat, ez idő- 
ben már nagy kiterjedést nyert. Átalánossá e vágy magában 
a szorosan vett Horvátországban sem lett ugyan; a nagy bir- 

tokú urak közől egy sem szított e mozgalomhoz; a közép 
nemesség nagy része is idegen maradt tőle, sokan Magyar- 
országba menekűlvén, Jellasics és pártja szándékai ellen 
nyilvános óvást tőnek; mások, az alnemesség nagy részével 
együtt csak a felettök uralkodó terrorismus által megfélén- 
kítve tűrték a zsarnokságot, mely börtönnel, jószágelkob- 
zással némított el minden ellenmondást. Azonban kétséget 
nem szenved, hogy az elámított nép, melynek még papjai 
is azt hirdették, hogy az urbériség, robot és dézma eltör- 
lése s a sorsát javító minden más nyeremények a bántól 
származnak, — e tévútra vezetett nép tömege ábrándosan 
ragaszkodék Jellasicshoz. A. bán, legerősebb támasza mind- 
azáltal a határőrvidéki katonaságban létezett, mely, kivált 
azon engedmények után, miket a szolgálati terhek könnyi- 
tése s a községi igazgatás tekintetében részint egyenesen 
a bántól, részint a tartományi gyüléstől tényleg nyert, egy- 
átaljában kész volt a bánnak engedelmeskedni. 

De Tótországban s különösen Eszéken s egész Verőcze 
vármegyében sem az izgatások, sem a fenyegetések s retteg- 
tető szabályok nem voltak képesek a bánnak többséget sze- 
rezni. A nép itt, míg hajlamát, meggyőződéseit szabadon 
követheté, állandólag hű maradt a törvényhez s alkotmányhoz, 
engedelmes a magyar kormány rendeletei iránt. Eleinte ugyan, 
míg magát a nép az eszmezavarban tájékozni nem birá, Tót- 
ország is ingadozni látszék. Május 4-kei gyülésén még Ve- 
rőcze megye is engedelmességet igért a bán ama fenyegető 
rendeletei iránt, melyekben minden nem tőle érkező parancs 
elfogadása tilalmaztatott. Utóbb azonban, daczára a rácz pa- 
pok nagy tűzzel folytatott izgatásainak, a felvilágosított nép 
nyugton várta az események kifejlését, és semmi rokonszen- 
vet nem tanúsított a bán irányában. E vidék alkotmányos ér- 
zelmeinek megőrzésére kétségkivül sokat tőn azon körülmény, 
hogy a kormány, mint említők, május vége felé mintegy öt 
ezernyi rendes hadat vonatott össze Ottinger vezérlete alatt 
a drávavonal védelmére, s a sereg mellé Csányi Lászlót telj- 

hatalmú királyi biztosul küldötte ki, rendelkezése alá helyez- 
vén a Horvát- és Tótországgal határos dunántúli vármegyék 
nemzetőrségét is. E haderő ótalma alatt mind a közös sza- 
badságot hirdető új törvények áldásai, mind a kormány s 
Hrabovszky és Csányi királyi biztosok rendeletei, a törvé- 
nyeket értelmező, felvilágosító szózatai a népnek bővebben 
tudomására jutottak; s ez maga is, védve lévén a bán terro- 
rismusa ellen, szabadabban követhette meggyőződéseit. A 
királyi biztosok nyilatkozványai s a junius 10-kei királyi 
manifestum az alkotmányos érzelmű többséget annyira fel- 
bátorították, hogy Eszéken Jellasics falragaszait letépte, s 
a kihirdetett magyar országgyűlésre a képviselőket is meg- 
választotta. Hasonlókép Verőcze megye junius utósó napján 
tartott közgyülésén az alkotmányos párt teljes győzedelmet 
nyert; az új törvényeket kihirdettette s a népképviselőket 
megválasztatni rendelte; mi aztán végre is hajtatott. 
Miután János főherczeg feltétlenül vállalta el a közben- 


járást Horvátországban, a magyar kormány, bízva szavá- 


ban, reményteljesen várá, hogy ő azt a kérelem értelmében 
fogja teljesíteni. De, fájdalom, ezen remények is nem sokára 
meghiúsultak: ismét újabb csalódások keserűségeit kellett 
tapasztalni a magyar nemzetnek; újabb bonyodalmakkal 
megvívnia kormányának. János főherczeg jun. 16-kán az 
osztrák birodalomban császári helytartóvá neveztetvén, tíz 
nappal később értesité a magyar kormányt, hogy miután új 
tisztének kötelességei miatt Bécsből hosszabb időre nem 
távozhatik, Horvátországba személyesen nem mehet többé; 
kész mindazáltal a béke helyreállítására Magyar- és Hor- 
vátország közt Bécsben tenni kisérletet. Felszólítja tehát 
a magyar miniszteriumot, jelentené ki határozottan, mit 
hajlandó tenni a horvátok irányában? — s küldené vala- 
mely tagját julius elején Bécsbe, hova, a kiegyenlítési ki- 
sérletek végett, a bánt is felidézte. 

János főherczeg e szerint egészen más útra tért, ált a 
melyen, Batthyáni kérelme s ennek folytában nyert meg- 

bizatása szerint, járnia kellett volna. A magyar kormány 
nem arra kérte fel őt, hogy közte és Jellasics közt legyen 
közbenjáró. Jellasicscsal, ki már nyiltan a pártütés terére 
lépett s e miatt kereset alá helyeztetett, egyezkednie nem 
lehetett többé a miniszteriumnak. A főherczeg megbizatása 
az volt, hogy személyesen menjen Horvátországba s ott az 
elcsábított, fanatizált népet a király akaratáról felvilágo- 
sítsa, s a terrorismust megszűntetvén, a véleményszabad- 
ságot helyreállítván, tudja meg, mik a nemzet értelmes 
többségének, mely most megfélénkülve elnémult, kivánatai. 
De János főherczeg, ki mint fentebb megjegyeztük, már a 
rault márcziusban levelezett a horvátok főbbjeivel, most oly 
fordulatot adott a maga közbenjárásának, miszerint a ma- 
gyar miniszteriumnak ismét csak Jellasicscsal kellett volna 
egyezkednie a nélkül, hogy a horvát nemzet valóságos, 
józan többségének véleménye megkérdeztetnék. 
Tagadhatatlan, hogy azon nagy zavarok, melyekben 
Bécs s a birodalom ügyei, az osztrák miniszteriumnak a köz- 
véleménynyel homlokegyenest ellenkező, reactionarius szel- 
leme miatt, sínylenek vala, a főherczeg jelenlétét Bécsben 
nagy mértékben igényelték. Bizonyos mindazáltal, hogy nem 
itt fekszik oka a főherczeg vonakodásának a Horvátországban 
való személyes megjelenéstől. Miután a dynasztia ügyei 
akként álltak, hogy az mind a bécsi s prágai zavarok lecsilla- 
pitására, mind a lombard-velenczei tartományok kibékitésére 
legerősebb támaszát Magyarországban nyerheté : ha szándokai 
tiszták s a keresztülvitt reformok fentartása iránt őszinték, 
mindenek előtt Magyarországot lett volna érdekében meg- 
nyugtatni. És ez esetben szintúgy kitelt volna János főher- 
czegtől Horvátországba utaznia, melyet, ha a jó szándék nem 
hiányzik, személyes jelenléte által különben is rövid idő alatt 
jó irányba terelhét vala; mint nem sokára reáért Frankfurtba 
menni, midőn ott német birodalmi kormányzóvá, választatott. 
De nem ment a főherczeg Horvátországba, mivel ezt az 

egyátaljában nem akarta. Csupán időnyerésre számított 
játék volt tehát, minden őszinte szándok nélkül, az udvar 
azon lépése, mely szerint János főherczeg megbizásában, 
személyesen Horvátországba utaznia, megegyezett. 

És valóban nem sokára föllebbent a fátyol, mely az 
udvari reactio terveit leplezé. Báró Kulmer, a horvát moz- 
galmak egyik főinditója, Jellasicsnak az innsbrucki értekez- 
letekben is hűséges társa, ugyanazon napokban, midőn a 
főherczeg császári helytartóvá —, ő a bécsi miniszterium- 
hoz tárcza nélküli miniszterré neveztetett ki; bizonyosan 
nem más czélból mint, hogy a horvát mozgalom érdekeit a 
bécsi miniszteriumnál folyton képviselje. Ezen intézkedés 
bizonyitványa annak is, hogy az udvar már elhatározta 
volt, Horvátországot a magyar koronától elszakasztani s 
Ausztriával tenni közvetlen kapcsolatba. Ezt mind tudnia 
kelle János főherczegnek; s hogy mégis elvállalta a közben- 
járást, mutatja, hogy ő is egyik intézője volt a reactionak. 

Hogy a kártyák ekként kevertettek, kételkedni nem 
hagy a bécsi miniszteriumnak azontúli magatartása. Junius 
24-én érkezett Bécsbe, János főherczeg kiséretében, az új 
horvát-osztrák miniszter, b. Kulmer. És a bécsi miniszterium, 
— minthogy másként gondolni sem lehet, a császári hely- 
tartó, János főherczeg tudtával, haladék nélkül solidari- 
tásba helyezte magát a horvát bánnal s pártmozgalmaival. 
Öt nap múlva egy iratot küldött át a magyar miniszterium- 
hoz, melyben ezt felszólitá, ügyekeznék Jellasicscsal minden 
áron kibékülni, , különben kénytelennek érzi magát a neutra- 
litást Magyarország irányában felmondani." Néhány nappal 
később (jul. 4.) pedig azt követelé kormányunktól, hogy a 
Horvátországban lévő cs. kir. hadsereget pénzzel lássa el; 
jelentvén egyszersmind, hogy utólagos betudás mellett a 
magyar kormány számadásában, Jellasicsnak a seregtartásra 
150 ezer ezüst fÍtot küldött légyen. 

Az érzelmeket, melyek ezen iratok vételénél a magyar 
miniszterium tagjaiban s utóbb, midőn azok közhirré lőnek, a 

közönségben támadtak, nem szükség ábrázolnunk. A bécsi 1898. Julius. 
miniszterium ellenséges indulata nyilván dolog volt az eddigi 
érintkezésekből. De hogy az a szeméremből is annyira ki- 
vetkőzzék, hogy a magyar kormánytól a Magyarország ellen 

pártot ütött Jellasics seregei számára pénzt követeljen, azt 

még sem hihette senki is egyelőre. Ily gúnyt, kiméletes 
magatartása. után, nem várhatott tőle miniszteriumunk. 

A magyar kormány ezen iratokra akként felelt, miképen 
felelnie kötelességében állott. Az elsőre, melyben a neutra- 
litás felmondásával fenyegetteték, válasza, lényegére nézve, 
következő: , Figyelmezteti az osztrák miniszteriumot, hogy 
közönyössége felmondásának csak akkor volna értelme, ha a 
bécsi miniszterium felmondta volna az engedelmességet az 
osztrák császárnak, ki egyszersmind magyar király; mert 
különben, míg a két korona ugyanazon fejedelem . fején 
egyesül, az osztrák császár önmaga ellen háborút nem visel- 
hetvén, miniszteriuma sem mondhatja fel a magyar király- 
nak a neutralitást. Emlékezetébe hozza a bécsi miniszterium- 
nak, hogy a Magyarországhoz kapcsolt tartományokban a 
horvátok —, benn a hazában pedig a szerbek részéről párt- 
ütés, lázadás létezik s nem jogszerű háború. Figyelmezteti, 
hogy a magyar király, ki egyszersmind Ausztriának is csá- 
szára, ama pártütést nemcsak kárhoztatta, hanem, . mivel 
elszakadást czéloz a magyar koronától, melynek épségét 
fentartani ő felségét hit kötelezi, a kormánya ellen intézett 
ezen pártütést felségsértésnek nyilatkoztatta. Midőn tehát az 
osztrák miniszterium a magyar királynak ezen eskü szerinti, 
törvényes intézkedése ellen a neutralitást felmondja, más 
szóval, háborút üzen: ennek csak úgy lehet értelme, ha az 
osztrák miniszterium a magyar királyt urának többé el nem 
ismeri 8 a pártütésben részt venni szándékozik. 

, Minthogy tehát az osztrák miniszterium, míg császár- 
jának híve, békét, háborút, neutralitást mind csak császárja 
nevében intézhet; ez pedig egy személyben magyar király is 


lévén, azok pártjára, kik ellene fellázadtak, józanul nem 

állhat: egyenes, világos nyilatkozatot kiván az osztrák mi- 
niszteriumtól. . .. Kijelenté továbbá, hogy ezen neutralitás 
felmondásának okát csak azon idegenségben találhatja, melyet 
az osztrák miniszterium részéről hazánk pénz- és hadügyei- 
nek önálló kormányzata iránt már számos jelenetekben tapasz- 
talt. Mire nézve határozottan kijelenti, hogy a magyar kir. 
korona önállóságából s nemzetünk törvényes jogai s szabad- 
ságaiból senkinek semmi áron egy hajszálnyit sem fog en- 
gedni; s ha az osztrák miniszterium Magyarországgal barát- 
ságban óhajt maradni: úgy hazánk önállásának, jogainak és 
szabadságainak bár mi tekintetben való csorbitására intézett 
törekvésekről végkép s határozottan le kell mondania. 

, Ezen nézetekről azon hozzáadással tudósítja a bécsi 
miniszteriumot, hogy a kapcsolt országok minden méltányos 
kivánatainak kielégítésére hajlandó; de egyszersmind a rend 
és törvény iránti engedelmesség helyreállítására is elhatáro- 
zott lévén, a bécsi miniszterium ebbeli figyelmeztetésére 
szüksége nincsen. § valamint tudja azt, hogy a horvát párt- 
ütés, kivált ha az ily neutralitási felmondásokban rejlő pár- 
tolás kilátásával szítogattatik, a birodalomra kétség kivül 
veszélyt hozó leszen: úgy bizonyos az is, hogy e veszély 
elháritására nem az a czélszerű mód, hogy a pártütés, min- 
den jog és törvény ellenére, gyámolíttassék ; hanem az, hogy 
az osztrák kormány is ügyekezzék azon kir. korona épségé- 
nek s jogainak fentartására, mely azon fejedelem homlokát 
ékesíti, ki a bécsi miniszteriumnak is ura, császárja." 

A fejedelem egységénél fogva a magyar miniszterium fel 
nem tehetvén, vagy, helyesebben, nem akarván feltenni, hogy 
az osztrák miniszterium e minősíthetlen nyilatkozata a csá- 
szár képviselőjének, János főherczegnek megégyeztével tör- 
tént legyen: egyszersmind István főherczeget is megkérte, 
nhogy János főherczeggel hasonló érintkezésbe bocsátkozzék, 
nem kételkedvén, hogy a két főherczeg, kik, mint a fejedelem 
képviselői, a császár s király egységét ez idő szerint magok- 
ban egyesítik, ez ügyet akként fogják elintézni, mint azt a 

jog, törvény, pragmatica sanctio s az ő felsége iránti hű- 
ségök kivánja." 

A bécsi hadügyi miniszter azon jegyzékére továbbá, 
melyben kormányunktól Jellasics számára pénzt s az elő- 
legezett 150 ezer frt. megtéritését követeli, a magyar pénz- 
ügyminiszter azt viszonzá, hogy ,ismeri s tudja köteles- 
ségeit; s a magyar korona hatósága alá tartozó országok s 
tartományok kormányzatában idegen avatkozást nem fog 
tűrni. Mihelyt Horvátország a törvény iránti engedelmes- 
ségre visszatér, annak minden szükségeit tudandja is, fogja 
is fedezni a magyar kormány; de hogy fegyverben álló ellen- 
sége ellátásáról gondoskodjék, megfoghatatlan követelés. Ha 
az osztrák miniszterium, a mint ezt a magyar kormány fáj- 
dalommal érti, a magyar korona ellen pártot ütött lázadók- 
nak segélyezésére pénzt küld: azt a magyar kormány nem- 
csak meg nem térítheti, hanem az ilynemű segélyezést a király 
elleni pártütés gyámolitásának kénytelen tekinteni. A had- 
ügyminiszter jegyzéke egy újabb tájékozó adat azon ellen- 
séges indulatra nézve, melylyel az osztrák miniszterium, a 
fejedelem egységének elfeledésével, a magyar kormány iránt 
viseltetik. Egyébiránt az osztrák miniszteriumnak a Magyar- 
országon s kapcsolt részeiben és a határőrvidéken lévő 
katonaságnak akár ellátásába, akár más néven nevezendő 
dolgaiba még folyton tapasztalható avatkozása ellen a ma- 
gyar kormány ünnepélyesen tiltakozik, s a vele közlött jegy- 
zéket, ha kellőleg fel nem világosíttatik, Magyarország tör- 
vényes önállása s épsége megtámadásának tekintendi." 

A bécsi miniszteriumnak közlött jegyzékeiből mindenki 
előtt világossá lőn, hogy az az udvar meghagyása szerint 
támogatja a pártütést; valamint a zágrábi gyülésnek János 
főherczeghez intézett felirata után viszont arról nem lehetett 
többé kételkedni, hogy Jellasics koránt sem Horvátország 
nemzeti szabadságáért küzd, hanem, a bécsi miniszteriummal 
vállat vetve, a reactio czéljainak valósitásában munkálkodik; 
e czélok pedig nem egyebek mint, hogy Magyarország tör- 

miniszterium kezelése alá vettessék. Bár azonban erről tel- 
jesen meg volt is már győződve a magyar miniszterium; s 

ennél fogva semmi eredményt nem várhatott többé János fő- 
herczeg szinte csak szemfényvesztő közbenjárásától : mind- 
azáltal mégis elhatározta magát, kimerítő választ adni a fő- 
herczeg ama kérdésére: mit volna hajlandó tenni a horvátok 
irányában? E cselekvésre többféle indok birta reá a magyar 
kormányt. Most, midőn az országgyülés megnyitása a küszö- 
bön állott; midőn hadi készületei, a támadás visszaverésére, 
még csak kezdetben valának; kincstára pedig, mivel a ki- 
bocsátandó bankjegyek még el nem készültek, a napi szük- 
ségeket is alig fedezhette, — legfőbb érdekében állott időt 
nyernie; miért is minden lépés, mely a háború tényleges 
kitörését továbbra halasztja, ha különben azt a nemzet mél- 
tósága megengedi, felette ajánlatossá lett. 1e, továbbá, tette 
ezt a magyar kormány azért is, hogy Jellasicsnak s a bécsi 
miniszteriumnak még alkalma s ürügye se maradjon vádat 
emelni, hogy a maga részéről nem kisértett meg minden 
lehetőt a békés kiegyenlítésre. És végre, ama rágalmakat is 
egyszer mindenkorra megczáfolni szándékozott, mintha a 
magyar a horvátot bármi jogában is elnyomni akarná, vagy 
vonakodnék teljesíteni minden, nem mondom jogszerü, de 
csak valamennyire is méltányos kivánatait. És e tekintetben 
sokkal fontosabb ezen államirat, mintsem hogy azt, minden 
hosszasága mellett is, szükséges nem volna lényegesb részei- 
ben közlenünk. Rosszúl értesültek, szintúgy mint azok, kiket 
a pártszellem részrehajlókká tett, többször hallatták, hogy 
a magyarok igazságtalanok voltak a horvátok iránt s ezek 
jogosan cselekedtek, midőn fegyverrel szerezték vissza elnyo- 
mott nemzeti jogaikat. Ezen okmány e vádat teljesen meg- 
czáfolja, egyszersmind az egész magyar-horvát ügyet kellő 
világosságba helyezi. Valamint János főherczeg István fő- 
herczeg által intézteté ama kérdést a miniszteriumhoz : úgy ez 
is szintezen főherezeg által juttatá amahhoz a maga válaszát. 


Miűsodik fejezet. Horvát viszonyok az országgyűlésig. 979 


", Fönséged előtt tudva van — így szól az rövid be- 
vezetés után — hogy a kapcsolt országok lakosai nyolcz 
század óta a legújabb időkig nem csak a magyar nemzet 
minden jogaiban, szabadságaiban testvériesen részesítve vol- 
tak, hanem a közös jogokon kivül különös kiváltságokkal 
és javadalmakkal is felruháztattak . . . . És a legújabb ese- 
ményeknek közepette sem történt semmi, mi a kapcsolt ré- 
szek ezen viszonyaiban az ő terhökre legkisebb csorbítást 
is okozott volna; sőt történt igen sok, mi újabbkori kiván- 
ságaik teljesítését s igényeik jogszerűségének elismerését 
foglalja magában. 

, Nemzetiségöket látszanak félteni, — ámbár annak 
megtámadása a magyar nemzet által soha sem szándékol- 
tatott: a törvényhozás ünnepélyesen elismerte, hogy köz- 
dolgaikban anyai nyelvöket használniok teljes joguk van. 
Ennek következményeit a miniszterium annyira elfogadta, 
hogy velök, mint önálló nemzetiséggel bánván, a horvát és 
szlavon nyelveknek a magyar melletti használatát még a 
kormánynyal való érintkezésbe is behozta. Oly elismerés, 
minőhöz hasonlót az ausztriai kormány a birodalombeli tar- 
tományok irányában ily kiterjedésben mai napig sem muta- 
tott, s minőben bármely álladalom a világon, mely magá- 
ban különböző ajkú népeket s országokat egyesít, a magyar 
kormányt meg nem előzte. 

, A kapcsolt országok municipalis önállást vettek 
igénybe: s a mult törvényhozás ezt nemcsak elismerte, ha- 
nem az eddigi törvényen s gyakorlaton túl arra is kiter- 
jesztette, hogy a legfőbb alkotmányos jognak, az ország- 
gyülési követküldés jogának felosztása s elrendezése saját 
tartományi gyüűlésökre bizassék. Ez által municipalis ön- 
állóságukat s belügyeik rendezésének jogát újolag consolidálta. 

,A báni hatalmat, melybe ők sajátlagos súlyt helyez- 
nek, nem csak sértetlen épségben fentartotta, hanem őt még 
az ország álladalmi tanácsába is meghíván, az összes státus- 
kormányzatban való részvétre feljogosította. A. miniszterium 

pedig a bánnak ezen állását valósítani annyira óhajtotta, 
hogy hivatalra lépésének " első perczeiben mindjárt főbb 
gondjai közé számítaná, a bánt ismételve felszólítani, mi- 
szerint Fenséged tanácsában megjelenve, a. horvát nemzet 
megnyugtatására szolgáló intézkedésekre alkalmat szolgál- 
tasson. 

, Fönséged előtt tudva vagyon, miként a bán Fönséged 
ezen ismételt parancsait makacsul megvetette, a törvény 
iránti engedelmességet kereken. megtagadta, s a nyilt párt- 
ütés terére lépett, és annak terrorismussal kezdett ösvényén 
a magyar koronától való elszakadásig haladott. 

, Elismerjük mi, hogy a kapcsolt országoknak a múlt 
időkből számosabb sérelmei vannak még mindig orvosolat- 
lanúl. De ezen sérelmeket nem a magyar nemzet s minisz- 
terium okozta: ezek a volt kormányzati rendszer szeren- 
csétlen hagyományai; melyeknek orvoslását valamint a. mult 
országgyűlések mindig sürgették, úgy a miniszterium nyom- 
ban eszközölte volna, ha a bán minden érintkezést tettleges 
erőszakkal meg nem szakít s minden intézkedést lehetlenné 
nem tesz vala. 

, Azonban még ezen körülmények közt sem mulasz- 
tottuk el a tudtunkra jutott méltányos kivánatok teljesíté- 
sén munkálni. 

, A horvát és szlavoniai határvidékek ekkorig az alkot- 
mány jóvoltán kivül álltak. Az új törvények őket abba be- 
helyezték s képviseleti joggal ruházták fel, mivel mind 
ekkorig soha sem birtak. Mi pedig első gondjaink közé szá- 
mitók, hogy a határőrvidékiek boldogságának előmozditá- 
sára sükeres intézkedések tétessenek. S így történt, hogy 
Hrabovszky altábornagy, mint kir. biztos, már rég utasítva 
van, nekik birtokaik örökös tulajdonjogát, az ipar, keres- 
kedés, művészet szabad üzletét s a szabad költözést meg- 
adni, a robotokat eltörleni, a szabados községek előljárói- 
nak a lakosok általi szabad választását munkába vétetni, 
s minden egyéb kivánságaikat kihallgatni . . . . 


Második fejezet. Iorvát viszonyok az országgyűlésig. 981 


, Hasonló megnyugtatási szándéktól vezéreltettünk min- 
den egyéb intézkedéseinkben. 

, A kapcsolt országok nemzetiségét s nyelvöknek köz- 
dolgokban való használatát nemcsak elismertük, hanem a 
kormánynyal való érintkezésekre is kiterjesztettük. 

—  ,A tengeri sónak árát leszállítottuk s a siciliai sónak 
rég óhajtott behozatalát megengedtük. 
számos horvátokat és szlavonitákat alkalmaztattunk, s több 
miniszteriumoknál az ő számukra külön osztályokat alkotni 
elhatároztuk, mélyek ekkorig csak azért nincsenek betöltve, 
mert ők ellenünkben nyilt pártütés terére léptek, a törvény 
iránti engedelmességet tettleg felmondták, s az illyrpártiak 
magás kormányhivatalokba lett kineveztetéseiket hr gnyayes 
s megvetéssel fogadták. 

, Ezekből, mondják tovább, meggyőződhetik János fő- 
herczeg, hogy a horvát pártütésre a magyar nemzet még 
csak ürügyet sem szolgáltatott. Meggyőződhetik a főherczeg 
erről azon követelésekből is, melyek a horvát küldöttség 
által Innsbruckban benyújtattak. Ők abban nem azt pana- 
szolják, hogy szabadságaik kevesek, hanem inkább sokalják 
azokat, s elszakadást kivánnak a magyar koronától, hogy 
az ausztriai tartományokhoz csatlakozhassanak, pénz- és 
hadügyeik a bécsi miniszterium által kormányoztassanak. 

, A hajdani Vendée szerepe ez, Fönséges úr; de melyet 
a magyar kormány részéről terrorismus nem provocált, s 
melyben a fejedelem iránti hűség csak reactionalis irányza- 
tok s trónfelforgatási czélzatok lepléül szolgál. Avagy hű- 
ségyjele-e a magyar koronához tartozni nem akarni, mely 
ez idő szerint is a dynasztia legrendíthetlenebb támasza? 


Hűség jele-e, a nyolcz százados kapocs megszakasztásával, 


inkább a bécsi miniszteriumtól függeni akarni, melynek a 
fejedelmi tekintély fentartására annyi ereje sincs, hogy urunk 
királyunk császári várában bántatlanul megmaradhatott 
volna; mely e perczben is az átalános szavazás alapján 

1848. Julius választott országgyűléssel szemközt még maga sem tudja, 
minő lesz a birodalom alkotmánya s mennyire fog a császári 
hatalom s fejedelmi tekintély megbéníttatni; s mely a frank- 
farti nemzetgyüléssel szemközt, még azt sem tudja, vajjon 
az önálló Ausztria császárjától, vagy pedig az ausztriai biro- 
dalmat magába felolvasztott német szövetség még meg sem 
alapított központi hatalmától fogja venni parancsait? . . . . 

, Ha ezeket ő fönsége János főherczeg gondos figyel- 
mére méltatja, lehetetlen lesz meg nem győződnie, hogy az 
illyr pártütés a fejedelem iránti hűség szinével felségsértő- 
leg kérkedik, s hogy maga Ausztriához való csatlakozási 
ajánlata nem egyéb egy mesterkélt fogásnál, mely végered-. 
ményben a szláv elemnek Ausztriában oly túlnyomóságot 
adni szándékozik, hogy ez által a germán elem egészen 
paralysáltatván, s az ausztriai trón természetes alapját el- 
vesztvén, önálló szláv országokra bomoljék szét s e szét- 
bomlásba temesse el a felséges ausztriai ház dicsőséges lételét. 

, De, — mondják tovább — tudják ők, hogy e czéljo- 
kat nyiltan el nem érhetik. Azért vetették fel magokat, a 
reactio szellemében, a királyi tekintély hőseivé s pedig a 
magyar nemzet ellen, mely a királyi hatalmat meg nem 
támadta; melynek a törvényes önállás és alkotmányos kor- 
mányzat számtalan királyi esküvel megerősített régi joga; I 
mely most is, midőn Európában majdnem minden trón inóg, 
a királyi trónnak legrendíthetlenebb sőt egyedül rendíthet- 
len támasza. 

, Azért kérték ki János főherczeg közremunkálását, 
mivel meg vannak győződve, hogy a kapcsolt részek lako- 
sai azonnal visszatérnek az engedelmességre, mihelyt általa 
meg fognak győzetni, hogy merő rágalom ama hitegetés, 
mintha a dynasztia némely tagjai ezen pártütést kedvesen 
vennék, és merő hazudság azon állítás, hogy a Horvát- 
országot illető rendeletek nem a király akaratából, hanem 
a miniszterium kierőszakolásából eredtek. Úgy vélekedének, 
ha János főherczeg személyesen Zágrábba megyen s ott a 

határőrséget a nép s hatóságok küldötteit élő szóval fel- 
világosítja, miképen ő felsége a pártütést kárhoztatja, s a 
magyar miniszterium iránt engedelmességet kiván; miképen 
a dynasztia tagjai ő felsége ezen érzelmeiben mindnyájan 
osztoznak, s az ki ellenkezőt állít, felségsértő: ily felvilá- 
gositás élőszóval és személyesen, a pártütés falánkját egy 
csapással elvenné. És ez az, mit János főherczeg személyes 
közbenjárásától vár a miniszterium, óhajtván egyszersmind, 
- hogy a horvát nép kivánatait meghallgassa, s azt ezek 
teljesítéséről, a mennyiben méltányosak és igazságosak, 
eleve is biztosítsa. 

, Égyedül e módon lehet még elejét venni a polgári 
háborúnak. De hogy ez valóban sikerüljön, a főherczeg 
személyes megjelenése múlhatatlan Horvátországban. Irás 
általi közbenjárás czélra itt nem vezethet; az mind gyanú- 
síttatni fog, mint eddig ő felsége kéziratai gyanúsíttattak. 
A pártütés vezéreivel való érintkezésnek sem lehet semmi 
eredménye. Bizonyítja ezt dJellasicsnak s társainak Inns- 
bruckban fogadtatása, mi a pártütők elbizakodását csak 
még magasabbra hangolta. 

. E felett, miután ő felsége a jun. 5-kei zágrábi gyü- 
lést törvénytelennek nyilvánította, b. Jellasicsot pedig, mint 
pártütéssel vádolt eegyént minden katonai s polgári hiva- 
talaitól felfüggesztette: a zágrábi gyülés küldöttségével és 
b. Jellasicscsal ő felsége kormánya alkudozásba nem eresz- 
kedhetik, különben sem tekinthetvén őket a horvát nemzet 
oly képviselőinek, kik annak kivánatait jogszerűleg tolmá- 
csolhassák. Itt csak a király részéről bocsánat és feledés; 
b. Jellasics részéről pedig a hűséghez és törvény iránti 
engedelmességhez való visszatérés, nem pedig alku állhat 
egy vonalban. 

, Hogy ő fönsége az általa elvállalt közbenjárást sü- 
kerrel végezhesse, a személyes megjelenésen kivül Horvát- 
országban, figyelmét arra is kellend fordítania, hogy a kap- 
csolt országok törvényszerű tartományi gyülést tartsanak, 

1848. Julius. melyen minden vélemény szabadon nyilatkozhassék, az or- 
szággyülésre követek választassanak, s a tartományi gyülés 
végzései ő felségéhez, a nemzeti kivánatok pedig az ország- 
gyülésre felterjesztessenek. 


, Ha ő fönsége ezek előmozdítását eszközölni hajlandó, 

a miniszterium azonnal közlendi vele ama részleteket, melye- 
ket a horvát viszonyok tekintetében keresztülvihetni remél 
az országgyűlésen. Eleve is kijelentik azonban, hogy a kor- 
mány részéről nemcsak elnyomási szándok nem létezik, de 
sőt a kapcsolt országok jogait, szabadságait s nemzetiségét 
minden méltányos és igazságos engedélylyel hajlandó gyara- 
pítani; a korona törvényes épségét s a haza önállóságát 
. azonban, ha a kénytelenség úgy hozza magával, a legnagyobb 
áldozatokkal is védeni fogja, meg lévén győződve, hogy ez 
az összes nemzet akarata. S miután a pártütés már tény- 
leg kitört s a haza Horvátország részéről minden nap meg- 
támadtatással fenyegettetik; sőt Szlavoniából már tényleg 
meg is támadtatott, és ezen beütés a szomszéd török tarto- 
mányokból gyülekező rabló csoportok által támogattatik : 
a haza védelmére szolgáló készületeket fel nem függeszt- 
heti, s az aldunai részekre beütött lázadó seregek szétveré- 

sével nem késhetik. i 
, Vökéletesen átlátjuk mi is — így végződik aztán a 
hosszú államirat, :-— hogy, ha Magyarország polgárháborúba 
bonyolíttatik, ebből az egész birodalomra súlyos következé- 
sek fognak hárulni. De meg vagyunk győződve, hogy ő fel- 
sége sokkal inkább méltányolja azon támaszt, melyet Ma-— 
gyarország a felséges uralkodó háznak nyújtani képes, ha 
épségben és békében van, mintsem hogy a horvát pártütés- 
sel való véres összeütközés kikerülését, a magyar korona 
szétdarabolásával s hazánk jogainak s becsületének feláldo- 
zásával megvásárolnunk kivánná. 

, Méltóztassék tehát ő cs. kir. főherczegsége minket a 
törvényes rend helyreálliításában pártolni ; méltóztassék azon 
lenni, hogy a pártütők meggyőződjenek, miként a pragina- 

tica sanctionál fogva velünk egyesült birodalom szövetsége 
a jognak és törvénynek, nem pedig a pártütésnek nyújt 
gyámolítást : s ez hatalmasabb eszköze leend a rend és béke 
helyreállításának, mint ha tőlünk az kivántatnék, hogy a 
béke kedvéért adjuk fel koronánk épségét, nemzetünk becsü- 
letét s tekintetét, és hagyjuk hazánkat szétdaraboltatni, 
csak hogy béke legyen minden áron. 

, A magyar nemzet igazságos és méltányos lesz harcz- 
ban és békében egyaránt; de gyáva soha sem lesz... Kelt 
Budapesten, julius 4-kén 1848-ban." 

A miniszteri tanácsban, melyből e felirat a főherczeg- 
hez felküldetni határoztatott, egyszersmind azon elvek is 
kijelöltettek, melyeket a horvát ügyben ezentúl követni fog 
a miniszterium, Ezen elvek, röviden, a következők voltak : 
a kapcsolt országok tartsanak törvényes tartományi gyü- 
lést, hol minden vélemény szabadon nyilatkozhassék; ren- 
deljék el ott a törvény értelmében a közös országgyűlésre 
küldendő követek választását; küldjék el törvényesen válasz- 
tandó követeiket az országgyűlésre, s ezek adják ott elő a 
horvát nemzet kivánatait. A mennyiben a kivánatok a 
korona egységével s Magyarország és a kapcsolt országok 
közti jogszerű, történelmi kapocs természetével nem ellen- 
keznek, a miniszterium azokat, a maga állásának hozzá- 
kötésével is pártolni fogja az országgyűlés előtt; és ha Hor- 
vátország a magyar korona iránti hűségre s a törvény 
iránti engedelmességre visszatér, a kormány örömest veti 
a feledés fátyolát a múltakra; de pártütőkkel nem alkudozik, 
s erőszakos elszakadási törekvésekre s fenyegetésekre fegy- 
verre fog válaszolni. 

A. közlött okiratból szemlátomást kitünik, hogy a mi- 
niszterium bizodalmat kivánt mutatniJános főherczeg iránt, 
hogy őt a személyes megjelenésre bírja Horvátországban, 
csak úgy lehetvén sükert várni közbenjárásától. De hasz- 
talan: a közel jövendő bizonyítá, hogy ő is részese volt a 
reactio azon politikájának, mely szerint az udvarnál végzéssé 

"1518. Julius. lett, hogy addig bonyolíttassanak az ország viszonyai a hor- 
vátokkal és szerbekkel, míg a polgári háború tényleg kitör- 
vén, a minden oldalról megtámadandott magyar nemzet ön- 
maga folyamodnék az udvar segélyező közbeléptéért, s ennek 
fejében önmaga vinné áldozatúl Bécsbe had- és pénzügyei- 
nek önálló kormányzatát s nemzeti függetlenségét. 

A magyar miniszteriumnak már lehetetlen volt nem 
látnia e szándokot. De hogy készületeire a horvát pártütés 
és szerb lázadás ellen időt nyerjen, bár a sükerre már nem 
volt kilátása, elhatározta mégis, hogy Batthyáni az ország- 
gyülésnek julius 5-kére kitüzött megnyitása után, János fő- 
herczeg meghívása szerint, azonnal Bécsbe utazzék. De épen 
ez napon érkezett híre, hogy a főherczeg, a frankfurti par- 
lament által németbirodalmi kormányzóvá neveztetvén, új 
tisztének átvétele végett pár nap múlva Frankfurtba uta- 
zik: az értekezletek ennél fogva bizonytalan időre halasz- 
tattak el. . 

Kormányunk nagy megelégedéssel fogadta e körül- 
ményt, nemcsak mivel ennek következtében több időt remélt: 
nyerhetni hadi készületeinek teljesebb megtételére; hanem 
mivel Olaszországban is oly kifejlésben tüntek fe! az ügyek, 
mely remélni engedé, hogy az udvar végre is kénytelen 
leend felhagyni reactionalis terveivel. Lombardia és Velencze 
alig várt erőt fejtett ki függetlenségi harczában, s e harcz 
szerencsétlenül folyt eddig Ausztriára nézve. A szabadság 
szava Ólaszország egyéb részeiben is felébreszté a nemzeti- 
ség érzetét s a nemzeti egység vágyát; miszerint aztán nem 
csak a kényuralom rendszere eltörültetett s alkotmányos 
elvek emeltettek a kormányokra, hanem az eddig csak kevés 
lelkesebbek vágyaiban és sejtelmeiben élt olasz nemzeti egy- 
ség nagy eszméje is általában megragadta a kedélyeket s 
mind világosabban nyilatkozott a külön tartományi mozgal- 
makban. Maga egy monarcha, Károly-Albert piemonti király, 
állott az egységi mozgalmak élére s a lombard-velenczei 
felkeléssel szövetkezvén, Ausztria olasz birtokait .mind 

nagyobb veszélylyel fenyegette. A. belforradalmak által már 
különben is megrendült Ausztria e szerint külháborúba 
bonyolódván, elkerülhetetlennek látszék, hogy, mint már 
Batthyáninak Innsbrukban kijelentetett, Magyarország bő- 
vebb segélyezését is ne vegye igénybe a küszöbön lévő 
országgyűlésen. Remélni lehetett tehát, hogy a mindenfelől 
szorongatott dynasztia, nehéz körülményei közt végre is 
kénytelen lesz felhagyni reactionarius irányzatával, s tisz- 
teletben tartani Magyarország régibb s újabb törvények és 
szerződések által biztosított önállóságát s független kor- 
mányzati jogát. E-remények valósulására felette kivánatos- 
nak látszék, hogy mennél továbbra halasztassék Jellasics- 
nak a reactio érdekében tervezett betörése a háborúra még 
különben is készületlen országba. De hogy e számitás hibás 
volt, és sokkal hasznosabb lett volna, Jellasicsban a reactio 
főtámaszát már ekkor, mielőtt az udvartól haderővel is támo- 
gattatott, megtörni, a közel jövendő eléggé kimutatta. 

HARMADIK FEJEZET. 
A pesti országgyűlés kezdete. 


1848. Julius. Mióta az udvar, a bécsi nép zavargásai következtében 
i . a császári szék-városból. elköltözött, a magyar nemzet leg- 
hőbb kivánatai közé tartozott, hogy királyát a maga kebe- 
lében tisztelhesse. Az udvarnak Budapesten székelése leg- 
hatékonyabb eszköz lett volna a belzavarok s nemzetiségi 
viszályok lecsillapiítására. Említők, hogy a miniszterium tett 
is ez iránt több ízben lépéseket; de kérelmének teljesítése 
attól függesztetett fel, hogy az országgyűlés negyvenezer 
újonczot szavazzon meg az olasz háborúra. Ennek kieszköz- 
lését Batthyáni Lajos, midőn junius első felében Innsbruck- 
ban időzék, a miniszterium nevében előleg is megigérte 
ugyan; de az udvart evvel nem lehetett reábirni, hogy a 
király már az országgyűlés megnyitására lejőjön Budapestre. 
Az országgyűlés megnyitásával ennél fogva István főher- 
czeg nádor bizatott meg, ki egy junius 26-kán kelt, kir. 
rendeletben egyszersmind Magyarországra s melléktarto- 
mányaira nézve a fejedelemnek szintoly teljhatalmú kép- 
viselőjévé neveztetett, mint János főherczeg az osztrák örö- 
kös tartományokban. E felhatalmazás által az alkotandó 
törvények szentesítésének joga s mind azon hatalom gya- 
korlata is, mely az 1848-ki III. t.-czikkben egyenesen a 
királynak tartatott fenn, ideiglen a főherczegre lőn átruházva. 

Közeledvén az országgyűlés megnyitásának határnapja, 
miként az országot mindenfelé a képviselők megválasztásának 
zaja, úgy a miniszterium tanácsteremét a trónbeszéd megálla- 

pitása -felett folyt vitatkozások töltötték be. A trónbeszéd 
próbaköve lőn a miniszterium egyetértésének s fenmaradá- 
sának. . Már eddig is több kormányzási kérdésekre nézve 
létezett véleménykülönbség a miniszterium kebelében; de 
egyik vagy másik fél engedékenysége a viszály kitörésének 
mindig elejét vette. Most azonban nemcsak a lázadások irá- 
nyában hozandó rendszabályok s intézkedések forogtak kér- 
désben; hanem az összes kormánypolitikára nézve meg kel- 
lett végre állapodnia a miniszteriumnak : nem ok nélkül lehe- 
tett tehát a meghasonlástól tartani; mert tudva volt, hogy a 
miniszteriumban két, egymástól lényegesen különböző nézet- 
irány létezik. Ezen irányok egyikét Batthyáni elnökminisz- 
ter, másikát Kossuth képviselte. Batthyáni minden módon 
kerülni óhajtván a belháborút, melyben hazája veszedelmét 
sejdíté, mindig csak békés eszközökkel kivánta kiegyenlíteni 
úgy a nemzetiségekkel, mint a bécsi miniszteriummal támadt 
viszályokat, kész, ha másként nem lehet, némi áldozatokat 
is hozni az oly nagyon szükséges békéért. Kossuth ellen- 
ben, részint mivel az annyiszor meghiúsult egyezkedések 
sükerében már nem bizott; részint mivel azok folytatását a 
nemzet méltóságával megférhetőnek nem tartá, s jelentéke- 
nyebb áldozatra az osztrák miniszterium irányában sem volt 
hajlandó, — szenvedélyesebb jellemétől elragadtatva, erő- 
hatalommal kivánt békét szerezni. Batthyánival Deák, Szé- 
chenyi, Eötvös, Klauzál és Mészáros a legtöbb kérdésben 
egyetértett. Kossuthhoz jobbára csak az egy Szemere csatla- 
kozott, a mennyiben ezt óvatos s e miatt sokszor ingadozó 
jelleme határozottabban nyilatkozni engedé. 

E véleményelágazásból feszültség s minduntalan meg- 
újuló viszály támadt a kormány tagjai közt ama miniszteri ta- 
nácskozásokban, melyek a fenforgó súlyos ügyek elintézésére 
majdnem naponként tartattak. E tanácskozásoknak jobbára 
megállapodás nélkül szakadt vége; vagy ha hozatott is némi 
végzés, a miniszterek közt létező véleménykülönbség azt ered- 

1848. Julius. kérdésben sem lévén miniszteriumunkban egyetértés, a kor- 
mányzás sükere múlhatatlanúl igényelni látszék, hogy a 
kisebbség lépjen vissza, s egyenlőbb elemekből szerveztessék 
újra a miniszterium. Iz azonban körülményeink között a 
lehetetlenségek közé tartozott. Kossuthnak oly nagy volt 
ekkoron népszerűsége az egész országban, hogy bármely 
miniszterium is csak úgy számolhatott többségre a meg- 
nyilandó országgyűlésen a képviselők között, ha annak 
Kossuth is tagja, vagy legalább ha általa nem elleneztetik. 
Azon önmegtagadást pedig várni sem lehetett tőle, hogy ő, 
ha a miniszteriumból kilép, azt minden módon ne ellenezze. 
Ő tehát nélkülözhetlen volt a kormánynál. Érezte is ő sze- 
mélyének e túlsúlyát, s azt rendesen arra forditá, hogy a 
maga véleményét vigye keresztül a minisztertanácsban. Ha 
Batthyáni s társai részéről ellenzésre talált, kilépésével 
kezdett fenyegetődzni, míg a többiek, kik nála nélkül fenn 
nem állhattak volna, végre is engedtek. S így lőn, hogy a 
miniszteriumban rendszerint a kisebbségi véleménynek kel- 
lett végzéssé emeltetnie. Batthyáni talán még sem tűrte 
volna Kossuth e zsarnokságát, ha véleményrokon társaiban 
több erélyre talál; de azok jobbára megelégedvén avval, 
hogy a Kossuthétól eltérő véleményöket egyszer kijelen- 
tették, a győzelem felett nem vitatkoztak tovább Kossuth- 
tal, minek következtében végre Batthyáni is kénytelen lőn 
engedni, ha csak maga nem akar kilépni a miniszteriumból. 
Erre azonban a létező körülmények közt, midőn még az is 
kétséges volt, vajjon az udvar meg fog-e egy újabb minisz- 
terium alakitásában egyezni; vagy, ha ebben megegyezik 
is, nem fog-e oly egyéneket nevezni a kormányra, kik a 
reactio malmára hajtsák a vizet, — erre, mondom, csak 
gondolnia sem lehetett a nélkül, hogy még sokkal nagyobb 
zavartól s veszélytől ne kelljen hazáját féltenie. Ő is meg- 
hajólt tehát, ha nem örömest is, Kossuth véleménye előtt, 
várva, hogy az országgyülés majd talán némi fordulatot 
hozand e kellemetlen viszonyokba. § 

. E viszonyok a közönség előtt sem maradtak titokban ; 
s innen eredtek ama minduntalan megújuló hírek a minisz- 
terium feloszlásáról, vagy legalább Kossuth kiléptéről. Ő 
maga is híresztelte ezt, jól tudván, hogy a közvélemény 
mellette van, s a hírlapok őt pártoló nyilatkozatai még 
inkább növelendik súlyát társai ellenében. Titkon összeköt- 
tetésbe lépett némely ellenzéki, de különben az ő véle- 
ményeiben osztozó lapokkal, melyek aztán, midőn a kilépési 
szándokáról szállongó híreket terjesztgeték, nem mulaszták 
el egyszersmind a miniszterium többi tagjait megtámadni, 
lágyságról, erélytelenségről vádolni, s fennen kürtölni, hogy 
Kossuth nélkül bármely miniszterium sem állhat fenn: kell 
tehát, hogy annak tanácsában az ő véleményei legyenek 
irányadók. Julius 1-jétől kezdve, ő maga is adott ki egy 
hírlapot Bajza József ügyes szerkesztése alatt, mely , Kos- 
suth Lapja" czimet hord vala homlokán. E lapnak mindjárt 
első számában e sorokat olvashatá a közönség: , Meg va- 
gyunk bízva, tudatni a közönséggel, miként azon hír, mintha 
a pénzügyminiszter már most lemondott volna, nem valósul. 
Ámbár mindinkább roskadozó egészsége aligha nem kény- 
szerítendi őt a miniszteriumból való kilépésre." Mindenki 
tudta, hogy az egészségi állapot fölemlítése puszta ürügy, 
s a valódi ok Kossuth kilépésére, ha az valóban létesűlne, 
a véleményelágazásban rejlik. 

E nyilatkozat Kossuth részéről kétségkivül csak újabb 
nyomásul volt számitva minisztertársaira azon nagy fontosságú 
tanácskozmányokban, melyek e napokban a trónbeszéd meg- 
állapítása felett folytak. Két dolgot a trónbeszédben múl- 
hatatlanul meg kellett említeni: a lázadást az alvidéken s Hor- 
vátországban, és az udvartól az olasz háborúra kivánt sege- 
delmet; amattól függött az ország védelmére szükséges pénz- 
s haderő megajánlása; emennek megszavazásától függeszté 
fel az udvar a királynak oly annyira óhajtott leköltözését 
Budapestre. Volt ugyan még egy harmadik kérdés is, követ- 

kérdése, melyről azonban, mivel a trónbeszédbe föl nem vé- 
tetett, nagyobb összefüggés végett csak alább szólandunk. 

Az első pontra nézve könnyebben megalakult az egyes- 
ség a minisztertanácsban. Batthyáni már maga is mindinkább 
meggyőződött, hogy az egyezkedő politika az egyezkedni 
nem akaró felek irányában czélra nem vezethet, s hajlandóbbá 
lőn Kossuth harcziasabb véleményének elfogadására. És mi- 
után az udvar szándékairól István főherczeg is némileg meg- 
nyugtatóbb hírrel tért vissza e napokban Innsbruckból : nem 
ellenzé tovább, hogy a horvátok és szerbek irányában erélyes 
határozatok alkottassanak. E határzatok egyikét, mely a hor- 
vátokat illette, már fentebb említettük: tartsanak tartományi 
gyülést, melyen minden vélemény szabadon nyilatkozhassék ; 
küldjék követeiket a pesti országgyűlésre, s ezek adják elő 
kivánataikat. A mennyiben ezek a korona egységével s a kap- 
csolt országok közt létező jogszerű történelmi kapcsok termé- 
szetével nem ellenkeznek, a miniszterium azokat egész ere- 
jéből pártolandja. És ha a horvátok a magyar korona iránt 
hűségre, a törvények iránt engedelmességre visszatérnek : a 
multakra örömest veti a feledés fátyolát; de pártütőkkel nem 
alkudozik, az elszakadási fenyegetésekre fegyverrel válaszo- 
land. A határozatok másikában a szerbekre nézve kimonda- 
tott, hogy félretéve minden egyezkedési kisérletet, a kormány 
őket, ha lázadásukat folytatják, fegyverhatalommal kénysze- 
rítendi engedelmességre a törvény iránt; méltányos kivána- 
taikat mindazáltal azon jogokon és szabadságokon felűl is 
kész teljesíteni, melyeket a haza többi polgáraival együtt 
egyenlően élveznek. E két végzés folytán elhatározta a mi- 
niszterium, hogy azok végrehajthatása végett oly hatalommal 
s eszközökkel kivánja magát a nemzeti gyülés által felruház- 
tatni, hogy a magyar hadsereget kétszázezer főre emelhesse. 

Sokkal nagyobb nehézség fejlett ki az udvartól az 
olasz háborúra kivánt segély kérdésében. Az udvar, mint 
tudjuk, e segély megajánlásától feltételezte mind a Jellasicsot 
sújtó, junius 10-kei királyi manifestum kiadását, mind a király 

lejöttét Budapestre. Batthányi teljesen méltánylá ugyan az !848. Julius. 
olaszok szabadsági törekvéseit, s azok iránt ő, mind szabad- 
elvű a nemzetiségek jogát künn és benn tiszteletben tartó 
magános ember, meleg rokonszenvvel viseltetett. De miután 
az udvar e segélytől feltételezte a reactio megszűntetését s 
közremunkálását az országban kitört lázadások ellen; s ennél 
fogva személyes rokonszenvei az olaszok irányában, meggyő- 
ződése szerint, a haza legmagasabb érdekeivel, független nem- 
zeti életével összeütközésben léteztek : ezeknek amazokat nem 
kételkedett feláldozni. Mint hazafi és státusférfiú, fő elvűl 
tűzte ki miniszteri hivatásában, hogy külpolitikájában nem 
szabad nagylelkűnek lennie a haza rovására. Készebb volt a 
divatos szabadelvűséggel ellenkező, népszerűtlen tettre, mint- 
sem hogy hazája életérdekeit veszélyeztesse. De e fölött a 
hideg megfontolásból merített államférfiúi meggyőződései is 
ellenkeztek ezen esetben személyes rokonszenveivel. Mióta 
Piemont a milanói felkelést ténylegesen pártolta, s ennek kö- 
vetkeztében a forradalom az udvarra nézve külháborúvá vál- 
tozott : Batthányi, rokonszenvei ellenére is az olasz nemzet 
iránt, azon meggyőződésre jutott, hogy Magyarország, a 
pragmatica sanctionál togva köteles a dynasztiát e háború- 
jában segélyezni. És, miután politikai hitvallásának nemcsak 
a haza, hanem a fejedelmi ház irányában is első ágazata volt 
a törvényesség : e segélyt az olasz háborúra az udvarnak, 
miként Innsbruckban megigérte volt, az országgyűlésen is 
kieszközleni kivánta. Batthyáni ezen politikájában az olasz 
kérdésre nézve Kossuthon és Szemerén kivül valamennyi 
minisztertársa megegyezett. 

Kossuthban a törvényesség iránti érzelem nem volt oly 
mély, hogy azt, ha a szabadság érdekeivel összeütközik, . ezek- 
nek fel ne áldozza; politikai morálja nem volt oly szigorú, 
loyalitása a dynasztia iránt nem oly rendíthetlenül erős, mint 
Batthyánié. Ellenben a közvélemény tekintete, a népszerű- 
ség mindig oly nagy súlylyal birt az ő elhatározásaiban, hogy 
ő, midőn nem a haza, hanem a dynasztia érdekei forogtak fenn, 

soha sem pártolt oly szabályt vagy törvényt, mely a közvé- 
leménynyel némileg ellenkezett, s melynek pártolása nép- 
szerűségének árthatott volna. Egyébiránt ő, a létező körül- 
mények közt, midőn a dynasztia részéről oly kevés tiszteletet 
tapasztalt a nemzeti jogok, oly közönyösséget sőt ellenséges 
szándékokat a haza nyugalma s jólléte iránt, a pragmatica 
sanctiora nézve is ama véleményt ápolá : hogy az nemzetet s 
dynasztiát egyaránt kötelez, s törvényt csak úgy szab a nem- 
zetnek, ha a dynasztia is lelkiösmeretesen megfelel kötelezett- 
ségeinek a nemzet irányában. Ő tehát ezen okoknál fogva 
nem akart feltétel nélkül hozzájárulni az olasz háborúra 
nyújtandó segély megszavazásához. 

E fontos kérdés, mely már több ízben forgott a minisz- 
tertanács asztalán, most azon adalékkal kerűlt ismét annak 
szőnyegére, hogy mily alakban említtessék meg az a trónbe- 
szédben, s minő viszonzást fogadhat el a nemzeti gyűléstől 
a miniszterium a trónbeszéd e pontjára? 

Az elnökminiszter határozottan kivánta, hogy annak 
bebizonyítására, miképen Magyarország a pragmatica sanc- 
tioból folyó minden kötelezettségét, független kormányzata 
mellett is, lelkiösmeretesen akarja teljesíteni, — a trónbeszéd- 
nek e segélyt egyenesen kérő pontjára oly értelemben szóljon 
a válaszfelirat, hogy a nemzeti gyülés eleve is kötelezi magát 
megajánlani ő felségének az olasz háború gyorsés becsületes be- 
végzésére szükséges hadi segedelmet. Batthyánival nem csak 
István főherczeg, hanem a miniszterek többsége is teljesen 
egyetértett. De Kossuth, kit aztán Szemere is pártolt, e véle- 
ményt határozottan ellenzé; minek következtében közte s az 
elnökminiszter közt heves összeütközés támadt. Batthyáni azon 
aggodalomban, hogy ha e hadi segély meg nem igértetik, nem- 
csak az ország védelmére nézve alkotandó törvény nem nyer 
sanctiot; hanem az udvarral s bécsi miniszteriummal is való- 
ságos háborúvá, fejlik az eddigi feszültség: a segélynyujtás- 
tól, mint azt Innsbruckban megigérte volt, elállani egyátal- 
jában nem akart. ,Ha mi — így szóla egyebek közt a vitat- 

kozás alatt, — ha mi kivánjuk, hogy a magyar koronát meg- 
támadók az ausztriai császár miniszteriumának pártfogásával 
ne dicsekedhessenek; ha kivánjuk s követeljük, hogy az 
ausztriai császár a dynasztia minden tagjával s tanácsával 
egyetemben hű szövetségesünk legyen a nemzet jogainak s 
önállásának fentartásában: úgy viszont a magyar király 
miniszteriuma is hasonló tekintettel legyen az ausztriai 
császár állása iránt; és ne mondjuk, hogy ha az ausztriai 
császár külhatalom által megtámadtatik, a magyar király 
miniszteriuma arról nem akar semmit tudni; vagy ne vegyük 
rosz néven, ha a bécsi miniszterium is arra fordul, hol 
Ausztria érdeke iránt barátságos közelítést lát." 

De Kossuth nem hitte, hogy az olasz háborúra adandó 
segély árán egészen le lehessen fegyverzeni a reactiot, mely e 
segélyen felül még azt is kivánja, hogy a magyar pénz- és 
hadügy kezelése a birodalmiéval egyesítve, Bécsben központo- 
síttassék. A hazát is sokkal inkább fenyegetve látta a mind- 
inkább növekedő lázadásoktól, mintsem hogy, felelősségét te- 
kintetbe véve, hajlandó lenne megegyezni abban, hogy idegen 
czélokra még több katonaság vitessék ki a hazából. Tagadta, 
hogy a nemzet a pragmatica sanctio szerint a fejedelmi ház 
minden külháborújában köteles volna részt venni. Azt sem 
mulasztá el megemlíteni, mennyire ellenkezik mind saját elvei- 
vel, mind a nemzet közvéleményével, hogy a szabadságát s 
függetlenségét valahára visszanyert magyar nemzet első fel- 
lépését az európai politika színpadán avval bélyegezze, hogy 
egy hasonló körülmények közt szabadságra s önállóságra 
törekvő más nemzet leigázására segedelmet nyújtson. Mind 
ezeknél fogva tehát, ha a miniszterium múlhatatlannak tartja 
az udvarnak az olasz háborúra segedelmet igérni, határozottan 
kivánta, hogy ezen igéret feltételekhez köttessék. Kivánta 
név szerint, hogy a bécsi miniszterium az ország kormányza- 
tának függetlenségét minden tekintetben s félre nem magya- 
rázható határozottsággal megismerje; az ország irányában 
eddigelé követett politikáját egészen megváltoztassa; az 


1848. Julius. 


998 Második könyv. A szerb és horvát lázadás kezdete, 


1818. Julius ország belbékéjének helyreállítását előmozdítani, s a magyar 

állam mind földirati mind erkölcsi épségét biztosítani, magát 
mind a bécsi miniszterium, mind a dynasztia valamennyi tagja 
kötelezze. És ha mind ez megtörténik, akkor kész ugyan ő 
is az udvarnak segedelmet nyujtani az olasz háborúra, úgy 
mindazáltal, hogy az ne az olasz nemzet elnyomására, hanem 
csak egy becsületes, mind a két részre nézve méltányos 
béke kieszközlésére fordíttassék. 

Látni való, hogy Kossuthban a közvéleményt tekintetbe 
vevő, a népszerűséget szerető hazafi sokkal erősebb volt a 
miniszternél, kinek, mint fejedelme képviselőjének a kor- 
mányban, mig ennek tagja, a fejedelmi akarattól kell irányát 
venni.  Batthyáninak lehetetlen volt ugyan nem éreznie 
Kossuth érveinek súlyát; ő azonban semmitől sem iszonyodott 
annyira, mint a nyilt harcztól a fejedelmi házzal; mert e harcz 
végén ő hazája bizonyos veszedelmét sejdítette. E nemes 
keblű férfiú jellemében két legerősebb vonás volt, a haza 
önzetlen szeretete, s a fejedelmi ház iránti loyalitás és törvé- 
nyesség. E kérdésben is e két tulajdonság s ama remény 
birta őt határozatra, hogy e szigorú loyalitás és törvényes- 
ség által az udvari reactiót s a fondorkodó bécsi miniszteriu- 
mot lefegyvereznie végre is sikerülend; Kossuth irányának 
követése által, melyet egyébiránt miniszteri állásával meg- 
egyeztetni sem volt képes, ő múlhatatlanul bekövetkezőnek 
látta a nyilt háborút az udvarral. 

De más részről szinte veszélyesnek tartá a hazára nézve 
azt is, ha Kossuth, ki állását e kérdéshez kötötte, a minisz- 
teriumból most kilépne. Azon felül, hogy Kossuth nagyon 
túlnyomó népszerűséggel bírt, s nála nélkül, vagy épen, mint 
előre látható volt, ellenzése mellett, az országgyűlést jó végre 
vezetni, vagy, ha az talán forradalom veszélye nélkül felosz- 
latható volna is, kormányozni, a miniszterium többi tagjai alig 
remélheték, — még azt is majdnem bizonyosnak kellett tar- 
tania, hogy az udvar, Kossuth. lemondása esetében, kapva az 
alkalmon, a pénzügyi tárczát soha sem fogja többé betölteni. 

" E váluton állva, — melyek egyike, ha t. i. Kossuth a 
miniszteriumból kilépne, valószinűleg forradalomra; másika, 
ha a hadi segély megtagadtatik, szintoly valószinűleg a dynasz- 
tiával szakadásra vala, vezetendő, — küzdött Batthyáni, társai 
többségétől sem elég erélylyel támogatva, a maga véleménye 
mellett, míg aztán végre is Kossuth szivóssága és szóhatalma 
győzött a többség ellen. A segély egészen nem tagadtatott 
ugyan meg; de Kossuth annyi adalékot s feltételt kapcsolt 
Batthyáni indítványához, hogy ennek értelme s hordereje 
csaknem egészen megváltozott. A határozat, mely utóbb a 
nemzeti gyülésben oly heves vitának szolgált tárgyául, hogy 
annak következtében a miniszterium igen közel álla felbom- 
lásához, s mely később mind az udvar, mind az olaszok s 
Olaszország barátai által gáncsoltatott, következőleg igtat- 
taték be a minisztertanács jegyzőkönyvébe. 

A minisztertanács, tekintetbe vévén az ország . . álla- 
potát, . . . abban állapodott meg, hogy ő fenségét megkérje mi- 
szerint az olasz dolgokra vonatkozólag a trónbeszédben egy- 
szerűen azon tények említésére szorítkozni méltóztassék, hogy 
a lombárd-velenczei királyságban, hol ő felségének seregeit a 
szardiniai király és némely más hatalmasságok seregei is 
megtámadták, a háborút bevégezni még nem lehetett. 

A miniszterium azonban . . . ezt korán sem kivánja oly 
értelemben vétetni, mintha a pragmatica sanctióból, melynek 
alapján a birodalom kapcsolatának épségben tartását az 
18483-ki III. törv.-czikk 2-dik szakasza is kikötötte, Magyar- 
országra háruló azon kötelezettséget, miszerint ő felségét 
külmegtámadás ellen védeni tartozik, kétségbe vonni akarná. 

,Sőt inkább . . . kinyilatkoztatja a miniszterium, hogy 
mihelyt a magyar koronának territorialis épsége tökéletesen 
biztosítva, annak területén — a. kapcsolt országokat és határ- 
őrvidéket is ide értve, — a rend és törvényeink iránti enge- 
delmesség helyreállítva s bátorságba helyezve; nem külön- 
ben hazánk törvényes önállása és szabadsága minden csor- 
bitási törekvések felhagyásával, tökéletesen megóva, s az 

, 1848. Julius ausztriai kormány részéről is jogszerűség, igazság és a köz- 
tünk létező szövetség természete szerint, nyiltan és minden 
kivétel s hátrahagyott gondolat nélkül elismerve — szóval, 
hazánknak és királyunk koronájának materialis és moralis 
épsége teljes biztosságba helyezve leszen: a miniszterium 
összesen és egyenként, az országgyűlés irányában állását 
is kész ahhoz kötni, hogy az ország hadseregének azon része, 
mely a rendnek, békének, s a nemzet jogainak és szabadsá- 
gának védelmére nem szükséges, ő felségének, külmegtámad- 
tatás ellen, a pragmatica sanctio értelmében, rendelkezésére 
bocsáttassék. 

, És midőn, János főherczeg különös meghivása követ- 
keztében, gróf Batthyáni Lajos elnökminiszter, ő fenségével 
a horvát bonyodalmak iránti személyes értekezés végett most 
Bécsbe megyen, ... a miniszterium megbizza a miniszterelnö- 
köt, hogy . . . János főherczeget, mint császári képviselőt és 
az ausztriai miniszteriumot figyelmeztesse, miként ezen igé- 
retnek valósítása már most szorosan attól függ: hogy az 
ausztriai miniszterium azon barátságtalan politikát, melyet 
irányunkban követni látszik, nemcsak merőben barátságossá 
változtassa; hanem a császári hatalom s a dynasztia minden 
tagjai is sükeresen közredolgozzanak, hogy a magyar korona 
területén a törvényeink iránti hű engedelmesség, rend és béke 
mi hamarább helyreálljon, s hazánk törvényes önállása és 
szabadsága minden tekintetben, a pénz- és hadügyek ön- 
álló, független és minden idegen avatkozástól ment kor- 
mányzatát is világosan ide értve, nyiltan, őszintén elismerve 
s megóva legyen. . . . 

, Midőn azonban a miniszterium .. . ő felségének kül- 
megtámadás elleni ótalmazására a pragmatica sanctio értel- 
mében igérkezik, világosan megjegyezni kivánja, miként az 
ellen, hogy ezen ígéret a lombárd-velenczei olasz nemzet 
elnyomásábani részét szándékára magyaráztassék, világosan 
tiltakozik; és ez ügyben csak arra lehet, a föntebbi esetben, 
segédkezet nyujtani hajlandó, hogy lombárd-velenczei nem- 

zettel oly béke és egyesség megkötése eszközöltessék, mely 
egy részt ő felsége méltóságának, más részt az olasz nemzet 
jogainak, szabadságának, méltányos kivánatainak egyaránt 
megfelel. " 

Meg kell vallani, egy sajátságos, sehol másutt fel nem 
található viszony ez a fejedelem és miniszteriuma közt. Dc 
el kell ismerni azt is, hogy ilyféle szereplésre a miniszteriu- 
mot az udvar kényszerítette, midőn magát a nemzet leg- 
főbb érdekeivel ellenséges állásba helyezte. 

A. minisztertanács határzata azonban az egységet koránt 
sem volt képes helyreállítani kormányunk keblében; sőt, 
Kossuthnak ez alkalommal kifejtett erőszakolása miatt, 
melylyel a maga véleményét a többségé ellenében végzéssé 
emelte, a feszűltség nőttön nőtt azontúl. Batthyáni a dol- 
gok e helyzetében, a béke kedvéért engedni kénytelen, az 
országgyűléstől várt e viszonyokban némi fordulatot; mert 
e napról napra huzódott villongások közt felvirradt végre 
julius 5-ke az országgyülés ünnepélyes megnyitásának napja. 

A lelkesedés, melynek a főváros e napon tanúja volt, 
nem ismert határt. Egy nagyszerű, az elragadtatásig meg- 
ható ünnep volt ez : diadalünnepe az alkotmányos szabadság- 
nak és nemzeti függetlenségnek; egyesülési ünnepe az anya- 
országnak a három évszázad előtt tőle elszakadt részekkel 
s Erdélylyel : örömünnepe a jogegyenlőség által egygyé vált, 
minden osztályaira nézve egyaránt képviselt nemzetnek. 

Ezen országgyűléstől a nemzet méltán várhatott nagy 
eredményeket, mindent mi a nemzeti lét biztosítására s a köz 
jóllét emelésére vonatkozék. Nem kelle többé félni, hogy az 
alsó házban az osztályérdekek s féltékenységek a nemzeti 
köz jóllét igényeit háttérbe szorítandják; sem hogy a nemzet 
képviselőinek jó szándokait s törekvéseit egy önző s elavult 
kiváltságok, vagy aránytalan túlsúly fentartásáért küzdő fő- 
rendi ház megbénítsa; sem végre, hogy a nemzeti sóvárgások 
valósulását egy idegen érdekeknek hódoló, kényuralmat ter- 
jeszteni vágyó kormány korlátolja s meggátolja. Az alsó ház- 

ban minden osztály, minden faj, az összes nemzet képviselve 
létezett. A. felső tábla, melyben a főrendi arisztokratia, az 
egyházi s világi méltóságok s főhivatalok viselői ültek, régi 
alakjában állott még ugyan fenn; de az átalakúlás, melyen a 
nemzet átesett, ennek szellemét is oly annyira megváltoztatta, 
hogy ellenkezésétől a nemzet képviselőinek akaratával tartani 
többé egyátaljában nem lehetett. Érezte a fő arisztokratia, 
hogy miután kiváltságai a jogegyenlőségben felolvadtak, 
személyes részvéte a törvényhozásban már csak a nemzet 
kegyétől függ, mely benne csak a nagybirtoknak enged be- 
folyást : a múlt időkben oly népszerűtlenül gyakorlott veto- 
jának tehát a jelen körülmények közt nincs többé helye. A 
kormány pedig, mint kifolyása a nemzeti akaratnak, ellen- 
kezésbe avval többé nem jöhetett. Csak az egy udvari reactio 
volt az, mitől ezen országgyűlés eredményeit illetőleg tartani 
lehetett. De, legalább a nagy közönség előtt, ezen félelmet is 
ellensúlyozta az, hogy a törvények szentesítésének hatalma 
a nemzeties érzelmű, népszerűségre vágyó István főherczegre 
s nádorra ruháztatott. Még nem hitte a közönség, hogy a 
reactiot a szentesített törvények sem fogják visszatartóztatni 
ármányos terveinek végrehajtásától. E tekintetben annál vér- 
mesebbek voltak a közönség reményei, mivel az országgyűlés 
megnyitása alkalmával a trón részéről újabb biztosításokat 
vett a dynasztia egy tagjának ajkairól. 

István főherczeg nádor s királyi helytartó, legújabb fel- 
hatalmaztatásánál fogva pedig, a király teljhatalmú képvi- 
selője, az összes miniszteriumtól kisértetve, a képviselők s fő- 
rendek vegyes gyülekezetében megjelenvén, szűnni nem akaró 
örömrivalgások zaja közt foglalta el helyét a képviselőház szép 
teremének menyezetes emelvényén. És miután a királytól leg- 
újabban nyert felhatalmaztatásának oklevelét felolvastatta, 
a trónbeszédben előadá az országgyűlés egybehivatásának 
okát, a Horvátországban s az ország egyéb déli részeiben ki- 
tört lázadást. ,Ő felsége az ország jóllétét óhajtva, saját szi- 
vének sugallatát követte, midőn az utolsó országgyűlés alatt 

hű magyar nemzetének kérelmére szentesítette ama törvénye- 
ket, melyeket ez idő szerint a nemzeti jóllét igényelt. Mély 
fájdalommal értesült tehát, hogy az ország déli vidékein s 
kapcsolt részeiben rosz akaratú izgatók támadtak, kik a külön 
nyelvű s vallású lakosokat valótlan híresztelések, rettegteté- 
sek s ama rágalom által fellázították, mintha az említett törvé- 
nyek nem ő felségének szabad akaratából eredtek volna; sőt 
még azt is merészelték állítani, hogy ama törvények iránt ő fel- 
sége tudtával, az ő és háza érdekében engedetlenek. Ünnepé- 
lyesen kijelenti tehát, ő felsége, urunk királyunk különös ren- 
delete szerint s az ő nevében, az ország minden nyelvű s val- 
lású lakosainak biztosítására : hogy valamint változhatlanúl el 
van határozva, a magyar korona egységét s az ország épségét 
mind külmegtámadások mind a, belszakadások ellen megvédeni, 
s ag általa szentesített törvényeket fenntartani: úgy mind ő 
maga, mind királyi házának valamennyi tagjai szigorúan kár- 
hoztatják azok vakmerőségét, kik a törvényes hatalom iránti 
engedetlenséget ő felsége ltegmagasb akaratával megférhetőnek, 
vagy épen királyi háza érdekében történhetőnek merik úllítami." 

Megemlítvén aztán, hogy ő felsége a legszivesb atyai 
indulattal szentesítette Erdélynek Magyarországgal való 
egyesítését; a külviszonyokra nézve pedig egyszerűen nyil- 
vánítván, hogy a lombard-velenczei királyságban, hol a szar- 
diniai király s más olasz hatalmak seregei ő felsége hadait 
megtámadták, a háborút bevégezni nem lehetett : reményét 
fejezi ki, hogy a nemzet képviselői az egymással válhatat- 
lanul egybeforrott trón és alkotmányos szabadság érdeké- 
ben erélyesen fognak intézkedni. 

Bár mily drágák voltak is a déli részeken kitört láza- 
dás miatt a haza perczei: a képviselőház mégis több napon 
át elhalasztá azon fontos kérdések feletti tanácskozásokat, 
melyekért az országgyülés egybehívatott, sőt még a ház hiva- 

volt jelen néhány képviselő. Ezeket pedig bevárni s a szük- 
séges határzatokat velök együtt alkotni annál tanácsosabb- 
nak látszék, mivel az erdélyi szász és román népségek kebe- 
lében is nőttőn nőtt az izgatottság, annál könnyebben lángra 
gyúlható, ha ilyféle fontos végzésekben, mint a milyenek 
alkotandók valának, képviselőik be nem váratnak. Horvát- 
ország s a határőrvidék képviselőket egyátaljában nem akart 
küldeni. Bács megye pár kerületéből is, hol a rácz lázadás 
már erőre kapott, hiányzának a nép megbizottai. Tótország 
némely kerületei ellenben, hol az alkotmányos párt erősebb 
volt, felküldé képviselőit. 

Az alsó ház, Palóczy László korelnök előülése alatt 
néhány napig a képviselők igazolásával foglalkodék. Majd 
azonban, miután az erdélyiek is megérkeztek, julius 10-kén 
a ház véglegesen is megalkotta magát, ifjabb Pázmándy 
Dénest a maga elnökévé, az erdélyi Pálfy Jánost első, Al- 
mássy Pált másod alelnökévé választván meg. 

A képviselők nagyobb részét oly egyéniségek képezték, 
melyek már az elmult országgyűlésekből vagy a megyei köz- 
életből országszerte ismeretesek voltak. Egyesülve valának itt 
mind azon hazafiak, kik a mult évek reformharczaiban a sza- 
badelvű párt kebelében egy vagy más módon kitüntek. A nép, 
melyet a nemesség önszántából ajándékozott meg szabad föld- 
birtokkal, politikai s polgári jogokkal, oly bizodalmat tanú- 
síta a nemesség iránt, hogy jobbára ennek kebléből válasz- 
totta meg a maga képviselőit; azokat, kik a múltban oly szivós 
kitartással vívtak az alkotmányos szabadság s nemzeti átala- 
kúlás ügyéért, állítá most is az előtérbe, a már kivívott sza- 
badság s végrehajtott átalakúlás biztosítására. A. nemzeti s 
alkotmányos ügy ezen veteránjai mellett azonban számos új 
egyéniségek is tüntek fel, melyek a múlt időkben részint az 
irodalom mezején arattak koszorúkat, részint a városok kebe- 


" lében érdemelték ki polgártársaik bizodalmát, részint a hata- 


lomtól szenvedett üldözések következtében nyerték népsze- 
rűségöket. A külön ajkú népiségek is több értelmes egyént 

küldtek fel érdekeik képviselésére. Még a nép alsóbb réte- 
geiből is találtatott egy pár szerény képviselő. 

Politikai színezet tekintetében, bár a régi conservativ 
árnyalat, terét vesztvén, teljesen hiányzott, mégis két külön 
felekezet létezett, melyek közt körülbelül ugyanaz volt a 
különbség, mi a miniszteriumban Batthyáni Lajos és Kossuth 
között. A hasonlíthatatlanul nagy többség a kormányt feltét- 
lenül pártolta; a mennyiben pedig ennek tagjai politikájok- 
ban egymástól különböztek, egy ideig kétes maradt : vajjon 
azon mérsékeltebb elvek s békés kiegyenlítési irány fog-e 
többséget nyerni, melyet Batthyáni, Széchenyi, Deák, Eötvös 
és Klauzál képviselt; vagy Kossuth merészebb, harcziasabb, 
a kivívott jogokhoz ridegen ragaszkodó iránya? Eleinte a 
Batthyáni-Deák színezet látszék erősebbnek; majd azonban 
Kossuth szóhatalma egyesíté maga körül a többséget. Egy 
kisebb, mintegy harmincz-negyven egyéniségből álló párt, 
melyben Nyáry Pál, gróf Teleki László, Perczel Mór, a 
rendőrség főnöke és Madarász László játszá a vezéri szere- 
pet, a miniszterium irányában eleitől fogva ellenzéki állást 
vőn; mely elveire, politikájára nézve a Kossuth irányával 
körülbelül egyező, inkább a szélsőségek felé hajlott s magát 
kiválólag radikál pártnak szerette nevezni. De ezen párt- 
színezetekben s azokhoz tartozó egyéniségekben az esemé- 
nyek utóbbi fejleményei közt nagy változás történt. 

A felső ház, bár szerkezete még egészen a régi maradt, 
az elébbi egyházi s világi főrendeket egyesítvén kebelében, 
szellemére nézve, habár csak látszólag is, nagyon különbözött 
a múlt országgyűlések főrendi tábláitól. A. lefolyt nagyszerű 
események, a nemzeti átalakúlás bevégzett ténye az ó-con- 
servativokat egészen leszorították az általok elébb elfoglalt 
talajról. Ha többségök nem változtatta is meg régi elveit, 
nem csatlakozott is őszintén a dolgok új rendéhez, legalább 
színlelé azt s hallgatott; utóbb pedig, midőn a viszály 
Ausztriával nyilt háborúvá fejlett, vagy jószágaira távozott, 
vagy az osztrák hadak háta mögött fondorkodék az udvarral. 

Most még e ház ülései is eléggé népesek valának. Elnökévé 
a kormány Majláth György országbiírót, alelnökévé báró 
Perényi Zsigmondot, a szabadelvű ugocsai főispánt nevezte 
ki. Egy erős szabadelvű kormánypártot képeztek kebelében 
azon új főispánok, kik a márczius előtti megyefőnökök helyét 
foglalták el, s néhány újdon kinevezett, vagy az elébbi 
kényszer bilincseiből kibontakozott püspök. Beőthy Ödön, 
az új bihari főispán, mindjárt az első, előleges gyülésben 
egy indítványt jelentett be a ház újjá szervezése iránt a 
jogegyenlőség elvei szerint; melyet aztán julius 8-kán bő- 
ven kifejtett. A. hangulat, melylyel az indítvány a házban 
fogadtatott, bizonyítá, hogy a volt főrendek teljesen kép- 
teleneknek érzik magokat ellenzéket képezni az ország kor- 
mányára emelt jogegyenlőségi s alkotmányos elveknek, s 
ildomosan megnyugszanak a dolgok új rendében. Az indit- 
vány elfogadtatott, s a kormány megkéretett, készítene tör- 
vényjavaslatot a felső ház újdon szervezésére. 

Még nem kezdette meg tanácskozásait az ország égető 


. kérdései felett az országgyülés, midőn Bécsből hazánkra nézve 


is nagy fontosságú hírek érkeztek, utóbb az országgyűlés 
folyamára is jelentékeny hatást gyakorlandók. A Pillersdorf- 
féle császári miniszterium, melynek reactionarius politikája 
a népet folytonos izgatottságban tartja vala, julius 8-kán a 
biztossági választmány által lemondásra kényszeríttetett. 
E miniszterium, mely a monarchiát szétbomlással fenye- 
gető szláv forrongással, legalább színre, oly nagyon kaczér- 
kodék, kivált az utolsó hetekben a magyar kormány függet- 
lensége ellen is, mint fentebb látók, nyiltan ellenséges indu- 
latot tanusíta, s már nem is titkolá szövetségét a pártot ütött 
nemzetiségekkel. E miniszterium megbukta nagy hatást oko- 
zott a magyar közönségben, ama reménynyel kecsegtetvén 
azt, hogy az új miniszterium amazétól lényegesen különböző 
politikát követend. E reményeket igazolni látszék az, hogy 
János főherczeg, császári képviselő, Dobelhoff bárót, ki már 
számos évek óta a szabadelvű osztrák ellenzék élén áll -vala, 

bízta -meg az új miniszterium megalakitásával. E reményt 
fejezte ki maga pénzügyminiszterünk is e hír vétele után egy 
beszédében, mely egyszersmind tanúja, hogy mily kevéssé 
szokta még meg azon ildomos hangot, mely egy miniszter 
szájába illik. , Remélem, úgymonda, hogy akármely tagokból 
álljon is össze az új miniszterium, érezni fogja hogy, hacsak 
az ausztriai császár iránt, ki egyszersmind magyar király is, 
a hűség ösvényéről nem akar lelépni, hogy ura, császárja 
ellen a pártütők részére álljon, — az eddigi politikát Magyar- 
ország irányában nem követheti tovább a nélkül, hogy Ma- 
gyarországot ne provocálja, a honunkbani pártütést gyámo- 
lítgató Ausztriának lábához dobni megszegett szövetségét, 
és másokat keresni, hívebbeket. Nincsen semmi okom nehezte- 
lést érezni az ausztriai nemzet iránt; neki csak erőt s kalauzt 
kivánok : még híjával volt mind a kettőnek. A mit mondék, 
az az ausztriai volt miniszteriumot érdekelte; s remélem, hogy 
e szó meg fog hallatni Bécsben is, 8 nem maradand nyom 
nélkül az új miniszterium politikájának megválasztásában." 

És valóban, ha az új miniszteriumban ezen, bár kissé 
elbizakodott modorban, tett intés követésre talál: Bécs és 
Magyarország a bajok mind azon özönétől megkiméltetik 
vala, mely utóbb a véres háború által szerteárasztatott. 
Az eddig csak alattomban munkálkodó reactio még koránt 
sem vergődött oly erőre hogy, ha a bécsi miniszterium a 
béke és közös szabadság fentartására a magyar kormány- 
nyal őszintén kezet fog, könnyen le nem győzethetett volna. 
A. reactio, melynek végszálai, a fejedelem háta mögött, a 
dynasztia némely tagjainak kezében egyesültek, szerezhetett 
volna ugyan még egynémi bajt a nemzetiségek lázongásá- 
nak szítogatása által; de ha az a bécsi miniszteriumban is 
ellenzékre talál, elébb utóbb kénytelenné lett volna meg- 
hajólni a népek akarata előtt. 

Azonban, meg kell vallani, ily reményeket az osztrák 
miniszterium politikájának megváltozta iránt csak a vérmesebb 
kedélyek, vagy a titkosabb dolgokba kevesbbé avatottak táp- 

1848. Julius. Jálhatának, kik, mivel meg voltak győződve, hogy azon pilla- 
. natban szűnik meg a horvát pártütés, melyben annak támo- 
gatásával felhagy a bécsi kormány, — hő kivánatukat ennek 
méltányosabb politikája iránt, mint a nagy. közönség tenni 
szokta, mindjárt remény alakjában nyilvániták. De kormá- 
nyunknak, daczára Kossuth fenyegetésének a szövetség fel- 
mondásával, lehetetlen volt mindjárt kezdettől fogva nem 
jutnia azon meggyőződésre, hogy a Dobelhoff-miniszterium 
sem fog az elébbivel ellenkező, irányunkban barátságosabb 
irányt adni a bécsi kabinet politikájának. A beteges, gyönge, 
Ferdinánd császár s király tekintélyét az udvari reactio, a 
köz morált sértő fondorlatai által már egészen aláásta, s 
maga lett irányadó hatalommá az udvarnál. Egy pillanatig 
sem lehetett tehát kételkedni, hogy e párt az új miniszterium 
irányában is mindent elkövetend, hogy azt Magyarország 
elleni czélzatainak elősegítésére hajlandóvá tegye, míg Ma- 
gyarország a maga törvényes önállóságát fentartja. 

És, ezen új miniszteriumot, Dobelhoff szabadelvűségé- 
nek daczára is, annál könnyebb volt reábirni, hogy Magyar- 
ország ellenében a reactioval fogjon kezet, mivel már a tévútra 
vezetett bécsi közönség nagy részének rokonszenvei is meg- 
hűltek a független kormányú Magyarország irányában. A for- 
radalmi mámor enyésztével Bécs élénken kezdé érezni, meny- 
nyit vesztett anyagilag az eddigelé fejős tehénül szolgált 
Magyarország kormányzatának teljes elkülönitése által; s 
azért, mit a bécsi hírlapok is mind inkább vitatni kezdének, 
a hadkereskedelem és pénzügy kezelését ismét Bécsben ki- 
vánta központosíttatni. A megbukott miniszterium s a reactio 
befolyása alatt álló lapok, ezen tárczák elkülönítése s a 
státus-adósságokban való részvét megtagadása miatt annyi- 
szor s oly hevesen megtámadták Magyarországot, annyi rá- 
galmat szórtak reá, hogy az ügyeket öngondolkodólag nem 
vizsgáló, inkább szenvedély s pillanatnyi haszon által indí- 
tott, mint a higgadt ész sugallatait követő s valódi érdeke 
igényeit fontolgató bécsi közönségnek sem volt volna, . vak 

önzésében, semmi kifogása oly miniszterium ellen, mely, az 
ő igényeinek legyezése mellett, Magyarországra nézve a 
reactioval tart. E közönség politikai fejlettsége még alan- 
tabb fokon állott, vagy önzéstől és szenvedélytől elfogultabb 
volt, mintsem hogy átlátta volna, miképen az erős, függet- 
len Magyarországban rejlik az ő alkotmányos szabadságá- 
nak is fő biztosítéka. A népek solidaritása, mint mindenütt 
ez időben, úgy itt is hiányzott; szüksége a szabadság vég- 
diadalára még nem éreztetett. Jobbára kicsinyes magán ér- 
dekeik által indíttattak. És ezen solidaritás érzetének hiá- 
nyában nem gondolta meg a bécsi közönség hogy, ha a 
reactionak sikerülend Magyarországban a törvényes, békés 
uton kieszközlött alkotmányos reformokat megcsonkítani, a 
királyi szóval forma szerint szentesített törvényeket meg- 
szegni : az ő, fegyverhatalommal kicsikart, fiatal szabadságuk 
is elvesztette biztosítékának alapját a reactio ellenében. 

Egyébiránt, mióta az udvar Bécsből eltávozott, e fő- 
város mozgalmai eldöntő befolyást úgy sem gyakorlának 
már a reactionak Magyarországot illető politikájára. Ennek 
a horvátok s más nemzetiségek alattomosan felszított lá- 
zadása lőn már fő támaszává és. szövetségesévé. 

Ezen tekintetek eléggé meggyőzhették a magyar kor- 
mányt, hogy az új, bár különben szabadelvű, bécsi minisz- 
terium sem fogja magát oly önállónak s függetlennek tanú- 
sítani, hogy Magyarországra vonatkozó politikájában ne az 
udvari reactiotól vegye a maga irányát. E meggyőződés- 
nél fogva kormányunk a János főherczeg közbenjárásától 
sem várhatott jelentékeny eredményt a horvát lázadás le- 
csillapítása tekintetében. 

Több reményt nyújtott a bécsi miniszterium politiká- 
jának megváltozására s Magyarország belbékéjére nézve az 


idő színpadán lévő két más fontos kérdés; mert ezeknek 


mikénti megoldásátó) függött magának az udvari pártnak 
is mind általában, mind külön Magyarországban követendő 
további politikája. 

E kérdések egyike az volt, hogy mire fogja magát 
határozni a Bécsben nem rég összeült országgyűlés a német 
birodalom tekintetében? A nagy német birodalomra fog-e ha- 
jólni, vagy az egységes Ausztriára, mit az udvar kivánt? 

Azon társulatok, egyesületek, klubbok, melyek ez idő- 
ben Bécs sorsát intézik vala, s maga a néptömeg nagyobb 
része is, mint mondók, a nagy Németországhoz való csatla- 
kozást óhajtá, bizton remélve hogy, ha az egyesülés meg- 
történik, az osztrák fejedelmi ház ülend annak trónjára, s 
Bécs leend fővárosa. És mióta János főherczeg birodalmi 
kormányzóvá választatott, ezen óhajtás valósúlta iránt még 
vérmesebb lett a bécsi nép reménye. A főherczeg maga is 
ápolá e reményeket a bécsi közönségben, midőn a julius 
6-kán kibocsátott szózatában egyebek közt ekként nyilat- 
kozott: ,Az új kormányzói hivatal (mely t. i. reá ruház- 
tatott) a nemzeti gyülés (t. i. a bécsi) által támogatva, s 
az összes német néptől megerősítve, Németország egységé- 
nek eszméjét ténynyé alakítandja." 

A. reactio azonban, miként elébb a képviselők megvá- 
lasztásában, úgy most ezen alkotmányozó osztrák birodalmi 
gyűlésen is minden erejét megfeszíté, hogy az ,egységes 
Ausztria" eszméje nyerjen diadalt. Gróf Stadion, Galiczia 
kormányzója s később miniszter, a reactio pártjának egyik 
legmunkásabb tagja, a maga tartományában akként intézte 
a követválasztásokat, hogy a tartomány részben vele egyet- 
értők, részben míveletlen földmívelők által lőn képviselve, kik 
aztán az országgyűlésen, mit sem értvén a szőnyegre hozott 
tárgyakhoz, mindig tőle, a kormányzótól vették az utasítást 
szavazataikra nézve. Stadion ekként a képviselőtestület jelen- 
tékeny töredékével rendelkezett a reactio czéljaira. De még a 
cseh követek nagy része is arról álmodozék, hogy az osztrák 
örökös tartományokból, melyekben a különféle szláv fajok a 
németeket számra nézve messze túlhaladják, egy szláv biro- 
dalom alakíttassék; és azért, bár a reactio czéljaitól külön- 
böző indokokból, az egységes Ausztria s nagy Németbiro- 

dalom közt fenforgó kérdésben mégis a reactio malmára haj- 
ták a vizet. A kérdés mikénti megoldása ennél fogva, daczára 
a németség s különösen a bécsiek buzgó támogatásának, 
még mindig kétes volt, midőn a magyar országgyűlés meg- 
nyittatott. 

A. másik nagy fontosságú kérdés volt : az olaszországi 
háborúnak mikénti kifejlése. Radeczkynek Milanóból kivo- 
núlta óta ott semmi elhatározó esemény nem történt; az 
ügyek állása azonban már sejteni engedé, hogy a válságos 
ütközet rövid idő múlva meg fog történni. Feszűlt várako- 
zással nézett mindenki ezen ütközet elébe, melynek ki- 
menetele, mint látszék, döntő befolyással leend a reactio 
további lépteire Magyarország irányában. I 

E körülmények közt, melyekben az, mi a magyar ügyet 
támogathatá, oly kétes, oly bizonytalan volt; a mi ellenben 
annak veszedelmére tört, annyi munkásságot fejtett ki, 
annyi erélylyel szőtte fondorlatait, — kormányunknak leg- 
égetőbb teendője, legszigorúbb kötelessége lőn, a nemzeti 
gyülés által mennél elébb megszavaztatni a hadviselésre, ha 
az elkerűlhetlenné válnék, szükséges pénz- és fegyvererőt. A 
,si vis pacem, para bellum" e körülmények közt axioma 
igazságára emelkedett, nem lehetvén kételkedni, hogy a ki- 
békülésre, ha az általában még lehetséges, annak lesz leg- 
nyomatékosabb befolyása, ha a nemzet erős, tiszteletet 
parancsoló állásba helyezi magát. 

A miniszterium e feladatát azonnal ügyekezett is 
teljesíteni, mihelyt a képviselőház, magát eléggé kiegészítve 
s rendezve látván, a tanácskozást megkezdeni szándékozott. 
Miként a felső házban Szemere, úgy a képviselőknél 
Kossuth bízatott meg a minisztertanács által a kormány- 
zónak szerepével. E körülmény, a miniszterek közt létező 
véleményelágazást tekintve, eleve is Kossuth irányának 
biztosított túlsúlyt a képviselőházban; de miután e szerepet 
ő határozottan igénylé, társai nem voltak képesek azt tőle 
megtagadni. 

. Kossuth tehát julius 10-kén bejelenté a háznak, hogy a 
következő napon indítványt teend a honvédelem kérdésében. 

Alig végezte e jelentését, Nyáry Pál, a miniszterialis 
ellenzék vezérszónoka, azonnal szót kér s indítványt tesz, 
mely szerint kivánja, hogy a ház elébb a trónbeszédre 
adandó válaszfeliratot tárgyalja, s csak aztán hallgassa 
meg a miniszterium indítványát. 

A közönség azt hitte, hogy ezen indítvány nem egyéb 
keztyűvetésnél a miniszterium elébe, s az ellenzék azon 
gáncsokat és zaklatásokat, melyekkel a miniszteriumot a 


radikál körben s hírlapokban megtámadta, most az ország- 


gyűlésen ismételni szándékozik. Sokan még a ház tagjai 
közől is e véleményben voltak; minél fogva az indítvány 
felett heves vita támadt. 

Titkosabb s igazi oka az ellenzék ezen első parlamenti 
tusájának abban feküdt, hogy az ellenzék, mely a miniszte- 
rium határozatáról az olasz kérdésben értesűlve volt, a had- 
viselés eszközeinek megajánlása előtt világos nyilatkozatra 
akará kényszeríteni a kormányt, vajjon szándéka-e, az 
ország védelmére megszavazandó sereg egy részét az olasz 
háborúba küldeni? És ennek folytán kimondatni kivánta a 
válaszfeliratban, hogy a szabadságra s függetlenségre törekvő 
olasz nemzet ellen nem ad segedelmet a dynasztiának. 

Az ellenzék e törekvése teljesen megegyezett ugyan 
Kossuth értelmével; de részint mivel szorosabb összeköt- 
tetésben még nem volt az ellenzékkel, melynek feje, Nyáry, 


. mint említők, vele már a miniszterium alkotásakor össze- 


koczczant; részint mivel a miniszterium felbomlását jelenleg 
még ő sem kivánhatta; bár titkon örvendhetett is az ellen- 
zék törekvésének, mely az olasz kérdésben az ő véleményét 
támogatja minisztertársaié ellenében : az indítványt mindaz- 
által, melynek elfogadása nagy zavart szűlt volna a kor- 
mányban, a ház által elvettette. A kormány indítványa 
tehát elsőséget nyervén, Kossuth azt a következő napon 
terjesztette elő. i 

A jelenet, melynek a közönség e napon tanúja lőn, 
egyike volt a legnagyobbszerűknek és meghatóbbaknak, 
melyek magyar országgyűlésen valaha történtek. Kossuth, 
bár testben, mit kinézése is igazolni látszék, oly szenvedő, 
oly gyönge, hogy magát karon fogva vezettette be a házba 
s fel a szószékre, rendkivüli szónoklatának, mely saját ide- 
geit is szemlátomást felvillanyozá s fokonként megedzé, 
egész győzedelmes hatalmát kifejtette. De ha ő maga eél- 
ragadó ékesszólásának egyik legfényesebb diadalát ünnepelte, 
más részről a nemzet képviselői is oly megható bizonyítványát 
adták az áldozatra kész hazaszeretetnek, hogy, e perczben, 
a hazafiság és népakarat ily hatalmas nyilatkazatának hal- 
latára, az aggodalom minden kebelben elnémult s azon re- 
ménynek adott helyet, hogy a nemzet meg fogja menteni 
hazáját a kitörni készülő vészviharban. 

Beszédét halk hangon, ama később annyiszor ismételt 
mondattal kezdvén: ,a haza veszélyben van!" — mindenek 
előtt fejtegeté a pánszláv mozgalmat a felvidéken, mely bár 
még csak hamu alatt lappangó tűz, de a szűnni nem akaró 
izgatások következtében könnyen lángra gyúladhat. Átment 
aztán a horvátországi pártütésre. Előadá azon lépéseket, me- 
lyeket a miniszterium eddigelé tett mind a horvát nemzet kivá- 
natainak teljesítésére, mind elfojtására azon lázadásnak, melyet 
a megbukott hatalom, lételének utolsó perczében keltett fel s 
átok gyanánt hagyott a magyar állam kebelében; miként ügye- 
kezett a miniszterium orvosolni a horvátok régi sérelmeit, s 
kiterjeszteni reájok a helyreállított alkotmányos szabadság 
minden áldásait; miként ügyekezett a bánt reábirni, hogy a 
miniszteriummal közremunkálva orvosolja a horvát nemzet 
bajait, és miként vált sükeretlenné minden törekvése. , Ha 
valamely nép — mond egyebek közt — kevesli a szabadságot, 
melylyel bír, s többnek kivívására fegyvert ragad, kétes já- 
tékot űz bár, mert a fegyvernek két éle van, — ezt azonban 
megtudom fogni. De mikor azt mondja valamely nép: nekem 
sok a te szabadságod, a mit adtál nekem nem kell; hanem 

megyek görbűlni a régi absolutismus járma alá : ezt én meg- 
fogni nem tudom. Így áll pedig a dolog. Ez, uraim, a hajdani 
Vendée szerepe, de melyet részünkről terrorismus nem pro- 
vocált..." Áttérvén a rácz lázadásra, ,ennek okai kutatásá- 
ban, ugymond, még a, dialectika is megakad. . . A mi kivánsá- 
gok itt fenforoghattak, intézkedtünk azoknak teljesítésére. 
De hiszen az ország integritásának sérelme nélkül más ki- 
vánság fenn sem foroghat mint az, hogy az óhitűek számára 
hívjuk össze azon congressust, melyet a múlt kormány sok 
esztendőn keresztül össze nem hívott. E részben megtörtént 
a rendelkezés:.. De ők magoknak nemzeti állást követelnek, 
Bánátot, Bácskát, Szerémet, Baranyát sajátjoknak nyilat- 


. koztatták s vajdát választottak". . . Elmondá továbbá, mikép 


a kormány e bonyodalmak első jeleire királyi biztosokat kül- 
dött ki; azoknak békéltetési törekvései azonban sükeret- 
lenek maradván, az ügy fegyvererő eldöntésére kerűlt. 

Megemlíté azután, mikép az aldunai tartományok ha- 
tárain a Pruth mentében, hatalmas orosz sereg áll, mely for- 
dulhat jobbra és balra; de mivel lehet ez, lehet amaz, a nem- 
zetnek készülnie kell. A miniszterium részéről az orosz 
követ megkérdeztetvén, azt felelte légyen, hogy a czár se- 
regeit oda csak saját tartományai nyugalmának oltalmára 
indította; egyébiránt a magyar nemzettel jó egyetértésben 
kiván maradni, és Magyarország irányában semmi ellenséges 
lépést nem teend, míg a magyar nemzet keblében oly fegy- 
veres csoportozásokat nem tapasztal, melyek ő ellene van- 
nak intézve. 

Átment végre a köztünk és Ausztria közt létező vi- 
szonyok fejtegetésére. Elmondá : miként a reactio mindenek- 
előtt a pénz- és hadügyi tárczát kivánja a bécsi miniszterium 
számára visszaszerezni: mert a kinek keze a nemzet zsebé- 
ben, s a kinek kezében a nemzet fegyvere van, az a nemzettel 
szabadon rendelkezhetik; — miként a reactioval világos 
összeköttetésben van a horvát mozgalom: mert Jellasics azt 
nyilvánította, hogy neki nem kell szabadság, hanem csak 

azt kivánja, hogy Magyarország pénz- és hadügye a bécsi 1898. felius. 
miniszteriumra, bizassék ; — miként a legutóbbi perczekben, 

junius utolsó napjaiban lehullott a nyilvános titok fátyola : 

midőn a bécsi miniszterium jónak látá, az ausztriai császár 

nevében a magyar király miniszteriumának megizenni, hogy 

ha a horvátokkal minden áron meg nem alkuszik, felmondja 
ellenünkben a neutralitást; mintha mondaná : hogy az 
ausztriai császár a magyar királynak háborút izen. . . . 

, Tehát az ausztriai viszonyok itt, amott az aldunai 
tartományok körülményei, a szerb lázadás, a horvátországi 
pártütés, a panszláv izgatás, s a mindinkább felmerülő reac- 
tionarius mozgalmak . . . . képezik együtt a körülmények 
összegét; minél fogva mondanom kell, hogy a nemzet ve- 
szélyben van, vagyis inkább, veszélyben lesz, ha magát el 
nem határozza, hogy élni akar. 

"És e veszélyek közt hol és kiben keressük az ország- 
nak biztosítékát? Külszövetségekben? Nem kicsinyli ő, úgy- 
mond, a külszövetségeket, s tett ís a miniszterium e tekintet- 
ben, a mennyit lehetett. Érintkezésbe bocsátkozott az angollal; 
de bizonyosnak tarthatni, hogy az angol csak ott, annyira s 
addig fog bennünket pártolni, a mennyiben saját érdekével 
megegyezőnek találandja. Érintkezésbe bocsátkozott Fran- 
cziaországgal; de ott most belzavarok dúlongnak; egyébiránt 
Francziaország messze van. Lengyelország is az ő rokonszen- 
vére támaszkodott; a rokonszenv meg is volt; de Lengyelor- 
szág nincs többé. Mi Németországot illeti : úgy van meggyő- 
ződve, hogy a szabad német nemzettel barátságos viszonyban 
kell élnie a szabad magyar nemzetnek s együtt állniok őrt az 
európai civilisatio felett. Ily meggyőződésben küldött is a 
kormány követet Németországba. Ott azonban a dolgok 
alakúlása még bizonytalan. 

, A veszély elháritására tehát önmagunkban kell keresni 
az erőt mindenek felett. Élni csak azon nemzet fog, melyben 
magában van életerő; kit nem saját életereje, hanem csak 
mások gyámolítása tartogat, annak nincs jövendője." 

HEZ etáltas: Felhívja tehát a nemzetet, mondja ki azon határozatot, 
miként koronájának, szabadságának, önállásának védelmére 
kész a legnagyobb áldozatot is meghozni. És valamint azon 
szabadság és önállóság sérelmére senkitől semrni alkut el nem 
fogad : úgy más részről minden méltányos kivánatokat, bár 
ki irányában is, kész teljesíteni. Hogy pedig e határozatát 
valósítsa : becsületes békét eszközöljön, ha lehet; vagy 
győzedelmes harczot vívhasson, ha kell: ajánljon meg a 
nemzeti gyülés kétszázezer katonát, melyből a kormány" 
negyven ezeret azonnal kiállíthasson, — és negyvenkét 
millió forintnyi hitelt. 

, Uraim, — így folytatá tovább — én azon véleményben 

. vagyok, hogy a határozattól, melyet a ház indítványomra 
hozand, függ a nemzet jövendője; sőt nagy részben függ 
azon módtól is, melylyel a ház ezen határozatot hozandja. És 
ez az egyik ok, miért nem akartam én e kérdést a válaszfel- 
irat vitatkozásaiba meríteni. Azt hiszem, midőn egy nemzet 
minden oldalról fenyegettetik ; de magában minden fenyegetés — 
visszaverésére akaratot s erőt is érez, akkor a haza meg- 
mentésének kérdését semmi más kérdéstől nem szabad felfüg- 
geszteni. Ma mi vagyunk a nemzet miniszterei, — holnap 
mások lehetnek. Ez mind egy. A miniszterium változhatik. 
De neked maradnod kell, óh hazám! S a nemzetnek, ezen 
miniszteriummal vagy mással, meg kell mentenie a hazát. De . 
hogy akár ez, akár más miniszterium megmenthesse : a nem- 
zetnek erőt kell teremtenie. Azért minden balmagyarázatok 
kikerülése végett, egyenesen, ünnepélyesen kinyilatkoztatom, 
hogy midőn ezt kérem, adja meg a képviselő ház a 200,000 
főnyi katonát s az erre szükséges pénzerőt, — —" 

E szavak után csönd állott be. A már huzamos idő óta 
beteges szónok, kinek kimerűlt testi erejét az egy óránál to- 
vább tartott beszéd alatt csak a felizgatott lélek ereje tartá 
fenn, hogy szólhasson, és szólhasson oly elragadó varázs- 
hatalommal, — beszédét tovább nem folytathatta; s pihenni 
kényszerűlt, mielőtt gondolatát befejezhette volna. 

És ezen ünnepélyes csendben, midőn a nagy szónok 
egészsége miatti aggodalom minden szemet ráfordított, — e 
csendben feláll, az ellenzék padjain, annak vezére, Nyáry Pál, 
és jobbját az ég felé, mintegy esküre emelve kiáltja : , Megad- 
juk!" E szó villanyerővel hatja át a háznak kivétel nélkül min- 
den tagjait. A lelkesedéstől elragadt képviselők, egy gondolat- 
tól, egy érzettől löketve, egyetlen ember gyanánt szöknek fel 
padjaikról; és Nyáry Pál példája után jobbjaikat égre emelve, 
mintha esküdni akarnának, hogy a hazát megmentik, a lelke- 
sedés zajos kitörésével ismétlik : , Megadjuk! Megadjuk!" 

E szót ismét mély csend váltotta fel; a lélekzet is 
megszüntnek látszék az elfogultságtól szorongó keblekben. 
Ekkor a szónok, mellén keresztbe tett karokkal, könyben 
úszó szemekkel, a ház előtt mélyen meghajólva, következő 
szavakkal zárta be sükeres beszédét : 

, Uraim, mondani akartam még, ne vegyék e kérést a 
miniszterium részéről olyannak, mintha maga iránt bizodal- 
mat akarna szavaztatni. Nem! A hazának megmentését 
akarta megszavaztatni! — Kérni akartam még önöket, uraim, 
hogy ha van valahol a hazában sajgó kebel, mely orvos- 
lásra, — ha van kivánság, mely kielégítésre vár: szenved- 
jen még egy kissé a sajgó kebel, s várjon még egy kisséa 
kivánság: — ne függeszszük fel ezektől azt, hogy a hazát 
megmentsük. Ezt akartam még kérni, uraim. De önök fel- 
álltak, mint egyetlen férfiú, — és én leborúlok e nemzet nagy- 
sága előtt! És csak azt mondom: annyi energiát a kivitel- 
ben, mint a mennyi hazafiságot tapasztaltam a megajánlás- 
ban, s Magyarországot a poklok kapui sem döntendik meg!" 

A kormány tehát czélját érte: a pénz- és haderő bősé- 
gesen megajánltatott a haza védelmére. Maga az ellenzék is 
véleménykülönbség nélkül szavazott a többséggel. De alig 
múlt el pár nap; alig hűlt meg. a Kossuth beszéde által 
ébresztett lelkesedés: az ellenzék már is bánni kezdé, hogy 
feltétel nélkül járult a roppant pénz- és haderő megajánlá- 
sához. A miniszterium hazafiságában ugyan senki sem kétel- 

kedett; de mindenki tudta, hogy keblében meghasonlás van, 
s egy része nagyobb áldozatokat is kész volna hozni a bé- 
kés kiegyenlitésnek, mint a mennyit a radikál párt a sza- 
badság érdekeinek sérelme nélkül megadhatóknak vélt. Külö- 
nösen, ama hír, hogy kormányunk az olasz háború gyorsabb 
bevégzése végett az Olaszországban lévő magyar katona- 
ságot szaporítani hajlandó volna, mindinkább kezde ter- 
jedni. Az ellenzék tehát erre nézve tudni akarta a kormány 
szándokait, mielőtt a kérdés a válaszfelirati viták alkalmá- 
val tüzetesen tárgyaltatnék. Azt hitte az ellenzék, hogy a 
miniszteriumnak most, az egymást érő háborús hírek s a 
nem rég oly lelkesedésben kitört hazafiság nyilatkozatának 
nyomása alatt, nem lesz bátorsága egyenesen bevallani, 
hogy Olaszországba valóban akar katonát küldeni; sőt ezt 
talán még tagadni is fogja: ha pedig ezt egyszer kimon- 
dotta, szavát utóbb sem fogja többé visszavonhatni. 

A julius 183-kai ülésben tehát kérdés intéztetett a had- 
ügyminiszterhez : való-e, hogy újonczokat akar küldeni Olasz- 
országba? Mészáros jelen nem lévén, a miniszterium válasz 
nélkül hagyta a kérdést. De ez még inkább felingerlé az el- 
lenzéket; s két nap múlva azon állítással ismételtetett az 
interpellatio, miképen magok az újonczok vallomása szerint, 
az elindulásra már ki is volna adva a parancsolat. Mészáros 
válasza nem lőn kielégítő; csak átalános: szavakban, kitérő- 
leg fejezte ki magát s távozott. Az ellenzék tehát újra nagy 
zajjal követelt egyenes, kielégitő választ a kérdésre : s mind 
addig nem nyugodott, míg nem a miniszter visszahívatván, 
kijelentette, hogy , Olaszországba senki sem fog küldetni, a 
ki oda nem tartozik." Az ellenzék e válaszban sem találta 
ugyan teljes megnyugvását; de, bár némi aggodalommal, le- 
csöndesedett, a jul. 20-ra kitüzött válaszfelirati tárgyalá- 
soktól várván teljesebb felvilágosítást; mert épen az olasz 
kérdés volt az, mi a válaszfeliratnak fontosságot kölcsönzött. 

A miniszterium e kérdésben, mint látók, már hozott 
ugyan határozatot; de avval Batthyáni s társai többsége, csak 

a lemondással fenyegetődző Kossuthnak tévén engedményt, 
nem volt megelégedve. És mivel e határozat még sem az 
udvarnak, sem a nemzetnek tudtára nem adatott, Batthyáni 
időközben minden módon oda törekedék, hogy az a nyilvá- 
nos tárgyalás előtt az ő értelme szerint módosíttassék. De 
Kossuth ebben megegyezni egyátaljában nem akart, s hogy 
meggyőzze az elnökminisztert, mikép az ő véleménye, mely 
szerint az udvarnak világosan s feltétlenül megigértetnék 
a hadi segély, az országgyűlésen sem nyerne többséget, — 
a befolyásosabb képviselőkkel, néhány minisztertársai jelen- 
létében magánál előleg zárt tanácskozmányt tartott. Kos- 
suthnak ebben tulajdonkép az volt czélja, hogy a képviselő 
testület üterére tapintson s kitüntesse, kinek pártja erő- 
sebb, az övé-e, vagy az elnökminiszteré? E végre az olasz 
kérdést a tanácskozmányban tisztán Batthyáni értelme sze- 
rint, a maga adalékai s feltételei nélkül terjesztette elő, 
kivánván, nyilatkoznának a képviselők, elfogadják-e az elő- 
adott nézetet egyértelműleg; mert az ügy fontossága azt 
követeli, hogy a ház e kérdésben, bár mi politika követé- 
sére határozza is magát, végzést egyértélműleg alkosson. 
Az eredmény nem lehetett kétséges : a jelen volt képviselők 
nagy többsége, tudván hogy ez iránt magában a minisz- 
teriumban is eltérők a vélemények, tagadólag válaszolt. 
Kossuth ennek következtében, a fentebb idézett minisz- 
tertanácsi határozattal egyezőleg, a maga értelme szerint ter- 
jeszté a ház elébe a kormány politikáját. , A kérdés, úgy- 
mond, melyről szólni fogok, európai fontosságú . . . Isten őriz- 
zen, hogy azt akármely oldalról is indulatok felzaklatására 
"akarnók felhasználni; mert ez két élű fegyver. Két oldalról 
lehet izgatni : lehet a szabadság nevével, melyet én bálványo- 
zok; de lehet, kivált itt Magyarországban, hol a nép úgy gon- 
dolkozik, mint mikép tudjuk, a monarchia érdekében." Előadá 
aztán, mikép e kérdésben két kiindulási pont van: a körül- 
mények és az elvek kiindulási pontja. Ha elvből indul ki a 
ház, készüljön annak vaskövetkezéseit mindenben elfogadni, 

1846. Julius. 


Ha, úgymond, mi magyarok pártoljuk az olasz nemzet fel- 
kelését, mert az nemzeti szabadságért küzd: akkor pártol- 
nunk kell a horvát lázadást is; mert, véleményök szerint, 
ők is szabadságért küzdenek, akkor rosszalni kell, hogy 
Windischgrötz a cseh szvornostot összelövette. Ő nyiltan ki- 
mondja, hogy az olasz nemzet iránt sympathiával viseltetik, 
s a civilisatio érdekében is óhajtja, hogy az szabad legyen s 
nemzeti kormánynyal birjon. Ez az ő magán érzelme. 
Áttérve a miniszterium eljárására, előadá, miként a mi- 
niszterium alakitásakor megkérdeztettek: akarják-e az Or- 
szággyülésen pártolni azt, hogy az olasz háború bevégzésére 
segély kéressék? Ők azonban, még mint miniszteri jelöltek, 
kijelentették, hogy erre nem ajánlkozhatnak. A kormány, 
hosszas küzdelmek után megszületvén, minden oldalról láza- 
dást tapasztalt; a horvát ügyben különösen tapasztalta még 
azt is, hogy a bécsi miniszterium ellenünkben ellenséges in- 
dulattal viseltetik. Ha kérdezték : miért van ez? — azt mond- 
ták : , Magyarország nem akar státusadósságot vállalni; tehát 
legalább az olasz háborút kell becsületesen bevégezni, s erre 
Magyarország nem akar segíteni. Jellasics ellenben segít- 
séget igért, tehát őt pártoljuk" . . . A magyar kormány, mond 
tovább, mindig a kiegyenlítést, a békekötést sürgette az olasz 
ügyben; mire azonban azt felelték : hát segítsetek egy győze- 
delem kivivására, hogy becsületes békét köthessünk. A ma- 
gyar kormány erre viszont ekként válaszolt : lázadásban van 
országunk; magunknak sincs elegendő fegyveres erőnk meg- 
védeni az ország integritását. Igy állván a dolog, közeledés 
a magyar és osztrák kormány között soha sem történhetett. 
E közeledés végett tehát a miniszterium bizonyos feltételek 
alatt kész megigérni a segedelmet. Ennek folytában, előadván 
a minisztertanács fentebb közlött határzatát, így végzi beszé- 
dét : , És mit mondott e határzatával a miniszterium? Azt 
mondta : ha nem ti csináltátok is a zavart országunkban; de 
ti szítogatjátok azt. Segítsetek nekünk rendet csinálni, és 
szűntessétek meg a szítogatást : ezen esetre mi is, nem ugyan 

az olasz nemzet szabadságának elnyomására, de egy méltá- 
nyos, igazságos béke kieszközlésére, segedelmet nyujtunk 
azon erővel, mely az országban lévő rendes katonaságból 
hazánk jogainak, szabadságának, békéjének fentartására nem 
szükséges. Vagy is máskép: megmondta az olasz népnek : ne 
feszítsétek túl a húrt; alkudjatok meg úgy, mint nemzeti 
szabadságtok alapján alkudnotok lehet; alkudni kell, de ne 
feszítsétek túl a húrt, mert akkor saját létünkkel fogunk szá- 
mot vetni; s ha úgy látjuk a dolgot, hogy az ottani béke 
helyreállítására segitséget igérnünk kell azon feltétel alatt, 
hogy elébb nálunk állíttassék helyre a béke: meg fog történ- 
hetni, hogy adunk segítséget. És ezen morális hatást akarta 
a miniszterium gyakorolni e határzata által. Egyébiránt nem 
tagadhatja, hogy oly rokonszenvvel viseltetik az olaszok iránt, 
mikép ennél fogva örül a lelke hallván, hogy az olaszok győz- 
nek, s még arról is meg tud feledkezni, hogy részben az ott 
küzdő magyar vitézek vérén is van megvásárolva győze- 
delmök. De a kormánynak nem szabad egyedül sympathiá- 
ból kiindulni; hanem a körülményeket, az ország s nemzet 
szabadságának megmentését kell főkép tekintetbe vennie." 

Batthyáni nagy boszúsággal hallá e beszédet, melyben 
Kossuth, a miniszter, maga oly eszélytelenül áll az olaszok 
részére a dynasztia ellen, s még inkább háttérbe tolja ennek 
érdekeit, mint az már a minisztertanácsi határozatban tör- 
tént; s ennél fogva még nagyobbá teszi a szakadást a nem- 
zet s a dynasztia között, még kétségesebbé ennek közre- 
munkálását az ország belbékéjének helyreálliításában. Hall- 
gatott mindazáltal; mert nem akarta azon botrányos jele- 
netet előidézni, hogy a miniszterium tagjai nyilt ház előtt 
küzdjenek egymás ellen, — mi a miniszterium felbomlását 
múlhatatlanul maga után vonta volna. A jobb oldal ennél 
fogva Kossuth kijelentéseit az egész miniszterium vélemé- 
nyének tartván, azokat helyesléssel fogadta. 

Lehetetlen tagadni, hogy a miniszterium fölötte gyön- 
gének, ingadozónak, magával is ellenmondásban lévőnek 

1848. Julius. mutatta fel magát e határozatával. A dynasztiának nem 
merte egyenesen megtagadni a segélyt; mert azt, mint a ki- 
rály miniszteriuma, csak nem tehette, hogy egyenes ellen- 
tétbe helyezze magát a dynasztia érdekeivel.. De az ellenzék 
s vele tartó szájas közönség visszatetszését nem akarván 
magára vonni, oly feltételekhez kötötte a segély megajánlását, 
melyek ezt részben lehetetlenné teszik; részben el nem fogad- 
hatók az udvar által. Az ellenzék nem titkolhatá örömét a 
miniszterium e zavarán, s azt még inkább nevelendő, tovább 
is folytatá a vitatkozást. A higgadt, önzetlen hazafiaknak 
lehetetlen volt el nem szomorodniok látván, hogy a hiúság, 
a népszerűség-vadászat s hitvány személyeskedés, a haza e 
komoly perczeiben, annak legfontosabb érdekeit sem iszonyo- 
dik veszélyeztetni. Csakhogy magát a feltétlen szabadelvű- 
ség fényében láthassa tündökölni, s tapsokat arathasson a 
túlzásban mindig gyönyörködő nagy tömeg részéről, a körül- 
ményeket tekintetbe sem véve, minden státusférfiúi eszélyes- 
séggel ellentétben lévő nyilatkozatokra engedé magát ragad- 
tatni. És ez még csak elnézhető volt volna az ellenzék ré- 
széről, mely, köztudomás szerint, mindig és mindenütt a 
végletekben szeret nyargalni. De mit mondjunk a miniszter- 
ről, ki megfeledkezve állásáról, s a fejedelem irányában vál- 
lalt kötelezettségéről, a tekintet nélküli, feltétlen szabad- 
elvűség hírének és ezen ellenzéki kisebbség tetszésének meg- 
nyeréséért, az eszélytelenségben evvel versenyez? 

Az ellenzék, a vitatkozásokat folytatva, egyenesen ta- 
gadta, hogy Magyarország a pragmatica sanctionál fogva 
köteles volna résztvenni Ausztria minden háborúiban. Ha ez 
állna, mond egyebek közt Irányi, úgy. Magyarország nem bír 
önállósággal. Az olasz kérdést csak az európai gyakorlat kö- 
vetkeztében helyesnek mutatkozott be nem avatkozási elv 
alapjára lehet igazságosan fektetni. Mintha a belkormányzatá- 
ban önálló Magyarországot egészen idegen hatalomnak lehetne 
tekinteni Ausztria irányában. Következetlenségről vádolta 
a minisztertanács határzatát; s ezt is nem alaptalanul. Az, 

úgymond, Magyarország nélkülözhető erejét, a bel béke 
helyreállítása után, Ausztria rendelkezésére akarja adni 
Olaszország ellen; de Olaszországot elnyomni még sem 
akarja, hanem csak a végre ad katonát, hogy becsületes 
béke köttessék. Hát ha az olaszok nem állnak reá arra, mit 
Ausztria akar? Utóljára is elnyomásra kerűl így a dolog. 
Végre azt sem lehetne remélni, hogy a reactio, bár mennyi 
katonát adjunk is neki, őszintén kibéküljön; s igy minden 
valóságos haszon nélkül, csak nemzeti becsületünket kocz- 
káztatnók. — Megjegyezvén, hogy a, kivált gyönge, nem- 
zeteknek csak valódi érdekeik igényei által szabad magokat 
vezéreltetniök; és mit ezen érdek kiván, az a nemzeti becsü- 
letet sem sértheti: nem tagadjuk, hogy a szónok utósó álli- 
tása, miszerint nem volna remélhető, hogy a segélynyujtás a 
reactiot lefegyverezze, teljesen megegyezett a valósággal. 
De ezt feltéve, a segélyt egyenesen meg kell vala tagadni; 
mi azonban egy értelmű volt volna avval, hogy Magyar- 
ország a szövetséget felmondja Ausztriának. 

Egy másik ellenzéki képviselőnek azon kérdésére : ki áll 
jót azért, hogy ha Ausztriát az olasz háború bevégzésében 
segítjük, ő is teljesíteni fogja irányunkban a feltételt? — 
Kossuth újra szót emelt s még súlyosabban compromittálta 
a miniszteriumot az udvar irányában. Mondá, hogy tényleges 
segítségnek csak akkor lehet helye, ha a magyar nemzet ön- 
állását, jogait, épségét s békéjét biztosítani a bécsi kormány 
valóban segített s mind e feltétel ténylegesen teljesedett. Azon 
kérdésre pedig: hát ha Ausztria tőlünk segedelmet nyervén, 
az olasz nemzetet elnyomja? — ekként fejtegeté miniszteri ál- 
lásával egyátaljában megférhetetlen nézeteit : , Ha az ország- 
ban a fentebbi feltételek Ausztriától teljesíttettek, nem fogjuk 
egyszerűen azt mondani: tessék seregeinkkel rendelkezni; 
hanem megkérdjük az osztrák miniszteriumtól: mit ad az 
olaszoknak? Itt mindenek előtt kikötjük, hogy az olasz nem- 
zetnek a legszabadabb institutiok biztosíttassanak, mik a 

1848. Julius. mondani, hogy az ausztriai kormány alatt az olasz tarto- 
mányokból semmi se maradjon; hanem azt fogjuk mondani : 
hogy Ausztria biztosítson magának oly strategikus vonalt, — 
legyen az az Etseh folyó, vagy bármi egyéb határvonal, — 
mit a körülmények szerint kivánatosnak fog tartani. 5 az 
ezen vonalon kivül eső rész ne csak szabad alkotmányos 
institutiokkal láttassék el; hanem egyszersmind annak Ausz- 
triától való elszakadásába is beleegyezünk ; azon részre pedig, 
mely Ausztriánál maradna, minden esetre a legszabadabb 
institutiok biztosíttassanak. Az olaszok ellenben, független- 
.ségök s alkotmányok elismerésének árában az ausztriai 
monarchiának terheit segítsék viselni. Ha az olaszok erre 
sem állnak reá: ám lássák a háború következményeit." 

Ha meg nem történt volna, valóban hihetetlennek lát- 
szanék, hogy egy miniszter így képviselje fejedelme érdekeit 
a parlamentben. Az, hogy Kossuth az elmondottakat a bécsi 
miniszteriumhoz intézte, a dolgon mit sem változtat; mert itt 
nem a miniszterium, hanem egyenesen a fejedelmi ház érdekei 
forogtak fenn. És, mi még fontosabb, lehetett-e csak egy 
perczig is hinnie, hogy ily politikával, melyben az őszinteség 
teljesen hiányzott s melynek egész alapja csak az, mit a ca- 
suisták mentalis reservationak neveztek, a fenyegetett hazát s 
nemzeti életet biztosíthatja? Mert nem erre megy-e ki, mit 
az ékesszólás mesterségével áradozó beszédében előadott : 
, A dynasztia szítogatja ellenünk a külön nemzetiségek láza- 
dását, mivel státusadósságot fizetni s katonát az olasz há- 
borúra adni nem akarunk. Igérjünk tehát neki segedelmet, 
hogy politikáját irányunkban megváltoztassa, s az országban 
kitört lázadást, mit eddig szítogatott, elnyomni segítsen. Ha 
ez egyszer megtörtént, s függetlenségünk s épségünk bizto- 
sítva lesz : akkor majd rajtunk álland, adjunk-e neki katonát 
az olasz ellen. Nem kell félni; majd lesz akkor elég ürügy, 
minél fogva azt megtagadhatjuk, vagy oly feltételhez köt- 
hetjük, melyet a dynasztia el nem fogadhat. Nem nagy 
ugyan a remény, hogy igéretünk által ezélt érjünk; de csak 

igérjünk, talán mégis használ, s ha mást nem, legalább időt 
nyerünk." Meg kell vallani, hogya miniszter e politikája 
csak az udvari reactionak irányunkban követett ármányos 
politikájában találja hasonmását. 

S mit mondjunk arról, hogy közbenjáróul akarja magát 
feltolni a dynasztia s az olasz nemzet között, s dictator- 
ként oly elbizottsággal akarja reájok erőszakolni a maga 
által képzelt békefeltételeket, melyekben egyik fél sem 
talált volna megnyugvást? 

De legerősebb gáncsot érdemel a miniszter azért, hogy 
minden státusférfiúi tapintat nélkül, mind azt, mit elmondott, 
nyilt ház előtt, az egész világ hallattára mondotta el; s 
ekként politikájának irányát s horderejét részletesen kihir- 
deti, hasonló azon könnyelmű, gondatlan vezérhez, ki had- 
járatának végezélját, hadi mozgalmait, seregének számát 
stb. maga beszéli el az ellenségnek. A pénzügyminiszternek 
ezen elbizott könnyelműséggel tett kijelentései után remélni 
sem lehetett többé, hogy a válaszfelirat, bár miként szer- 
kesztessék is, kedvező fogadtatásban részesűljön az udvar- 
nál, és segítse kiegyenlíteni az ország súlyos bonyodalmait. 
Kihívása volt ez a dynasztiának ama fondorlatok még 
erélyesebb folytatására, melyeket törvényes önállóságunk 
ellen kihívás nélkül is megkezdett. 

A pénzügyminiszter által elkövetett ezen hibát maga 

" az ellenzék vezére, Nyáry Pál is, észrevette; miért nem is 
ostromolván tovább a kifejtett politikát, hanem, azt állit- 
ván, hogy miután nem tudja, az-e a miniszterium politikája 
mi Kossuth Lajos uré? — csak azt indítványozá : bízná 
meg a ház a válaszfeliratba felveendő felvilágosítások for- 
mulázásával magát Kossuthot; mit aztán mind a ház, mind 
maga Kossuth is elfogadott. 

De már ezt nem tűrhette az elnökminiszter. Érzé, ha 
tovább is hallgat, végkép compromittálva lesz a miniszterium 
az udvarnál, s elbocsáttatásának nézhet elébe. Megróván 


tehát a könnyelműséget, melylyel ily dolgok nyilt házban 

dobra üttetnek, az ellen hogy a Kossuth által formulázandó 
felvilágosítások a feliratba tétessenek, határozottan tiltako- 
kozott. Sajnosan tűrte már azt is, hogy az olasz kérdésben 
általa kitűzött irány a minisztertanács határzata által eredeti 
értelmét s horderejét elvesztette; hogy pedig a felett még maga 
egy miniszter szerkezete szerint adassék majdnem egyenestaga- 
dással felérő válaszazudvarnak, egyátaljában megférhetlennek 
látá mind a miniszterium állásával, mind az ország érdekével. 

Az ülés után, melynek az elnökminiszter tiltakozásá- 
val vége szakadt, a minisztertanácsban igen heves vita folyt 
Kossuthnak ez ülésben való magatartása s nyilatkozatai 
felett. És e vita következménye lőn, hogy ő más nap a 
képviselőháznak benyujtván a kivánt szerkezetet, kijelenté : 
mikép az, mit tegnap mondott, csak személyes véleménye; 
a fogalmazat azonban, mely lényegére nézve a miniszter- 
tanácsi határozattal összevág, az egész miniszterium meg- 
egyeztével készült. Egyébiránt könnyelmű nyiltsága által 
elkövetett hibáját nem mulasztá el maga is bevallani. , Úgy 
látszik, mondá egyebek közt, én sem diplomatának, sem 
miniszternek való nem vagyok, mert nem követem azon 
szabályt, melyet a világnak minden minisztere követ. ... 
Ha a háznak mind az, mit mondottam, sem elegendő a 
miniszterialis politika megítélésére, kijelentem, hogy a par- 
lamentalis világ szokásán túl, többet mondott a miniszterium 
mint kellett volna, s kinyilatkoztatom, hogy itt a bizalom- 
nak és bizalmatlanságnak kérdése forog fenn." 

Ezen önkárhoztató nyilatkozat azonban valamint nem oly 
nemű volt, hogy a megelőző napon mondottak hatását az udvar- 
nál eltörűlhette volna: úgy az ellenzéket sem gátolta még pár 
napig folytatnia vitáját a miniszterium politikája ellen. E vita 
közben a heves Perczel Mór oly kifejezéssel élt egy beszédé- 
ben, hogy a mult országgyűlés óta merő ármány uralkodik 
közügyeink vezetésében. Kossuth ezt a miniszteriumra vonat- 
kozónak hivén, mélyen megsértve érzé magát, s nyilatkozatot 
kivánt a háztól : van-e bizodalma a miniszteriumban? 


Harmadik fejezet. A pesti országgyűlés. 325 


A nagy többség ezt felkelése által azonnal megszavazta 
ugyan; de az ülve maradt ellenzék nagy zajjal tiltakozott, 
hogy nem e körül forog a kérdés. Mire aztán a bizalom- 
szavazat által megnyugtatott Kossuth ama, közmondássá 
lett szavakkal válaszolt az ellenzéknek : ,némuljon el a törpe 
minoritás, mely erőszakolni akarja a ház tanácskozásait!" 
De az ellenzék, törpesége daczára is, szörnyű zajt emelt 
ilyféle kifejezések ellen, míg nem, a zaj csillapodtával, Kos- 
suth kijelenté, hogy ő csak Perczel ama rágalmát akarta 
sujtani, mely szerint állítás, hogy a kormánynál ármány 
uralkodik közügyeink vezérletében. Ily vádakat bebizonyíi- 
tani is kellene, nem pedig csak odavetni a vitatkozás he- 
vében. És miután Perczel erre nyilvánitá, hogy e váddal 
ő koránt sem a nemzeti kormányt akarta terhelni, a nyuga- 
lom helyreállott ugyan; de az ellenzék tovább is ostromlá 
a kormány politikáját az olasz kérdésben, míg nem a válasz- 
felirat, julius 22-kén, szavazatra bocsáttatván 233 szóval 
36 ellen, elfogadtatott. Perczel még az nap lemondott rendőr- 
főnöki hivataláról, nem akarván tovább szolgálni oly mi- 
niszterium alatt, melynek politikájában ő nem osztozhatik. 
E hivatal aztán Hajnik Pálra ruháztatott. 

A válaszfelirat ezután a felső háztól is elfogadtatván, 
Eszterházy herczeghez küldetett, hogy a királynak elejébe 
terjeszsze. Tartalma lényegére nézve következő: A. nemzet 
sajnálkozását fejezi ki ő Felsége gyöngélkedő egészsége felett 
s hűségéről biztosítja őt. Sajnálattal említi a szerb és hor- 
vát zavarokat is, és készségét jelenti védeni a korona épségét, 
mi végett a szükséges pénz- és haderőt meg is szavazta. 
Rágalomként utasítja vissza a híreszteléseket, mintha az 
udvar e zavarokat alattomban támogatná. Örömét fejezi ki 
Erdélynek Magyarországhoz való visszakapcsolása felett. Az 
olasz segély kérdésére nézve mondja : ,hogy mihelyt a rend 
és béke hazánkban helyreállítva, annak erkölcsi és anyagi ép- 
sége biztosítva leend, örömmel nyujtandunk segédkezet Fel- 
ségednek egy oly béke megkötésére, mely egy részről a trón 

méltóságának, más részről az alkotmányos szabadságnak s 
az olasz nemzet méltányos kivánatainak megfeleljen." 
Egyébiránt a válaszfelirati heves vitákból az lett a 
tanúlság, hogy Kossuth faltörő politikája mellett is, kénye 
szerint hajlíthatja szóhatalma által a ház nagy többségét; 
minél fogva, ha minisztertársaival meghasonlásba jő, bizton 
számíthat a többség támogatására. Ennek az lett követke- 


zése, hogy ezentúl a miniszteriumban is még inkább az ő 


nézetei lettek irányadókká; Batthyáni pedig mindamellett 
is, hogy a miniszterek. többsége nem szűnt meg osztozni véle- 
ményeiben, a Kossuthtól függő képviselő ház által lépésről 
lépésre leszoríttatott ama kiegyenlítő, békéltető politika me- 
zejéről, melyet eddigelé a féltett haza érdekében követett. 

Batthyáni azonban, bár a siker iránt már tünedező 
reménynyel, még folyton hiven ragaszkodott a békepolitiká- 
hoz. EH miatt sietett most is a válaszfelirati viták bevégzése 
után Bécsbe, hogy ott a Frankfurtból egy időre visszatért 
János főherczeggel a horvát ügyről értekezzék. Ezen értekez- 
letek sikerítése végett pár nappal később István főherczeg is 
Bécsbe ment; bár azok egyébiránt egyelőre sem igértek kivá- 
natos eredményt. A remények, melyeket a miniszterium 
junius elején János főherczegbe vetett, hamar meghiúsultak. 
Ha ő nyilatkozataiban pártatlannak ügyekezett is mutatni 
magát státusembereink előtt, mégis többfélekép elárulta már, 
hogy kéz alatt ő is a reactio malmára hajtja a vizet. A. ma- 
gyar kormány, őt a közbenjárásra felkérvén, azt kivánta tőle : 
menne személyesen Horvátországba; győzné meg a horvá- 
tokat, hogy a magyar miniszterium által kibocsátott rendele- 
tek valóban a király akaratával adattak ki, s birná őket azok 
iránt engedelmességre s megjelenésre a közös országgyűlésen, 
hol minden igazi sérelmeik orvosoltatni fognának. Tudná meg 
tovább eleve is kivánataikat s biztosítaná őket, hogy azok, 
a mennyire csak az ország épségével s a szabadság igényeivel 
összeférők, méltányosan teljesíttetni fognak: szóval, lenne 
közbenjáró a magyar kormány és a szabadon nyilatkozható 

horvát nemzet között. A főherczeg azonban nem a horvát 
nemzet, hanem csak Jellasics és a magyar kormány közt 
akart közbenjárni; mit emez el nem fogadván, szándékait, 
politikáját a horvát ügyre nézve, mint emlitők, a jul. 4-kén 
kelt okiratban bőségesen kifejtette. De a főherczeg azon 
okirat vétele után is elébbi szándékánál maradt, s e végett 
az értekezletre Jellasicsot is meghívta; kiről pedig eleve is 
tudni lehetett, hogy, mint a reactio eszköze, csak úgy fogja 
akarni a békülést, ha a magyar pénz- és hadügy a bécsi 
miniszterium kezelésére eresztetik vissza. 

Jellasics e hangulata iránt az utóbbi időkben semmi 
kétség sem maradt fenn többé. Eleve is tudván, hogy a kor- 
/ mány ily áron nem fog megalkudni, magatartása mind ellen- 

ségesebb színt ölte fel az ország irányában. Seregének, melyet 
a felfegyverzett nemzetőrökkel mintegy negyven ezerre 
emelt, élelmezése végett, a julius elején tartott gyülésen adót 
vettetett ki; a köznépet, kivált a papság által folyton fanáti- 
záltatá a magyarok ellen; Grüátzből s más birodalmi városok 
fegyvertáraiból ágyukat szerze; a bécsi országgyűlésre köve- 
jé küldött, — hol azok, természetesen nem fogadtattak 
; julius folytában újabb körutazást tőn s az elcsábított, 

; VA káreni népet a magyarok ellen fegyverforgásra szólitá; a 
pártütés többi főnökeivel több helytt gyüléseket tartott; a 
magyar vagy csak alkotmányos érzelmű s a lázadás rágllekt 
nem rajongó tisztviselőket hivatalaikból letévén, a tiszti kart 
mindenütt párthíveiből alkotta meg. Hrabovszky altábornagy 
s királyi biztossal julius 20-kán másodszor találkozván, egye- 
nesen felszólítá őt, hagyná el a magyarok ügyét, s csatla- 
koznék hozzá a császár támogatására. Bizonyítványokat mu- 
tatott elő, miképen az ő fegyverfogása a császári háznak nem- 
csak érdekében, de annak jóváhagyásával s felhatalmazásával 
történik. Előmutatott egyebek közt egy császári kéziratot, 
mely által minden intézkedései helybenhagyatnak, s ő nagy 
hatalommal ruháztatik fel a mozgalom vezérletére. De Hra- 
bovszky, a becsületes ember és hazafi, ki a maga részéről 

egészen ellenkező kir. leiratokkal volt ellátva, undorral for- 
dult el a nemtelen játéktól, mely szerint az udvari reactio 
V. Ferdinánd személyében a császárt a királytól különvá- 
lasztá. És mivel sem a fejedelem személye ellen véteni, sem 
esküjét s kötelességét megszegni nem akarta, nem sokára ez- 
után elbocsáttatását kérte a hivatalból, mely reá nézve csak 
a kötelességek összeütközéseinek s lelkiösmereti harcznak lőn 
forrásává. Jellasics, Hrabovszky hajthatatlanságáról meg- 
győződvén, legalább tétlenségbe kivánta őt ringatni. Békülni 
óhajtó szellemet színlelt előtte s akként nyilatkozék, hogy bár 
a megkezdett ösvényről, — ha csak, mint jellemtelen ember, 
meg nem szökik, — visszalépnie nem lehet többé; de János 
főherczeg békitési kisérleteinek sikerét igen óhajtja, s azért 
minden kedélyingerlő lépésektől tartózkodni fog; különösen, 


. a fellázadt szerbekkel semmiféle összeköttetésbe nem lépend. 


Jellasics 
alapfelté- 
telei a békü- 
lésre. 


Hogy azonban mindez nem volt egyéb színlelésnél, eléggé 
kitünt abból, hogy ezen igéretek ellenére, julius végén, az 
ifjabb Nugent vezérlete alatt a szerbek karlóczai táborába 
900 horvát szerezsánt küldött; s pár nappal találkozása 
után Hrabovszkyval, Illokon, Diakováron, Vuchin táján a 
népet lázitó beszédeivel fegyverforgásra izgatta. 

Az értekezletek folyamáról, melyeket Batthyáni a bán 
megérkezte előtt tartott János főherczeggel, kevés részlet 
lőn köztudomássá; annyi bizonyos, hogy eredményre nem 
vezettek. Bizonyos az is, hogy a bécsi miniszterium ez al- 
kalommal újabban is elárulá egyetértését Jellasicscsal midőn 
türé, hogy daczára a magyar királyi helytartó s miniszte- 
rek jelenlétének, a Bécsben szállásoló katonaság küldött- 
ségekkel s fényes esti zenével tisztelegjen a julius 27-kén 
megérkezett bánnak, s nyilvánosan gáncsolja a fejedelem- 
nek iránta kiadott rendeleteit. 

Jellasics maga most is csak a régi húrokat pengeté. A 
kibékülés alapjául három pontot terjesztett János főherczeg 
elébe: 1. Hogy a magyar pénz-, had- és külügyi miniszte- 
fiumok az osztrák császári miniszteriummal egyesíttessenek. 


Iarmadik fejezet, A pesti orszúggyűlés. 329 


2. Hogy a horvát nemzetiségnek és nyelvnek a magyar- ! 


országi közös országgyűlésen a magyarral teljes jogegyen- 
lőség adassék. 3. Hogy a magyarországi szerb nemzet kivá- 
natai teljesíttessenek. Kijelenté egyszersmind, hogy ezen 
alapfeltételektől, mint a melyeket tartományi gyülésén 
maga a horvát nemzet tűzött ki, annál kevesbbé térhet el, 
mivel saját személyes meggyőződéseivel is egyezők. 

E pontokhoz nem kell hosszú magyarázat. A szerbek 
tő kivánata az volt, hogy számokra Magyarországból egy 
külön tartomány szakasztassék ki, egy szerb vajda által 
igazgatandó. Egyébiránt a ráczügy Horvátországgal, melyet 
Jellasics képviselni állított, semmi egyéb összeköttetésben 
nem állott, mint abban, hogy mind a két felkelt nemzeti- 
ség a reactio érdekében működött. 

Mi a horvát nemzetiséget és nyelvet illeti: a magyar 
kormány, túlmenve a pozsonyi törvényen, még aprilban 
akként intézkedett, hogy Horvátország nemcsak beligazga- 
tásában, hanem a Magyarországgal való érintkezéseiben is 
tetszése szerint használhassa a maga nyelvét; sőt maga is 


horvát nyelven küldötte rendeleteit a horvát megyékhez. : 


Azon kivánat, hogy a pesti közös országgyűlésen a magyar 
mellett a horvát nyelv is jogegyenlőséggel bírjon, melyet ott 
a horvát követeken kivül senki sem értett, csak ürügyül 
szolgált, magoknak a horvátoknak is érdekökben állván, 
hogy követeik véleményei a törvényhozó test által megértes- 
senek. De végeredményben ez sem talált volna nehézségre. 

Igazi oka tehát a kibékülés lehetetlenségének az első 
pontban rejlett, melyből világosan kitünt, hogy Jellasics 
sem az alkotmányos horvát nemzetet, sem a déli szláv biro- 
dalomról álmodozó Gáj-féle panszláv pártot, hanem egyedül 
az udvari reactiot képviseli; nem a horvát nemzet szabad- 
sága mellett, mi megsértve nem volt, s melynek minden 
méltányos és, a korona épségét tekintve, lehetséges kivána- 
tait a magyar nemzetnek mind kormánya, mind törvény- 
hozása igazságosan, testvéri őszinteséggel kész volt kielégí- 

teni, hanem a reactio mellett küzd s készül fegyvert fogni. 
E föltételekből bebizonyult, hogy Jellasicscsal kibékülni 
nem lehet, s fegyverhatalommal kell végezni. 

Azon. értekezletek sem vezettek több eredményre, 
melyeket Batthyáni, a Magyarország és Ausztria közti 
viszonyok rendezése végett, az új bécsi miniszteriummal 
folytatott. A Dobelhoff-miniszterium sem tudta és, Magyar- 
országra nézve, nem is akarta magát függetlenné tenni az 
udvari párttól; sőt, minden arra mutatott, hogy ezen, álli- 
tólag szabadelvű miniszterium is, egyenesen a reactio esz- 
közévé alacsonyítja magát a magyar viszonyok tekinteté- 
ben. A reactio pedig, miként már Jellasics s a bécsi 
katonaság magaviselete is eléggé elárulá, most gőgösebb, 
kihívóbb, harcziasb volt, mint bár mikor eddigelé. Mióta 
Radeczky tábornagy, a császári hadak fővezére Olasz- 
országban, Carlo Alberto, piemonti király seregén Ustozza. 
mellett diadalt vívott ki, az elbizottá vált udvari párt 
semmit sem hajtott többé a magyar országgyűlésnek az 
olasz kérdésben tett feltételes igéreteire; sőt elhatározta, 
hogy nyiltabban lép fel terveivel Magyarország ellenében. 
A reactio e szándokait mind világosabban észrevette 
Batthyáni az osztrák miniszteriummal tartott értekezletei- 
ben. Minek következtében, hogy e miniszteriumot, mely 
eddigelé szóval barátságot igért, tettel pedig az ellenséget 
támogatta, valahára világos nyilatkozatra kényszerítse : 
hazatérte előtt a következő két kérdésre kivánt határozott 
választ Dobelhoff elnökminisztertől : 

,Akar-e az osztrák miniszterium, a magyar korona 
épségét illetőleg, a pragmatica sanctionak teljes érvényes- 
séget tulajdonítani?" És 

, Szándéka-e a bécsi miniszteriumnak, a mostani zava- 
rok közt, a magyar koronai tartományokban, a pragmatica 
sanctio tekintetbe vételével, védeni a korona jogait?" Más 
szavakkal: akar-e a bécsi miniszterium a helyett, hogy, mi- 
ként a megbukott miniszterium tevé, a horvát pártütőket. és 

rácz lázadókat alattomban támogatná, segedelmére lenni a 
magyar kormánynak e lázadások elnyomásában? 

A válasz olynemű volt, hogy azontúl semmi kétség sem 
maradhatott fenn többé, miképen a Dobelhoff-miniszterium 
is csak úgy eszközéül szolgáland a reactionak Magyarország 
irányában, mint szolgált a megbukott miniszterium. 

Az első kérdésre, ha a császári birodalom érdeke ellen 
véteni nem akar, nem is adhatott volna Dobelhoff egyéb 
választ, mint a milyent adott, hogy : ,az ausztriai minisz- 
terium a pragmatica sanctiot, egész terjedelmében, soha sem 
vonta kétségbe, s el van határozva, annak érvényét fen- 
tartani minden irányban." 

A második pontra ez lőn válasza: , A mennyiben a 
horvátok igényeit ismeri, ők teljességgel nem szándékoznak 
elszakadni a magyar koronától; ők is szintúgy a pragmatica 
sanctiora hivatkoznak, mint a magyarok. Melyik rész fogja 
fel helyesebben a pragmatica sanctiot? Ez oly kérdés, mely 
a státusjogi viszonyok alapos taglalását igényli, a mivel a 
miniszterium a maga helyzeténél fogva még nem foglalkod- 
hatott : határozott nyilatkozatot tehát semmiféle irányban 
sem adhat. Valamint azonban a zavarok békés kiegyenlítését 
reményli: úgy tartózkodni fog minden oly lépéstől a csá- 
szári miniszterium, mely az összes monarchia fennállására 
nézve veszélyes lehetne." 

E válasz semmi tekintetben nem volt méltó egy mi- 
niszteriumhoz, mely magát alkotmányosnak s e felett szabad- 
elvűnek vallá. Meglátszik rajta, hogy ellenséges szándokait 
nyiltan kifejezni még idő előttinek tartván, csak kitérést 
keres. Az pedig: hogy kétségét fejezi ki: vajjon a törvényes 
téren álló magyar, vagy a törvények iránt engedetlen Jella- 
sics fogja-e fel helyesebben a pragmatica sanctiot? — több 
mint kitérés; az" tisztán ellenséges indulatának kifejezése. 
A. bécsi miniszteriumnak lehetetlen volt nem ismernie a 
junius 10-kei királyi rendeleteket, melyekben Jellasics párt- 
ütőnek bélyegeztetik; zavargása határozottan rosszaltatik, 

Hogy az udvari reactio ezen oklevél hivatalos kiadását az 
olasz háborúba küldendő negyvenezer magyar újoncz meg- 
ajánlásától feltételezte, az semmit sem változtat a király 
itéletén Jellasics magaviselete fölött. És bizonyosan a bécsi 
miniszterium sem meri vala állítani, hogy mivel a magyar 
kormány az olasz háborúra kivánt újonczokat ki nem állí- 
totta, Jellasics zavargása megszűnt lenni pártütés. 

István főherczeg és Batthyáni elnökminiszter törek- 
vései tehát a viszályokat egy részről a horvátokkal, más 
részről a bécsi miniszteriummal kiegyenlíteni, ismét sükeret- 
lenek maradtak. 

Ennek előre látásában, az elnökminiszter távolléte alatt, 
maga a nemzeti gyülés kisértett meg egy lépést bajaink orvos- 
latára. Gr. Teleki László a julius 24-kei ülésben indítványt 
tőn, hogy az országgyűlés kebeléből küldöttség menjen a ki- 
rályhoz, őt megkérendő, hogy igérete szerint az országba 
jőjön. Azon körülmény, hogy a császár király, a zavarok 
miatt Bécsből távozván, nem a közel Magyarországba, honnan 
Bécs és Prága ügye is könnyebben vala intézhető, hanem a 
távol Tyrolba költözött, annál kellemetlenebb hatást tett az 
országban, mivel a törvények szerint különben is köteleztetett 
gyakrabban lakni az országban; most pedig távollétének 
még azon rosz következése is lett, hogy a lázongók ellen- 
séges indulatát öregbítette, törvény iránti engedetlenségő- 
ket legyezni látszott. Az indítvány ennél fogva köz érte- 
lemmel elfogadtatván a fényes küldöttség utnak eredt. 

Pár nap múlva még nagyobb fontosságot nyert a király 
bejöttének kérdése azon eseménynél fogva, hogy: a német 
egység s a nagy Németország ügye egy lépéssel ismét elébbre 
haladt. A Frankfurtban székelő német birodalmi miniszterium 
meghagyta a bécsi kormánynak, hogy az ausztriai katonaság 
sárga-fekete színeit a német birodalmi háromszínnel cserélje 
fel; mi aztán augusztus 6-kán ünnepélyesen végre is haj- 
tatott. E rendelet következtében alig lehetett többé kétel- 
kedni, hogy az osztrák örökös tartományok beolvadása a 

Németbirodalomba rövid időn ténynyé válik. Ezen körülmény 
pedig viszonyainkat azekként tartományivá leendő bécsi minisz- 
terium iránt sokkal élesebben meghatározta, mint volt elébb mi- 
dőn e miniszterium azért látszék magának befolyást igényelni 
Magyarország ügyeire, mivel magát császárinak nevezhette. 
Ausztria tartományként olvadván be a Németbirodalomba, még 
azon esetben is, ha Magyarország eddigelé külön kormánynyal 
nem birt volna, nemcsak katonaságunkat egészen el kellett 
volna különözni az osztráktól, mely azontúl Frankfurtból 
veendé parancsait; hanem külképviseltetésünk sem maradha- 
tott volna tovább egyesülve a Frankfurttól függő A usztriáéval. 
De míg a nemzetnek ezen s más érdekei sürgetőleg köve- 
telték a királynak az országba jöttét: nem kevésbbé érdeké- 
ben feküdt az magának a trónnak is. , Az országgyűlés kül- 
döttsége Innsbruckba megyen, kérni ő felsége Budára jövete- 
lét, — mond egy hírlapi czikkében Kossuth, kinek befolyását 
az ország dolgainak vezetésében mindinkább irányadóvá ne- 
velte túlnyomó népszerűsége a ház és ország előtt. — Én azt 
gondolom, ez több mint kérelem, melynek teljesítése kegye- 
lemtől függ: ez oly kérelem, melynek teljesítése törvényszerű 
jogainkhoz tartozik. Istent hivom bizonyságul, én azoknak 
sorában állok, kik ő Felsége magyar királyi trónusának sért- 
hetetlenségéért életöket készek feláldozni. De a körülmények 
olyanok, hogy a királyi szék sérthetetlen megtarthatása vé- 
gett, a király segedelmére, közremunkálására szükségünk 
vagyon. Más segedelmet nem kérünk, mint azt hogy köztünk 
legyen; hű népe felett Budáról uralkodjék. Innsbruckból 
nem lehet országolni. Bécs Frankfurttól függ. Egy ily alá- 
rendelt trón nem lehet urunk királyunk hatalmának cen- 
trauma. Urunk királyunk csak Budán teljesen souverain. 
Mi nem kaczérkodunk az ausztriai pénz- és hadügyi 
tárczákkal. De ha az ausztriai miniszterium azt mondja, hogy 
ezeknek a magyar tárczákkal egy kézben kell lenni :; nem kell 
csodálkoznia, ha valakinek eszébe jutna, hogy tehát Budán, 
hogy magyar kézben legyen. Magyarország legnagyobb urunk 

királyunk országai közt; a magyar koronának még vannak 
jogai is: ott van Galiczia, ott van Dalmátia; és mi tudnánk a 
visszacsatolásnak oly formáját, mely a nemzetiségeket nem- : 
zeti kormányuk iránt teljesen megnyugtatná; s akkor a hor- 
vátok iránt is eszünkbe jutna, nem az egység, hanem a szövet- 
ség alapjára lépni. És leszen urunk királyunknak két biro- 
dalma : egyik, hol teljesen souverain s melynek középpontja 
Buda; másik, melyben Frankfurttól függ s melynek közép- 
pontja Bécs.... A magyar nemzet királysági érzelmű. A 
magyar nemzetnek tehát Budán királyra van szüksége. Hozza 
isten körünkbe ő Felségét. De ő Felségének a magyar királyi 
széket a maga és családja számára biztosítani kell: jőjön és 
biztosítva lesz. Ha ez nem történhetnék : én a legitimitás biz- 
tosítására még egy módot ismerek. Ő Felsége is volt ifjabb 
koronázott király még atyja életében. Ezen eset többször 
fordul elő történetünkben. Miért ne most is?... A magyarok 


istene hozza körünkbe királyunkat. De ha ez nem történhet- 


nék, adjon nekünk Ő Felsége, királyi tekintélyének legkisebb 
csorbítása nélkül, adjon fenséges Ferencz- Károly főherczeg, 
atyai szereteténél fogva hozandó áldozattal, Ferencz-József- 
ben, Budára egy ifjabb királyt." 

Mind ezek iránt a többi miniszterek sem voltak ugyan 
Kossuthtól eltérő véleményben. Az eszme mindazáltal, az 
ifjabb király megkoronáztatása iránt, még nem érett meg 
annyira, hogy már utasitásul is adathatott volna a küldött- 
ségnek; utóbb pedig, az események bekövetkezett rohamában, 
nem volt többé idő annak megkisértésére. A küldöttség tehát 
a hűség bizonyítása mellett, azon egyszerű kérelemre szorít- 
kozott "jőne a király az ország békéjének és trónjának bizto- 
sítása végett, mennél elébb hű magyar népe közé. , Európá- 
ban — így szóla egyebek közt Almássy Pál, a képviselő 
ház alelnöke s a küldöttség szónoka, — Európában alig van 
tekintély, mely rendületlenül állana; de Magyarország hű 
fiai lelkesedéssel fognak összeseregleni a trón körül... 5 ha 
bár vész borong is hazánk határain : Felséged jelenléte Budán 

elég" lesz a borús fellegek eloszlatására s egy fenyegető 
testvérháborúnak lehetetlenné tételére. . . ." 

A magyar kormány s országgyűlés, midőn ezen kül- 
döttséget útnak eresztette, megfeledkezettnek látszik egy 
körülményről, melynek mégis eldöntő befolyása volt a lépés 
sükerére. Vagy e körülmény daczára is remélt? E körülmény 
abból állott, hogy az akaratgyönge királyt egyedül a reactio 
emberei veszik körül s tartják mintegy fogva, gondosan eltá- 
volítván tőle minden üdvösebb befolyást. Megfeledkezettnek 
látszik, hogy a király nem saját érzelme, hanem a szerint fog 
válaszolni a küldöttségnek, miként az őt környező reactio 
adandja szájára. A reactionak eddigelé legerősebb támasza, 
legélesebb fegyvere épen az volt, hogy a gyönge fejedelem 
személye hatalmában létezett, s háta mögött nevével sükere- 
sen űzhette fondorlatait. Hasztalan eszközlött ki Batthyáni, 
midőn juniusban a királyi udvarban pár napra megjelent, 
parancsokat Jellasics és az országbeli fő hadi kormányzók 
számára: mire a magyar miniszter a parancsot az illetők- 
höz elküldötte, azoknak már kezökben volt egy más, szinte a 
császár nevében irott rendelet, hogy bár mi parancs érkezik 
is hozzájok a magyar miniszterium útján, annak engedel- 
meskedniök nem kell, hanem azt tegyék, mi nekik egyenesen 
az udvartól rendeltetik. 

A reactio mind ezen fondorlatainak, egész befolyásának 
egyszerre vége szakad, ha a király Budára jő és szabadságába 
visszahelyeztetik. Ezt tehát nem engedhette meg a reactiot 
intéző udvari párt. Mivel azonban egy nemzet jogos kivánatát 
egyszerűen elutasítani még sem lehetett, némi kitérő igéret- 
tel kellett azt kielégiteni. S így történt, hogy azok, kik a 
király helyett határozni szoktak, arra csavarták el a nemzeti 
kérelem értelmét, mintha a küldöttség csak azt jött volna 
kérni, hogy ő felsége a törvényeket majdan személyesen szen- 
tesítse s fejezze be az országgyűlést; s a következő választ 
adták a király nyelvére: , A mi azon kivánatot illeti, hogy 
az országgyűlést a törvények szentesitésével személyesen 

fejezze be : azt, ha a gondviselés engedi, minden bizonnyal 
fogja teljesíteni." 

. A fejedelem, ki a küldöttség megérkeztekor, a bécsi. 
országgyűlésnek adott igérete szerint, székvárosa felé már 
induló félben volt, a tisztelgés után tüstént kocsira ült s 
Bécsbe utazott vissza. Az irásbeli válasz ennél fogva csak 
Bécsből, aug. közepén küldetett le az országgyűléshez. A 
körülményeink közt igen fontos okirat így hangzik : 

— ,Mi...V. Ferdinánd stb. Kedves híveink! Mennél! fáj- 
dalmasabban esett atyai szivünknek, hogy a folyó évi jul. 
2-kán összehívott országgyűlést legmagasabb királyi szemé- 
lyünkben megnyitni közbejött súlyos betegség által gátolta- 
tánk : annál őszintébb örömmel tölt el annak nyilvánithatása, 
hogy azon királyi igéretünket, miszerint fejedelmi székünket 
sz. kir. Buda városába áttéve, hű körötökben hosszabban mu- 
lathatunk, teljesíteni az isteni gondviselés elvégre megengedte. 

, Midőn tehát kegyelmesen tudtotokra adjuk azon leg- 
magasabb akaratunkat, miszerint a jelen országgyűlést f. évi 
sept. 17-kén saját legmagasabb személyünkben berekeszteni, 
és a törvényeket, melyek addig általunk nem fogtak megerő- 
síttetni, ugyanakkor királyi hatalmunknál fogva, szentesíteni 
óhajtjuk; egyszersmind kijelentjük, miképen e hű körötökben 
megjelenésünk által egyszersmind újabban is biztosítani ki- 
vánunk titeket azon fejedelmi szándékunk és védő hatal- 
munk iránt, melyet nyujtani nektek készek vagyunk mind 
azok ellenében, kik királyi parancsainknak, a törvénynek 
és törvényes hatóságoknak engedelmeskedni még mindig 
vonakodnak. i 

, Égyetemben értesítünk titeket arról is, miképen királyi 
magas kötelességünk szerint Horvát-, Szlavon- s Dalmátor- 
szág és a határvidékek mind polgári mind katonai hatóságai- 
nak meghagytuk, hogy miután a két ország közti villongások- 
nak békés uton kell kiegyenlíttetniök, Magyarország határait 
megtámadni és azokat átlépni semmikép ne merészeljék; 
összes hadseregünknek pedig megparancsoltuk, miképen a 

zendülők legyőzésében tanusitsák azon buzgalmat s ki- 
tartást, melylyel a királyi székünk iránti hűségnek s a 
világ által is elismert vitézi becsületöknek tartoznak." 
Ezen, színleg jó indulatú kir. leirat egyike volt azon 
szemfényvesztő eszközöknek, melyekkel az udvari reactio, a 
magyar kormányt s országgyűlést, terveinek nyílt életbe- 
léptetése előtt, a biztosság érzetébe ringatni ügyekezett, 
hogy készületeit annál sükeresebben megtehesse. Egyébiránt, 
ez volt az utolsó okirat, mely az ellenséges szándékokat a jó 
indulat s kegyes igéretek leplébe burkolta. Radeczky győze- 
delmei Olaszországban, benn pedig az előkészületek előhala- 
dása mind közelebb hozták az időt, midőn a reactio, el- 
dobván fölöslegessé vált álarczát, nyiltan fellépett czélza- 
taival, Olaszországban nem volt többé mitől tartani; Frank- 
furtban János főherczeg mind sükeresebben aláásni kezdé a 
nagy Németbirodalom szép eszméjét; Magyarországban a 
szerbek, kiket Latour, bécsi hadügyminiszter , hű fegyvertár- 
saknak nevezett, az egész alvidéken körülhordták a lázadás 
szövétnekét; Jellasics, a , lovagias bán," mind nagyobb se- 
regeket vont össze a Drávánál s már-már betörendő vala 
az országba; Erdélyben a szászok és felizgatott oláhok már 
csak jelre vártak, hogy kitűzzék a lázadás zászlaját; Bécs- 
ben az ügyek, a nép minden zavargásai daczára, naponként 
kedvezőbb fordulatot vőnek. Azon német képviselőkhöz, kik 
eleitől fogva az udvar pártján állnak vala, s a Stadion 
gróítól kényefszerint vezérlett galicziai követek értelmetlen 
tömegéhez a cseh pártból is mind többen csatlakozának : 
mind ezek menten nagyobb túlsúlyt szereztek a pártnak, 
mely részben öntudattal, részben a nélkül más szín alatt, 
egész készséggel támogatá a reactio czélzatait. Latour had- 
ügyminiszter több ízben akként nyilatkozott, hogy múlha- 
tatlanul a márczius előtti állapotokra szükség visszatérni, 


habár az út polgárvér patakjain vezetne is keresztül. És. 


leginkább e czél gyorsabb sikeríthetése végett történt az 

honnan a reactio hálózatának szálait minden tekintetben 
könnyebben lehetett kezelni, mint a messze fekvő Inns- 
bruckból, 

E czél érdekében iratott a közlött királyi rendelet, 
mely az országgyűlés befejezésének határnapját sept. 17-re 
kitűzte. A király személyes megjelenésének igérete csak 
arra volt számítva, hogy a rendelet fulánkját megtompítsa. 
E czél érdekében történt ama nagy fontosságú lépés is, 
melyet az udvar e rendelettel egy időben tett. Egy, auguszt. 
14-kén kelt s Eszterházy herezegtől ellenjegyzett királyi 
leirat István főherczeg nádortól a teljhatalmat, mely szerint 
a király képviselőjévé neveztetett volt, visszavonta, okul 
adván, hogy Ő Felsége, Bécsbe visszatérvén, önmaga vette 
át országai kormányzatát." 

Hogy ez puszta ürügy, senki sem kételkedett; s valódi 
okát könnyű volt feltalálni. István főherczeg teljhatalmában 
az is benfoglaltatott, hogy az alkotandó törvényeket szen- 
tesítse s végrehajtassa. Az udvar meggyőződvén a trónbe- 
szédre adott válaszfeliratból, s kivált az a felett tartott 
vitákból s nyilatkozatokból, hogy a magyar országgyűlés a 
reactio czéljait, a bécsinek példájára, elősegíteni soha sem 
fogja, könnyen átláthatá, mily akadályára válhatnának e 
czéloknak a kétszázezer katonára és negyvenkét millió 
forintnyi hitelre vonatkozó törvények, ha azok István főher- 
czegtől szentesíttetvén, végrehajtatnának. Visszavonták tehát 
a főherczegtől a teljhatalmat, hogy az országgyűlés Bécsbe 
kényteleníttessék folyamodni e törvények megerősitéseért; s 
ezt aztán ők czéljaik szerint használhassák fel, vagy a szen- 
tesítést meg is tagadtathassák a király által. 

Az országgyűlés befejeztét sept. 17-re kitüző rendelet 
hordereje csakis azon világitásban tűnik ki teljesen, melyet 
arra a főherezeg teljhatalmának visszavonása vet. Az ország- 
gyülést a jelen súlyos körülmények közt, mielőtt az égető 
kérdések némikép elintéztetnének, szétoszlatni annyi volt, 
mint az országot ama nyilvános veszélynek tenni ki, hogy 

nem rég visszanyert önállásától s független kormányától egy 
merész státuscsiny által megfosztassék. E statuscsiny tervé- 
nek szálait alig lehetett elrejteni. Az országgyűlés bere- 
kesztésének s a teljhatalom visszavételének következtében, a 
septemb. 17-ig alkotandó törvényeket, megerősités végett, 
Bécsbe kellett küldeni. Az udvar el volt határozva, azoktól 
megtagadni a királyi szentesítést; minek aztán természetes 
 következése leendett, hogy a miniszterium, melynek meg- 
egyeztével a törvények alkottattak, e királyi gáncs csapása 
alatt leköszönjön. Az ország kormány nélkül maradván meg- 
jövendett a reactio nyilt fellépésének s aratásának ideje. 

Hogy ez volt légyen a terv, a későbbi események két- 
ségtelenné teszik. De az élesebb szeműek azt már jelenleg 
is eléggé átláthatták, ha némi körülményeket ama leirattal 
egybevetettek. Míg ugyanis az udvar a király által igértette, 
hogy ,a nemzet hű körében megjelenése által újabban bizto- 
sítani kivánja azt védelme iránt azok ellenében, kik a tör- 
vénynek és törvényes hatóságoknak nem engedelmeskednek; " 
— míg, továbbá, azt bizonyítá, hogy , Horvát-, Szlavon- és 
Dalmátország s a határvidék mind polgári mind katonai 
hatóságainak meghagyta, hogy Magyarországot megtámadni, 
határait átlépni ne merészeljék; hadseregének pedig megpa- 
rancsolta, hogy a zendülők legyőzésében buzgalmat s kitar- 
tást tanusítsanak ;" — míg a reactio a király által ezt igér- 
tette s nyilváníttatta : az alatt a szerbek ellen vezérlő 
Bechtold tábornok, mint alább látandjuk, titkon utasitást 
vett, hogy a háborút apró csatárzatok által hosszúra huzza 
kis a ,szerb hű fegyvertársak" — ellen semmi elhatározó 
csapást ne intézzen; — az alatt a szent-tamási sánczokon a 
szerb lázadás zászlai mellé a császári zászló is kitűzetett; 
— az alatt Jellasics rendeletet vőn, hogy egész haderejét 
öszpontosítván, a betörésre készen álljon. 

De a terv valóságáról minden kétséget elhárított az, 
hogy mind a főherczeg teljhatalmát visszavonó, mind az or- 

1848. Aug. nyerhető hg. Eszterházy. külügyminiszter ellenjegyzésével 
kelt ugyan; de az összes miniszterium Budapesten azokról 
előleg semmit sem tudott. Czélja a bizalmatlanság e nyilváni- 

.tásának a miniszterium iránt a trón részéről nem lehetett 
egyéb, mint hogy az a kormányról leköszönjön. És valóban 
szárnyalni is kezdett a hír erről, mialatt a minisztertanácsban 
ezen oklevelek felett folyt az értekezlet. Mi birta mégis ma- 
radásra a miniszteriumot: azon bizonyosság-e, hogy lemon- 
dása után új miniszterium, legalább minden tárczára nem fog 
kineveztetni, — mi az országot a forradalom örvényébe 80- 
dorná; István főherczeg igérete-e, hogy ügyekezni fog az 
országgyűlés bevégzésére vonatkozó leiratot visszavétetni? 
— a minisztertanács indokai nem jöttek köztudomásra. Annyi 
bizonyos, hogy a leiratok sem ki nem hirdettettek, sem 
hivatalosan nem közöltettek az országgyűléssel. 

Kormányunk e körülmények közt Bécsből nem csak nem 
várhatván segélyt; sőt épen onnan látván eredni a bajok leg- 
súlyosbjait; onnan szítogattatni a nemzetiségek lázongását, — 
eleinte Frankfurtban, a német középponti hatalomnál, mely- 
nek érdekei a mieinkkel összevágtak, keresett némi erkölcsi 
támaszt s remélt szövetséget; majd, midőn e remény is meg- 
hiúsult, a háború pedig a reactioval elkerűlhetetlenné lett, 
erélyesebb hadi készületek által ügyekezett a veszélyt, 
mely a közel jövendő méhében rejlett, a hazáról elhárítani. 

TEDKGSESEAUN Magyarország érdekei a, szláv törekvések, szintúgy mint 
a reactio ellenében azonosak lévén azok érdekeivel, kik az 
egységes Németországot óhajták véglegesen megalakítani : 
kormányunk a frankfurti nemzeti gyüléshez, mint fentebb 
elbeszéltük, mindjárt annak kezdetén küldött volt követe- . 
ket. És midőn ezek egyike, Pázmándy Dénes, a pesti ország- 
gyülés elnökletének átvételére hazatért, társa, Szalay 
László, bizatott meg, hogy a frankfurti gyülés mozzanatait 
figyelemmel kisérvén, minden alkalmat ragadjon meg, mely 
némi szálakat nyujthat kezébe egy szövetség megkötésére 
a középponti német hatalom és Magyarország között. " 

: Kormányunk e végre jul. 19-kén következő pótlék- 
utasítást küldött Szalay Lászlóhoz : 

, Küldetésének czélja átalános elvekben már előzőleg 
meg lévén határozva, ezennel oda utasíttatik ön, hogy az 
egyesűlt németbirodalmi végrehajtó hatalommal azon vi- 
szonynak, melyben Magyarország az ausztriai császárhoz a 
pragmatica sanctio értelmében áll, fentartása mellett, egy 
oly szövetségi szerződést ügyekezzék kötni, mely szerint : 

1. Magyarország és a Németbirodalom viszonylagosan 
kötelezik magokat százezerig terjedő hadsereg kiállítására 
azon esetben, ha a Németbirodalom vagy Magyarország ha- 
tárai a szláv elem által, vagy a szláv elemmel szövetkező 
más hatalmasságok részéről megtámadtatnának. . . . 

2. A. kikötött hadseregek bár mily európai nép sza- 
badságának elnyomására nem használtathatnak. És a se- 
gélyadás kötelessége csak azon esetben áll be, ha a szövet- 
séget kötő hatalmasságok tartományai, vagy külső ellenség 
által támadtatnának -meg, vagy, bár az anyaország alkot- 
mányos szabadsága reájok is kiterjesztetik, mind e mellett 
is nyilt lázadás utján elszakadni törekednének. 

n8. Ezen említett esetekben a kért segély-hadsereget 
egymásnak három hónap leforgása alatt kiállítani kötelezik 
magokat az érdeklett hatalmasságok. 

4. A hadseregek megindittatván, hazájok határain 
belől a segélyt adó hatalmasság által fizettetnek. Hazájok 
határát átlépve, rendes zsoldjaikat, minden kárpótlás nélkül, 
a segélyt kérő hatalmasságtól nyerendik. 

ny alapokon megkezdheti ön a  Németbirodalom 
végrehajtó hatalmával az alkudozásokat, biztossá tévén őt 
Magyarország azon őszinte barátságos indulatáról, melyet a 
két hatalmasság geographiai helyzete, Magyarországnak az 
ausztriai dynasztiához századokon át bebizonyitott hűsége 
és azon érdekegység igényelnek, melyet a Magyarországban 
lakó különfajú nemzetiségek közt a magyar és német elem- 
nek szoros csatlakozása szükségessé teszen. 

, Ha az ausztriai státusadósságok egy részének Magyar- 
ország általi elvállalásáról hivatalos kérdés intéztetnék önhöz: 
feleletében oda nyilatkozzék, hogy ezen adósságokból legfel- 
jebb csak a franczia háborúból származott magyar kamaralis 
kötelezvények elvállalásáról lehetne szó; a többiek pedig 
Magyarországot kötelezőleg legkevésbbé sem illetik; mert 
Magyarország minden bel adminisztrationalis költségeit ön- 
maga fedezte; ezen kivül az összes monarchia hadseregének 
fentartásához, a törvényes király s az országgyűlés között 
időnként megállapított egyezkedések nyomán, részéről éven- 
ként egyenes adó utján tetemes költséggel járult, sőt még az 
ausztriai birodalmi pénztárba, nemcsak a királyi udvar fen- 
tartására rendelt kamaralis jószágoknak jövedelmeit, de még 
a sóból, vámokból, bányákból és más indirect adókútforrá- 
sokból eredett, milliomokra terjedő jövedelmeket is évenként 
befolyatta a nélkül, hogy a birodalmi kormány részéről 
Magyarországba vas- vagy kőutak építésére, vagy az in- 
dustria bár mely ágának nevelésére legkevesebb is beru- 
háztatott volna. Ennek folytán ügyekezzék ön a Német- 
birodalmat meggyőzni arról, hogy ezen adósságok Magyar- 
országot legkevésbbé sem illetik; egyébként ez minden 
esetre oly kérdésnek tekintendő mely, végeredményben, 
Magyarország gyülésének határozatától függ. 

, Jelentse ki ezen kivül ön a Németbirodalom végrehajtó 
hatalmának, hogy Magyarország őszinte barátságát a Német- 
birodalom irányában tettleg is bebizonyitani kivánván, keres- 
kedési tekintetben, más hatalmasságok fölött az egyesült 
Németországnak oly előnyt igér, mely a szövetséges népek 
jóllétét és boldogságát, tekintve Magyarországnak az aldunai 
tartományokkal közvetlen érintkezését is, a legnagyobb mér- 
tékben előmozdítani képes. Mely czélnak elérésére sürgesse 
ön, hogy a Németbirodalom viszonylagosan követsége által 
a magyar kormánynál képviselve legyen, hogy a különnemű 
áruczikkekre és termesztményekre vonatkozó vámszabályzat 
kölcsönös egyezkedés utján minél elébb megállapíttathassék. " 

Maga az országgyülés is tett e szövetség megkötésére 1845. Aug. 
némi lépéseket. Gorove István képviselő aug. 3-kán indítványt 
tőn a ház előtt, helyeselné a ház a miniszteriumnak eddigi el- 
járását a német kérdésben s jelentené ki, hogy Németbiroda- 
lom és Magyarország, mint két önálló státus közt a közös ér- 
dekek alapján kötendő szövetséget óhajtja. Szólott aztán a 
kérdéshez több képviselő. Teleki László gróf beszéde alatt az 
egész ház, mintegy varázsvesszőtől illetve álla fel, s lelkese- 
déssel nyilatkoztatá rokonszenvét a német szövetség iránt. 

Szólott utóbb Kossuth is, mint mondá, két okból : hogy 
örömét jelentse ki a képviselők ezen tiszta felfogású poli- 
tikájának nyilatkozata fölött; és hogy azon félreértéseket, 
melyek az ausztriai nép részéről irányunkban fenforoghat- 
nak, magyar szempontból eloszlassa. Nagy tetszéssel fogadott 
beszédében fejtegeté: mi annak oka, hogy a bécsi nép, mely 
a márcziusi napokban irántunk oly élénk rokonszenvet mu- 
tatott, érzelmeit irányunkban megváltoztatta? , Ennek oka, 
úgymond, abban fekszik, hogy a reactio a történetekben 
páratlan fondorlattal szakgatja szét a sympathia kötelékeit, 
melyek neki gátul szolgálnak. Bécsben most négy elem küzd : 
egyik azon párt, mely felfogva a dynasztia, a szabadság és 
a jövő kor érdekeit, a német birodalom egységéhez szít; a 
másik a reactio; a harmadik a szláv elem; a negyedik végre 
az osztrák miniszterium, melyet nem arról vádol, hogy az 
alkotmányosságot egyátaljában lerontani akarná; hanem 
vádol arról, hogy a magyar had- és pénzügyminiszterium 
visszaszerzésére való sóvárgása által annyira elvakíttatik, 
hogy nem látja, miként akarata ellen is vak eszközzé 
lett a reactio kezében. E három utolsó elem, bár különböző 
ezélokból, egyaránt ellenzi a német egységet; ezt pedig 
ellenezvén, a szabadságnak, alkotmányosságnak, sőt magá- 
nak a dynasztiának is vesztére tör; mert csak azok hű és 
okos alattvalói a dynasztiának s őszinte barátai a szabad- 
ságnak, kik belátják, hogy Ausztriának a német birodalom- 
hoz csatlakoznia s abba beolvadnia kell," 

AAS ATS Ezen fejtegetések nyomán és ,nehogy a reactio mely, 
mint a pók, a virágból is mérget tud szívni, valamikép e 
kérdésre vonatkozó határzatot is félremagyarázza, mint 
tette azt az olasz kérdésben," Nyáry.Pál indítványa szerint, 
oly értelemben hozta meg a német szövetség óhajtására 
vonatkozó végzést az országgyűlés hogy, ha a bécsi kor- 
mány a frankfurti összpontosított német hatalommal, a 
német egység kérdése miatt, háborúba keverednék, azon 
esetben Magyarország pártolására ne számoljon. 

Ezen, ekként végződött vitatások által egygyel ismét 
több bizonyítványát adta a magyar kormány és országgyűlés, 
hogy hű barátja ugyan a szabadságnak s azt más népek- 
nek is csak úgy óhajtja, mint magának; sőt hogy a dynasz- 
tiának is őszinte híve, feltévén, hogy a tiszteletben tartja 
a nemzet kormányzati önállóságát : de a politikai eszélyes- 
ség s óvatosság nem tulajdona. A rokonszenvet, melylyel 
a nemzet s kormánya az egységes Németbirodalom iránt, 
viseltetett, csak helyeselni lehet; ezt önérdeke határozottan 
igényelte, s maga ellen vét, ha e szövetséget nem keresi; 
de nem lehet helyeselni azt, hogy ezen érzelmeit, minden 
szükség nélkül dobra ütötte, s mit csak a minisztertanács- 
ban titkon kell vala tárgyalni, nyilt házban vitatta, és vég- 
zése által, mi félremagyarázásra különben is oly alkalmas, 
mintegy kihívja maga ellen a reactiot s a bécsi miniszteriu- 
mot. És e nyilvánosság annál kevésbbé volt helyén, mivel 
az udvar és a bécsi miniszterium bizonyos boszantására, 
tüntetést foglalt magában oly hatalom irányában, mely 
tényleg még nem létezett s létesülése nem is volt kétség- 
telen. Hogy sükeres és czélszerű legyen, a különben leg- 
helyesebb politika sem nélkülözheti az eszélyt s óvatossá- 
got az eljárásban. Érzé ezt a felső ház, s azon módosítás- 
sal járult a képviselők végzéséhez, hogy , Magyarország 
annál kevésbbé hajlandó segedelmet nyujtani a német egy- 
ség elleneinek, mivel meg van győződve, hogy e politikája 
teljesen megegyez a dynasztiáéval." 

. A frankfurti alkotmányozó gyülés, miként eleve is 
lehet vala sejteni, örömmel fogadta Magyarország követét; 
. sőt megelőzve a magyar országgyűlés határzatát, julius 
22-kén, Möhring képviselő indítványára, oly végzést alko- 
tott, hogy a középponti hatalom haladék nélkül tegye meg 
a szükséges lépéseket a Magyarországgal kötendő szövet- 
ségre. Mivel azonban János főherczeg, birodalmi kormányzó, 
ez időben Bécsben volt; és Szalay László, ki a birodalmi 
végrehajtó hatalomhoz volt küldve, általa forma szerint 
még nem fogadtatott el: a szövetség megkötése iránt annál 
kevésbbé lehetett mindjárt lépéseket tenni, mivel maga a 
birodalmi miniszterium is csak augusztus 10-kén lőn vég- 
legesen megalkotva. 8 

Mihelyt ez megtörtént, Szalay azonnal közlé megbizó 
levelét Hekscher birodalmi külügyminiszterrel s napot kért, 
melyen a kormányzó főherczegtől fogadtassék s meghatal- 
maztatását benyujthassa. Augustus 11-én kelt levelében tud- 
tára adá a külügyminiszternek, hogy a magyar kormány a 
kötendő szövetség érdekében mindenek előtt óhajtaná, hogy 
Németország mennél elébb küldjön képviselőt Budapestre; 
reményét fejezvén ki, hogy bár a középponti hatalom, hir 
szerint, csak Londonba, Párisba és Sz.-Pétervárra szándé- 
kozik küldeni követet: tekintetbe vévén mégis azon sajátságos 
viszonyokat, melyek Magyar- és Németország közt fenforog- 
nak, a magyar kormánynak és országgyűlésnek a kölcsönös 
szövetség mellett tanúsított lelkesedését egy rend kivüli 
követnek Budapestre küldése által viszonzandja. És, ha a 
miniszter tudni. kivánná véleményét a küldendő követ sze- 
mélye iránt, jelentheti hogy Lichnovszky herczeg különösen 
persona grata leendene a magyar kormány előtt. 

Midőn ügyeink napról napra bonyolódtak, viszonyaink 
Bécsesel mind feszűltebbekké lettek, kormányunk újra meg- 
inté a maga megbizottát, a mind két félnek oly hasznossá 
válandó szövetség megkötésének siettetésére. Ez volt czélja 
Batthyáni Lajos augusztus 18-kán Szalayhoz küldött követ- 

kező érdekes levelének, mely egyszersmind némi más körül- 
ményeket is feltár előttünk : 

A reactio már nyiltan lép fel és többé nem titkolja szán- 
dékát s terveit. Magyarország van kijelölve első áldozatául. E 
végre az olasz győzedelem után huszonnégyezer katona kül- 
detett Olaszhonba, szintannyi végvidékiek felváltása végett, 
hogy ezek egyesűljenek azon tizennégy zászlóaljjal, melyeket 
Jellasics Varasd körül már is concentrált. Ő hidakat készit s 
proclamatioiban betörését igéri. Ha aztán a horvátok, szerbek 
és reactionariusok segedelmével legyőzik a magyart : akkor 
akarnak Bécsnek menni, hol Windischgrütz és Hammerstein 
Jellasicsnak segédkezet nyujtand a végre, hogy megbün- 
tessék azon oktalan várost és miniszteriumot, mely most 
bajunkat nagyobbítja és veszedelmünknek örűl. 

, Ez, a mit irok, mind tény; s ezekből az következik, 
hogy előttünk legfelebb három hét van. Arra szólítom tehát 
fel önt, hogy ezt értesse meg a német diétával, és birja azt 
mielébb egy oly diplomatikai fellépésre, nemzetiségünk és 
függetlenségünk mellett, — legyen az követküldés, legyen az 
szövetségkötés, mely lépésnél fogva megakadályoztassék 
azon irány és törekvés, melynek diadala csak antigerman 
felsőbbséget tenne uralkodóvá Ausztriában; mert ezen mű- 


" nek főtényezői mind szlávok. Izt csak értendi a diéta." 


Szalay László, e felszólítás következtében mind szemé- 
lyesen mind levélben többekkel értekezett az alkotmányozó 
gyülés és a végrehajtó hatalom tagjai közől. Egyebek közt 
egy levelében, melyet Leiningen herczeg elnökminiszterhez 
intézett, nyilvánitá : ,,miképen a Magyar- és Németország 
közti diplomatiai közlekedésnek minden halasztását veszélyez- 
tetőnek látja küdetése czéljaira nézve. ... Kormányom, így 
folytatja tovább, nem azért küldött, hogy annak elismerte- 
tését kialkudozzam; mert az magát mindenütt elismertnek 


hiszi, hol jogszerű és tényleges kormány létezik ; — én azért 


küldettem, hogy a két hatalom közt kötendő szövetségre 
tegyek előzményeket. Es merem állítani : hogy a független 

Magyarország Németország egységének egyik legerősebb 
biztosítéka. Mi Magyarország önálló kifejlését, mi annak 
megerősödését előmozdítja, ugyanaz elősegíti az egységes és 
szabad Németország hatalmát is." 

Még gyakrabban s erélyesebben sürgeté Szalay a fen- 
tebb közlött kormányutasítás értelmében a szövetség meg- 
kötésére szükséges alku megkezdését, s e végett egy biro- 
dalmi követnek is leküldését Budapestre, miután augusztus 
utolsó napjaiban a birodalmi kormányzótól Magyarország 
meghatalmazott követének valahára elismertetett. Azonban, 
János főherczeg működései következtében, Frankfurtban is 
mind erősebb gyökeret vertek a bécsi reactio fondorlatai ; 
s miként alább elbeszélendjük, Szalay buzgó ügyekezete 
egészen sükeretlen maradt. 

A. reactio e sokágú fondorlatainak meghiúsítására, s 
az ország jogainak, függetlenségének megóvására, miként 
Batthyáni fentebbi levele eléggé sejteti, nem is maradt 
fenn egyéb eszköze a nemzetnek, mint saját ereje. ,A 
reactio már nyiltan lép fel, úgymond, Magyarország van 
kijelölve első áldozatául; . . . s legfölebb három hét van előt- 
tünk." Bizonyára rövid idő mind azon mulasztások helyre- 
pótlására, melyeket a miniszterium, a békés kiegyenlítés hő 
kivánatában, eddigelé elkövetett. A napról napra fenyege- 
tőbb körülmények tehát végre mind a kormányt, mind az 
országgyűlést komolyan inték, mennél gyorsabban megal- 
kotni az országgyűlés első napjaiban oly lelkesedéssel meg- 
ajánlott honvédelmi eszközökről, az országos hitelről és 
újonczállításról szóló törvényeket. 

Egy erős hadsereg s annak felszerelésére szükséges 
pénz előteremtése lőn most a nemzet legégetőbb, mondbatni, 
életkérdése. Mi a haderőt illeti, nemzetőrökben nem volt 
ugyan hiány. A nép hamar felfogta a haza védelmének el- 
kerűlhetlen szükségét, s hazaszeretettől lelkesedve, annyi 
készséggel, annyi önfeláldozással indult táborba, mennyit 
egyelőre alig várt valaki. A nép valóban nagy, oly nagy volt 


1848. A ugy. 


A honvéde- 

lemre vonat- 

kozó készü- 
letek. 

1818. Aug önfeláldozó honszeretetében, hogy a tüggetlenségi harez 
§ alatt az övé a legnagyobb dicsőség. A nép ezen nagysága a 
honszeretet kimeríthetlenségében, az önfeláldozás készségé- 
ben minden egyéb jelenetet hasonlíthatlanul túlhalad fényé- 
vel. Ha lelkünkben az események egész tömegén keresztül 
röpűlünk, leborúlni kényteleníttetünk e nagyság előtt. 
Azonban, bár a kormány felszóliításaira a nemzetőrök 
a társaság minden osztályaiból szinte vetélkedve siettek is 
a táborba : a nemzetőrökre egyedül még sem lehetett bízni a 
haza védelmét. A nemzetőrség, még ha tökéletesen be van 
is tanítva, természeténél fogva alkalmatlan hosszabb háború 
viselésére. A. magyar nemzetőrséggel pedig, mely még ki- 
képezve s begyakorolva nem volt, annál kevésbbé lehetett 
sükeresen folytatni a háborút, mivel őket a legsürgetőbb 
mezei munkák évszakában rendes foglalkodásaiktól hosszú 
ideig elvonni nem lehetvén, minduntalan újakkal s épen 
akkor kellett felváltani, midőn a fegyverforgatást, a harcz 
folyama alatt némileg betanúlván, leghasznosabb szolgálato 
tehettek volna. ; 
Egy erős, rendes hadsereg gyors kiállítása lőn tehát a 
legsürgetőbb feladat. Azon kevés régi katonaság, mely a 
magyar ezredekből az országban volt, hasonlókép azon tíz 
zászlóalj is, mely a nyár elején toborzás által állíttatott ki, 
a háborút már tüzesen megkezdett szerbekkel annyira el 
vala foglalva, hogy abból a bánság és Bács megye veszélyez- 
tetése nélkül semmit sem lehetett másfelé fordítani. A drávai 
tábort ennél fogva, mely Jellasics minden órán várható be- 
törése ellen szinte nélkülözhetlen volt, két három zászlóalj 
rendes gyalogságon s néhány huszár osztályon kivül, egészen 
nemzetőrökből kellett összeszerkeszteni. A veszély pedig e 
részről annál fenyegetőbb lett, mivel, mint Batthyáni fen- 
tebbi leveléből tudjuk, a bécsi kormány Olaszországból 
huszonnégy határőri zászlóaljat készült visszaküldeni Hor- 
vátországba, melyekkel Jellasics rendes serege mintegy 
35—40 ezerre vala emelkedendő. ; 

"A haza védelmére általában megajánlott kétszáz 
ezernyi hadsereg kiállítására vonatkozó törvényjavaslatot 
Mészáros hadügyminiszter augusztus elején nyujtotta be a 
képviselőháznak. Mivel azonban a ráczok ellen vezérlő fő- 
tisztekkel akkoron, s nem alap nélkül, fölötte elégületlen 
volt a közvélemény, a hadügyminiszter, a táborba utazni 
kénytelen, a hónap közepéig halasztá a tárgyalást. A tör- 
vényjavaslat főbb pontjai következők : 

1. A miniszterium felhatalmaztatik, hogy a megajánlott 
kétszázezernyi katonaságból negyvenezer gyalog s négy ezer 
lovas azonnal kiálliíttassék; más negyvenezer.gyalog és négy 
ezer lovas pedig tartalékul képeztessék ; és csak ha a veszély 
elháritására ez sem lenne elegendő, álljon ki a többi. 

2. Újonczozás alá esik minden 19-dik életévét betöl- 
tött polgár, osztály, rang és vallás különbsége nélkül. 
Egyedül az egyházi személyek, családfők és a család fen- 
tartására szükséges egyetlen fiúk vétetnek ki. 

3. A szolgálat ideje hat év. A kiállitás sora a 19 éve- 
seken kezdődik s csak ha a kellő szám ezekből ki nem 
telik, teendő fokonként lépés az idősbekre. Ha ugyanazon 
korbelieknek csak egy része volna kiállítandó, azok sors- 
húzás által jelöltetnek ki. Megváltásnak s helyettesítésnek 
egyátaljában nincs helye. 

4. A kiállításra és besorozásra vonatkozó minden 
egyéb intézkedések az illető miniszterekre bízatnak. 

A ház tagjainak nézetei a törvényjavaslat fölött, midőn 
az augusztus 16-kán nyilt házban tárgyaltatni kezdett, két, 
egymástól lényegesen különböző irányban ágaztak el. A had- 
ügyminiszter s kik vele egyenlően vélekedének, azon szem- 
pontból indulván ki, hogy e tárgyban minden rögtönzés veszé- 
lyessé lehetne : az új sereget is a régi ezredek modorában, 


1848. Aug 


az osztrák hadrendszer és szervezet szerint akarták felál- . 


littatni, csak a helyreállandó béke idejére halasztván a 
magyarrá alakítást. Kivánták különösen, hogy a német ve- 
zénylet, mint a régiben még folyton létezett, az új seregben 

1843. Aug. is megtartassék; mert, úgy mondák, különben remélni sem 
lehet, hogy a törvény királyi szentesítést nyerjen. 

A másik felekezet ellenben nagy hévvel követelte, 
hogy a hadsereg azonnal teljesen magyar lábon szerveztessék, 
okul adván, hogy a régi katonaság nagy részének, különösen 
jobbára idegenekből álló tisztjeinek szelleme, nemzeti szem- 
pontból, úgy sem igen megnyugtató, s a régi rendszer 
mellett majd az új sereg is a réginek szellemét szívná ma- 
gába. Az ország függetlensége különben is igényli, hogy a 
seregnek nemzeti vezénylete és szervezete legyen. 

A minisztertanácsban e kérdés már az országgyűlési 
tárgyalás előtt több ízben heves vitákat idézett elő; de ma- 
gok a miniszterek sem tudtak megegyezni. Hogy Mészáros 
tábornok harminczöt évi szolgálata után az osztrák-magyar se- 
regben, ennek rendszerétől, jellemének különben tiszta haza- 
fiassága mellett, sem volt hajlandó, kivált a jelen háborús idő- 
ben, rögtön elállani, könnyen megfogható. Batthyáni, a minisz- 
terek többségével, úgy volt meggyőződve hogy, ha a sereg 
azonnal magyar lábra állíttatik, az udvari reactio előtt ez 
újabb botránykő lesz, s azt még inkább felingerlendi az ország - 
ellen. És minthogy ő, néhány társával, mindenben, mi az 
ország önállósága tekintetében lényeges, mi életkérdés nem 
volt, készséggel hozott áldozatot a viszonyoknak, hogy avval 
a haza békéjét, mi legfontosabb életkérdés volt, megvásárolja : 
ebben is hajlandó volt engedni a körülmények igényeinek. 

Kossuth ellenben, miként minden másban, úgy itt is, — 
és, miként a következmények tanusíták, itt nem helytelenül, 
mellőzve az engesztelő, többnyire félszabályú politikát, szi- 
gorún az ország függetlenségének terén maradt véleményé- 
vel, melyet ő a következő czikkben fejtett ki hírlapjában. : 

, Tény, úgymond, hogy a birodalmi miniszterium 
Erankfurtban, a tartományi miniszteriumnak Bécsben meg- 
parancsolta, hogy az ausztriai hadak az ausztriai császári 
színeket tegyék le, s a német birodalmi színeket vegyék 
fel, — mi augusztus 6-kán valóban végre is hajtatott. 

" , Tény, hogy a bécsi miniszterium a pártütésben lévő 
horvátországi katonaság számára tőlünk ismételve pénzt kö- 


vetelt. "Tény, hogy magát irányunkban a legellenségesebb. 


lábra helyezi. : 

: , Tény, hogy a magyar képviselő-háznak a trónbe- 
szédre adott válasza miatt haragszik, ... s kivánná hogy 
saját hazánkat veszni hagyjuk a tűzben, melyet a meg- 
bukott kormány, esése közben, nemtelen boszúval fe- 
jünkre gyujtott, s a bécsi alkotmányos miniszterium foly- 
tonosan szítogat; — kivánná, hogy ne legyen semmi más 
gondunk, mint az ő fonák politikáját, Olaszországban min- 
den áron védeni. 

, Tény, hogy az elveszett törvénytelen hatalom vissza- 
szerzésének reactionalis szellemétől elvarázsoltatva, a ma- 

gyar pénz- és hadügyi miniszteriumok visszaszerzésére 
. irányozza minden törekvését. 

, Vegyük fel már e tények természetes corollariumait. 

, Magyarországnak Ausztriától független önállása, mint 
jog, nem a márcziusi napok új szerzeménye. Ezen önállá- 
sánál fogva nemzetünk hadseregének mindig önálló nemzeti 
lábon kellett volna állani; annyival inkább kell most e 
lábra állíttatnia, midőn az ausztriai hadsereg lenni meg- 
szűnik, s német birodalmi hadsereggé változik . . . . 

"A második és harmadik tények corollariuma az, hogy 
a ki a pártütést ellenünk gyámolítja, az nekünk ellensé- 
günk, az szentségtelen kezekkel tépi el a köztünk való 
szövetséget . . . Ő felségének és dynasztiájának el kell magát 
határoznia. — Ő felsége önmaga ellen háborút nem visel- 
het... Oly időket élünk, midőn habozni nem lehet. 

,Az utósó tény corollariuma : hogy mi hazánkat veszni 
senki kedvéért nem hagyjuk; mi alkuszunk ha kell, bárki- 
vel is; alkuszunk, ha épen kell, tisztán horvát alapon, még 
tán Jellasicscsal is; de az ország önállását megnyírni akaró 
reactioval soha, és ezerszer soha! — — —- 

,Mi hát a teendőnk? -- — 

n : : . Hogy az újdon felállítandó hadsereg csak magyar 
lábrá állíttathatik, az igen természetes. Hiszen ez a magyar . 
nemzetnek mindenkor jogszerű követelése volt; — s mikor a 
veszély körmön égett, nem is volt ellene kifogás. A magyar 
insurrectio mindig csak magyar zászló alatt állt, magyar 
parancsszót ismert . . ." 

A képviselő ház többsége előleg is Kossuth nézeteiben 
osztozott, s Mészárosnak a tárgyalás megkezdésekor nem sok 
reménye lehetett véleménye keresztülvitelére. , De, úgymond, 
ha talán a ház, sőt az egész hon kivánatának megfelelni nem 
lehetek is szerencsés: mégis gyávának tartanám magamat, 
ha meggyőződésemet ki nem mondanám." Megmutatni töre- 
kedett tehát, hogy az új sereget magyar rendszer szerint, 
mely még nem is létezik, melyet csak békében, hosszabb idő 
alatt, nagy munkával lehet majd teremteni, kivált háború 
idején a lehetetlenséggel határosnak tartja felállítani. De ha 
talán a haza nagyobb veszedelme és időveszteség nélkül le 
lehetne is győzni a technikai nehézségeket, miután, úgy- 
mond, szomszédainkkal ,egy kalap alatt állunk", politikai 
okokból nem tanácsos. Ellenben, ha a régi rendszer tarta- 
tik meg, kevés idő alatt kész sereget nyerünk. ,A hazá- 
nak joga van ugyan, hogy magyar legyen hadserege; de e 
jogot úgy tanácsos csak gyakorolni, hogy rögtönzés, . heve- 
nyészet által kárára ne váljék." 

Az elnökminiszter más részről arra figyelmezteté a házat, 
hogy e tárgyban nem egyedül a nemzeti jogokat, sem nem azt 
kell tekinteni, mi kivánatos hazai szempontból; hanem szem 
előtt kell tartani azt is, miképen arra, hogy a ház határzata 
törvénynyé legyen, a király hozzájárulása szükséges. Ha oly 
alakba öntetik a határozat, hogy ő felsége el nem fogadja : 
leléphet ugyan egy vagy más miniszter; de törvény nem 
lesz a végzésből, s a nemzetnek nem lesz hadserege. 

Voltak azonban sokan, kik Nyáryval úgy vélekedtek 
hogy ilyes tekinteteket nem kell, nem szabad figyelembe 
venni; mert a király nem teheti, hogy az összes nemzetnek 

kétségbevonhatlan jogon alapúló kivánatát törvénynyé ne 
szentesítse. 

Több napig elég higgadtsággal ugyan, de élénken folyt 
a vita a pártok közt melyek, miután magában a minisz- 
teriumban is véleménykülönbség létezett, mindaddig nem 
egyezhettek meg, mig végre augustus 19-kén a két véle- 
mény közt egy közép uton nem egyesültek a miniszterek. 
A két véleményből összeszerkesztett végzés abból állott, 
hogy az országban létező magyar ezredek harmadik zászló- 
aljai egészíttessenek ki a régi rendszer szerint, — mi mint- 
egy tizenkét ezer újonczot teend; a többiekből szaporíttas- 
sanak a honvéd-zászlóaljak, szintúgy magyar lábon szervez- 
tetvén, mint a már létező tiz honvéd-zászlóalj. 

Kossuth ékesszólásának nem volt nehéz feladat, e mi- 
nisztertanácsi végzést a házzal is elfogadtatni. Legsúlyo- 
sabb volt azonban Mészáros hadügyminiszter helyzete, ki 
a katonai hatóságoknak igéretet tett volt, hogy az újonczo- 
kat a régi rendszerben szervezendi. Őt is felhívta tehát 
Kossuth, hozná meg a maga részéről szinte az áldozatot; 
mire ő aztán ekként nyilatkozott: , Uraim, midőn meggyő- 
ződésenfet, melytől elállani nincs hatalmamban, a ház aka- 
ratának alája vetem, személyemre nézve komoly egy szót 
mondtam, mert multamnak nagyobb részét ez által elvág- 
tam a jelentől; adott szavamat be nem váltottam, s mikor 
ezt tettem, mint katona sokat tettem. Nem tudom, lesz-e 
ez méltányolva azoktól, kiknek igértem valamit, hibásan, 
az igaz, — de remélem, hogy mint katonák, polgárok és 
hazafiak meg fognak nyugodni." 

Mészáros e törvény tárgyalásakor lépett fel először 
bővebben a közönség előtt. Bár véleménye, meggyőződése 
a nagy többségével ellenkezett, ez mind -a mellett sem 
vonta meg tőle bizodalmát. Sőt egyébiránt mindenből ki- 
tünő buzgó hazafias érzelmei, jellemének ritka becsületes- 
sége, tisztasága s egyenessége, a társas életben tanúsitott 
kedélyessége, és a gyakran kedvderitő humor, melylyel 

nyilvános szónoklatát fűszerezte, mindenek felett pedig a 
németes szellemű hadseregben töltött harminczöt évi szol- 
gálatának daczára teljesen megőrzött magyar zamatú egyéni- 
sége által nagy mértékben kiérdemelte a. közbecsülést és 
közkedvességet. JFllene soha még akkor sem támadt ellen- 
szenv, midőn később a hadsereg vezérletét alkalmilag többször 
átvévén, abban a szerencse kedvezésének nem örvendhetett. 

Az újonczálliítási és hadszervezési törvényt — mely a 
miniszteri javaslattól még abban is eltért, hogy a szolgálati 
időt négy évre szállította le, bevégezvén, nyomban az áta- 
lánosan már megajánlott hitelt illető törvényjavaslattal 
kezdett foglalkodni az országgyűlés. A pénzügyminiszter 
előadása három fő részre szakadt. Az elsőben kimutatta a 
pénzügy kezelését a mult országgyűléstől junius utóljáig ; 
a másodikban előterjeszté a budgetet julius 1-től deczember 
végéig; a harmadikban bevételi s kiadási előirányzatot és 
adótervet mutatott be a következő 1849-ki évre. 

Az elsőre nézve előadá miként, bár tárczája átvétele- 
kor összesen csak 606015 forintot talált a kincstárban, a 
megszaporodott költségek fedezését tekintve, mind e mel- 
lett sem akadt fenn eddigelé; s még az ajándok- és köl- 
csönkép begyűlt pénzek is illetetlenül maradtak. 

A folyó év második felének költségvetését") illetőleg, 


a) Ebben a következő tételek állnak : 


A királyi udvar . . . s. s . — 2.166 GGT Ít. 
A nádor udvara s hivat be zös ÍG 112860 , 
Elnökminiszteri hivatal . . . . . 41,750 , 
Külügyminiszteri , a azzévlta add A 49,308 , 
Belügyminiszteri — , ká, gy 8 408,120 , 
Pénzügyminiszteri  , . . .  1.449910 , 
Közmunkaminiszteri hivatal . . . .  4412475 , 
Ípar s kereskedelmi — ,, sebét égek 318813 , 
Vallás és közoktatási , ha 825414 , 
Igazságügyi hivatal . . . . . . . 404,590 , 
Hadügyi § úm 7m ra irán 16 6490/0000 
Nemzetőrség B 2.175,000 , 


— Összes kiadás 28.845,507 , 
ha bevétel 10.126,730 , 
Hiány IB.7I8777 , 

kitűnt előadásából, hogy miután a remélhető jövedelem — 
csak 10.126,7830 ftot teend, a költség ellenben 28.845,507 ftra 
rúg: a fedezendő hiány 18.718,777 ftra emelkedik. Azon 
kérdésre nézve, miként fedeztessék e hiány? előadá: mi- 
képen e zavaros időben kölcsönt mástól kapni nem lehetne, 
mint a bécsi banktól, mely már ajánlott is a kormánynak 
tizenkét és fél millio forintot. De ezen kölcsön elfogadása 
nem tanácsos. Mert miután a bécsi bank azon feltételt 
tűzte ajánlatához, hogy a magyar törvényhozás a banknak 
1866-ig tartó kizárólagos kiváltságát elismerje, s maga 
semmiféle magyar pénzjegyet ne bocsásson ki: e kölcsönért 
az ország független pénzügyét kellene feláldozni. A. hiány 
fedezésére nem marad tehát más mód, mint papirpénz ki- 
bocsátása. A. kormánynak nyitandó hitelt a miniszter har- 
mincz millió forintra kivánta emeltetni; mivel a hadügy- 
miniszteri költségvetés csak az előleg kiállítandó negyven- 
ezer gyalog és tízezer lovas seregre számíttatott; könnyen 
megtörténhetik pedig, hogy ez a hon védelmére elégséges 
nem lévén, a folyó év alatt még egyszer annyi katonát 
kell kiállítani. 
A. következő évre szóló költségvetést végre ekkép adta 
elő: a kiadás összesen 62.222,368 ft.") A bevétel, az egye- 
nes s; adón kivül, melyre nézve, mivel az adóban ezentúl a 


7") Az egyes tételek ím a következők : 


A király udvartartására . . . . . — 3.000,000 ft. 
A nádor udvarára s hivatalára. . . 225,720 , 
A miniszterelnök $ kN 35,500 , 
KÚLÚDY mm ogósb ak ára út 94,890 , 
TBELÜÉJS tás gő tk af É0 sg ta 817440 , 
Pénzügy . . 1.995,011 , 
F öldmivelés, ipar s kereskedelmi ügy 994.526 , 
Közmunkaügy . ga : un E  BIZ9RJBŰ a 
Vallás és közoktatási ügy úr szal ve, csa 902394 a 
Igazságügy . . . 2... 2... 809,180 , 
MAUUGY sé sat ág a E ára 39.197,7157 fé 
Nemzetőrség . . . . . . . . . — 8.350,000 


Összes kiadás! 62. 222,368 , 
k8 bevétel 16.359.053 
Ifiány 454 863,310 . ; 

23: 


1848. Aug 

1848. Ang. nemesség is részt vala veendő, új törvényjavaslatot kellend 
a ház elébe terjeszteni, 16.359,053 ftra számíttatott; minek 
folytában 45.863,310 forintnyi hiány marad. A. kiadás leg- 
nagyobb tételét a honvédelem költségei okozzák; ezek mind- 
azáltal a jövőben egy, a poroszéhoz hasonló, olcsóbb hon- 
védelmi rendszer behozatala által, mintegy negyedrészre 
fognának leszállani. 

Az egyenes adó rendszerét a pénzügyminiszter gyöke- 
resen megváltoztatta benyujtott tervében. Eddig azon rend- 
szer divatozott az országban, hogy a törvényhozás, a kor- 
mány által kimutatott szükséglet szerint, bizonyos összeget 
vállalt az országra s osztott fel a hatóságok között. E rend- 
szer nemcsak igen hiányos, hanem igazságtalan is volt, 
épen a szegényebb osztályt terhelvén legsúlyosabban. E 
helyett most oly adórendszer tétetett javaslatba, mely sze- 
rint törvényhozásilag volt meghatározandó, mennyi adó 
szedetnék be minden hold föld, minden lakszoba, minden 
vagyon, kereset és személy után. Tervében a miniszter a 
tiszta jövedelemnek hat százalékát indítványozá egyenes 
adó gyanánt kivetendőnek. Ezen kívül pedig többféle köz- 
vetett adót, — minők: a lajstromzási és bélyegdíj, szesz- 
gyártási, italmérési és dohányárulási adók, — indítványo- 
zott kivettetni az országra. 

Ezen adónemek jövedelmét 1848-ki november 1-től 
1849-ki év végéig hozzávetőleg 21 millió forintra számítá 
a miniszter, mi által a két évi, összesen 61 millióra rugó 
hiány mintegy 40 millióra fogna leolvadni. Mivel azonban 
sem ezen adónemek eredményeit, sem a háborúnak, kivált 
ha az még 1849-ben is folyna, költségeit egyelőre pontosan 
kiszámitani nem lehet, az egész 61 milliónyi hiány fedezé- 
sére hitelt kért a pénzügyminiszter. Valószinű lévén pedig, 
hogy a törvényhozás e hitelt kamatlan pénzjegyek kibocsá- 
tásában szavazandja meg: e pénzjegyekre nézve következő 
pontokat kivánt törvényül elfogadtatni: 1. Azoknak teljes, 
névszerinti értékét az állam minden jelenlegi s jövendőbeli 

közjövedelmeivel biztosítja. 2. A pénzjegyek minden köz- 
pénztárakban, névszerinti értékökben, ezüst pénz gyanánt 
fogadtatnak el. 3. E kamatlan pénzjegyek, 1852-ki évtől 
kezdve, minden évben legalább három millió erejéig el fog- 
nak törlesztetni; kivéve, ha azoknak forgalomban mara- 
dását a törvényhozás jótékonynak, a közjóllétre kivána- 
tosnak találná; mely esetben aztán érczalap volna alko- 
tandó. 

A dolog természete szerint legelébb a budget s adó- 
törvény volt volna ugyan tárgyalandó, és csak azután kell 
vala a sornak a hiány fedezését illető törvényjavaslatra 
kerűlni. De Kossuth ezt több oknál fogva legelül s a bud- 
gettől s adótól különválva kivánta a ház által tárgyaltatni. 
Ezen okok egyike abban állott, hogy előre is látni való 
volt, mikép a budget s új adórendszer tárgyalása, mely 
alkalommal eddigelé még meg nem vitatott több új eszme 
kerűlende szőnyegre, hosszabb ideig fog tartani. A köz- 
szükségletek pedig a budai főpénztárnál havonként már is 
két s fél milliónyi kiadásokat igényeltek, miket az üres 
kincstár nem fedezhetett; e költségek pedig az új hadak 
szervezése által még tetemesen megszaporodtak. Nehogy 
tehát a honvédelemben hátramaradás történjék, mennél 
elébb nagy pénzerőre volt a kormánynak szüksége. De 
ezen kivül még titkosabb okok sem hiányzának. KKormá- 
nyunk az országgyűlést a veszélyeknek közepette, melyek 
a haza egén már tornyosodának, eloszlatni nem tartá taná- 
csosnak. Már pedig, miként a fentebb közlött királyi le- 
iratból értők, a reactio mennél elébb szabadulni kivánt az 
országgyűléstől; mi végett annak befejezését sept. 17-re 
már ki is tűzte. Nehogy tehát a reactio ebben cezélt ér- 
hessen, a budget tárgyalását, melynek befejezte, előtt az 
országgyűlést a törvény kikötése szerint bezárni nem lehe- 
tett, mennél későbbre kivánta kormányunk halasztani. 

Ezen okok sokkal erősebbek voltak, mintsem hogy 
nagyobb ellenzésre talált volna a anntís indítványa. És 


1848. Aug. 

1848. Aug. . így lőn, az hogy augusztus 26-kai ülésben mind az újoncz- 
állítást, mind a hitelnyitást s a kamatlan pénzjegyeket 
illető törvényjavaslat egyértelemmel elfogadtatott. Három 
nap múlva a felsőház is kimondta hozzájárulását. 

A. megalkotott törvények, hogy azokra a királyi sanctio 
is megnyeressék, azonnal Bécsbe vitettek. Mielőtt azonban 
erről szólanánk, ideje elbeszélnünk azon eseményeket, me- 
lyek időközben Horvátországban s a szerbektől lakott déli 
részeken történtek. 


NEGYEDIK FEJEZET. 


A horvát pártütés és a szerb lázadás aug. végéig. 


Mialatt az országgyülés e munkálatokkal foglalkodék, 
a haza körülményei mind aggasztóbbakká váltak; a veszély, 


melyet a reactio ellene alattomban előkészített, lépésről lé-. 


pésre közeledett. 

Jellasics, Bécsből hazatérvén, augusztus 6-kán egy nyi- 
latkozványt bocsátott a horvát néphez, melyben miután el- 
mondta, hogy találkozása a magyar miniszterekkel János fő- 
herczeg előtt czélra nem vezetett, pártjának ingerűltségét 
a magyarok ellen élesztendő, politikai vértanúként mutatta 
be magát nemzetének. ,Sem személyes veszély, úgymond, 
sem azon mély sérelem és megalázás, mely a junius 10-kei 
nyilvánosan még vissza nem vont manifestumból reá háram- 
lik, nem gátolhatja őt abban, hogy szeretett honfitársáinak, 
úgy Horvát-, Tót- és Dalmátországban, mint a szerb vajda- 
ságban békéjét és szabadságát megőrizze." 

Ámbár ő Bécsben Batthyáni elnökminiszternek "azt 
igérte volt hogy, ha a magyar tábor a Drávától távozik, 
seregeit ő is szétoszlatandja: mindazáltal, be sem várva a 
drávai magyar had mozdulatát,. mihelyt Zágrábba vissza- 
tért, a legnagyobb erélylyel s buzgalommal szaporitá és 
szervezé Varasd körüli táborát. Az ottocsányi ezred egy 
zászlóalja augusztus 9-kén Zágrábba érkezvén, ahhoz a 
szemle alkalmával következő szavakat intéze: , Barátim, 
nem sokára a Dráva mellett leendünk, s tizennégy nap 


1848. Aug. 


Jellasics elő- 
készületei a 
betőrésre. 

1848. dug. múlva, mint győztesek fogtok visszatérni, hogy aztán bé- 
kében és szabadságban boldogúl éljetek."  Meghittebbjei 
előtt pedig oly módon nyilatkozott, hogy csak vagy tíz 
napig várja, mit határozand a pesti gyülés azon feltéte- 
lekre, melyeket a kibékülés alapjául Bécsben Batthyáninak 
elejébe terjesztett. j 

És valóban, minden oda mutatott, hogy a betörést — me- 
lyet egyébiránt a horvát nép , békéje és szabadsága" semmi 
tekintetben sem igényelt, — nem szándékozik sokára halasz- 
tani. Míg egy részről a hon lévő határőri zászlóaljakat ga 
szerezsánokat Varasd körül összegyűjté; más részről Ra- 
deczkyt hírnök által sürgeté, sietne az Olaszországban létező 
határőri zászlóaljakat visszaküldeni. E haza indított zászló- 
aljak számát maga a bécsi hivatalos hírlap huszonnégyre 
számította. E rendes katonaságon felül, melynek száma, az 
Olaszországból hazatértekkel harminczhat zászlóaljra emel- 
kedett, a lakosokból számos nemzetőri zászlóaljakat alakított 
s kötelezett tábori szolgálatra, még halálos büntetéssel is 
fenyegetvén a vonakodókat. A Károlyvártt s más hadi pa- 
rancsnokságok székhelyein létező ágyukat s egyéb hadszere- 
ket Zágrábba és Varasdra vitette; az ágyuk és társzekerek 
előfogatára lovakat szedetett, pénz helyett egy évre szóló 
hat százalékos kötelezvényeket adatván azok birtokosainak. 
Mivel lovasság Horvátországban nem létezett, a püspökség 
nemeseit, a régi banderialistákat, vagy a jobb módú, lovakkal 
biró parasztokat ültette fel. A sereg élelmezésére szükséges 
gabona beszerzése végett, az országban létező gabona mennyi- 
ségét összeíratta s a földesuraknak kötelességökké szabta, 
hogy a jószágaik határában összeírt gabonából a kivetett 
mennyiséget, szabott áron, magok szedjék be s adják át a 
hatóságoknak. A napi költségek fedezésére Bécsből is vett 
ugyan több ízben pénzt; de e mellett adókat is szedetett. 
Azok, kik a mult időből alkotmányos magyar érzelműeknek 
ismertettek, ezen önkényes adók által nemcsak súlyosabban 
terheltettek, de csaknem egészen kifosztattak. 

" A zsarnokságot és anarchiát, mely Jellasícs e hadkészü- 
letei alatt a tartományban nralkodék, egy szemtanú követke- 
zőleg ábrázolja: , A kivándorlók száma naponként növekedik. 


Eleinte csak a magyar rokonszenvű horvátok vonultak ki; ké- 


sőbb a nyugalmazott tisztek s hivatalnokok; most már any- 
nyira ment a dolog, hogy a neutralisok, sőt az ugynevezett 
hazafiak közől is sokan odahagyják Horvátországot. Így 
ÖOsegovics Metel! is családostul Pettauba költözött. Ezen ki- 
vándorlások még nagyobb aggodalommal töltik el a hátra- 
maradtakat. Ehhez járul a beszállásolások nyomasztó terhe s 
a mindenfelé kémlődő veresköpenyesek serege. De a mi leg- 
főbb, a jobb módú lakosok félnek az illyrek fanatizmusától, 
kik már minden hivatalokat kezökben tartanak, s így a katonai 
erővel ís rendelkezhetnek." Elbeszélvén aztán, miként fogatta 
el Bogletics, báni biztos, szerezsánok által, Fabriczy hiva- 
talnok nejét és leányát, mivel magántársaságban azt merték 
mondani, hogy István nádor magasabb rangú, mint a bán, 
, Így folytatja leírását: , Ily ijesztő manoeverek által a béke- 
szerető polgárt könnyű áldozatokra birni. A harczosok száma 
szaporodik; pénz is foly be. A ki önként nem adakozik, azt 
a bizottmány az illyr szeszély kulcsa szerint róvja meg. Így 
például, egy nem az ő pártjokhoz tartozó nemes, ki össze- 
vont háztartása mellett némi tőkepénzzel bir, több ezernyi 
forint fizetésére kényszeríttetett ; ellenben az illyrekkel sym- 
pathizáló nagyobb birtokúak is fél annyi, vagy még kevesebb 
adóval terheltetnek. . .. Az országnak most nincsenek törvé- 
nyei; de van dictatorsága, és ez is több kezekben letéve. Bi- 


rákká oly emberek neveztettek ki, a kik egykor magok is . 


gyilkolásról stb. vádoltattak. A harminczadi hivatalnokok, 
kik esküjökhöz hívek maradtak, hivatalaikból elmozdíttattak ; 
többeket szerezsánok tartanak fogva, míg a, kötelességök sze- 
rint, Magyarországba szállított pénzeket saját erszényökből 
meg nem térítik , . . . A sok apró zsarnok közt azonban legfőbb 
személy b. Neustüdter tábornok Varasdon, ki minduntalan 
avval fenyegetődzik, hogy tizenkét ezer emberével Budára 

megyen, Pestet halomra lövöldözi, a magyar minisztereket 
lenyakaztatja. Ezen úr a békeszerető varasdiakat, hazafiúi 
érzelem hiányának ürügye alatt, a vörös köpenyesek által 
mindenökből kifosztatja . . .. Nem régiben Kukuljevics szolga- 
biró a töpliezieknek hivatalosan tudtokra adá a zágrábi gyü- 
lés azon határzatát, minél fogva a közönségnek bormérés 
engedtetik. Ez ellen mindazáltal a papság óvást tett, s a 
parasztoktól visszafoglalá kiváltsága használatát. A történ- 
teken elbámult parasztság, borai elkobzása után, még a per- 
költségekben is elmarasztaltatott, s azon felül meg is botoz- 
tatott; a nagyon öregeknek vesszővel idézteték emlékezetökbe 
hajdani gyermekségök .... Itt nem az a jelszó: legyen igaz- 
ság vagy veszszen a világ; hanem az: hogy a czél szentesíti 
az eszközöket, s a ki nincs velem, az ellenem van" stb. 

Az igazságot Jellasics személyesen is ily módon szolgál- 
tatta ki. Augusztus hónap folytában tett körutja alatt, hogy 
a népet fegyverfogásra, feltüzelje, több helytt azt igérte, hogy 
hadi szolgálataik díjául a földesurak javait osztandja fel:köz- : 
tök. Így lőn egyebek közt Miholáczon, Verőcze megyében, 
hol b. Prandau jószágát valóban le is foglaltatta. Ilyeseket 
azonban kivált a magyar határszélek szomszédságában szo- 
kott tenni, högy a Baranya, Somogy és Zala megyei parasz- 
tok közt híre terjedjen, s ha majd betör, részökről ellen- 
állást ne szenvedjen. És valóban, Baranya megyében a nem- 
magyar ajkú nép már kezdé is fenhangon beszélni, hogy nem 
sokára majd jobb dolga leend Jellasics alatt. Ily s hasonló 
tetteket, minőkkel utóbb még gyakrabban találkozandunk, 
nem szégyenlett elkövetni ő, ki szózataiban az igaz ügyet, 
szabadságot, Európa népeinek sympathiáját emlegette; kia 
nemzetőrök felavatási esküformájába egyebek közt e szava- 
kat is beigtatta: ,a rendnek helyreálliításáért, minden vagyon 
és utólsó csepp vér feláldozásával." 

A béke- és rendszerető horvátok, ily zsarlások- s foszto- 
gatásoknak lévén kitéve mindenfelől, augusztus végén egy kül- 
döttséget intéztek Bécsbe, bepanaszolni sanyarú állapotjokat, 

s védelmet kérni a fejedelemtől a státushatalommal rend- 
szeresen űzött zsarnokság ellen. A küldöttség nemcsak a 
királynál, hanem Ferencz-Károly főherczegnél is előadta pa- 
naszait s kérelmeit; de olyféle általános szólásformákon 


kivül, hogy az ügy nem sokára jobb fordulatot veend, nem 


nyert semmi vigasztalást. 

Jellasicsnak nagy buzgalommal folytatott hadi készü- 
letei Magyarországban annál méltóbb aggodalmat ébreszté- 
nek, mivel kormányunk, miként Batthyáninak Szalayhoz 
Frankfurtba intézett s fentebb közlött leveléből olvastuk, 
hiteles tudósításokat vőn, hogy Olaszországból valóban 
huszonnégy határőri zászlóalj indíttatott vissza Horvátország- 
ba, Jellasics parancsai alá. E tény kételkedni nem hagyott, 
hogy mihelyt e zászlóaljak megérkeznek, Jellasics azonnal 
végrehajtandja a betörése iránt többször ismételt fenyegetéseit. 

Növeszté az aggodalmakat az, hogy kormányunk a 
mindinkább elmérgesűlő szerb lázadás ellen kényteleníttetvén 
fordítani legjobb hadi erejét, a Drávánál képtelen volt elég- 
séges rendes katonaságot összegyűjteni. Az őrvonalt képző 
felkelt nép mellett itt csak a Waza- és Ernő-sorezredek egy- 
egy zászlóaljai, két honvéd zászlóalj s két huszárezred, 16 
ágyuval táborozott Ottinger tábornok vezérlete alatt. De az 
erő csekélységénél még nagyobb baj volt, hogy a vezér hűsé- 
gében sem lehetett bízni. Ottinger inkább csak régi huszár 
bajtársának, Csányi László kormánybiztosnak rábeszélései, 
mint hazafiúi lelkesedés által indítva, vévén át a sereg vezér- 
letét, rendes zászlóaljait Nagy-Kanizsánál pontositá össze, 
mint a nem sokára elárult indulatából gyanítani lehet, in- 
kább azért, hogy azokat a bán kezébe játsza, mintsem velök 
a hazát megvédje. Ő hamar titkos érintkezésbe lépett Jella- 
sicscsal; sőt Varasdon személyesen is felkereste őt, Bécs- 
ben járta előtt, természetesen a békés kiegyenlítés megkisér- 
tésének ürügye alatt. Miről értekezett ott Jellasícscsal, Neu- 
stüdterrel s egyéb régi ismerőseivel, nem tudjuk; annyi bizo- 
nyos, hogy a tiszteletére készített lakoma alatt felmelegedve, 

a császári kir. sereg egységéért is emelt s üritett poharat. 
A bán teljesen megérté e pohárköszöntés horderejét, s öröm- 
mel telt szíve kicsordultában felkiálta: , Ottinger meg van 
nyerve, ő a mienk!" E jelenet után, melynek híre hamar 
elhatott a fővárosba, Ottinger nem maradhatott tovább a 
sereg élén. Elmozdíttatását lemondással előzte meg, mit 
betegséggel indokolt. Utóbb, Windisehgrütz betörésekor, 
mint egy lovas dandár parancsnoka, harczolt a haza ellen. 
Helyét a drávai sereg élén kormányunk ideiglen Melczer 
ezredessel, majd gr. Teleki Ádám tábornokkal töltötte be. 

De mindenek felett legnagyobb aggodalmat ébresztett 
kormányunkban az hogy, több kétségtelen tények tanúbizony- 
sága szerint, az osztrák miniszterium Jellasicscsal már min- 
den leplezés nélkül egy kézre dolgozott; különösen Latour 
hadügyminiszter neki időről időre pénzt és lőszereket szál- 
líttatott; egyebek közt Grützből a szükséges tüzérekkel 


együtt tizenhat ágyut adott rendelkezése alá; a magyar 


kormánytól Fiumébe küldött magyar granátosokat Olaszor- 
szágba parancsolta; minek következtében a védetlen kikötő 
város a horvátok által elfoglaltatott, gróf Erdődy János 
kormányzó, a kormányszékkel együtt felfüggesztetett stb. 

Sőt, már nemcsak a bánt, hanem a fellázadt ráczokat 
is nyilván segélyezé a függetlenség megbuktatására a reactio- 
val szövetkezett bécsi miniszterium. A szerbek épen azóta 
léptek fel merészebben s kezdték meg a polgári háborút min- 
denütt, hol tömegesebben laktak, mióta az Innsbruckban járt 
küldöttség visszatért. E körülmény kétségtelenné teszi, hogy 
Rajasics patriarcha határozottabb utasításokat hozott magá- 
val. A nép között már visszatérte előtt oly hírek terjesztettek, 
hogy maga a császár is ösztönözte volna a patriarchát a ma- 
gyarok elleni háború erélyesebb folytatására. Ez, mint tud- 
juk, valótlan volt ugyan; de alkalmas indok a szerbek fel- 
tüzelésére. A. vezéreknek elég volt tudniok, hogy az udvari 
párttól s a bécsi miniszteriumtól pártoltatnak, s a patriarchát, 
ki őket erről biztosítá, Suplikácz választott vajda megérkez- 

téig az odbor egy gyülésében haladék nélkül a nemzet 
ideiglenes kormányzójává (Upravitelj narodna) választották. 
Rajasics az igazgatást átvévén, annak külön ágait az odbor 
tagjai közt osztotta fel. Majd a táborokban is személyesen 
megjelent, s izgató beszédei által az összegyűlt fegyveres 
csapatokban is új lelkesedést ébresztett. Biztositásaira, hogy 
a nemzeti mozgalom az udvar s a bécsi kormány által is 
gyámolíttatik, a felkelők soraiban azontúl ama határőri 
tisztek is szolgálatot vállalának, kik eddig készebbek voltak 
rangjokról lemondani, mint a lázadásban részt venni. A pa- 
triarcha Jellasicstól és Szerbországból pénzt, élelmi s öreg 
lőszereket és gyakorlott tüzéreket is szerzett. Szóval min- 
denről gondoskodott a lázadás tüzének élénkebb felszítására. 

De a felkelt nép bizodalmának szilárditására talán mind 
ezeknél hatalmasabb indok volt az, hogy egy új elemmel, a 
törökországi szerviánusokkal, menten gyarapodni látták ere- 
jüket. Említők, hogy a karloviczi főodbor sürgetéseire, Szerb- 
ország kormánya is mind hajlandóbb lett támogatni a ma- 
gyarországi felkelt szerbeket. Garasanin miniszter ezt annál 
bátrabban tehette, mivel eleve is biztosítva volt, hogy ezen 
ellenségeskedés által nemcsak összeütközésbe nem jő az osz- 
trák császári kormánynyal, sőt annak még kedves dolgot 
is teszen. Mayerhoffer, a Belgrádban székelő osztrák con- 
sul, kétségkivül a kormányától vett utasítás szerint, maga 
volt e dolognak legbuzgóbb előmozdítója. Karagyorgyevics 
Sándor, Szerbország fejedelme tehát, ki e befolyások mellett 
tapasztalá, mily népszerű lett tartományában a magyaror- 
szági szerbek segélyezésének eszméje, bár maga minden 
egyenes beavatkozástól tartózkodott, egyátaljában nem el- 
lenzé, hogy minisztere, Garasanin, Petrovics kormánytaná- 
csossal szövetkezve, a népet izgassa, s alattvalói közől ezren- 
ként szálljanak át a Dunán felkelt rokonaik segedelmére. 

A magyar kormány, mihelyt e betörésekről értesült, 
azok ellen mindjárt óvást tétetett a török hatóságoknál: Sán- 
dor fejedelemtől pedig a belgrádi franczia consul közbenjárása 

által sürgetve követelé, őrzené meg szigorún, mire állásánál 
fogva státusjogilag köteleztetik, a közönyösséget, s tiltaná meg 
alattvalóinak a fegyveres átjövetelt Magyarországba. Az igé- 
retek sem a török hatóság, sem a fejedelem" részéről nem 
hiányzának. A porta nem is késett megintetni a fejedelmet, 
tartaná fenn a néutralitást. De Mayerhoftfer, osztrák consul, 
izgatása minden sikerétől megfosztá a magyar kormány fellé- 
pését. Sándor fejedelemnél ezen kivül még személyes érdekek 
is keveredtek a dologba, Mayerhoffer ösztönzéseinél is sokkal 
hatékonyabbak. Obrenovics Mihály herczeg, ki Sándor által 
1842-ben fejedelmi székéből elűzetvén, jobbára Bécsben la- 
kott, a forradalmas időt fejedelemségének visszaszerzésére 
felhasználni óhajtván, pártja által titkon izgatni kezd vala 
Szerviában. Juniusban pedig Bácskában személyesen is meg- 
jelenvén, nemcsak helyeselte a felkelést; hanem segélyt is 
igért a felkelőknek, ha fejedelemségét visszanyernie sikerűlne : 
működnének tehát vele közre, hogy Sándor Belgrádból el- 
űzessék. Gondoskodék egyszersmind arról is, hogy ezen igé- 
rete Szerviában, hol a magyarországi rokonok felkelése mind- 
inkább nemzeti ügynek tekinteték, köztudomásra jusson. Az 
Obrenovics-párt emberei ezóta a magyarországi szerb lázadás 
támogatása által saját főnökük ügyét vélték előmozdítani. Ők 
a vajdaságot Szerviával egyesíteni s fűggetlen szerb állammá 
óhajták emelni Obrenovics Mihály uralkodása alatt; mit csak 
a magyarországi lázadás és belső forradalom diadalmától re- 
mélhetének. E végett minden lehetőt elkövettek, hogy hono- 
saik a lázadást segélyezzék, kivált midőn észrevették, hogy 
Sándor fejedelem, státusjogi tekintetekből még ingadozik, s 
hacsak színre is, közönyösnek mutatja magát. 

E fondorlatok azonban nem maradtak titokban Sándor 
fejedelem előtt. Ő tehát, látván, hogy a mágyarországi szerb 
lázadás támogatása mindinkább oly népszerűvé lesz alattvalói 
közt, hogy annak pártolása nélkül maga is alig tarthatná 
meg fejedelmi székét, menten hajlandóbb lett Rajasics és a 
karlóczai főodbor kérelmeinek teljesítésére. Mivel azonban a 

magyar kormány újabban is komolyan sürgeté a neutralitás 
fentartását, mit a franczia consul buzgón támogatott: Gara- 
sanin tanácsa szerint, julius 11-kén Kragujeváczon, egy nagy 
nemzeti gyülést tartott, melynek czélja volt, Szerviának 
magatartása fölött a magyarországi felkelés irányában népe 
szinével tanácskozni; egyszersmind pedig az Obrenovics-párt 
titkos fondorlatait meghiúsitani. A gyülés abban állapodék 
meg, hogy nyilvánosan megtagadandó, titkon mindazáltal 
lehetőleg elősegítendő a magyarországi szerb felkelés. E vég- 
zés értelmében, a porta intésére, a franczia consul figyelmez- 
tetéseire, s a magyar kormány ismételt sürgetéseire adassék 
oly válasz, hogy Szervia szigorún megőrzendi a neútralitást ; 
a karlóczai odbornak hivatalosan irassék meg, hogy a szerb 
kormány a maga kényes állásánál fogva. nem segítheti a fel- 
kelést; sőt a magyar kormány teljes megnyugtatására, Bel- 
grádban s a határszéleken a népnek nyilvános szózatokban 
színleg szigorún tiltassék meg a magyar szerbek segélyezése. 
Titkon azonban a kormány tegyen meg mindent, mit a közö- 
nyösség e színleges fentartása mellett a karlóczai odbor kérel- 
meinek s a szervián nép segélyezési kivánatainak teljesítésére 
tehet. E végett Karlóczára s a szerbek táboraiba küldesse- 
nek biztosok; s egy tekintélyesebb szervián, mint önkéntes 
álljon az átszállandó csapatok élére. 

Sándor fejedelem s minisztere, Garasanin, e nemzeti ha- 
tározatok által fedve, ezóta saját biztosaik által rendeztették 
a tartomány belsejében a felkelők segélyére menendő önkén- 
tesek toborzását, s a fölfegyverzetteket magok szállíttatták át 
a Szerémségbe s a pancsovai határezred vidékébe. A vezér- 
letet Petrovics István, a szobet, azaz, a kormánytanács tagja, 
ki születése helyéről Knicsaninnak neveztetett, vállalta ma- 
gára. Nehogy pedig ez által a kormánynak a. felkelésben való 
egyenes részvéte elárultassék, Knicsanin tanácsosi rangjáról 
lemondott s kormánya megegyeztével ezredesi czímet vett föl. 
Ő az uralkodó fejedelem hive lévén, Sándor az ő vezérségé- 
ben arra nézve is elégséges kezességet bírt, hogy a szervián 

csapatok nem tognak vetélytársának Obrenovics Mihálynak 
támogatására használtatni. A szerviánok ezóta, bár ravasz 
kormányuk színre tilalmazá, oly sűrűn csoportosultak Knicsa- 
ninnak e bánságban felütött zászlai alá, hogy a különféle tá- 
borokban harczoló önkéntes szerb alattvalók száma gyakran 
a tizenkét ezret is meghaladta. Az elébb rendezetlen csapa- 
taik, melyek eddigelé egyedül a szerb vajdaságért vívtak, 
Mayerhoffer consul s a Bécscsel összeköttetésben lévő katonai 
hatóságok befolyása alatt lassanként szintúgy osztrák segéd- 
hadakká s a reactio eszközeivé lettek, mint a hónunkbeli fel- 
kelt szerbek. És hadseregünknek elég alkalma volt tapasz- 
talni, hogy e, jobbára szálas, vad tekintetű szerviánok, egész 
a vakmerőségig menő bátorságukra, vitézségökre és kitartá- 
sukra nézve a felkelés minden egyéb elemeit, még a határőri 
rendes katonaságot is túlhaladták, s a felkelők hadainak 
minden csatákban magkövét alkották. 

E segélyhadak érkezése s a patriarchának említett erély- 
kifejtése a felkelők számát oly annyira megszaporította, hogy 
egy-egy táborukban már tíz-tizenkét ezer fegyveres várta a 
parancsot a támadó munkálatokra. És e parancs nem sokáig 
késett. Julius második tizedétől kezdve az egész őrvonal hosz- 
szában egymást érték a különböző pontokon támadásaik. Ezek 
közől a verseczi, az écskai, a futaki, a földvári s végre a szent- 
tamási harczok részletesb elbeszélést igényelnek. 

A verseczi magyar tábor, mely a lázadás terjedésének a 
megyékbe gátot vetett, rég szálka volt a felkelők szemében. 
Mindenek előtt tehát ez ellen intézték támadásukat. Reményö- 
ket a siker tekintetében nemcsak arra alapíthatták, hogy 
számuk az ott tanyázó magyar hadnál jóval nagyobb, hanem 
arra is, hogy a városi számos szerb lakosság segélyére is 
számolhattak. A szerb lakosság egyetértéséről a felkelőkkel, 
ha annak egyéb bizonyítványai hiányzottak volna is, már 
csak azon egy esemény sem engedett kételkedni, hogy ők, 
kik elébb a törvény értelmében felhíva, makacsul vonakodá- 
nak nemzetőrökké esküdni, most Kumanovics Sándor, egykori 

megyei szolgabiró vezérlete alatt, majdnem két ezren köve- 
telték nemzetőrökké felvétetésöket. Ebben a szemes német 
polgárság józanul meg nem egyezhetett, kivált mióta a fel- 
kelők és szerviánok nagyobb számmal kezdtek barangolni a 
vidéken. Julius elején a városhoz közel fekvő Vlajkovecz 
helységet éjnek idején megrohanván, az uradalmi épületeket 
kirabolták, a helység öreg jegyzőjét félholtra verték s magok- 
kal hurczolták. Még nagyobb károkat tettek Paulis községben, 
hol egy velök nem tartó határőrcsapat tanyázott. Azt várat- 
lanul meglepvén, többeket megsebesítettek, hetet, ezek közt 
Andreovics kapitányt megölték s fejét karóra tűzve diadaljelül 
hordozták fel s alá a helységben. A szerb lakosság fegyverfo- 
gásra alkalmas része a vidék mind ezen, mind többi helysé- 
geiből lassanként egészen átköltözött a felkelőkhöz. 

Ezen előzmények után jul. 11-kén két csapatra oszolva 
harczrendben közeledtek Versecz felé. Az egyik csapatot, 
mely két ezernél több végvidékiből állott, Koics, volt főhad- 
nagy, most őrnagy —, a másikat, melyben mintegy ötszáz 
szervián számláltatott, Jadics szervián vezérelte. A. sereget 
Sztanimirovics, a főodbor biztosa kisérte. A magyar tábor ve- 
zére, Blomberg ezredes, mozgalmaikról értesűlvén, a helybeli 
nemzetőrséget, a szerb lakosság fékentartása végett, a városban 
hagyván, négy század lovassággal, ugyanannyi gyalogsággal, 
a.táborban létező temesvári s egyéb nemzetőrökkel, és az aradi 
nemzetőrség derék tüzérei által kezelt két ágyúval elejökbe 
indult. Rövid ágyuzás után egy oldalról a huszárok, másról a 
dzsidások oly sükeresen rohanták meg az ellenséget, hogy 
sorainak megzavarodta után a közel fekvő, magas kukoriczás- 
ban keresett menedéket. De a gyalogságtól s a lippai és szént- 
andrási nemzetőröktől ott is felkerestetvén, rendetlen fatásnak 
eredt. A győzedelem teljes volt. Részünkről csak heten estek 
el; az ellenség hivatalos összeirás szerint háromszáz hármat 
hagyott halva a csatamezőn; százhatvankilenczen fogságba 
estek. A halottak közt volt a szerviánok vezére is; Koics és 
Sztanimirovics pedig a foglyok között. fr RÖRRBNK ezen 

kivül még öt zászlót, négy ágyut s két lőszertárszekeret vesz- 
tett. Az elfogott két szerb vezér a temesvári vésztörvényszék 
által, mint hazaáruló, halálra itéltetvén, jul. 19-kén kivégezte- 
tett; a többi foglyok, kik közt 120 szervián, Temesváron, 
Aradon, Csanád és Békés megye börtöneiben zárattak el. 

A győzedelemnek nagy volt a hatása. A bánsági megyék- 
ben, kivált Versecz táján a lázadási szándok jelei mintegy va- 
rázsütésre eltűntek. Kik elébb viseletök áital magok ellen leg- 
több gyanút ébresztettek volt, most legbuzgóbbaknak szinlék 
magokat a győzedelem fölötti öröm nyilvánitásában. A vég- 
vidéken a magyarok iránt rokonszenvvel viseltető községek 
egymásután lerázták magokról a lázadóknak rájok erőszakolt 
igáját s fennen kiáltozák, vonulna be a magyar sereg a vég- 
vidékbe, hogy ők is hozzácsatlakozván, a lázadást ott végkép 
elnyomhassák. Fehértemplom derék polgársága is erre sür- 
geté Blomberget, igérvén, hogy egész nemzetőrségét egyesi- 
tendi seregével. És valóban e lépéstől annál jobb siker vala 
várható, mivel a felkeléssel tartó szerb községek is megrémül- 
tek, s azon határőri századdal egyetemben, mely elébb Drey- 
han alkudozása következtében Fehértemplomból kivonult s 
a felkelőkhöz csatlakozott vala, letették a fegyvert. 

De Blomberget, ki egyébiránt magát a csata vezényleté- 
ben dicséretesen viselte, a végvidék megtámadására sokáig 
nem lehetett reábirni. Az elfogott Sztanimirovics vallomásai, 
melyekből a rácz lázadás összefüggése a reactio terveivel tel- 
jesen napvilágra jött, — e vallomások ütöttek-e szeget a fejé- 
ben? vagy már maga. is vett némi intést a reactio vezetőitől ? 
— bizonytalan. De nehány nap múlva, midőn a magyar tábor 
a Máriássy-féle ezred egy zászlóaljával és a Zsivkovics-ezred 
négy századával szaporodott, Blomberg, vonakodását hadere- 
jének csekélységével, mint eddig tevé, tovább nem indokol- 
hatván, a sürgetéseknek engedve, végre megindult a végvi- 
dékbe. De már e hadjárata is, melynek más eredménye nem 
lett mint, hogy néhány veszélyes izgató elfogatott, s a határ- 
őrvonal a Duna mentében némi részben helyreállíttatott, 

olynemű vala, hogy egyátaljában nem nagyobbíthatá benne 
a bizodalmat. A jobb szellemű magyar katonaságot gróf 
Eszterházy Sándor őrnagy vezénylete alatt Verseczen hagyta, 
s csak a harczban kevesbbé érdekelt idegen, lengyel dzsidá- 
sokat s a Zsivkovics-féle négy századot vitte magával. To- 
vábbá, sem a fehértemplomi, sem a táborban létező s hozzá 
csatlakozni kivánó más nemzetőrség ajánlkozását nem fo- 
gadta el; sem Asbóth őrnagyot. nem engedte nemzetőreivel 
bevonúlni a végvidékbe. E, még csak gyanús, magaviselete, 
mint látandjuk, nem sokára nyilvános árulással végződött. 

Mi jó eredményei lehettek volna pedig egy ily hadjárat- 
nak, ha azt jó akarattal s a rendelkezése alatt létező egész 
tetemes erővel hajtja végre, kitetszik abbólis, hogy a ver- 
seczi csata kimenetele az egész bánságban félelmet s rette- 
gést terjesztett a felkelők között. Még a Versecztől távol 
eső Pancsován is oly nagy lőn a lehangoltság, hogy Raja- 
sics a kedélyek felbátorítása végett szükségesnek találta 
személyesen a hely szinére rándulnia. Bemenetét a városba, 
hogy lakóira nagyobb hatást gyakoroljon, Lukszetics tábor- 
nok kiséretében s oldalán kardot viselve, nagy pompával 
tartá. A templomban egy heves beszédet mondott a kedé- 
lyek felbátoritására, melyben egyebek közt kijelenté, hogy 
csak ezután fog még javában kezdődni a háború. 

A. patriarcha e nyilatkozata teljesen megegyezett a való- 
sággal. Mi alatt ő Pancsován időzék, a felkelők több ponton, 
név szerint Écskán, Futakon, Török-Becsén, Földváron, majd- 
nem egyszerre intéztek támadást a széthelyezett magyar had- 
erő ellen. A perlaszi tábor, a patriarcha Innsbruckból haza- 
térte után annyira megnövekedett, hogy a szerb fővezér, 
Sztratimirovics, elég erősnek érzé magát a magyarok becs- 
kereki táborának megtámadására. Történt ez julius 15-kén, 
ugyanaz napon, midőn Rajasics Pancsovára megérkezett. A 
magyar tábor előőrsei Écskán, a Böge folyam hidjánál voltak 
felállítva, mely pont kulcsul szolgált Becskerek s a kikindai ke- 


rület felé. Ezt támadá meg tehát a szerb vezér, hogy, mint 
247 


1848. Julius. 


Az écskai 
harcz. 


1848. Julius, 


főldvári 
csat: 
17-kén. 


372 Második könyv. A szerb és horvát lázadás kezdete. 


mondá, a magyar őrvonalt itt áttörvén, Becskereket megvegye 
s a kikindai testvéreknek kezet nyujtson. Sztratimirovics 
mintegy nyolez ezer emberrel és huszonkét ágyúval indult 
ki a perlaszi táborból, a győzedelem annál nagyobb reményé- 
vel, mivel a magyar táborban létező rendes katonaság nagy 
része e napokban más felé működék, s Becskerek védelme job- 
bára csak a békési és pécskai nemzetőrségre volt bízva. Ez 
okból a, tábor vezére, Kiss Ernő ezredes, csak öt század gya- 
logsággal, két század lovassággal és négy ágyúvalsietettanagy 
fontosságú helyzet védelmére. Hogy e csekély haderő az 
annyiszorta számosabb ellenségnek sikeresen ellentállhatott, 
azt nemcsak feltartóztatta, hanem hat órai harcz után vissza- 
fordulásra is kényszerítette, leginkább a kedvező helyzetnek, a 
magyartüzérek túlnyomó felsőbbségének s Kiss ezredes minden 
veszélylyel daczoló, rettenthetlen bátorságának, mely kisded 
csapatjaerkölcsi erejét hatalmasan felfokozta, lehetett köszönni. 

Kiss Ernő, sajnosan tapasztalván, mennyire nőtt a ma- 
gyar hadak eddigi tétlensége miatt az ellenség ereje, nagy 
aggodalomba merűlve a vidék és haza sorsa felett, hadere- 
jének szaporitását sürgeté Vukovics királyi biztosnál. , Soha 
sem feledem el, úgymond egyebek közt, julius 15-két, a mikor 
8000 ember és 22 ágyú ellen két század lovassággal és öt 
század gyalogsággal harczoltam s teljes hat óráig megaka- 
dályoztam az ellenségnek Écskára betörését. Sikerűlt ugyan 
őt veszteségével visszavonulásra kényszerítenem: de hely- 
zetem veszélyteljes voltát is láttam azon alkalommal. Sze- 
gény bánság! Szegény haza! Ha Magyarország nem köt 
békét, veszve van. Mi tudunk is fogunk is egyes harczokat 
kivívni; de arra, hogy őket egészen legyőzzük, ágyúk kelle- 
nek és 40 ezernyi hadsereg stb." 

Két nappal az écskai harcz után a római sánczokból, 
Földvár és Ó-Becse ellen intéztek támadást a felkelők, mely 
alkalommal egyszersmind az Ó-Becsével szemközt a Tisza 
balpartján fekvő Török-Becse szerb lakossága is háborga. 
Valamint az écskai, úgy ezen megtámadásoknak is szembe- 

tünőleg az volt czélja, hogy a magyar fő had müködése, mely 
e napokban kezdé meg $Sz.-Tamás ostromát, megzavartassék. 
E végett jul. 17-kén a római sánczokban táborozó felkelők 
nagy erővel támadták meg Földvárt, hol az ó-becsei magyar 
tábor előőrsei tanyáztak. A kisded csapat egyes pontjairól 
visszavonult ugyan; a helységet mindazáltal vitézül megvédte, 
míg Ó-Becséről tetemesb segély érkezett, mely aztán az ellen- 
séget igen élénk és véres csata után visszaverte. Földvár, a 
visszavonuló ellenségtől fölgyujtatván, tűz martalékává lett. 
Részint e miatt, részint pedig mivel a római sánczok közt, 
melyek Földvártól csak egynegyed órányira feküdtek, hír 
szerint már tízezer gyalog felkelő s ezer szervián lovas tanyá- 
zott, nagyobb erőt pedig ellenök a magyar vezér most nem 
fordíthatott, az elpusztult helységből az előőrsök is vissza- 
huzattak, s Ó-Becse előtt, szabad ég alatt állíttattak fel. 

Egy nappal elébb még véresebb csata vívatott Futak- 
nál, hol mintegy ötszáz felkelő szállt át a Dunán. A helybeli 
őrség ellentállás nélkül huzódott vissza a nagyobb erő előtt; 
de a közel Újvidékről pár óra múlva segélyt kapván, oly 
sükerrel támadta meg a felkelőket, hogy azok holtak és 
sebesűltekben ötvennyolcz embert vesztvén, nyakrafőre siet- 
tek át a Dunán. Huszáraink még huszonöt foglyot hoztak 
vissza  közőlök Újvidékre. 

Mit Kiss Ernő idézett levelében irt, hogy számos ágyú 
s negyven ezernyi hadsereg kell már az oly nagyon megerő- 
södött felkelők legyőzésére, annak szükségét kormányunk is 
rég érezte; s az ezernyi bajok közt, melyekkel kivált az osz- 
trák szellemű fő hadi kormányok alattomos rosz indulata mel- 
lett folyton küzködnie kellett, minden lehetőt megtett egy na- 
gyobb haderő kiállítására. Junius végével valahára több, ré- 
szint új honvéd, részint régi zsoldos zászlóaljak indíttattak az 
alvidékre; midőn aztán, hogy azok összevágólag működjenek, 
egy fővezérről is kellett gondoskodni. Legtöbb bizodalmat 
ébresztett maga iránt Kiss Ernő ezredes, kit buzgó hazafiságán 
felül még személyes érdek, a Becskerek táján fekvő terjedel- 

mes birtokainak megvédése is ösztönzött a polgárháború gyors 
és szerencsés bevégzésére. A fő hadi kormányszékek akadé- 
koskodó, gyanús magaviselete következtében mindazáltal meg- 
győződött a miniszterium, hogy oly magosabb rangú tisztet 
kell kineveznie fővezérül, ki ne legyen kénytelen a rang- 
fokozatra oly sokat tartó hadi kormányszéktől venni utasi- 
tásait; hanem minden gátló kapcsolatoktól feloldva, s teljes 
hatalommal felruházva,  eselekvéseiben minden illetéktelen 
befolyástól független, csak a kormány iránti felelőssége által 
legyen korlátolva. 

De nem volt csekély feladat ily vezért találni a hazában. 
A. jobbak künn, Olaszországban, voltak alkalmazva; a még 
benn maradtak jobbára külföldiek valának; ama néhány ma- 
gyar főtiszt pedig, kik hazájoknak e veszélyes időben jó szol- 
gálatot tehettek volna, szívben, lélekben nem volt magyar s 
inkább Ausztriához, mint hazájához szított. , Negyven és több 
név állott a lajstromban, melyek közől választani hatalmam- 
ban állott, — mond hátrahagyott emlékirataiban Mészáros, 
hadügyminiszter, — hanem közöttök felette kevés, kinek haj- 
lama lett volna elébbi bizonyos állásából a bonyolódott ma- 
gyar térre lépni, úgy hogy többen, mint, például: Legedics, 
Vogel stb. még magyarságokat is megtagadták. Mások, mint 
gr. Gyulay, kit a magyar hadi parancsnoksággal megkinál- 
tam, . . . nem is feleltek; sőt emez még hazafiatlanul nyilat- 
kozott körében. . . Többen saját hazájok ellen szintoly kész- 
séggel s kedvvel küzdöttek, mintha külföldi ellenség . volt 
volna. Ilyenek voltak, például: Puchner, Vogel, Legedics, 
Burics, Benedek, gr. Pálffy János és kis öcscse, a nemtelen 
gondolkodású Móricz, Petricsevich Horváth, Barkó, a gyalá- 
zatos gr. Török és többen mások, kiknek neveit elfeledtem." 
, Grót Lamberg altábornagy, szerzője a második terra incog- 
nitának, — mond kissé alább ugyanazon emlékirataiban Mé- 
száros hadügyminiszter, ki midőn Olaszországból tárczája át- 
vételére sietvén, Pozsonyon keresztül utaztában őt megláto- 
gatta, — Lamberg Bécscsel, s a magas arisztokratiával üssze- 

kötve, az új mozgalmaknak ellenese s ha lehet, hátráltatója, 
az új alkotmánynak inkább ellensége, mint barátja volt; noha 
magán valóságában derék, becsületes ember s jó katona. Akár 
mint édesgettem, akár mint czírógattam, vagy okokkal ostro- 
moltam, megnyernem őt nem sikerűlt. Sőt még a legnagyobb 
ellenszenvvel nyilatkozott, úgy hogy ha nem gondolám békes- 
séges türéssel kiegyenlíteni birni a darabosságokat, talán ha- 
talmam súlyát is kell vala vele éreztetnem. Azonban, ama re- 
mény, hogy bonyolódásainkból kimotolálhatjuk magunkat, 
engesztelővé tett, idővel remélvén a közügynek megnyerni a 
vonakodókat." De e reménye mind Lambergre, mind a töb- 
biekre nézve meghiúsult. Miként másutt ugyanazon hadügy- 
miniszter mondja : , Lamberg grófot úgy szólván térdelve kér- 
tem : nem engedett. Gróf Gyulay Ferencz tábornok, Benedek 
ezredes — ki felért volna mind annyival, vagy nem akart, 
vagy beteges volt, azaz feleletre egy sem méltatott. Később 
pedig anyja, azaz hazája ellen fegyvert is fogott. Mások szinte 
nem akartak, vagy öregek voltak, mint Hrabovszky, Blagoe- 
vics, Gallbrun stb. S így b. Bechtold altábornagyot kértem 
fel, nem akarná-e átvenni a vezérséget ? Ezen úr szerette a jó 
víg életet, egyenesnek és jó tábornoknak mondták mint lovas 
vezért, a mennyiben az ilyest békeidőkben kivenni lehetett. 
Ez elfogadta." 

Bechtoldról a magyar közönség még kevesebbet tudott 
ugyan egyelőre mint a hadügyminiszter; mert neve eddigelé 
egészen ismeretlen volt a hazában, hol egy idő óta szállásolt : 
kineveztetése mindazáltal, idegen létére is, közmegelégedéssel 
fogadtatott. Abban, hogy nem magyar eredetű, hogy az or- 
szág alkotmányáról s jogairól fogalma sincs, hogy, mint tár- 
sainak nagyobb része, a régi rendes katonaságot nem örömest 
látandja összeolvadni az új, magyar rendszerű honvédsereg- 
gel, és hogy ezen okoknál fogva, ha különben az ügynek hí. 
ven szolgálna is, a seregben alig számolhat népszerűségre, — 
mind ebben akkor senki sem látott okot az ellenszenvre : 
annyira égetővé lett egy fővezér szükségének érzelme, ki füg- 

1848. Julius. petlenűl, összehatólag intézné működéseit. Midőn ő Kassáról, 
hol szállásolt, Pesten megjelent s magán körökben is kijelen- 
tette, hogy gyorsan s elhatározólag kiván munkálkodni : egyé- 
nisége felől általában kedvező vélemény terjedt el a hazában. 
Hazafiatlanságnak tartatott volna, másként vélekedni s nyi- 
latkozni oly férfiúról, kinek kezébe a miniszterium bizton le- 
tehetni hitte Magyarország életkérdései egyikének megoldá- 
sát. A kedvező vélemény őt némileg szinte a népszerűség fény- 
körével árasztá el, midőn végre julius elején Szegedre érke- 
zett. Ő maga is mindent elkövetett e népszerűség ápolására : 
nyilt bánásmódja által mindenkit megnyerni ügyekezett; ra- 
gaszkodását a magyar ügyhöz minden alkalommal fennen hir- 
dette. Nagy gondja volt reá, hogy lakása erkélyén nagy nem- 
zeti zászlók tüzessenek ki; a szerb lázadók ellen gyakran 
nagy hangú fenyegetéseket hallatott s igérte, hogy őket rövid 
idő alatt kiűzendi táboraikból. Bizonyos tűntetéssel buvár- 
kodék az asztalain kiterített földabroszokban. Mind ez oly 
bizodalmat ébresztett iránta, s munkálkodásait eleve is oly 
reményteljes színben tűntette fel, hogy senkinek eszébe sem 
jött gyanakodni : vajjon nem látta-e el őt a reactio olyféle 
titkos utasítással, hogy a háborút lehetőleg hosszúra nyuj- 
táni, s mennyire nyilvános árulás nélkül teheti, minden 
érzékenyebb csapást elfordítani ügyekezzék az udvar érdeké- 
ben lázongó szerbekről? 

Kiss ezredes némi érzékenységgel fogadta ugyan mel- 
lőztetését; de őt is sikerűlt megnyerni Bechtoldnak, jul. 
8-kán kibocsátott azon rendelete által, melynél fogva Kiss 
a bánságban létező összes hadak vezérévé neveztetett s a 
fő hadi kormányszéktől, mely őt eddigelé minden lépteiben 
gátolá, teljesen függetlenné tétetett. 

Működése első czéljául Bechtold Sz.-Tamást tűzte ki. 
Ezen népes, jobbára szerb lakosságból álló mezővárost a, fel- 
kelők junius végén kezdték megszállani. A magyar lakosok 
nagyobb része kiköltözött; a hátramaradt szerbek a római 
sánczokból számos felkelőkkel és szerviánokkal szaporodván, 

városukat nagy árkokkal s földművekkel erős táborhelylyé 
alakították. rre nézve nagy előnyükre szolgált ama körül- 
mény, hogy déli oldalát a Ferencz-csatorna, az éjszakit pedig 
a Krivája-mocsár fedezte. Eleve is gyanítván, hogy ily előre 
tolt ponton, Bács megye közepén, nem fognak sokáig hábo- 
ríttatlanul maradhatni : a sánczolások bevégzésében, élelmi 
s lőszerek felhalmozásában oly nagy gyorsasággal jártak 
el, hogy mire Bechtold Ó-Becsére, a táborba érkezett, Sz.- 
Tamás már annál képesebbnek érzé magát daczolhatni a 
magyar haderővel, mivel a szinte megerősített s fegyvere- 
sekkel megrakott szomszéd Turia által összeköttetését a 
római sánczokkal is fentartotta. 

A felkelők e fészkének megtámadását Bechtold jul. 
14-re határozta; mi annyira nem tartatott titokban, hogy e 
szándokról az egész vidék már több nap óta beszélt, s igy hi- 
hetőleg a felkelőknek is tudtára jutott. A. fővezér éjfél tájban 
négy csapatban indítá meg seregét Ó-Becséről. Két század 
Don Miguel, négy század Vilmos és három század honvéd 
gyalogság, másfél század Ferdinand hnszár és fél hat fontos 
üteg Éder tábornok vezénylete alatt egyenesen Sz.-Tamásnak 
tartott. Égy másik osztály, két század Ferencz-Károly, há- 
rom század honvéd gyalogság, fél század huszár s egy üteg 
ágyú Damjanics őrnagy vezénylete alatt Turia megvételére 
küldetett. A harmadik osztály, hat század Ferdinand huszár s 
egy lovas üteg gr. Kolowrát huszár ezredes alatt Hegyes- 
ről indult meg, az elsővel Sz.-Tamás alatt egyesűlendő. A 
negyedik osztály végre a magát minap Földvár alatt kitűn- 
tetett Bergmann kapitány alatt egy század Ferencz. Károly, 
négy század honvéd gyalogságból s két ágyuból állott. A 
támadó had összesen 2400 gyalogra s hétszáz lovasra ment. 
Ó-Becsén csak honvédek s nemzetőrök maradtak. 

A kis sereg reggel, a hosszú éji menettől fáradtan, érke- 
zett a város alá, hol azt más fegyverzett felkelőkön s a lakos- 
ságon kivül 3000 végvidéki s 2000 szervián Bosznics vezérlete 
alatt készen várta jól megerősített állásában. Három órai 

ágyuzás után, mi az ellenség földsánczainak mit sem ártott, 
Bechtold visszavonulót fuvatott és seregét Ó- Becsére indította 
vissza, azon tapasztalást vivén magával, hogy a jól megerő- 
sített, számos ellenségtől s ágyutól védett várost csak na- 
gyobb erő és rendes ostrom által lehetend megvenni; — mit 
a kormánynak azonnal be is jelentett, a segély megérkeztéig 
védő állásba tévén seregét. Damjanics hadjárata Turiára, hol 
a Ferencz-csatorna hidját, mely a községbe vezetett, felszed- 
ve találta, szinte eredménytelen maradt. Veszteségünk nem 
volt ugyan tetemes; a halottak száma, kik közt b. Orczy 
István eleste köz fájdalmat okozott, csak hatra; a sebe- 
sűlteké tizenhétre ment; de erkölcsi hatása mind a két 
részen nagy lőn a sikeretlen ostromnak. 

E nap óta Sz.-Tamás, mint a felkelők fő fészke, ország 
szerte híressé lett, s nevével a szerb lázadás, úgyszólván, 
azonosittatott. A fővárosi s a közvetlenül érdekelt alföldi 
közönséget a támadás eredménytelenségének híre annál kíno- 
sabb érzelemmel töltötte el, mennél nagyobb biztossággal 
várta a hosszú készületek s Bechtold fenhéjázó igéretei 
után a győzedelmet. A felkelők ellenben vérszemet kaptak 
s azontúl, már főpapjok által is egyre bátoríttatván, táma- 
dásaikban még merészebbekké lőnek. 

Miután a felkelők julius 11-kén Versecz alól oly nagy 
veszteséggel verettek vissza, s a helyőrség egy része, mint el- 
beszéltük, Blomberg alatt a végvidékbe vonult: a szerbek 
által elnyomott magyar és német lakosság Pancsován is szaba- 
dulni óhajtott a helyben székelő fiókodbor zsarnoksága alól. 
Rajasicsnak megjelenése a városban fellelkesité ugyan a szerb 
lakosságot, de annak uralmát nem biztosította annyira hogy, 
ha a verseczi sereg a városhoz közelednék, az ezt a magyar és 
német polgárok segedelmével hatalmába ne ejthetné. A város 
birtokát magoknak biztosítani annál nagyobb érdekökben 
állott pedig a felkelőknek, mivel Knicsanin a szervián segély- 
lyel e várost szándékozott tenni működése alapjává. A. Szer- 
viától csak a Duna által elválasztott városnál e czélra nemis 

lehetett volna alkalmasb helyet kitűzni. Ez okból Sztratimiro- 
vics, julius 23-kán, számosabb haderő kiséretében, a városban 
váratlanul megjelent; az ott létezett nyolcz ágyút lefoglalta 
s megtöltve a piaczra vitette; s azután mindenkit halállal s 
háza rommá lövetésével fenyegetett, ki parancsainak ellen- 
szegűlni merészkednék. A tanács s az előkelőbb mind szerb, 
mind magyar s német polgárok a városházára hivattak; a 
szerb lakosság pedig felfegyverezve, szerb tisztek alatt, a nagy 
térenállíttatott fel. A tanács tagjai, kik gyanúsak voltak, vagy 
a felkelés iránt elég lelkesedést nem tanúsitának, újakkal pó- 
toltattak. Végre pedig a magyar és német lakosság fegyverei- 
nek átadására szólíttatott; előkelőbbjeik a parancs végrehaj- 
tásáig túszokul tartatván le. Másnap Sztratimirovics a főodbor 

. nevében egy szózatot bocsáta ki a temesi bánság összes népé- 
hez, melyben biztosságot s védelmet igér mindenkinek, bár- 
mely nemzet- s vallásbeli legyen, ha a szerb ügyhöz csatlako- 
zik; azokat ellenben, kik a magyar hatóságok rendeleteinek 
engedelmeskednek, s a szerb ügy iránt ellenséges indulatot 
tanúsítanának, Sz.-Mihály s más porrá égetett helységek sor- 
sával fenyegeti; hivatalától minden eddigi előljárót, városi s 
megyei tisztviselőt, katonai s határőrvidéki hatóságot felfüg- 
geszt; s a közügyek igazgatására, azok helyébe, községi o0d- 
borokat nevez ki, melyek a karlóczai főodbortól vennék uta- 
sitásaikat. A Pancsován hagyott őrségnek s a vidéken felállí- 
tott tábornak vezérévé végre Bobalics alezredest nevezi ki. 
Yzen intézkedések által Pancsovát s vidékét annál köny- 
nyebben biztosították számukra a felkelők, minthogy e vidé- 
ken a szervián Knicsanin alatt nem sokára jelentékenyebb 
hadi erő gyűlt össze Szerviából s a végvidékből. E haderővel 
aztán részint Knicsanin, reszint Bobalics mindenfelé, hol arra 
szükség vagy alkalom mutatkozott, támadó hadjáratokat in- 
téztek. A felkelők hadi mozdulatai, valamint a Bácskában 
úgy a bánságban is rendkivüli sebességet nyertek az által, 
hogy ők e kirándulásaikfalkalmával igen gyakran szekereken 
szállították egy helyről másra hadi erejöket. A bánság és 

Bácska síkjai, melyek esős időben a feneketlen sár miatt 
járhatatlanokká válnak, száraz nyári időben és a téli fagyon 
sima, kemény, kocsizásra minden irányban alkalmas talajt 
képeznek. Ezen évi nyáron és őszön a különösen száraz 
időjárás asztalsimává tette e nagy rónaságot; minél fogva 
gyakran látható lett azon sajátságos jelenet, hogy néhány 
száz könnyű szekér, mintha versenyt futnának, széltében 
vágtatott egymás mellett néhány sorban, a sík mezőkön. 
Minden szekéren, a kocsison kivül, rendesen öt fegyveres 
foglalt helyet. Ezen szállítási mód a magyar részen is di- 
vatban volt ugyan; arra mindazáltal nem volt eset, hogy 
hadaink közvetlenül a csatákra is ily módon vitettek volna, 
mint az a szerbeknél szokásban volt. 

E hadszállítási mód következménye volt, hogy ugyan- 
azon szerb sereg, kevés napok lefolyta alatt, egymástól 
néha nagy távolságra lévő helyeken váratlanul intézhette 
támadásait. Majd itt, majd amott tűntek elő, az események 
fejleményei szerint : itt, hogy a magyar érzelmü községe- 
ket megbüntessék, s azokat kirabolván, s fölégetvén, félel- 
met terjeszszenek a vidéken; amott, hogy szenvedett vesz- 
teségeiket megboszúlják. Mozdulataik egyébiránt rendszer- 
telenek. voltak. ; 

Ez volt az eset, például, nem sokára a verseczi ütközet 
után, Uzdin helységet illetőleg. A keményen megvert felkelők 
boszújokat mindenek előtt a magyarokhoz szító, különben 
oláh lakosságú, községen kivánták tölteni; mi végett julius 
23-kán a perlaszi táborból egy erős csapat rándult ki Uzdinra. 
A lakosok egy ideig vitézül védték életöket s vagyonukat ; 
és a támadókból már tizennégyen estek el. De midőn házai- 
kat lángokba borúlni szemlélnék, a nagyobb számnak s tűz- 
nek egyszersmind ellent nem állhatván, szerteszét futottak, 
a szomszéd községekben keresvén menedéket. A győzedel- 
mes szerbek azon embertelenséggel tetézték az általok e 
helységre hozott nyomort, hogy a kézre keríthetett fiatal 
hölgyeket magokkal hurczolák. : 3 

Minthogy Blomberg ezredes a verseczi győzedelmet, mi- 
ként lehetett volna, fel nem használta : a hatás, melyet az 
eleinte okozott, nem sokáig tartott, s a neki bátorodott fel- 
kelők, julius végén, ismét gyűlöngének a vracsegáji táborba, 
onnan Fehértemplomot újabb megtámadással háborítandók. 
A fehértemplomiak azonban, miután Verseczről hat század 
rendes gyaloggal s két század dzsidással erősödtek, a támad- 
tatást megelőzvén, a lokvai erdőben tanyázó ellenséget felke- 
resték, s közőlök huszonhetet elejtvén, többeket elfogván, 
szétverték. Részünkön érzékeny veszteség volt Verbovszky- 
nak, a fehértemplomi nemzetőrség parancsnokának eleste. 

A Zsivkovics-féle gyalogság néhány nap múlva vissza- 
parancsoltatván, a hű Fehértemplom ismét saját erejére lőn 
hagyatva; miért a távozó katonasággal a fegyverviselésre 
alkalmatlan lakosok egy része is Verseczre költözött. Vuko- 
vics kir. biztog kevés nap múlva 750 részint határ-, részint 
nemzetőri fegyvereseket küldött a hátramaradt derék pol- 
gárok védelmére. De még nagyobb erkölcsi erőt s vigasz- 
talást nyert a város az által, hogy az áruló Dreyhan helyébe 
a hazafias érzelmű Maderspach kapitány neveztetett ki az 
ezred és város parancsnokává. A derék katona, azonnal 
erélyesen fogván feladata teljesítéséhez, a vidéken lakó szer. 
beket lefegyverezte, s a barangoló csapatokat, mint például, 
augustus 10-kén, több ízben megszalasztotta. 

Az erélyes parancsnok ezen működése azonban aggo- 
dalmat keltett a pancsova-deliblati szerb táborban; s annak 
vezérei, Bobalics és Knicsanin, valahára véget akartak vetni 
Fehértemplom ellentállásának. Vracsegájra tehát nagyobb 
erőt gyűjtvén, szándékuk végrehajtását avval kezdették meg, 
hogy augustus 18-kán, a város tövében, a Néra folyón lé- 
tezett két városi malmot felgyujtották. A következő nap e 
szerencsétlen polgárháború egyik legborzasztóbb jelenetének 
lőn tanúja. Bobalics és Knicsanin e napon mintegy öt-hat 
ezernyi szerviánokból és végvidékiekből álló sereggel s nyolcz 
hat fontos ágyúval indult ki Vracsegájról. Az ellenséges 

sereg reggeli négy órakor már a város alatt állott. A táma- 
dás három oldalról egyszerre. intéztetett. 

Minthogy az éjen át vihar dühöngött s az eső záporként 
omlott, a város lakosai soha kevesbbé nem várták megtámad- 
tatásukat. Hajnal hasadtán, mielőtt csak sejtették volna is a 
fejök fölött tornyosuló veszélyt, az ellenség egy csapata a 
Versecz felé nyúló hegyoldalon létező sánczfokot már is meg- 
rohanta, az ott őrködő ötven fehértemplomi polgárt álmában 
meglepte s tizet közőlök felkonczolt; és miután a többiek 
megfutamodtak, az ott talált ágyut a város ellen fordította. 
E váratlan megtámadtatás nagy zavarba ejté a lakosságot; 
mely mindazáltal, a veszélyekhez már szokva lévén, hamar 
talpon s fegyverben volt, és Maderspach vezérlete alatt a 
legveszélyezettebb pontokra sietett. A városban akkor ren- 
des katonai erő épen nem létezett, s csak az említett 750 
főnyi nemzet s határőri csapatokban találtak segedelmet a 
polgárok. Oly erőt azonban, mennyit számuk után birhat- 
tak volna, ezek sem fejthettek ki, mivel nagyobb részök, 
fegyverhiány miatt, az ellenség lőfegyvereivel szemközt nem, 
hanem csak a sánczokban, a kézviadalnál vala használható. 
A. gondos, vitéz Maderspach azonban minden emberét czél- 
szerűleg el tudta helyezni. Ő maga majd egy, majd más 
harcztérre futott, népét rendezni, bátorítani és kis üregű 
hat ágyuját a leghelyesebben alkalmazni. Mind a két rész- 
ről keményen és sokáig tartott a kisebb s nagyobb lőszerek 
tüze; s az ellenség minden erőködése daczára sem birt be- 
törni a városba. De a támadók, a nagyobb szám előnyével 
küzdvén, a harcz hosszú vonala nekik kedvezett, és nyolcz 
óra tájban Knicsanin szerviánjaival, a védők sorait keresz- 
tül törvén, a város rácz lakosságú részébe rohant, melynek 
segélyére bizton számíthatott. Erre egy véres utczai harcz 
következett, melynek borzalmait nem kevéssé nevelte az, 
hogy a szerb lakosok, az ellenséggel szövetkezvén, laktár-" 
saikra ablakaikból kezdtek tüzelni eddigelé gondosan rej- 
tegett fegyvereikkel. Végre a város e részében még a ki- 

ütött tűz harapódzó lángjai is sokszorozák a hű polgárok 
veszedelmét. ; 

A város német részét mind e mellett is sikerűlt a derék 
Maderspachnak mind Knicsanin szerviánjai, mind a többi fel- 
kelők betöréseitől megvédenie; bár az ágyugolyók ebben is 
nagy pusztítást tőnek. Összesen szász husz ház égett el. A. ré- 
mitő zajba, melyet egy részről a tűz által megrongált háztetők 
beomlásának robaja, más részről a küzdők harczi lármája 
okozott, szívrendítőn vegyűltek az ótalmatlan öregek, nők és 
gyermekek kiáltásai némely német lakosok házaiból, melyekbe 
a harcz alatt egyes szerbek betörtek, s a bentalált védet- 
len népet kegyetlenül legyilkolták, vagyonát elrabolták. 

De talán épen oltalmatlan kedveseik e kiáltozásai kelték 
fel a polgárokban a kétségbeesés azon erejét, mely ellenáll- 
hatatlan hatalommal edzé meg lankadni kezdett karjaikat. 
Két óra, tájban Maderspach sürűbb csoportban rohanta meg 
a ráczvárosban dúló szerviánokat, s fél órai véres harcz után 
azokat is sikerűlt kivernie a városból. Három órakor Fehér- 
templom meg volt mentve. A szerviánok kiveretése után az 
ellenség újra megkezdte ugyan az utczai harcz folytában 
megszűntetett ágyuzást; de pár óra múlva ebben is kifárasz- 
tatott, s nap lemente táján a város alól elhuzódott. 

És csak ekkor termedt a város alatt a verseczi tábor ve- 
zére, Blomberg ezredes, egy osztály dzsidással, ki, ha komoly 
akarattal indult volna el Verseczről a város megsegitésére, 
még a harcz folytában reáüthet vala az ellenségre; mert, 
hiteles tudósítások szerint, pár órával az ütközet vége előtt 
már közel volt a városhoz; de, bár az ágyuzást is hallhatá, 
megfeszített sietés helyett, pihenést engedett osztályának. 
És még akkor is, midőn megérkezett, szándékosan elmu- 
lasztá űzőbe venni az előtte elvonuló ellenséget. S így, meg- 
érkeztének nem is lett más haszna, mint hogy a felkelők, őt 
megpillantván, nagyobb sietséggel takarodtak el a város alól. 

Annál fényesebb volt a városbeliek dicsősége, hogy a 
sokkal számosabb ellenséget, tizennégy órai szakadatlan 

harcz után, rendes katonaság segélye nélkül is vissza- 
verték. 

Estve Damaszkin Istvánnal még két század Rukavina- 
gyalogság is érkezett Verseczről. E segély nagy örömmel 
fogadtatott; a bekövetkezett éjen a-kifáradt városbeliek, az 
őrállástól fölmentve, bizton nyugodhattak. 

A következő napon az ellenséggel szövetkezett áruló 
szerb lakosság ellen fordult a hazafias polgárság és segé- 
lyező nemzetőrség bosszúvágya, s annak kielégítését nem 
lehetett meggátolni. A fehértemplomi német polgárok ebben 
még több mérsékletet tanúsítának, mint a segédcsapatok, 
melyeknek haragja a bűnös szerbek ellen egész a dühösségig 
felforrott. A szerb lakosok közől többen kegyetlenül meg- 
ölettek; némely egyesek a bosszúszomjasok közől, megfeled- 
kezve az ügynek, melyet szolgáltak, nemességéről, a szer- 
bek házait feltörték s kirabolták, nem is vizsgálván, bűnös 
volt-e, vagy nem a megtámadott. Ily állapot, midőn a fegy- 
veres tömeg ragadja magához a büntető hatalmat, a leg- 
borzasztóbb fejetlenség. Maderspach minden erejét megfeszité, 
hogy a felsőbbség tekintélyét helyreállítsa; mi aztán végre 
sikerűlt is erélyének. 

Fehértemplom megmentése a végelpusztulástól, mit a 
polgárság ellentállásától felbőszült ellenség, ha győz, rajta 
kétségkivül végrehajt, nagy véráldozatba kerűlt. A városi 
polgárok közől negyvenöt, a temesi önkéntesekből hat halott 
maradt a harcz színhelyén; sebesült tizennyolcz, hiányzó 
négy számíttatott. Az ellenség, beszámítva a megölt városi 
szerbeket is,  hallottakban 290 embert vesztett;  sebeseit 
magával vitte: fogoly harmincz maradt a győzedelmes pol- 
gárok kezében. 

A győzedelem fő érdeme magáé Maderspach parancs- 
noké volt, ki hidegvérüsége, lélekjelenléte s okossága által nem 
kevésbbé, mint erélyes, szerény, minden áldozatra kész maga- 
viselete s ritka becsületessége által oly mértékben kiérdemlé 
az általa vezénylett nép bizodalmát, hogy azt, szemközt a 

sokkal nagyobb számú ellenséggel, egész napon át, csüggedet- 
len küzdelemben tudta fentartani. Mellette Philippovszky, a 
tüzérparancsnok, Skublics Ráfael, a temesi önkéntesek, Fiala 
János, a temesi határőrök vezérei, — továbbá a derék Zinser 
család, az atya és két fia, kiknek egyike, Ferencz, Maders- 
pach segéde volt, Siegel és Barvan polgárok, Tormásy Kál- 
mán szolgabíró, és Rudnai Nikolics Sándor, a temesi önkén- 
tesek sorából tűntették ki magokat ernyedetlen vitézségök 
által. A. határőrségből Zádorlak helység férfiai érdemlik meg 
a külön megemlítést. Mily benyomást tett e hősies polgárság 
ereje és elszántsága magára az ellenségre is, nyilván kitűnik 
egy szerb irónak következő szavaiból : , A legkitartóbb és 
legmakacsabb ellentállásra talált a szerb fölkelés a nagy rész- 
ben németek által lakott Fehértempiomban, melynek lakosai 
vitézségök s gyakran oroszláni bátorságuk által, melylyel 
magokat s városukat az ostromló szerbek ellen hónapokon 
át fentartották, magoknak a magyar hadi történetben nagy 
hírnevet szereztek s elleneik elismerését is kivívták." 

De az ellenség, bár visszaveretett, nem volt megsemmi- 
sítve : a vracsegáji tábor épségben állott még s Fehértemplo- 
mot folyton fenyegette. És a nemzeti ügy iránt annyi hűsé- 
get, oly dicső kitartást tanúsított kis várost bűn volt volna 
magára hagyni. Néhány nap múlva hozzá méltó hősök kül- 
dettek le tehát segedelmére a 9-dik honvéd-zászlóaljban, 
mely azontúl e város védelmében országszerte fényes nevet 
vívott ki magának. Itt érdemlé ki e zászlóalj azon dicsőséget, 
hogy a következő évben, a felvidéki táborba rendeltetvén, ott 
veterán gyanánt üdvözöltetett s bajnokai példányaivá lőnek 
a nemzeti szabadságért küzdő diadalmas magyar hadaknak. 
E zászlóalj Kassa vidékén, deli szép fiatalságból állíttatott 
össze; miért lejötte után egy ideig a kassai zászlóaljnak ne- 
veztetett. De ezen elnevezést nem sokára a felkelők előtt oly 
rettentővé lett , vörös sapkások" nevével cserélte fel. Száma, 
lejöttekor teljes volt, ezer bajnokból álla; sőt utóbb bánsági 
újonczokkal 1300-ra szaporodott. A átlát ké hadjárat 

. 1855. mg végén e dicső zászlóalj, annyi fényes harcz után 400 főre 
olvadt le, bár gyérülő sorai időnként pótoltattak. Fehér- 
templomba augustus 22-kén négy százada vonult be, kettő 
egyelőre a bányakerületbe rendeltetvén. . 

Ezen ifjú leventéknek nem kellett sokáig várniok az 
alkalomra, melyben magokat az ellenséggel megismertessék. 
A szerbek ugyanaz napon, melyen a honvédek a városba 
érkeztek, annak utólsó két malmát is felgyujtották; más 
napon pedig a városnak Krusicz felé néző sánczait támad- 
ták meg. A honvédek egy közönséges tüzelés után szurony- 
nyal rohantak a támadókra, s őket megfutamították. Az 
ellenség holtak és sebesekben husz embert, egy ágyut s 
társzekeret vesztett. A. vörös sapkásoknak két halottjok és 
négy sebesűltjök lett e hadi keresztségök alkalmával. Az 
utóbbiak közt volt az ifjú Vitalis, az őrnagy öcscse. 

terét A. következő napon egészen más nemű esemény foglalta 
el a fehértemplomiak figyelmét s gerjeszté őket bámulatra. A 
város előljáróságához egy levél érkezett a vracsegáji táborban 
időző Mayerhoffer császári ezredes és belgrádi osztrák con- 
sultól, melyben ő, előadván, hogy legközelebb Bécsből tért 
vissza, hol a szerb és. horvát ügyekről folyt értekezletben 
vett volna részt; s visszatértekor értesülvén a veszélyekről, 
melyekkel Fehértemplomot ,a végvidékiek s az osztrák csá- 
szári ház iránt hasonló hűséggel viseltető más felkelők fe- 
nyegetik : óhajtását fejezi ki a viszály kiegyenlítése s a 
város megótalmazása iránt. Felhívja tehát a közönséget, hogy 
hozzá, a vracsegáji táborba, mielébb követeket küldjön, kik 
vele és Jellasics bán küldöttével, Nugent Albert gróffal, 
értekezzenek; egyszersmind pedig a cs. kir. hadsereg leg- 
közelebbi parancsnokát, Blomberg ezredest is hivná meg a 
tanácskozásra. Az értekezlet tárgyául színleg csak a hely- 
érdekek mutattattak fel; Mayerhoffer eczélja azonban nem 
egyéb volt, mint Fehértemplomot és Verseczet a magyar 
űgytől elcsábítani. 

Mayerhoffer, kivel már a. szerbországi fondorlatok és to- 
borzásokról szólva is találkozánk, egyike volt a szerb fel- 
kelés főszereplőinek. Mint az osztrák udvar s kormány meg- 
bizottja, ő tartotta kezében közvetlenül a reactio eszközévé 
lett szerb mozgalom végfonalát; ő volt az udvar titkainak 
letéteményese, terveinek fő végrehajtója a szerbek közt, hogy 
nemzetiségi tévedéseiket, fanatizmusokat a, reactio érdekében 
kizsákmányolja, a szerb felkelőket és a segedelmökre jött 
szerviánokat az udvari reactio harczosaivá, vagy mint őket 
Latour osztrák hadügyminiszter nevezte, , fegyvertársaivá" 
avassa. Ő Jellasicscsal folytonos összeköttetésben állott, 
vele egybehangzólag működött. Hogy a magyar táborokban 
szolgáló tiszteket elcsábítsa, velök sürű levelezésbe ereszke- 
dett, saz egész alvidéken egy tevékeny kémkedési rendszert 
alkotott. Annyi máson kivül Dreyhant, Blomberget is ő 
csábította el a magyar ügytől; s alig lehet kételkedni, hogy 
az árulóvá lett magyar fővezérrel,  Bechtold altábornagy- 
gyal is összeköttetésben állott. A. szerbek közt magának 
bizodalmat, népszerűséget szerzendő, eleinte nem mulasztá 
el hízelegni országszerzési ábrándjaiknak; más részről azon- 
ban a mozgalom közvetlen vezetőit ezen ábrándokból minden 
módon kijózanítani ügyekezett, az udvar kegyelmeit s jutal- 
mazásait igérvén azoknak kárpótlásul független nemzetiségök 
álmaiért. És ily módon kevés idő alatt oly annyira meg- 
nyerte bizodalmukat, hogy midőn utóbb Sztratimirovics, az 
érsekkel meghasonlván, a fővezérségről letétetett, Suplikácez 
vajda megérkeztéig ideiglen a szerb hadak fővezérévé válasz- 
tatnék meg a szerbektől. Levelei, melyek később elfogat- 
tak, nagy világot vetnek az udvari reactio ezen tevékeny 
ügynökének ármányos cselszövényeire s nagy terjedelmű 
működéseire. : 

Közvetlen befolyását a magyar-szerb bonyodalmak ve- 
zetésébenitt, Fehértemplom alatt, kezdé gyakorolni. Felhivása 
folytán a fehértemplomiak augustus 24-kén a katonaság ré- 
széről Vitalist, a9-dik zászlóalj őrnagyát, kéthonvéd-kapitányt, 

1848. Aug. a város részéről Skublics Rafaelt s négy polgártársukat kül- 
dötték ki. Ezek Mayerhofferrel, Bobalicscsal, az osztrák 
altábornagyi rangot viselő Nugent gróf s irlandi peernek 
illyrré lett Albert fiával, mint Jellasics bán biztosával s 
négy más ismeretlen egyénnel a legszélső sánczokon kivül 
találkozának. Verseczről senki sem jelent meg; mert Blomberg 
már elébb titkon találkozott Vracsegájon Mayerhofferrel. 

Mindenek előtt Nugent szólott Vitalishoz, mondván, 
hogy miután Ausztriának az egész végvidék alájavetette 
magát, képtelenség volna remélni, hogy Fehértemplom egy- 
maga legyen képes ellentállni. Majd Mayerhoffer a követ- 
kező feltételeket terjeszté a városbeliek elébe : 1. Ő a városi 
polgárok életét s vagyonát biztosítja. 2. A magyar honvédek 
és önkéntesek a várost feltétlenül hagyják el. 3. A fehér- 
templomi német polgárság annyi túszt ad a maga keblé- 
ből, a hány odavaló szerb találtatik mint politikai vagy 
hadi fogoly a magyarok kezében. 4. Meggondolási határidőül 
negyvennyolez órai fegyverszünet engedtetik. 

De a négy kiküldött polgár ily hosszú időt a meg- 
gondolásra nem talált szükségesnek. Némi szóváltások s 
kölcsönös szemrehányások után a kegyetlen bánásmódról 
stb. kijelentették, hogy a föltételeket nem fogadhatják el, 
s kötelesség parancsolta érzelmeikhez híven, a várost min- 
den megtámadás ellen tovább is védendik. A fegyvesszüne- 
tet azonban elfogadták. 

Más nap Verseczről Blomberg is átment Fehértemplomba, 
s a polgárságot a városházára összegyüjtvén, ajánlá nekik, 
fogadnák el Mayerhoffer ezredes feltételeit. De a polgárság 
rendíthetlen maradt hűségében. És az ott szinte jelen volt 
Damaszkin főszolgabíró emlékezteté az ezredest, bogy a 
királyi biztosság befolyása s megegyezte nélkül tilos alku- 
dozni az ellenséggel; mire Blomberg csak avval mentegetőd- 
zött, hogy ő a város javát kivánja. 

. De ha a polgárok hívek maradtak is a nemzet ügyéhez, 
a csábitásnak mégis lett némi sükere. Vitalis, a 9-dik zászló- 

alj. őrnagya, mielőtt szolgálatát a kormánynak felajánlotta, 
nyugalmazott kapitány, a zászlóalj vezényletéről pár nap 
múlva lemondott s a háború terét elhagyta. Maderspach is, 
az augustus 19-kei csatában megrongált egészségének helyre- 
állítása végett egy időre Erdélybe utazván, ideiglen mind 
a város, mind a honvédek parancsnokságát Rácz kapitány 
vette át. 

Fehértemplom, a maga ügyének jogosságától s hazafiúi 
érzelemtől áthatva, azontúl még erősebben elsánczolta ma- 
gát; s minthogy ennél fogva inkább megerősített táborhoz, 
mint városhoz hasonlitott: a királyi biztos Verseczről több 
ízben jelentékeny lisztmennyiséget szállittatott be élelmére, 
melyről malmaik elvesztése után magok a polgárok többé 
nem gondoskodhattak. Ezen kivül még három ezer forint is 
küldetett be a szegényebb lakosok némi segélyezésére. 

Az alkudozások eredménytelenségének hírét vévén, a 
karlóczai fő odbor meghagyta a vracsegáji tábor vezérének, 
hogy a várost, mely a felkelés terjedését a bánságban oly 
makacsul gátolja, minden áron megvenni törekedjék. Knicsa- 
nin ennél fogva készületeit minden lehető ellentállás le- 
győzésére megtévén, csak alkalmas napra várt, melyen új 
támadást intézzen. 

Ily alkalom aug. 30-kán ajánlkozott, midőn az őrsereg 
egy része, hogy az országutat a portyázó szerbektől megtisz- 
títsa, Versecz felé indult, honnan élelemszálliíitmány váratott. 
Knicsanin erről értesűlvén, Vracsegájról azonnal felkereke- 
dett seregével s Fehértemplom külső sánczait megtámadta. 
Onnan a honvédek által visszaveretvén, a város ellen több 
óráig heves ágyuzást folytatott, mígnem a veres sapkások 
egy bátor kirohanással annak is véget vetettek, minden 
állásából kivervén az ellenséget. A támadó szerbek és szer- 
viánok e napon 160 halottat és 12 foglyot, egy ágyút s 
egy zászlót hagytak a városbeliek kezében; kik viszont öt 
halottat, ezek közt Steurert, a temesi határőrök kapitányát 
és kilencz sebesültet vesztettek soraikból. 


1848. Aug. 


1848. Aug. 


390 Második könyv. A szerb és horvát lázadás kezdete, 


Blomberg az e napi harcz alatt ismét az augustus 19- 
kei szerepet játszá. Ő hat század dzsidás, négy század Ruka- 
vina gyalogság és három ágyú fedezettel kisérte az élelem- 
szállítmányt, s a támadást megelőző éjet Goszpodinezon, 
Fehértemplomtól másfél órányira töltötte. Ott korán reggel 
hallá már az ágyudörgést s tovább indulását mégis délig 
halasztotta; s ekként úgy intézte menetét, hogy ismét akkor 
termett a város alatt, midőn a honvédek már szuronysze- 
gezve űzték az ellenséget; és, mint minap, úgy most is 
óvakodott lovasságával a futamlókra csapni, s őket mi kön- 
nyen végrehajtható lett volna, legalább ágyuitól megtosz- 
tani. Csak a magyar szellemű Rukavina-féle századok rohan- 
tak, daczára az ezredes tilalmának, a futó ellenség után 
és űzték azt egy darabig versenyt a honvédekkel. Blomberg 
a városiak kérelmére, hagyná csapata egy részét segedel- 
mökre, azt adá válaszúl, hogy az ellenség visszaveretvén, 
a veszélylyel a segély szüksége megszűnt, s még az nap 
estve visszaindult Verseczre. 

Az e napi csatában a vezénylet Plicz honvédkapitány 
kezében volt, ki jelesen megfelelt feladatának. Abancourt, 
egy derék lengyel tiszt, kit a márcziusi napok szabadítottak 
ki várbörtönéből, melyben politikai okok miatt volt elzárva, 
e napon vitézsége által annyi bátrak közt is, mennyien 
Fehértemplomban voltak, a köz csodálást vonta magára. 
Ő, ki a hazáját, Lengyelországot is oly közelrői érdeklő 
magyar függetlenségi harczban annak végéiglen dicső részt 
vett, hősies pályáját martyrhalállal fejezte be. 

Nem sokára ezen ütközet után Maderspach, a minisz- 
terium előterjesztésére a király által őrnagygyá neveztetvén, 
a polgárok nagy örömére, a vezényletet ismét átvette a vá- 
rosban. És miután a 9-dik honvédzászlóaljnak eddig másfelé 
működött századai is a városba szállítattak, a körülmények 
egészen megváltoztak a vidéken. A fehértemplomiak azontúl 
a portyázó, vagy magokat a szomszéd helységekben megfész- 
kelni akaró szerb csapatok ellen számos kirándulást intéztek ; 

melyek, egyenként véve, nagy eseményeket nem képeztek 
ugyan, de a mennyiben azt tanusították, hogy az ellenséges 
felek helyzete megváltozott, s az elébbi megtámadottak táma- 
dókká lettek, összességökben mégis tetemesen nevelték a nem- 
zeti ügy súlyát a vidéken. E kirándulások közől legeredmé- 
nyesebb volt a szeptember 7-kei, mely maga a szerbek vra- 
csegáji tábora ellen intéztetett. A szerbek, heves harcz után 
a Karas folyón nagy vereséggel átűzetvén, táboruk a honvé- 
dek hatalmába esett, kik aztán a helységet felgyujtották, a 
sánczokat pedig lerombolták. E fészek megvétele, melyből a 
vidéken annyi rablás űzetett, nagy örömére s nyugalmára vált 
az egész kerületnek. Ezen kirándulások egyikén találta ha- 
lálát a jeles tulajdonokkal felruházott s közönségesen kedvelt 
ifjú Fáy Gyula, ki Zemplén megyében viselt szolgabírói hiva- 
talából a 9-dik zászlóaljba lépvén, avval a messze alföldre tá- 
vozandó, épen egybekelése napján vett bucsút fiatal nejétől. 

Mialatt Fehértemplom hősies polgárai s a vörös sapkások 
zászlóalja ily fényes lapot irtak be nemzeti függetlenségünk 
harczának történetébe, több más helyeken is kisebb nagyobb 
fontosságú hadi események folytak le. Mivel a szerbek fegy- 
veres népöket egy haddá soha sem egyesítették, hanem foly- 
ton a külön vidéken létező táboraikban tanyáztatták; s 
azokból a körülmények szerint, többnyire szekereken, majd 
jobbra majd balra intézik vala támadásaikat : e hadi jele- 
netek színhelye minduntalan változott. Majd a bánságban, 
majd Bácskában vívatott egy-egy újabb ütközet; gyakran 
ugyanaz napon többfelé, egymástól távol eső helyeken újult 
meg az egymás ellen mindinkább felbőszült külön fajú hon- 
polgárok ezen sajnálatos harcza. 

Így támadták meg a felkelők, egyebek közt, augustus 
22-kén Új-Moldvabányát. Asbóth őrnagy eleinte vitézül ellent- 
állott kis seregével; de miután a parancsai alatt lévő Krassó 

megyei határőrség megfutamodott, az ellenség száma pedig 
folyton szaporodott, hátramaradt kis csapatával, mely össze- 
sen 140 önkéntesből állott, ő is kénytelen lőn Szászka- 

(1848. Aug. bányára visszavonulni. A szerbek, a várost elfoglalván ki- 
rabolták s felgyujtották, s az ott talált lakosokat, kik As- 
bóthtal távozni nem akartak, meggyilkolták; végre még a 
kath. templomot s a bányákhoz tartozó olvasztó s más épü- 
leteket is feldúlták és leégették. Kevés óra alatt iszonyú 
pusztulás képe terűlt el az elébb virágzó bányahelyen. 
Béke otsd E pusztításban a szerviánokkal Ó-Moldva lakosainak 
egy része is osztozott. De árulások nem maradt boszúlatlanul. 
Rácz Sándor kapitány, a vörös sapkások két s az oraviczai 
nemzetőrség egy századával augustus 27-ke hajnalán a városra 
rohant; az ott tanyázott szervián csapatot, miután abból tizen- 
négyen elestek, kikergette. A vert ellenség nyakrafőre sietett 
a Dunára, az őt ott készen váró dereglyéken s csolnakokon 
Szerviába menekülendő. Ezek közől kettő mértékén túl meg 
lévén terhelve, elmerűlt, s a rajtok volt 50—60 szervián a 
vizbe fúladt. A harcz alatt a szerviánok néhányai azon há- 
zat, melyben az Új-Moldováról elrablott zsákmány egy 
része felhalmozva létezett, felgyujtották. A lángok innen 
tovább harapódzván, a község nagyobb része porrá égett. 
Augustus közepén a karansebesi ezred kerületében is 
két helyen törtek be a szerviánok, a Dunán keresztül az almási 
völgybe, melynek lakosaiban rokonszenvre találtak, és Orsova 
táján, az Aggastyán-barlang nevű vonalon. De Appel tábor- 
nok gondos intézkedései, mint már elébb, úgy most is meggá- 
tolták e vidéken a lázadás terjedését. Az Almás völgyébe 
Karansebesről kiküldött három század a szerviánokat puszta 
megjelenése által megszalasztotta; a vülgy nyugtalan lakosait, 
pedig szigorú fegyelmi szabályok által lecsöndesítette. 
FELSZ ÉÉ Sokkal jelentékenyebbek voltak ezen apró csatáknál a 
A neuzinaii  Diszavidék mozgalmai, melyek mind a két részről nagyobb 
en haderővel intéztettek. Itt egy részről a perlaszi, másról, 
mint már tudjuk, a becskereki tábor állott szemben egymás- 
sal, mind a kettő folyton növekedő erővel. A becskereki ma- 
gyar tábornak julius vége óta, a már említett hadosztályokon 
kivül, a magyar ügy mellett oly nemesen buzgó lengyel 

Voronieczky herczeg által szervezett vadászcsapat és a 10- 
dik honvédzászlóalj állandó alkrészei lőnek. A 4000 főre 
menő békési, s a két zászlóaljra szakadt bihari nemzetőrség 
felváltva feküdtek e táborban. Ó-Arad derék nemzetőrsége 
pedig igen ügyes tüzéreket küldött a maga kebeléből. 

E hadak egy része aug. elején véres harczokat vívott a 
Temes folyamnál a tábortól néhány mértföldnyi távolságban. 
A, részben horvát nemesek, részben szerb parasztok által la- 
kott Neuzina helységben mintegy 1600 főnyi torontáli határ- 
őrség tanyázott. A. még gyakorlatlan erőt aug. 3-kán egy 
ágyukkal ellátott, de alig 300 főnyi felkelő csapat támadta 
meg a szomszéd Jarkovácz helységből. A határőrök, minden 
ellentállás nélkül megfutamodván, Ncuzina a felkelők hatal- 
mába kerűlt; kik aztán a horvát nemesek házait kirabolták s 
felgyujtották. Innen a Temes jobb partjára kelvén, Szárcsa 
és Szécsány s végre a balparti Bóka helységekre törtek, 
rabolva s pusztítva mindenütt a nem szerb ajkú lakosságot. 

A tábor vezére, Kiss Ernő, ezen eseményről értesülvén, 


Sehiffner őrnagy vezénylete alatt két század lovasságot, négy 


század gyalogságot s nemzetőrséget két ágyúval küldött ki a 
Temes felé. E csapat Szárcsát megvévén, az ellenséget a fo- 
lyamon átűzte. De a szerbek a következő éjen nagyobb szám- 
mal tértek vissza s a szomszéd Ernesztházát felgyujtották. 
Schiffner, aug. 6-kán még két század gyalogsággal s egy szá- 
zad huszárral és két ágyúval erősödvén, az ellenséget, ki jobb 
szárnyával Szárcsára, a ballal Neuzinára, a középponton pe- 
dig egy, ágyúkkal megerősített, sánczra támaszkodék, az 
egész vonalon egyszerre megtámadta. Ezen ütközet egyike 
volt a polgárháború legborzasztóbb harczainak, a, szenvedély 
mind a két részről egész a dühösségig lévén felfokozva. Az 
ellenség Neuzinán, hol a harez leghevesebb volt, míg egyébütt 
inkább csak az ágyúk játszának, a kétségbeesés elszántságá- 
val védte magát. A helység szerb lakosaival egyesűlve az ab- 


lakokból, a háztetők és pinczék nyilásaiból oly makacsul lő- . 


döztek betört hadainkra, hogy csak a házakat rájok gyujtva 

lehetett őket teljesen legyőzni. Ez volt oka, hogy a szerbek 
vesztesége, a harczolók számához képest rendkivül nagy lett : 
az ütközetben s a lángok közt mintegy ötszázan vesztek el; 
fogoly csak 18 maradt a magyarok kezében. Neuzinának az 
elébbi gyuladásból épen maradt szerblakta része is egészen 
porrá égett. A magyar seregben sebesült ugyan sok, de halott 
aránylag igen kevés találtatott; tizenöten nyom nélkül tűntek 
el. A becskereki tábor, augusztus havában, ezentúl csak ki- 
sebb, de majdnem naponként megújuló csatározásokkal volt 
elfoglalva, melyeknek, bár részünkről általában kedvezőleg 
folytak, nem lőn semmi nevezetesb eredménye. 

Mialatt bánsági seregeink ezen, kisebb nagyobb győze- 
delmeket nyerték, minden szem a hazában s a fővárosban 
különösen Bácskára volt fordítva. Itt lévén az ellenség legna- 
gyobb ereje, kormányunk is oda rendelt minden, egyébütt 
nélkülözhető hadi erőt. Miután Sz.-Tamás megtámadása oly 
eredménytelen maradt, Mészáros hadügyminiszter mindent 
elkövetett, hogy Bechtold altábornagy erősitést sürgető kivá- 
natának megfeleljen. Sőt a helyszinén teendő intézkedések 
végett aug. elején személyesen is megjelent a táborban. Az ő 
buzgalmának eredménye lőn, hogy a bácsi tábor aug. közepe 
táján jelentékeny számra szaporodott. A három fő állomást 
külön tekintve : Verbászon, a Gyulay-, Poroszkirály-, Waza-, 
Schwarczenberg- és a végőri székely ezredekből egy-egy, a 
Sándor-ezredből három, a honvédekből ugyanannyi, összesen 
tizenegy gyalog zászlóalj, a Császár-, Ferdinánd- és Würtem- 
berg-huszárokból összesen kilencz század, a tüzérségből két 
tizenkét fontos, három hat fontos, egy lovassági üteg és két 
mozsár tanyázott. Temerinben : egy Waza-, egy Eszte- s egy 
honvédzászlóalj, négy század Császár-huszár és másfél-hat 
fontos üteg szállásolt. Végre Ó-Becsén : egy Ferencz-Károly-, 
egy Waza-, két honvéd- s egy pesti önkéntes zászlóalj, négy 
század Ferdinánd-huszár s egy hat fontos üteg feküdt. S így, 
e három állomáson összesen 19 gyalog-zászlóalj, 17 lovas- 
század, nyolcz és fél üteg létezett; melyekben, a zászlóaljakat 


Negyedik fejezet. A horvát és szerb lázadás aug. végéig 395 


hét, a lovassági századokat egy száz főre számítva, mintegy 
15,000 harczos számláltatott. E rendes katonaság mellett pe- 
dig minden állomáson legalább is ugyanannyi nemzetőr léte- 
zett az ország külön részeiből; úgy hogy a bácsi haderő 
ez idő szerint 30 —35 ezerre számítható. 

Csernovics Péter lemondása után e hónap elején királyi 
biztost is újat nevezett ki a kormány Bácskába Szentkirályi 
Mór jász- és kúnkapitány személyében. E választás azonban 
egyátaljában nem volt szerencsés. Szentkirályi, az elébb oly 
erélyes pesti alispán, oly kitünő ellenzéki szónok az ország- 
gyüléseken, oly jeles publicistája a reformpártnak, Kossuth- 
tal még a márcziusi események előtt összeütkezésbe jövén, 
az átalakúlással, mint kiválólag Kossuth művével, egyátaljá- 
ban nem volt megelégedve. Ő azt túlhajtottnak tekintette s 
nem volt bizalma a márcziusi intézmények tartósságában. A 
haza megmentése iránt elláthatlan végű bonyodalmai miatt 
kétségbeesve, Kossuth, mint e bonyodalmak fő okozója, ellen 
gyakran a legszenvedélyesebb haraggal tört ki. Vádolá őt, 
hogy az országot oly szerencsétlenségbe döntötte, , melyben 
mint mondá, a nemzeti becsület megmentése tekintetéből még 
majd örvendenünk kellend, ha Radcczky az olaszországi se- 
reggel győzi le, s nem a ráczok és horvátok hódítják meg a 
nemzetet . . . Miért is neveztek ki engem, úgymond, királyi 
biztosnak, midőn tudták, hogy én márcziustól fogva minden 
cselekvéseiket kárhoztatom?" A miniszterium őt, mint első 
rendű politikai jelességet, elégületlen kedélyének kiengeszte- 
lése végett nevezte már előbb a jászok és kúnok főkapitá- 
nyává is, most pedig a királyi biztos oly fontos hivatalára. 
Ő, bár vonakodva, elfogadta azt, mivel hazafiúi kötelességé- 
nek tartá, a kormánya alatt létező Jászság s Kúnságnak le- 
rendelt nemzetőrségét személyesen vezérelni. Kijelenti mind- 
azáltal, hogy a biztosi tisztet csak addig viselendi, míglen 
csapatja a táborban marad ; melylyel aztán szept. elején való- 
ban haza is tért. Ily kedélyhangulatú egyén kinevezése oly 
helyre, hol a kormányt testestül lelkestül kell vala képviselni, 

mindenesetre igen helytelen intézkedés volt, melyet semmi- 
féle személyes tekintetek nem képesek kimenteni. 

Egyébiránt, biztosi kötelességeinek tényleges elmulasz- 
tásáról őt nem lehet vádolni; sőt oly szigort, a minőt ő gya- 
korlott a lázadás pártosai ellen, ezek sem előtte, sem utána 
nem tapasztaltak a Bácskában. Eljárása engesztelhetetlen volt 
a haza ellenségeinek irányában. Papok, nemesek s más elő- 
kelő szerbek az ő idejében csak úgy érezték a rögtön itélő 
biróság szigorát, mint a parasztok. Egyebek közt Baderlicza 
nevű Bács megyei táblabiró is vesztőhelyen bűnhödött az 
ország elleni bujtogatásaért. Neve oly rettenetessé lőn a 
bács megyei szerbek előtt, hogy községeikben, melyek a fel- 
kelők őrvonalán kivül estek, minden lázadási rokonszenv 
jelei megszűntek; ki a szerb ügynek szolgálni akart, kény- 
telen lőn a felkelők táboraiba átszökni. 

Szentkirályi keserű érzelmeinek csak a magyar oldalon 
s itt is leginkább környezetében volt káros hatása; mert tőle 
nem a bizodalom és remény, hanem a, csüggedés és kétségbe- 
esés nyilatkozatait hallák szünetlen mind azok, kik őt meg- 
közelítették. Pedig úgy is, mennyi katonatiszt volt a táborban, 
ki nem szívből, nem lelkesedéssel, csak kénytelenségből, 
vagy még rosszabb indokokból szolgált zászlaink alatt! Azon- 
ban, bár mint itéljünk is Szentkirályi felől, azon elismerést 
tőle meg nem tagadhatjuk, hogy dühös ingerűltsége, melylyel 
a haza veszélyes állapotának szerzői ellen minden alkalom- 
mal kikelt, a hazáért való kínos aggodalmából s borzasztó 
jövőjének sejtelméből, — hazaszeretetből származott. 

Mialatt a magyar táborban $Sz.-Tamás második ostro- 
mára oly nagy készületek tétettek; és mialatt a készületek 
között, Bechtold altábornagy szájhősieskedését folytatva," 
nagy biztatásokkal hirdette, hogy ,a hydra fejét nem sokára 
Titelben és Karlóczán vágandja le": a szerbek sem maradtak 
tétlenül. Sz.-Tamást lehetőleg megerősítették ; táboraikat pe- 
dig fegyverben gyakorlott végvidékiekkel és szerviánokkal 
ló- és élelemszerekkel még bővebben megrakták. A Sz.-Ta- 

máson és Turián fekvő védsereg száma hat-hét ezerre; a nagy 
római sánczokban lévőké 12—15 ezerre szaporodott; a Kar- 
lócza környékén Csereviczen és Kameniczon tanyázó tarta- 
léksereg pedig mintegy 8—10 ezerre emeltetett. 

A magyar tábor, míg készületei bevégezve nem lettek, 
védelmi állásban maradt. A szerbek ezt felhasználva, több ki- 
rohanást intéztek Sz.-Tamásról, mely Turia által a római 
sánczokban tanyázó táborral összeköttetésben állott. Czéljok 
szemlátomást az volt, hogy a magyar tábort Verbász táján 
keresztül törjék, s a Werencz-csatorna hosszában Zombor 
felé terjeszkedvén, az ott fekvő szerb helységeket is bevon- 
ják a lázadás körébe. E végett Sztratimirovics auguszt. 1-jén 
mintegy két ezer felkelővel s nyolcz ágyúval könnyű szeke- 
reken indúlt ki Verbász felé. De mozdulata idején észrevéte- 
tett a mieink által, s Wollenhoffer tábornok eléggé felkészűlve 
fogadta őket a magos kukoriczavetésben elrejtett ágyúival ; 
minek következtében a szerbek sietve visszavonúltak. 

Hasonló kitörést intézett a sz.-tamási felkelőség aug. 
3-kán is. De támadása, bár nagyobb erővel jött, ekkor is 
visszaveretett; s a győztes magyarok egészen Sz.-Tamás 
sánczai alá űzték a futamlókat. 

Verbásznál a felkelőknek nem szolgálvan a szerencse, 
aug. 10-kén a római sánczokból tetemes erővel s több ágyú- 
val Járek ellen intéztek kisérletet; de itt is kudarczot val- 
lottak. Járeken, Temerin szomszédságában, a Császár-huszá- 
rok s Esztei Ferdinánd gyalogságának néhány százada 
tanyázott, melyek Castiglione huszár-ezredes vezénylete 
alatt rövid, de heves csata után nagy veszteséggel űzték 
vissza sánczaiba az ellenséget. 

Bechtold Sz.-Tamás ostromát aug. 19-re tűzte ki; mi 
végett fő hadi szállását Ó-Becséről két nappal elébb Ver- 
bászra tette át. Sz.-Tamással egy időben a csatorna túlpartján 
fekvő s megerősített Turia is megtámadandó vala. A. sereg 
nyugtalan harczvágygyal várá az ostromot. A készületek 
nagysága mindenkit a biztos győzedelem reményébe ringatott: 

A valahára megindított sereg osztályait Bechtold fővezérlete 
alatt Wollenhoffer tábornok, b. Bakonyi és gr. Kolowrát ezre- 
desek vezényelték. Wollenhofter a megelőző napon Verbász- 
ról négy gyalog zászlóaljat sa Würtemberg-huszárok Lenkey- 
féle századát és két tizenkétfontos üteget Kis-Kérre vezetvén, 
innen 19-kén éjfél után indult Sz.-Tamás alá. Feladata volt, a 
csatorna hidját, melyen által a város Turiával közlekedett, el- 
foglalni s azon keresztül törni be a sánczokba. KE hidat Vno- 
rovszky lengyel panszláv mintegy másfél ezer végőrrel, né- 
hány száz szerviánnal és négy ágyuval makacsul védelmezé. 
B. Bakonyi a város nyugati oldalán, a csatorna s a mocsárok 
közt hosszan elnyúló, úgynevezett verbászi sánczok ellen in- 
tézte támadását; hol Biga és Bosznics péterváradi és sajkás 
végőrökből és szerviánokból álló négy-öt ezer felkelőt vezé- 
nyeltek. Egy kisebb osztályunk a csillagsáncezok ellen mükö- 
dék, melyekben öt-hat száz szervián vadász őrködött. Kolow- 
rát és Castiglione ezredes végre Turiát támadta meg. 

Wollenhoffer a hidfő ellen, hova mocsáros és zsombékos 
talajon kelle keresztül hatni, sok nehézséggel küzdve, csak 
lassan haladhatott előre. Az említett lengyel is ügyesen s el- 
szántan védé a helyet. Pár órai tüzelés után azonban a szer- 
bek ágyui egyen kivül a mieink által mind elnémíttattak. E 
körülmény, ha az ostrom következetesen folytattatik, magá- 
nak az ellenségnek vallomása szerint, a hidfő veszedelmét 
kétségkívül maga után vonta volna. De Bechtold fővezér, 
mintha a szerbekkel titkos szövetségben állott volna, bár 
még reggeli tiz órát sem ütött, az ostromló hadaknak ez 
oldalon, köz csodálkozásra, visszavonulást parancsolt : minek 
következtében itt végkép megszűnt a működés. 

Az úgynevezett verbászi sánczokon ez alatt igen heves 
harez fejlődött ki. A szerbek itt a sánczok előtt pár száz lé- 
pésnyire várták be Bakonyi előrenyomuló osztályát. De egy 
heves gyalogsági harcz után sánczaikba visszaűzettek. .Ba- 
konyi e közben a csatorna túlpartján egy tizenkétfontos üte- 
got állíttatott (el, mely a sánczok hosszában intézvén lövéseit 

a hiányzó keresztfalak (Traverses) által nem védett szerbek- 
ben nagy romlást okozott, s őket a sánczokról levonulni kény- 
szeríté. A. Sándorgyalogság felhasználván ez alkalmat, a sán- 
czokra rohan s azokat megmászsza. A heves harczban, mely 
ott e zászlóalj s a szerviánok közt kifejlődött, már-már a ma- 
gyarok kezében van a győzelem; s ha e zászlóaljat a többi 
csapatok követik, és az ostromlottak minden oldalról nyo- 
matnak : egy óra múlva magyar zászló lobog vala Sz.-Tamás 
erődítvényein. De Bechtold Wollenhoffer osztályának ekkor 
már visszavonulást parancsolt; minek következtében a szer- 
bek, kik a hidfőt védelmezék, szinte mindnyájan a verbászi 
sánczokra sietének hátranyomott társaik segélyezésére. A len- 
gyel Vnorovszky is ott terem, s látván mily pusztítást tesz a 
csatorna túlpartjáról a sánczok hosszában működő magyar 
üteg, s mennyire fedi annak tüze az előre nyomuló magyar 
harczosokat, azonnal több ágyút irányoz az üteg ellen. Ehhez 
járult, hogy a sánczokon küzdő Sándor-zászlóaljhoz legköze- 
lebb eső pesti önkéntesek, előre hatolás helyett visszahuzód- 
tak. És így a magokra hagyott Sándor-vitézek, a túlnyomó 
erőt sokáig fel nem tarthatván, visszavonulni kényteleníttet- 
tek. Bakonyi ezután a sánczok előtti térről az ágyútüzet még 
sokáig folytatá; mert Bechtold, megelégedve avval, hogy az 
ostrom sükerét, titkos utasítása szerint, meghiusította, Ba- 
konyi osztályához pár órával később küldé a visszavonulásra 
intő parancsot. Sokan ezt arra is magyarázták, hogy Bechtold 
veszésnek szánva Bakonyi osztályát, azt az ellene minden ol- 
dalról öszpontosított ellenség által megveretni óhajtá. De ezt 
már, ha valóban czélja volt is, nem érhette el. Bakonyi s mel- 
lette Aulich, a Sándorgyalogság alezredese, és Lenkey őr- 
nagy a rendelet vétele után oly tiszteletet parancsoló rend- 
ben vezették vissza Verbászra a hadosztályt, hogy a külön- 
ben is nagy vészteséget szenvedett ellenségnek semmi kedve 
sem volt azt visszavonulásában háborgatni. 

Hasonló eredménytelenséggel végződött Turia ostroma 
is Kolowrát ezredes vezérlete alatt. A több óráig tartott ágyú- 

1848. Aug. zás után, mely által az ellenség lövegei elnémíttattak, a. vezér 
rohamot parancsolt. De az ostromlók a sánczokból s házakból 
oly sürű puskatűzzel fogadtattak, hogy azt ki nem állhatván, 
visszafordultak. Kolowrát ezután ismét ágyúit vonatta az 
előtérbe s a helységet, mely nagy részben leégett, még 
hosszan lődözteté ; .és csak négy óra tájban, midőn az ostrom 
alul felszabadult sz.-tamásiak a helység segedelmére jöttek, 
vezette vissza kiskéri tanyájára hadosztályát. 

Az e napi összes veszteségünk §Sz.-Tamás és Turia 
alatt, hivatalos adatok szerint negyven halottból és száz 
sebesűltből állott. Amazok közt b. Neffzer Schwarzenberg 
ezredbeli kapitány s Fiáth huszár főhadnagy eleste fájlal- 
tatott legérzékenyebben. A szállongó hír azonban hallott- 
jaink számát mintegy két százra emelte, mi tán valószinűbb 
is a hivatalos adatnál. 

jeleeésai A magyar hadsereg ily kudarczot vallván, a vérszemet 

harczok. . kapott felkelők ismét megkezdték támadó munkálataikat. 
Sztratimirovics elébb két ízben is meghiúsult tervét, mely 
szerint a magyar hadvonalt áttörni s annak összeköttetését 
Péterváraddal megszakasztani ügyekezett, újra munkálatba 
fogta. Néhány nap múlva (aug. 26-án) e végett egyszerre in- 
tézett támadást Ó-Kér, Temerin és Járek felé. De kisérlete 
ez úttal sem sikerűlt; hadosztályai mind a három ponton 
visszaverettek. Ő azonban még ekkor sem hagyott fel ter- 
vével, melynek szerencsés végrehajtását a háború további 
folytatásának, kivált a Pétervárad ellen tervezett cselnek 
sükerére szükségesnek tartá. 

Két nappal tehát az elébbi kisérlet után a római sán- 
czokban, Kács, Nadály és Goszpodincze körül, mintegy öt 
ezer harczost és husz ágyút egyesítvén, négy csapatban indult 
meg Temerin, Szireg és Járek ellen. A fő osztályt ő maga ve- 
zénylé Temerin felé. A magyar had ezen állomásokon Máté 
huszár alezredes alatt mintegy három-négy ezer főre ment; 
és bár összesen csak két ágyuval rendelkezett, a harczot; mégis 
eleinte mind a három helyen oly szerencsével folytatá, hogy 

az ellenség tetemes veszteséggel kényteleníttetett visszavo- 
nulni. A nap győzedelme azonban túlbizakodóvá s gondat- 
lanná tette a magyar vezért. Máté a bekövetkezett éjre elmu- 
lasztá megtenni a rendeleteket, melyek ily makacs, mozdula- 
taiban ily gyors ellenség előtt szükségesek voltak volna. Az 
éj ennél fogva vészt hozott hadainkra. Sztratimirovics éjfél 
tájban ugyanazon rendben, mint az elmult napon, csapatait 
ismét támadásra vezette. Járeken kezdődvén a harczi zaj, 
Máté, ki a sötétben az ellenség erejét s mozdulatait meg nem 
itélhette, azon véleményben, hogy az ellenség fő ereje Járe- 
ket támadta meg, hadának nagyobb részével oda sietett. Míg 
azonban ő ott az ellenséggel harczra kelt, annak egy más osz- 
tálya Járek és Temerin közé vetvén magát, hadaink össze- 
köttetését megszakasztotta; minek következtében maga Sztra- 
timirovics több sikerre) működhetett az elszigetelt Temerin 
ellen. Az ott maradt csekély számú magyar had a sánczok 
mögül egy ideig vítézül védte ugyan magát; de midőn a há- 
tok mögött a városba lopódzott sajkások azt felgyújtották, az 
erős szél által hirtelen elterjedt tűzár zavart és rémületet oko- 
zott vitézeink közt, kik ennél fogva a lakosokkal együtt sietve 
vonultak ki a lángboritotta városból. Járeket, melyből Máté 
szinte visszavonult, hasonló sors érte. A pár óra előtt még vi- 
rágzó, vagyonos két közönség reggelre már hamvaiban fe- 
küdt. Pétervárad azontúl el volt vágva a magyar tábortól. 

Sz.-Tamás ostrománál, ha nem egyenes árulás, de bizo- 
nyára annyi s oly szembetünő hiba, mulasztás, gondatlanság s 
rendetlenség terhelte a fővezérletet, hogy Bechtold rosz aka- 
ratáról a táborban senki sem kételkedett. Az ostrom szeren- 
csétlen kimenetele után Szentkirályi és Bakonyi azonnal 
Pestre siettek, a kormányt a körülmények felől értesítendők. 
Ugyanazon időben több magántudósitások is érkeztek a fő- 
városba, melyeknek nyomán az ellenzéki képviselők, még 
mielőtt a királyi biztos kihallgattatott volna, nagy hévvel kel- 
tek ki a sereg vezérlete ellen. Perczel Mór, budai képviselő, 

szavakkal gáncsolá a hadi parancsnokságokat. , A szerbek és 
horvátok támadása, úgymond egyebek közt, azon részről gya- 
rapíttatik s ápoltatik, mely rész iránt a nemzet hónapokon 
által a legnagyobb bizodalmat jelentette ki, sőt tettekben is 
tanúsította. Mindig tisztán állott szemeim előtt, hogy az azok 
által megbízott és azoknak feltétlen hűséget esküdött egyé- 
nek, ha a legnagyobb erőt szolgáltatjuk is kezeikbe, nem 
fognak a lázadók ellenében elhatározott támadást tenni, kik 
azon hatalomnak eszközei . . ." Ezeknél fogva indítványozá, 
hogy a táborból megérkezett királyi biztos nyomban hall- 
gattassék ki a történtek felől; s aztán biztosok küldessenek 
az alvidékre, kik teljes hatalommal s a körülmények szerint 
erélyesen intézkedjenek a haza megmentése iránt. 

A súlyos vád a sereg vezérlete ellen, nyilt ház előtt s 
ily átalánosságban kimondva, bár Perczel azt adatokkal is 
bebizonyíthatni állítá, ha nem is épen alaptalan, de minden 
esetre eszélytelen, és minthogy még sem a királyi biztos ki 
nem hallgattatott, sem a kormány jelentést a háznak nem tett, 
időelőtti volt. Tekintve pedig azon kényes viszonyokat, me- 
lyek a kormány s a fő hadi parancsnokságok közt léteztek; s 
figyelembe véve azt is, hogy az ellenség előtt álló hadainknak 
épen fő tisztjei közt nagy számú idegen létezett, kiknek ra- 
gaszkodása nemzeti ügyünkhöz felette kétes vala : e vád, ily 
átalánosságban kimondva, ügyünknek felette nagy ártalmára 
válhatott. Ez okból Szentkirályi, bár különben Bechtoldot 
maga is kárhoztatá, nem is késett a ház előtt gáncsolni Per- 
czel beszédét; kijelenté egyébiránt, hogy miután nem a ház, 
hanem a kormány által küldetett ki, előterjesztését a sz.- 
tamási ostromról ennek fogja benyujtani. 

Mészáros hadügyminiszter e vádat, ha azt a ház nem 
gáncsolná, mind következményeiben veszélyesnek, mind sze- 
mélyére nézve sérelmesnek érezvén, kijelenté, hogy ha a ház 
Perczel e kifejezését : ,árulás" nem roszalja, ő megszűnt 
tagja lenni a kormánynak. Kossuth egy választmány kineve- 
zését indítványozá, mely előtt Perczel részletesen határozná 

meg, kit terhel árulással, s adatokkal bizonyítaná be a sú- 
lyos vádat, mely átalánosságban olyakat is sérthet, kik a haza 
háláját érdemlik önfeláldozásukért. De evvel nem volt meg- 


elégedve az elnökminiszter s Mészároshoz csatlakozva, köve- 


telte, hogy Perczel kifejezése jegyzőkönyvben is roszaltassék, 
kijelentvén, hogy a ház vonakodását bizalmatlansági szava- 
zatnak venné, s a kormányból azonnal kilépne. Biztosítá egy- 
szersmind a házat, hogy a kormány a királyi biztost és 
Bakonyi ezredest kihallgatandja s mind a házat értesítendi 
az eredményről, mind a szükséges intézkedéseket haladék 
nélkül megteendi a sereg vezérlete körül. 

Az ellenzék azonban hevesen megtámadta a kormányt ; 
tétlenségről, idővesztegetésről vádolá azt, minél fogva ennyire 
hagyta nőni az eleinte könnyen elfojtható lázadást; megróvá 
a minisztereket, hogy mihelyt ellenzésre találnak, mindjárt 
lemondással fenyegetődznek oly időben, midőn minden mi- 


niszteri válság veszélybe döntené a hazát. Követelé tehát, 


hogy a hadvezérlet körül szigorú vizsgálat tartassék. 

A képviselőház, melynek nagy többsége egyátaljában 
nem volt megelégedve a dolgok menetével, s bár világos ada- 
tokat még nem látott maga előtt, de magán tudósítások nyo- 
mán mégis meg volt győződve, hogy a sereg vezérlete körül 
legalább is sok hiba, mulasztás és rendetlenség történt, s tán 
még Perczel vádja sem alaptalan, — sokáig habozott végzé- 
sében. Miután azonban Batthyáni ismételve felszólalván, 
kifejtette, hogy ő koránt sem akar bizodalmat szavaztatni 
a vezérlet iránt; hanem csak a világos próbák nélkül, áta- 
lánosságban tett s ezért a seregben veszélyes következmé- 
nyeket szülhető ,árulási" kifejezést kivánja rosszaltatni: 
a többség, hosszú vita után, az elnök által végre rosszal- 
tatni határozta a. kérdéses kifejezést. 

E határozat azonban koránt sem oszlatta el a kedélyek 
gyanúját, és semmit sem változtatott a közvéleményen, mely 
szerint az utolsó hetekben felmerűlt események után mind 

dása az udvar s a bécsi miniszterium által szítogattatik; az 
országban létező fő hadi parancsnokságok pedig és számos 
más főbb rangú tisztek a bécsi miniszteriummal titkos egyet- 
értésben vannak. Mayerhoffer, Blomberg, Dreyhan magavi- 
selete a bánságban; az oláh legénységből álló erdélyi végvi- 
déki zászlóalj magatartása, miszerint, nem rég az alvidéki 
hareztérre rendeltetvén, tisztjei izgatására Szegeden az enge- 
delmességet megtagadta s a tábor helyett haza menni akart; 
a bécsi miniszterium számos rendeletei, melyek szerint Jella- 
sics erejének gyarapitására Olaszországból mind több végvi- 
déki zászlóalj utasíttatott haza; Laibachból pedig legújabban 
ismét néhány tüzérszázad küldetett Horvátországba; a határ- 
széli vámhivatalok a bevett státusjövedelmeket Zágrábba szál- 
lítani utaltattak s oda, biztos hírek szerint, több ízben tetemes 
összegek küldettek; a lázadáshoz szövetkezett tisztek, bünte- 
tés helyett előmozdítást nyernek, mint, például, a nem rég 
ezredesi rangra emelt Dreyhan; a felvidéki tót megyék is 
mindinkább izgattatnak a fellázadásra; Hurbán, az igazság 
sujtó keze elől Ausztriába szökött izgató, onnan büntetlenül 
tovább szőheti fondorlatait, czinkos társai által sürű közleke- 
dést tart fenn a tót ajkú lakossággal; sőt, több izgatókkal 
szövetkezve, Bécsben, az osztrák miniszterium szeme előtt 
egészen nyiltan toborzhat önkéntes csapatokat, melyekkel az 
országba törjön s az éjszaki megyéket is fellázítsa : mind ezek 
és számos más események világos bizonyítványai voltak a 
közönség ama gyanújának, hogy az udvar és a bécsi minisz- 
terium egyetértésben áll a horvát és szerb felkeléssel, s 
egy átalános-reactio tervén dolgozik. 

A miniszterium előtt ez nem csupán gyanú volt többé 
hanem tény, melynek minden kétséget kizáró bizonyítványait 
rejték magokban a miniszterek tárczái. , A reactio már nyil- 
tan lép fel s nem titkolja többé szándokait s terveit; Magyar- 
ország első áldozatúl van kijelölve . ." így írt az elnökminiszter 
ép e napokban a Frankfurtban lévő követünkhöz. De bár ez 
iránt teljes meggyőződésre jutott már a miniszterium vala- 

mennyi tagja, sőt maga István főherczeg nádor is : mind- 
azáltal a mód iránt, melyet a kormánynak e viszonyok közt 
magatartásában követnie kell, s a teendők iránt, melyek a 
hazát e veszélyes helyzetéből kiszabadíthatnák, a vélemények 
mind elágazóbbak lőnek a miniszterium kebelében. A. mint 
a hazai állapotok napról napra súlyosbúltak, az eddig, bár 
nem ritkán nagy bajjal, de valamiképen csak fenntartott 
egyesség is mindinkább eltűnt a miniszteriumból : a keblé- 
ben eleitől fogva létező ellentétek mind élesebbekké, a véle- 
ménykülönbségek viszályokká fejlődtek ki. 

Már az olasz kérdés, az újonczozási és hadszervezési 
törvények tárgyalása alatt is, miként elbeszéltük, többször 
összeütköztek egymással a kormány tagjainak véleményei. 
De még inkább nőtt az egyenetlenség, midőn a veszély köze- 
ledtével, a közönségnek e miatt fokonként öregbedő türelmet- 
lensége hangosabb lett követeléseiben a kormány iránt. A 
közönség kivált annak elég nagy pöffeszkedő, szájhősdi, elbi- 
zott része, nem véve számba a minden oldalról feltornyosodó 
nehézségeket, s csak azt tartva szeme előtt, hogy a kormá- 
nyon ülő hazafiakat teljes bizodalommal ajándékozta meg, — 
napról napra zajosabban kezdé követelni, hogy a kezeikbe 
letett hatalommal mentsék meg a veszélyben forgó hazát. És 
a mint a sz.-tamási, temerini s járeki szerencsétlen csaták híre 
elterjedt, tétlenségről, a katonai hatóságok irányában erély- 
telenségről s ügyetlenségről vádolá őket, kivált azokat, kik 
mérsékeltebb irányukról ismertettek. Az ellenzéki lapokban 
naponként hevesnél hevesebb megtámadások tárgyai lettek ; 
népszerűségök végkép elenyészni látszék. 

A közönség e nyomása s magok az események és álla- 
potok súlya alatt, a teendők iránti viták naponként megújul- 
tak a minisztertanácsban. Kossuth, kit heves kedélye, megha- 
jólni nem tudó büszkesége s azon gondolat, hogy ama gán- 
csok reá is hárulnak, mind türelmetlenebbé tőn, erélylyel sür- 
geté a tanácsban : vettessék valahára vége, ha jó szerével nem 
lehet, erőteljesebb eszközök s nmiódok által is, azon árulásnak, 

melyet a reactio s annak szolgálatában a bécsi miniszterium 
űz a nemzet ügyeivel; vagy, ha a miniszterium magában nem 
érez elég erőt, kiegyenlíteni e viszályt s elejét venni a sebes 
léptekkel közeledő veszélynek, hívja fel a nemzet képviselőit, 
intézkedjenek ők a fenyegetett államélet s függetlenség meg- 
mentésére. Batthyáni azonban, bár egyébiránt maga is a leg- 
mélyebb boszúsággal nyilatkozott a bécsi miniszterium eljá- 
rásáról, semmi erő, semmi indok által nem volt reábírható, 
hogy csak egy hajszálnyit is eltérjen a szigorú törvényes- 
ség ösvényéről. Ő, ki a népszerűséget, ha szerette is, de 
soha túl nem becsűlte, mit sem hajtott a közönség zajára; 
s csak azt tartá követendőnek, mit a hazaszeretettől paran- 
csolt eszélyesség sugalt a nehéz körülmények között. 

Kossuth, a törvény betűjéhez szigorún ragaszkodva, nem 
akart a jog teréről a politika ösvényére lépni; s az ország bé- 
kéjeért törvényen kivüli concessiokat tenni Ausztria irányá- 
ban egyátaljában nem volt hajlandó. Ő az országot elég erős- 
nek tartá törvényes jogainak megvédésére, s azokból egy haj- 
szálnyi áldozatot sem akart hozni a körülményeknek. Ausz- 
tria irányában kész volt a törvény betűjét szigorún teljesíteni ; 
de a reactioval, mely a státusadósságok egy részét a nemzet 
vállára tenni, a pénz- és hadügyminiszteri tárczákat Bécsbe 
visszavinni akarta, a kibékülést lehetetlennek tartá; s mint- 
hogy a reactiot erélylyel s ha kell, fegyverrel is, legyőzhető- 
nek hivé : a megalkuvást bármi nemzeti jog árán megkisérteni 
sem akarta, Nyiltan s erélyesen kivánt tehát fellépni. Ki- 
vánta, hogy a miniszterium szilárd magatartása, minden 
törvénytelen követelést visszautasító, minden ellenséges lé- 
pést visszatorló rendszabályai által kényszerítse a reactiot 
az ország független kormányzatának elismerésére. Ő merő 
idővesztésnek nézett minden kiegyenlítési lépést az eddigelé 
követett modorban. 

Batthyáni azonban nem így gondolkodott. Nem kevesbbé 
hő vágy mellett hazáját, nemzetét a törvények szerint függet- 
lennek láthatnia, ő hajlandó volt a körülményekkel némileg 


Negyedik fejezet. A horvát és "szerb lázadás aug. végéig. 407 


megalkudni; engedményezni a kevesbbé lényegesekben, hogy 
a lényegest biztosan megtarthassa; kapcsolatunknak Ausz- 
triával az igazgatási formákban egynémit eszélyesen felál- 
dozni, hogy az ország sarkalatos jogait megőrizhesse; sőt 
még némi jogokat is kész volt feladni, hogy azok árán a töb- 
bit megmentse, az ország békéjét Ausztriával, mi életfeltétel 
volt, megőrizze. Ő is meg volt ugyan győződve, hogy a reactio 
mind addig nem nyugszik, míg az ország a státusadósságok 
egy részét át nem veszi s a had- és pénzügy igazgatásában vál- 
tozás nem történik. Igy perczig sem kételkedett, hogy a 
reactio ezek kivívásáért el van határozva, a forradalom terére 
szorítani a nemzetet, s fegyverrel kényszeríteni a márcziusi 
törvények megváltoztatására. De mennél inkább törekedni 
látá erre a reactiot, ő annál inkább azon volt, hogy az a ma- 
gyar kormány eljárásában semmi okot se találjon, melyre 
megtámadását a jogszerűségnek csak színével ís alapíthassa. 
Csaknem aggodalmasan ragaszkodott a törvényes formákhoz, 
nehogy azok megsértése által fegyvert adjon a reactio kezébe. 
Ő iszonyodott a forradalom kétes, készületlenségünkben 
kétszeresen veszedelmes ösvényétől, melynek végén szere- 
tett hazájának sírja tűnt fel aggódó lelke előtt. Ez az oka, 
miérthogy egyedül törvényes eszközökkel, a bár annyiszor 
sükeretlennek bizonyult alkudozásokkal ügyekezett ártalmat- 
lanná tenni s lefegyverezni a nemzet ellen foganatba vett fon- 
dorlatokat. És midőn meggyőződött, hogy ezen eszközök a 
békét tovább fentartani nem képesek : ő még a törvényes jo- 
gokból —, és, ha a reactioval különben megalkudni nem le- 
hetne, egynémit még a kormány függetlenségéből is kész volt 
feláldozni a békéért. Ha pedig a háborút elkerűlni még igy 
sem lehetne : óhajtá, hogy az ne a nemzettől kezdessék; kö- 
vetkezményeinek súlya s a felelet terhe isten és ember előtt 
ne a nemzetre s kormányára, hanem a reactiora háruljon. 
A forradalmat, a háborút Kossuth sem kivánta ugyan; 
de attól, ha már elkerűlhetlenné válnék, nem látszék remegni. 
Sőt azon reményt táplálá magában hogy, ha békésen nem le- 

het, fegyverrel is sikerűlend végre a nemzet jogainak teljes 
elismerését s tiszteletét kivívni azon Ausztriától, melyet a 
márcziusi napokban oly gyöngének tapasztalt, azon dynasz- 
tiától, melyről némi dicsekvéssel szerette mondani, ,hogy 
sorsa, a márcziusi napokban, az ő kezében volt, és csak az ő 
mérséklete s hűsége mentette meg az enyészettől." Ő nem 
látszék nagy súlyt fektetni arra, hogy az Olaszországban nyert 
győzedelmek, a horvátok és szerbek felkelése s a reactio sü- 
keres fondorlatai azóta felette sokat változtattak a dolgok ál- 
lásában. És mind ezt eléggé nem méltányolva, oly kiegyenlí- 
tésről, melynek ára státusadósság elvállalása, a had- és pénz- 
ügy független igazgatásának csorbítása volna, ő hallani sem 
akart. E véleményét ő nemcsak a minisztertanácsban, de 
hírlapi czikkeiben is, nem minden elbizakodás nélkül, s min- 
den esetre miniszteri állásához képest eszélytelenül, nyilván 
s határozottan hirdette. .Ő alkuszik, úgymond, ha kell, a po- 
kollal is; alkuszik, ha kell, tisztán horvát alapon, még tán Jel- 
lasicscsal is : de a Magyarország önállását megnyírni akaró 
reactioval soha, és ezerszer soha, Letett esküje szerint csak 
így szabad gondolkodnia; . . s ha ott, hol tárczája felett ren- 
delkeznek, másként gondolkodnának, — akkor ő nem lesz 
miniszter; de marad magyar polgár." Így vélekedvén, társait, 
kiknek nagyobb része, — tán az egy Szemerét kivéve, mind- 
nyájan, Batthyánival tartának, nem egyszer vádolta, hogy 
örökké símogatni akaró politikájok mellett a hazát veszélybe 
döntik. Ezek ellenben, s köztök leginkább Batthyáni és Szé- 
chenyi avval s bizonyára nem igazságtalanul vádolták őt, hogy 
a radikál párthoz szitása, faltörő politikája, gyakori vigyázat- 
lanabb nyilatkozatai, sőt miniszteri állásával meg nem férhető 
magatartása által, melynél fogva míg egy részről a tömeg köz- 
véleményével, a népszerűséggel kaczérkodik; más részről 
egyenes kikelései által beszédeiben s hírlapjában a bécsi 
kormány ellen, társait minduntalan compromittálja, ügye- 
kezeteiket nehezíti, gátolja sőt megrontja, békés kiegyen- 

litési "kisérleteiket sükeröktől eleve is megfosztja s minden 
eredményt lehetetlenné tesz. § 

Ezen eltérő irányokból összeütközések támadtak, me- 
lyeknek következtében a miniszterium többször a lelépés 
pontján állott. Egyes miniszterek, mint különösen Deák, 
Eötvös, Klauzál, tárczáiktól csaknem türelmetlenül kivántak 
ugyan a körülmények közt szabadulni; de mindnyájan mélyen 
érzék, hogy most, midőn bizonyosnak lehetett tartani, hogy 
egy új miniszterium alakúlását az udvar nem fogja megen- 
gedni, hazafiúi kötelességöknek tarták,  helyeiken megma- 
radni, bár az egyesség kedvéért folyton fel kell is áldozniok 
egyéni meggyőződéseiket, s bár ezen áldozatokért még csak 
azon elégtételt sem nyerhetik, hogy abból a hazára hasznot 
folyni láthatnának. Augusztus havában, midőn az ügyek 
mindinkább bonyolódtak s a veszély napról napra nőtt, több- 
ször szóba jött a miniszterium feloszlása; de mivel a, haza 
üdve s nem önzés, nem silány pártérdek volt kérdésben, és 
mindnyájan hű, buzgó hazafiak voltak : könnyelműleg egyi- 
kök sem akarta előidézni a szakadást, mely még veszélyesebb 
viszonyokba ejtené a hazát. 

A Sz.-Tamás sikeretlen ostroma után, Perczel Mór inter- 
pellatiója következtében támadt alsó házi heves viták azon- 
ban újabban felfokozták a kedélyek ingerűltségét. Midőn Bat- 
thyáni a háztól szilárdon követelte, mondaná ki Perczel idét- 
len árulási vádjára a maga rosszalását, Kossuth nem tette 
ugyan magát egyenes ellenkezésbe az elnökminiszterrel; 
mindazáltal, a háború folyamával maga is elégedetlen, Per- 
czel állítását nem kárhoztatá annyira, mint azt tőle Batthyáni 
kivánta volna. A vita ennek következtében a minisztertanácsba, 
is átvitetett s oly heves összeütközést idézett elő, hogy a sza- 
kadás elkerűlhetlennek látszott. Batthyáni a nádor előtt is 
határozottan kijelenté, hogy ő Kossuthtal a miniszteriumban 
tovább együtt maradni nem akar, s irányaik nagy különbsége 
miatt, a haza kára nélkül együtt maradnia nem is lehet. De 


1848. Aug. 


410 Második könyv. A szerb és horvát lázadás kezdete, 


1848. Aug. a nádor lehetetlennek. tartván a miniszterium fennállását. 
Kossuth nélkül, nem tüdta magát mire határozni. 

Az erre következett minisztertanácsban általában szóba 
hozatván a jelen miniszterium feloszlásának s egy, irányban, 
véleményben összhangzóbb alkotásának múlhatatlan szüksége : 
Kossuth, ki ezt leginkább vitatá, kijelentette, hogy ő 
Batthyánival kiván részt venni az új combinatióban, melybe 


csak 


még Csányi Lászlót, Nyári Pált és Beőthy Ödönt ajánlá föl- 
vétetni. Batthyáni erre ismétlé, mit már a nádornak kijelen- 
tett, hogy nemcsak a Kossuthtól ajánlottakkal, de magával 
Kossuthtal sem alkot új miniszteriumot. És minthogy a nádor 
Kossuthot nélkülözhetlennek nyilvánitá, ő rajta, Batthyánin, 
lett volna a sor, kilépni a kormányból, kivált miután pártja a 
képviselőházban, bár nőtt is az utolsó időkben, többséggel 
nem birt a Kossuthé fölött. Büszkeségét azonban még e kö- 
rülmény daczára is legyőzte hazaszeretete és iszonya a hábou- 
rútól Ausztriával. Ő meg volt győződve, hogy Kossuth nyilat- 
kozata, miképen ő nála nélkül nem kiván megmaradni a kor- 
mányon, egyátaljában nem vehető komolynak, már ekkor 
ismeretes dolog lévén, hogy Kossuthban határtalan a hatalom 
birtokának vágya, s minden afféle nyilatkozat, hogy ő a ma- 
gán-élet nyugalmáért sóvárog, csak színlett szerénység. Semmi 
kétsége nem volt tehát hogy, ha ő kilép, a kormányon mara- 
dandó Kossuth iránya, melyet ő eddig lehetőleg ellensúlyo- 
zott, uralkodóvá leend a miniszteriumban; minél fogva ez 
Ausztriával, sőt, a radikál párt befolyása mellett, talán magá- 
val a királysággal is kevés idő múlva szakadásra viszi az 
ügyeket s forradalomba rohan. E meggyőződés őt, miként 
egy hátrahagyott iratában maga mondja; kedve ellen is mara- 
dásra birta, de minden esetre Kossuth nélkül, a kormányon. 

Érzé azt Kossuth maga is, hogy az ő további miniszter- 
sége múlhatlanúl háborúra vezet Ausztriával; és ha volt mégis 
némi komolyság ama nyilatkozatában, hogy Batthyáni nélkül 
nem kiván részt venni a kormányban, annak csak ezen érzet 
szolgált alapjául. Mert bár ő nem látszék is oly igen nagyon 

iszonyodni a forradalomtól; bár el volt is határozva, föl- 
venni a keztyűt, ha az a nemzet lábaihoz dobatik : de maga 
még sem akarta azt a reactio elébe dobni, s a forradalmat, 
míg az a nemzet független kormányzatának épsége mellett 
elkerülhető, szándékosan nem kivánta előidézni kivált még, 
ekkor nem, midőn a nemzet készületlen volt a háborúra. 


A miniszterium e meghasonlást a maga keblében lehe-. 


tőleg ügyekezett ugyan eltakarni a közönség elől; egynémi 
mindazáltal, Kossuth utján, mégis átszivárgott ; mi aztán még 
inkább nevelte ama különben is nagy izgatottságot, melyet a 
bácskai táborból érkezett aggasztó hírek s az aug. 21-kei ülés 
heves vitái támasztottak. Az Egyenlőségi Kör, mely a radikál 
párt gyűlhelyéül szolgált, Madarász József képviselő elnöklete 
alatt, már azon szélsőségre is vetemedett, hogy közbátorsági 
bizottmánynyá határozná magát alakítani; miért is a minisz- 
terium e klubot Hajnik Pál rendőrfőnök által azonnal fel- 
oszlatta, teremeit bezáratta. j 

De ezen s hasonló szabályokkal már nem lehetett meg- 
nyugtatni a naponként érkező, aggasztó hírek által nagyobb 
izgatottságba hajtott közönséget. A. képviselő házban, arány- 
ban a, veszély növekedtével, mind hevesebb viták folytak; az 
ellenzék napról napra gyarapodott; a radikál párt, bár klubja 
bezáratott, mint lármásabbá lett, lapjaiban a miniszterium el- 
len naponként erősebb kikelések jelentek meg; az egész kö- 
zönség lázas izgatottságban hánykódék. Az ügyek oly álla- 
potba jutottak, hogy a kormány múlhatatlannak látta elhatá- 
rozóbb lépést tenni a kedélyek lecsöndesitésére. Maga Bat- 
thyáni is, ki a törvényes formáktól s engesztelő, kiegyenlítő 
módoktól eltérni egyátaljában nem akart, meggyőződött 
már hogy, ha idején kellő változás nem történik : egy újabb 
kedvezőtlen hír az alföldi táborokból könnyen forradalomba 
sodorhatja a felizgatott közönséget. 

E körülmények s a miniszteriumban miattok mind éle- 
sebbé vált szakadás augusztus utólsó tizedében azon határo- 
zatokra birták a kormányt, hogy a hadállitást s a negyvenkét 

1918. Aug. milliónyi hitelt illető törvények tárgyalásának befejezése után 
Mészáros hadügyminiszter ismét az alvidéki táborba utazzék, 
ott maga vegye át a vezérletet, s egy elhatározó csapást ügye- 
kezzék mérni a szerb felkelésre; Batthyáni és Deák minisz- 
terek pedig azonnal Bécsbe menjenek, az említett két tör- 
vényre kieszközölni a királyi sanctiot s különben is végezni, 
mit még lehetne, a bécsi miniszteriummal. Utasításuk oly ér- 
telmű volt, hogy a haza veszedelme nélkül tovább nem tűrhető 
állapotoknak, mennyire azok az udvartól s a bécsi miniszte- 
riumtól függenek, valahára végét szakítsák s tisztába jőjenek 
az iránt, mi szándéka van az országra nézve a dynasztiának 
s a bécsi kormánynak? Megbízattak különösen, hogy a két 
törvény sanctioján kivül ő felségétől oly, saját aláirásával el- 
látott, tábori parancsokat eszközöljenek ki, melyekben kije- 
lentessék, hogy ő felsége minden katonától, bármi rangu s 
nemzetiségű legyen, szorosan megvárja s neki parancsolja is, 
hogy a míg Magyarországban van, a magyar kormány rende- 
letei szerint a haza minden ellensége ellen szintazon hűséggel 
szolgáljon, mint a magyar hadseregek szolgálnak Olaszország- 
ban; és a ki ezt nem teszi, bélyegezze azt ő felsége becste- 
lennek s hűtlennek. Tiltsa meg, továbbá, Jellasicsnak az or- 
szágot megtámadnia; és, miután a horvát mozgalmat, a meny- 
nyiben az nemzeti, mind a kormány, mind az országgyűlés 
békésen kivánja kiegyenlíteni, a horvátoknak általában is pa- 
rancsolja meg a fegyver letételét. És végre, határozza meg ő 
felsége, mikor fog hosszabb időzés végett az országba jőni. 

Miniszteriumunknak lehetetlen volt ugyan magát vérmes 
reményekkel kecsegtetnie e küldöttség eljárásának eredménye 
iránt; mivel azonban a főherczeg nádor némi biztató szókat 
hallatott, hogy a jog és igazság szózata valahára talán mégis 
megteszi hatását : végkisérletül e lépésre is elszánta magát, 
hogy, ha sikeretlen marad is, legalább a feleletterhet hárítsa 
el magáról a történhetőkre nézve. 

De Batthyáni agyában ekkor már egyéb gondolatok is 
forogtak. Meggyőződve lévén, hogy a reactio s a vele szövet- 

kezett bécsi miniszterium ellenséges szándokával mind addig 
nem hagy fel, míg Magyarország a státusadósságok s a pénz- 
és hadügyi tárczák tekintetében a rideg jog terén marad : úgy 
látszik, már ekkor el volt határozva, ha másként nem lehet, 
ezek iránt is alkuba ereszkedni az udvarral, feltéve minden 
esetre, hogy az ország békéje valóban helyreállíttatik, s a 
ráczokhoz és Jellasicshoz a fegyverletétel iránt komoly és 
erélyes parancsok küldetnek. Engedményezés nélkül az or- 
szág részéről lehetetlennek látván meggátolni a nyilt háborút 
a dynasztiával, nem vonakodék tovább engedni a politikai 
eszély sugallatainak s a jogból feláldozni annyit, mennyin az 
életkérdéssé vált békét megvásárolhatja. Annyi bizonyos, 
hogy távozta előtt határozottan kijelentette a nádornak mi- 
képen visszatérte után Kossuthtal nem fog tovább együttma- 
radni a kormányon. Nehogy pedig távolléte alatt Kossuth 
ellenkező irányú izgatás által szándokait sükeretlenítse, hon- 
maradt társait oly igéretre birta, hogy visszatértéig minden- 
nemü fontosabb végzést meggátolnak; Klauzált pedig külö- 
nösen megbizta, hogy Kossuth lépteit mindenben őrszemmel 
kisérje s őt minden történendőről rögtön és híven tudósítsa. 

A két miniszter aug. 28-kán indult Bécsbe; mit aztán 
Kossuth szept. 2-kán jelentett be a képviselőháznak. Beszéde, 
melyet ez alkalommal mondott, több tekintetben fontos s nagy 
hatást gyakorlott a nemzet képviselőire. , Én arra kérem fel 
a házat, monda egyebek közt, hogy a királylyal való érteke- 
zésnek eredményét azon férfias nyugalommal várja be, mely 
kellő megfontolással s egyszersmind erős elhatározással páro- 
súlva mentheti meg egyedül a hazát. Méltóztassanak színkü- 
lönbség nélkül közremunkálni, hogy e perczekben, mindenek 
felett a nyugalom meg ne zavartassék ott hol még van, s ne 
szaporíttassék ez által is a hazának veszélye. . ." Átmenvén 
a horvát kérdésre, mondá, ,hogy ő nemzettől nemzet irányá- 
ban nemcsak méltó, de még alaptalan panaszt sem szeret 
hallani. . . . Ő elnyomni senkit a föld kerekségén nem akar, 
és hajlandó volna a horvát atyafiaknak azt mondani : ha meg- 

1848. Mig.  untátok a hét százados kapcsot, menjetek isten hírével; áldá- 

som reátok, legyetek szabadok és boldogok. ..." , Itt az idő, 
mondá utóbb, midőn a képviselőháznak meg kell gondolnia, 
miképen akarja beváltani az országgyülés elején s a válasz- 
feliratban is kifejezett szavát, hogy a horvátoknak minden 
igazságos és méltányos kivánatait hajlandó teljesíteni; mert 
miként mi magunknak szabadságot és függetlenséget követe- 
lünk : úgy ezeket másoktól sem akarhatjuk megtagadni. Ez 
iránt a háznak ki kell jelenteni a maga határzatát : mit tart e 
dologban saját méltóságához, igazságszeretetéhez s nemzeti 
becsületéhez méltónak; és e határzatát szükséges egy, nem- 
csak a horvát néphez, hanem Európához s a külhatalmakhoz 
is irányzott nyilatkozatban kihirdetni, miszerint a nemzet 
részéről feltárva legyen az, a mint akarunk, s meg legyen 
mondva, mikép jogosabb téren soha sem állott nemzet, mint 
a melyen mi állunk." 

Míg a két miniszter Bécsbe, Mészáros a bácskai táborba 
utazott, hogy ott személyesen vévén át a sereg vezérletét, 
egy elhatározó csapást mérjen a szerbekre, Sz.-Tamást meg- 
vegye, s az ott nélkülözhetővé válandó hadakat a Drávához 
küldhesse; mert Jellasics betörése már napról napra vára- 
tott a dunántúli vidékbe. 

Hadügyminiszterünknek elég alkalma lett itt meggyő- 
ződnie, hogy az árulási vád, melylyel Perczel Mór a had ve- 
zérletét sujtá, ha eszélytelen volt is átalánossága miatt s mi- 
előtt kétségtelenűl bebizonyíttatott volna; de Bechtoldot ille- 
tőleg nem volt alaptalan. , Nem akarom — így szól maga Mé- 
száros emlékirataiban Bechtoldról, — nem akarom kétségbe 
hozni akkori szándokát a generálnak ; hanem mindannyi moz- 
dulatai, intézkedései vagy oktalanok voltak, vagy úgy intéz- 
vék, hogy idő múljék és mi se tétessék. Később pedig (a máso- 
dik ostrom idejét érti) sajnosan bizonyult be, hogy a nép ösz- 
tönéből rámondott árulói nevezet, ha talán nem is egészen 
illett reá, legalább annyiban nem volt túlzó, hogy ő maga di- 
csekedni mondatott, mikép úgy intézte mozdulatait, hogy mi 

se váljon belőlök." Bechtoldtól tehát, ki lemondását a Bécs- 
ből épen e napokban vett parancs szerint a királyi biztos- 
nak benyujtotta, a fővezérletet átvévén, saját vezérlete alatt 
készült egy harmadik ostromot intézni Sz.-Tamás ellen. Az 
elébbi királyi biztos, Szentkirályi Mór helyét is más, Beőthy 
Ödön, bihari főispán foglalta el, ki, hajdan maga is katona, 
hasznos segélyére lett az új vezérnek előkészületei megté- 
telében. 

Ezek azonban, a táborkari főnök, Klauzál őrnagy lassú- 
sága és ügyetlensége miatt sokkal továbbra huzódtak, mint 
azt a kormány várta s a Drávánál fenyegetett haza viszo- 
nyai igényelték volna. A kormány számtalan sürgetéseire az 
ostrom valahára szeptember 21-re lőn kitűzve. Az egész 
sereg ekkoron nyolcz sorezredbeli, s ugyanannyi honvéd 
zászlóaljból, két huszár ezredből és nyolez ütegből, összesen 
mintegy 14,000 gyalogból és 2000 lovasból állott, miből az 
ostromnál mintegy kilencz ezer gyalog s másfél ezer lovas 
vett részt. A nemzetőrség, mintegy kétszerannyi, az ostromra 
közvetlen nem alkalmaztaték, kivéve az Ó-Becsén tanyázó- 
kat, kik Fach ezredes alatt Turia felé indíttattak. Az egyes 
osztályokat Éder és Bakonyi tábornokok, Kolowrat és Au- 
lich ezredesek vezényelték. 

A táborkari tisztség újabban is oly ügyetlennek bizo- 
nyitá be magát, hogy az éjfél után szép holdvilágnál megin- 
dult sereg csakhamar eltévedt útjában s alig tudott nap kelte- 
kor megérkezni Sz.-Tamás alá. Míg aztán a lovasság, Éder és 
Kolowrát alatt a római sánczok felé nyomult, az ellenség ki- 
törését onnan meggátolandó; és míg a csatorna jobb partjáról 
a város bombákkal lövetett, egy zászlóalj pedig a hidfő meg- 
vételére indíttatott : Bakonyi és Aulich a csatorna bal partján 
nyomultak előre. . Bakonyi az ellenséget a szőlőkből kiűzvén 
a sánczokat kezdé ostromolni; de siker nélkül. Aulich pedig 
két zászlóaljával oly makacs ellentállásra talált a város előtti 
erdő árkaiba rejtőzött ellenség részéről, hogy ezt onnan ki- 
űzni nem bírván, maga vonúlt vissza. E napon általában igen 

kevés harczvágy mutatkozott seregünkben, minek oka kivált 
ama tétovában keresendő, mely Jellasicsnak már ekkor tény- 
legesen végrehajtott betörése után a tisztikarban átalánossá 
lett. Ama meggyőződés, hogy Jellasics csak az udvar meg- 
egyeztével törhetett az országba, s ama bizonytalanság, vajjon 
nem az udvar akarata ellen állnak-e szemben ők is a ráczok- 
kal, az idegen tiszteket csaknem kivétel nélkül, s a honiak- 
ból is sokakat annyira lehangolt, hogy nem ütközni, hanem 
minden módon szabadulni kivántak a magyar seregből. 
Négy vagy őt tiszt épen az ostrom előtti napon, többen 
mindjárt utána beadták lemondásukat. A tiszti kar e han- 
gulata mellett, mihez aztán mindenféle alattomos izgatás 
is járula, a legénységben is hiányzott az önfeláldozásra kész 
lelkesedés. Mészáros boszúságára minden lanyhán, kedv és 
lelkesedés nélkül történvén, a csekély erőfeszítést siker nem 
követhette. 

Az eredménytelenség okai közt említendő még, hogy a 
csatorna hosszában elhelyezett székely zászlóalj, a köd miatt 
mely nap keltekor a láthatárra ereszkedett, tévedésből egy 
ideig egyéb társaira lődözött. A ködnek tulajdonítható rész- 
ben az is, hogy mintegy 3000 gyalogból álló szerb csapat 
a sajkás kerületből, daczára huszáraink egy pár rohamának, 
a hidfőhöz juthatott s a városba vonulhatott. Ezentúl még 
kevesebb remény maradván a sikerre, Mészáros a kedvet- 
len sereget táborába indította vissza. 

Maga az ostrom alatt szenvedett veszteség csekélysége 
eléggé kitünteti, mily lanyhán, kedv és erély nélkül folyt az 
egész hadi munkálat : veszteségünk mindössze is csak 20—30 
halottból állott, kik közt két tiszt s egy ifju gr. Festetich, ki 
önkéntes közlegényként vett részt az ostromban. A szerbek 
általában szivós kitartást tanúsítottak; s míg a férfiak sán- 
czaikat védelmezék, nejeik a városban nemzeti énekeiket 
hangoztatták a lövöldözések közt. Az ostrom sikeretlensége, 
természetesen, még inkább felfokozta a szerbek kitartását 
s erélyöket későbbi munkálataikban. 

Közvetlen az ostrom után mindazáltal, az alább el- 
beszélendő okokból, némi szünet állott be e harcztéren. A 
magyarok és szerbek figyelmét egyaránt a dolgok azon for- 
dulata látszék kizárólag igénybe venni s lekötni, melyet 
Jellasics betörése s Budapest felé vonulása hozott elő. Mint- 
hogy tehát jelentékenyebb harczok a szerb felkelés terén 
ezentúl. hoszszabb ideig nem történtek, ideje, hogy ama fon- 
tosabb események elbeszélésére menjünk át, melyektől e 
napokban az ország Sorsa függött. 


Horváth M. A tüggetlenségi hurcz tört. 27 

ELSŐ FEJEZET. 
A horvátok betörését közvetlenül megelőzött 


események. 


Batthyáni Lajos gróf és Deák Ferencz miniszterek 
azon elhatározott szándokkal utaztak fel aug. végén Bécsbe, 
hogy nem csak a magokkal vitt had- és pénzügyi törvény- 
czikkelyeknek eszközöljenek ki királyi szentesítést; hanem 
hogy az udvari reactio pártjánál s a bécsi miniszteriumnál 
is tegyenek még egy végkisérletet a békés kiegyenlítésre, 
ha bár az áldozatokba kerűlne is az ország részéről. De e 
szándékot is meghiúsította a reactio. 

A reactio eddigelé jobbára alattomosan, a király háta 
mögött kiadott rendeletekkel s intézett fondorlatokkal viselte 
a háborút Magyarország törvényes függetlensége ellen. Rész- 
vétét a szerbek lázadásában és Jellasics pártütésében nemcsak 
soha be nem vallotta; hanem hogy, míg maga elég erőt gyűjt, 
a nemzetet biztosságba ringassa, s annak részéről minden ké- 
születet meggátoljon, a körülmények szerint színleg kárhoz- 
tatta is a felkeléseket, igérte azoknak lecsilapítását. Most 
azonban midőn, az olaszok legyőzetvén, mind több hadi erőt 
vonhatott vissza Olaszországból ; midőn Jellasics a horvátok- 
kal annyira felkészült, hogy csak a parancsot várta a betör 
résre; midőn az alattomban segélyezett ráczok is oly nagy 
mérvben folytathatták lázadásukat, hogy legjobb hadi erőnk 
általok vétetett igénybe: a reactio megérkezettnek vélé az 
időt arra, hogy álczáját elvetve, nyíltan lépjen fel a nemzet 

ellen s azt fegyverrel kényszerítse, módosítani a márcziusi 
törvényeket, lemondani kormánya függetlenségéről. 

Azonban, bár azt eldöntött kérdésnek tekintette is már 
az udvar, hogy a márcziusi törvények alapján a nemzettel 
többé nem alkuszik : arra mégis volt gondja, hogy törvénysértő 
fellépését a világ előtt némileg igazolhassa, a háború miatti 
felelősséget magától elhárítsa. Ez okból maga is színlelé a 
békés kiegyenlítés kivánatát, s alkalmat akart nyújtani 
annak megkisérlésére, de olynemű feltételek alatt, melyek- 
ről eleve is mindenki tudhatá, hogy a jogaihoz, törvényei- 
hez szivósan ragaszkodó nemzet által nem fogadtatnak el. 

Minisztereink már néhány napot töltének Bécsben, s ki- 
hallgattatást még sem nyerhettek ő felségétől. Az udvari reac- 
tiopárt, attól tartván, hogy a miniszterek, ha a királylyal 
személyesen szólanának, s előtte a jog, törvény s igazság sza- 
vát hallatnák, a szándékban lévő tervnek, mint már elébb is 
történt, megint könnyen utját állhatnák, — a király ajtait 
előttök elzárta, állítván, hogy ő felsége beteg és senkit sem 
fogadhat. Felkeresték tehát Ferencz-Károly főherczeget; de 
általa, a békés kiegyenlítés kérdésére nézve az osztrák-minisz- 
teriumhoz utasíttattak. Az osztrák miniszterek, kiknél Bat- 
thyáni, e fogadtatása miatt neheztelését nyilvánitá, csak azt 
válaszolták, hogy Magyarország ügyei hatalmok, megbizatá- 
suk körén kivül esnek. Midőn pedig Batthyáni velök tudatta, 
hogy nem is az ország belügyeiben, mik a bécsi miniszte- 
riumot nem illetik, hanem a magyar-osztrák viszonyokról 
kiván velök elhatározólag értekezni : megint csak azt nyerte 
válaszúl, hogy a birodalmi miniszterium, ő felsége a császár 
különös megbizása nélkül abba sem bocsátkozhatik. 

Mialatt pedig Bécsben lévő minisztereinkkel ekként 
kerültek minden személyes értekezést : az állítólag beteg - 
király nevében s aláírásával augusztus 831-ről egy leiratot 
s annak mellékletében az osztrák miniszteriumtól egy emlék- 
iratot küldöttek le Budára, a nádorhoz, hogy azokat a mi- 
niszteriummal közölje. 

A kir. leirat tartalma következő : ő felsége kijelenti, hogy 
a mellékletben lévő emlékirat ama zavarok okát és horderejét 
fejtegeti, melyeket a múlt országgyűlésen alkotott miniszte- 
rialis kormányzat az összes birodalom ügyeibe hozott; minél 
fogva felhívja a magyar miniszteriumot, hogy ezen emlék- 
iratot komolyan fontolja meg. Kijelenti továbbá, hogy mivel 
a magyar-horvát viszályokat mennél elébb kiegyenliteni múl- 
hatatlanúl szükséges : kivánata e tekintetben oda megy ki, 
hogy a magyar miniszterium néhány tagja nyolcz, legfelebb 
tizennégy nap alatt a horvát kérdésben tartandó végleges ér- 
tekezés végett Bécsbe jőjjön. Ezen alkudozásra a birodalmi 
miniszterium némely előleges föltételeket tűzött ki, melyek 
ő felségének is teljes helybenhagyását birják. E föltételek kö- 
vetkezők : 1. Hogy az értekezletben b. Jellasics és a társor- 
szágok küldöttei is részt vegyenek. 2. Hogy Magyarország 
részéről a társországok és határőrvidék ellen minden hadi 
készület megszüntettessék. 3. Hogy a b. Jellasics és a szerb 
patriarcha ellen indított személyes keresetek megsemmisíttes- 
senek. 4. Hogy a határőrvidékek kivétel nélkül ideiglenesen 
az ausztriai miniszterium kormánya alá visszaadassanak. — 
Kijelentetett végül, miképen ő felsége meg van győződve, 
hogy a magyar miniszterium e viszonyok békés elintézésére 
a légszívesb készséggel nyujtand segédkezet; s tudtára ada- 
tik, hogy Jellasicshoz is hasonló parancsolat küldetett. 

A kézirat melléklete a bécsi miniszteriumnak egy emlék- 
irata, melyben az mindent felhord, mi a Magyarország irányá- 
ban követett politikájának a jog és igazság némi szinezetét 
megadhatja. Az ivekre terjedő emlékirat, mely Magyarország- 
nak, mint külön jogczimeken alapúló saját külön alkotmány- 
nyal biró államtestnek, még létezését is tagadja, s azt az 
ausztriai császárság örökös tartományaival mindenben egyenlő 
tartománynak tekinti, két fő pontra vonható össze, melyek 
egyike az : hogy Magyarország köteles részt venni a monarchia 
fentartására tett államadósságokban ; másika pedig azt ügyek- 
szik megmutatni, hogy a márcziusi törvények néhányai, külö- 

nösen azok, melyek Magyarországnak azon tárgyakban is, 
mik a monarchiát közösen illetik, úgymint : a had-, pénz-, 
kereskedelem- és külügyekben, a birodalométól külön, függet- 
len kormányt biztosítanak, a pragmatica sanctioval ellenkez- 
nek s a monarchia lételét veszélyeztetik; hogy e törvényeket 
a többi osztrák tartományok megegyezte nélkül nem csak 
Magyarország rendeinek megalkotni, de még magának a. csá- 
szárnak sem volt joga megerősíteni : ezekben tehát múl- 
hatatlanúl olyféle módosítást kell tenni, mely Magyarország- 
nak a pragmatica sanctio által megállapított HAGDKARÍAKBB 
az összes birodalommal helyreállítsa. 

Mi a státusadósságokat illeti, csak röviden említjük, 
hogy kötelességről azok tekintetében nem lehetett komolyan 
szó. Magyarország alkotmányos állam lévén, melynek alap- 
jogaihoz tartozott, hogy csak oly terheket viseljen, melyeket 
önmaga a nemzet vállal magára országgyűlésein : jogilag egy- 
átaljában nem lehetett köteles oly státusadósságok elvállalá- 
sára, melyek iránt a nemzet soha meg sem kérdeztetett, me- 
lyek tudtán s akaratán kivül, egyedül az udvar önkényes ha- 
tározatai szerint halmoztattak fel. Sőt nem csak jogról s kö- 
telességről, hanem, ha minden viszonyok tekintetbe vétetnek, 
még méltányosságról sem szólhatott a bécsi kormány. Magyar- 
ország a század elején viselt franczia háborúk alatt oly bősé- 
gesen ajánlá meg országgyűlésein a rendkivüli segedelme- 
ket, hogy ezek kétségkivül felérnek azon összeggel, mely őt 
különben ezen adósságokból aránylag illethetné. A később csi- 
nált adósságokban való részvételét pedig annál kevésbé lehet 
méltányosnak mondani, mivel a fölött, hogy Magyarország ön- 
maga külön fedezte igazgatása költségeit, és a státuskölcsö- 
nökből reá különben is soha semmi sem fordíttatott; még az 
ő közjövedelmeinek egy része is mintegy hét-nyolcz millió 
forint évenként az ő érdekein kivül eső vagy azokkal épen 
ellentétes czélokra költetett el. Bár azonban jogról, köte- 
lességről e tekintetben szó sem lehet : a jelen szerencsétlen 
bonyodalmakban mindazáltal a magosabb államérdekek, az 

ország békéje, jogainak, alkotmányának biztosítása úgy ki- 
vánták, hogy mire jogilag köteles nem volt, azt politikai 
eszélyből tegye, önként vállaljon el egy részt a státusadós- 
ságokból. 

Még gyöngébb volt a bécsi miniszterium ama követelé- 
sének jogalapja, hogy az ország épen legfontosabb ügyeiben 
mondjon le önkormányzási jogáról. E jogot a bécsi kormány 
kényuralma a mult időkben többfélekép megcsorbította 
ugyan, de alkotmánya szellemében mindig törvényesen birta 
a nemzet; néhány hónap előtt pedig a király azt fejedelmi 
háza legelőkelőbb tagjainak, koronái örököseinek jelenlété- 
ben, önként és szabadon szentesített új törvények által bizto- 
sította. És valamint akkor senkinek sem juthatott eszébe, e 
törvényeket ellenkezőknek állítani a pragmatica sanctióval : 
úgy azt sem állíthatá most alaposan a bécsi miniszterium, 
hogy azok a monarchia lételét veszélyeztetik ; feltéve mindaz- 
által, hogy jelenleg a monarchia két részének egymásiránti 
viszonya részletesen meghatároztassék, s a közös érdekek, 
közös ügyek, melyek különösen a külképviseltetésre, a közös 
védelemre s ezek költségeire vonatkoznak, hogy, mondom, 
e közös ügyek s érdekek elintézésének s igazgatásának 
módja megszabassék. A felek itt teljesen egyenjogúak lévén, 
csak méltányos egyezkedésnek lehetett helye. És ha az 
egyesség egy új államszerződéssel biztosíttatik, Magyaror- 
szág önkormányzata miatt nem csak hogy veszély nem 
fenyegeti a monarchiát; hanem épen abból fogott volna ez 
oly erőre s hatalomra vergődni, minővel még soha sem 
dicsekedhetett a fejedelmi ház. 

Minisztereink, Batthyáni és Deák, jelenleg épen ily 
egyességre és szerződésre vezethető alkudozás végett mentek 
fel a királyi udvarhoz. És, kétséget nem szenved, hogy ők 
most, az ország ezerféle bajos állapotában, a legkészségesebb 
hajlamot hozták magokkal egy ily méltányos szerződés meg- 
kötésére. De a bécsi miniszterium, mely e tekintetben már 
egészen a reactiotól vette irányát, nem ily egyezkedést, nem 

szerződést akart; hanem azt kivánta, hogy Magyarország 
egyszerűen mondjon le a maga önkormányzati jogáról, tö- 
rűlje el az erre vonatkozó törvényeit, pénz-, had-, keres- 
kedelmi s kül-ügyeinek vezetését adja vissza neki, a bécsi 
miniszteriumnak, mely azokat elébb az országra nézve oly 
egyoldalúlag, érdekeivel oly ellenkezőleg kormányozta. 

A bécsi miniszterium a helyett, hogy alkudozni kivánó 
minisztereinkkel szóba állott volna, kisérleti golyókat bocsá- 
tott a légbe. Félhivatalos, vagy különben a reactio szolgála- 
tában álló lapokban azt híresztelteté, hogy Batthyáni és Deák 
a magyar had- és pénzügyi tárczáknak a birodalmi miniszte- 
riumba való beolvasztása felett egyezkednének. E híresztelés- 
nek az is lehetett czélja, hogy Magyarország bonyodalmai 
még inkább öregbíttessenek, a nép forradalomra izgattas- 
sék, s azon férfiaink, kik a békes kiegyenlítést leginkább 
sürgetik, a közönség előtt lehetetlenekké tétessenek. Ez 
okból tehát Pulszky, külügyi alstátustitkár, a miniszterium 
meghagyása szerint, oly nyilatkozatot igtatott a bécsi lapok- 
ba, hogy, bár a magyar nemzet semmit inkább nem kiván, 
mint a közte s a birodalom más státusai közt fenforgó nehéz- 
ségek barátságos úton való kiegyenlítését, s a népek közt 
mesterségesen, de nem a szabadság érdekében felszított egy- 
más elleni gyűlölködésének megszűntetését : a miniszterium 
mindazáltal, szem előtt tartván, a nemzet akaratát, csak a 
fenálló törvények korlátai közt működhetik; s ennél fogva 
nem érzi magát felhatalmazva, a had- és pénzügyi minisz-- 
teriumoknak elkülönzését rendelő 1848-diki 3-dik törvény- 
czikk tényleges megváltoztatásába beegyezni. . 

A királyi leirat s melléklete, a bécsi miniszterium emlék- 
irata a főherczeg nádor által a miniszteriummal közöltetvén, 
Kossuth szept. 4-kén mindjárt a képviselő házba sietett. Ne- 
hogy a különben is izgatott kedélyeket még hevesebb forron- 
gásba hajtsa, a Batthyáninak tett igérete szerint, a háznak 
ez uttal nem jelentette be a leérkezett okmányokat. Beszédé- 
ben csak arra szorítkozék, hogy a miniszterium, valamint 

kormányra léptekor a király, az alkotmány s törvények iránti 
hűségre s engedelmességre esküt mondott : úgy mindig szoro- 
san a törvények szerint kormányzott; de mivel azon hatalom, 
melynek a miniszterium kifolyását képezi, ennek működését 
elő nem mozdította : a haza felett összetornyosult vésznek 
eléggé ellent nem állhatott. Öt hónapon keresztül esedezett, 
úgymond, a miniszterium a királynál, jőne az országba s 
adná meg jelenléte által a kormánynak azon morális erőt, 
mely a monarchia eszméjében s a magyar népnek királya 
iránti kegyeletében rejlik. De ez mind máiglan sem történt. 
Pártütés, lázadás támadt, mely a király nevében mondja ma- 
gát működőnek. A. király adott ugyan ki ellene egypár mani- 
festumot; de az ő felségét legközelebb környező körből e 
parancsok sikere meghiúsíttatott. A bécsi miniszterium, a 
fejedelem egysége mellett is folytonosan ellenséges indulatot 
tanúsított. Mind ezek ellenében a magyar miniszterium csak 
törvényes eszközökkel élhetett, melyek felülről megzsibbasz- 
tattak. Ezeknél fogva tehát meg van győződve, hogy vagy 
végének kell szakadni ezen állapotnak, vagy a nemzet kény- 
telen lesz ideiglenesen oly végrehajtó hatalomról gondoskodni, 
mely eljárásának eszközeit ne csak a törvényből, hanem a 
haza veszélyéből is meríthesse : mert oly miniszterium, mely 
úgy meg van kötve szemközt az ellenséges hatalmakkal, mint 
a létező, a hazát nem képes megmenteni. Részéről, úgymond, 
csak azért nem mondott még le, mert két társa Bécsben 
van, s nem akarja, hogy róla mondassék, mikép a végső 
kisérleti eljárásban, melyre kiküldve vannak, rögtönzött le- 
mondása által akadályt vetett. Felkéri aztán a házat, hogy 
nagy határozatokra s eltökélésekre készülve, támogassa a 


miniszteriumot ezen utósó kisérleteiben, s tüstént több in- 


dítványnyal is lépett fel, melyeknek egyike igy hangzik : 
A képviselő-ház tapasztalván, hogy a haza megmenté- 
sére s a királyi szék érdekében a szükséges intézkedéseknek 
ő felségétől kieszközlése végett Bécsbe küldött miniszterek az 
országot s a királyi széket veszélyeztető halogatással talál- 

koznak : a képviselő ház részéről rögtön egy, száz tagból álló 
küldöttség utasíttatik ő felségéhez, mely a nemzet nevében 
annak elkerűlhetlen szükségét jelentse ki, hogy ő felsége az 
ország kebelében személyesen megjelenvén, annak megmen- 
téséhez királyi hatalmának mérlegbe vetésével járuljon. És 
hozzon a háznak határozott bizonyságot a felől : vajjon a dy- 
nasztia akarja-e őszintén a nemzetet azon törekvésben támo- 
gatni, hogy ezen országot ő felségének csorbíttatlanúl meg- 
tartsa, s az ő felsége által szentesített törvények minden párt- 
ütés ellen sértetlenül fentartassanak? Az idők súlya minden 
halogatást veszélyesnek mutatván, a képviselő ház ezen kül- 
döttséget oda utasítja, hogy huszonnégy, legfeljebb negyven- 
nyolcz órán túl Bécsben ne időzzék; hanem ő felségének 
tudomására juttassa, miként ha rögtön meg nem hallgattat- 
nék; a halogatást tagadó válasznak lesz venni kénytelen." 

Indítványozta ezentúl két bizottmány választását, me- 
lyeknek egyike egy, Európához intézendő manifestumot ké- 
szítsen, melyben a nemzetnek mind utóbbi multja, mind 
jelene kifejtessék; másika pedig a miniszteriummal egyet- 
értőleg véleményt adjon a Magyar- és Horvátország közti 
viszályok mikénti kiegyenlítéséről. 

Az indítványok mind a két házban egyértelműleg elfo- 
gadtatván, a küldöttség mindjárt más nap (szept. 5) felment 
Bécsbe. Nehogy azonban a reactio azon terve sikerűljön, 
hogy a készületek részünkről mind addig fölfüggesztessenek, 
míg Jellasics a betörésre teljesen felkészül : Kossuth a kül- 
döttség hazajöttéig sem akará elvesztegetni a drága időt. Ő a 
reactio feltételeit elfogadni hajlandó nem lévén, azon ponton 
látá az ügyeket, hol a háború már csaknem bizonyossá lett : 
az annak megkezdhetésére legszükségesebb intézkedéseket 
tehát nem tartá továbbra halaszthatóknak. A rendeletek közt, 
melyek e végre a miniszterium által e napokban kiadattak, 
legfontosabb az, mely szerint a háztól megszavazott 61 millió 
forintnyi hitel rovására, a törvényczikknek már különben sem 
remélhető szentesítését meg sem várva, az öt forintos pénz- 

jegyeket szept. 6-kán forgalomba tette. E mellett a hadi erőt 
illetőleg is többféle intézkedés történt. Egyebek közt felszó- 
litás bocsáttatott a közönséghez, hogy, miután a tábori kar, 
nem különben a hadmérnöki, tüzéri, aknászi és utászi karok 
tetemes szaporitása szükségessé vált, — azok, kik ezen had- 
szolgálati ágakra képességgel birnak, a hadügyminiszterium- 
nál mennél elébb jelentkezzenek. A toborzás és szabad csa- 
patok alakítása a fővárosban Perczel Mór, Szalay, Láng s má- 
sok által nagy buzgalommal megkezdetett; ellenben az oláh 
és Nassaui ezredbeli épen nem bíztos katonaság a fővárosból 
elmozdíttatott. Ugyanezen napokban kezdődött meg az ed- 
digelé még mindig osztrák császári színek és zászlók alatt ál- 
lott veteran sorkatonaság átlépése a nemzeti honvédzászlók 
alá. A granátosok a sárgafekete zsinort egyenruháikról ön- 
ként letépvén, helyébe vöröset varrtak fel, s a fővárosban ál- 
lomásozó vagy épen alakúló honvéd és mozgó csapatok zász- 
lóaljaiba léptek át. Mennyi része volt a katonaság e tettében 
kéz alatt Kossuthnak, nem tudjuk; annyi bizonyos, hogy ő 
azt nem akadályozta; és, ha tán nem ő volt is megindítója a 
katonaság nemzeti lábra állásának, azt hallgatag megegyezte 
által nem kevéssé előmozdította. Mind e mellett az országos 
rendőri osztálynak, mely Hajnik Pál igazgatása alatt áll vala, 
feladatául tűzetett, kisérné különösebben figyelemmel az oly- 
féle mozgalmakat, melyek az ország függetlensége, alkotmá- 
nyos szabadsága és a korona jogainak csorbitása ellen intézvék, 

Mi alatt a közönség a legfeszűltebb várakozással nézett 
az országos küldöttség eljárása sükerének elébe, két tudósi- 
tás rendkivüli ingerültséget támasztott a fővárosban. Egyik 
azon ténynek híre volt, hogy Bunyevácz, Zágráb megyei al- 
ispán s Jellasics biztosa, Fiumét aug. 81-kén a bán nevében 
fegyveres erővel elfoglalta s gróf Erdődy János kormányzót 
hivatalától elmozdította. A. másik gróf Teleki Ádám drávai 
seregünk vezérének azon értesítése volt, hogy b. Neustüdter 
tábornok, a horvátok varasdi táborának parancsnoka, hozzá 
egy nyomtatott királyi kéziratot s annak kiséretében egy 

kiáltványt küldött légyen, melyben nyilváníttatik, hogy a 
horvát seregek kevés nap múlva Magyarországba nyomulan- 
danak. A kir. kézirat tartalma ím a következő : 

, Kedves báró Jellasics! A dynasztiám s az összes mo- 
narchia iránti hűség és ragaszkodás kétségtelen bizonyítvá- 
nyai, melyeket ön horvát bánná kineveztetése óta sokszor . 
tauúsított, valamint azon készség, melylyel ön a magyar mi- 
niszteriumommal való értekezés folytán kibocsátott rendele- 
teimnek eleget tenni törekedett (!), meggyőztek arról, miképen 
önnek soha sem lehetett szándéka, legfelsőbb parancsaim- 
nak felségsértőleg ellene szegűlni, vagy azon kapocs fel- 
bontására törekedni, mely Magyarország kapcsolt részeit 
századok óta magyar koronámhoz köti, s melynek jövőre is 
a közjó alapjául s gyarapítására kell szolgálni. 

, Különös megnyugtatására szolgál tehát atyai szivem- 
nek, hogy azon itélettől elállhatok, melyet f. é. junius 10- 
kei manifestumomban az ön ellen intézendő vizsgálat s ön- 
nek báni hivatalától s minden katonai tisztségektől való 
előleges felfüggesztése iránt, áltatások alapján, hozni indít- 
tattam, melyek önnek tettleg bebizonyult hű engedelmessége 
által teljesen megczáfoltatnak. 

, Midőn ez iránt a szükségeseket főherczeg öcsémuram- 
nak, Magyarország nádorának megküldöm, jövőre is elvárom 
önnek kötelesgégérzetétől és loyalis gondolkodásától, hogy 
azon helyzetben, melyre önt bizalmam emelte, mindig csak 
az összes monarchia javára, Magyarország koronája épségé- 
nek föntartására és a magyar társországok viszonyainak 
sükeres megoldására fog törekedni. Schönbrunnban, 1848-ki 
szept. 4-kén. Ferdinánd m. k." 

E királyi kézirat meggyőző bizonyságát adá annak, 
hogy a reactio tökéletes diadalát ülte a királyi udvarban. A 
beteges király a reactio pártja által mintegy fogva tartatott; 
ajtai gondosan őriztettek, nehogy küszöbén valaki átlépjen, 
ki a jog, törvényesség és igazság szózatát előtte hallathatná. 
Minisztereink, kik nélkül a magyar koronát illető ügyekben 


Első fejezet. A horvát betörés elűtti események. 431 


a király törvényesen semmi rendeletet nem adhatott, tőle 
hasonlókép elzárva maradván : a reactio vezetői kényök 
szerint játszának a gyönge királylyal, szavát, esküjét, köte- 
lezettségeit, a királyi felség tekintélyének csorbitására, ál- 
tala minden szemérem nélkül megszegetvén, midőn érdekök 
úgy kivánta. 

A. miniszteriumnak Budapesten lévő tagjai Teleki tá- 
bornok tudósítását vévén. minthogy a királyi kézirat ellen- 
jegyezve nem volt, méltán kételkedhettek annak valódiságán. 
Eötvös közoktatási miniszter tehát társaitól azonnal a fő- 
herczeg nádorhoz küldetett megkérdezni, van-e arról tudo- 
mása, s vétt-e a királytól olyféle értesítést, minő a kéz- 
iratban említtetik? A főherczeg tagadólag válaszolt. 

Jobb alkalmuk volt ez iránt bizonyosságot szerezni Bécs- 
ben lévő minisztereinknek. A kéziratot ők szept. 6-kán lát- 
ták egy nyomtatott példányban; de annak valódiságán ők 
is kételkedének, fel nem tehetvén, hogy a király elébbi, 
törvényes ellenjegyzéssel kiadott manifestumát egyszerű, 
ellen nem jegyzett kézirat által akarná visszavonni, kivált 
miután a bánt terhelő vádak azóta szaporodtak és több tény 
által kétségtelen bizonyosságra emeltettek. Kétségök azon- 
ban csakhamar fájdalmasan eloszlott. Deák Ferencz a kéz- 
irat egy nyomtatott példányával Ferencz-Károly főherczeg- 
hez sietett, s kérdésére: való-e a, királyi kézirat? — tőle 
határozott igent nyert válaszul. 

Herczeg Eszterházy Pál, a király személye mellett lévő 
külügyminiszter, ennek következtében, még az napon beadta 
lemondását, mi el is fogadtatott. A mellőztetés által sértett 
kedély méltó fájdalma birta-e őt e lépésre; vagy csak azért 
tette azt, mivel nem akart részt venni a harczban, melyet a 
reactio a nemzet ellen már nyiltan megkezdett? — bizonyta- 
lan. A. nemzet semmit sem vesztett benne, kit különben is a 
mulasztásoknak s erélytelenségnek vádja méltán terhelt hiva- 
talviselésében. Ha ő, a legnagyobb birtokú magyar úr, nevé- 
nek, befolyásának s külföldi összeköttetéseinek súlyát hű 


1848. Szept. 


Hg. Eszter- 
házy lemon- 
dása. 


1848. Szept. 


Az országos 
küldöttség 
fogadtatása. 


432 Harmadik könyv. A reactio nyilt fellépése. 


hazafihoz illő egész buzgalommal s erélylyel érvényessé tette 
volna, sok bajt elfordíthat vala hazájáról, megóván azt a 
forradalom s belháború iszonyú következményeitől. De mi- 
ként a múlt század elején Pál elődében, ki a Rákóczy fel- 
kelés alatt viselte a nádori méltóságot; úgy benne is hiány- 
zott azon lelkesűltebb hazafiság s meleg honszeretet, mely 
a haza javát, függetlenségét és szabadságát sem az udvari 
kegyek mosolygó csábjainak, sem az önérdek félénk ösztö- 
nének s kicsinyes tekinteteinek nem képes feláldozni. 

Az országgyűlés küldöttsége szept. 6-kán érkezett fel 
Bécsbe; de a lefolyt események után a sükernek nem nagy 
reményével kecsegtetheté magát. Batthyáni azt más nap be- 
jelentvén, azon válaszszal tért meg, hogy a királytól szept. 
8-kán délben fogadtatandik. Midőn azonban Deák Ferencz a 
küldöttség elnökétől mondandó beszédet, az udvar különös 
kivánatára, német fordításban beadta, Lobkovicz herczegtől, 
a császár táborkari segédétől azon választ vette, hogy a be- 
szédben a király személyét sértő kifejezések foglaltatnak, 
miknek módosítása előtt a küldöttséget ő felsége nem fogad- 
hatja. A küldöttség úgy vélekedék ugyan, hogy a beszéd, bár 
erélyes, de sem sértő kifejezést, sem tiszteletlenséget magá- 
ban nem foglal; mindazáltal a haza súlyos körülményeinek 
tekintetéből, engedett a kisszerű akadékoskodásnak; a sér- 
tőknek képzelt kifejezéseket kihagyta vagy megváltoztatta ; 
csakhogy a nemzet kivánatát királya elébe terjeszthesse s 
bizonyosságot hallhasson annak ajkairóli, vajjon igaz-e, mit 
a pártütők mondanak, hogy ők a király nevében s meg- 
egyeztével működnek. A módositás megtörténvén, a küldött- 
ség a kitűzött időben elfogadtatott, mely alkalommal ifj. 
Pázmándy Dénes, a képviselőház s küldöttség elnöke, követ- 
kezőleg mondá el a kérdéses beszédet") : 


4) A módosíttatni kivánt helyek jobbára csak tényeket foglaltak 
magokban; de mivel a reactio érdekeibe ütköztek, sértőknek találtatának. 
Nem lehet ott jó szándék, hol a tények elmondása is sértésnek tartatik. 
Hogy az olvasó lássa, mik voltak ama képzelt sértések, a megváltozta- 
tott helyek eredetijét jegyzetekben közöljük. 

., Felséges ur! Az Erdélylyel egybeolvadt Magyarhon 
nevében jövünk Felséged elébe, mely a felséges uralkodó 
ház iránt századokon át tanúsított tántoríthatatlan hűségé- 
nek érzetében méltán megkivánja, hogy az ország jogainak 
sértetlen megtartásában koronázott királya által támogat- 
tassék. Ferdinánd volt Felséged uralkodó házából az első, 
kinek Magyarország, s Leopold, kinek Erdély önkéntesen, 
szabad akaratából tette fejére királyi szent koronáját"). 

, Magyarország nem fegyverrel meghódított tartomány, 
hanem egy oly szabad ország, melynek alkotmányos szabad- 
ságát, önállását s függetlenségét Felséged koronázási eskü- 
vel biztositá s megpecsételé. Azon törvények által, melyeket 
Felséged f. é. áprilhó 11-kén legfelsőbb királyi jóváhagyá- 
sával szentesített, a nemzetnek régtől fogva hön táplált 
kivánatai teljesíttettek ""). És ezen a nemzet megnyugodva, 
régi hűséggel s a szabadság kölcsönözte kettőztetett erő- 
vel készen állott a több oldalról fenyegető veszélyeknek 
közepette Welséged trónjának fentartására. 

, Most Magyarország több részein pártütés van, mely- 
nek vezérei folytonosan és nyiltan azt állítják, hogy az 
uralkodó ház érdekében s Felséged nevében ütöttek pártot 
és zendűltek fel a magyar nemzetnek Felséged által ismé- 
telve, törvényileg biztosított szabadsága s önállása ellen. 
A magyar hadsereg egyik része az ausztriai monarchia 
érdekében Olaszországban vérzik, s a csatatéren diadal- 
babérokat arat addig, míg ugyanazon sereg másik része") 
arra izgattatott, hogy az ország törvényes kormányának 


t) Itt kihagyatott ez: ,és ez által bizonyos feltételek alatt átadá 
az alkotmányos ország feletti uralmat. De ezen feltételek Felséged 
elődei által több mint három századon keresztül nem teljesíttettek." 

ax) Ezen utólsó mondat helyén ez állt: ,csak azon feltételek 
teljesíttettek, melyek I. Ferdinánd koronázásától kezdve minden királyok 
által számtalanszor megigértettek." 


Hart) Kimaradt: , Magyarországban néhány idegen érzelmű tisztektől." 
Horváth M. A függetlenségi harcz tört. 28 

az engedelmességet felmondja. Azon pártütésnek"), mely 
Magyarország alvidékein a békés falvakat porrá égeti, 
ártatlan asszonyokat s gyermekeket a barbár népek 
szokásait túlhaladó kínzással végzi ki, mint szinte azon 
pártütésnek is, mely Magyarországot Horváthországból 
ellenséges beütéssel fenyegeti; sőt már Fiumét, a magyar 
kikötőt és a szlavoniai megyéket minden legkisebb ok 
nélkül el is foglalta, — mozgató rugója nem más, mint 
azon?"") reactionalis törekvés, mely magának czélúl tűzte 
ki, Magyarország törvényes önállását és a nép szabadságát 
megsemmisíteni, s a Felséged dicsőült ősei s magának Fel- 
ségednek koronázási esküje következtében szentesített tör- 
vényeket széttépni"). 

A magyar törvényhozás Felséged felszólítására a haza 
védelme végett már két hónappal ez előtt összegyűlt. És 
most kivánja t) e nemzet, hogy Felséged a törvényhozást, 
nagy munkájában, királyi méltóságának súlyával támogassa 
azon törekvésben, mely a haza megmentésére lévén 
irányozva, Felséged királyi trónjának épségben tartásával 
ugyanazonos. Ennek következtében a magyar nemzet 
nevében kérjük Felségedet : 

, Méltóztassék sikeresen rendelkezni, hogy az ellenség 
előtt jelenleg nem álló magyar hadseregek Magyarországba 
rögtön bevonúljanak, s a miniszterium rendelkezése szerint 
honvédelmi kötelességeiket vitézül és hiven teljesítsék. 

, Parancsolja meg Felséged, királyi kegyelme elveszté- 
sének s a törvényes büntetésnek súlya alatt, hogy minden- 


4) Kimaradt: , A bécsi kormánynak a magyar kormányhoz küldött 
hivatalos közleményeiből immár tisztán áll, hogy" azon pártütésnek stb. 
4) Kimaradt: , Felséged legközelebbi köréből kiinduló." 

-k) Kimaradt: ,széttépve, Magyarország kormányzatát az ausztriai 
kormánynak kezébe vetni, és az által Magyarországot, mint fegyverrel 
meghódított gyarmatot az osztrák birodalomba beolvasztani. A reactio- 
nak ezen törekvései vészbe döntik a mindig hűnek maradt magyar 
nemzetet; de okvetlen vészbe fogják dönteni Felséged trónját is." 

1) Az eredetiben: ,joggal követeli." 

nemű hadsereg, mely Magyarországban van, a magyar tör- 
vény fentartásának és az ország védelmének kötelességét 
a pártütők ellen, — bár kinek nevét és zászlaját bítorolják 
is azok, pontosan teljesítse. 

, A. magyar nemzetnek elhatározott szdatéleá, közte 
s a horvát nemzet között fenforgó nemzetiségi s beligazga- 
tási kérdéseket még a jelen országgyűlésen, az egyenlőség, 
testvériség, szabadság és közös alkotmányosság alapján 
megoldani és kiegyenlíteni. Horvátország jelenleg katonai 
zsarnokság alatt van; és ez által polgárai megakadályoz- 
tatnak törvényes kivánataiknak a magyar törvényhozás 
elébe juttatásában. Tegyen azért Felséged sükeres rendel- 
kezéseket, hogy a horvát nemzet ezen zsarnokság alól fel- 
szabadítva, szabadon nyilatkozhassék. A pártütőleg elfoglalt 
szlavoniai megyék és Fiume pedig azonnal visszaadassanak. 

, A magyar nemzet nem kételkedik, hogy létezik egy 
reactio, mely csélúl csak önhasznát tűzte ki, és hogy ezt Fel- 
séged nemcsak eltávolítani, de a, büntetendőket megbüntetni is 
fogja"). 

, Kivánja a magyar nemzet, méltóztassék Felségednek 
a Magyarország gyülése által már felterjesztett törvényeket 
királyi jóváhagyásával szentesíteni; és a nemzet körébe, 
Budapestre azonnal lejőni; a törvényhozásnak és alkot- 
mányos kormánynak működéseit királyi jelenlétével ön 
magas személyében gyámolítani és vezérleni. 

, Felséges ur! A magyar nemzet életének jelen perczei 
annyira fontosak, hogy a hű nemzetre a halogatások jelenleg 
legkárosabban hathatnak""). Alattvalói hűséggel kérjük azért 


4) Ezen sorok az eredetiben így álltak: ,hogy Felséged körében 
egy összeesküvés létezik, mely Felséged minden népeinek ifjú szabad- 
ságát, és magának Felségednek őseitől öröklött trónját koczkáztatva, 
czélúl reactionalis törekvéseiben nyomorú önhasznát tűzte ki. Méltóz- 
tassék ezeket Felséged királyi magas köréből eltávolítani és a bünte- 
tendőket megbüntetni." 

$4) E helyett: ,hogy a hű nemzet igéretek és halogatások veszé- 
lyének magát ki nem teheti." 

1845. Szept. Felségedet, hogy kivánatainkat teljesíteni, különösen pedig 
Magyarországban haladék nélkül megjelenni annál inkább 
méltóztassék, minél bizonyosabb az, hogy ezen kérésünk tel- 
jesitése nélkül?) a bizalom megingattatván; a; törvényes esz- 
közök sikeres használatában elzsibbasztott magyar minisz- 
terium a belbékét és rendet helyre nem állíithatja."") 


, Felségednek gyors elhatározásától függ, ezen megmér- 
hetetlen veszélynek elháritása. Járuljon Felséged királyi ha- 
talmának mérlegbevetésével a haza megmentéséhez, és a ma- 
gyar nemzet tántoríthatatlan hűséggel fogja támogatni 
Felséged trónját." 


Ennél nyiltabban s nagyobb önérzettel egy szabad nem- 
zet nem szólhatott alkotmányos királyához. 

És a gyönge király, e veszélyes körülmények közt, me- 
lyeket egy komoly királyi szó rögtön megszűntethete, a nem- 
zetnek e, méltó fájdalommal kifejezett panaszaira s törvényes 
követeléseire következő választ olvasott le egy, a reactio 
által kezébe adott lapról : 


, Nehezen esik szívemnek, hogy az országos választmány 
által kifejezett nemzeti kivánságnak, lejövetelem iránt elgyen- 
gűlt egészségi állapotom miatt eleget nem tehetek"""). 


"A törvényjavaslatokat meg fogom vizsgálni, és ha 
azokra nézve valami észrevételem lenne, azt senki se 
magyarázza úgy, mintha a már fennálló törvényeket félre- 
vetni vagy megsérteni akarnám. 


4) Ez így állt: ,Felségednek hű nemzetében a bizodalom szent 
kapcsa megingattatván." 


54) Kimaradt: ,és a nemzet oly térre szoríttatnék, melyet magá- 
nak nem választott; de melyet elhagyatva Fejedelme által, önfentartása 
kötelességének érzetéből követni lesz kénytelen." 


"it) A reactio terveivel semmi nem ellenkezett inkább, mint a 
király lejövetele: azért mondatták ezt vele; holott tény, hogy jobb 
egészségnek soha sem örvendett; naponként órákat sétált kertjében. 

, Ismétlem, hogy eltökélt akaratom, magyar koronám 
birodalmának törvényeit, integritását és jogait királyi hitem 
szerint fentartani"). 

"A mi az önök által érintett többi pontokat illeti : 
ezek részint már a nemzet kivánata szerint elintéztettek 
(2); részint a legrövidebb idő alatt, a miniszterium utján, 
fogom irántok nyilvánítani szándékomat." 

E királyi válasz után a küldöttség némán, szótlanúl 
távozott királya elől. Ez volt a nemzet utólsó egyenes szó- 
zata királyához. A küldöttség Schönbrunnból a Dunára sietett, 
hol reá egy gőzhajó várakozék, tüstént visszaindulandó Buda- 
pestre. Siettek, mintha égette volna talpaikat a föld, hol a 
reactio fészkelt; siettek, hogy egy órát se veszítsenek ela 
haza védelmére teendő készületek tekintetében. Mert, hogy 
e királyi válasz után a szakadást meggátolni lehetetlen, 
mindenki érezé. És ezen érzet sugallatából történt, hogy a 
küldöttség közől többen, az őket kisérő fiatalság pedig ki- 
vétel nélkül már Bécsben vörös tollat szúrtak kalapjaikra, 
s vörös zászlót tűzettek a hajóra. 

A. küldöttségnek adandó válaszról a királynak, törvény- 
szerűleg, csak a jelen volt magyar miniszterekkel lehetett 
volna tanácskoznia. De ezek meg sem kérdeztettek : a választ 
a reactio vezérei adták a király kezébe. Batthyáni és Deák 
a bizalmatlanságnak e nyilvános kifejezése után egy perczig 
sem maradhattak volna tovább a miniszteriumban, ha, ezen 
áldozatot tőlök magosabb kötelesség nem igényli. Az őszinte 
hazafiság és honszeretet mást parancsolt tenniök, mint a 
mit a személyes sérelem miatt tettek volna, ha ez által 
még inkább veszélyeztetve nem hiszik hazájokat. 

Batthyáni meg volt győződve hogy, ha ő jelenleg lemond, 
Kossuth a történtek után s izgatva a radikál párttól, oly szél- 


$) Ez volt a reactio utólsó áltatása a nemzet irányában, de annál 
compromitálóbb a király személyére nézve, minthogy az aug. 31-kei kir. 
leirat mellékletében a bécsi miniszterium által nyilván kifejeztette, hogy. 
az aprili törvényeket megtartani lehetetlen, megtartani nem fogja. 

sőségekre fog menni, hogy a forradalom kitörését meggátolni 
többé nem lehetend. Ő pedig ezt megtenni még mindig szi- 
lárdan akarta s megtehetni remélte is, bár nem csekély áldo- 
zattal. Ő mind ezen előzmények daczára sem vesztette még 
el végkép bitét, hogy a békét a nemzetnek, némi engedmé- 
nyekkel, miket, ha nagyok volnának is, tűrhetőbbeknek tar- 
tott a mindent veszélyeztető forradalomnál, — megvásárolnia 
elvégre is sikerűlend. Ő tehát e czélból a kormányon kivánt 
maradni; de, miként a nádornak már Pestről távoztakor ki- 
jelenté, Kossuth nélkül. Terve ennél fogva az volt, hogy 
majd csak Budapesten, az összes miniszteriummal együtt 
adja be lemondását a nádornak; hogy általa ismét elnök- 
miniszterré jelöltetvén ki, más miniszteriumot alakíthasson, 
mely Bécsben is jobb szemmel nézessék, s melylyel aztán az 
ország békéjét oly áron, mint lehet, helyreállítsa. Ez iránt 
ő már az országgyűlési küldöttség felérkezte előtt is érteke- 
zett a birodalmi miniszteriummal. 

Megerősítették őt e szándokában Klauzál miniszter tu- 
dósitásai, Kossuthnak a törvényes formák határain túlcsapongó 
utólsó lépteiről, s még inkább a, nádor levele, melyet Zsedényi 
kir. tanácsos, mindjárt a nagy küldöttség távozta után vitt fel 
hozzá Bécsbe. E levélben arra sürgeti Batthyánit a főherczeg, 
jőne haza mennél elébb, mert csak az ő személyiségében és 
erélyében volna még segély a Kossuth-párt túlcsapongásai 
ellen. Zsedényi a levélen kivül szóval is hozott üzenetet a 
nádortól az iránt, hogy a belcsendnek a fővárosban fentar- 
tása s a forradalom meggátlása végett múlhatatlanul szüksé- 
ges a forradalmi eszméktől még el nem szédített, biztos ka- 
tonai erőt küldeni Budapestre. A. levélhozó tanácsos egyene- 
sen meg is volt bízva a nádortól, hogy az ő nevében ily kato- 
naságot kérjen gróf Latour bécsi hadügyminisztertől. Bat- 
thyáni ebben teljesen megegyezett s kijelenté Zsedényinek, 
hogy ,azon veszély, melynek a dynasztia egy tagja, mind 
ezen, mind a Klauzáltól vett tudósítás szerint, ki van téve, 
minden ellenvetéstől fölmenti az iránt, hogy nem magyar 

haderő kéressék. S Latour azt — tevé hozzá Batthyáni, ily 
fontos okok forogván fenn, meg sem is tagadhatja." 

De e reményben mind a ketten csalatkoztak. Latour, 
tudván, hogy Jellacsics pár nap múlva úgy is az országban 
lesz; s különben is ő, mint a reactiopárt egyik legbefolyáso- 
sabb tagja, a forradalmat nem gátolni, hanem, hogy aztán 
fegyverhatalommal fojthassa el, inkább előidézni szándékoz. 
ván, Zsedényi felszólítására tagadólag válaszolt, mert, úgy 
monda, egy embert sem nélkülözhet. Batthyáni tehát Pestre 
visszautaztában Lamberg altábornagyot szólitá fel Pozsony- 
ban, hogy a nem rég Komáromba küldött katonaságot szál- 
líttassa Budára; mi aztán pár nap múlva meg is történt. 

A nádor levelének vétele után Batthyáni és Deák nem 
sokáig időzének a császári városban, hol működésöket úgy is 
sikeretlennek tapasztalták. Mielőtt azonban távoznának, tudo- 
másukra esvén b. Neustüdter tábornok betöréssel fenyegető 
kiáltványa, ez iránt mind Ferencz-Károly főherczeggel, mind 
a bécsi miniszteriummal kívántak szólani. Kérdésökre, mit 
kelljen a kiáltványról tartaniok, a főherczeg, Latour és Wes- 
semberg miniszterek határozottan kijelentették, hogy a Jella- 
sicsra vonatkozó kir. kézirat való ugyan; de neki ő felségétől 
semmi egyenes parancsa sincs a betörésre. Egyebekre nézve 
a főherczeg újabban is ő felségének aug. 31-kén kelt s a ná- 
dorhoz küldött kéziratára s annak mellékletére, a bécsi minisz- 
terium emlékiratára, utasitá minisztereinket. 

Az országos küldöttség eljárásának eredménye nagy in- 
gerűltséget okozott a fővárosban. Az utczákat, mindjárt a kül- 
döttség visszaérkezte után, polgárok csoportjai tölték meg; 
az ifjúság az Úriutczában a Forradalmi Csarnok czimű kávé- 
ház előtt oly nagy számmal tolonga, hogy az utczában szinte 
megakadt a közlekedés. Az egyenlőségi kör tagjai a klub 
szállásán gyűltek össze s heves beszédekkel tüzelték fel hall- 
gatóikat elszánt ellenállásra a reactio ármányai ellen. Mások 
arra izgatának hogy, miután a törvények formaságai által 
megkötött miniszterium a reactio működéseit eléggé ellen 

nem súlyozhatja, s a csupa formaiságok, legalitás és loya- 
litás miatt végre is elvesz a haza törvényes függetlensége, 
— ennek meggátlása végett dictatorságot kell az országban 
teremteni s Kossuthot kiáltani dictatorrá. Az eszme sokak- 
nak tetszett, kik aztán szétoszolván, a nép csoportjaiban s 
a katonaság, kivált a Szalay által gyűjtött mozgó csapatok 
közt, izgatni kezdének mellette. 

Szeptember 10-kén végre Batthyáni és Deák is megér- 
kezett, s a miniszterium azonnal tanácsba gyűlt az elsőhöz. 
Kossuthot, kinek népszerűségét utólsó indítványai e napok 
alatt az alsóbb rétegekben még ínkább felfokozták, részint 
kiváncsiságból, részint némely radikálok izgatásai követ- 
keztében, nagy népcsoport kisérte Batthyáni szállásáig. Bat- 
thyáni e csoportozatot megpillantván, úgy vélekedék, hogy az, 
épen talán Kossuth titkos meghagyása szerint, valamely tör- 
vénytelen lépést szándékozik elkövetni; kivánta tehát Kossuth- 
tól, hogy a népet, mely vele jött s a házat sűrűn állá körül, 
oszlassa szét. Kossuth állítván, hogy a népet ő nem hívta, 
nem rendelte oda s nem látja át, miért kelljen azt épen neki 
szétoszlatnia, a gróf kivánságát teljesíteni vonakodék. Bat- 
thyáni erre viszont kijelenté, hogy míg a nép szét nem oszlik, 
addig tanácskozásba nem ereszkedik s házából is távozott. 
Csak miután a csoport szétment, tért ő is vissza s lőn 
hajlandó megkezdeni a tanácskozást. 

E tanácskozásnak az lett eredménye, hogy a minisz- 
terek, mind összesen, még a gyületkezetből átküldték le- 
mondásukat a nádorhoz, kivéve Szemere belügyminisztert, 
ki Kossuth indítványára, az új miniszterium kineveztetéseig 
tárczáját megtartotta, mind hogy a közrendet és bátorságot 
fentartsa, mind hogy legyen, ki az új elnökminiszter kine- 
veztetését ellenjegyezze. 

E miniszteri tanácskozmányban már nem vehetett részt 
gróf Széchenyi István, közlekedési miniszter. A nagy bazafit, 
ki 1825 óta oly ernyedetlen buzgalommal, annyi lelkesedés- 
sel s kitartó erőfeszítéssel működék, — eleinte a nemzeti köz- 

érzet s egy szebb és jobb lét utáni vágy felébresztésében s az 
erre vezető reformok előidézésében; utóbb pedig az élénkké 
lett nemzeti élet s törekvés vezetésében a végre, hogy nem- 
zete mind a pangás zátonyát, mind a forradalom örvényét ki- 
kerűlvén, szerencsésen czéljára vergődjék ; — e nagy hazafit 
iszonyú csapás sujtotta. A mély elméjű státusférfiú előre látta 
azon veszélyteljes jövendőt, melyet felűlről a reactio fondor- 
latai, részünkről pedig tévesztett lépések, eszély- és mér- 
séklethiány, elbizottság s pöffeszkedés előidéztek, s melyben 
ő szeretett hazája végveszedelmét sejté: és hű szíve meg- 
tört keservében; az éles ész elborúlt, a teremtő szellem 
elhomályosodott, a mély érzésű kedély megháborodott a 
közel jövendő borzasztó képének látásában. 

A következő napon még nagyobb izgatottság uralkodott 
a fővárosban. Az utczák naphosszant népcsoportozatokkal va- 
lának megtelve: aggodalom s a kétes jövendő borús sejtelmei 
ültek a nép arczán. Perczel Mór, Szalay, Láng és más radi- 
kálok izgatásaira, a sorkatonaság elpártolása a császári zász- 
lók alól a honvédi zászlók alá, nagyban, tömegesen megkez- 
dődött. A. nemzeti gyülés mind két házának tagjai zárt 
tanácskozmányban ültek a képviselők házában, hol elébb 
Pázmándy Dénes a küldöttség eljárásának eredményéről tett 
jelentést; utóbb pedig az aug. 31-kei királyi kézirat s annak 
melléklete, a bécsi miniszterium emlékirata olvastatott fel : 
mind a kettő heves ingerűltséget támasztott a kedélyekben. 

A. titkos tanácskozmányt, melynek eredménye lőn a 
haza függetlenségét s önkormányzati jogát tagadó emlékirat 
egyértelmű elvetése, — nyilvános ülés követte. Az elnök min- 
denek előtt felolvasá a nádor levelét, melyben a főherczeg 
értesíti a házat, hogy a miniszterium lemondását elfogadván, 
az új elnökminisztert ő felségének, megerősités végett, már 
felterjesztette ; addig pedig míg az megtörténnék, a kormányt 
saját kezébe vette. Felolvasá tovább Teleki Ádám tábornok 
levelét, Batthyáni Lajoshoz, melyben jelenteték, hogy miután 
Jellasics két csapatban 20 ezer emberrel szándékozik betörni ; 

1818. Szept. a magyar sereg azt meggátolni erőtelen lévén, kénytelen a 
Muráig visszavonulni; miért is segélyt szorgalmaz a minisz- 
teriumtól. 

A. nádor levele, részint mivel ellenjegyezve nem volt, ré- 
szint mivel azt álliítá, hogy az új miniszterium megerősitteté- 
séig ő veszi kezébe az igazgatás gyeplőit, elégületlenséget s 
heves beszédeket okozott a teremben. A teremen kivül pedig 
roppant néptömeg, mely a képviselő-ház végzéseit lesé, Kos- 
suthot szakadatlanul éljenezte. Kossuth a nádor levelére 
nézve. kijelenté, hogy miután azt a kormányon ideiglen meg- 
maradt Szemere által ellenjegyeztethette volna, ennek elmu- 
lasztása, de e fölött tartalma miatt 1s, törvénytelennek itéli. 
És mivel az ország, fenyegető körülményei közt, egy perczig 
sem maradhat kormány nélkül, ő, bár lemondott, tárczáját 
az új kormány megalakúltáig visszaveszi. És szavát tettel 
követve, indulatosan foglalta vissza elhagyott miniszteri- 
székét. Beszédét azután onnan folytatván, felhívá a házat, 
hogy miután a király egészsége elgyöngűlt, s a reactio annak 
nevével visszaélve, az országot s magát a trónt is vészbe dönti, 
mentse meg a trónt és a hazát. Felhívja a házat, hogy e végre, 
egy régi törvény értelmében, mely olyankor, midőn a király 
elgyöngűlt egészsége miatt az országlást maga nem folytat- 
hatja, avval a nádort ruházza fel, — jelentse ki a ház: 
hogy a nádor s királyi helytartó, a melléje adandó ideiglenes 
miniszterium utján, az országlást azon ügyekre nézve is 
vegye át, melyek különben a király aláírásával végeztet- 
nének, ha az országban léteznék, vagy azon kivül is, ha 
egészsége nem volna elgyöngűlve. 

Batthyáni Lajos, látván hogy a ház Kossuthindítványát 
elfogadni hajlandó, a nélkül hogy mindjárt elbeszélendő ter- 
veit feladta volna, egy parlamentalis fogáshoz nyúlt. Egy rész- 
ről, hogy a ház üterére tapintson, más részről, hogy Kos- 
suthot megkisértse, vajjon hű-e ama szavához, hogy nála, 
Batthyáni, nélkül a miniszteriumban megmaradninem akar, — 
oly értelemben szólott: hogy jelenleg, midőn minden óra 

eldöntő, a kormányban összevágó, egyöntetű cselekvésre van 
szükség; s csak azok kormányozhatnak sükeresen, kiknek 
elvök, meggyőződésük egy. Ő, úgymond, kilépett a kormány- 
ból, hogy olyanok álljanak oda, kik tudnak is, akarnak is ösz- 
szehangzólag cselekedni. A. mult napokban azért nem volt 
erély a kormányban, mert tagjai egymással ellenkeztek vélc- 
ményben; s e miatt egymást hatásukban is paralysálták. Most 
az ügyeket egy irányban kell vezetni. A ház bizodalma Kos- 
suth iránt nyilvánúlt : kormányozzon tehát ő rokonelvüek- 
kel. A veszély perczeiben minden irány jobb az irány- 
talanságnál. 

Kossuth erre éljenekkel üdvözöltetvén, a szószékre lép 
s késznek vallja magát, ha már a ház úgy akarja, hogy a 
kormány az új miniszterium megalakúltáig is ily törvényes 
formák közt maradjon, a hatalomgyakorlatot ideiglen elvál- 
lalni. Csak arra kéri a házat, nevezzen ki azonnal küldött- 
séget, mely a ház határozatát a nádornak megvigye s 
egyszersmind tudtára adja, hogy leiratát a ház törvény- 
telennek tartja. Végre nyilatkoztassa kia ház, hogy a kül- 
döttség  visszatértéig permanentiában marad. Kossuthon 
tehát ismét erőt vett korlátot nem ismerő hatalomvágya s 
azon önbizalom, hogy e veszélyes körülmények közt ha 
valaki, ő képes megmenteni a hazát. 

A. többség már megszokta, minden vitatkozás nélkül 
elfogadni Kossuth indítványait. A küldöttség tehát kinevez- 
tetett. És míg ez a nádornál jár vala, Kossuth a következő 
két nagy fontosságú indítványt terjeszté a ház elébe : 

1. Addig is míg az ország szükségeinek fedezése végett 
megszavazott hitelnyitást illető törvényczikk ő felsége által 
helybenhagyatnék, a pénzügyminiszternek közrebocsátott azon 
rendelete, miszerint az ötös pénzjegyeket forgalomba tette, 
helyeseltetik; s a nemzet képviselői ezen pénzjegyek teljes 
névszerinti értékét, a törvényjavaslat értelmében, az ország 
minden közjövedelmeivel biztosítván, azoknak minden köz- 
pénztárakban ezüst pénz gyanánt elfogadását megrendelik. 

sslülzéen ús 2. Addig is, mig a katonaállitás iránti törv. czikk ő 

felsége által szentesíttetnék, a nemzet képviselői az országot 
védelem nélkül nem hagyhatván, a miniszteriumot megbizzák, 
hogy a felterjesztett törvényjavaslatban foglalt seregmennyi- 
séget toborzás útján állítsa ki. ... A. kiállítandó sereg ki- 
rekesztőleg a honvédzászlóaljak szaporítására fordítandó. 
Az alakítandó zászlóaljak nemzeti lábon fognak felállíttatni. 
A rendes katonaságból az új zászlóaljakba átlépés mind a 
tiszteknek, mind a közvitézeknek megengedtetik; s ha az 
átlépők szolgálati idejöket már kitöltötték, eddigi díjok egy 
harmadával megnagyobbíttatik. 

Erélytelenségről, mint látjuk, nem lehet vádolni Kos- 
suthot: mihelyt csak egy perczig vélte is birni a kormány ha- 
talmát, ő, a törvényesség rovására is, erélyes volt. A máso- 
dik indítványnak az áttérésről szóló része által Kossuth a 
katonaságot egyszerre s végkép ki akarta ragadni az oly 
ellenséges szellemű s a reactionak eszközéül szolgáló fő hadi 
parancsnokságok hatalma s rendelkezése alól. Hogy a tör- 
vényhozás a jelen körülmények közt, midőn a békés ki- 
egyenlités reménye már végkép elenyészett, e fontos rend- 
szabályokat megszavazta, nincs mit csodálni. De hogy azok 
minden vitatkozás nélkül szavaztattak meg, kétségtelen 
bizonyítványul szolgál, hogy Kossuth, bár czimét még nem 
viselte, tényleg már dictatorává lett az országnak. 

Idő közben megtért a küldöttség is, s annak élén 
Almássy Pál alelnök következő választ hozott a nádortól: 

, Uraim, őszintén meg kell vallanom, hogy nem csak cso- 
dálom, de sajnálom is e küldöttségtől megértenem, hogy 
mai lépésemet törvénytelennek s ezért érvénytelennek jelen- 
tették ki. Hiszen tapasztalhatta a nemzet, hogy tizenkét hó- 
napi működésem alatt méltányos és igazságos kivánatait egész 
elhatározottsággal s elszántsággal, s nem is épen sükeretlenül 
pártoltam ; sőt azokkal magamat identificáltam is midőn azo- 
kat ő felségénél kieszközleni kellett. De Pázmándy úrhoz in- 
tézett levelemet, melyben a házat a miniszterium lemondásáról 

értesitem s törvényes istápolásra. felszólítom, nem tarthatom 
törvénytelennek, miután az csak egyszerű tudósítás, nem 
pedig rendelet, törvény vagy határozat, mik felelős minisz- 
terek ellenjegyzését megkivánták volna. A ház határozatát 
illetőleg, miszerint két miniszter urat ideiglenes ellenjegy- 
zéssel és miniszteri eljárással megbízott, ki kell jelentenem : 
hogy miután ez tudtom és akaratom nélkül történt, ezt nem 
vehetem másként, mint bizalmatlanság jeléül a ház részéről. 
Olyan lépés volt az, mely törvénybe nem gyökerezve, csak 
káros következéseket vonhat szeretett hazánkra. Figyelmez- 
tetem az urakat, hogy bár nem vagyok is reactionarius, mégis 
sem mint főherczeg István, sem mint Magyarország nádora, 
esküdt hitem s kötelességem szerint, nem teendek csak egy 
lépést is a forradalmi téren. Az istenért, kérem önöket, ne 
menjenek e térre, melyen csak szerencsétlenségét látom az 
országnak. Egyszersmind nyilvánitom önöknek, hogy midőn 
oly pillanatban, melyben csak a legnagyobb bizodalom segít- 
het, bizalmatlanság uralkodik, kész vagyok hazámnak állá- 
somat s mindent feláldozni, ha ezen politika által, mit két- 
lek, a haza megmentethetik. " 

A főherczeg nádor, midőn Batthyáni Lajos neki a 
miniszterium lemondását benyujtotta, azonnal felszólitá a 
grófot egy új miniszterium alakítására. Batthyáni tisztán 
látá a nagy nehézségeket, melyekkel az új miniszterium- 
nak küzdenie kellend. Ő csak békés kiegyenlitésben képzel- 
hetett üdvet, lehetetlennek tartván, hogy a nemzet fegy- 
verrel vívja ki a maga jogait, önállóságát a reactio ellen, 
mely az egész osztrák birodalom haderejével rendelkezik. 
De elveinél, jelleménél fogva is iszonyodott ő a forradalom- 
tól. Lehetetlen volt azonban nem látnia, hogy a nemzet 
a reactio politikája által már oly közel szorittatott a 
forradalom örvényéhez, hogy abba önfentartási ösztönénél 
fogva is ellenállhatatlanul beléragadtatik, ha az udvar 
rögtön nem változtatja meg az eddig követett politikát az 
ország irányában. 

Sokaknak ehhez már minden reménye elenyészett. Szé- 
chenyi István nagy lelke épen az e miatti kétségbeesésben 
tört meg. Eötvös József, volt közoktatási miniszter, hasonló 
okokból hagyta el, lemondása után, hazáját, — közbeszéd 
szerint attól is tartván, nehogy teljesedjék rajta egy delejes 
jósnőnek, az elhiírhedt Lenormandnak jövendölése, mely 
szerint a bekövetkezendő forradalomban életét volna elvesz- 
tendő. Deák, Klauzál s többen mások már is visszavonúlva 
kesergék hazájok jövendő sorsát. 

De Batthyáni Lajos erélyes, ruganyos lelke még nem 
veszté el minden reményét. Ő úgy vélekedék, hogy miként 
eddig leginkább Kossuth szélsőségei juttatták a hazát jelen 
állapotába: úgy ha ő s más forradalmi elemek eltávolíttat- 
nak s oly kormány alakíttatik, melyről a dynasztia felteheti, 
hogy megalkudni áldozattal is hajlandó, s az aug. 31-ki kéz- 
iratban foglalt feltételeket elfogadja: végre az udvar is 
inkább a békés kiegyenlítésre hajlik, mint a kétes kimenetű 
háborúra, mely, bár miként essék is a koczka, a dynasztiára 
nézve is kiszámíthatlan kárt eredményezne. Igy beszélt ő, 
miként egy hátrahagyott iratában bizonyítja, már Bécsben 
is Ferencz-Károly főherczegnél, így Wessemberg osztrák 
miniszternél, kiknek e miatt szintúgy mint elébb a nádornak 
határozottan kijelentette, hogy Kossuthtal tovább semmi 
esetre sem marad a miniszteriumban. 

Ő tehát a nádor feszólításának egy új miniszterium ala- 
kitása iránt engedvén, kijelöltetésében megegyezett; de egy- 
szersmind kijelenté neki, hogy a tárczát s vele a felelősséget 
addig át nem veszi, míg Jellasicsnak sikeres parancs nem 
küldetik a visszavonulásra s a béke háboríttatlan fentartására ; 
mert ,míg e kanócz ég, úgymond, addig ő nem nyerhet ele- 
gendő erőt a forradalom megfékezésére." Holott ellenben, ha 
e föltétele teljesíttetik, a mérsékelt szabadelmű s conservativ 
elemben annyi támaszt remélt nyerni, hogy segedelmével a 
túlzókat kellő korlátok közé szoríthatja, sőt a nemzeti gyü- 
lésben ís többséget nyerhet Kossuth befolyása ellen. , Azon 

esetre, mond ő maga, ha az újonnan felterjesztett miniszterium 
a kikötött feltétel alatt megerősíttetnék, Szentkirályi Móricz- 
czal a követendő belpolitika iránt, gróf Erdődy Sándorral pe- 
dig Pulszky elbocsáttatása iránt a külügy alstátustitkári hiva- 
talából, már megegyeztem. Tervem az volt, hogy ha Jellasics 
és a szerbek komolyan békére intetnek s nyugalomra térnek, 
a legjobb és mérsékeltebb elemeket magam körül összegyűj- 
töm, s a rendet a magyar sereggel helyreállítom." 

István főherczeg egész készséggel helyeslé Batthyáni 
tervét s a feltételt, melyhez a tárcza elfogadását kötötte ; 
és bizonyossá tette őt arról, mit már Ferencz-Károly szájá- 
ból is hallott, ,hogy Jellasicsnak nincs a dynasztiától pa- 
rancsa a betörésre." A főherczeg abban is megegyezett, hogy 
a kijelöltetés közhirré mind addig ne tétessék, míg báró Wenk- 
heim Béla, a főherczeg udvarmestere, ki az új miniszterek 
kijelölésével Bécsbe küldetett, a királyi megerősítést meg 
nem hozza; addiglan, mint a ház elnökéhez írt levelében 
jelenté, személyesen szándékozván átvenni a kormány gyep- 
lőjét. Arra egyikök sem számitott, hogy Kossuth s az ő 
szavára a ház oly elégületlenséggel fogadja a nádor levelét, 
mely ha nem alapúlt is törvényen, a jelen válságos körül- 
mények közt eléggé indokolható volt. 

A főherczegnek a küldöttség által adott felvilágosító 
üzenete kissé lecsillapitá ugyan a zivatart ; azonban lehetetlen 
volt Batthyáninak észre nem vennie, hogy a ház többsége 
az üzenet által nincs teljesen kielégítve s megnyugtatva. 
A ház az iránt is kéreté küldöttsége által a főherczeget, 
hogy az új miniszterium megalakúltáig Kossuthot és Szemerét 
erősítené meg a kormányon. De a főherczeg ez iránt egy 
szót sem mondott válaszában; sőt, igen jelentőleg, a forra- 
dalmi lépésektől óvá a képviselőket; mit a háznak nem lehe- 
tett másra magyaráznia, mint hogy ő ideiglenesen sem haj- 
landó Kossuth kezébe adni azigazgatást. Még kevesbbé remél- 
hette ezután a radikál párt azt, hogy a kijelölt új elnökminisz- 
ter Kossuth legyen, s általa alakíttassék az új miniszterium. 

Hogy tehát a főherczeg szándokai az új miniszteriumot 
illetőleg bővebben kitudassanak, a képviselő ház, Nyári Pál 
indítványára, más nap reggel kijelentetni határozta a főher- 
czegnek, mikép teljesen bízik, hogy ő azon erélylyel és 
határozottsággal igazgatandja az országot, s pedig a minisz- 
terium kipótlására a ház által kijelölt egyének hozzájárul- 
tával, melyet a királyi szék s a haza függetlenségének 
megmentése igényel. Biztositá a főherczeget egyszersmind 
arról is, hogy a nemzet képviselőinek közremunkálására 
annál inkább számíthat, mivel el vannak határozva, a királyi 
széket és a hazát, kerűljön bár mi áldozatba, minden ár- 
mányok s árulások daczára megmenteni. 

E határzatot Kossuth maga ajánlkozott megvinni a 
főherczegnek. Mielőtt azonban a házból távoznék, felhívá 
azt, végezne azok iránt haladék nélkül, mik a jelen körül- 
mények közt legszükségesebbek. Ilyennek jelölte ki mindenek 
előtt a horvát kérdést; mire nézve inté a házat, hogy az 
igazságnak, sőt méltányosságnak kiszolgáltatásában ne hagyja 
magát megingattatni a jelen ellenséges viszonyok által, mik 
különben is nem a, félrevezetett horvátoknak, hanem a reac- 
tionak tulajdonítandók. A. maga részéről igéré, hogy még az 
e napi esti ülésben törvényjavaslatokat fog a ház elébe 
terjeszteni a még fennmaradt hűbéri viszonyok eltörlésének, 
s a hűbéri javadalmakat vesztett birtokosok kármentesitésé- 
nek tekintetében; hogy, úgymond, e két fontos tárgy elha- 
tározása által minden osztályok érdeke kielégíttessék, s azok 
megnyugtatva lévén, magok is annál búzgóbbak legyenek 
honvédelmi kötelességeik teljesítésében. Mint látszik, Kos- 
suth nem a békés kiegyenlítésről, hanem inkább arról 
gondoskodott már, hogy a háború erélyes megkezdését a 
nemzet minden osztályainak érdekévé tegye. 

Ezen, minden felszólalásában nyilvánosabbá lett iránya 
mind többeknek ingerlő például szolgált letérni a törvényes- 
ség ösvényéről s berohanni a forradalomba. Mióta a reactio 
nyiltan fellépett, sokan attól is tartanak vala, miképen. az 

udvari reactiopárt, hogy akadálytalanabbúl működhessék, 
az országgyűlést a király által feloszlatandja. Mint tudjuk, 
már ki is volt tűzve annak berekesztése; a határnap meg- 
hosszabbiítását pedig nem igen lehetett várni, bár a törvény 
a feloszlatást világosan tiltá a budget tárgyalása előtt. Ennél 
fogva Zsembery képviselő indítványt tőn, nyilvánitaná a ház 
magát mind addig permanentiában, míg a veszély a hazá- 
ról elhárítva nincsen. , Nem tagadja, úgymond, bogy e lépés 
törvényellenes; de azt hiszi, oly modorban kell a nem- 
zetnek magát védenie, a minőben megtámadtatik. A ki ol- 
vasta a bécsi miniszterium emlékiratát, láthatja, hogy a 
reactio alkotmányunkat s az utolsó országgyűlés alkotta för- 
vényeinket támadja meg. Ez felülről jövő revolutio, mely 
despotismusra vezet. . . . Az elnökminiszter megerősités vé- 
gett fölterjesztetett; de ki légyen, nem tudjuk. E titok alatt 
tán valamely reactionarius egyén rejlik. S ha valóban ilyen 
neveztetnék ki, kétséget nem szenved, hogy az új minisz- 
terium, midőn majd a házban megjelenik, magával hozandja 
a feloszlató rendeletet." 

A baloldalnak tetszett az indítvány; de mind a mel- 
lett is több szózat emelkedett ellene. Schmidt, szebeni szász 
követ, megfoghatatlan logikával, azt még a pragmatica sanc- 
tióval is ellenkezőnek állítá s kijelenté hogy, ha az indít- 
vány elfogadtatik, ő a házban többé nem fog megjelenhetni. 
Helyesebb volt Klauzál véleménye, mely szerint vitatá, 
hogy veszélyeiből a hazát csak úgy lehet megmenteni, ha 
a ház a szigorú törvényesség terén marad. A. háznak per- 
manenssé nyilvánitása egyenesen arra vezetne, hogy a 
kik fondorkodó ármányaikkal a hazát ennyire juttatták, 
ürügyet találjanak eddigi működéseik igazolására. A per- 
manentia kijelentése a haza és alkotmány fennállását ve- 
szélyeztetné satb. 

Felszólalt utóbb Batthyáni Lajos is. , Veszélyes körül- 
ményeink közt, úgymond, igen kevés frigyesre számíthatunk 

tosan számíthatunk, s ez a törvényesség ösvénye. Ha erről 
letérünk, meg vagyok győződve, hogy igen rövid illusio 
után nevetséges bukás lesz minden törekvéseink vége. Én 
a törvényesség ösvényét, e biztos sánczot, . elhagyni mind- 
addig nem fogom, mig szabadabb körben nem leszek, míg 
nem fogom magamban érezni a hatalmat, hogy ellensége- 
immel győzedelmesen megvívhatok.... Figyelmeztetem a 
házat, mikép nem csekély tényező reánk nézve az, hogy 
nádorunkat még körünkben birjuk. De ha ily elhatározó 
lépés által véget vetünk törvényes állásunknak: követel- 
hetnénk-e méltán tőle, hogy ő, a dynasztia tagja, élére 
álljon a forradalomnak? Nem kényszerítenők-e őt oda, hogy 
sorsát elválassza a mienktől? . . ." i 

De a múlt események: által fölingerűlt többség már 
nem hallgatott az eszély s mérséklet tanácsaira: az indit- 
vány elfogadtatott. Batthyáni azonban mind e mellett sem 
akart tágítani. E végzés által minden kiegyenlítési terveit 
meghiúsítatni, a forradalmat kikiáltatni látván, még egy 
kisérletet tőn a végzés visszavételére. Több pártfeleivel egy 
ívet nyujta be a ház elnökének, melyben névszerinti sza- 
vazást kivánt. Idő közben a távol lévő Deákért küldött; 
maga pedig, Wesselényi Miklóstól segíttetve, egyenként 
ügyekezett hatni az előkelőbb képviselőkre. Wesselényi a 
felső háznak volt ugyan tagja; de múltjánál, fényes haza- 
fiúi erényeinél s népszerűségénél fogva nágy befolyással birt 
a képviselő-ház tagjaira. Rábeszélésöknek valóban sikerűlt is 
több képviselőt elvonni a határozattól. Majd megérkezett 
Deák Ferencz is; és engedelmet nyervén szólni a különben 
már megszavazott tárgyhoz, a maga nyugodt, világos, meg- 
győző ékesszólásával, figyelmezteté a házat, hogy a kérdés- 
ben lévő határozatra egyátaljában nincs szükség; mert bár 
minő miniszterium neveztetik is ki, világos a törvény hogy 
az országgyűlést a budget megszavazása előtt feloszlatni 
nem lehet. A ház e meggyőző fejtegetés alatt visszanyerte 

higgadtságát : Zsembery az indítványt visszavonta; a végzés 
megsemmisíttetett. 

A főherczeg nádor, mihelyt e tárgyalásról értesült, 
Batthyánival kivánt értekezni. Aggodalmában, nehogy a 
ház valamely hasonló határozata által végre mégis letérni 
találjon a törvényes útról, felszólítá a grófot, venné át 
addig is, mint kijelölt miniszter, a kormányt, míg a meg- 
erősítés Bécsből leérkezik s a miniszterium megalakúlhat. 
Batthyáni a múlt napokban eléggé tapasztalá, hogy az 
izgatottság mindenfelől oly nagy, hogy rendes kormány 
híjában a túlcsapongásokat pár napig is alig lehet meg- 
gátolni: annál inkább hajlott tehát a nádor kivánatára, 
mivel ép azon perczben vett tudósítást Csányi László kir. 
biztostól, hogy Jellasics szeptember 11-kén valósággal betört 
az országba, és eleve is sejté, hogy e hír lázas ingerűltségbe 
hajtandja a képviselőházat szintúgy mint a városi közön- 
séget. Midőn azonban a nádor felszólítására hajólt, egy- 
szersmind kijelenté neki, hogy elnökminiszterré kijelöltetését 
mind addig nem adja a képviselőház tudtára, míg azt a 
körülmények múlhatatlanúl szükségessé nem teendik. 

A körülmények e kényszerűsége azonban hamarább 
megérkezett, mint sem Batthyáni eleve gyanitá. Ugyanaz 
napon, a ház esti ülésében, Kossúth jelenté, hogy a nádor- 
nak megvitte a ház határozatát, és hogy ő fensége érzé- 
kenyen panaszkodött előtte, mily fájdalmasan esett neki a 
ház múlt napi nyilatkozata. A. szónok ezután szokott ékes- 
szólásával előadá a főherczeg érdemeit a haza iránt, s fel- 
hívta a házat, jelentené ki s egy küldöttség által üzenné 
is meg, miképen a főherczeg válasza által teljesen meg van 
nyugtatva a felett, hogy ő fensége ama levelévelsemmitörvény- 
telenséget nem szándékozott elkövetni, s a ház teljes bizodalom- 
mal viseltetik iránta. Indítványozá egyszersmind, hogy miután 
a jelen válságos körülmények közt ideiglenes hatalomnak 
lehetetlen kellő hatálylyal és sükerrel működnie: a ház ugyan- 


azon küldöttség által kérje meg a főherczeget, vetne véget ezen 

ideiglenes állapotnak, mely a kormányzat erélyét zsib- 
basztja, s azon hatalomnál fogva, melyet az aprili törvény 
reáruházott, alakítaná meg a rendes kormányt. 

A ház, szokása szerint, most is készséggel fogadá 
Kossuth indítványait s a küldöttséget nyomban kinevezte. 
Batthyáni tehát látván, hogy kijelöltetését tovább nem 
lehet titokban tartani, kijelenté a háznak, miképen e kivá- 
natát a nádor már megelőzte, s őt bizta légyen meg új 
miniszterium alakitásával. E jelentést a ház jobb oldala 
örömkiáltásokkal fogadta; a baloldal azonban Kossuthot 
éljenzé. Kossuth maga örömét fejezte ki a felett, hogy midőn 
a nemzet már aggodalomban volt, hogy vagy épen semmi, 
vagy csak reactionarius szellemű miniszterium fogna kinevez- 
tetni, a kijelölés oly férfiúra esett, ,ki, mint Magyarország 
első felelős minisztere, nevét, historiai becsületét a haza 
állásával azonosította; ki István főherczeg után legtöbbet 
tett a magyar miniszterium létrehozásában. Most, úgymond, 
Magyarország önállása iránt nem kétségeskedik többé: az 
új miniszterium útja, eszközei különbözhetnek tán az övéi- 
től; de czélja nem lehet más, mint a haza szabadságának 
biztosítása. S azért igéretet tesz, hogy bár más úton járand 
is a miniszterium, mint melyen ő járna, Batthyáni egyéni- 
sége a jó szándékról kezeskedvén, ő mind addig egész 
erejéből pártolandja, kormányát gyámolítandja, míg meg 
nem győződik, hogy eszközei a jó szándék mellett is veszélybe 
döntik az országot." 

Mennyi őszinteség volt Kossuth e nyilatkozatában, ki 
már több ízben korlátlan elsőségi s hatalomvágyat árult el ma- 
gában, csak az tudhatja, ki a veséket és szíveket vizsgálja. 
De a radikál párt, melynek Batthyáni békéltető politiká- 
jában, törvényes eszközeiben nem volt többé reménye, ezután 
sem szűnt meg egyedül Kossuthban, az erélyes, forradalmi 
eszközök emberében, helyezni minden bizodalmát. 

Ezen ellenkező indulatok azonban, melyekkel a ház 
két. felekezete Batthyáninak elnökminiszterré kijelöltetését 

fogadta, csak hamar egy közös érzetté, az elkeseredés, 
harag és indignatio érzetévé olvadtak össze a képviselők 
kedélyében, midőn Kossuth beszéde után Batthyáni a ház- 
nak egyszerűn tudtára adta, hogy Csányi László királyi 
biztostól a drávai táborban épen most vett levelet, melyben 
tudósíttatik, hogy Jellasics előcsapatai a Dráván átkelvén, 
az országba törtek. 


1545, Szept. 


1848. Szept. 


MÁSODIK FEJEZET. 


Jellasics betörése s az avval egykorú események. 


Augusztus hónap közepe óta Jellasics mindinkább ösz- 
pontosítá nemcsak a tényleges szolgálatban álló végvidéki 
katonaságot, hanem a különfélekép elcsábított, részben fana- 
tizált, részben megfélemlítés által engedelmességre kénysze- 
rített nemzetőrséget is. Hol a nép önként nem indúlt, erő- 
szakkal hajtotta hadi szolgálatra, mint, például, Turopolya 


kerületének lakosait. A. kerület ellen, mivel ismételt pa- 


rancsára is vonakodott adni újonczokat, ágyukkal fegyverzett 


: katonaságot küldött, s a fiatalságot erőszakkal fogdostatta 


össze s iratta be zászlói alá. Hogy rendeletei a tótországi 
határőrvidéken is, mely egyébiránt a péterváradi parancs- 
nokság alá tartozott, készségesebb engedelmességre talál- 
janak, augusztus végén egy szózatot bocsáta ki, melyben 
nyilvánitá, hogy felsőbb meghagyás következtében az egész 
szlavon határőrség fellett is átvette a főhadi parancsnokságot. 

Miután seregei összegyűltek, s a bécsi miniszterium által 
ágyúkkal, röppentyű-telepekkel s egyéb hadi szerekkel a 
szomszéd Stájerországból bőségesen elláttattak; ő maga pedig 
a szept. 4-kei királyi kézirat által a felségsértési vád alól fel- 
mentetett s nem csak hivatalaiba visszahelyeztetett, hanem 
dicséretekkel is elhalmoztatott, és eddigi irányának folytatá- 
sára buzdíttatott: szeptember 10-kén végre kiadta a rende- 
letet, hogy seregei, más nap reggel a Dráván átkelvén, Ma- 
gyarországba induljanak. A betörés, mint alább részletesen 

elmondók leszünk, szept. 11-kén valóban megtörtént. Varasd- 
nál a Dráván húsz ezernyi, jobbára jól fölfegyverzett sereg 
mént át a Muraközbe. Ugyanaz napon Légrádnál és Per- 
laknál más osztályai törtek át a Dráván, részünkről sehol 
sem találván ellentállásra; mert táborunk vezére a magát 


1518. Szopt, 


. beteggé tett Ottinger helyébe néhány hét előtt kinevezett, — 


gróf Teleki Ádám tábornok, tudósíttatván az ellenség túl- 
nyomó erejéről, Nagy-Kanizsára vonúlt vissza s ott össz- 
pontosította seregét, mely eddig apróbb osztályokban volt 
felállítva a Dráva átmeneteinél. 

Jellasics magyar földre lépvén, mind saját emberei, mind 
a posta-hivatalok által magyar nyelven irt nagyszámú kiált- 
ványokat osztatott szét a vidéken. Ezen iratokban a magya- 
rokat kedves barátjainak, testvéreinek nevezvén, nyilvánítja, 
mikép csak azért lépte át fegyveres kézzel az ország határait, 
hogy azon pártot, mely az ő felsége iránti engedelmességet 
megtagadta, a belbékét és csöndet megháborította, ő Felsége 
nevében megfékezze, a megsértett királyi jogot, tekintélyt s 
a rendet helyreállítsa. Felszólítja a lakosokat, fogadják a ke- 
zet, melyet testvéri indulattal nyújt, barátságosan; mert ő 
nem kárára, hanem javára törekszik az országnak; ő nem 
ellensége, hanem jóakaró barátja a magyar népnek. 

Egy másik szózatot a magyar katonasághoz intézett. 
, Ne nézzetek, úgymond, minket ellenségnek: az ausztriai 


lobogók emelkednek sorainkban; a kétfejű sas nem válhatik. 


lázadás és árulás jelképévé.  Fegyverhez nyúltunk . . . . 
szeretett fejedelmünk jogainak ótalmára." Kijelentvén aztán 
reményét, hogy a magyar vitézek nem fogják testvéreik 
ellen fordítani fegyveröket, inti őket, csatlakozzanak test- 
véri indulattal az ő zászlaihoz. 

Mily barátságosak, az ország javára irányzók voltak 
szándokai, ama rablásokon kivül, melyeket alább fogunk 
elbeszélni, kitűnt azon rendeletéből, mely szerint a Zala 
megyéhez tartozó Muraközt báni rendelet által örök időkre 
Horvátországhoz csatolta; de még inkább azon elfogott 


456 Harmadik könyv. A reactio nyilt fellépése. 

1848. Szept. levelekből, melyeket néhány nap múlva gr. Latour bécsi 
hadügyminiszterhez és ügynökéhez b. Kulmerhez intézett. 
Mivel e levelekből tervei, reményei s viszonyai a bécsi 
miniszteriummal világosan kitűnnek, helyén van, azok közől 
némelyeket már itt közlenünk. 

, Cs. kir. hadügyminiszter és altábornagy gr. Baillet- 
Latour Tivadar urnak. i 
, Főhadi szállás: Kiliti, a Balatonnál, szept.23. 1848. 
. A minő háladatos vagyok Excellentiádnak kegyes gon- 
doskodásáért, melynél fogva a szükséges pénzmennyiséget 
megküldeni méltóztatott : ép oly alázatossággal vagyok kény- 
telen, ismételve újabb küldeményért könyörögni. Jelenleg 
Ausztria közügyeiért munkálkodó seregemmel Magyarország- 
ban vagyok. Vérző szív nélkül nem terhelhetem az. egy rész- 
ben ártatlan népet még inkább, mint egy ily jelentékeny se- 
reg átvonulása által már terhelve van; de különben is egy Jé- 
pést sem tehetek tovább a szükséges pénz nélkül; mert vala- 
mint a népnek, úgy a katonaságnak hangulatát is meg kell 
tartanom, mit azonban pénz és az élelmi szerek árának pontos 
megfizetése nélkül nem tehetek. A. szükséges pénzmennyisé- 
get jelenleg tudatnom lehetetlen; mert ezt seregem napon- 
" kénti szaporodása, és a szlavoniai sereg eddigi meg nem ér- 
kezte miatt magam sem tudom. Előleges számitás szerint azon- 
ban a tiszta ellátási szükség october havára legalább kétszáz 
ezer forint, a termesztményekkel való ellátás pedig 400 ezer 
ftra. s így mind a kettő 600 ezer forintra rughat. És én bátor 
vagyok Exdat alázatosan kérni, méltóztassék ezen összeget 
legfelebb a jövő hónap első napjáig rendelkezésem alá bo- 
csátani; mivel Ausztria jó ügyéért megkezdett működésem- 
nél a cs. kir. hadügyminiszterium segélyére számolhatok és 
számolni jogosítva vagyok; s mivel Exád által nem hagyat- 
hatom el, különben ez a seregre s az egész osztrák. monar- 
chiára a legborzasztóbb következéseket vonhatná. Mihelyt 
seregeim egyesűlnek, nem mulasztandom el a szükséges 
menynyiséget utólagosan tudatni, Jellasics s. k." 

. Egy másik levelet b. Kulmerhez intézett következő 
tartalommal : . ; 

, Kedves barátom, jól tudod, mily nehézségekbe kerül 
egy sereget rögtönözni. Azon törekvés, hogy a monarchiát 
fentartsuk, hozta a határőrvidékiek tömegét Fehérvár kapui 
elébe. A magyarok mindent fanatizálnak, s a magyar sereget, 
sajnos, oly annyira fanatizálták, hogy reményünk, mely szerint 
azt vártuk, hogy a sorkatonaság nem fog ellenünk harczolni, 
nem teljesedett. Nem tagadhatom, hogy borzadok a gondo- 
lattól, a huszárokra ágyút irányoztatni. Ez által talán örökös 
szakadás támadna a seregben. Ha tehát szándékoznak a 
manifestumot kibocsáttatni, történjék az mennél elébb, hogy 
késő ne legyen. Azt hiszem, hogy Bécsben csak erős elhatá- 
rozásba kerül, s a jó ügy győzni fog. Édes barátom, csaknem 
bizonyossá tevének, hogy seregeink, mihelyt Magyarországba 
jőnek, a rendes aerarialis ellátásban fognak részesűlni. Azon 
reménységgel biztattak, hogy szellemi erővel fognak gyámo- 
lítani; hidfogatot, 12 fontos lovas üteget is reméltem kapni; 
most már csaknem késő. Az országban kenyeret csak kevés 
helytt lehet kapni, s ezt is igen nagy nehézséggel. Ott pedig 
hol a katona pontosan nem kapja meg illetőségét, nehéz fe- 
gyelmet tartani. Nem hiheted mennyit kell kiállnom; de öröm- 
mel teszem, megyőződésből, és a jó ügyért . . . A magyar 
ezredek az országba jőnek, a németek kimennek, és a még 
itt levők nem tudják magokat mihez tartani; kínos állapot- 
ban vannak. Rántassanak ebből ki, s minden meg van 
nyerve. Tehát, édes barátom, pénzt! és, mi még több: 
határozott nyilatkozatot. Jellasics s. k." 

Ezek után fölösleges dolog volna még többet is ter- 
jedelmesen közleni azon pár száz levélből, melyek Jellasics- 
nak  Febérvárig haladása közben elfogattak; s azért 
legyen elég néhanynak tartalmát csak röviden említeni. 
Egy, Kilitiről szept. 28-kán kelt s a varasdi parancsnok- 
sághoz intézett levelében rendeli-a bán, hogy a Grützből 
érkezett két 10 fontos ágyú s a hozzá tartozó lőszerek 


1548. Szept, 


1843. Szept. 

Varasdon hagyassanak; ellenben a szinte Grützből serege 
után küldött más hat ágyú rögtön indíttassék meg utána. Egy 
más, Fehérvárról szept. 27-kény szinte a varasdi parancs- 
noksághoz intézett levelében rendeli, hogy a Grützből oda 
érkezett 1600 pisztoly és szintannyi köpeny, miután veszély 
nélkül utána már nem küldethetik, Varasdon hagyassék. 
Ha valakinek eddigelé még kétsége volt volna az okok 
felől, melyek a bánt az országba való betörésre birták, a köz- 
lött levelek azt teljesen eloszlatták. Világosan kitűnt ezekből, 
hogy az ő pártütése épen nem nemzeti, hanem egyedül re- 
actionarius ezélú volt, s egyátaljában nem a horvát nemzet 
jogait, — melyek, ha a múlt időben szenvedtek volna is talán 
némi csorbát, márczius óta a magyar nemzet s kormány által 
teljesen méltányoltattak; — hanem egyedül Magyarország 
törvényes kormányzati függetlenségének elnyomását és, mi- 
ként utóbb még bővebben kítűnt, a kényuralomnak az 
egész monarchiában helyreállitását. tűzte ki czéljává. 
Kitűnik e levelekből, hogy Jellasics pénzzel s hadi sze- 
rekkel a bécsi miniszterium által látfatott el s ezen felűl azon 
reménynyel is biztattatott, hogy útja annyira előkészítve s 
kiegyengetve leszen, miszerint az országban semmi vagy csak 
kevés nehézségekre találand; különösen hogy a benn lévő 
magyar ezredek is mind zászlója alá állandanak.. Nem is az 
udvari reaction s a bécsi miniszteriumon múlt, hogy Jellasics 
ezen reménye nem teljesedett. A bécsi kormány mindent meg- 
tett, hogy a katonaságot a nemzet ügyétől, nem rég az alkot- 
mányra letett esküje ellenére, végkép elszakaszsza. Kétséget 
nem szenved hogy, ha szeptember közepéig tán nem küldet- 
tek is Bécsből az országban lévő hadi tisztekhez, magok 
mihez tartását illető egyenes rendeletek; utasításokat mind- 
azáltal ez iránt, több s kevesebb nyiltsággal, ők magán-úton 
már elébb is vettek; szeptember közepén pedig, . hova csak 
lehetett, egyenes parancsokat küldött a bécsi miniszterium. 
Sőt a Jellasics seregében szolgáló Hibl orvosnak Fehérvár- 
ról, szept. 27-kén barátjához utasított, de elfogott levelében 

egyebek közt ezt olvassuk: , Szept. 24-kén érkezett Kilitire 
a császár futára, gróf Mensdorf, egy császári kézirattal, mely- 
ben a bánnak eddigi lépései helybenhagyatnak s ennek tud- 
tára adatik, hogy a Magyarországban levő minden ezredek- 
nek megtiltatott a horvát sereg ellen harczolniok, miután ez 
nem az ország, hanem azon párt ellen jő, mely a monarchia 
fennállását veszélyeztető zavarokat okozta; miért ő Felsége 
azokat, kik a horvát seregnek ellentállnak, lázadóknak nyilat- 
koztatja. A. bán a kézirat tartalmát azonnal közlé a szállása 
előtt összegyűltekkel, mi zajos zsivioval fogadtatott." 
Egyebek közt a derék székely ezredet is ügyekezett el- 
csábítani a bécsi miniszterium; minek következtében annak 
keblében oly meghasonlás támadt, hogy az csak bővebb fel- 
világosítás után lőn hajlandó táborunkba költözni. A Szeben 
vidékén állomásozott granátosok, kormányunk rendeletére 
Pestre indulván, a tisztek egy része szünet nélkül bujtogatta 
a derék hadi népet, míg végre, midőn már a Kúnságba értek, 
őrnagyuk, miként mondá, felsőbb parancs kövétkeztében, a 
zászlóaljat utjából visszafordította; s csak erélyes eszközök- 
kel sikerűlt azt a nemzet szolgálatában megtartani. Ily rende- 
letet vőnek Bécsből a porosz herczeg nevét viselő magyar 
ezred jobbára német tisztjei is; minél fogva, miután meggyő- 


" ződtek, hogy a. nemzeties szellemű, hű vitézeket hazájok el- 


len fel nem lázíthatják, két magyar tisztet kivéve, a többiek 
mindnyájan, épen midőn a zászlóalj ellenségre vala indulandó, 
beadták lemondásukat; Kudelka őrnagy pedig az ezred zász- 
lóaljával megszökött. A magyar miniszterium, annyiszor ismé- 
telt kérelmeire-sem nyerhette meg elébb Bécsből, hogy a künn 
nélkülözhető magyar katonaság az országba küldetvén, a 
ráczok ellen fordíttassék. Most azonban egyszerre több, de 
nem magyar zászlóalj küldetett be részint Pest vidékére, 
részint a dunántúlra, Jellasicsnak mintegy elejébe, hogy vele 
csatlakozván, őt az ország meghódoltatásában segélyezzék. 

Ezen időre esik Mayexhoffer ezredes, belgrádi osztrák 
consul fondorkodása is az alvidéken létező katonaság elcsá- 

bitására. Szeptember 20-kán Karlóczáról a bánhoz intézett 
levelében egyebek közt ezt olvassuk : Épen most vala nálam 
Henczi tábornok, Pétervárad parancsnoka, ki bécsi útjából 
Pesten és Eszéken át hazatérve, pár óráig nálunk időzött. Ő 
elmondá nekünk Exád előhaladását, s lelkesedve van ügyün- 
kért; remélem, hogy befolyása által a sajkákat a hidon ke- 
resztül usztathatom s mindenféle hadi szereket nyerhetek. — 
Blomberg ezredes egy értekezletre hítt Verseczre; pár óra 
múlva indulok oda. — Tegnap b. Blagoevics és Zahn altábor- 
nagyokkal értekeztem Havas-Boldogasszonyon (zu Maria- 
Schnee), és hasonlókép biztosításokat nyertem a. cs. kir. had- 
sereg minden osztályainak igaz katonai egyességéről, a meny- 
nyire csak a becsület elvei, s a Magyarországtól való függé- 
sök engedi. — Kiss ezredes, a hozzá intézett felszólitásomra, 
hogy ellenünk ne harczoljon, s Exádnak vele közlött mani- 
festumára válaszolja, hogy. két törzstisztet küldött légyen . 
Bécsbe, hogy közvetlen a császártól kérjen parancsot maga- 
tartása iránt szemközt a szerbekkel." Reményét fejezi ki 


: végre, hogy az egyes parancsnokokkal megkezdett értekez- 


" kisérlet 
Komárom le. 
foglalására. 


letei ezeket mind elvonják a magyaroktól. 

A bécsi miniszteriumnak e végre szőtt minden fondor- 
latait azonban meghaladta az, mely Komárom vára ellen ter- 
veztetett, de néhány derék hazafi ébersége által idején meg- 
hiúsíttatott. Komárom vára nem csak a Bécs és Pest közt 
fekvő Duna felett uralkodik, hanem egyszersmind kulcsa a 
fél ország birtokának. Ha e vár a reactio számára biztosítva 
van, ez csaknem bizonyos sikerrel intézheti az ország megtá- 
madását. Nem lehet tehát csodálkozni, hogy a bécsi miniszte- 
rium ez időben e vár ellen is tett kisérletet. Komáromban a 
miniszterium kormányra léptekor a hannoveri származású 
Mertz altábornagy volt a parancsnok. Batthyáni belpolitikájá- 
val ellenkezett, e tábornok eltétele által bizodalmatlanságot 
tanúsítania katonaság ellen, melyre, miután amagyar hadsereg . 
nagyobb része külföldön létezett, a rácz lázadás elnyomása 
végett szüksége volt az országnak. Mertz tehát Komáromban 

maradt, ámbár több felől értesíttetett a miniszterium, hogy 
e német tábornok parancsa alatt, ki a miniszteriumnak enge- 
delmeskedni épen nem hajlandó, a vár nincsen biztosítva a 
nemzet birtokában. Utóbb az országgyűlésen is interpelálta- 
tott a miniszterium, gondoskodnék e fontos vár biztosságá- 
ról. Batthyáni tehát Besze János nemzetőri őrnagy s kép- 
viselő vezénylete alatt az esztergomi nemzetőrök egy osztályát 
— újabb sürgetésekre pedig Kosztolányi őrnagy alatt a 
Komárom megyei nemzetőrséget küldé a vár őrizetére. 

E nemzetőrök bevonúlta után, minthogy a már benlétező 
sorkatonaság is jó szellemtől volt áthatva, Mertz tábornok s 
jobbára idegenekből álló tiszti kara sokáig nem talált módot, 
a várat elvonni a pesti kormány rendelkezése alól. A kisér- 
letet azonban, mihelyt arra alkalom nyílt, sietett megtenni. 

Említők, miként Batthyáni Lajos szept. 9-én, Bécsből 
hazatértekor, a nádor felszólítására sem kaphatván a bécsi 
miniszteriumtól katonaságot, mely a rendet Budapésten min- 
den forradalmi zajgás ellen biztosítaná, Lamberg altáborna- 


gyot szólitá fel Pozsonyban, küldené le Budapestre a Vilmos " 


gyalogság azon zászlóalját, mely nem rég utasíttatott Bécsből 
Komáromba. Batthyáni ezt, Budapest csöndének biztosításán 


kivül hihetőleg még azért is tette, hogy az idegen katonaság 


a fontos várból jó szerével eltávolíttassék. Batthyáni lemon- 
dása után azonban Pestről minden idegen katonaság kiutasít- 
tatván, a pár nap előtt leérkezett Vilmos-zászlóalj is Bécsbe 
indíttatott. A zászlóalj főtisztjei s Bécs közt azonnal sürűn 
jártak a futárok; minek következtében a zászlóalj, mely gőz- 
hajón szállíttatott, Komárom alá érkezvén, ellenére a Pesten 
vett rendeletnek a kiszállást s a várba vonulást szinte erősza k- 
kal meg akará kisérleni. Ebben mindazáltal a gőzhajó kapi- 
tányának erélyessége s a komáromiak ellenzése által meg- 
akadályoztatván, a zászlóalj még az nap Gönyőn szállott ki a 
szárazra. A bekövetkezett éjen a helységben elszállásolt le- 
génység, a Mertztől vett utasítás szerint, a legnagyobb csönd- 
ben, nem a szokott dobszó s más zajos jelhang, hanem 

az altisztek óvatos felszólítása által egybegyűjtetvén, 
Komárom felé útnak indíttatott. Szerencsére azonban egy 
mozgó nemzetőrségi csapat állomásozván a helységben, a 
csel Kollár tizedes ébersége által fölfedeztetett s Koszto- 
lányinak s a városi helyhatóságnak gyorsfutár által feljelen- 
tetett; minek következtében a dunai híd azonnal felszedet- 
vén, a zászlóalj kudarczot vallva kényteleníttetett visszatérni. 

A vár ekként megmenekült ugyan az árulástól; de a 
város áldozatává lett az ármányos cselnek. Azon órában, a 
melyben a zászlóalj a híd közelébe érkezett, a várost az 
annak három külön részében egyszerre kigyuladt tűz iszonyú 
lángtengerbe borította. A gyujtogatókat nem lehetett ugyan 
egész hitelességgel kipuhatolni; a lakosságnak mindazáltal 
az volt erős meggyőződése, mit valóban alig is lehet két- 
ségbe vonni, hogy a rémitő tűzvészt a várban lévő idegen 
s ellenséges indulatú katonatisztek támasztották. Ezek 
ugyanis tapasztalván a városiak ellenszenvét az idegen 
katonaság ellen, nehogy, mint a megelőző napon, a zászlóalj 
bevonulását meggátolhassák, tűzvésszel akarták elfoglalni 
azoknak figyelmét. A gaz tettnek kevés óra alatt mintegy 
ezer ház, a dunai híd egy része s több hajó lett áldozatává. 

De Jellasics betörése, az országban létező katonaságnak 
a nemzet ellen bujtogatása, a rácz lázadásnak Mayerhoffer 
ezredes általi segélyezése stb. nem egyedüli fondorlatai voltak 
a bécsi miniszteriumnak. Egy egész hálózatot font az ország 
körül, melynek segélyével most már nyiltan elfojtani ügye- 
kezett minden ellenzést s erőfeszítést, melyet a nemzet a 
maga jogainak védelmére megkisérlend. Ugyanazon időben, 
midőn Jellasics az ország szíve felé közeledett, Urbán ezredes 
Erdélyben egy rendszeres izgatást kezdett meg az oláhok 
közt; Hurbán evangelikus tót pap pedig, ki már a tavaszon 
is bujtogatta volt a békés polgárokat, s pap létére nem iszo- 
nyodott nyilván hirdetni a kormány elleni engedetlenséget 
és a zsidók üldözését, de e néplázitásai miatt kerestetvén, 
futással menekűlt, — most az osztrák örökös tartományokban 

gyűjtött fegyveres néppel tört be Nyitra vármegyébe. Szep- 
tember 17-kén és 18-kán az éjszaki vaspályán néhány száz 
panszláv bujtogató, köztök pénzzel bőven ellátott több nyugal- 
mazott katonatiszt jött az országba, hogy Hurbánnal köz- 
remunkálva, a felső megyék tót ajkú lakosait fellázítsák. 
Maga Hurbán a pánszláv Stúr és Hodzsa társaságában, mint- 
egy 500 pénzen, jobbára Bécsben, fogadott s jól fegyverzett 
cseh néppel jelent meg az ország határszélein. Fegyverrel s 
lőszerekkel egyenesen az osztrák kormánytól láttatott el. A 
határszéleken Szenicze táján, Nyitra megyében, az egyesített 
sárgafekete és szláv zászlókat kitűzvén, fegyveres népét azok 
alatt megesküdteté, hogy elébb nem nyugszanak, mintsem 
Szvatopluk és Ichrab országát visszaszereznék. A fegyveres 
csapat Miava, Brezova, Ó-Tura és Hluboka helységek felé 
vonúlt; s a merre ment, emissariusok előzték meg, izgató szó- 
zatokat olvasván s osztogatván a nép között. E szózatok, me- 
lyek Hurbán és Jaroszlaw Dániel, mint a tót nemzeti tanács 
titkárai által voltak aláírva, a szláv nemzet tanácsa nevében 
fegyverre szóliták a népet. A. pecséten, mely a kiáltványokra 
üttetett, hármas halom s kettős kereszt álott e körirattal: 
, Narodna Rada szlovenszka", — azaz a tót nemzet tanácsa. 
Az értelmesb városi tót nép hidegen, néhol, kivált a bánya- 
városokban, hol néhány izgató szinte mutatni kezdé magát, 
fenyegetve utasítá vissza a kalandorokat, úgy hogy eme vá- 
rosokban az elfogástól is alig menekűlhetének; de az úgy- 
nevezett irtványosak, kik mintegy hét-nyolcz ezeren laktak 
elszórva a hegyek közt s kiknek Hurbán aranyhegyeket 
igért, a földesuraik által követelt tartozások miatt egy idő óta 
különben is ingerűltek, azonnal hozzá álltak; minél fogva 
néhány nap alatt több ezerre szaporodott a lázadók száma. 

Hurbán; e süker által felbátorítva, tót nemzeti gyülést 
tartott, melyen magát, Stúrt, Hodzsát, Jaroszlawot s néhány 
mást ideiglenes kormánynak kiáltatta ki. A reactio, mely e 
vidéken is ekként ügyekezett felbujtogatni s kizsákmányolni 
a nemzetiségi rajongást, mit sem gondolt a czéljaitól eltérő 

ilyféle mozgalmakkal, ha azok képesek voltak szaporítani a 
magyar nemzet elleneit, zavarni ügyeit, jól tudván, hogy mi- 
helyt a magyar nemzet meg lesz törve, ilyetén ábrándozók- 
kal, ha magoktól eszükre nem térnének is, könnyen el fog 
bánhatni. Itt azonban gazda nélkül tette számításait. Mihelyt 
ugyanis e betörés híre Pestre jutott, Batthyáni Lajos b. Je- 
szenákot azonnal kormánybiztosul küldé ki a vidékre; s a 
Pestről nem rég eltávolított Ceccopieri és Poroszherczeg zász- 
lóaljaknak s a felvidéken tanyázó Ferencz-József vasasoknak 
rendeletet küldött a lázadók szétverésére. Ezen idegen kato- 
naság, bár, az olaszokat kivéve, egyátaljában nem rokonszen- 
vezett a magyar ügygyel, de mivel Bécsből ellenkező paran- 
csot még nem vett volt, engedelmeskedett a magyar kormány 
rendeletének. A katonaság gyámolitására Csalóköz, Érsek- 
újvár, Nagyszombat, Diószeg s a vidék több más magyar köz- 
ségeinek nemzetőrei is parancsot vőnek fegyvert fogniok. Az 
egész hadjárat vezérlete Knöhr vezérőrnagyra bízatott. 

E vezér, a lázadás terjedésének meggátlása végett, a . 
Nagyszombatban összegyűlt nemzetőrség egy részét a láza- 
dókhoz szítani látszó Nádason, Jablonczán s más gyanús köz- 
ségekben helyezte el; maga pedig a többiekkel s rendes ka- 
tonaságával a Brezova, Miava és Ó.Tura közti hegységben 
tanyázó lázadók ellen indúlt. Hurbán, értesűlvén, hogy Jab- 
lonczán csak nyolczszáz nemzetőr tanyáz, szeptember 26-kán 
Brezováról két ezernyi sereggel indúlt meg ellenök. De már 
útközben találkozott a pozsonyi, nagyszombati, diószegi és 
tallósi nemzetőrséggel, mely, a Ceccopieri zászlóalj egy szá- 
zadától gyámolítva, őt rövid csata után hegyei közé űzte vissza. 
Knöhr, ki a rendes katonaságot a hegyi vidéken eleinte több 
apró csapatokra osztotta volt, ezután egy elhatározó csapást 
szándékozott mérni a lázadókra. Seregeit tehát a következő 
napokon összpontosítván, a lázadás fő fészkeit, Miavát és 
Brezovát támadta meg. Hurbán, látván, hogy gyülevész né- 
pével ennyi katonai erőnek ellent nem állhat, seregéből tőbb 
czinkos társaival együtt eltűnt s Morvába szökött vissza; 

minek következtében a lázadók ís szétfutottak hegyeik 
rejtekeibe.  Miava és Brezova minden ellentállás nélkül 
megadta magát; és miután a katonaság a többi gyanús 
községeket is megszállotta, a lázadás végkép elfojtatott, a 
csend és béke az egész vidéken hosszabb időre helyreállott. 

Minthogy azonban ez idegen katonaság, october első nap- 
jaiban, Latour bécsi hadügyminiszter parancsára, az országból 
részint kitakarodott, részint Jellasicshoz csatlakozott, nehogy 
a vidéket újabb hasonló zavargások háborítsák : a kormány 
rendeletéből Beniczky Lajos kormánybiztos egy, rendes kato- 
naságból, önkéntesekből és beszterezebányai mozgó nemzetőr- 
ségből álló mintegy másfél ezernyi mozgó hadával s néhány 
ágyúval őrködött azontúl a felvidék nyugalma s békéje fölött. 

Nagyobb s valóságos veszélyt idézett fel az országra 
Urbán ezredesnek tetemes katonai erőtől támogatott rend- 
szeres lázitása az erdélyi oláhok közt; mit azonban csak 
alább fogunk elbeszélni 

Mi alatt az ország ellen ezen több oldalú támadások 
intéztettek, gondja volt a reactionak, s az ennek eszközéül 
szolgáló bécsi miniszteriumnak arra is, hogy a magyar 
katonaság nemzeties szelleme megrontassék, ellentállása lehe- 
tetlenné tétessék, s ha arra nem volna is reábírható, hogy 
Jellasics zászlai alá pártoljon, legalább közönyös maradjon. 
Azon napokban, midőn Jellasics a Dráván áttörni készüle, 
a reactio budapesti ügynökei mind egyes levelekben, mind 
személyesen azt híresztelték a Dráva mellett létező táborunk- 
ban, hogy Pesten nagyszerű forradalom ütött ki, a res- 
publika kikiáltatott, minden törvényes rend felforgattatott, 
miknek láttára a jobb érzelműek csoportosan odahagyták 
volna a demagogok uralma alá jutott fővárost. 

A csel egy időre sikerűlt. Gróf Teleki Ádám tábornok, 
a sereg vezére, ezek hallattára, mihelyt Jellasics betört, a tiszti 
kart azonnal hadi tanácsba gyűjtötte. A határozat az lőn, 
hogy a magyar sereg, a trón jogait is köteles lévén szeme 


előtt tartani, a fővárosból vett hírek következtében a horvá- 

tokkal, míg a körülmények bővebben ki nem fejlenek, harczba 
bocsátkozni nem fog s Keszthelyig visszavonul. Hasztalan lé- 
pett közbe s bizonyitá a Pestről vett hírek alaptalanságát 
Csányi László, kir. biztos; hasztalan inté s kéré őket hazafiúi 
kötelességeik teljesítésére. Mi több, Teleki tábornok, a követ- 
kező napon, midőn seregünk Keszthelyre érkezett, kijelenté 
Csányinak, hogy Jellasics ellen harczolni egyátaljában nem 
fog; mert őt vele együtt ugyanazon eskü kötelezi a fejedelem 
iránt; s ha Csányi e miatt a sereg élelmezéséről nem gondos- 
kodnék, egész táborával együtt átmegy Jellasicshoz. 
Jellasics betörésének híre szeptember 13-kán terjedt el a 
fővárosban, hol az, valamint utóbb az egész országban, ször- 
nyű ingerűltséget támasztott. Jellasics e lépése felnyitá végre 
még azok szemét is, kik eddig egyedül horvát nemzetiségi 
mozgalmat láttak a dologban. Mert, ha tán hihetetlennek lát- 
szik is, való igaz, mind e napiglan sokan voltak e vélemény- 
ben, — mely ha nem válik is dicsőségére éleslátásuknak, de 
bizonyára tanúja becsületességöknek és jellemök nemességé- 
nek, hogy a fondorlat és ármány annyi világos tényeit látva 
is kételkedének azok valóságán. Most lehetetlen volt többé 
kételkedniök, hogy Jellasics e betörésre az udvar s a bécsi 
kormány megegyeztével, sőt parancsára határozta el magát; 


. s hogy e betörésnek semmi köze a horvát nemzetiséggel. Mind 


, azok tehát, kik eddig kételkedvén s magokat elhatározni nem 


tudván, a két fél között ingadozának, most valahára egész el- 


tökéltséggel csatlakoztak a nemzeti függetlenség ügyéhez s 


egyesűlve azokkal, kik három hónap óta hasztalan sürgették 
egy elhatározottabb, erélyesebb politika követését, egyaránt 
készen álltak, erőszakkal torlani vissza a többé semmi ál- 


" okokkal nem támogatható ármányt s nyiltan fellépő erőszakot. 


Még azok is, kik eddig úgy vélekedének, hogy a horvátok 
panaszai nem egészen alaptalanok, kivánataik méltányosak, 
most midőn ezek, megvetve a békés egyezkedés ajánlatait, 
fegyveresen 8 minden háborúüzenés nélkül, rablók módjára, 
törtek át az ország határain, minden tekintettől s kimélettől 

fölmentve érzék magokat azok iránt, kik önmagok szaggat- 
ták szét panaszlevelöket; s akként lőnek meggyőződve, 
hogy minden magyar nemcsak feljogosítva, de kötelezve is 
van a legmakacsabb védelmi harczra kelni mind a betörők, 
mind a betörés szítogatói ellen. 

A radikál párt, mely april 20-ka óta nem szűnt meg 
a miniszteriumot a maga símogató, senkivel szakasztani 
nem akaró s úgy a bécsi kormány mint a katonai főpa- 
 rancsnokságok irányában engedékeny politikája miatt gán- 
csolni és sürgetni, hogy a független ország méltóságához 
illő erélylyel lépjen fel, — e párt most nézetei helyességénék 
diadalát ünnepelte. Valahára szabadabban mozoghatván, 
Jángoló buzgalommal kezdette meg a népbe átönteni egy 
"részről a gyülöletet a reactio s az udvari ármányok ellen, 
más részről azon lelkesedést a haza megmentése, önállásának 
megvédése iránt, melynek a későbbi történetek oly sok, nem 
ritkán magasztos, megható példáit mutatták fel. 

A nemzetnek csak két, számra nézve aránylag ugyan 
csekély, de erkölcsileg annál fontosabb osztályában nem 


okozott Jellasics betörése, általában véve, — mert dicséretes 
kivételek itt is voltak, — ilyféle változást a vélemények- 


ben. Ez a mágnások és a katonatisztek osztálya volt. 

A. mágnások közt sem hiányoztak ugyan oly tiszte- 
letre méltó egyéniségek, kik osztály- és személy-érdeköknél 
jobban szeretve a hazát, ennek sorsával szorosan össze- 
kötötték, mondhatni, azonosították a magokét s végiglen 
hívek maradtak igazságtalanúl megtámadott hazájok ügyé- 
hez. Alább elég alkalmunk leend, e jelesek neveit, a jövő 
nemzedékek méltó tiszteletének tárgyául följegyeznünk. A 
nagyobb rész azonban, fájdalom, már mindinkább vissza- 
vonúlt a kétes kimenetelű küzdelem teréről. 

A magyar főnemességben általán véve sokkal kevesebb 
nemzeti érzet s önzetlen hazaszeretet létezett, mint a mennyi 


1848. Szept. 


A-főnemesek 
többségének 
szelleme. 


vel ezen osztály más országokban szokott birni. E sajnos sébet, 


a nemzeti életen, mint tudjuk, a múlt század hagyta reánk 
30 

örökségül, midőn az udvari kéjek s kegyek csábjai főnemes- 
ségünket annyira Bécshez lánczolták, hogy az, elnémetesedve, 
egy büszke, országos főuri rendből szolgai szellemű udvari 
nemességgé változva, nemzeti érzelmeiből, őseiek e kiváló 
jellemsajátságából, mindinkább kivetkezett, az udvar kegyeit 
nemzete, becsülésénél többnek tartva, inkább amannak, 
mint ennek szolgált vala. Ebben jelentékeny változás történt 
ugyan az utolsó huszonöt év alatt. Több főnemesi család 
Bécsből Pestre tette át téli lakását s pártolni kezdett mindent, 
mi nemzeti. Ezek tagjai országgyüléseinken a nemzeti jogokat 
védő s biztosítani kivánó ellenzék soraiba léptek, a hátra- 
maradt nemzet kifejtését, a lesülyedt haza felvirágoztatását 
tűzték ki életök feladatáúl, törekvéseik czéljáúl. A többség 
azonban még korán sem volt, annyira mint kell vala, áthatva 
a nemzeti érzettől; többé kevésbbé udvari érzelmű maradt; 
az országgyűléseken, ha néha megjelent is, rendesen az 
osztrák kormány intései szerint, a nemzet érdekei ellen 
szavazott. A márcziusi események megtörték e főnemesi 
pártot; az aprili törvények a nép és a nemzet érdekeivel 
ellenkező kiváltságaikat megszüntették, s őket a patrimo- 
nialis hatóság, a dézma és robot eltörlése által a nép uraiból . 
egyszerű nagybirtokosokká tették. Az államterhek, melyek 
eddig egyedűl a nem-nemes nép vállait nyomták, az adózás 
katonai szolgálat, rájok is kiterjesztettek; törvényhozási - 
befolyásuk ellenben, a népképviselet megalapítása következ- 
tében, tetemesen megcsökkent. Nemcsak az elébb oly makacsul 
s oly gyakran a nemzet érdekei ellen gyakorlott veto-jogukat 
elvesztették; hanem maga a felső tábla is, melynek szüle-" 
tésöknél fogva mindnyájan tagjai voltak, csak azért maradt 
még meg elébbi alakjában, mivel a nemzet képviselőinek 
még nem volt idejök, annak rendezésével foglalkodniok. 

E veszteségeket nem tudta elfeledni a főnemesség nagy 
része, s már az országgyülés megnyitására is kevesen jelentek 
meg. Az elébbi szabadelvű reformpárt tagjain s az erdélyieken 
kivül alíg ült ott a baloldalon tiz-tizenkét főnemes. És a mint 

ügyeink bonyolódtak, a mint a reactio inkább és inkább 
leleplezé a maga czéljait: úgy néptelenedett a felső ház is, 
úgy tünedeztek el annak tagjai a baloldalról. Sokszor már 
gyülést sem lehetett tartani a tagok kellő számának hiánya 
miatt; s a ház kénytelen lőn e számot ötventől harminczra 
szállítani alá, bár a főnemesség, egészben véve, százakat szám- 
lált a maga soraiban. Az indokok, melyek e ház tagjait any- 
nyira meggyéritették, csak színre különböztek egymástól. 
Némelyek, kiknek mammon vala bálványuk, s az úrbériség- 
nek, bár kárpótlás mellett, de rögtön létesített eltörlése csak 
évek múlva pótolható kárt okozott, az úrbériség helyreálli- 
tásának reményeit —; mások, kiket nagyravágyás, az udvari 
kegyek s a hatalom szeretete indított, a régi befolyásuk, elvesz- 
tett hatalmuk s méltóságaik visszanyerésére való kilátást — ; 
az újítások makacs ellenségei az eltörlött ódon intézmények 
restauratiojának reményeit — stb. kötötték a reactio győze- 
delméhez, s Jellasics betörésének hírére alig titkolható kár- 
örömmel néztek az események kifejlésének elébe. Nem lehet 
azonban azt sem mellőzni hallgatással, hogy többeket közőlök 
részint némely pöffeszkedő, betyáros hangú napi lapoknak, 
melyek a szabadelvűség dicsőségét a szabadosságban keres- 
ték, s illemet, mérsékletet nem ismerve, mindent mi hozzájok 
nem hasonlított, sárral dobáltak, piszkolódó kikelései, önhitt 
vezérkedési vágya, s éretlen handabandái; részint a töme- 
geknek, sőt magának a nemzet képviselőinek is folyton. növe- 
kedő forradalmi hangulata, eszélytelen, mindent koczkáztató 
lépései idegenítettek el a további részvételtől a közügyekben. 

A másik osztály, melyben nem hazafiúi, hanem honáruló, 
bűnös érzelmeket ébresztett Jellasics betörésének híre, a ka- 
tonatisztek osztályának egy része volt. Tudva van, mily elvek 
szerint ügyekezett az osztrák kormány, kivált 1815 óta, ne- 
velni a hadsereget, hogy belőle a restaurált kényuralomnak 
dönthetetlen bástyát alkosson. A franczia forradalom rettentő 
példa volt az osztrák KOVÁNY előtt, melytől való félelmében, 
ismételtetésének a maga birodalmában még lehetőségét is 

elnyomni s e végett a nép ébredező szabadságvágyát hatal- 
mának súlyával elfojtani tartá szükségesnek. Elfogúltságában, 
a" forradalmi eszmék terjedését az emberi természet kénysze- 
ritésével, a szellem elfojtásával ügyekezett meggátolni. Esz- 
közül e czélra semmi alkalmasbat nem látott, mint a minek, 
legalább ideiglenes sükeréről a történelem is tanúskodék : a 
szellemi butítást, a kémrendszert s egy vak engedelmességű 
hadsereget. Ezen utólsó eszközt a katonai rend zárt testületté 
alakítása s a polgári renddel ellentétbe állítása által lehetett 
legbiztosabban valósítani.:A katona ennél fogva egy részről 
szolgai neveltetése által előljárói hatalmának ellenében min- 
den szabadságérzettől, minden önállóságtól megfosztatott, 
kiskorú szolgává alacsonyíttatott, s még hivatalos, szolgálati 
körén kivül is a felsőbbek önkényétől, gyámkodásától, .sze- 
szélyes kegyétől tétetett függővé; a nemzeti érzet belőle 
rendszeresen kioltatott; minek következtében az élet leg- 


. becsesb javait, a polgári jogokat könnyen kezdé nélkülözni. 


Más részről a polgári osztály ellenébén kiváltságokkal lőn 
felruházva, melyeknél fogva azt megvethesse, büntetlenül 
sérthesse, — s ekként elvesztett emberi s polgári jogaiért 
némi kárpótlást nyerjen. És az eszközök megközelítették a 
czélt, a mag megtermette gyümölcseit: a katonaság a kor- 
mány önkényének akarattalan eszközévé lett, kész annak 
szolgálni hazája ellen is, mely iránt közönyössé lett; — és 
mi ettől el nem maradhatott : a katonai és polgári rend egy- 
mással teljes ellentétbe jött. A naponként szaporodó katonai 
kihágások a kölcsönös idegenséget még inkább ápolták. 
Mind ennek igazólásául egy hosszú, változatos commen- 
tárt nyujtának a márcziusi reformokat követő napi események. 
A katonaság, a helyett hogy lelkesedve karolta volna fel a 
reformokat, dölyfös, lenéző osztályszellemétől elfogúlva, meg- 
vetéssel tekintett az újitásokra, melyek neki, a testületi ki- 
váltságok helyett eddig nem élvezett s azért nem is becsűlt 
polgári jogokat nyújtottak. Szellemi korlátoltságokban, vagy 
önzésökben s erkölcsi romlottságokban egy részük annyira 

ment, hogy a nemzeti szabadság s önállóság sírja fölött 
kivánnák helyreállíttatni a dolgok régi rendét, mely mint- 
hogy csak az ő fegyverök által, erőszakosan lett volna 
fentartható, nekik is vissza fogná adni testületi kivált- 
ságaikat s uralmokat a polgári rend fölött, Hú 
Ez lévén neveltetése, ez szelleme a katonaságnak, nem 
lehet csodálni, hogy a katonatisztek nagy része nem igen 
érzett magában lelkesedést, harczolni megtámadott hazájá- 


ért; kivált miután Jellasics vakmerő betörőséből eléggé 


megérthették, ha különben titkon nem izgattattak s csábít- 
tattak volna is, hogy bár a , császártól" nincs is talán irott 
parancsa a betörésre, azt mégis csak a dynasztia megegyez- 
tével bátorkodott cselekedni. Ilyen volt egyebek közt a több 
nagyúri családainkkal rokonságban álló Melezer ezredes, ki 
annál inkább megérdemli a névszerinti megemlíttetést, men- 
nél nagyobb kitűntetésben részesűlt kormányunk részéről. 


Őt Mészáros hadügyminiszter, bár személye szerint ismeret-. 
lent, rokona Török gróf ajánlatára, hadügyi alstátustitkárrá . 


nevezte. Augusztus elején ezredéből Pestre érkezvén, alig 
vette át e hivatalt, midőn Batthyáni által a lemondott 
Ottinger helyébe, a drávai tábor vezérletére küldetett. De 
Melczer nemcsak hazafiúi lelkesedést, hanem még hűséget 
sem hozott keblében hazájának, nemzetének ügye iránt; s 
mihelyt ezt a hónap folytában bonyolódni látá, elbocsát- 
tatásáért folyamodott; s ezt megnyervén, Bécsbe távozott, 


hogy utóbb, az osztrákorosz invasio alatt, mint nyilvános 


honáruló, hazája ellen fogjon fegyvert. 


1513. Szept, 


Ezen s hasonló korcs honfiak nagy tömegében annál 


méltóbb a dicséretre azon hadi tisztek magaviselete, kik le- 


győzve magokban a testületi szellem sugallatait, legyőzve az 


előitéleteket, melyekben nevekedtek, hazájok iránti köteles- 
ségöket híven teljesítették, s magoknak ez által halhatatlan 
nevet vívtak ki hazájok, nemzetök történelmében. Ezek 
közt néhány főrangú tiszt után méltán első helyen 
említendők a királyi testőrcsapat tagjai, kik, mihelyt 

hazájokat veszélyben láták forogni, szeptember 11-kén, 
tömegesen mondtak le s a nemzeti seregben kerestek szol- 


gálatot. Orömmel ide sorozzuk mind azon tiszteket, kik a 


szerbek ellen végiglen kitartással küzdöttek, noha ott is 
bizonyossá lett már, hogy elleneik, a szerbek, az osztrák 
kormány ,fegyvertársai", a reactio eszközei. 

De e dicső férfiak mellett volt hadi tisztjeinknek egy 
alávaló, minden igazi katonai becsületből kivetkezett osztálya, 


. mely, bár szivében idegen volt a nemzeti ügytől, s bár az 


út nyítva állt előtte kilépni a zászlók alól, s ha tetszik, az 
ellenségéi alá szegődni, a magyar seregben mégis több ideig 
megmaradt, hogy azt utóbb gyalázatosan elárulja. Egy- 


" némelyt ezek közől szennyes önzés indított : a magyar sereg- 


ben a díjak nagyobbak is voltak, rendesebben is fizettettek, 
mint Jellasics hadaiban; s ezen kivül újdon szerkesztett 
seregünkben, bár érdemmel nem dicsekedhetének, mindaz- 
által a szolgálati kor sorozatában gyorsabb előléptetést vár- 
hatának. Mások tán épen Bécsből vett intések következtében 
szinleltek hűséget a magyar színekhez, hogy aztán alat- 
tomos bujtogatások által mételyezhessék meg a sereget, 
melyet eddigelé nem sikerűlt a nemzeti zászlóktól elcsá- 
bítani. De becsületére vált nemzetünknek, hogy ezen áruló 
hadi tisztek, kevés kivétellel, külföldiek voltak. 

Ezen alacsony vagy ármányos lelkek közől többen még 
hónapokig szolgáltak zászlaink alatt, s csak akkor hagyták 
el azokat, jobbára gyalázatosan megfutva, vagy a válságos 
perczekben megszökve, midőn a-nemzet szerencséjének ege 
borúlni kezdett. Most e tisztek minden-ügyekezetöket oda . 
fordították, hogy a sorkatonaságban lehetőleg meggátolják a 
nemzeties szellem kifejlését. E törekvésőök a radikáloknak 
tudtára esvén, ezek részéről viszont éllenhatást idézett elő, 
miből aztán e válságos időkben veszélyes zavarok támadtak. 
Említők, miképen a képviselőház, Kossuth indítványára elha- 
tározta, hogy a felállítandó új sereg egészen nemzeti lábon 
szerveztessék; sőt a sorkatonaságnak is megengedte, régi 

zászlaik alól a nemzeti bháromszín alá sorakozni az új ezre- 
dekben. A fővárosban létező magyar katonaság, különösen 
a Budán szállásoló granátosak s a Turszky czímű ezred zász- 
lóalja ehatározatról a radikál pártiak által értesittetvén, sárga- 
fekete zsinóraikat igen számosan letépték s a Szalay által 
alkotott , Hunyady" ezímet nyert csatárzászlóaljba kivántak 
belépni. Tisztjeik azonban, alighogy e mozgalmat észrevették, 
igéretek, fenyegetések, büntetések által azonnal mindent el- 
követtek, hogy őket szándékokban meggátolják. De Perczel 
Mór, képviselő, ki minap a katonaság nemzeties szervezése 
mellett oly tüzesen szólalt fel, Láng és mások a vitézek közt 
megjelenvén, őket az átlépésre ösztönözték. Minek következ- 
tében a Turszky ezredbeliek, szep. 183-kán, tisztjeik minden 
ellenzésének daczára, csoportosan tódultak a toborzás helyére, 
hogy az új zászlóaljba beirassanak; miután pedig onnan 
elutasíttattak, Batthyáni Lajos elnökminiszter szállása előtt 
gyűltek össze s hangosan sürgették felvétetésöket a nemzeti 
zászló alá. Ha tisztjeivel együtt az egész zászlóalj vette volna 
fel a nemzeti szineket, a dolgok jelen állapotában a képvi- 
selőháztól is megengedett áttérés nem ütött volna annyi zajt. 
De igy, a fegyelem teljes felbomlásától tartván, s e perczben, 
midőn épen Jellasics betörésének hírét vette, — minek kö- 
vetkeztében e zászlóaljat is az ellenség elébe kellett küldeni, 
annyi tisztet egyszerre elveszteni nem akarván, ő is vissza- 
utasítá a vitézeket. Ezek azonban már egyátaljában nem 
akartak visszatérni boszús tisztjeik parancsai alá s határozot- 
tan kijelentették, hogy ezentúl csak a haza katonái akarnak 
lenni. Végre győzött is állhatatosságuk : a zászlóalj nagyobb 
része egyszerre felesküdött a háromszinű zászló alá. A töb- 
biek csak azért nem követték példájokat, mert Batthyáni a 
zászlók elhagyását e válságos perczekben még az nap szigo- 
rún megtiltotta; Perczelt és Szalayt pedig meginté, szűn- 
nének meg folytatni fegyelmet rontó izgatásaikat. 
Batthyáni Lajos egyébiránt, mióta a kormányt ismét 
átvette, két irányban működött, s mind a kettőben nagy 


1845. Szept. 


Batthyáni 

Lajos jelen- 

legi politi- 
kája. 


474. Harmadik könyv. A reuctio nyilt fellépése. 


18483. Szept. 


munkásságot, sok erélyt fejtett ki. E két irány egyike volt: a 
forradalom kitörését s minden törvénytelenséget meggátolni; 
másika : Jellasics ellen annyi erőt gyűjteni, hogy, ha viss za 
nem parancsoltatnék, vele diadalmasan állhasson szembe 
vagy őt legalább a fővárostól fordítsa másfelé. 

. Ha még egyátaljában lehetett reménye, hogy a fel- 
tételek, melyeket az elnökminiszterség elfogadásához kötött, 
Bécsben elfogadtassanak, s ennek folytán a viszályok mind 
a horvátokkal, mind a bécsi miniszteriummal békés úton 
kiegyenlíttessenek: e reményt csak azon esetben táplál- 
hatá, ha a törvényesség terén szigorún megmarad; s minden 
forradalmi mozgalmat erélyesen visszanyomván, a dynasztiát 
a békés kiegyenlítés lehetőségéről meggyőzi. Hz volt oka 
annak is, hogy miután a Turszkyféle zászlóalj oly nagy 
zajt ütött régi zászlóinak elhagyásával, minden hasonló 
lépést szigorún megtiltott; s a házban is, midőn e miatt 
interpeláltatott, bizalom jeléül kivánta a képviselőktől, hogy 
a zászlóváltoztatásra vonatkozó határozatuk foganatba vétele 
az ő rendeletétől tétessék függővé. És bár e kivánat nem 
tetszett a ház egy részének, ő mindazáltal állhatatosan 
megmaradt mellette. Politikájáról egyébiránt ez alkalommal 
ekként nyilatkozott : , Politikám, úgymond, abban áll, hogy 
a míg lehet, arra bírjam ő felségét, hogy az országot az 
invasiotól mentse meg. Ha pedig feltételem e tekintetben 
ő felségétől nem fogadtatnék el, hivatalkodásomnak azonnal — 
vége lesz. De ha csak egy két napig tartana is e hivatal- 
kodás, kötelességemnek ismerem, semmit el nem mulasztani, 
mi az ellenség kellő fogadtatását illeti." 

A törvényesség megőrzése azonban, mit Batthyáni mint 
politikája foganatosságának múlhatatlan feltételét, minden 
áron kivánt, nem volt könnyű feladat. Egy részről Jellasics 
betörése, másról Kossuth a múlt napokban tett indítványai s 
azok folytán a képviselőhaz határozatai a kedélyekben rend- 
kivüli izgatottságot támasztottak. Nem. csak a nép, de már a 
képviselők nagy része is nem azt kérdezte s kivánta többé, 

mi törvényes, hanem csak azt, mi a megtámadt, veszélyben 
forgó hazának tényleges megmentésére szolgálhatott : ez pe- 
dig, a dolgok jelen állapotában már gyakran ellentétben volt 
a törvényességgel. A. radikálok, kik hónapok óta kiáltozák, 
hogy a reactio veszélylyel fenyegeti az országot, s a kor- 
mánytól e miatt erélyesebb, elhatározottabb politikát kiván- 
tak, előrelátásukat most igazolva, jóslataikat valósúlva lát- 
ván, még fentebb hangon kezdének szólani; még zajosabban 
követelék, hagyna fel a kormány símogató, loyalis politi- 
kájával s készűlne komolyan a háborúra, s pedig nemcsak 
Jellasics ellen, ki a reactionak puszta eszköze, hanem maga 
a bécsi kormány s udvar ellen, mint a honnan a reactio 
ered. Batthyáni, e napokban egymaga hordván a kormány 
egész terhét, ezek ellenében nem is volt képes mindenben 
megőrizni a szigorú törvényességet. A Budapesten szál- 
lásoló sorkatonaság, például, folyton izgattatván a radikálok 
által, Batthyáni tilalmai daczára is folytatta áttérését a 
háromszínű nemzeti zászlók alá. 

A katonaság e mozgalmainál még kellemetlenebbül ha- 
tott Batthyánira annak híre, hogy a radikálok, a katonaság 
és a fővárosi népség segedelmével Kossuthot miniszterelnökké 
szándékoznak kikiáltani. Batthyáni ugyan, mióta a kormányt 
ismét átvette, oly erélyt s munkásságot fejtett ki, hogy arra 
minden mérsékelt, józan gondolkodású hazafi teljes megelé- 
gedessel tekinthetett. Voltak azonban oly heves vérűek a 
radikálok között, kik Batthyáni törvényes eszközeiben egy- 
átaljában nem bíztak többé s azt kiáltozák, hogy veszve 
van az ország függetlensége, ha Kossuth nem ül a kor- 
mányon. Tervök végrehajtására tehát a nép és katonaság 
között titkon izgatni kezdének. Ezen alattomos mozgalmak 
szept. 14-ke éjjelén jutottak tudtára Batthyáninak, ki egy- 
szersmind azt is hírül vette, hogy e tervöket a radikálok 
a következő napon, a képviselőház esti ülésének alkalmával 
szándékoznak végrehajtani. i 

Batthyáni meg volt győződve, hogy ha e csíny sikerül, 

a forradalom kitörését nem lehetend többé meggátolni; még 
azon éjjel a katonai laktányába sietett tehát és ezélszerű 
intézkedései által a katonaság elcsábíttatásának elejét vette. 
Utóbb értekezett Kossuthtal is, ki ezen izgatásokról mit sem 
látszék tudni s kijelenté, hogy azokat nemcsak nem pártolja, 
hanem azoknak engedni sem hajlandó. A könnyen veszélyessé 
válhatott terv ekként meg lőn hiúsítva. A nép az esti ülés 
alatt nagy tömegben jelent meg ugyan a képviselőház körül, — 
s több szónokoktól tüzeltetvén, hangosan kivánta, hogy Kos- 
suth vegye át a kormányt; de Kossuth, miután Batthyáninak 
már szavát adta, maga lépett a terem erkélyére s intette 
a népet, legyen bizodalommal a képviselőház határozatai 
iránt. A zajos népcsoport, mely eddig, más képviselők 
intésére lecsöndesülni nem akart, Kossuth szavára békésen 
oszlott szét. 

Mialatt pedig a képviselőházban s a fővárosban egyaránt 
minden forradalmi lépést, minden törvénytelenséget meggá- 
tolni törekedett, más részről nagy munkásságot fejtett ki 
Batthyáni a hadi készületekben is azon esetre, ha feltételei, 
melyekhez az új miniszterium alakitását kötötte, Bécsben 
nem fogadtatnának el s a horvát had nem parancsoltatnék ki 
az országból. Gondját mindenek előtt oda fordítá, hogy a 
főparancsnokok  engedelmességére biztosan számolhasson. 
B. Hrabovszky altábornagy nyilatkozata, ki Péterváradról 
Budára tétetett volt át, e tekintetben teljesen megnyugtató - 
vala. Ő, Batthyáni felszólítására, becsületszavát zálogosítá el, 
hogy a miniszterium rendeleteit pontosan teljesítendi. Pest 
nyilt város lévén, az ottani laktanyákban, kivált az úgyneve- - 
zett Újépületben találtató hadi szereket, részint Budára, ré- 
szint Komáromba hordatá. Buda környékén az országutakat 
sánczokkál kezdé biztosíttatni, mely munkát a fővárosi lakos- 


. ság ingyen, vetélkedő buzgalommal kevés nap alatt végrehaj- 


totta. Buda várát az iker fővárosi nemzetőrök s az újon alakúlt 
honvéd-tüzérség védelmére bízta. Komáromból minden idegen 
katonaságot kirendelvén, a nagyfontosságú várat nemzetőrök, 

önkéntesek s a hűségéről biztos Turszkyféle ezred egy osztá- 
lyának védelme alá helyezte. Rendeletet bocsátott ki, hogy 
minden másutt nélkülözhető hadak Székesfehérvár táján pon- 
tosíttassanak össze. A vármegyékben alakúlt s magokat több 
havi szolgálatra kötelezett mozgó nemzetőrséget részint a 
fővárosba, részint Fehérvár tájára küldötte. A törvényhozó 
test határzata nyomán, a honvédsereg szaporítására az 
egész országban toborzást kezdetett, biztosítván a megyéket, 
hogy az ujonczok egyedül honvédzászlóaljakká fognak 
alakittatni, melyekben a vezényleti nyelv, zászló s egyéb 
jelek és ruha magyar leend. A dunántúli városokban s 
megyékben, melyek Jellasics betörése által leginkább fenye- 
gettettek, tömeges népfelkelést rendelt, s meghagyta, hogy 
a lakosok táborunk számára a szükséges fuvarokat, kézi 
vagy szekeres munkákat pontosan kiszolgáltassák. Az idegen 
katonaságot, melyről gyaníthatá, hogy Jellasicshoz pártoland, 
az országból kiutasította. A nem rég Pestre érkezett Porosz- 
herczeg ezimét viselő sorkatonaságban észrevévén, hogy 
jobbára idegen tisztjei rosz szelleműek, azokat, a velök 
tartott értekezlet következtében, két magyar tiszten kivül 
mind elbocsátotta, s az ezrednek, saját kivánata szerint, 
nemzeti zászlót adatott. Az ágyuütegek s társzekerek von- 
tatására az országban lovakat vásároltatott; a felállítandó 
honvédzászlóaljak számára pedig mind a hazában mind a 
külföldön fegyvert gyűjtetett s vásároltatott. Szóval a had- 
készületek minden ágaira s nemeire kiterjeszté gondosságát. 

Batthyáni e rendeletei s a nemzeti lelkesedés következ- 
tében a hadi mozgalmak mind a vidéken, mind s kivált a fő- 
városban oly élénkséget nyertek, hogy jelentőségökre nézve 
már a politikai eseményekkel kezdének vetélkedni. A kor- 
mány által rendelt toborzás mellett egyes hazafiak önkéntes 
csapatokat alakítottak. Így Perczel Mór néhány nap alatt 
egy egész zászlóaljat gyüjtött, mely eleinte Zrinyi nevét viselé 
s melynek ő maga lőn vezénylő őrnagya. A radikál körben ön- 
kéntes tüzérség alakúlt, melybe számos más, a körhöz nem 

1848. szept. tartozó, tekintélyes polgárok is beálltak. Köztök volt maga 
Kossuth is. E naponként szaporodó zászlóalj az Újépületben 
Makk tüzértiszt oktatása alatt nagy buzgalommal gyakorlá be 
magát. Újházy László, Sáros megyei főispán, saját erszényökre 
vállalkozó önkéntesekből egy szabad vadászcsapatot kezdett 
alakítani. Szeredy Bécsből egy ott toborzott német legiot 
szállított le. Az országban létező lengyelek és francziák külön 
külön legiokat alkottak; amazok Zabokliczky lengyel beván- 
dorlott, emezek Lafitte felhivására. Az egész ország egy 
zajos táborrá látszék változni, melynek főhadi szállása 


Budapest. 
Kössuth kör- Minden más egyesekénél eredménydúsabb volt Kossuth- 
mányon ki- .. : re LTin §1 . . , 
süti műx. nak ez iránybani működése, nemcsak mivel lapja által az 


dése. egész nemzethez szólhatott; hanem mivel varázserejű szavai 
még a léhát, a közönyöst is lelkesedésre gerjesztették. 
Mihelyt Batthyáni a nádor által elnökminiszterré nevezte- 
tett, Kossuth azonnal közhirré tette, hogy miután kezei 
a miniszteri collegialitás béklyóitól, maga pedig az udvari 
cselszövények gőzköréből kiszabadúlt, ismét  hírlapirónak 
vallja magát. A hírlapirásban pedig, s e téren nem kevésbbé 
mint a szószéken, a kedélyek fellelkesítésében, az indulatok, 
szenvedélyek felizgatásában ő páratlan hatást tudott kifejteni. 
És azonnal meg is kézdé hírlapjában azon, részint a nemzet- 
hez, részint a katonasághoz intézett czikkeinek sorát, melyek, — 
miként lángszavakkal írvák, úgy tűznyomokat hagytak magok 
után, felfokozott lelkesedést ébresztettek a kedélyekben. 
Majd jós szavakban szólott a nemzethez ő, kinek, mint 
mondá, hét év óta minden szava oly hamar beteljesedett, 
hogy szinte megborzad önmagától. , Úgy vágyok, folytatja, 
mint ha nyitva volna szemeim előtt a fatum könyve s hiába 
hunyom be előtte szemeimet: a világosság átczikáz lelkemem, 
mint villám a sötétségen. És én, a kényszerűség ösztönének 
hódolva, ismét jóslatot mondok.... Jellasics beütéséből 
Magyarországba, ennek szabadsága fog következni." 
Majd borzasztó átokká mérgesűltek szavai, melylyel a 

nemzetet az isten sujtandja, ha az magát gyáván, nyomorúl- 
tan elhagyná, s tömegestül nem kelne föl összezúzni minden 
árulót, ki ellene karját merészkedik fölemelni. 

Majd a nőkhöz fordúl, , hogy Veszprém és Fehérvár közt 
ássanak egy irtózatos sírt, melybe vagy a magyar nevet, ma- 
gyar becsületet, magyar nemzetet, vagy az ellenséget elte- 
messük;. s melyen vagy a magyar név szégyenoszlopa álland 
ily felirással : Így bünteti isten a gyávaságot! — vagy álland 
a szabadság örökzöld fája, melynek lombjai közt isten szava 
szóland, mint szólott Mózeshez az égő csipkebokorból: a 
hely, melyen állasz, szent; így jutalmazom a bátorságot! Sza- 
badság és dicsőség, jóllét és boldogság a Magyarnak!" 

Majd az eseményeket, az udvari reactio fondorlatait, 
a bécsi kormány cselszövényes politikáját, az alattomban 
működő reactionak engedelmeskedő hadvezérek hűtlenségét 
s árulását, szóval, mindazon elemeket, melyekből a haza 
egén borongó vészföllegek keletkeztek, beszéli el a népnek 
a maga világos, csipős, néha magasan szárnyaló rhetorikai, 
néha rövid, epigrammatikai modorában. 

Majd, továbbá, a heves vérű radikálok mérséklésére 
előadja, miért szükséges, hogy most, midőn a reactio minden 
törekvése oda megy ki, hogy a nemzetet forradalomba 
hajtsa, Batthyáni üljön a kormányon; csak így lehetvén 
időt nyerni a haza megmentésére. i 

Majd ismét a dynasztia állását az ország irányában, 
mint Sámson a palota oszlopait ingatva, fejtegeti, mikép azon 
ország, melynek királya benn nem lakik, szabad ország 
soha sem lehet. És miután ezen irányban mindent elmondott, 
mi a kedélyeket felizgathatja, ekként végzi: , Mi lesz a dolgok 
kimenetele, — azt a nemzet bátorsága, vagy a nemzet gyáva- 
sága fogja elhatározni. Én bizom az élet ösztönébén, hogy 
a magyar nép nem fogja magát gyáván lemészároltatni, 
vagy szolgalánczra fűzetni. De egyet bizonyosnak tudok, 
és ez az: hogy a királyság iránti hit és kegyelet, az utolsó 
két hónap tapasztalatai által a leghívebb ember keblében 

1848. Szept. is annyira megingattatott, mint azt megingatni nem volt 
volna képes éveken keresztül a királyságnak legnagyobb 
ellensége." 

Majd megint felszólita mindenkit, kiben a magyar be- 
csületnek és hazaszeretetnek még egy szikrája él, munkálja- 
nak közre társadalmi úton a haza megmentésére, s állítsanak 
városonként, vidékenként honvédelmi egyesületeket, melyek 
a köznépet kellőleg felvilágosítsák, , minő gyalázatosan árul- 
ták el a hazát, s minő szolgaság, sőt kiirtás vár a nem- 
zetre, ha az árulás czélját éri;" melyek tegyenek mindent, 
a mit vidéki körülményeik szerint a haza védelmének elő- 
mozdítására czélszerűnek látnak.. Felszólitá egyszersmind 
az ilyetén alakúlandó egyesületeket, — mi aztán azoknak 
mind gyors létrejöttét, mind elszaporodását nagyon elő- 
segítette, — lépnének vele folytonos közlekedésbe. 

Majd a külföldön tanyázó magyar katonasághoz intézte 
lángszavait, ábrázolván nekik, mily iszonyú veszély fenye- 
geti hazájokat, míg ők idegen tisztjeik által más népek 
szabadságának elnyomására erőszakosan künn tartatnak. 
Inté őket, kövessék a Würtemberg-féle huszárok dicső pél- 
dáját, s bármi módon, jőjenek vissza hazájokba. ,, Átok reá, 
—- igy kiálta fel egyebek közt, — ki a magyar nemzetet 
elárulá; átok reá, a ki azt nem védelmezi!" 

Majd végre népies modorban a nép nagy tömegének 
szivét ragadá meg állapotának festésével: miképen elébbi 
szolgaságából, jog- és bírtoktalanságából a nemesség jóvol- 
tából felszabadíttatott, birtokos, szabad polgárrá tétetett: 
ne hagyja tehát most magát ismét járomba bajánbni hanem 
keljen fel tömegesen a haza védelmére. 

Mind ezen szózatok rendesen eme felkiáltással végződ- 
tek : , Fegyverre, fegyverre! Velünk az isten és az igazság! 
Vegyverre a kinek karja van, a ki magyar, védjük magun- 
kat, győzzünk és aztán számoljunk!" 

E felszólításoknak, e lángszavakkal írt izgatásoknak 
nagy hatása volt a könnyen felgerjedő, heves vérű nemzetre, 

melynek nagy része Kossuthot különben is évek óta a. haza 
hű fiának, a szabadság lelkesedett bajnokának tisztelé. Sza- 
vára a városokban számtalan honvédelmi egyesületek alakúl- 
tak. A mesterember, az iparos puskával, lándzsával vagy fo- 
kossal; a szántóvető kaszával fölfegyverkezve várta a felhi- 
vást, mely őt az ellenségre indítsa. Az apák fiaikat, a nők 
férjeiket magok ösztönözték a táborba szállniok. És az ország 
maga egy nagy táborrá lett, melyben százezrek villogtát- 
ták fegyvereiket. 

De volt is szükség ilyféle készületekre. Batthyáni 
Lajos szeptember 14-kére várta a futár megérkeztét, mely 
Bécsből a választ az új miniszterium alakulására nézve meg- 
hozná; de az nem érkezett meg. A. képviselőházban ez alatt 
zajos gyűlések folytak le. A radikál párt, nem helyeselvén 
Batthyáninak különben erélyes hadi készületei mellett még 
a békés kiegyenlítést is szemmel tartó politikáját, őt örökös 
interpellatiókkal fárasztá. Sőt a szeptember 14-kei ülésben 
Balogh János képviselő egyenesen indítványt tőn, adná a ház 
Kossuth kezébe a kormányt, csak ő lévén képes a hazát 
megmenteni. A házban oly mozgalom támadt, hogy csak 
Kossuth ékesszólásának sikerűlt a nyugalmat helyreállítani 
s a bizalmat Batthyáni politikája iránt föleleveníteni, a kép- 
viselőket kitartásra birni. Midőn azonban még 15-kén sem 
érkezett Bécsből válasz, a nyugtalanság s ingerűltség újra 
feléledt a képviselők teremében szintúgy mint a fővárosban. 

E forrongó, lázas állapot némi csilapítása — egyszers- 
mind a bécsi népben irántunk újra ébredező rokonszenv meg- 
szilárdítása végett Kossuth, alkalmat vévén a bécsi legió- 
nak Pestre érkeztéből, azon indítványnyal lépett a ház 
elébe: utasítana a törvényhozás néhány tagból álló küldött- 
séget Bécsbe, de nem az udvarhoz, hol cselszövények űzik 
játékukat, hanem a bécsi országgyűléshez. ,Szóljon, úgy- 
mond, nemzet a nemzethez barátságosan. Tegye a küldött- 
ség az ausztriai népet bizonyossá arról, hogy, ha szabad- 


sága megtámadtatik, a magyarra mindig bizton számíthat, 

és szólítsa fel azt hasonló érzelmekre. Mondja meg neki, 
hogy szomszédságunknál fogva volt s bizonyára ezután is 
lesz találkozásunk: a surlódás kiegyenlítésére mi, nemzet, 
velök, nemzettel, akarunk intézkedni s végezni, nem pedig 
a kamarillával, sem azon miniszteriummal, mely mind a 
kettőnk ellensége." 

Az indítvány nagy tetszéssel fogadtatott; a küldött- 
ségre tizenkét képviselő azonnal megválasztatott, kikhez 
aztán a felső ház is négy tagot kapcsolt a maga kebléből. 

Némi megnyugtatására szolgált a háznak Batthyáni 
ama jelentése is, hogy a Jellasics ellen működő seregünk 
erősitésére eddigelé is tizenegy ezer gyalog önkéntest, hét 
század rendes huszárt és harminczkét ágyút indított már útnak. 

De az ilyféle jelentések csak pillanatokra voltak képe- 
sek, a nyugalmat némileg helyreállítani. Újabb hírek azt 


ismét rögtön felháborították. E napon is (15-kén) az esti ülés 


alkalmával megint és zajosabban, mínt bár mikor elébb, ki- 
tört a vihar a képviselőházban. Okot erre Csányi László 
kir. biztos azon levele szolgáltatott, melyben Keszthelyről 


jelenté, hogy gr. Teleki Ádám tábornok, a maga és tiszti 


kara nevében kinyilatkoztatta, miképen Jellasics ellen har- 
czolni nem fog, mert őt is ugyangzon eskü köti, mely a bánt 
az uralkodóhoz; miképen, továbbá, Batthyáni Lajos törvé- 
nyes miniszternek nem ismeri el, s magát közönyös állásba 
fogja helyezni; sőt ha e miatt a kir. biztos a katonaság ellátá- 
sáról nem gondoskodnék, kész lenne Jellasicshoz csatlakozni. 
. E levél hallattára leírhatatlan ingerűltség hatotta át 
a képviselők testületét. A többség hangos felkiáltásokban 
honárulásról vádolá a tábornokot s halált mondott fejére. 
Batthyáni valahára szóhoz jutván, kijelenté, hogy seregeink 
vezérlete e körülmények közt egy perczig sem maradhat 
tovább a tábornok kezében; a nádorhoz rögtön küldött- 
séget kivána neveztetni, mely őt megkérje, indulna holnap 
maga a táborba-s venné át a sereg vezérletét. 
Az inditványozott küldöttség még azon éjjel átment a 

nádorhoz. A ház pedig Kossuth felhivására a táborba három 
teljes hatalmú biztost küldött Csányi támogatására az árulás 
meggátlásában. Csaknem éjfél volt, midőn a küldöttség 
visszatért a nyugtalanul várakozó képviselők közé, . követ- 
kező választ hozván a nádor főherczegtől : , Ő ismeri nádori 
kötelességeit, s azokat úgy is mint hazafi be fogja tölteni; 
a táborba szíves készséggel elmenend. Ennek feltételéül 
mindazáltal kivánja, hogy a képviselőház a törvényes úton 
és formák közt maradjon; következőleg mindaddig, míg ő 
felségétől a felküldöttek iránt válasz nem érkezik, oly vala- 
mely intézkedést ne tegyen, mely a törvényesség korlátain 
túlmenne. Kijelenti továbbá, hogy miután ő akként van ér- 
tesűlve, hogy gr. Teleki Ádám ezen árulása következtében 
Csányi László kormánybiztos serege igen megfogyott : azon 
sereget minden szaporodásaival sem tartja elégnek arra, 
hogy ütközet esetében biztos eredményre lehessen számítani. 
Holnap tehát a seregek öszpontosítása iránt értekezni kiván 
az elnökminiszterrel. De elvárja a képviselőháztól is, hogy 
mennél több erőnek mennél gyorsabb kiállítása iránt fog 
rendelkezni. Kijelenti végre, hogy visszaemlékezvén azon 


kapocsra, mely őt e nemzethez atyja után is köti, ha minden- I 


ki meg fogná is csalni a hazát: ő halála után is úgy akar 


állni annak emlékezetében, mint oly egyén, kiről senki sem 


" mondhassa, hogy megcsalta hazáját." 

A nádor válaszát a ház tetszéssel fogadta; 5 Kossuth 
azonban meg nem állhatá, hogy arra egynémit ne szóljon. 
, Nincs idő, úgymond, a nádor által kikötött feltétel iránt 
polemiába ereszkedni; de annyit mégis kell mondania, hogy 
e föltétel alatt mást nem érthet, mint azt, hogy a magyar 
törvényhozó test ne decretálja üresnek a királyi széket. Ezt 
értheti, s igy jól van. De hogy a király iránti hűség kapcsá- 
nak megtartása mellett, a törvényhozó test törvénytelent 
tehessen, az absurdum. Az soha sem törvénytelen, mit a 
törvényhozó test teszen. Legfölebb a körül foroghat a dolog, 


hogy valamely intézkedésre nézve a szokott formák sanctio 

tekintetében megtartassanak-e, vagy határozatilag intézked- 
jék a ház. Én, úgymond, kijelentem, méltóztassék ő cs. kir. 
felségének lejőni; s ha itt lesz, hogy vele a sanctióról be- 
szélhessünk, én nem fogok soha határozatot indítványozni; 
mert fogom tudni, mit kell tenni, ha a fejedelem a sanctiót 
valamitől megtagadná. De midőn ő felsége beteges s a ka- 
marilla kezében van, mely az országot el akarja veszteni, 
nem lehet a sanctiotól függeszteni fel a haza megmenté- . 
sét... Akkor követne el a ház törvénytelenséget, ha a 
szükséges eszközöket fel nem használná a királyi szék fen- 
tartására; mert ő felsége maga azt meg nem tárthatja, a 
kamarilla megtartani nem akarja. Jellasics elébb a fejede- 
lem iránti hűségről beszélt; most már Pesten tartandó szláv 
országgyüűlésről beszél. Ha tehát mi nem tartjuk meg, senki 
sem fogja megtartani a hazát és a királyi széket..." 

A. nádor más nap délután indúlt meg a táborba. Út- 
közben mindazáltal Alcsuton, családi jószágán, pár napig 
időzék. Ezen késedelmeskedés oka némelyek szerint abban 
keresendő, hogy meg akarta várni Bécsből a választ azon 
kérdésre, melyet sebes futár által még 15-ke éjjelén küldött 


" fel a táborba menetele s a vezérlet átvétele iránt. És mond- 
ják is, hogy Alcsuton csak ugyan vette volna Ferencz- 


Károly főherczeg válaszát, melyben ez a király nevében 


javallja, hogy a főherczeg a sereg vezérletét átveszi; de 


egyszersmind oly utasítást is ad neki, hogy a bánnal üt- 
közetbe semmi esetre se bocsátkozzék. 

Mennyi ezen állításban a valóság, meghatározni nem 
vagyunk képesek. Annyi bizonyos, hogy az ügyek pár nap 
múlva kedvező fordulatot nyertek a táborban. Csányi László 
kir. biztos tudván, hogy a tiszti kar soraiban számos jó 
érzelmű hazafi létezik, s az árulással határos viselet csak 
koholt hírekből s a reactio alattomos izgatásaiból eredt: 
sem türelmét, sem erélyét nem vesztette el a titkos izgatá- 
sok ellensúlyozásában, a félreértések kiegyenlítésében s a 
tisztek hazafiúi érzelmeinek felébresztésében. A Miklós- 


Második fejezet. " Jellasics betörése. 485 


huszárok őrnagya, gróf Bubna és Bárczay, a Sándor-huszá- 
rok századosa által sikerűlt neki meggyőzni a tiszti kart, 
úgy a Pestről érkezett s a táborban elhintett lázító hírek- 
nek, valamint annak is alaptalansága felől, mit Jellasics 
szózataiban hirdetett, hogy a király és a dynasztia érdeké- 
ben, s királyi rendelet következtében jött az országba. A 
tiszti kar ennek következtében tanácsot tartván, egy leve- 
let intézett a bánhoz, melyben neki tudtára adta, hogy ha 
ő felsége határozott, világos parancsát, mely által a betörés 
neki meghagyatott volna, a levél átvivőinek előmutatni nem 
képes, minden ellene -felállított hadak el vannak tökélve, 
magokat s a hazát minden erejökből védelmezni. A. levél 
átvitelével Bubnán és Bárczayn kivül b. Wiedersperg szá- 
zados bízatott meg. 

Jellasics ezeknek a kivánt parancsot elő nem mutat- 
hatván, csábitáshoz fogott, miben őt Zeisberg tábornok is 
buzgón gyámolítá. De mind hasztalan; bár mennyire erő- 
ködék, tiszteink hűségét a becsület, király és haza iránt 
ékes, sima beszédeivel meg nem ingathatta. Mondják, e miatt 


indulatától elragadtatva, egyikök ellenvetését a császár aka- 


rata iránt e szavakkal szakasztotta volna félbe: , Ej, mit 
nekem a császár, mit nekem a hűség, —én fogok tenni császárt!" 

A küldöttek megtérvén, a tisztikar elhatározá : ,hogy 
miután az ország törvényes állapota még mindig fennáll, ők, 
czot elfogadni s a magyar királyi trón jogaiért ép oly hősi- 
leg küzdeni, miként társaik Olaszországban harczolnak. 
Minthogy azonban a jelen zavaros időben a kötelesség útját 
némelyek talán nehezebben ismerik ki: mindenkinek szabad- 
ságában hagyatik, a reá nézve nem kellemes helyzetből 
magát visszavonhatni; mert ezen határozat pillanatától 
kezdve, a legcsekélyebb ingadozás a király, haza és bajtárs- 
ság ellen elkövetett árulásnak fog tekintetni." 

E határozatot Bubna és Bárczay gróf Teleki Ádám 
vezérnek is megvitték; minek következtében ő is megváltoz- 

tatta elébbi elhatározását. Pár nap múlva Kossuth hírlap- 
jában ama jelentés állott, hogy mind Csányi kir. biztos, 
mind István főherczeg nádor s jelenlegi fővezér tudósításai 
szerint, a Teleki Ádámról kelt hírek félreértésekből szár- 
maztak. Sőt többen, a táborból érkezők, ugyanazon hírlap- 
ban bizonyíták, hogy Teleki Ádám tábornok nemcsak most 
el van, de mindig el is volt volna határozva, hazánk meg- 
mentése végett Jellasics ellen harczolni. Ezen utóbbi tudó- 
sitások elégségesek ugyan annak bebizonyítására, hogy a 
tábornok, botlása után, ismét visszatért a hazafiúi köteles- 
ség ösvényére; Csányi első tudósításának hitelét azonban 
nem képesek megingatni.") Eléggé bizonyítja e vélemény" 
helyességét már az is, hogy a kormánynak iránta nem volt 
többé bizodalma, s utóbb Móga altábornagy kezébe adatott 
a vezéri bot. 

De ha Teleki Ádámot menthetik is talán némely körül- 
mények, más itéletet kell mondanunk Sedlmayer ezredesre, 
ki Marczaliban, szept. 19-kén, a parancsa alatt-volt egész 
Hardegg-féle vasas ezreddel az ellenséghez pártolt. Itt már 
világos, menthetetlen a szó- és esküszegés. Követték őt az 
elpártolásban az eddig szinte zászlaink alatt szolgált Kress 
könnyű lovas-ezred századai. 

Mielőtt a nádor szept. 16-kán Budapestről távozott, 
múlt éji felszólítása következtében, miszerint a törvény- 
hozás a sereg gyors szaporításáról gondoskodnék, a kép- 
viselőház ugyanaz napon oly határozatot alkotott, hogy a 
megyék, népességök aránya szerint, minden százhuszonhét 
lélek után két honvédet állítsanak, a mennyire lehet, a ki- 
állítás gyorsítása végett toborzás útján; és e határozat süke- 
resebb végrehajtása végett, a hatályosabb képviselők azon- 
nal térjenek vissza megyéikbe. Továbbá, felhatalmaztatott 
a nádor, hogy ,ha az ország védelmezése alatt alkalom 


x) Teleki Ádám magaviselete iránt csak Csányi László irományai, 
melyek a, korán elhunyt gróf Schmidegg Kálmán hagyatékai közt főjle- 
nek, képesek adni teljes felvilágosítást. 

nyilnék a magyar és horvát nemzet közt a régi egyetértést 
helyreállítani, s a polgári háború tovább harapódzását a 
nemzet becsületének csorbulása nélkül meggátolni, azt meg- 
kisértheti, biztosítván a horvátokat, hogy Magyarország 
nemcsak minden igazságos és méltányos kivánataikat haj- 
landó kielégíteni; hanem a monarchia viszonyainak érdek- 
szempontjából lehető kiegyenlítésére is kész minden módot 
elfogadni, mely Magyarországnak a jog és érdek szempont- 
jából nem ártalmas, a monarchiának pedig hasznára szolgál." 

Ugyanazon napon megérkezett valahára a királyi válasz 
is a nádor feliratára, melyben a miniszterium lemondását és 
Batthyáni Lajosnak elnökminiszterré kijelöltetését fölterjesz- 
tette. A válasz a nádorhoz volt intézve Schönbrunnból, szep 
tember 15-ről. Tartalma lényegileg következő: ,A  miniszte- 
rium lemondása elfogadtatik. Hogy a miniszteriumot ideigle- 
nesen gróf Batthyáni Lajos vezesse, nem elleneztetik; de 
Batthyáni feltételeire, melyekhez az új miniszterium alakíi- 
tásának elvállalását kötötte, s melyek közt Jellasics vissza- 
parancsoltatása volt a legföntosabb, — a válasz mind addig 
halasztatik, míg az új miniszterium tagjai felterjesztve nem 
lesznek; , mert miután az elébbi miniszterium több tagjai a 
legújabb törvényeket oly értelemben kezelték, melyhez egye- 
zését a király nem adhatja : e bajok ismétlése ellen egyedül a, 

kijelölendő egyéniségekben találhatna biztosítékot ő felsége." 


Mondatik továbbá, ennek felvilágosításáúl, mikép János fő- 


herczegnek a horvát viszonyok kiegyenlítése nem sikerült; : 


az országgyűlés sem tett légyen e dologban semmit, bár két 
hónap óta ül együtt. Állíttatik, hogy az országgyűlés egyné- 
mely határzatai által lelépett a törvényesség teréről; egyebek 
közt elhatározá az öt forintos pénzjegyek kibocsátását, meg- 
kezdé a katonaállitást, bár e törvényjavaslatokat ő felsége 
még nem sanctionálta. Mi több: egy határozata által a sor- 
katonaságot zászlainak hűtlenelhagyására birninemáltallotta. 

A. ház figyelme e királyi válasz felolvasása után Batthyáni 
Lajosra volt irányozva : mindenki vágyott tudni elhatározá- 

1848. Szept. gát, attól függvén az ország ügyeinek fordulata. Ő tehát 
egyszerűleg kijelenté, hogy miután néhány nap előtt csak 
azon esetre nyilatkozott hajlandónak elvállalni az új mi- 
niszterium alkotását, ha egy részről feltételei Bécsben el- 
fogadtatnának, más részről, ha őt a ház teljes bizodalmá- 
val ajándékozná meg: a feltétel egyik részről sem lévén 
teljesítve, ő ezennel megszűnt lenni elnökminiszter. 

Alig szükséges fejtegetni, hogy a királyi válasz nem 
volt egyéb a törvényesség leple alá rejtett kelepczénél, mely- 
lyel a reactio a törvényhozó testet megejteni szándékozott. 
Míg Olaszországban a szerencse az osztrák fegyvernek nem 

. kedvezett, a reactio addig, teendői felett habozva, csak kéz 
alatt fondorkodék : a mint a koczka jobbra fordult, az álar- 
czot fölöslegesnek látván, nyiltan lépett fel. De Magyarország I 
törvényes állásának oly nagy volt erkölcsi súlya, hogy a 
reactio még ezután is kénytelennek érzé magát, ürügyet ke- 
 resni az ország ellen intézett megtámadásainak igazolására. 
És mivel a tényekben ürügyet nem találhatott, a személyek- 
ben kereste azt. A királyt oly ellentétbe hozta az első minisz- 
teriummal, hogy ez kénytelen lőn lemondani. A nádor fel- 
hivására Batthyáni elvállalta egy új miniszterium alakítását ; 
de föltételül köté ki, hogy szűnjék meg Jellasics invásiója s 
evvel együtt a fejedelem nevének bitorlása. E kivánság igaz- 
ságát a reactio nem tagadhatta; de mivel nem tudá, mily 
egyénekből akarja ő összeállítani az új miniszteriumot, vála- 
szát a feltételre elhalasztá. A kelepcze abban rejlett, hogy 
Batthyáni, a feltétel el nem fogadtatása következtében mond- 
jon le; 8 mivel az ország a jelen körülmények-közt a kor- 
mányt egy perczig sem nélkülözheti a nélkül, hogy Jellasics 
váljon: az ország urává: a képviselőház Kossuthot fogja 
megbízni a kormánynyal. Ez pedig megtörténvén, a reactio 
teljes joggal felkiálthat a világ előtt: ím az országgyűlés 
ellentétbe helyezte magát a királylyal, oly személyre bíz- 
ván a kormányt, kit a király ott látni nem akar; az ország- 
gyülés forradalmi térre lépett, a király jogkörébe vágott; 

vele tehát s az országgal, mint lázadóval kell ezentúl 
bánni. 

Ugyanezen czélra szolgált a kir. válasz két más pontja 
is, a papirpénzt és a katonaszedést illető. A megtámadott 
országnak, ha törvényes függetlenségét elveszteni nem 
akarja, múlhatatlanúl szüksége volt pénzre és katonára; de 
a pénzt és katonát megajánló törvénycezikktől a szente- 
sítés megtagadtatik, hogy midőn a törvényhozó test, önvé- 
delmi ösztönétől felhíva, azokat határozatképen rendeli meg, 
a reactio teli torokkal kiálthassa: ím az országgyűlés a 
király megegyezte nélkül papirpénzt bocsát ki, és katonát 
szedett; meghasonlott királyával; bitorolja annak jogait; 
vele tehát mint lázadóval kell ezentúl bánni. 

De abban csalatkozott a reactio, hogy az országgyűlés 
majd Kossuthot fogja megbízni a kormánynyal. A képviselő- 
ház átlátta a cselt s elég önmeggyőzéssel birt, hogy azt kike- 
rűlje. Nyári Pál, a radikál párt vezére, maga szólítá fel a ház 
nevében Batthyánit, hogy, bár feltételei nem fogadtattak el, 
annál is inkább hazafiúi kötelességének ismerje, a kormány- 
zást folytatni s a miniszteriumot megalkotni, mivel a nádor- 
nak a táborba menete s Jellasics elleni vezérkedése sokban 
meggyöngíti a királyi leirat horderejét. Hasonlókép nyilat- 
kozott a radikálok egy másik főszónoka, . Madarász László. 

Batthyáni meggyőződve lévén, hogy a hazát, ha még 
általában lehet, csak ő képes a forradalom és haború ör- 
vényétől visszatartóztatni, hazaszeretetből kész volt meg- 
maradni a kormányon; a felhivásnak mindazáltal engedni 
el addig vonakodott, míg a radikál párt, s általában az ő 


politikájával elégedetlen többség áldozatot nem hoz neki a 


maga véleményéből. Biztosítani akarta magát a ház részé- 
ről, hogy ha már ő a kormányon marad, a ház többsége is 
elfogadja az ő politikáját, s pár nap múlva nem teendi 
magát ellenzékbe az általa alkotandó miniszteriummal E 
czélból szószékre lépvén, következőleg nyilatkozott : 

,Az előttem szólott képviselők megfeledkeztek arról, 


1848. Szept. 


490 Harmadik könyv. A reactio nyilt fellépése. 


1848. Szept. hogy én az elnökminiszterség elvállalásában két feltételhez 

kényteleníttettem ragaszkodni. Az első nem teljesíttetett; de 
még a másikat sem látom teljesedve: értem a ház bizodalmát. " 
— E szavak után a ház tagjai kivétel nélkül felállván, hangos 
felkiáltásokkal tanúsíták bizodalmokat; mire Batthyáni így 
folytatá beszédét: , Tisztelt ház, a mit most tapasztaltam, 
némi biztosítást nyujthat a jövőre nézve. Én a legközelebbi 
múltról szóltam, s ez igazolta állításomat. Én itt két lehetet- 
lenség közé vagyok állítva: az egyik lehetetlenség ott fenn, 
Bécsben; a másik itt lenn, Pesten van. Bécsre nézve lehetetlen 
oly férfiakkal környeznem magamat, kik nemcsak a háznak, 
a nemzetnek, hanem magamnak is legkedvesebbek volnának. 
Itt lenn pedig lehetetlen, hogy magamat azokkal környezzem, 
a kiknek kedvéért Bécsben az országra nézve némi kedvez- 
ményeket lehetne remélnem; kedvezményeket, a mennyiben 
kivánatosnak tartom, hogy, ha csak bizonyos egyéniségek 
kedvéért is, a nemzet kissé lélekzethez juthasson. Megvallom, 
ha most újra befogatom is ezen igába, nem hiszem, -hogy az 
más hasznot hajtson, mint meghosszabbítását azon proviso- 
riumnak, melyet most néhány napig vittem. Mert hiszen több- 
ről nem lehet szó, mint arról, hogy képes leszek-e kijelölésem 
által a miniszteriumot ott fenn és itt lenn is lehetővé tenni. 
Mind a kettőre tekintettel kell lennem. Ha nagyon figyelembe 
venném a hajlamot ott fenn, saját meggyőződéseimmel jőnék 
ellentétbe. Ha ellenben túlsúlylyal birna reám a tér, a melyen 
állok, akkor felülről kapnék a mostanihoz hasonló, vagy még 
világosabb feleletet, melyben mondva lenne, hogy a kijelölt 
egyének nem kielégítők s nem erősíttetnek meg. S így ekkor 
is a hazára hagyatnék, hogy segitsen magán, a mint tud; s 
nem volna nyerve semmi, hanem csak időt vesztenénk. Mert 
ha már életét, existentiáját kénytelen egy nemzet védeni, s 
azon utolsó végletre jutott, hogy már nincs többé semmi 
reménysugár : akkor én is meg vagyok győződve arról, hogy 
a loyalitás némi tekintetben akadálylyá is válhatik. Ugyan- 
azért felszólítom a tisztelt házat, vegye komolyan fontolóra, 

ha vajjon nem érkezett-e már meg azon végpercz, melyben 
a nemzet azon legutolsó s legelszántabb önvédelemre szo- 
rúlt, melynél a törvényességet nem képes, de nem is köte- 
les tekintetben tartani." 

E kérdésre Kossuth válaszolt; s bizonyára leginkább őt, 
a legforradalmiabb hajlamút, illette a válasz. Elmondván, mi 
szándékot lát ő most a reactio részéről, kijelenté: ,hogy a ki 
jót akar a hazának, annak most oly politikát kell követnie, 
melynek két teendője van. Az egyik az: oda vinni a dolgot, 
hogy az ármány és árulás vagy legyen kénytelen lemondani 
feltett czéljáról; vagy legyen kénytelen bevallani, hogy min- 
den ürügyéből kifogyott s kimondani: én ármány és árulás 
vagyok, reactio és más semmi. Ennek kieszközlésével sokat 
nyertünk, A másik: hogy míg a nemzet ezt eszközölné, 
addig is készüljön." És ezután a maga részéről is felhívta 
a grófot a kormányon maradásra s a miniszterium megala- 
kítására, 


Batthyáni czélját érte: az összes képviselőház bizodal- 
mat nyilváníta iránta s helyeselte politikáját. Kijelenté tehát, 
hogy max (ra vállalja a miniszterium alkotását. Egyszersmind 

"tudtára adta a háznak, hogy legközelebbi törekvése az leend, 
hogy Jellasics a magyar föld területéből egy talpalatnyit 
se nyerjen többé. Ha pedig nem sikerülne őt visszavonu- 
lásra kényszerítnie : feltett szándéka őt arra kényszeríteni, 


1843. Szept. 


hogy ontsa a magyar vért, s ostromolja Budapestet; mert . 


ő a fővárost védeni fogja. 


Más nap a következő egyéneket jelenté be a liáznak. 


mint olyanokat, kiket uj ministeriuma tagjaiul az udvarhoz 
felterjesztett : Ghyczy Kálmán, Szentkirályi Mór, gr. Er- 
dődy Sándor, b. Vay Miklós, b. Kemény Dénes, Mészáros 
Lázár, b. Eötvös József. 

Az osztrák országgyűléshez a mienk által intézett 
küldöttség szept. 18-kán érkezett meg Bécsben; s a nép 
nagyobb részétől, az Aulától, a demokratiai egyletektől, 


A Bécsbe 
küldött vá- 
lasztmány el- 
járása, 

1848. Szept. gőt jobbára még a nemzetőrségtől is lelkesedéssel és dísze- 
sen fogadtatott. A vaspályától mintegy tizezernyi ember- 
tömeg kisérte őket szállásukra. 

Mióta a reactio Bécsben is észrevehetőbben kezdé űzni 
ármányos játékát: mindinkább megváltozott irányunkban a 
bécsiek indulata. A reactio a státusadósságok kérdésével s 
az Ausztriától való elszakadási szándékunk híresztelésével 
mérgezte meg s tette, mondhatni, ellenségessé irányunkban 
a bécsiek kedélyét. De lassanként látni kezdé már a bécsi 
nép, hogy a magyar szabadság ügye közös, solidaris az 
övéével, s hogy az ellenünk intézett megtámadások csak 
kezdete azon átalános ellenforradalmi törekvésnek, melynek 
czélja : az absolutismust az egész birodalomban helyreállí- 
tani; érezni kezdé, hogy e törekvés, ha mi elbuknánk, Bécs- 
ben fogná ünnepelni diadalát. 

I belátás természetes következménye lőn, hogy a mint 
az ellenünk intézett csapások szaporodtak, akként nőtt ismét 
irántunk a rokonszenv a népben és a független bírlapiroda- 
lomban. Szept. 12-kén az Odeon roppant nagyságú teremében 
minden szabad szellemű klub számos tagjai, mintegy tiz— 
tizenkét ezeren gyűltek össze tanácskozni a magyar-horvát 
ügyben. Bécs első értelmiségei, a közvélemény zászlóvivői 
voltak a szónokok: a gyülekezet egy szívvel lélekkel mellet- 
tünk nyilatkozott, s ügyünket a magáéval közösnek vall- 
ván, oly végzésben állapodott meg, hogy szóval és tettel 
mindent el fog követni, nehogy a magyarok szabadsága 
csorbát szenvedjen; és hogy az osztrák testvér nemzetnél 
hű és elszánt szövetségesre találjon. 

Ugyanaz napon a miniszterium ellen erős tüntetés intéz- 
tetett á városban. Dobelhoff minisztert a nép megugratta ; 
Latourt pedig vád alá helyeztetni kivánta. A következő 
napokon a nyugtalanság, bár kisebb mérvben, folyton tar- 
tott, s a szabadelvű alkotmányos párt, mely akkoron még 
a " nemzetőrség nagyobb részét is soraiban számlálta, a 
sárgafekete csokrosok ellen, kiket a reactio pártja ezerféle 

fondorlattal toborzott s egyre szaporítani törekedett, csak- 
nem irtó háborút kezdett vala. A harcz, mely verekedések 
s macskazenékben, az úgynevezett kravallokban nyilvánult, 
több napon keresztül tartott. 

De nemcsak a nép, a hírlapok is mindinkább pártot fog- 
tak mellettünk. Csak egy lapot idézünk, az Allgemeine Oester- 
reichisehe Zeitung-ot, mely még csak az imént oly heves meg- 
támadásokat intéz vala ellenünk. E lap szept. 18-kai számá- 
ban nyilván kárhoztatja a horvátokat, hogy az udvari reactio- 
nak a legutálatraméltóbb szolgálatot teszik; rebelliseknek czí- 
mezi őket, hogy bár a magyar kormány kivánataikat részben 
teljesítette, részben hajlandó teljesíteni, mégis fellázadtak s 
nyilván a sárgafekete érdekeket pártolják. A következő napi 
számában egyebek közt mondá: , Caesar Jellasics átlépte a 
Rubicont. Bármi legyen is a következése, a szabadság és 
haladás barátai igen jól ismerik azon színt és szándékot, 
melyet ezen úgynevezett cs. kir. ausztriai drávai sereg a 
maga működéseivel proclamálni akar." 

Tudva volt ugyan, hogy az osztrák képviselők többsége 
miniszterialis lévén, akarata ellenére s tudtán kivül is a reactio 
kezére dolgozik; mindazáltal a nép hangulata tekintetéből re- 
mélni lehetett, hogy küldöttségünk nem térend haza minden 
süker nélkül. A süker e reménye annál biztatóbb volt, mint- 
hogy épen ezen napokban tétetett a bécsi képviselőházban 
interpellatio a magyar-horvát ügyben. Violand képviselő szept. 
16-kán eme kérdéseket intézte a miniszteriumhoz: , 1. Igaz-e, 
hogy a horvátokhoz küldött rendeletek s a Jellasicshoz in- 
tézett manifestum sem a bécsi, sem a pesti miniszterium 
ellenjegyzésével nincsenek ellátva; s így mint kényuralmi 
rendeletek jelentek meg a fejedelem aláirásával? 2. Minő 
nézetben van általában a kabinet Horvátországnak a magyar 
koronához való állásáról és azon tulajdonságról, melyben 
Ferdinánd neve némely rendeletekben megjelent? Hiszi-e a 
miniszterium, hogy az alkotmányos király ezen népek egy- 


más elleni háborúját helyesli? 3. Helyeslik-e a miniszterek, — 


1848. Szept. 


1848. Szept. 

t. hogy a horvátok fegyverrel, pénzzel és katonával segíttet- 


nek a magyarok elnyomására?" 

Bach miniszter, kit ügyvédi irodájából a torlaszok 
harcza emelt miniszteri székébe, s ki most már, mint valódi 
szerencselovag, az udvari reactio pártjának tollvivőjévé 
lett, érezvén, hogy e kérdésekre az udvar és a miniszterium 
compromissiója nélkül felelni lehetetlen, akként bújt ki a 
szorosból, hogy ezek iránt elébb az összes miniszteriummal 
kell értekeznie. 

E közben érkezett meg a magyar küldöttség, mely azon- 
nal (szept. 18.) következő okmányt adott be Strohbachhoz, 
a bécsi országgyűlés elnökéhez a kamarávali közlés végett: 

"Magyarország képviselői az ausztriai birodalmi or- 
szággyűléshez. 

, Törvényhozásunk már az utolsó országgyűlés alatt 
kijelentette azon meggyőződését, hogy Magyarország, al- 
kotmányos szabadságának egyik legerősebb biztosítékát 
abban találja, ha mind azon tartományoknak kormánya, 
melyek a pragmatica sanctio értelmében a hazával oly 
szoros kapcsolatban állnak, szabad, alkotmányos formák 
alatt rendeztetik el. 

,Mit akkor a magyar törvényhozótest legforróbb óhaj- 
tásaként kimondott, azóta valósággá vált: az ausztriai biro- 
dalom szabadon választott képviselői a végett gyűltek 
össze, hogy egy, a szabadság és törvényes egyenlőség elvein 
épült alkotmány felett tanácskozzanak. Magyarország kép- 
viselői, összehívatva, hogy a hazát környező veszélyek fölött 
értekezzenek, még e nehéz körülmények közt sem mulaszt- 
hatják el, hogy örömüket e fölött ki ne fejezzék, s üdvöz- 
letet ne mondjanak azoknak, kik, midőn saját hazájok sza- 
badságának alapjait rakják le, még erősebbekké teszik azon 
kötelékeket, melyek e hazát s az örökös tartományokat 
századok óta egybefűzik. 

, Elhatározva arra, hogy azon kapcsolatot, mely hazánk 
és az örökös tartományok között, fejedelmünk egységében 

fekszik, fentartsuk; s meggyőződve, hogy valamint alkot- 
mányos szabadságunk, úgy ezen kapocs is leginkább az által 
biztosíttatik, ha ugyanazon fejedelem alatt álló minden népek 
az alkotmányos szabadság élvezetében maradnak : Magyar- 
ország képviselői kijelentik, miként minden megtámadást, 
mely az örökös tartományok szabadsága ellen bármi oldalról 
irányoztatnék, mint saját hazájok alkotmányos szabadságá- 
nak megtámadását fogják tekinteni, melynek elháritására 
minden hatalmokban álló eszközök felhasználására magokat 
felhívatva érzendik. És elvárják az ausztriai törvényhozástól, 
hogy mire Magyarország képviselőit a régi szövetség és saját 
honuk érdeke buzdítja, annak viszonzását az ausztriai tör- 
vényhozás sem fogja elmulasztani. Ez által csak azon 
viszony újíttatnék meg, melyben e hon és az örökös tar- 
tományok századok előtt álltak egymáshoz, midőn a bécsi 
békekötés alkalmával, Magyarország és az ausztriai biro- 
dalomnak többi tartományai egymásnak jogait és szabad- 
ságát kölcsönösen biztosították. 

, Midőn a magyar nemzet képviselői szives üdvözletök 
mellett a birodalmi országgyűlést ezen érzelmekről barátságos 
indulattal tudósítják, egyszersmind értesítik arról is, miként 
miniszteriumjokat különösen megbízták, hogy azon barátsá- 
gos kapocs erősítése s a nemzetek közti szives egyetértés szi- 
lárditása tekintetében mind azon érdektalálkozásokra nézve, 
melyek részint a mult viszonyainál, részint a jövőre biztosít- 
tatni óhajtott szövetségnél fogva rendezést és kiegyenlítést 
kivánnak, az ausztriai miniszteriummal kölcsönös igazság és 
méltányosság alapján egyezkedésbe bocsátkozzék; és barát- 
ságos bizodalommal szólítják fel az ausztriai országgyűlést, 
hogy részéről is miniszteriumának hasonló megbizást adni 
sziveskedjék ; annyival inkább, minthogy erős meggyőződésök 
szerint csak ezen uton remélhető, hogy mind Magyarország; 
mind az örökös tartományok függetlensége és alkotmányos 
önállása által, melyről lemondani semmi áron nem fognak, 
azon kapcsok, melyek az országok között századok óta létez- 

1848. Szept. nek, még szilárdabbakká váljanak, és minden kölcönös érde- 
kek oly módon egyenlíttessenek ki, hogy a kölcsönös vi- 
szonyok végleges elhatározása által minden ezentúli surló- 
dásoknak és egyenetlenségeknek eleje vétessék." 

A magyar nemzet képviselői tehát kettőt ajánlának, 
kettővel kinálák meg az osztrák birodalmi népek képviselőit : 
szoros szövetséggel az alkotmányos szabadság kölcsönös meg- 
oltalmazására, és a közös ügyek eddig meg nem oldott barát- 
ságos kiegyenlítésével: szövetséggel, az udvari reactionak 
úgy Bécsre mint Pestre nézve veszélyes ármányai ellen és az 
érdekek kiegyenlítésével, melyeket némi ellenzésbe helyezett 
a státusadósságok kérdése s mind azon surlódások és ne- 
hézségek; melyek a financz- és hadügy igazgatásának 
különválasztásából származtak. 

Ha az osztrák országgyűlés, félretéve minden kicsinyes 
rivalitást, minden gyermekes neheztelést, a barátságosan oda- 
nyujtott kezet megragadja, az ajánlott szövetséget elfogadja, 
mind a két nemzet ügye jobb fordulatot vett volna, mint 
minőbe a nem messze jövőben jutott. A népek szövetsége 
megsemmisítette volna a reactio ármányos cselszövényeit, 
megtörte volna a kényuralom helyreállitása végett felhasznált 
fegyveres erejét; szétszórta volna az e végre felszított katonai 
összeesküvést, és a biztosított szabadság kebelében nyugal- 
mas boldogságnak, jóllétnek s haladásnak örvendene mind a 
kettő; maga a dynasztia is kétségen túl kevés évek alatt hat- 
ványozva látta volna a megelégedett, szabad népek szellemi 
s anyagi kifejlődésén alapúló hatalmát. 

Érzék ezt a bécsi országgyűlés jelesebb, belátóbb s az 
új szabadságért lelkesültebb tagjai, s reá is fordíták minden 
erejöket felhasználni az alkalmat e szövetség létesítésére. 
Midőn tehát Strohbach, a ház elnöke, a küldöttség megbízó : 
levelének felolvasása után jelenté, hogy az a házzal szemé- 
lyesen kiván értekezni, s a maga bevezettetésére őt kérte 
légyen meg; egyszersmind azonban arra is figyelmeztette a 
házat, hogy küldöttségeket, szabályai szerint, nem fogadhat 

el: a szabadelvű ellenzék tagjai közől többen hévvel szóltak 
a küldöttség elfogadása mellett. Sierakovszky a jelen esetre 
nézve a szabályoktól eltérést indítványozott. Borosch, egyike 
a ház legfényesebb értelmiségeinek, fellengő beszédben fej- 
tegeté a küldöttség fontosságát. ,Ne engedjük, így végzé 
beszédét, a békekötelesség teljesítésének alkalmát kisiklani 
kezeinkből, fogadjuk el a magyarokat : ez az első lépés a 
nagy és üdvös szövetségre." Szóltak még többen is, hasonló 
értelemben. 

De felkerekedtek a panszláv képviselők is, s azon ürügy 
alatt, hogy e küldöttség csak a magyar töredék képviselője, a 
végrehajtó hatalomhoz kivánták azt utasíttatni. Borosch újra 
buzgón ajánlá és sürgeté az elfogadást. Utóbb szólani akart 
még harmadszor is, de az elnök megtagadta tőle a szót; mi a 
baleldalon nagy zajt okozott. Egy panszláv képviselő ezután 
indítványozá, térjen át a ház napi rendjére; mire a jeles 
Goldmark fájdalmas hévvel kiálta fel: , Most, és ezen kér- 
désről térnénk-e át a napi rendre, mikor a monarchia üdve áll 
koczkán!" Hiában mondá a panszlávoknak hogy, ha horvát 
vagy szerb küldöttség volna a ház ajtai előtt, szintúgy meg 
kellene azt nyitniok, mint meg kell nyitni most a magya- 
roknak. Siker nélkül hangzott el Löhner képviselő szenvedély- 
telen, mély belátást tanusító szónoklata, is, melyben egyebek 
közt mondá, hogy eddigelé mindig az összes monarchiáról 
szerettek beszélni; s most Magyarországot külállamnak te- 
"kintik. , Hát külország-e az, kérdé, hol cs. kir. vezérek hábo- 
rút viselnek, hol az egyik rész tisztjei, katonái a státuspénz- 
tárból fizettetnek? Nem látja át, miért akarják a horvátok 
jogait épen Pesten megpecsételni. Azt azonban igen jól tudja, 
hogy Pest Bécstől csak egy pár napi járatra fekszik. .— És 
melyik országgyűléstől, vagy melyik miniszteriumtól hatal- 
maztatott fel Jellasics a háborúra? . . . . Lépjünk föl közben- 
járókúl; s a nép ebben több garantiát fog találni, mint bár- 
mily kabinetben s miniszterben. Én nem csak a magyarokat 


kivánom meghallgatni; de a horvátokat is felszólitandóknak 

1848. Szept. vélem, hogy bennünket megkeressenek. Egy szláv azt mondá. 
hogy a monarchia addig áll fenn, míg ők úgy akarják. Jól 
van tehát, szlávok, váltsátok be szavatokat!.... Vannak 
perczek a történetben, melyek soha többé nem térnek vissza, 
és egy ilyen e mai percz. Ne engedjük azt elosonni figye- 
lem nélkül, nehogy azt mondja rólunk egykor a történelem, 
hogy kötelességünket nem teljesítettük." 

Mint látjuk, még azok is, kik nem a magyar szempont- 
ból," a népszabadság és alkotmányosság, — hanem a, bécsi or- 
szággyűlés felsőbbségének szempontjából fogták fel a dolgot, 
az elfogadás mellett küzdöttek. De mind hasztalan: a minisz- 
teriális párt, egyesűlve a szenvedélyes panszlávokkal, kik 
Jellasics győzedelmében a szlávok feldicsőülését látták, és a 
lengyel párt tömege, mely Galicziában jobbára az ekeszarv 
mellől választatott meg a képviseletre, most pedig a fontos 
álláshoz szükséges értelem s belátás híjában, teljesen Sta- 
dionnak s általa a kormánynak rendelkezése alá jutott, végre 
is győzedelmet vívtak ki az eszély és értelem fölött. Hetven- 
nyolcz szó többségével elhatároztatott, hogy a küldöttség 

.az elnök által irásban adja be kivánságát. 

Nem volt független lap Bécsben, mely boszús hangon 
nem kelt volna ki a lengyel követek értelmetlensége s a 
csehek fanatizmusa ellen, kik közől néhányan, különösen . 
Brauner, Havlicsek, Troján," Rieger, még durva, aljas ki- 
fakadásokra is vetemedtek a közös szabadságért küzdő 
magyarok ellen. , A többség teljes értelmetlensége — úgymond 
a , Constitution" czimű lap — a baloldal hasonlíthatatlan 
szellemi túlsúlya irányában oly csorbát szenvedett, mely 
nem egy hamar köszörűltetik ki. Ezen csorba, szellemi; ez 
azon hézag, mely a nemzeti fanatizmussal párosult politikai 
tehetetlenség, s a legnemesebb emberiséggel szövetkezett 
tehetség közt létezik. A. düh, félelem és szégyen oly pályán 
keresi a számszerinti győzedelmet, melynek végczélja a sza- 
badság sírja leend." 

A. ház elnöke szept. 20-kán közlé a küldöttséggel a ház 

határozatát, felhíván amazt, adná át közlendőit iratban, ha 
kivánja, hogy azok a ház elébe jussanak. A küldöttség 
válasza rövid volt: , Mi az országgyüléshez küldettünk, hogy 
vele szóljunk; nem pedig, hogy annak elnökével váltsunk 
iratokat. Majd megviszszük küldőinknek a ház határzatát." 

Érzé maga a nép is, mily helyrepótolhatlan hibát kö- 
vetett el országgyűlése; s hogy azt némileg enyhítse, a be- 
következett estvén sok ezeren fáklyamenetben gyűltek össze 
küldöttségünk szállása előtt, s több jeles szónoklatokban 
jelenték ki sajnálkozásukat. Nevezetes volt egyebek közt 
dr. Tausenau beszéde, ki elragadó ékesszólással ábrázolá a 
reactio ármányait, s minden czikornya nélkül kinyilatkoz- 
tatá, hogy az osztrák miniszteri padokon a népszabadság 
árulói ülnek; hogy épen azok, kiket a nép maga emelt föl 
magas polczukra, árulják el az alkotmányosság szent ügyét. 
E nyilak leginkább Bach miniszter ellen lövettek. 

A magyar országgyűlésen fájdalmas érzelmeket ébresz- 
tett a birodalmi gyülésnek ezen eszélytelen magaviselete. A 
köz indignatiót azonban mérséklé Kossuth szónoklata, ki 
ebben nem látott egyebet, mint a mi kétségkivül volt is, a 
reactionak a szláv elemmel való kaczérkodását, s a szlávok- 
nak a birodalom szabadságát veszélyeztető, elfogult, szolgai 
szellemét s kicsinyes nemzetiségi hiúságát. A. száz és nyolez 
szó, mely küldöttségünk elfogadtatása mellett küzdött, vilá- 
gos tanúja volt, hogy az értelmesb német elem közösséget, 
solidaritást látott a magyar és osztrák szabadság fennállásá- 
ban. , Egyébiránt ezen eljárás, úgymond, nem nekünk válik 
gyalázatunkra, hanem azok homlokára süti a szégyen és 
gyalázat bélyegét, a kik ezt tették. Mert a civilisált em- 
berek soraiban a mely nép néppel, a mely nemzet nemzettel 
így bánnék, az önmaga tépte szét a népiség szentségének 
meghatalmazó levelét, az önmaga törűlte ki magát a civi- 
lisált nemzetek sorából." i 

Mi alatt a magyar küldöttség süker nélkül uyujtá kezét 
a magyar nemzet nevében, a barátság és szövetség jeléül, a 
ké ök 

közös szabadság védelmére az osztrák tartományok képvi- 
selőinek, Batthyáni Lajos Frankfurtban sürgeté Szalay 
László, az ország meghatalmazott ügynöke által a rég ter- 
vezett szövetség mennél elébbi megkötését: ,nem azért — 
miként szept. 16-kán Szalayhoz írt levelében mondja, — mint- 
ha a küldendő segedelem hirtelen létesíthetésével csak távul- 
ról is kecsegtetné magát; hanem azért, mert ha valami, bi- 
zonyára azon szerződés kihirdetésének moralis hatása az 
ausztriai politikának megváltoztatására okvetlenül legtöbbet 
fogna tehetni." Azonban, miként fenntebb említők, Frank- 
fartban is mind erősebb gyökereket vertek már a bécsi 
reactio fondorlatai. János főherczeg, a birodalmi kormányzó, 
miként elébb a horvát viszályok kiegyenlítésében meghiú- 
sította a nemzetnek benne vetett reményeit: úgy most, 
bécsi utasítások szerint, itt ís elállá utunkat. Szalay kül- 
detésének érvényessége nem sokára kétségbe vonatott, mivel, 
mint mondák, megbizó levele István főherczeg nádortól van 
aláírva: ez pedig az augusztus 14-kén kelt királyi leirat által 
a király személyét képviselő teljhatalmától megfosztatott. 


"Midőn Szalay erre azt válaszolta, hogy megbizatása még 


amaz aug. 14-kei oklevél következtében sem válhatik ér- 
vénytelenné mind addig, míg azt olyannak maga ő felsége, 
a király, nem nyilvánítja: tudtára adatott végre, hogy a 
császár-király ő felsége egy, szeptember 7-kén kelt kéz- 
iratában egy meghatalmazott követnek küldetését Magyar- 
ország részéről a német középponti hatalomhoz rosszalja s 
megsemmisíti; minek következtében a német birodalmi mi- 
niszterium közlekedésben vele többé nem lehet. Azt nem 
tekinté e miniszterium, hogy ezen cs. királyi kézirat ügy- 
nökünkre nézve csak azon esetben lehet vala érvényes, ha 
ő felsége aláírása mellett az illető magyar miniszter ellen- 
jegyzése is ott állott volna. 

És így szakasztá meg az udvari reactio, mely háló- 
zatát már mind összébb voná, Magyarországnak a Német- 
birodalommal való összeköttetését, melyhez nem rég mind a 

két részről annyi remények csatlakoztak s mely, ba sükeres 
szövetséggé válhatik, nem kevésbbé biztositandá Magyar- 
ország önállóságát s független kormányzatát, mint a Német- 
birodalom egységét a reactio törekvései ellenében. A. biro- 
dalmi végrehajtó hatalom e lépése után bizton jósolhatóvá 
lőn, hogy a német egység nagy horderejű eszméje sem fog 
valósággá érni. 

De már nemcsak a katonaság összeesküvésében s a 
külön népiségek fellázitásában ; nemcsak a, bécsi országgyűlés 
és a frankfurti végrehajtó hatalom keblében nyilatkoztak a 
reactionak ellenünk szőtt ármányai : magába törvényhozó 
testünkbe is becsusztatta az már az árulás kigyóit. Szept. 
10-kén Pázmándy elnök, a képviselőház nagy bámulatára, 
jelenté, hogy hat erdélyi szász képviselő lemondását nyuj- 
totta be, oly kifejezésekkel élvén emlékiratában, melyek 
árulással határosak. Nem csak azt nyilvánították, hogy az 
országgyűlés iránya és szelleme meggyőződésökkel ellen- 
kezik, hanem annak még törvényességét is kétségbe von- 
ják. E kifejezések nagy. zajt és heves szónoklatokat idéztek 
a szász követek fejére. Lemondásuk ugyan elfogadtatott; de 
kötelességökké tétetett, hogy míg választó kerületeik új 
képviselőket nem küldenek, helyeiket el ne hagyják; külön- 
ben szökevényeknek fognak tekintetni. 

HARMADIK FEJEZET. 


A horvátok betörése s kiüűzetése. 


Jellasics szeptember 11-kén a Dráván keresztül több 
: ponton az országba törvén, Nagy-Kanizsán összpontosította 
- hadait. Egy seregbeli tisztnek szeptember 12-kén kelt s el- 
fogott levele szerint, a betört sereg következő elemekből álla: 
I. hadtest, Hartlieb altábornagy vezérlete alatt : 
1-ső dandár; vezénylő: Dietrich tábornok. Létszám: egy 
" ottocsáni, két varasdi határőrvidéki zászlóalj; egy század 
Wrbna-lovas, egy hatfontos ágyuüteg; egy csapat felkelt nép. 
2-dik dandár; vezénylő: Kriegern tábornok. Létszám : 
két varasdi, egy likkai határőrvidéki zászlóalj; egy század 
báni huszár; egy háromfontos üteg; egy csapat szluini 
szerezsán; egy csapat Varasd-határvidéki felkelt nép. 
II. hadtest, Kempen tábornok vezérlete alatt : 
1-ső dandár; vezénylő: Neustüdter tábornok. Létszám : 
két bródi, egy ogulini, egy szluini, egy ottocsáni határőr- 
vidéki zászlóalj; egy század báni huszár; egy hatfontos 
üteg; ogulini szerezsánok, s egy csapat ogulini felkelt nép. 
2-dik dandár; vezénylő: Rasztics ezredes. Létszám : 
egy likkai, egy első s egy második báni ezredbeli zászlóalj; 
egy báni huszár-század; egy háromfontos üteg; egy csapat 
báni felkelt népség. 
III. hadtest, Schmiedl tábornok vezérlete alatt : 
1-ső dandár; vezénylő: Theodorovics tábornok. Lét- 
szám : két gradiskai, egy ottocsáni, egy ogulini határőrvi- - 


Harmadik fejezet. A horvátok betörése s kiűzetése, 503 


vidéki zászlóalj, egy háromfontos ágyuüteg; egy csapat 1848. Szept. 
likkai és ottocsáni szerezsán, s egy csapat szinte likkai és 
ottocsáni felkelt nép. 

2-dik dandár; vezénylő: Sedlmayer ezredes. Létszám : 
három osztály Hardegg-vasas, egy osztály Kress könnyü 
lovas, három század báni huszár; egy hatfontos üteg, egy 
vegyes üteg; két röppentyű-telep. 

Összesen tizennyolcz rendes határőri gyalog-zászlóalj ; 
hét század báni huszár, három osztály vasas, két osztály 
könnyü lovas, nyolcz üteg ágyu, két telep röppentyű; 
számszerint mintegy 20—22 ezer rendes had, és körülbelül 
15 ezer szerezsán és felkelt nép. 

A tartalék-hadtest, számszerint mintegy tizezernyi 
fegyveres, jobbára a tótországi határvidékből, Roth és 
Philippovics tábornokok alatt még nem készült fel egészen, 
s csak néhány nap múlva volt betörendő az országba. új 

Más szemtanúk Jellasics betört hadait a következő 
négy elemre osztották : 1. A rendes határőri zászlóaljak, 
melyeknek egy része nem rég Olaszországból tért haza, hol 
elébb a magyarokkal egy sorban harczoltak. Ez jól fegy- 
verzett s fegyelmezett hadi nép volt. 2. A nemzetőrség, 
vegyesen a rendes határőri katonasággal; nagyobb részök 
lőfegyverrel; a többiek kaszával, fejszével, vasvillával fegy- 
verkezve. 3. Egy nagy csapat felkelt nép, többnyire vörös 
sapkában, fekete gubában s bocskorban, kaszával, fejszével, 
vasvillával fegyverkezve. 4. Végre az elhírhedt szerezsánok, 
kik Jellasicsnak tulajdonkép testőrségét alkották. A. szere- 
zsánok a károlyvárosi és báni kerületek rendes zászlóaljai 
mellett egy nemét képezték a határszéli őröknek a rabló 
és csempész bosnyákok ellen. Rendes díjok honi szolgálat- 
jokban sem volt, a helyett a határszéli martalékra lévén 
utasítva; a kormánytól csak lőszert kaptak. Fegyverök : 
hosszú puska, pisztoly, s egy kardszerű hosszú kés, melyet 
handzsárnak neveznek. A hadjáratra őket Jellasics vörös 
köpenynyel ruházta fel. i 

A zágrábi hírlap szerint e seregnek csak a Dráváig 
járt volna ki rendes zsoldja; azontúl tiz krajczárnyi napdíj 
igértetett minden legénynek a zsákmányból. A seregnek 


. két utólsó eleme, mihelyt a Dráván átkelt, már a Muraköz- 


ben is, bár annak lakosai jobbára szinte horvátok, rémítő 
rablást, pusztítást kezdett űzni. Mind a mellett, hogy a köz- 
ségek, melyekbe a sereg érkezett, ingyen köteleztettek az 
élelmet kiszolgáltatni, s azt félelmökben egész készséggel tel- 
jesítették, a rabló nép azokat minden marhájától megfosz- 
totta. És miután a ragadmányból ellakoztak, csoportosan ro- 
hantak a házakra, a ládákat, szekrényeket feltörték, s azokból 
nemcsak minden pénzt, hanem a ruhafélét is, — az élelmi tár- 
ból pedig minden élelmi szert, réz- és vasedényt elraboltak; 
az üres ládákat, szekrényeket s más házi butorokat összezúz- 
ván-törvén, tűzre rakták; a cserépfélét összetörték, az ágy- 
neműből a tollat szélnek eresztették; végre, miután a szegény 
népet mindenéből kifosztották, a megrettent s elbujdosott 
nőkre estek, kik közől aztán nem egy meg is halt, még több 
megbetegedett erőszaktételeik következtében. 

E borzasztó részleteket nemcsak szemtanúk elbeszé- 
lései, hanem magoknak Jellasics tisztjeinek elfogott levelei is 
bizonyítják. Panaszkodnak ezekben a tisztek, hogy a fegyel- 
met, minden törekvésök daczára, sem képesek fentartani. 
, Néhány nap múlva, mond egy ily elfogott levél, — Pesten 
leszünk. Jaj e városnak! Népünk ott borzasztólag fog gaz- 
dálkodni; már most sem lehet őket a legdurvább kihágá- 
soktól is visszatartóztatni; rettenetesen lopnak és rabolnak. 
Naponként ezer pálczaütést osztatunk ki; de nem használ 
semmit : egy isten sem, annál kevésbbé egy tiszt, képes 
őket visszatartani. . . . Én kétségbeesem e rablókaland miatt; 
úgy látszom magamnak is mint egy rablókapitány. ... Már 
legalább két száz pinczét törtek fel, s a bor akóinák ezreit 
folyatták ki stb." 

E rablások azonban nem sokára boszúra gyulaszták a 
népet, mely néhány, kivált nem magyar ajkú községben, 

eleinte közönyösen látszék nézni a horvátok betörését, miről 
a bán, szétszórt nyilatkozványaiban, azt állítá, hogy mint 
jó barát s nem mint ellenség jő az országba. Már Nagy- 
Kanizsa lakossága is annyira felbőszűlt a rablók ellen, hogy 
őket, a hol csak számuk engedé, megtámadta s agyonverte. 
Jellasics nagy haragra gyúlt e vakmerőség miatt s porrá 
égetéssel fenyegeté a várost. Nehogy azonban mindjárt 
kezdetben maga ellen bőszítse az ország népességét, taná- 
csosbnak tartá, seregeit, mihelyt öszpontosultak, útnak in- 
dítani; különben is czélja volt mennél elébb bevonulni Buda- 

pestre, hol, miként a zágrábi újság hirdeté, oktober 21-kére 


szláv országgyűlést szándékozott kihirdetni. 

Nagy-Kanizsán az utána szállítandó hadi készletek 
biztosítása végett őrhadat hagyván, Somogy megyébe lépett, 
s a Balaton keleti partjain vonúlt felfelé seregével. A 
magyar had, csekély száma s tisztikarának fentebb leirt 
hangulata miatt nem ütközhetvén, Keszthelyről a Balaton 
nyugoti oldalán sietett Fehérvár felé, ott egyesűlendő az 
elejébe küldött erősitvényekkel.. 

A nádor, a szept. 16-kai királyi leiratból, melyben 
Batthyáni az elnökminiszterségben meghagyatott ugyan, de 
Jellasicsot az országból kiparancsoltatni kivánó feltétele 
nem teljesíttetett, elég világosan láthatá, hogy az udvari 
reactio, bár mennyit beszél a békés kiegyenlítésről, az erő- 
szakos összeütközést meggátolni még sem akarja. Kedvet 
magában nem érezvén fővezéri botot viselni oly sereg 
ellenében, mely dynasztiája parancsára fogott fegyvert : 
nagy örömmel hajlott a békés kiegyenlítés végkisérletére, 
melylyel az országgyűlés által, jó alkalom esetére meg- 
bízatott. Mihelyt tehát a táborba érkezett, azonnal követet 
"külde a Balaton túlpartján, a Szemes helység táján tábo- 
rozó. Jellasicshoz s őt személyes értekezletre szóliítá fel. 
De Jellasics, ki "magosabb pártfogásról biztos lévén, a 
Bécsben, mint tudá, ferde szemmel nézett  főherczeg 
iránt már eddig is több alkalommal tanusítá megvetését, 

békülni pedig úgy sem akart, az összejövetelt elfogadni 
vonakodott. 

Időközben a főherczeg nádor két kéziratot vett a király- 
tól, melyek egyikében ő felsége, a nádor ama jelentésére, hogy, 
az országgyűlés kivánata szerint, a táborba mégyen, szept. 
19-ről válaszolá, miképen örömmel értesült legyen arról, 
hogy a nádor a viszályok kiegyenlítésének szándokával 
indúlt a táborba. E lépést ő felsége helyeselte, s annak meg- 


tételére a maga részéről is sürgeté a főherczeget. A nádor 


tehát e kéziratot azonnal közlé Jellasicscsal, felhíván őt, hogy 
az összejövetel helye és ideje ezen legfelsőbb meghagyás 
következtében is mindjárt kitűzessék. A. királyi kézirat lát- 
tára Jellasics valahára engedelmességet színlett; minek foly- 
tán a találkozás, kölcsönös egyezés szerint, szeptemb. 21-kén, 


" a balatoni , Kisfaludy" nevű gőzhajón vala végbemenendő. 


A. nádor két óra tájban indúlt meg gőzösével a, somogyi 
partokon fekvő Szemes helység felé, hol e napon Jellasics fő- 


. hadi szállása létezett. A bán ekkoron tiszti karát maga köré 


gyűjtvén, hozzá a következő beszédet tartotta: , Ma össze- 
jövetelem leend Magyarország nádorával. Ha ő nekem azon 
tudósitást és biztosítást nem hozza, hogy a magyar minisz- 
terium az osztrákkal egybeolvasztatott : úgy conferencziánk 
minden eredmény nélkül maradand. Az én czélom nem más, 
mint egy erőteljes, egységes Ausztriának helyreállítása; mint 
a császárnak trónjában való megerősítése. A. német legyen 
német; a magyar maradjon magyarnak, és a szláv szlávnak. 


Engem az ösvénytől, melyre léptem, semmi sem fog letéríteni. 


. Én ő felségétől a császártól, bánná neveztetésem óta huszon- 


egy kéziratot vettem, melyeknek, fájdalom, helyzetemnél 
fogva nem lehetett engedelmeskednem. Ő felsége végre 
helyeselte magamtartását. De ha még huszonegy kéziratot 
küldene is császár ő felsége, hogy czélomtól eltérítsen, 
én azoknak sem fognék engedelmeskedni. Nekem ő felségé- 


ért kell működnöm, legyen az bár az ő akarata ellen. 
Ha tervem nem sikerül, Ausztria szétbomlik; és akkor 


Harmadik fejezet. A horvátok betörése s kiűzetése. 507 


uraim, önök még élhetnek, ha akarnak, de én nem, én 
nem." i : 

E beszéd után, tisztjeitől környezve a tó partjára ment, 
mely felé a gőzös már közeledék. Mivel ez a csekély vizben 
a parton ki nem köthetett, a főherczeg csolnakot bocsáttatott 
le, mely a bánt, kiséretével együtt a hajóra szállítaná. De 
Jellasics most is csak játékot űzött adott szavával: tisztjei a 
főherczeg küldöttei előtt könyörögni, reménkedni kezdének a 
menni akarást színlelő vezér előtt, ne lépne a hajóra, hol őt 
veszély várhatja. Jellasics engedett s megigéré nekik, hogy 
nem megy a hajóra. A csolnakon tehát két segéde evezett 
vissza a gőzösre, azon kérelmet vivén a főherczeghez, szállna 
ki ő kiséretével a partra. A. nádor ezt sem születési, sem 
tiszti rangjánál fogva nem tehetvén, gróf Zichy huszárőrna- 
gyot küldé vissza a csolnakon Jellasicshoz, őt irásban tett 
igéretének teljesítésére még egyszer felszólítani. Jellasics az 
üzenet vétele után eme kérdéssel fordula tiszti karához : 
, Tisztjei a császári seregnek! Szabad-e elhagynom a parto- 
kat?" Ezek, természetesen tagadólag válaszoltak; s a csol- 
nak ismét üresen tért vissza az őrnagygyal. 3 

Mi indította a bánt ezen újabb szószegésre, a szept. 
23-kán Kilitiről b. Kulmerhez írt levele fejti meg : , Tegnap- 
előtt... úgymond, István főherczeg Szemesre jött; fel akar- 
tam őt keresni; de tisztjeim nem engedték, egyátaljában 
nem engedték meg. A. főherczeg becsületszót becsületszóra 
halmozott; de az emberek azt hitték, hogy a gőzgép mégis 
erősebb a becsületszónál, s hogy daczára a főherczeg két- 
ségbeesésének, magokkal vihetnének... Igy az értekezletből 
semmi sem lett, de különben sem lehetett volna annak 
eredménye; mert bár mit igért volna a nádor, nem fekvék 
benne alkotmányos garantia (!). Egyébiránt is mire való a 
sok alkudozás; az nekem nem természetem; három-négy 
nap alatt megtörténik a véres elhatározás." 

A főherczeg nádor, méltóságában mélyen sértve tért 

vissza a magyar táborba. Ha eddig talán kételkedett volna " 

is, most már világosan látta, hogy a harcz Jellasics s köz- 
vetve azok ellen, kiktől a bán parancsait vette, elkerűlhetet- 
len. E meggyőződés nem maradhatott hatás nélkül gyönge 
kedélyére. A. helyett, hogy a személyén ejtett sérelem s a ha- 
záját fenyegető veszély a nemes harag boszúindulatát keltette 
volna fel szivében azok ellen, kiktől maga annyi megalázta- 
tást, hazája oly igazságtalan megtámadtatást szenvedett: ama 
gondolat, hogy Jellasics ellen harczolva, dynasztiája azon 
tagjai ellen fogna küzdeni, kik a bánt e térre vezették, lelkét 
teljesen lehangolta, elbátortalanította. A. családi érdek ösz- 
töne erősebb volt benne a hazaszeretetnél; a jellemgyöngeség 
s a félelem nagyobb a büszkeségnél s önszeretetnél, mely, ha a 
háborút jó végre vezeti, királyi koronát csillogtathatott előtte 
a közel jövőben. Mihelyt a táborba visszaérkezett, a vezérlet 
iránt intézkedvén, azonnal visszaindult a fővárosba, hihetőleg 
már ekkor el lévén tökélve útját onnan Bécs felé folytatni, s 
lemondása által kiragadni magát a helyzetből, melynek ve- 
szélyeivel arányos erőt nem érzett keblében s melyben csak e 
kettő közt volt még választása : elárulnia hazáját, annak 
ellenségeivel alattomban egyetértve; vagy nyilt harczra 
kelni családjával hazája megsértett jogainak védelmében. 
A fővárosban nem okozott nagy hatást a kisérlet 
meghiúsulta, melyet országgyülésünk, bár a legjobb hiszem- 
mel, de még sem annyira az eredmény reményétől kecseg- 


. tetve, mint inkább azért intéztetett, hogy a világ előtt iga- 


zolva álljon, miképen a maga részéről semmit sem mulasztott 
el, mi a véres összeütközés meggátlására szolgálhatott. 
Annál meglepőbb s fájdalmasabb hatása volt a kedé- 
lyekre azon hírnek, hogy a főherczeg nádor a válságos pilla- 
natokban a, sereg vezérletét odahagyva, Bécsbe távozik. Min- 
denki érzé, hogy az ő jelenléte Budapesten semmi más által 
ki nem pótolható erkölcsi súlyt kölcsönöz . ügyünknek. Azon 
gyöngék vagy kétes szinűek előtt, kikben a félelem, vagy az 
udvar iránti önző ragaszkodás az igazság, jogszerűség és 
honszeretet ösztöneit meghaladta; valamint a világ előtt-is, 

mely a viszonyok lényegébe nem hatott, már hónapok óta 
csak István főherczeg nádor Budapesten jelenléte ütötte 
helyzetünkre a jog- és törvényszerűség bélyegét. A dynasztia 
egy tagjának köztünk léte, s bár nem erélyes, de őszinte 
működése tartott némileg ellensúlyt a dynasztia azon töre- 
dékének, mely a reactio élén állott; az ő köztünk léte tar- 
tóztatta vissza az udvart, mely egy főherczeget lázadónak 
bélyegezni még sem akart, s tán félt is a végletig felinge- 
relni, — azon szabályoktól, melyeket nyomban István távo- 
zása után kibocsátott. Érezte ennél fogva a törvényhozó 
kar s maga a főváros népe is, hogy a főherczeg távozása 
egy új, az elébbinél még vészterhesebb, legalább válságo- 
sabb állásba helyezendi ügyeinket. Nem csoda tehát, hogy 
távoztának híre fájdalommal s elkeseredéssel töltötte el a 
kedélyeket. Senki sem kételkedett, hogy a főherczeg, kinek 
személyéhez egy év előtt oly boldog jövendő reményei 
csatlakoztak, végbucsút vesz hazájától. A radikálok s más 
hevesebb vérűek nem is kimélték őt szemrehányásaik, 
gáncsaik, sőt gyalázásaiktól, hogy ily vészteljes pillanatok- 
ban távozik a hazából, ki csak nem rég, midőn a fővezérlet 
elvállalására megkéretett, egyebek közt azt mondá, hogy, 
,ha mindenki meg fogja is csalni a hazát, ő halála után 
is úgy akar állani, miszerint róla senki se mondhassa, 
hogy hazáját megcsalta." 

Hogy a főherczeg ellen mindjárt ekkor még erősebben 
ki nem fakadt a főváros közönsége, csak az volt oka, mivel 
Batthyáni, épen e kifakadás meggátlása végett, a szeptemb. 
23-kai ülésben oda magyarázta a főherczeg távozását, 
mintha csak azért ment volna Bécsbe, hogy a báró Jellasics- 
tól szenvedett sérelmet személyesen panaszolja be; szemé- 
lyesen terjeszsze elő a királynak, miként az általa is 
ajánlott békekisérlet sükeretlensége egyedül Jellasics enge- 
detlenségéből származott; és hogy a király előtt még egy 
végkisérletet tegyen, őt az ügyek s viszonyok hű előadása 
által közvetlen s hatályos föllépésre birnia. 

Batthyáni e magyarázatot, kétségkivül, csak azért adta, 
hogy a fővárosnak különben is felette ingerűlt állapotát némi- 
leg csillapítsa; mert ő jól ismerte a főherczeg távoztának 
okát, s e miatt maga is mély neheztelést érzett ellene. A fő- 
herczeg 22-kén nagy csöndben érkezett Budára, s azonnal 
Batthyániért küldvén, titoktartás kötelezése alatt közlé vele, 
hogy a királytól parancsot vett légyen, a magyar ügyekben 
személyesen többé részt nem vennie s az országból távoznia. 
Kijelenté aztán, hogy e parancsnak engedelmeskedve, a fővá- 
rosból másnap távozni fog; fél azonban, hogy szándéka végre- 
hajtásában a lakosság által megakadályoztatik, ha az idő 
előtt közzé tétetnék; ismételve kérte őt tehát titoktartásra. 
, Én — mond védiratában maga Batthyáni — azt tanácslám 
neki, hogy vagy tegye nyilvánossá a királyi parancsot s ek- 
ként igazolja magát, minthogy a dolog becsületbe vágó; és 
hadd tudják mások is, mit kelljen tenniök; vagy maradjon 
Budán, mivel különben minden veszve lenne. A főherczeg 
nekem nem mutatta elő a parancsot, hanem a határozatlant 
játszá. Más nap Stoffer (a nádori iroda igazgatója s kir. taná- 
csos) által levelet külde hozzám, melyben irá, hogy okaim 
daczára, mégis azt hiszi, miszerint ha Budán maradna is, 
ezt őt nem fogná megmenteni annak félremagyarázásától, 
hogy a tábort odahagyta; azért tehát inkább egészen távozik: 
én azonban maradnék helyemben mind addig, míg segély érke- 
zik. De én — mond tovább Batthyáni — kénytelen vagyok 
megvallani, hogy kételkedtem a nádor előadásának. igazsá- 
gában, s pedig nem azon különös okból, melyet levelében fel- 
hozott, s melyből én csak azt következtethetém, hogy .ő nem 
ő felsége parancsától, hanem egy kravalltól fél; de kételkedtem 
azért, mivel ő felsége parancsát nekem nem mutatta meg; 
minél fogva nehéz volt hinnem, hogy királyom, ki már jónak 
látta nem felelős helytartóját intése által szándékainak balér- 
telmezésétől megóvni, egyszersmind irántam is nem viseltetett 
volna azon kegyelemmel, hogy akaratát velem is tudassa, ki 
felelős helytartója valék s ki, miután a kormányról már lö- 

mondtam volt, csak a király világos parancsa, következtében 
álltam még a veszélyes helyzetben. Még kevésbbé gyaniít- 
hatám, hogy a főherczeg elmulaszthatta volna, a parancsot 
nekem előmutatni, ha az valamely utbaigazitást tartalmazott 
volna az iránt, hogy én ő felsége valóságos szándékát illető- 
leg tévedésben vagyok, melyben folyton épen a nádor által 
erősíttettem meg. Ez tőle igen nagylelkűtlen tett volt volna." 

Batthyáni Lajos ezen vallomásai szerint tehát, István 
főherczeg nádor nem királyi parancs következtében, hanem 
azon gyöngeségből távozott az országból, mely szerint félt 
ellenkezésbe jőni a dynasztia azon tagjaival, kik a reactio 
élén álltak. Hazaszeretetének ő mind a márcziusi napokban, 
mind azután is annyi tanúságát adta, hogy a felől a legtúl- 
zóbbaknak sem lehetett alapos kétsége. Távozása tehát az 
országból, ennek legválságosabb perczeiben, csak azon gyön- 
geség eredménye volt, hogy a hazafi a főherczeggel ellen- 
tétbe állíttatván, ezt amannak nem volt képes feláldozni. 

Némely túlbuzgó hazafiak s még több szájhősök őt utóbb 
fenhangon, s emezek a legdurvább kifejezésekkel, honárulás- 
ról vádolták. E vád alapja egy levél fogalmazata volt, mely 
távozta után lakásában találtatott. De ha valósággal általa 
iratott is azon levél, melyet ama, lázas időkben még a hiva- 
talos Közlöny is nyilvánossá tett, ellene mit sem bizonyít; s 
pedig nem csak, mivel az márczius 24-kén kelt, mely napon ő 
legfényesebb tanuságát adta hazafiságának; hanem még in- 
kább azért, mivel szenvedélytelen értelmezés mellett az nem 
ellene, sőt inkább mellette tanúskodik. Annyi a későbbi ese- 
ményekből is bizonyos, hogy István főherczeg szerencsétlen 
hazája miatt vérző kebellel hagyta el annak határait. Kétség- 
telen az is, hogy azok közől, kiket a haza bukása a szám- 
űzöttség földére vetett, nem az ő keblében volt legcsekélyebb 
a fájdalom és a gyász hazájának sorsa felett. Az ő bűne nem 
a hazafiság és hazaszeretet hiánya ; még kevésbbé árulás: a 
jellemgyöngeség az, mely utóbb is, a győzedelmes reactio s 
kényuralom boszújának véres korszakában, különösen abban 

mutatkozott, hogy, tudtunkra, egy lépést sem tett Bat- 
thyáni Lajos megszabaditására, kinek loyalis érzelmeit, s 
a forradalom meggátolására tett annyi s oly őszinte erő- 
feszítéseit ő ismerte legjobban s ennél fogva "mellette, némi 
erélyt kifejtve, leghatályosabban tanúskodhatott volna. És 
ez az, minek elmulasztását a történelem sem el nem hall- 
gathatja, sem gáncs nélkül nem hagyhatja. 

Batthyáni, mint említők, nem annyira a főherczeg iránti 
kiméletből, mint inkább azért, nehogy a fővárosi közönség 
kifakadásaiban a forradalmi szellem tápot nyerjen, a Bécsben 
teendő végkisérleteket adta szeptember 23-kán okául e fő- 
herczeg távoztának. Ugyanezen zárt ülésben olvastatott fel, . 
a főherczeg kisérő levele mellett, a királynak Schönbrunn- 
ból szeptember 19-kén kelt s a nádorhoz intézett azon kéz- 
irata, melyben reményét fejezi ki ő felsége, hogy, miután a 
magyar miniszterium néhány tagjai az augusztus 31-kén kelt 
kir. kézirat által a végre idéztettek Bécsbe, hogy a dolgok 
állása felett az ausztriai miniszteriummal értekezzenek, s a 
kiszabott két hét alatt nem jelentek meg, — a nádor ezen ér- 
tekezés létrejöttének akadályait annál inkább meg fogja szűn- 
tetni, minthogy Magyarország jelen helyzete olynemű, mely 
az átalános ausztriai státus-egyesület érdekeivel ellentétben 
van. A nádor pedig kisérő levelében tudtára adja a háznak, — 
hogy újabban kir. kézirat érkezett hozzá, mely a bécsi minisz- 
terium emlékiratára vonatkozik, s felszólítja a házat, hogy 
ez iránt mennél elébb nyilatkozzék. 

E kir. kézirat is a reactio azon gyártmányai közé tar- 
tozik, melyekre nézve nem tudja az ember, mit bámuljon 
bennök inkább: a képtelenséget-e, vagy a szemérem hiányát. 
A. miniszterium meghivatása a bécsi értekezletre augusztus 
31-kén kelt; a miniszterium szept. első napjaiban lemondott 
s lemondása Bécsben el is fogadtatott; Batthyáni ezután új 
miniszterium alakitásával bízatott meg; de a miniszterium, 
melyet ő alakított s felterjesztett, Bécsben nem nyert meg- 
erősítést. Jól tudták tehát Bécsben, hogy Pesten nem létezik 

miniszterium; — hiszen ők szűntették meg a régit s gátolták 
meg az újat; — és mégis ismételtetik a parancs, hogy a 
miniszterium néhány tagja Bécsbe menjen értekezni a 
státusadósságok, a pénz- s hadügyigazgatás modora felett! 
Azonban, lehet, hogy a szavak leple alatt, mintegy másról 
szólva, azt akarta mondani a kir. kézirat, mit a nádor 
nyiltan mondott kisérő levelében : az országgyűlést szólítani 
fel, hogy nyilatkozzék a bécsi miniszterium emlékiratára. 
Ezt, mi különben igen valószinű, föltéve, kétségtelennek 
állítható, miképen azon gondolat s remény rejlett az udvar 
részéről e" kir, kézirat kiadásában, hogy a Jellasics betörése 
által megfélénkített képviselők most már végre hajlandók 
lesznek engedni az osztrák miniszterium emlékiratában ki- 
fejezett, igényeknek, mik nem kevesebből állnak vala, mint 
hogy a magyar törvényhozás önkezeivel tépje szét az ország 
alkotmányát, mondjon le a pénz-, had- és külügyek önálló 
kormányzatának jogáról, s az illető miniszteriumokat ol- 
vaszsza be a bécsibe; szóval: hogy Magyarországot, füg- 
getlenségi joga ellenére, tegye az osztrák császári birodalom 
önállástalan koronatartományává. 

A képviselők részéről bizonyára nem is kivántatott 
felette mély államférfiúi belátás a cselt észrevenniök, mely 
a kézirat alatt rejlett. Ezt tehát a következő határozattal 
mellőzték : , A magyar képviselőház egy részről a biro- 
dalom és Magyarország között létezhető érdektalálkozások 
kiegyenlítése fölött sükeresen mind addig nem tanácskoz- 
hatik, míg ő felsége a hazában lévő ellenséget el nem tá- 
volítván, a tanácskozás teljes szabadságát helyre nem 
állítja. Más részről, a leendő miniszterium oda utasíttatik, 
hogy valamint minden, úgy a jelen tárgy körüli eljárásban 
is Magyarország területi épségének,- független  önállásá- 
nak, polgári szabadságának s alkotmányának az ő felsége 
által szentesített 1848-ki törvényeknek —- melyekhez a 
képviselőház mindenkor és mindenben szorosan ragasz- 

elmulaszthatlanúl szeme előtt tartsa, attól egy hajszálnyit 
se távozzék el." 

Az emlékiratra nézve határoztatott egyébiránt, hogy 
arra egy öt tagból álló választmány készítsen ugyan feleletet; 
de ne az osztrák miniszteriumhoz vagy az udvarhoz, — mi 
czélra úgy sem vezetne, hanem Európához : hogy miután a 
bécsi miniszterialis lapok a világot ellenünk rágalmakkal, 
ráfogásokkal s balfogalmakkal töltik el, Európa tőlünk is 
hallja az ügyek miben létét s állásunk jog- és törvény- 
szerűségét. Kár, hogy e manifestum elkészítésére a nem s0- 
kára beállott események rohamában senki sem gondolt többé. 
Ha tényleg nem segít is az többé ügyeinken, egy nevezetes 
államjogi okmánynyal gyarapodott volna történelmünk. 

Az izgatottságot, mely legújabban a nádor távoztának 
következtében szállotta meg a fővárost, menten fokozták a 
táborból érkezett tudósítások, melyek hirűl hozták, hogy az 
ellenség közeledik; seregeink pedig minden ellentállás nélkül 
vonulnak vissza előtte. Már Móga altábornagy ellen is, kit 
Batthyáni pár nappal azelőtt nevezett ki fővezérré, bizalmat- 
lansági hangok kezdének emelkedni; mit annyi s oly sokfelől 
végrehajtott árulások után épen nem lehet csodálni. A. főváros 
ezen lázas izgatottságának közepette Kossuth szept. 24-én 
a képviselők házában ekkép szólott : , Lelkemben fel vagyok 
indulva azon gondolattól, hogy az ármánynak, árulásnak 
nevetséges satyrája, egy nemzet feletti győzedelme, csaknem " 
sikerül; hogy 40—-45 ezer potom ember bejő az országba, s 
úgy szólván kardvágás nélkül foglalja el a hazát. Én nem 
érzek magamban annyi erőt, hogy ezt tűrjem. Fél óra 
múlva, mint az elnökminiszter által kiküldött biztos, — de 
ha nem volnék is kiküldve, azon megbizásnál fogva, melyet 
saját érzetem s a haza veszélye nyújt, megyek a vasuton 
s megkezdem Czegléden felhívni a népet, hogy tömegestől 
fegyverbe szálljon. S így megyek tovább, faluról falura. 
És vagy nem látnak önök többé, vagy látnak mint utócsa- 
patát oly seregnek, mely maga is képes lesz semmivé tenni 

azon gyalázatos rablócsordát."  Felhivá azután képviselő 
társait, kövessék példáját, kiki a maga vidékén, hol a nép 
bizalmával találkozni remélnek. i I 
I Kossuth e felhívása nagy lelkesedéssel fogadtatott. 
Nyomban egy választmány küldetett ki, mely a mellékte- 
remben felirná a képviselők neveit, kik hasonló czélból tá- 
vozni —, s a vidéket, melyen működni szándékoznak. Mivel 
azonban majdnem valamennyi képviselő feliratta magát, a 
ház azt végzé, hogy vitessék a névjegyzék Batthyánihoz, s 
miként ő ismeri a körülményeket legjobban, s ő tudja, hol van 
már téve hasonló intézkedés a nép felfegyverzésére, hol nincs 
még: a névjegyzék szerint ő intézkedjék a dologban. 
Kossuth a városi hatóságot is felszólítá, tartana gyakori 
népgyüléseket, melyekben a fővárosi lakosság is buzdíttassék 
fegyverfogásra s tábori szolgálatra. Nehogy pedig az iparűző 
osztályban az rontsa meg a sükert, hogy a honmaradó rész idő- 
közben a távozók keresetét magához ragadja, néhány napra 
bezáratni javaslá a boltokat. Ez ugyan, mint gyakorlatiatlan 
indítvány, nem létesült: az iker fővárosok mindazáltal pár 
nap alatt több ezer, részint fegyverrel, részint lándzsákkal 
s kaszákkal ellátott önkéntest küldöttek a táborba; a nemzet- 
őrséget pedig egészen a kormány rendelkezése alá helyezték. 
Kossuth működése Pest és Csongrád megye népesebb 
városaiban nagy sükerrel találkozott. Ő mindenütt a nemzet 
nevében intézkedett s rendelte meg a népfelkelést: és a nép 
mindenütt lelkesedéssel hallgatá szívrázó szónoklatát, tel- 
jesíté parancsait. Czeglédről már az nap estéjén, melyen ott 
Kossuth megjelent, mintegy ezer ember indúlt meg a táborba, 
köztök több száz önkéntes a Földváry-féle csapatból, mely, 
szolgálata idejének kikeltével, épen akkor érkezett volt haza 
a ráczok ellen működő táborból. Más nap Kossuth a, felkelt 
nép vezéreit s az illető polgári biztosokat kinevezvén, ismét 
egy pár ezret, köztök lovasokat is, indított a fővárosba. 
Hasonló volt az eredmény Nagy-Kőrösön, hova még az nap 


ment át. Mind e két várost, valamint lakosai számára úgy a 
33 

sükerre nézve is meghaladta Kecskemét. A város piaczán 
számos ezernyi nép előtt tartott szónoklatnak rendkivüli 
volt hatása. A nép szemében a harag és a lelkesedés könyűi 
ragyogtak; s a szónoknak szüksége egyátaljában nem volt, 
hogy kormánybiztosi minőségében lépjen fel a hatalom és 
parancs kényszerítő súlyával. A fegyverfogható férfiak 
nagyobb része, tisztviselőitől vezényelve, tömegesen kelt 


fel. Nem kisebb lelkesedéssel fogadták őt Csongrád megye 


népes községei; s a bűvös szónok pár nap alatt mintegy 
tizenöt ezernyi népet indított meg a Duna felé. I 
Szept. 27-kén az ütközet közeledtének hírére Kossuth 
Pestre sietett vissza. Megérkeztekor, éjjel, a képviselőház 
épen fontos ügyek fölött tanácskozott; ő nemzetőri köntösben, 
kardosan, mint érkezett, ment fel a képviselők teremébe. 
A tanácskozás több kir. leirat fölött folyt, melyek az 
ország alkotmányos szabadságának életkérdéseit illették. 
A főherczeg nádor szept. 25-kén Bécsbe érkezvén, 
tüstént a királylyal kivánt szólani. De a reactio pártja, mely 
a szegény, tehetetlen királyt mintegy fogva tartá, s tőle 
minden más befolyást gondosan eltávolított, előtte is el- 
zárta a fejedelem ajtait. István főherczeg ez által mélyen 
sértve, még az nap benyujtá lemondását, s a birodalomból az 
anyja után öröklött Schaumburgi jószágaira távozott. Lemon- 
dása nagy örömmel fogadtatott a reactio fejeitől. Mig ő a 
magyar kormány élén állott, s részvéte által annak törvény- 
szerűségét mintegy sanctionálta, az őt lázadónak kikiáltani 
még sem merészlő reactio mindaddig sokfélekép akadályozva. 
érezé magát működésében. Álczáskodnia, ürügyeket, színleg 
törvényes alapot kellett keresnie, vagy kerületet tennie, 
hogy czéljára juthasson. István lemondásával minden aka- 
dály megszűnt; a reactio ezentúl tartózkodás nélkül intéz- 
heté működéseit. És még az napon több rendbeli kéziratot, 
rendeletet, nyilatkozványt iratott alá a király által, ki azok- 
ról, a mik történnek, fogalommal sem birt. 
A kéziratok egyikében István főherczeg lemondása 

nádori s helytartói tisztéről, — másikában az adatik tud- 
tára Batthyáni Lajosnak, hogy az általa fölterjesztett 
miniszterium nem nyert megerősítést, és b. Vay Miklós van 
megbízva miniszterium alakitásával. Batthyáninak azonban 
meghagyatott, hogy tisztét mind addig folytassa, míg azt 
tőle Vay át nem veszi. A harmadik kézirat magyar fordítás- 
ban szóról szóra következő : 

, Kedves gróf Batthyáni! A belbéke megzavarásának 
mind nagyobbodó veszélye s azon szükség következtében, 
hogy a vérontás lehetőleg meggátoltassék, felhíva érzettem 
magamat, minden Magyarországban létező hadi testek fő- 
parancsnokságát gróf Lamberg Ferencz altábornagyomra 
ruházni. A mellékletben közlöm önnel ez iránti rendelete- 
met s azon nyilatkozványt, mely nevemben kibocsátandó, 
Bizom önben, hogy jó szándékú rendelkezéseimet minden 
erejéből gyámolítandja. Kelt Schőnbrunnban 1848-ki szept. 
26-kán. Ferdinánd m. k." 

A. mellékletek egyike, a katonasághoz intézve, azt 
komolyan inti, térne vissza elhagyott zászlai alá; másika, 
a néphez szóló, következő tartalmú : 


"Kevés napokkal azelőtt magyarországi hű népeimnek 
tudtára adtam"), mennyire szívemen fekszik az országbeli 


4) Értetik itt egy, szept. 22-kén Schönbrunnban kelt kir. nyilat- 
kozat az ország népéhez, melynek tartalma következő : , Midőn a márcziusi 
törvényeket megerősítettem, tettem azt azon reményben, hogy a magyar 
igazgatás függetlensége a közös monarchia új elemét képezendi. Csalódtam. 
Azóta sok zavar támadt: a zsidók üldöztettek; egyesek birtokai s jogai 
megtámadtattak (?); a vagyonbátorság megingattatott (?). A kormány nem- 
csak nem orvosolta ezeket, hanem még azok közöl is némelyek, kiket 
koronám tanácsosai közé fölvettem, nevelték a zavart. A külországokba 
küldött képviselők, az olasz háború iránti országgyűlési határozat, a 
papirpénz kibocsátása, az újonczozás törvénytelen megkezdése mind 
annyi sérelmei a királyi jogoknak, miket tűrni nem fogok. A horvátok és 
szerbek panaszait az országgyűlés nemcsak nem orvosolta, de meg sem 
hallgatta. Szándékaim gyanúsitása merészeltetett. Az újonczok, bár a 
törvényt meg nem erősítém, kiállíttattak; söt zászlai alól a sorkatonaság 
is elesábíttatott. Mind ezek ellen királyi jogaim védelmére királyi 

békességnek s törvényes rendnek visszaállítása. Fájdalom, 
hogy az állapot most már rosszabbá lett, s a polgári 
háború Magyarországban minden oldalról terjedésben van. 

, Ézen veszedelmes állapotban s azon buzgó óhajtásom 
mellett, hogy a vérontás meggátoltassék s a féktelenség 
iszonyatosságai eltávoztassanak, elhatároztam magamat, gr. 
Lamberg Ferencz altábornagyot minden Magyarországban 
álló seregeim s bár mely nevezetű fegyveres csapatok fő- 
parancsnokságával felruházni és őt megbízni, hogy ezen fő- 
vezérséget nevemben mindjárt vegye át. 

, Első feladatúl azt szabtam elébe, hogy mindenütt 
fegyverszünetet eszközöljön .... Magyarországi népeimtől 
kir. biztosom istápolását annál bizodalmasabban várom, mi- 
vel már a szükséges lépések arra nézve is munkába: vétettek, 
hogy a viszálkodásoknak egy, minden részt kielégítő kiegyen- 
lítése eszközöltessék, és összes birodalmam magyar és nem 
magyar országai közt azon teljes egyetértés vissaállíttassék, 
mely századok óta fennállott, és a pragmatica sanctio által 
biztosíttatott. Kelt fő- és székes városunkban, Bécsben, 
szept. 25-kén 1848-ban. Ferdinánd m. k." 

" Gr. Lamberg, mint a fentebb elbeszéltekben láttuk, nem 
volt barátja a dolgok új rendének. Conservativ színezetű s e 
felett még katona is, egyátaljában nem pártolá az aprili tör- 
vények által végrehajtott reformot, s ennél fogva, bár Mé- 
száros hadügyminiszter, mint maga vallja, ,csaknem térden 
állva" kérte őt az elmúlt májusban, venne részt az ország had- 
ügyeinek új rendű igazgatásában, azt kereken megtagadta. De 
mind a mellett is mivel magyar és hazafi volt, küldetését Bat- 
thyáni Lajos egész megelégedéssel fogadta, mint oly rendsza- 
bályt, melyet, saját szavai szerint, ,egy jó genius eszközlött 


hatalmammal fogok fellépni. Hiszem, az ország népe inkább fog bízni 
királya, mint a lázitók szavában, 8 nyugodtan várja el a rend holyreálli- 
tására czélzó intézkedéseimet." — KB nyilatkozvány, melyet csak kivonat- 
ban közlénk, s mely, mint tartalma bizonyítja, csak denunciálni akarta a 
kormányt s az országgyűlést a nép előtt, nyilvánosságra nem bocsáttatott. 

ki számunkra." Ő Lamberg gróffal barátságos viszonyban 
állott; ismerte mérsékelt, higgadt és igazságos gondolkodás- 
módját; ismerte elveit s tudta, hogy a király szolgálata nem 
oltá ki benne a hazafiúi érzelmeket. Ő tehát bizton várta tőle, 
hogy mindenek előtt is Jellasics szörnyen rabló s pusztító 
hadát fogja visszaparancsolni, s a már különben megoldhatat- 
lanokká bonyolódott viszályok békés kiegyenlítésére újabb 
tért s időt szerzend, és a hazát, ha némi áldozatokkal is, ki- 
ragadja a veszélyből, melybe azt a dynasztiával már-már el- 
kerűlhetlennek látszott háború dönteni fogná. Mihelyt tehát 
a kéziratokat s nyilatkozványokat szept. 27-ke reggelén 
vette, számos, nála összegyűlt képviselők megegyeztével, rög- 
tön Fehérvárra indúlt, hogy ott Lamberggel találkozzék, s őt 
működésében a törvényesség lehető megtartására bírja; mert, 
nem kételkedett Batthyáni, hogy Lamberg a már csaknem 
szemben álló ellenséges hadak összeütközésének meggát- 
lása végett mindenek előtt a táborokban fog megjelenni. 
De a képviselők többsége nem osztozott Batthyáni 
véleményében a kir. kéziratok felett, melyeknek tartalma, 
Batthyáni hallgatása daczára, más indiscretiok következté- 
ben, hamar köztudomásra jutott. Harminczegy tag kivána- 
tára, éjjeli tizenegy órakor tanácskozásra gyűlt össze a kép- 
viselők testülete. Madarász László, egyike a gyülést kivánó 
tagoknak, felolvasá a Lamberg kineveztetéséről : Magyar- 
ország népeihez intézett nyilatkozványt s a katonasághoz 
szóló felhivást. Ekként a nyilatkozványok csak magán-úton 
jutottak a képviselőház elébe; mert Batthyáni, míg Lamberg- 
gel találkoznék, azok felett minden nyilvános tanácskozást 
mellőzni kivánván, csak azon leiratot közlé hivatalosan a 
házzal, mely neki b. Vay Miklós elnökminiszterré kinevezte- 
tését hozta volt tudomására. Madarász ennél fogva koholtnak 
s törvénytelennek kivánta a ház által bélyegeztetni mind a 
két nyilatkozványt; koholtnak: mert, úgymond, felteszi, mi a 
nyilatkozványban is mondatik, hogy a királynak hatalmá- 
ban áll a polgári vérontást meggátolnia. Ámde a szerbek 

már hónapok óta mészárolják az ártatlan polgárokat; a 
király pedig, kiről az irat állítja, hogy a két sereg közt 


.képes békét eszközölni, mind eddig fel nem szólalt : ezen 


irat szerint tehát a király volna a szerb tábor főnöke; mit 
a magyar királyról feltenni nem szabad. Törvénytelennek : 
mert nincs magyar miniszter által ellenjegyezve. 

Utána Kossuth szólalt fel s röviden előadván körútja 
eredményeit, a tárgyhoz ekként szólott: ,Gr. Lamberg 
Ferencznek miniszteri ellenjegyzés nélkül Magyarország had- 
seregei főparancsnokává neveztetése röviden annyi, mint a 
magyar alkotmány eltörűltetése. Ez igen ügyes fogás arra, 
hogy a hadsereg, mely a törvényesség és haza iránti hűség 
érzetétől lelkesűlve van, a győzedelem perczében állíttassék 
meg, midőn semmi árulással nem tudják megállítani; s kezére 
játszák egy parancsnoknak, kit miniszteri ellenjegyzés nélkül 
az alkotmány felforgatására neveztek ki. Ez a taktika; és 
mit akarnak vele? Meg van a felolvasott irományban : az 
ausztriai birodalomhoz tartozó magyar és egyéb tartományok 
egységét. Az első Magyarország alkotmányos kormányzatát 
akarja semmivé tenni; a második Magyarországot kitörűlni 
akarja a létező nemzetek sorából." Ezután egyetértésre s az 
alkotmány védelmét illető kötelesség teljesítésére intvén 
társait, egy határozat-javaslatot olvasott fel, mely a ház 
által el is fogadtatott s ekként hangzik : 

, A nemzet képviselői a nemzethez és különösen a 
hadsereghez s mindennemű fegyveres csapatokhoz : 

, A folyó évi pozsonyi országgyűlésen alkotott II[-dik 
t.-cz. 8-dik pontjában ez foglaltatik : 

, Ő felségének bár mily rendeletei, parancsolatai, ha- 
tározatai, kinevezései csak úgy érvényesek, ha a Budapesten 
székelő miniszterek egyike által is aláiratnak. 

,Ezt a király elfogadta, helyeselte, megerősítette s 


j törvénybe igtatta ezen szavakkal : 


, Mi I. Ferdinánd, isten kegyelméből ausztriai császár, 
Magyar- és Csehország e néven V-ik királya stb. stb. a fent- 

érintett törvényeket és az azokban foglaltakat helyeseknek, 
kedveseknek s elfogadottaknak vallván, hozzájok királyi meg- 
egyeézésünket s jóváhagyásunkat adtuk s azokat királyi hatal- 
munknál fogva elfogadtuk, helybenhagytuk, helyeseltük s 


megerősítettük, biztosítván a hű karokat és rendeket a felől, 


hogy minden a beiktatott törvényczikkelyekben foglaltakat 
mind mi magunk megtartjuk, mind pedig más hiveink által 
megtartatjuk stb. stb. Ferdinánd m. k. Batthyáni Lajos m. k. 

.]gy szól a törvény, mely Magyarország kormányza- 
tának törvényes önállását és felelősségét biztosítja; 

, Ezen törvény szerint ő felségének, a királynak minden 
rendelete, parancsa, kinevezése, mely a Budapesten székelő 
miniszterek egyike által is aláírva nincs, érvénytelen, s az 
ily érvénytelen rendeletnek engedelmeskedni törvény- és 
alkotmánysértés. 

,A nemzetnek ő felsége által országgyűlésre egybe- 
hivott, s a nép által szabadon választott képviselői tehát 
megütközéssel tapasztalták, hogy ő felsége nevében Bécsből 
szeptember 25-éről miniszteri ellenjegyzés nélkül s Magyar- 
ország népeihez s a Magyarországban lévő hadsereghez in- 
tézett nyomtatott nyilatkozványok adattak ki, melyek 
szerint minden Magyarországban lévő seregek s akár mi- 
. nemű fegyverzett csapatok gróf Lamberg Ferencz tábor- 
nagy főparancsnoksága alá rendeltettek. 


1848. Szept. 


, És mivel ezen állítólagos rendelet a Budapesten szé- . 


kelő felelős magyar miniszter által aláírva nincs : az tehát az 
1848-ki sarkalatos III-dik t. cz. szerint merőben érvénytelen, 


,Mivel ő felsége, a királyi szavával szentesített . 


ugyanazon 1848-ki II[-dik t. cz. szerint a végrehajtó hatal- 
mat nem máskép, mint csak a törvények értelmében füg- 
getlen magyar miniszterium által gyakorolhatja; 

, mivel ha miniszteri ellenjegyzés nélkül kiadott rende- 
letek által kormányoztatnék az ország s nem a felelős minisz- 
terium útján kinevezett főparancsnok kezeibe adatnék az or- 

. szágban lévő hadsereg, ez annyit tenne, mint Magyarország 

/ 
önálló felelős kormányzatát megsemmisíteni, az ország 
alkotmányát felforgatni s a nemzet szabadságát elnyomni : 

,ennél fogva a nemzet képviselői, azon kötelességtől 
indítva, melylyel az ország alkotmányának megőrzésére 
kötelesek, ezennel a fentebb érintett s miniszteri ellenjegy- 
zés nélkül kelt állítólagos királyi rendeleteket, ha azok 
nem koholt irományok is, törvényteleneknek és érvényte- 
leneknek nyilatkoztatják. — 

, Gróf Lamberg Ferenczet a Magyarországban lévő 
hadseregek és akár minemű fegyveres csapatok főparancsnok- 
ságától ezennel a törvény és alkotmány nevében eltiltják. 

,Az országban lévő minden hadseregeknek s akár 
minemű fegyveres csapatoknak, tábornokoknak, hadi és vár- 
parancsnokokriak, tiszteknek és fegyveres vitézeknek a 
törvény nevében parancsolják : hogy gr. Lamberg Ferenczet 
főparancsnoknak elfogadni, őt annak nézni és tekinteni, s 
neki, mint ilyennek, engedelmeskedni ne merészeljenek ; ha- 
nem az ország törvényéhez és alkotmányához esküvel fo- 
gadott kötelességök szerínt hívek maradjanak. 

,A nemzet képviselői kinyilatkoztatják, hogy mind 
azon, akár polgári, akár katonai hatóság vagy hivatalnok, 
ki a fennérintett törvénytelen s alkotmányfelforgató állitó- 
lagos királyi rendelet sikerítéséhez vagy annak terjeszté- 
séhez segédkezet nyújtana, magát az ország törvényes 
alkotmánya felforgatásának bűnében részesítené. 

, A nemzet képviselői kinyilatkoztatják, hogy valamint 
magokat köteleseknek érzik az ország alkotmányának sér- 
tését hallgatólag el nem tűrni: úgy az ország alkotmányá- 
nak csonkíttatlan megőrzését, az összes nemzet törvény- 
szerűségétől megvárják. 

, Ezen határozat a möösétetéldök és a képviselő-háznak 
honvédelmi bizottmánya által közhírré teendő; a legsebesebb 


"úton minden hatóságoknak, különösen a pártütő és lázadó 


ellenség előtt álló vitéz hadseregnek és fegyveres csapatok- 
nak mégküldendő; melyeknek az alkotmányhoz való hűsé- 

gétől a nemzet képviselői megvárják, hogy e szegény elárult 1588. Szept. 
magyar hazát az azt megtámadott fegyveres ellenségtől 

bátor győzedelemmel haladék nélkül megmentsék és meg- 
tisztítsák; s ezzel magokat a magyar haza és törvényes 
szabadság megmentőinek dicső nevére érdemesítsék. ii 

nA  miniszterelnöknek és a ház honvédelmi bizott- 
mányának meghagyatik, hogy az ország védelmét s minden 
védelmi pontjait az alkotmány iránti hűségnek biztosítsák. 

, Senki máskülönben az alkotmány felforgatása bűné- 
nek súlya alatt cselekedni ne merészeljen. — Kelt a kép- 
viselőháznak 1848-ki szept. 27-kén tartott törvényes ülésé- 
ben. Aláirva : Ifjabb Pázmándy Dénes, elnök. Záborszky 
Alajos, jegyző." 

Ezen okmány nyitja meg hosszú sorát azon elbizakodott, 
minden eszély és státusférfiúi tapintat nélkül készült okmá- 
nyoknak, melyek ezentúl oly bőségesen sarjaztak fel közéle- 
tünk mezején. Ezen okmány által a törvényhozó test magát 
a királysággal nyilt ellenkezésbe helyezte, s nem tűntetés 
nélkül, a forradalom ösvényére lépett. Az udvart lehetetlen 
ugyan kimenteni a törvénysértés vádja alól; a miniszteri el- 
lenjegyzés, bár csak formakérdés, kétségkívül minden felelős 
kormányú alkotmányok leglényegesb rendszabályai közé tar- 
tozik;, e nélkül a fejedelem puszta önkényétől függ az al- 
kotmány épsége s fennállása. De a mily súlyos volt ebben az 
udvar részéről az alkotmánysértés bűne, szintoly hibás, mert 
eszélytelen s tapintatlan volt országgyűlésünk részéről ezen 
nyilatkozat. Nem az érzelem bűnös, melyből az származott: a 
képviselők kétségkivül hazafiúi s törvényhozói kötelességet 
akartak s véltek is teljesíteni; hanem a modor hibás, melyben 
ezt a válságos körülmények közt tették. A tiszta s emelkedett 
lelkű hazafinak," kit nem hiúság és nagyravágyás, hanem 
egyedül a honszeretet s hazafiúi hűség vezérel, ily válságos 
perczekben, ha valamiről, bizonyára az eszélyről nem szabad 
megfeledkeznie: egy elhamarkodott, eszélytelen lépés ilyen- 
kor a haza végveszedelmét vonhatja maga után, mélyet több 

tapintattal s mérséklettel tán még el lehetett volna hárítani. 
És ha aztán az eszélytelenség miatt törvénybe sodortatott, 
hasztalan menti magát, hogy jogosan cselekedett s csak haza- 
fiúi kötelességét teljesítette: főtörvény ilyenkor a haza üdve, 
főkötelesség a haza és alkotmány megmentése, mit épen az 
elbizakodott eszélytelenség, — s bár jogosan, de bizonyára 
könnyelműleg s ezért nem kevésbbé hibásan, veszélyeztet 
leginkább s leggyakrabban. Az állambölcseség nem azt ki- 
vánja a hazafias, tiszta lelkű törvényhozótól, hogy derűre 
borúra, időszerűleg s idétlenül csak a haza jogainak szent- 
ségét kiáltozza; hanem, hogy e jogokat a nehéz időkben is 
megőrizze. ,A politika, a státustudomány, — mondá egykor 
Kossuth — az exigentiák tudománya." Való ígaz; az eszély 
pedig mindenben és mindenkor a leglényegesb exigentia. 
A hiba, mely ezen tapintatlan, elbizakodott nyilatkoz- 
vány által elkövettetett, főleg Kossuthot terheli. Őt a kör- 
útjában tartott heves szónoklatok egészen kiragadták azon 
kedélyhiggadtságból, melyet azoknak, kik a népek sorsára 
hatnak, soha sem szabad elveszteniök. A haza polgárainak 
az alföldi népes városokban az ő szavainak lángjától fel- 
lobogott lelkesedése, a számos ezernyi felkelő nép harczi zaja 
őt magát is oly harczias kedélyhangulatba hozta, hogy a 
nemzetet már daczolhatni hitte az udvar minden törvény- 
telen, alkotmánysértő rendeleteivel. S midőn e harczias han- 
gulatban, körutjából megtérve, a képviselőház teremébe lé- 
pett, nem vélt jobbat tehetni, mint nyilt harczra hivni fel az 
udvari reactiót, mely eddig jobbára fondorlattal harczolt a 
nemzet ellen. Kossuth távollétében a képviselőház aligha 
mert volna tenni ily kihívó lépést; valamint hogy az ő 
befolyása nélkül a márcziusi napokben sem tette volna a 
rendek pozsonyi gyülése mind azt, mire az ő szónoklatai által 
ragadtatott. A felelős miniszteri kormány azon alakban, mint 
az márcziusban megalkottatott, leginkább az ő müve volt: ő 
tehát most is kötelességének tartá, annak sérelme miatt 
nyilt harczra kelni az udvarral. Alig hihető ugyan, hogy ő 

be ne látta volna, miképen e nyilt kihivás oly lökést adand az 
ügyeknek, hogy a nemzeti alkotmány s önállósag kérdésé- 
nek bonyolódott csomóját ezentúl csak karddal lehetend 
ketté vágni: ő azonban a harcz kimenetelének esélyeit nem 
igen fontolgatva, megelégedett avval, hogy mondhatá, mi- 
képen a felelet terhe a történendőkért nem a képviselőházra, 
mely a törvény mellett küzd, hanem azokra háruland, kik 
a királylyal a törvényt megszegették. 

A. határozat végrehajtása az elnökminiszter távollété- 
ben a honvédelmi bizottmánynak hagyatván meg, ez azt még 
azon éjjel útnak indítá a táborok felé. Kossuth ugyanis és 
pártfelei gyaníták, hogy Batthyáni Lamberg kineveztetését, 
mi még békés kiegyenlítésre vezethetne, helyesli s felada- 
tában őt gyámolítandja; siettek tehát megelőzni minden 
lépést, melyet az elnökminiszter ezen irányban tehetne. 

Batthyáni, mihelyt a táborba érkezett s Lamberg grófot 
ott nem találta, azt gyanítván, hogy elébb talán Jellasics tá- 
borába ment, gr. Bubna őrnagyot azonnal, még 27-ke éjén át- 
küldé Jellasicshoz, ki a mult napon, hadaink folytonos vissza- 
vonulása következtében akadálytalanúl vonúlt be Székes- 
fehérvárba. Bubna utasítása abból állott, hogy Lamberget, 
ha a horvát táborban van, tüstént hívja meg találkozóra 
Batthyánival; Jellasicsnak pedig mutatná elő a királyi nyilat- 
kozványt, és szólítaná fel őt, hagyna fel, a nyilatkozvány ér- 
telmében, Lamberg megérkeztéig, minden ellenséges lépéssel. 
Jellasics azonban -oly válaszszal bocsátá őt vissza, hogy a 
kir. nyilatkozványt hitelesnek nem tartja; arra tehát semmit 


1845. Szept. 


sem hajtand. Sikerűlt mindazáltal Bubnának, ki Batthyáni - 


nyilatkozataiból tudta, hogy Lambergnek rövid időn meg 
kell érkeznie, a bántól egy napi fegyverszünetet kieszközleni. 
Mire Bubna a magyar táborba visszatért, azon képvi- 


gelők is megérkeztek, kik a ház határozatának végrehajtásával . 


voltak megbízva. Őkazt a seregben mindjárt kihirdettetni akar- 
ták; Batthyáni azonban kijelenté nekik, hogy ő a határzatot 
nemcsak olyannak tekinti, mint a mely által a ház ő iránta 

bizalmatlanságot nyilvánított, hanem a seregre nézve is veszé- 
lyesnek tartja ; miért is, ha azt, megbízatásuk szerint, kihirdetni 
akarják, ő kezeit mossa, s abban résztvenni nem akar. A kép- 
viselők ezután haditanácsot tártottak, s a tiszti kar nyilatkoza- 
taiból magok is meggyőződtek a kihirdetés veszélyességéről ; 
minél fogva annál is inkább elálltak a kihirdetéstől, minthogy 
az összes tisztikar kijelentette, s becsületszavára igérte, hogy 
ha Jellasics a manifestumnak nem hódol, s őket a fegyver- 
szünet letelte után megtámadja, fegyvereiket addig le nem 
teszik, míg seregéből csak egy ember is tapodja a haza földjét. 

A fővárosban ez alatt a kir. leiratok 8 nyilatkozványok 
nagy izgatottságot okoztak, melyet a háznak azok ellen alko- 
tott határozata még inkább növelt. Szept. 28-kán, már reggel- 
től kezdve, puskákkal, kardokkal, kaszákkal fegyverzett 
csoportok lepték el az utczákat. Majd híre futott, hogy Vas- 
váry Pál, futárként érkezett meg a táborból, azon tudósitást 
hozván magával, hogy Jellasics mind előbbre halad; mi az 
izgatottságot még inkább felfokozta. Tetőpontjára hágott ez, 
midőn híre terjedt, hogy Lamberg — ki a ház határzata után 
a tömegtől már honárulónak tartatott, Budán van; azt védelmi 
állapotba helyezi; a bástyákra Pest felé ágyukat vonat fel s 
több efféle. Egy csapat, különfélekép fölfegyverkezve, azonnal 
Budára sietett, hogy önszemeivel lássa, valók-e a hírek? 
Útközben azt hallván, hogy Lamberg Hrabovszky altábor- 
nagynál van, annak lakára tört; mivel pedig a keresettet 
nem találták, magát Hrabovszkyt támadták meg, kit aztán 
csak néhány népszerű férfiú mentett meg a bántalmaktól. 

Lamberg gróf valóban még a múlt éjjel megérkezett 
Budára, s értesűlvén, hogy Batthyáni Lajos nincs a fővá- 
rosban, a katonai hatóságokkal tette magát érintkezésbe. 
Értesült-e más nap a képviselőház múlt éji határozatáról, 
bizonytalan. Dél után, két óra tájban, hihetőleg a királyi 
helytartóvá nevezett Majláth György országbíróval szán- 
dékozván küldetése felől értekezni, több rendű királyi ren- 
delettel zsebében bérkocsira ült s Pestre indúlt. 

A városban szárnyaló különféle ingerlő hírek által 
dühében mind féktelenebbé vált nép egy csoportja épen a 
hídon tolongott keresztül, Lamberget Budán felkeresendő, 
midőn ez bérkocsijában a hídon haladt. A csoport egy része 
vad dühhel éneklé: , Még ma megöljük, még ma megöljük 
az árulót." Mások kardjaikat s kaszáikat villogtatták s 
köszörülték a kövezeten. A hídon szemközt találkoznak 
Ürményi Ferencz koronaőr szekerével, s benne Lamberget 
gyanítván ülni, megálliíták; de Ürményire ráismervén, őt 
bántalom nélkül bocsáták el. 

A csoport pár percz múlva Lamberg kocsijával talál- 
kozék, s azt megálliítván, a bennülőt kilétéről kérdezé. Ez, 
gyanútlanúl-e vagy szándékosan, — ki tudná megmondani? 
Lamberg altábornagynak vallá magát; mire a népet ellent- 
állhatatlan dühösség szállotta meg a férfiút látva maga előtt, 
kit a végre hisz vala jöttnek, hogy az alkotmányt megsem- 
misítse. Lamberg, alighogy kimondá a maga nevét, egy szú- 
rással nyakán nyomban megsebesíttetett s kocsijából kirán- 
tatott. A megtámadott e közben kéré a dühöngőket, engednék 
őt Kossuthtal szólani, vagy a képviselőházba mehetni. Né- 
hányan, a már ömlő vértől megborzadva, őt oltalmazni akar- 


ván, , vigyük őt" kiáltának, , fogságba, majd aztán számolha- . 


tunk vele!" Hasztalan : a dühében vakká lett nép boszúját 
semmi sem vala képes visszatartóztatni; Lamberg kevés per- 
czek alatt sebektől borítva vérében fürdött. Holtteste mintegy 
. diadalmenetben a Károly-kaszárnyába hurczoltatott; honnan 
estve, a hatóság parancsára, kórházba vitetvén, más nap 
csöndben temettetett el. Néhányan a zsebében talált iro- 
mányokkal a képviselők házába siettek, hol épen ülés tartatott. 
A képviselőház iszonyodva értesült a gyilkos merény- 

ről; s arra roszalását azonnal kimondván, a városi hatóságot 
felszólitá, intézne rögtön vizsgálatot a tény elkövetői ellen. 
A. csoportozás és zajlongás még a következő napon is 
tartott, s a csaknem óránként változó, nyugtalanító hírekben 
újabb és újabb tápot nyert. Majd annak futott híre, hogy a 

koronát titokban elorzani szándékoznának ; — minek követ- 
keztében a honvédelmi bizottmány, a nép lecsöndesítése 
végett, jónak látá, azt Ürményi Ferencz koronaőr közbejöt- 
tével egy választmány által megtekinteni. Majd ismét azon 
hír verte fel a város nyugalmát, hogy Lámberg seregei 
hajókon szállíttatnak le a Dunán; mire néhány üres hajó 
megérkezte szolgált okúl. 

E zavargások annál nagyobb aggodalmat keltettek a 
képviselőházban, mivel az elnökminiszter távollétében tulaj- 
donkép semmi kormányhatalom nem létezett a fővárosban; a 
városi hatóság pedig gyönge, tekintélytelen volt a rendet fen- 
tartani. A képviselőház e körülmények közt nem vélt jobbat 
tehetni, mint, Kossuth indítványa szerint, ideiglen a hon- 
védelmi bizottmányra ruházni az egész kormányhatalmat. 

E bizottmánynak, mely ezentúl a kormányhatalmat 
egész terjedelmében gyakorolva, főtényezőjévé lett a bekövet- 
kezett korszak történelmének, első eredete igen szerény; a 
kormányzásban semmi része sem volt. Származása azon időre 
esik, midőn Batthyáni az elnökminiszterséget, a képviselőház 
sürgető kérelmére, s a király megbiztából, tovább is folytatni 
hajlandónak nyilatkozott. Ő azontúl egymaga hordván az 
egész kormányzás terhét, nagy elfoglaltsága miatt a köz- 
ügyekkel ritkábban jelenhetett meg a képviselőházban. A ház 
azonban, melynek e szerint nem volt kit interpellálnia a, fel- 
merűlt események felett, ezekről mégis kivánt hallani némi 
felvilágosítást; mert a mint belebb nyumoló horvátokról, a 
szerbek ellen működő bácsi táborból, a Hurbán által felbujtott 
felsővidéki tót megyékből, sőt már Erdélyből is, épen e napok- 
ban, mind aggasztóbb hírek érkezének. A képviselőház tehát, 
ezekről hiteles tudósításokat óhajtván hallani, egy zárt ta- 
nácskozmányból hat tagját, névszerint Kossuthot, az erdélyi 
Pálffy Jánost, Nyáryt, Patayt, Zsemberyt és Madarász 
Lászlót, avval bízta meg, hogy midőn szükségesnek látják, az 
elnökminiszternél megjelenvén, a haza állapotáról s különösen 
a hadi eseményekről, és az ellenség visszanyomására tett 

intézkedésekről magoknak kellő tudomást szerezzenek, azok- 
ról aztán a házat is értesítendők, s azt ekként a kormány- 
nyal folytonos összeköttetésben tartandók. A képviselőház 
e példáját azután a felsőház is követte, s a maga részéről 
b. Prényi Zsigmond alelnököt, gr. Eszterházy Mihályt és b. 
Jósika Miklóst nevezte ki a bizottmány tagjaivá. 

Kossuth azonban sokkal inkább szerette a hatalmat, 
mint sem hogy mindjárt kezdetben nem ügyekezett volna e 
bizottmányt s vele együtt önmagát is nem tenni annak osz- 
tályrészesévé. Szept. 22-kén ennél fogva kérdést intézett a 
házban megjelent elnökminiszterhez : nem érzi-e annak szük- 
ségét, hogy a képviselőház az ország védelmében és kormány- 
zásában neki valamely rendkivüli segedelmet nyújtson? Ha 
igen, úgy kivánja, hogy vagy a miniszterjelöltek foglalják el 
helyeiket; vagy a ház adjon a miniszter mellé egy bizott- 
mányt segédül; mert a haza sorsát nem lehet átengedni ama 
lehetetlenségnek, hogy egy ember mindent jól végezzen. 

Batthyáni eleve is tudván, hogy e bizottmány nem 
lenne más, mint ama hat tagból álló, mely Kossuthot is 
magában foglalja s eddig közte és a ház közt kapcsul szol- 
gált, egyátaljában nem akarta magát a tőle oly különböző 
elvű kormánysegédek által gátoltatni kitűzött irányában : 
azt válaszolá tehát, hogy ha a háznak benne bizodalma van, 
elég erőt érez magában segédek nélkül is ellátni a kormány- 
ügyeket. Utóbb azonban, a veszély növekedtével, önként 
több ízben magához hívatá a bizottmányt, vele a haza vé- 
delméről tanácskozandó. A. bizottmány ennél fogva kásás 
bizottmánynak kezd vala neveztetni. 

Midőn az elnökminiszter szept. 27-kén a fehérvári tá- 
borba utazott, a képviselőház, nehogy a rend a mind for- 
rongóbbá lett fővárosban megzavartassék, ideiglen e bizott- 
mányt ruházta fel a kormányzás hatalmával; és hogy az a 
miniszterium eddigi intézkedéseinek mindenben teljes isme- 
retére juthasson, a miniszteriumok statustitkárait is a bi- 

titkára helyett azonban maga a bácskai táborból megtért Mé- 
száros tábornok lett annak tagjává. De a bizottmány mind- 
járt a következő napon, Lamberg sajnálatos halála nápján, 
nehézségekkel találkozott; a hatóságok részéről nem tapasz- 
talá azon feltétlen, gyors engedelmességet, melyet a kor- 
mány, kivált ily időkben, nem nélkülözhet. A. képviselőház 
tehát szigorún meghagyta a városi hatóságoknak, hogy 
ezentúl mindenben a honvédelmi bizottmány rendeleteihez 
alkalmazzák magokat. 

A. honvédelmi bizottmány azonban, midőn Lamberg 
meggyilkoltatása után a zavart a fővárosban növekedni 
látná, a meddig csak lehet Batthyánit is megmarasztalni- 
óhajtá a kormány élén. És ezért, mivel méltán attól tart- 
hatott, hogy ő a történtek után tüstént lelép, midőn 
Lamberg szomorú sorsát tudtára adta, egyszersmind buzgó 
kérelmet intéz vala hozzá, hogy a kormány vezetése végett 
térne vissza mennél elébb a fővárosba. 

, A legőszintébb indulattal kérjük — így szól egyebek 
közt e levél — és kérjük a hazának szent nevére, kérjük el- 
nök úrnak előttünk mind ekkorig még fényben álló hazafiúi 
érzetének szentségére: ne hagyja kormány nélkül elárvúlt 
és minden oldalról árúlással és pártütéssel körülvett ha- 
zánkat. Sőt, kérjük, méltóztassék sietni körünkbe, a kép- 
viselőház körébe, intézni legnagyobb, legkétségesebb perczei- 
ben az ügyeket, melyek sorsunk felett határozhatnak, s 
kormány nélkül mégis elintézetlenül vannak. 

, Azon ponton állunk, hol egyedül elnök gróf úr tart- 
hatja meg a hazát a legalitás terén. S azért ismételve kér- 
jük, tartsa meg a kormányt s méltóztassék jőni. Ha elnök 
gróf úr a kormányt most letenné, az egyik ostromállapot a 
másikat, az egyik provisorius kormány a. másikat követendi: 
mind ezeket pedig egy nagy sír, melyben a halott a kivívott 
szabadság légében üdűlni kezdett szegény nemzetünk leend. 

. — , Elnök gróf úr a márcziusi diadal főhőse. Mi hiszszük 
erősen és bízunk erősen elnök gróf úr hazája iránti szere- 


Harmadik fejezet. A horvátok betörése s kiűzetése. 531 


tetének őszinteségében, hogy a százados iga után még sza- 
badon lélekzeni is alig megtanult nemzetet veszni nem 
hagyandja. 

, Tehát ismét és ismét kérjük elnök gróf urat, méltóz- 
tassék sietni, mert ha egyszer a nép dühe veszi át a ha- 
talmat, akkor minden veszve van. Ez titok, egyedül s ki- 
zárólag elnök gróf úr által tudható. 

, Kelt Budapesten szeptember 28-kán 1848-ban. (Alá- 
irva) Kossuth Lajos s. k." 

Lamberg meggyilkoltatásának híre villámcsapásként 
hatott Batthyánira, ki épen visszatérőben vala a fővárosba. 
E gyilkos tényben egy csapással megsemmisítve fájlalá 
minden terveit, melyeket hazája megmentésére, a meggyőz- 
hetetlen nehézségek közt is oly szivós kitartással ápolt 
erélyes lelkében. De ,ez minden számitásain kivül esett" 
— vallá később önmaga a védiratban. 

A. honvédelmi bizottmány, idézett levelével egyszers- 
mind azon hozzá intézett kéziratokat is megküldé neki, 
melyek a szerencsétlen Lambergnél találtattak. Ezek egyi- 
kében Batthyáni Majláth György országbiírónak a lemondott 
István főherczeg helyébe királyi helytartóvá kinevezteté- 
séről értesíttetik. Másika egész terjedelmében így szóla : 

, Kedves gróf Batthyáni! Ide kapcsolva küldök önnek 
egy, Majláth György országbíróhoz intézett rendeletet, mely 
által ő a királyi helytartói tiszt ideiglenes viselésével meg- 
bízatik; továbbá egy leiratot az országgyüléshez, mely által 
ez deczember 1-ső napjáig elhalasztatik. Meghagyom önnek, 
hogy mind e két rendeletet ellenjegyezze s azoknak végre- 
hajtására a szükséges lépéseket megtegye, és engem azoknak 
eredményéről minden esetre haladék nélkül tudósítson. 

,Az ország jelen állapota bizonyosan önt is meggyő- 
zendi annak szükségéről, miszerint az országgyűlést el kell 
halasztani. És midőn önnek azon biztosítást adom, hogy 
Magyarországomnak épségét s törvényes szabadságát fen- 


tartani erősen eltökélve vagyok, számolok önre, hogy minden 
34 


1848. Szept. 


Majláth 
György kir. 
helytartává 
neveztetése ; 
az országgyű- 
lés elhalasz- 
tása. 


1848. Szept. 


532 Harmadik könyv. A reactio nyilt fellépése. 


arra vezető rendszabályaimat "gyámolítándja: Kelt Schön- 
brunnban 1848-ki szeptember 26-kán. Ferdinánd s. k." 

Bár mily hizeigő lehetett is Batthyáni önérzetének 
a honvédelmi bizottmány levele; s bár mennyire óhajtá is 
Budapesten elejét venni az anarchiának és a forradalomnak : 
ezen kir. kéziratok vétele után ő imagát másutt szükségesebb- 
nek látta, mint a fővárosban; különben sem kételkedvén, 
hogy Kossuth szava birand ott annyi tekintélylyel, hogy az 
anarchia kitörése meggátoltassék. HE levelek vételekor már 
útban lévén a főváros felé, azok olvasta után rögtöni vissza- 
tért a magyar s onnan a horvát táborba, ott személyesen szó- 
landó Jellasicscsal. Czélja az volt, hogy a kir. kéziratok elő- 
mutatása által, melyeket a bán a mult napon gróf Búbna őr- 
nagy előtt koholtaknak állított, meggyőzze őt azoknak hite- 
lességéről s a királynak azon akaratáról, mely szerint a 
viszályokat nem fegyverrel, hanem békésen kivánja kiegyen- 
líteni; s hogy ennél fogva, miután Lamberg gróf már nincs 
életben, amaz akaratával egyezőleg, kétségkivül más valakit 
bízand meg helyette a béke helyreállitásával: mind ezek által 
pedig Jellasicsot reábirja, hogy seregével az országból kivo- 
núljon, vagy legalább, a király újabb rendeletének vételéig, 
ellenséges lépéseit függeszsze fel. 

Jellasics, látvána kir. kéziratokat, azoknak hitelességét 
többé nem tagadhatta ugyan; de minthogy eddig is nem a 
király, hanem a dynasztia más tagjainak s Latour hadügy- 
miniszternek rendeletei szerint intézé lépteit, ezektől pedig 
semmi újabb utasítást nem vett: most sem lőn hajlandó 
mágát a kir. kéziratok s manifestumokhoz alkalmazni. Be- 
széd közben Batthyáni felszólitá őt, mutatná elő ő felsége 
irott rendeletét az országba való betörésre; mit azonban ő, 
miután ily rendeletet magától a királytól csakugyan nem 
vett, természetesen nem volt képes teljesíteni. j 

Batthyáni látván, hogy a bánt fegyverszünetre nem 
birhatja, a tábort azonnal elhagyá: de nem Pestre, hanem 
Bécsbe sietett, hogy, ha még a történtek után egyátaljában 

lehet, a vészfölleget hazája egéről elszéleszsze; mit is a 
honvédelmi bizottmánynak még elindúlta előtt tudtára adott. 

Távozta után a táborból az ellenséges hadak összeütkö- 
zését minden óra közelebb hozta. Szept. 26-kán, midőn Jella- 
sics a maga seregével Székesfehérvárba benyomult, a magyar 
hadak Velenczén táborozának, Fehérvártól mintegy másfél 
órányira; előőrsei pedig az országuton Pákozdig czirkálának. 
Seregünk, mely Keszthelynél-még csak öt-hat ezer rendes 
katonából és honvédből állott, ekkor már mintegy tizenöt- 
ezerre szaporodott a naponként érkező, jobbára ugyan újoncz, 
de jól fegyverzett honvédek és nemzetőrök által. Tüzéreink 
száma is, Makk főhadnagy buzgó betanítása következtében, 
azon keveseken felül, :kik a régiek közől a haza ügyéhez 
hívek maradtanak, megütötte az ezeret. Az akkori zavaros 
viszonyok megitélhetése végett méltó megemlíteni, hogy a 
többnyire németekből és csehekből álló cs. kir. V-dik számú 
tüzérézred egy osztálya nálunk, más osztálya az ellenség 
táborában szolgált. E többé kevesbbé rendes katonaságot 
több ezernyi kaszával fegyverzett, fölkelő nép gyámolítá 
működéseiben. Nehogy Jellasics. valamely hadosztálya a 
Csepel szigetén keresztül a fővárost meglephesse, Görgey 
Arthur őrnagy néhány ezer, jobbára tiszavidéki fölkelt 
néppel e sziget védelmére rendeltetett. 

Jellasics Batthyánival végbement találkozása után is 
el lévén határozva, fegyverrel törni magának utat Budapestre, 
szeptember 28-kán Fligelli őrnagyot a magyar tábor, s a 
mennyire lehet, a főváros készületeinek kikémlelésére kül- 
dötte ki. Fligelli azonban Martonvásáron elfogatván, más. 
nap hadi foglyúl Budára vitetett. Maga Jellasics szeptember 
28-kán erőszakolt szemlét intéztetett táborunk ellen. 

. Móga altábornagy ez alatt, mint mondá, Martonvásár 
vidéke kedvezőbb lévén ütközetre, Sukorót is feladni szán- 
dékozott, s hadainak egy részét már meg is indította 
Martonvásár felé, midőn Ludvigh János és Repeczky 
Ferencz képviselők a főhadi szállásra érkeztek. Az ország- 

gyülés, értesülvén, hogy seregünk WFehérvárról is vissza- 
vonúl, országos biztosokúl s azon végzéssel küldé őket a 
táborba, hogy a vezért valahára ütközet elfogadására bir- 
ják. A biztosok azonnal hadi tanácsot hívtak össze a sukorói 
templomba, melyre a még ott lévő Batthyáni is megjelent. 
Ludvigh az országgyűlés végzését felolvasván, mondá, hogy 
az ország megvárja a vitéz hadseregtől, hogy ne a pesti, 
hanem a zágrábi utat mutassa meg az ellenségnek. Ő tár- 
sával csak akkor hagyja el a tábort, midőn az ország kép- 
viselőinek végzése foganatba lesz véve. Szóltak aztán töb- 
ben igen különböző értelemben. Vasváry és Petőfy a kép- 
viselők ellen keltek ki, kik a táborba jövén, a legénységet 
a tisztek ellen lázitják, A. Perczel testvérek, Mór és Miklós 
ellenben a sárgafekete tiszteket gáncsolák, őket még a haza- 
áruló czímtől sem kimélvén. Erre Móga, kardját leoldván a 
biztosok előtt kijelenti, hogy a vezérségről ezennel lemond. 
Példáját Kiss Ernő, Bubna s többen mások nagy ingerűlt- 
séggel követik. A két Perczel viszont a zajt túlhaladva 
kiáltja : ,el kell fogadni a lemondást, hogy a hadsereg 
tisztuljon meg valahára a sárgafekete mételytől!" 

Már-már kardra készüle kerűlni a dolog, midőn végre 
Batthyáni, ki a pesti események miatt boszús, aggódó, eddig 
némán nézte a viszályt, egész tekintélyével közbelépett. 
Szavára Móga visszavette az asztalra dobott kardját. Lud- 
vigh, látván a fordulatot, felkéri Mógát, tegyen rendeletet 
a hadsereg harczi rendbe felállítására; s minden félreértések 
kikerűlése végett nyilatkoztassa ki napi parancsban, hogy a 
sereg jelen állásában meg fog ütközni. A tisztek végre en- 
gedtek s kijelentették, hogy Jellasicsnak útját állják, s ha 
általa megtámadtatnak, készek megütközni. Úgy lőn. 

Más nap, szept. 29-kén, Jellasics már hajnalban meg- 
kezdeté előőrsei által a csatározást. Móga, politikai okoknál 
fogva is, bevárni akarván, hogy a bán kezdje a támadást, 
szigorú parancsot bocsáta ki a megelőző napon, hogy bár mi 
közel jön is az ellenség, a mieink mind addig nyúgton 

maradjanak, míg tényleg meg nem támadtatnak. Az első 
lövés tehát ezen napon is a horvátok részéről történt. 

Az előőrsi csatározás néhány óráig nagy tűzzel folyt. 
Tizenegy óra tájban Móga azon reményben, hogy az ellenség- 
től tömegesen fog megtámadtatni, az előőrséget visszavonta. 
Mert bár az ellenség, számra nézve, majdnem kétszerte meg- 
haladta rendes újonez seregünket; de miután mind a tisztek- 
ben, mind a közvitézekben. nagy harezvágyat észlelt, a győ- 
zedelemre bizodalommal számított. Hadaink a Velencze tava 
mellett fekvő Sukoró helységnél, az országút mind a két ol- 
dalán voltak csatarendben felállítva. A megkerűltetés meg- 
gátlása végett egy osztály lovas Pátka helységnél, a tar- 
talékdandár pedig hasonló czélból Velencze táján, a Velen- 
czetó Dunára néző oldalán helyeztetett el. 

Fővezérünk sejtelme teljesedett. Alig huzódtak hátra 
előőrseink, Jellasics azonnal egész erejével megtámadta 
seregünket. A támadás legerősebb volt jobb szárnyunkon, 
mely ellen az ellenség öt zászlóalja s egy ütege működött. A 
Waza- s Erneszt-féle zászlóaljaink, Ivánka őrnagy önkénte- 
seinek egy része, a Miklós-huszárok egy osztálya s a tolnai 
nemzetőrség azonban, mik e szárnyunkat képezék, három 
órai tüzelés után visszaverték az ellenséget. Visszaűzetett 
utóbb azon csapat is, mely Lovas-Berény tájáról jobb szár- 
nyunkat megkerűlni szándékozott. 

E közben a középponton is élén ágyuzás kezdődött, 
melyet részünkről jobbára újoncz tüzéreink három ütegből 
oly sükerrel intézének, hogy az ellenség derekának ágyúi két 
óra múlva elnémíttattak. Az ellenség ezután összes lovas- 
ságával, melynek főerejét a Dráva mellett hozzápártolt 
Hardeggvasasok s Kress-könnyűlovasok képezték, és gyalog- 

derekát. Fiatal tüzéreink azonban, egy üteg ágyúval egy 
alkalmas fektű dombra siettek, s onnan oly pusztítást tő- 
nek az ellenség soraiban, hogy az, öt sükeretlen roham 
után, bátorságát vesztvén, rendetlenül vonúlt vissza. 

Esti öt óra. tájban az ellenség az egész harezvonalon 
odahagyta a csatatért s Pákozdra hátrált. A győzedelem 
dicsősége. leginkább a Waza-zászlóaljat, a tolnai nemzet- 


. őrséget, Ivánka önkénteseit, az 1-ső honvédzászlóaljat s a 


borsodi önkénteseket, mindenek felett pedig fiatal tüzérsé- 
günket illeti, mely döntőleg hatott a harcz kimenetelére. 
Egyesek közől leginkább Kohlmann százados, mint vezér- 
kari főnök, ki a csatarendet készité, az idegen Holtsche 
vezérőrnagy, Kiss Ernő ezredes, Anacker őrnagy és Makk 
tüzér-főhadnagy érdemlék ki a haza háláját. Az ellenség 
veszteségét Móga altábornagy holtakban és sebesekben leg- 
alább százra, részünkről hét halottra és harminczhét sebe- 
sűltre számította. Más tudósítások szerint az ellenség vesz- 
tesége sokkal többre ment. Annyi bizonyos, hogy egyedül a 
fehérvári kórházba 102 súlyosan sebesült, köztük hat tiszt 
vitetett be. Hogy az ütközetnek döntőbb nem lett eredménye, - 
oka leginkább abban feküdt, hogy az akadályokkal behintett 
tér lovasságunk kellő használatát nem engedte meg. A 
visszavonuló ellenség üldözését pedig Móga azon tekintetből 
nem rendelte meg, mivel nem feledheté, hogy az mint ellen- 
ség sem szűnt meg cs. kir. sereg lenni; miért is megelége- 
dett annak visszaverésével. 

A képviselő ház a győzedelemről a vezér által érte- 
síttetvén, a seregnek és vezérének, valamint a magokat ki- 
tűntetett egyeseknek is hazafiúi köszönetet, Kohlmann szá- 
zadosnak a felett 500 darab aranyat szavazott meg. 

Móga altábornagy, nehogy a visszanyomott ellenség, 
más kisérletet tévén, Bicske felé vegye útját, és seregünk 
háta mögött lepje meg a fővárost, a bekövetkezett estvén 
hajtatá végre elébbi szándokát : hadait Martonvásárra, Ve- 
lenczétől mintegy másfél órányira vezette; hol nemcsak igen 
erős fekvést foglalhatott el, hanem a fővárost is minden 
hadi csel ellen biztosíthatta. 

Bár az ütközet eredménye katonai szempontból figye- 
lemre is alig méltó; de nagy volt annak hatása erkölcsi tekin- 

tetben jobbára újoncz seregünkre. Ez a csatatért ekként első 
megütközése alkalmával is diadalmasan megtartván, önérze- 
tében, bátorságában, harczvágyában felette növekedett. A 
mennyire emelkedett pedig a magyar sereg erkölcsi ereje : 
annyira elbátortalanúlt az ellenségnek kivált közlegénysége. 
A horvát seregnek eleitől fogva nem volt jó kedve s harcz- 
vágya. Míg a mi vitézeinket hazaszeretet lelkesíté, s az igaz- 
ságtalanúl megtámadott s pusztított haza sérelme boszúra tü- 
zelte: az ellenség legénységét csak kényszerítés hozta a magyar 
földre. Kivált a fölkelt horvát nép, mihelyt zsákmánynyal 
megtelt, s részünkről komoly ellentállást tapasztalt, szíveseb- 
ben menekűlt volna vissza hazájába, mint jött Pest felé. És, 
ha a különféle híreknek hitelt lehet adni, Jellasics hátulról 
puska- és kartácstűzzel kergette kedvetlen embereit az ütkö- 
zetre. Mi a horvát sereg tisztjeit illeti: ezekben, minthogy 
bennünket teljesen készületleneknek tartottak s ennél fogva 
erélyesebb ellentállást nem vártak, eleinte oly nagy volt a tűz 
s a győzedelem reménye, oly megvető lenézéssel vélekedtek a 
magyar seregről, hogy, miként az elfogott levelek tanúsítják, 


1848. Szept; 


egyenesen Pestre utasíttatták az oktober 1-seje után hozzájok — 


intézendő leveleket. De egészen megváltozott véleményök a 
sukorói ütközet után: az elbizottságot levertség, bátortalan- 
ság s azon meggyőződés váltotta fel, hogy bár seregök 
. számra nagyobb, egy újabb ütközetben tökéletes megveret- 
tetés veszedelmének tennék ki magokat. Ennek következései 
pedig annál fenyegetőbb színben mutatkozának szemeik előtt, 
minthogy a rablások által felingerelt nép hátok mögött min- 
,denfelé tömegesen felkelt, a magyar tábort pedig naponként 
újdon érkezett csapatok szaporíták. j 

I E tekintetek, e félelmek az elébb annyira elbizakodott 
bánt és tiszti karát egy oly terv végrehajtására birták, mely 


a katonai becsületen csorbát szokott ejteni. Szept. 30-kán. 


Jellasics követeket külde a magyar táborba, s ki az ütközet 
előtt Batthyáni legfontosabb előterjesztéseire sem volt haj- 
landó az ellenségeskedést néhány napra, míg Bécsből újabb 


Háromnapi 
fegyverszü- 
net. 

hír s rendelet érkeznék, felfüggeszteni, most maga kért 
három napi fegyverszünetet. 

Vezéreinknek a seregünkben félreismerhetlen lelkese- 
dés és harczvágy biztos reményt nyújtott ugyan a győzede- 
lemre egy újabb ütközet esetében: azon tekintet mindazáltal, 
hogy felkelt népünket az ellenség rablásainak meggátlása vé- 
gett nagy téren kell vala szétszórnia, s ennek következtében 
az ütközetben működhető seregünket az ellenség számra nézve 
jóval meghaladta: Móga altábornagy tiszti karával és a kor- 
mánybiztosokkal tartott tanácskozmány után annál inkább 
elfogadandónak vélte a kért fegyverszünetet, minthogy bízo- 
nyos vala, miképen táborunk három nap alatt a naponként 
érkező újabb csapatok által megszaporodva, számra nézve is 
egyenlő lesz az ellenségével. A. fegyverszünet tehát a szokott 
szabályok szerint s azon feltétel alatt, hogy annak lefolytáig 
táborhelyén mind a két sereg nyugton maradjon, megkötte- 
tett. A határok, melyekig a seregeknek terjeszkedniök szabad 
kitűzettek, s a fegyverszünet lefolytának határideje oktober 
3-kai esti hat órára határoztatott, Az okmányok ekként 
mind a két részről aláiratván, kicseréltettek. 

A mieink nem is sejtve, mi történik az ellenség táborá- 
ban, a három napot a sereg szaporítására használták fel. A 
fővárosban a hatósággal számos egyesek vetélkedtek a buz- 
galomban. Népgyülések tartattak s azok folytában önkéntes 
csapatok alakúltak s mentek azonnal a táborba. Magok a 
képviselők egy része is vadászszázadot képezett. Oktober 
1-jén a városi hatóság az egész nemzetőrséget mozgóvá tévén, 
a kormány rendelkezése alá helyezte; ezen felül pedig tömeges 
felkelést rendelvén, minden fegyverfoghatót kiállani paran- 
csolt a város védelmére. A boltok, műhelyek bezárattak ; az 
iparűző s kereskedelmi osztály tömegesen fegyvert ragadt: 
a város valóságos táborhelylyé változott. Még a zsidók is, 
kiket a polgárság a nemzetőrségben elébb nem tűrt maga 
mellett, e sérelmök daczára is külön, csaknem ezerre menő 
zászlóaljat gyűjtöttek keblökben. A. nők férjeiket, az anyák 


Harmadik fejezet. A horvátok betörése s kiűzetése. 539 


fiaikat buzdíták s fegyverzék; a ki magát netalán kivonni 
akarta volna, a nyilvános gúnyt, meggyaláztatást polgár- 
társai részéről nem kerűlhette el. 

A lelkesedés még a városban lakó idegeneket is át- 
villanyozta; a francziák mintegy százan, egy legiót képez- 
tek; egy mást a lengyelek állítottak. 

Ugyanezen napok: alatt a vidékről számos felkelő nép 
ment keresztül a fővároson. Még a távol Szepes, Sáros, Gömör, 
stb. megyékből is érkeztek önkéntesek. E napokban haladt át 
Pesten, komoly csatadalt énekelve háromezer termetes czeg- 
lédi önkéntes, s az erős gömöri zászlóalj; megérkeztek 
Nógrádnak harczvágyó, fegyverért sóvárgó újonczai is stb. 

A lelkesedés ezen kivül még más módon is nyilatko- 
zott. A lakosság, felszólíttatván a hatóság által, küldene 
élelemszereiből, ki mi tőle telik, a tábor ellátására, oly töm- 
érdek mennyiségét szállított mindennemű élelmi szerekből 
a táborba, hogy azt seregünk nemcsak fel nem emészthette, 
hanem annak távozta után Martonvásárról, a küldemények 
nagy részét köz árverésen kellett eladni. 

E hadi készületek közt oktober 2-kán azon szomorú 
hír lepte meg a fővárost, hogy gróf Zichy Ödön az ellen- 
séggel való czimboráláson rajtakapatván, elfogatott s Görgey 
Arthur őrnagy által Csepel szigetén, hadi törvényszék ité- 
lete következtében, felakasztatott. Hiteles tudósítások szerint 
Zichy, mióta a horvát sereg Fehérvárra bevonúlt, szüntelen 
Jellasics és tisztjei körül forgott, gyűléseikben részt vett, 
mind maga, mind emberei által a nép közt Jellasics-féle s 
más lázító nyilatkozatokat osztott szét. Hír szerint általa 
látta el Latour, bécsi hadügyminiszter, pénzel is a horvát 
bánt. Kálozdi jószágán háza megmotoztatván, mintegy 400 
fegyver, 50 pisztoly s árulásának több más bizonyítványai 
fedeztettek fel; miknél fogva a hadi törvényszék itélete 
rajta oktober 1-jén Ujfalun végre is hajtatott. 

Görgey Arthur ezen szigorú eljárás által vonta magára 
először a köz figyelmet. Annyi árulás után, mennyi a hazán 

Zichy Ödön 
gróf kivégez- 
tetése. 


Görgey Arth. 
első föltü- 
nése. 


1843. Okt. 


Vidéki ese- 
mények, 


540 Harmadik könyv. A reactio nyilt fellépése, 


elkövettetett, egy árulásról vádolt egyén kérlelhetetlen s 
megvesztegetbetlen biráját annál hangosabban magasztalá a 
tüzesebb hazafiak tömege, minthogy ezen egyéniség az ország 
főrendi osztályához tartozott, s már a mult évek alatt is gyű- 
löltetett a Fehér megye gyülésein lefolyt reformharczokban, 
kivált a közös adózás kérdésében, nyilvánított reformellenes 
véleményei s korteskedései miatt. Görgeyről, e tettén kivül, 
most még csak annyit tudott a közönség, hogy ő Szepes me- 
gyei, szegény de ősnemes családból származott; előbb több 
évig mint kir. testőr, utóbb a cs. kir. seregben mint hadnagy 
szolgált; hol azonban magának pályát nyitni nem remélvén, 
a katonaságból egy év előtt kilépett, s a vegytan mívelésére 
fordítván erejét, a prágai egyetemnél, de siker nélkül, a 
vegytani tanszékért pályázott. Szeptember elején szolgálatát 
a kormánynak felajánlván őrnagygyá neveztetett, és Szol- 
nokon a tiszavidéki újonczok szervezésével bízatott meg. A 
Zichy Ödön ellen végrehajtott itélet Görgeyben a semmi 
tekintet által meg nem hajtható, semmi igéret által meg nem 
vesztegethető szilárd jellemet s erélyes katonát ismerteté meg 
a közönséggel. Utóbb elég alkalmunk leend közelebbről meg- 
ismerkednünk ezen rendkivüli férfiúval, ki az események által 
hirtelen előtérbe tolatván, egyike lőn függetlenségi har- 
czunk alatt a főszereplőknek, a népszerűségben Kossuth- 
tal versenyzett, a dicsőségben vele nem csak osztozott, 


"hanem mint diadalmas ütközetek vezére, őt meg is haladta, 


s végre vele együtt főtényezője lett a haza veszedelmé- 
nek, közvetlen oka megbuktának. 

De más események sem hiányzának a három napi fegy- 
verszünet alatt, melyek a lelkesedés tüzét menten ápolák. 
Szept. 30-kán érkezett a fővárosba gr. Batthyáni Kázmér, 
baranyai főispán s kormánybiztos tudósítása, miszerint a 
megyéjebeli önkéntesekkel az ellenség után vonuló s egy 
század határőrtől védett tizenhat szekérnyi lőszert, mely 
mintegy 190,000 töltényből álla s több hivatalos leveleket 
foglalt el. Más napon kelt levelében ismét arról értesité a 

kormányt, hogy az ellenségnek Pécsett hagyott őrségét 1848. Okt. 
fegyverzette le. E levél érdekesb világot vet az ellenségre, 
mintsem hogy belőle néhány sort ne kellene közlenünk. 

. A Baranya megyébe berontott pártütő horvát sereg, 
úgymond, a megye határait egészen elhagyta, a nélkül hogy 
csak egy talpalatnyi földet is képes volt volna megtartani. 
(Érti a Róth tábornok által vezérlett s Jellasics tartalékát 
tevő kilencz ezernyi tótországi hadat.) Csak ront, pusztít, 
emészt, és ismét tovább rohan, mint egy kiéhezett sáska- 
sereg. . .. Híre támadván, hogy az ellenség a lőszerszállítmány 
lefoglalását megboszúlandó, visszatérni szándékozik : huszon- 
négy óra alatt Pécsett és Mohácson több mint tíz ezer fegy- 

" veres felkelt nép sereglett egybe. Ellenségeink azonban a 
tűzpróba kiállására alkalmat nem nyujtottak; beelégedvén 
avval, hogy vitézségöket némely hegyháti falukban pusztí- 
tás, lopás, rablás, barmok legyilkolása által tűntették ki...." 

Az ellenség után hazulról vagy az osztrák tartományok- 
ból küldött hadi szereknek hasonló lefoglalásáról csaknem 
naponként értesűlt a honvédelmi bizottmány. A nép ugyanis, 
mely eleinte közönyösen látszék nézni a horvátok betörését, 
midőn tapasztalá, hogy rabolva, pusztítva halad előre, saját 
kárán tanulva, az ellenség háta mögött, s általában az egész 
dunántúli vidéken tömegesen kelt s fegyverzé fel magát; a fő- 
seregtől messzebb távozott kisebb rabló csoportokat megtá- 
madta s részben agyonverte, az utána küldött lőszert s pod- 
gyászt pedig lefoglalta. Az eddig hírül jött esetek közől leg- 
jelentékenyebb volt az, mely szerint a nép, — miként a kép- 
viselőház elnöke az okt. 2-kai ülésben közlé, az ellenségnek 
hét ágyuját és 116 szekerét foglalta le. Szintezen napok- 
ban érkezett híre annak is, hogy a felvidékre betört 
Hurbán csapatai szétverettek. 

E kedvező hírek mind a fővárosban mind egyébütt 185 — Jellasics 
magasan fellobogtatták a lelkesedést a haza védelmében. ""főlte 
Egyedül Pestről mintegy tíz ezer fegyveres áll vala készen 
okt. 2-kán a táborba indúlni. De erre nem volt többé szükség. 

 1818.Okt. A bán ugyanis, mihelyt a fegyverszünet megköttetett, azon- 
" nal visszatért Fehérvárra s részint ott, a lakosság féken tar- 
tása, részint a táborban, az őrtüzek ápolása s ez által a 
. mieink elámitása végett mintegy 1500 emberét hátrahagyván, 
a fegyverszünet feltételeinek ellenére, okt. 1-jén egész seregé- 
vel sebes menetben Mór felé indúlt, onnan másnap Kis-Bérre, 
3-kán Győrbe, 5-kén Óvárra, az osztrák határszélekre sietett. 
A mi táborunk csak okt. 2-kán vette észre e megszökést, 
melyet Jellasics, szégyenét elpalástolandó, , oldalmozdulat- 
nak" nevezett. Móga, a Pestről vett utasítás szerint, seregé- 
nek mozgékonyabb részével azonnal a futó ellenség után in- 
dúlt, más részét, mely jobbára felkelt népből álla, Perczel Mór 
és Görgey vezérlete alatt, Róth tábornok közeledő tartalék- 
hada ellen küldötte. A. kormány ugyanazon időben mind Ko- 
máromban, mind a nagy gabonakereskedést űző Győrött meg- 
tette sebes futárai által a szükséges rendeleteket, hogy a hajó- 
kon lévő élelmi szerek biztosíttassanak. Nem tudván pedig, mi 
a, czélja Jellasicsnak e mozdulattal : Győrből haza szándékozik-e 
Vas megyén keresztül; vagy Bécs felé veendi irányát? — 
mind a két esetre megtette, mit hasznosnak vélt. Ha Győrből 
Pápa és Vas megye felé venné futását, hogy hadaink által 
 utólérethessék, mindenfélekép nehezíteni s lassítani ügyeke- 
zett mozdulatait: a hidakat felszedetni, az élelmi szereket el- 
takaríttatni rendelte, s mindenütt népfelkelést intéztetett. Ha 
pedig Győrből Ausztria felé menne, nem lévén remény, hogy 
őt az utána csak mintegy 30 órával később indúlt hadaink el- 
érhessék : legalább Ausztriában ügyekezett neki kellő fogad- 
tatást készíteni. E végett egy német kiáltványt küldött az 
osztrák néphez, melyben röviden elsoroltatott, hogy merre 
járt, miként rablott és pusztított a horvát sereg Magyaror- 
szágon. Elmondatott az elfogott levelek nyomán az is, miként 
dicsekedett Jellasics, hogy bár huszonegy kéziratot vett ő fel- 
ségétől, azoknak még sem engedelmeskedett; mert azokat a 
monarchia és dynasztia érdekeivel ellenkezőknek látta; miért 
ha újabb huszonegy kézirattal intené is őt a császár, hogy 

vonúljon vissza s hagyjon fel eddigi irányával, azoknak szint- 
úgy nem fogna engedelmeskedni. Említtetett továbbá, miként 
őt, a király által is felségsértőnek bélyegzettet, az udvari 


kamarilla, ezen huszonegy kézirat nem teljesítése után, az 


erkölcsi szabadságától megfosztott császár által hivatalaiba 
visszatétette, a szabadság lenyűgzésére irányzott működését 
helyeselte. Ezek folytában felszólíttatott az osztrák nép, 
hogy, ha Jellasics az ő hazájokba vonúlna, fogadják érdeme 
szerint a rabló-sereget, mely nem kimél sem nőt, sem gyer- 
meket, sem tulajdont, hanem a merre halad, mindenütt rabol 
és pusztít. 

A megfutamlott Jellasics élemszereit s betegeit Fehér- 
váron hagyván, azoknak őrizetére, mint említők, körülbelül 
1500 rendes határőrt hagyott hátra; a tartalékát vezérlő Róth 
tábornokot pedig oda utasítá: sietne, miként csak lehet, azok- 
nak biztosítása végett Székesfehérvárra. Az itt maradtak egy 
része, mintegy 500 határőr a raktáraknál, a többi a városon 
kivül tanyázott, s bizván a minden órán várt segély megér- 
keztében, a lakosokat csak mint elébb rablá s fosztogatá. A 
polgárok a körülményekről mindjárt értesűlve nem lévén, egy 
ideig csak tűrték a zsarolást; de türelmök végre kimerűlt s 
fegyver hijában, mit Jellasics tőlök elszedetett, házi s gazda- 
sági eszközeikkel felfegyverkezve, a horvátokat megtámadták 
s elébb a raktárakat őrző osztályt, majd a künn táborozó, 750 
főből álló csapatot, utóbb megint a vidéken rablani járt 250 
legényt lefegyverezték s a fővárosba küldék. A fehérvári nép 
ekként nemcsak a maga elszedett vadászfegyvereit vissza- 
szerezte; hanem azon kivül 1500 szuronyos lőfegyvert, 
számos pisztolyt s handzsárt, 2500 mázsa lisztet, 600 mérő 
zabot s mintegy 60 ezer töltényt tett martalékává. 

Azonban okt. 4-kén Róth tábornok is a város közelébe 
érkezett kilencz ezernyi seregével s tizenkét ágyúval; mi 
nem csekély rettegésbe ejté a boszútól félő polgárságot. Fu- 
tárok küldettek mindenfelé segedelemért; s jött nem sokára 
egy csapat felkelt nép, egy osztály Würtemberg-huszárral. 

A. lelkes polgárok, e segély által felbátorítva, mintegy két 
ezren az ellenség elébe indúltak, mi alatt az érkezett se- 
gedelem, tartalékúl, a város előtt tábort ütött. 

Róth tábornok, ha talán még nem : értesűlt volna a 
történtekről, a polgárság e bátorságából bizonyossá lett, 
hogy feleit valamely szerencsétlenség érte: a harczot tehát 
nem fogadta el s Táczig visszavonúlt. De ott sem engedtetett 
neki hosszas nyugalom. Perczel Mór ezredes, Móga által egy 
dandár parancsnokává neveztetvén, s a Csepel szigetén Gör- 
gey őrnagy vezérlete alatt volt csapatokkal egyesűlvén, már 
okt. 4-kén megindúlt Róth serege ellen. Hadi munkálatában 


" őt nagy számú felkelt nép segítette, mely részint a főseregből 


miradt vissza, részint a Jellasics megfutamlásának hírére fel- 
bátorodott vidéki lakosságból gyűlt össze. A tolnai felkelt 
nép már eleve Simontornyára lévén utasítva, az ellenséget 
hátulról nyugtalanítá. A felkeltek egy más tömege oldalt 
Sárosd és Aba táján vőn állomást. Maga Perczel, a Zrínyi, 
Hunyady és szabolcsi újoncz zászlóaljakkal, a kecskeméti és 
kunsági nemzetőrökkel s némi huszársággal Seregélyes táját 
állotta el. Így körülfogva lévén az ellenség, Görgey két szá- 
zad huszárral, ugyanannyi Hunyady-vadászszal s négy ágyú- 
val Bárándon keresztül Tácz felé nyomúlt előre s az ellenség 
egy osztályával némi szerencsével csatározott. Ugyanazon 
időben az abai nemzetőrök s a Hunyady-vadászok egy szá- 
zada az ellenség egy másik osztályát Abáról verte vissza. 

Más nap, körben felállított fegyveres népeink a Sopo- 
nyára visszavonúlt ellenséget még szűkebb térre szorították. 
Mindenek előtt Tácznál, a bródi zászlóalj, mely Róth elő- 
hadát képezé, tizenegy tiszttel együtt fogolylyá tétetett. 
Perczel a vérontást, ha lehet, kerűlni akarván, Róth tábor- 
nokot fegyverletételre szólitá fel s e végett neki Táczon sze- 
mélyes találkozót adott. Róth maga helyett Philippovics tá- 
bornokot küldé Perczelhez, ki neki hat órai meggondolást 
engedett a feltétlen megadásra. Róth e feltételt elfogadni 
nem akarván, az okt. 5-ke és 6-ka közti éjen Kálozd felé 

Dégre s Ozorára törekedett magánakt útat törni; de a 
mieinket mindenütt nyomában s körülötte látván, a Sió 
folyamon pedig, melynek hidai felszedettek s partjait a 
felkelt nép ezrei állták el, keresztül nem vehetvén, végre 
meggyőződött, hogy fáradt s lehangolt seregével annyi népnek 
sikerrel tovább ellent nem állhat. Újra alkudozni kezdett tehát, 
s miután a fegyver megtartását ki nem eszközölheté, magát 
seregével egyetemben feltétlenül megadta. Ekként ismét 8000, 
a múlt napiakkal együtt pedig 9000, jobbára rendes határ- 
őri katona rakta le a fegyvert. E tisztek, szám szerint 
mintegy 50—60, Jellasicsot, ki őket ekként cserben hagyta, 


káromolva, boszúsan tépték le s dobták el magoktól sárga- . 


fekete vitézkötéseiket s kardszalagjaikat, mondván, hogy ily 
színek alatt többé nem fognak szolgálni. 

A jelentékeny hadi tett érdeme Perczel Mór és 
Görgey közt oszlik meg, ki szolgálata jutalmául azonnal 
ezredessé mozdíttatott elő. Nagy része volt a győzedelem- 
ben Gáspár Miklós huszár-kapitánynak is, ki őrnagyi 
ranggal jutalmaztatott meg. 

Kételkedni sem lehetett, hogy ezen elfogott sereg, 
valamint eddig útjában rabolt és pusztított, úgy, ha győze- 
delmet nyer, a legkiméletlenebb erőszakot követi vala ela 
magyar népen, mely iránt papjaik s más izgatók által fana- 
tikus gyűlölet ébresztetett kebleikben, s melyet eddigi útjok- 
ban közönségesen csak ,kutya magyar" czímmel illettek. 
Magok tisztjeik bizonyíták elfogott leveleikben, hogy e nép, 
ha Pestig juthat, ott még borzasztóbban gazdálkodand vala, 
mint útjában, s jaj lett volna a fővárosnak! A magyarok 
mind ezt jól tudták; az ellenség eddigi magaviselete meg- 
győzheté őket, hogy fenyegetéseiket borzasztón végre is haj- 
tották volna. Remegtek is a horvátok, hogy az annyi sérel- 
meket szenvedett magyar nemzet most véres boszút álland 
rajtok, s azt teendi velök, mit ők valának teendők, ha nekik 
kedvez a szerencse. A magyar azonban, mint művelt néphez 


illett, mihelyt hatalmában látá ellenségét, azonnal feledte 

sérelmeit és nagylelkű volt. Valamint harcz- és bosszúvágy tölté 
keblét, míg a horvátokat ellenségesen látta magával szemközt : 
úgy most megesett szíve a lefegyverzett, szerencsétlen tömegen, 
mely csak felsőbb parancsnak engedve lett ellenségévé, csak 
papjai s előljárói által elcsábítva engedte magát eltelni gyűlö- 
lettel, most pedig szitkokra, átkokra fakadt azok ellen, ki által 
tűzhelyeitől elragadtatott s hadjáratra kényszeríttetett. 

Perczel a győzedelem után tiszti karával hadi tanácsot 
tartván, az egész fogoly hadat, mely esküvel fogadta, hogy 
Magyarország ellen soha többé nem fog fegyvert, kellő 
kiséret mellett hazájába visszabocsátani határozta. Az ország- 
gyülés utóbb a vezér elhatározását teljesen s egyhangúlag 
helyeselte. E nagylelkű határozattól azonban kénytelen lőn 
elállani az országgyűlés. Hiteles tudósítások érkeztek, hogy 
a hasonlókép foglyul esett s már elébb hazabocsátott hor- 
vátok, akaratuk s letett esküjök ellenére is megint fegyveres 
szolgálatra kényszeríttettek; minek következtében Batthyáni 
Kázmér baranyai főispánhoz rendelet küldetett, hogy a 
megyéjén keresztül haza felé kisért foglyokat állítsa meg, 
s közölők a fegyverviselésre alkalmatlanabbakat hazabocsát- 
ván, a többieket, nehogy ismét nyakunkra hozassanak, a 
főváros felé szállítsa vissza. A tisztek, a két tábornokkal 
együtt hasonlókép oda kisértettek. Róth és Philippovics, 
mivel hazájok ellen nem csak magok fegyvert fogtak, hanem 
a parancsaik alatt létező katonaságot is fellázították, mint 
honárulók bűnvádi kereset alá fogattak. E pör azonban nem 
sokára fölfüggesztetett, s a tábornokok a többi tisztekkel 
együtt a háború egész ideje alatt nagyon is kiméletes őrizet 
alatt maradtak, s rangjokhoz mért díjat kapva, végiglen a 
legemberségesebb bánásmódban részesültek. 

A. seregekre e vidéken szükség többé nem lévén, a 
fölkelt nép hazabocsáttatott; a rendes és önkéntes zászló- 
aljak pedig részint Görgey ezredes alatt főseregünk után 
Ausztria felé, részint Perczel vezérlete alatt Muraköznek, 
melyet Jellasics Zala megyétől elszakasztván, Horvátország- 

hoz kapcsolt, visszafoglalása végett a Drávához küldöttek. 
De ezenkivül még más teendője is volt ezen hadosztálynak. 
Horvátországban a több hónapi izgatások s ámítások a 
népben minden erkölcsi érzetet és társadalmi rendet fel- 
forgattak. A nép alsó osztálya, mely elébb szabad zsák- 
mánylás igéretével ösztönöztetett a betörésre, Jellasics 
átvonulta óta számos rablócsapatokban jött át a Dráván 
s nyugtalanítá a már különben is kipusztított lakosságot. 
Ezen kívül Jellasicsnak egy utóhada is, mely két határ- 
széli zászlóaljból álla, barangolt Nugent tábornok alatt 
oktober elejétől fogva az ország azon vidékein. Perczel 
dandára mintegy három ezer fegyveresből s tizenkét ágyú- 
ból állott. 

Jellasics bécsi útjából oly utasítást küldött Nugenthoz, 
hogy a vele egyesűlhetés végett szinte Bécsnek tartson. 
Ez tehát. Zala megyén. keresztül Vas megye felé indúlt. 
Alig terjedt híre ezen újabb betörésnek, a Zala és Vas 
megyei nép, mely szintúgy elkeserítve volt a horvátok 
pusztításai, mint fellelkesedve fegyvereink szerencséje által, 
tömegesen fegyverre kelt. Vasból Vidos alispán a nem rég 
(Grützből hazajött huszárszázaddal, megyei nemzetőrökkel 
és kaszás néppel Zalába, az ellenség elébe sietett. A zalai 
felkelt nép pedig, számszerint mintegy tiz ezer, Nagy-Kanizsa 
vidékén az ellenség háta mögött gyűlt össze. Nugent 
ennél fogva, okúlva Róth példáján, nem bátorkodott útját 
tovább folytatni s Kanizsa alá huzódott vissza. Oktober 
83-án azonban híre futott a városban, hogy Nugent azt fel- 
gyujtani szándékozik. A. résen álló lakosság egy perczben 
az utczákon termett, s míg egy részök a városban volt 
tiszteket s legénységet fogolylyá tette, a többiek tömegesn 
rohantak ki az ellenség táborára. Nugent, hihetőleg azt 
vélvén, hogy a polgárság a vidéki felkelt néppel s a me- 
gyei nemzetőrséggel egyetértve intézi a támadást, seregével 
megfutamodott s még azon éjjel, a legrövidebb úton sietett 


a Muraközbe. 

Perczel oktober 16-kán érkezett hadaival Kanizsára 
s értesűlvén, hogy a horvátok a letenyei s kottorii hidakat 


. tartják elfoglalva, dandára felét a következő napon Gáspár 


őrnagy vezérlete alatt Kottori ellen indítá; másik felével 
maga Letenye felé vette útját. A horvátok azonban néhány 
nap előtt császári hadakkal, névszerint János-dragonyo- 
sokkal és Piret-gyalogsággal erősödvén, a hidat egy ideig 
mind a két helyen makacsul védelmezék; midőn pedig tüzér- 
ségünk által végre hátrálni kényszeríttettek, azokat, a 
mennyire a sietésben lehetett, lerontották és Csáktornya 
felé vonúltak. A hidak azonban hamar helyre állíttatván, 
útat nyitottak az ellenség űzésére. Perczel egy csapatot 
utólért s belőle néhány százat fogolylyá tett; Gáspár pedig 
Domborunál érte utól a futamlókat, kikből aztán, bár 
számra nézve erősebbek voltak, mintegy száz embert fogott 
el s egy ágyút is elfoglalt. 

Más nap Perczel az összes dandárral indúlt a Csák- 
tornyánál táborozó ellenségre, de ez, rövid ellentállás után 
e várost is feladván, a Dráván keresztűl hazájába takaro- 
dott s Varasdon egy, Olaszországból haza érkezett zászló- 
aljjal erősödvén, a sánczokkal s ágyúkkal megerősített drávai 
hidat állá el. A horvátok e csatákban majdnem ezer fog- 
lyot s háromszáz holtat s sebesültet vesztének. Í 

Perczel, bár tehette volna, sem a Drávát, sem a stájer 


 határszéleket nem akarta átlépni s az annyiszor kárunkra 


vált magyar loyalitásnál fogva csak a határszélek őrizetére 
szorítkozott. Főhadi szállását Csáktornyán tartván, midőn 
híre futott, hogy Stájerországba törni szándékozik, okt. 26-án 
egy nyilatkozványt külde a stájer határszéli hatóságok- 
hoz, melyben kijelenté, hogy egyáltaljában ,nem szándéka 


. oly népet s tartományt invasioval nyugtalanítani, melylyel 


Magyarország mindig, de kivált az újabb időkben, jó egyet- 


. értésben volt." Sőt midőn a Stájerországban fekvő császári 


hadak parancsnoka által felszólittatott, engedne szabad folya- 
mot a két ország közti kereskedésnek: azt nem csak kész- 

séggel fogadta, hanem ez ügyben alkudozásra is felhívta a 
stájer hatóságokat, kijelentvén: hogy a két ország közti 
feszültség kiegyenlítésére őszintén közremunkáland; s egy- 
szersmind biztosítván azokat, miképen soha sem követendi 
el azon hibát, hogy egy szomszéd nép határait átlépje, ha 
arra nem kényszeríttetik vagy különben fel nem hivatik. 
, Ezen határozatot — így végzi a nyilatkozványt — még azon 
horvát lázadók iránt is megtartja Magyarország, kik mind 
a két országot veszélybe döntötték és a  császárságra 
szintúgy mint a királyságra annyi szerencsétlenséget árasz- 
tottak. Ő csak a legvégsőbb szükség esetében, vagy a testvér- 
ország hazafiúi és szabadelvű lakossága többségének egye- 
nes felszóllítására álland el e határozattól. Ő és serege 
szorosan isten azon parancsához tartandja magát, miszerint 
másnak tilos tenni azt, mit magának másoktól tétetni 
nem kiván." I 

Ezen ely igen szép, igen keresztényi: a politikát azon- 
ban, melyből az származott, lehetetlen nem helyteleníteni. 
Sokszor mondatott már, hogy az ország ügyei a külviszo- 
nyokra nézve a magyar nagylelkűség miatt bonyolódtak 
oly zavarba. Ez a jelen esetre is illik. Horvátországban, 
mióta Jellasics bánná neveztetett, egy töredék, az illyrrel 
egyesült katonai párt borzasztó terroriísmust gyakorolt. 
A megyéknek márczius előtti nyilatkozatai, határozatai, 
szelleme kétségtelenné teszik, hogy az értelmiség egy része 
a legbarátságosabb érzelmeket ápolá Magyarország irányá- 
ban, és csak mióta Jellasics katonai erőhatalommal támo- 
gatá az illyr pártot, kényszeríttetett a szabadelvű, magyar 
érzelmű párt hallgatásra. A kard hatalmával szövetkezett 
illyrpárt a vélemények szabadságát egészen . elfojtotta s 
miután többen, kik eleinte nyilatkozni mertek, tényleges 
üldözéseknek, börtönzéseknek s mindenféle más méltatlan- 
ságoknak lettek kitéve: a védetlen magyarszenvű horvát párt 
s vele az egész szabadelvű értelmiség elnémúlt, ellenfeleinek 
kénytelen átengedni a korlátlan uralmat. Más részről, két- 

ségbehozhatlan tény, hogy az alsóbb osztályú népben és a 
határőri közlegénységben, mely két osztály felszabadu- 
lását köszönheté Magyarország törvényhozásának százados 
terhei s igája alól, semmi ellenszenvre, semmi gyűlöletre 
nem létezett ok a magyar név ellen. Ha egyéb biztos 
tudósításaink hiányzottak volna is ez iránt, magoknak a 
foglyoknak nyilatkozataiból kétségtelenné lőn, hogy a 
határőrség szintúgy mint a nép, egy részről a papságtól s 
az illyr pártfőnökök s ügyvivőktől eredt communistikus 
izgatásokkal s a Magyarországhan szerzendő gazdag mar- 
talék igéreteivel, — más részről a katonai zsarnokság fenye- 
getései s kényszerítései által biratott csak a betörésre. . 

Így állván pedig az ügyek Horvátországban, nem 
kellett, nem volt volna szabad azt várni Perczelnek, míg" 
a ,testvérország valódi hazafiúi és szabadelvű lakosságának 
többsége", melynek sem egyenkint, sem közösen nem lehe- 
tett a terrorismus uralma alatt szabadon nyilatkoznia, fel- 
szólaljon és hadainkat behívja. Sőt kötelessége volt volna 
önként, meghivás nélkül is bemenni, hogy ama terroris- 
must megszűntesse, a közvéleménynek szabad nyilatkozatot 
szerezzen s legújabb törvényeink áldásait a népre a határ- 
őrvidéken is kiterjeszteni, a feldúlt rendet, személy- és va- 
gyonbátorságot helyreállítani segítsen; hogy ekként a tör- 
vény uralma alatt a hét százados kapcsolatból, az alkot- 
mány s törvények, a jó és bal sors közösségéből eredt 
néptestvériség az új szabadság s egyenlőség áldásai által 
még szorosabbra fűzessék. 


NEGYEDIK FEJEZET. 


A honvédelmi bizottmány kormányralépte. 


Mialatt hevenyészett seregeink Jellasicsnak, a reactio 
nyilván bevallott előharczosának, egyik hadát megverték. s 
a határokon túlűzték; másikát pedig tömegesen elfogták s 
lefegyverzették : az alatt Bécsben Magyarország ellen újabb 
terveket készitett az udvari reactio. 

Batthyáni sükeretlen találkozása után Jellasicscsal 
szeptember 28-kán, a táborból egyenesen Bécsbe sietett. 
, Bécsbe — úgymond egy későbbi levelében önmaga — két, 
okból indúltam. Először: hogy a vett királyi kéziratok tör- 
vénytelenségét kifejtsem. Másodszor: hogy Lamberg szo- 

Batthyáni 
végmüködé- 
sei Bécsben. 


morú halála ügyében a dolgot kiegyenlítsem, nehogy önkény — 


s rosz akarat ezen esetet státuscsiny merényletére hasz- 
nálja föl. Sejtvén már ekkor, hogy ügyeink közelebbi for- 
dulata Bécsben fog eldöntetni, azért mentem oda, hogy tö- 
rekvéseim által a fenyegető veszélyt ott hárítsam el, hol az 
hazánkra nézve legterhesebbnek mutatkozott." 

Ő szeptember 30-kán csaknem egyszerre érkezett meg 
Bécsben azon hírekkel, melyek egyike szerint Lamberg Pes- 
ten a népáltal meggyilkoltatott ; másika szerint pedig Jellasics 
oktober 1-jén seregével Budapesten leend. A gróf:azonnal 
Wessenberg miniszterhez ment, kihez elébb is több ízben uta- 
síttatott az ország ügyeiben. Elmondá neki, miképen kir. 
helytartót a magyar törvények nem ismernek ; s ennél fogva 
Majláth Györgynek kir. helytartóvá kineveztetését ellen nem 

jegyezheti; különben is értesűlve volna, hogy Majláth a neki 
szánt tisztet, ugyanazon okból nem hajlandó elfogadni. Ki- 
jelenté továbbá, hogy az országgyűlést elhalasztó kir. rende- 
letet sem lehet ellenjegyeznie, miután az 1848-diki 3-ik t. ez. 
világosan tiltja az országgyűlésnek akár berekesztését, akár 
elhalasztását, míg a budget tárgyalva s befejezve nincs. El- 
mondá neki a magyar seregben és Jellasicsnál tett működését 
s fejtegeté azon törvényes okokat, melyeknél fogva magát 
a kormánytól a király által valahára fölmentetni kivánja. 
Lamberg szomorú esetét előadván, kérte közbenjárását, hogy 
egyesek bűne az egész országnak ne számíttassék be, s ha 
az udvar a gyilkosok ellen a törvényes nyomozást szorgal- 
mazná is: az esetet azonban egy státuscsiny végbevitelére 
kizsákmányolni annál kevésbbé lehetne, minthogy a merény- 
letet a képviselő-ház is fennen kárhoztatta s a bűnvádi 
nyomozást már meg is rendelte. Figyelmeztette őt, miképen 
a szerencsétlen esetnek közvetett okai azok is, kik Lamberg 
küldetésében intézkedtek, s a törvényes formákat mellőzve, 
azt ő általa ellenjegyeztetni, mit örömmel tett volna, el- 
mulasztották. Tanácslá neki, küldenék hozzá a b. Vay 
Miklós elnökminiszterré kineveztetését, hogy azt ellenjegyez- 
hesse; különben ebből is új zavarok támadhatnának. $ végre 
kérte őt, járna közben az udvarnál, hogy a király azon 
úton haladván, melyre Lamberg beküldetése által lépett, 
egy más, népszerű nevű kir. biztost s hasonló teljes hata- 
lommal s kellő katonai erővel küldjön az országba; — mely 
esetre közremunkálását neki meg is igérte. Wessenberg sza: 
vát adta Batthyáninak, hogy befolyását ezen irányban fogja 
felhasználni az udvarnál. 

Ezen értekezés eredményeként Batthyáni oktob. 2-kán 
egy kéziratot vett a királytól, melyben hivataláról való le- 
mondása elfogadottnak jelentetett. A. kézirathoz még két 
más okmány s egy második kézirat volt mellékelve, mely- 
ben felszólittatott, jegyezné ellen b. Vay Miklósnak elnök- 
miniszterré kineveztetését, — mi az okmányok egyikének is 

tartalmát képezte. Felhívatott egyszersmind, látná el ha- 
sonló ellenjegyzéssel a másik okmányt is, melyben Eszter- 
házy herczeg helyébe a király oldala mellett lévő minisz- 
terré báró Récsey Ádám tábornok s a magyar kir. testőr- 
sereg hadnagya neveztetett ki. 

Batthyáni a Vay kineveztetését ellenjegyezvén, avval 
s a Récseyt érdeklő oklevéllel felkereste Wessenberget, s 
meggyőződve lévén, hogy ezen okmány alatt ismét valamely 
fondorlat rejlik, kijelenté neki, hogy azt ellenjegyeznie a 
törvény által nincs felhatalmazva; mert ez világosan a ki- 
nevezett elnökminiszternek tartja fenn a jogot miniszter- 
társait megválasztani s megerősítés végett a király elébe 
terjeszteni. Hírét hallván annak is, hogy a király Jella- 
sicsot szándékozik Magyarországban egy manifestum által 
teljes hatalommal felruházni, kérte Wessenberget, fordítaná 
reá minden befolyását, hogy az udvar, az ország békéje 
érdekében ettől elállván, szelíd határozatot bocsásson ki. 
Ha az udvar egy teljes hatalmú biztost kiván küldeni az 
országba, mit maga is szükségesnek lát, akárki inkább, mint 
Jellasics bízassék meg e küldetéssel. Jellasicsban az ország 
méltán a maga halálos ellenét tekinti; iránta az egész 
nemzet megvetéssel s gyűlölettel viseltetik: e választás 
tehát a kedélyeket kétségkívül ellenszegülésre, daczra s 
nyilvános fellázadásra fogná keseríteni a királyi hatalom 
ellen. 

Felkereste azután Récsey Ádámot is, és figyelmeztette 
őt, hogy az ő kineveztetése csak b. Vay elnökminiszter fel- 
terjesztése s ellenjegyzése által lehet törvényes ; inté őt, ne 
hagyná magát eszközül felhasználtatni, egy készülő státus- 
csinyre, s ne jegyezne ellen, mire joga sincs, semmiféle 
manifestumot. Récsey azt állitá neki, hogy sem a mani- 
festumról, sem a király oldala melletti miniszterségről nem 
tud semmit, s csak arra szólíttatott légyen fel, hogy a 
hadügyi tárczát vegye át. Végül szavát adta Batthyáni- 
nak, hogy a szóban forgó manifestumot, ellenjegyzése 

által, ha az neki meghagyatnék is, nem fogja támo- 
gatni. ") 

Batthyáni ezen igéretek által némileg meg lőn nyug- 
tatva. Bár híre szárnyalt, hogy Récsey, ki birtoktalan léte 
s költséges élete következtében rendszerint pénzzavarban 
van, az udvar által, mint mondatott, nyomorult tizenhat 
ezer forinton (ennyit tőnek adósságai) megvásároltatott : ő, 
miután Récseynek becsületszavát birta, a híreknek hitelt 
adni nem akart; a szeplőtlen polgári jellemű, tiszta és szi- 
lárd lelkű hazafi nem hihette, hogy egy tábornok, e felett 
magyar polgár, képes legyen, szavát szegni oly dologban, 
melytől hazájának jövendő sorsa függött. De annál fájdal- 
masabban ábrándult ki oktober 4-kén, midőn a következő 
nyomtatott nyilatkozvány hozatott hozzája: 

.Mi első Ferdinánd stb. stb. Magyarország, Erdély 
nagyfejedelemség, úgy minden melléktartományok zászlósai- 
nak, egyházi s polgári főrendeinek, országnagyainak s kép- 
viselőinek, kik az általunk Pest városába összehívott or- 
szággyülésre egybegyűltek, üdvözletünket s jó akaratunkat. 

.Mély fájdalmunk s megindulásunkra, a képviselőház 
Kossuth Lajos és követői által nagy törvénytelenségekre ve- 
zettette magát; sőt kir. akaratunk ellenére több törvénytelen 
határozatait végre is hajtatta, és újabban az általunk a béke 
helyreálliításával megbizott kir. biztos gróf Lamberg Fe- 
rencz altábornagyunk küldetése ellen, még mielőtt ez fel- 
hatalmazásunkat előmutathatta volna, szeptember 27-kén 
oly határozatot hozott, minek következtében ezen kir. bíz- 
tosunk egy vad csoport által, nyilvános utczán, dühösen 
megtámadtatott és legirtózatosb módon megöletett. Ezen 
körülmények közt, királyi kötelességünknél fogva, a bátor- 
ság és törvény fentartása végett, kénytelenek vagyunk 
következő rendeleteket adni, s ezeknek végrehajtását meg- 
parancsolni: 3 


a) Mind ezen tények Batthyáni végműködéseiről, védiratából s 
hátrahagyott irományaiból merítvék. 

.1. Ezennel feloszlatjuk az országgyűlést olyképen, 
hogy az jelen legfelsőbb leiratunk kihirdetése után, üléseit 
azonnal bezárandja. 

.2. A jelen országgyűlésnek minden, általunk nem 
szentesített határozatait és rendeleteit törvénytelenek-, ér- 
vénytelenek- s erőtleneknek nyilatkoztatjuk. 

,3. Alárendeljük ezennel horvát-, tót- és dalmátországi 
bánunk s altábornagyunk b. Jellasics József főparancsnok- 
ságának minden, Magyarországban és melléktartományaiban, 
úgy Erdélyben levő seregeinket s bárminemű fegyveres testü- 
leteket, akár nemzetőrökből, akár önkéntesekből álljanak. 

, 4. Addig míg a feldúlt béke és rend az országban hely- 
reállíttatnék, Magyarország hadi törvények alá vettetik; 
s ez okból az illető hatóságoknál, vármegye, városi vagy 
kerületi gyülések tartása ideiglenesen felfüggesztetik. 

,5. Horvát-, tót- és dalmátországi bánunkat, b. Jella- 
sics Józsefet ezennel mint királyi felségünk teljhatalmú bizto- 
sát küldjük ki, egész erőt és hatalmat adván neki, hogy a 
végrehajtó hatalom körében azon feljogosításokkal éljen, 
melyekkel a jelen rendkivüli körülményekben, mint királyi 
felségünk képviselője felruházva van. Ezen legmagasabb fel- 
hatalmazásunk folytán kinyilatkoztatjuk, hogy. mind az, a 
mit a horvátországi bán rendelni, intézni, határozni és pa- 
rancsolni fog, legfelsőbb királyi hatalmunkkal rendeltnek, 
határozottnak és parancsoltnak tekintendő; miért is minden 
egyházi, polgári és katonai hatóságoknak, tisztviselőknek 
és Magyar-, Erdély- s minden mellékországok bármi rendű 
s rangú lakosainak ezennel legkegyelmesebben meghagyjuk, 
hogy ők b. Jellasicsnak, mint teljhatalmú kir. biztosunknak 
aláírásával jegyzett parancsait szintúgy teljesítsék s azok- 
nak engedelmeskedjenek, valamint kir. felségünknek enge- 
delmeskedni kötelesek. 

,6. Kir. biztosunknak különösen meghagyjuk, hogy az 
iránt őrködjék, mikép gróf Lamberg Ferencz megtámadói 
s gyilkosai, úgy ezen kebellázító merénynek indítói s 

részvevői ellen a törvények teljes szigora szerint eljárat- 
tassék. 

n7. A közigazgatásnak egyéb folyó ügyeit ideiglene- 
sen a külön miniszteriumokhoz rendelt tisztviselők a törvé- 
nyek értelme szerint viendik. 

, Mi módon legyenek továbbá az összes monarchia köz- 
érdekei, egységének biztosítása és vezetése maradandólag 
létesítendők, minden nemzetiségek egyenjogusága minden- 
korra biztosítandó, és ez alapon a koronánk alatt egyesült 
országok és népek kölcsönös viszonyai rendezendők : az iránt 
a kellő intézkedés minden részek képviselőinek közremunká- 
lásával tárgyaltatni és törvényes úton fog megállapíttatni. 

, Kelt Schönbrunnban oktober 3-dikán 1848. (Aláirva) 
Ferdinánd s. k. (Ellenjegyezve) Báró Récsey Ádám s. k. 
miniszterelnök. " 

Nem szükség bővebben fejtegetni, miként ezen királyi 


. manifestum, mely a sukorói ütközet kimenetelének híre előtt 


s annak biztos reményében készült, hogy Jellasics már ura 
Budapestnek, nemcsak az ország halálos, nem kevésbbé gyű- 


" lölt, mint megvetett ellenségének kezébe teszi le s önké- 


nyére bízza Magyarorszag sorsát, hanem annak a századok 
viszontagságai alatt megőrzött alkotmányát, jogait, szabad- 
ságát is megsemmisíti. 

Fájdalom és bosszúság által dúlt kebellel kereste fel 
Batthyáni azonnal a hazája szabadságát s alkotmányát árúba 
adott, szószegő Récseyt, s tanúk előtt keserűn hányta sze- 
mére szótörését s törvénytelen tettét. A manifestumról pedig 
hímezés nélkül nyilvánítá, hogy ,az oly megvetése minden 
törvényszerűségnek, s oly kihívó, önkényes hadizenet a ma- 
gyar nemzet ellen ellenségei részéről, mely után Magyar- 
országnak nem marad mi mást tennie, mint önvédelméről 
gondoskodnia. " 

Batthyánit azonban az udvarnak törvény- s alkotmány- 
sértő szabályai korántsem vakították el az országgyűlés által 
elkövetett hibák tekintetében: ő ennek eljárását is határozottan 

kárhoztatta, mint ama. levele tanúsítja, melylyel a képviselő- 
ház előtt indokolá lemondását úgy a kormányról, mint kép- 
viselői állásáról. Úgy lévén meggyőződve, hogy ha az ország- 
gyülés a törvényességet szigorún megőrzi, és az udvarnak 
semmi ürügyet nem ad a maga törvénytelen lépéseit ha csak 
színleg is igazolhatni s az országgyűlés túlcsapongásaival 
menthetni, az udvar minden reactionarius czéljai mellett sem 
bátorkodott volna addig menni, a mennyire az oktober 3-kai 
manifestummal ment vala: kimélet nélkül fakadt ki e leve- 
lében mind azok ellen, kik túlzásaik által a haza jelen 
sorsát siettették, s az udvarnak ürügyet szolgáltattak tör- 
vény- s alkotmánysértéseit tényekkel indokolhatni. 

, Uraim — így szól a képviselőházhoz oktober 2-kán 
intézett levele — azon bizodalommal távoztam el Pestről, 
hogy míg az ő felségétől (szept. 25-kén) kibocsátott mani- 
festum következtében a táborunkban uralkodó hangulatot 
megvizsgálom, a képviselőház, önök igérete szerint, vissza- 
jöttömig semmi újabb lépést nem teend, s csak az én tudósí- 
tásom meghallgatása után fog intézkedni. De alig telt el 
néhány óra elutazásom után, s a képviselőház már is oly 
határozatot alkotott, mely az én meggyőződésemmel minden 
tekintetben ellenkezett, s velem a legelhatározóbb pillanatok- 
ban éreztette, mily kevés súlyt helyez a ház miniszterelnöké- 
nek eltérő meggyőződésében. Én ezen határozat daczára is a 
legvégső pillanatig híven ügyekeztem teljesíteni polgári 
kötelességemet, s a határozattal hozzám küldött képviselők- 
nek azon tanácsot adtam, hogy a fenforgó tárgyat adják elő az 
egész tiszti karnak; mi meg is történt. E képviselők önmagok 
is meggyőződtek, mily nagy veszélylyel járt volna a határo- 
zatot azon pillanatban kihirdetni; s abban egyeztek meg a 
tiszti karral, hogy az ki ne hirdettessék; a magyar seregek 
pedig b. Jellasics hadát, ha az ő felsége manifestumában 
álló parancsnak (hogy t. i. Lamberget ismerje el a Magyar- 
országban lévő minden seregek fővezérének s kir. biztosnak) 
nem hódolna, egész erővel megtámadják, s a fegyvert semmi 

esetben előbb le nem teszik, míg b. Jellasics a maga had- 
testével Magyarországból ki nem vonúl. 

, A dolgok épen ezen kedvező állapotában vettem a tudó- 
sítást a képviselők ama határozatát nyomban követő bűnről, 
gr. Lamberg Ferencz iszonyú meggyilkoltatásáról, mely tény 
minden, a haza javára teendő lépéseim sükerét eleve oly any- 
nyira meghiúsította, hogy talán fölöslegesnek is látszhatik, 
ha ezennel kijelentem, hogy hivatalomról lemondottam, mely- 
nek törvényes hatáskörét a képviselőház minden kitelhető 
módon ismételve is összeszorítani a haza érdekében köteles- 
ségének ismerte. De nyiltan ki kell jelentenem, hogy midőn 
e pillanatban visszalépek, legbensőbb meggyőződésem sze- 
rint, jogom van követelni azt, hogy e lépésem sem hazám 
ügye iránti közönyösségnek, sem önző félénkségnek, hanem 
egyedül az általam jogosan kivánt bizodalom hiányának 
tulajdoníttassék; mely bizodalom hiánya a képviselőházat 
oly útra vezette, hova én azt a törvényesség iránti tisztelet- 
ből, melyet nyilvános állásommal mindig összekötöttem, nem 
követhettem. Lemondok egyszersmind követi állásomról is, 
hogy választóimnak alkalma legyen politikai viseletem fölött 
itéletöket kijelenteniök. Bár miként essék is ki ezen itélet, 
legyenek önök, uraim, meggyőződve, hogy akár soraikban, 
mint képviselő, akár egyszerű polgár leszek, mindig küzdeni 
látandnak szóval és tettel Magyarország jogaiért és a tör- 
vények szentségéért, és soha nyugodni mind addig, míg 
hazánk földét ellenség szentetleníti jelenlétével, s míg van 
törvény, mely teljes végrehajtást nem nyert, akár felülről, 
akár alulról jőjön a forradalom. Batthyáni Lajos s. k." 

Hasonló értelemben nyilatkozott Batthányi szóval is 
Szalbek képviselő irányában, ki hozzá oktober 5-kén Páz- 
mándy elnöktől levelet vitt, melyben a bazajövetelre újabban 
is sürgetteték. Nem lévén ezután Bécsben mit tennie s mit 
remélnie hazája javára, Zsedényi által az osztrák kormánytól 
útlevelet vétetett külföldre; mert azon ellenséges indulat, 
melyet a képviselőházban hatalomra jutott radikál, helyeseb- 

ben, forradalmi párttól maga irányában tapasztalni vélt, 
arra határozta őt, hogy az ügyek fordúlatáig hazájából távoz- 
zék. E szándékban oktober 5-kén az őt Sopronyban váró csa- 
ládjához utazott. Itt azonban más nap a bécsi eseményekről 
s arról értesűlvén, hogy egy horvát csapat, ugyanaz, melyet 
Jellasics bécsi útjában hazabocsátott, Vas megyén halad ke- 
resztül, s e miatt ott népfelkelés rendeztetik, szándékát meg- 
változtatta s ikervári jószágára utazott, maga is a felkelt 
néphez csatlakozandó. De egy szerencsétlen bukás követ- 
keztében lováról karját törvén, azontúl egész deczemberig 
visszavonúlni kényszeríttetett a közügyektől. 

Az udvari reactio a minden jogot s törvényt lábbal 
tapodó oktober 3-kai rendeletek kibocsátásakor már biztosnak 
tartá a győzedelmet; s Jellasicsot kétségkivül azon remény- 
ben nevezte ki Magyarország kényurává, hogy miként általa 
eleve tudósittatott, oktober elején már Pesten leend. Képzel- 
hetni, mily meglepetéssel vették a reactio fejei oktober 5-kén 
a hírt, miszerint a , lovagias bán" Pest helyett Bécs felé siet, 
űzetve a győztes magyar hadaktól. A zavar nagy lőn az első 
pillanatban. A gondviselés bűntető újja látszék feltűnni ezen 


1848. Okt. 


A reactio 
újabb sza- 
bályai. 


eseményben a jog és törvény, az igazság és loyalitás ama — 


megvetése és sértése miatt, mely csak a maga kétségbe- 
vonhatatlan jogait s királyai esküjével pecsételt törvényeit 
védő nemzet ellen elkövettetett, s melylyel az, hogy elnyo- 
mathassék, forradalomra ingereltetett. De hamar feleszmélt 
a reactio. Az eddigi eseményekből meggyőződve, hogy a 
magyar nemzet elszánt önvédelem nélkül nem engedendi 
magát törvényes jogaitól megfosztatni; s mit sem gondolva 
avval, hogy a kényuralmi vágytól sugalt tervök végrehaj- 
tása, ha sikerül is, százezrek életébe, egy egész nemzet jól- 
létébe kerül, elhatározták: hogy ne csak segedelem küldessék 
Jellasicsnak, hanem a birodalom minden, másutt nélkülöz- 
hető hadereje Magyarország leigázására fordíttassék. Jella- 
sicshoz azonnal futár küldetett, ki neki a segély igéretét 
s az ország kényurává neveztetését hírül vigye. A bécsi 

1848. Okt. . hadügyminiszteriummal titkos érintkezésben álló főhadi kor- 
mányzókhoz s a várak parancsnokaihoz, névszerint Temes- 
várra Piret, Aradra Berger, Erdélybe Puchner tábornokok- 
hoz titkos parancsok intéztettek, hogy eddigi összekötteté- 
seiket a magyar kormánynyal megszakasztván, a nyilt 
ellentállás terére lépjenek. A többi várak parancsnokainak 
meghagyatott, hogy Jellasicsnak s az általa küldendő ha- 
daknak az őrizetökre bizott várak kapuit megnyissák s 
magokat egészen az ő parancsai alá helyezzék. 

A reactio A hadi terv egyéb részletei oda irányoztak, hogy Magyar- 

MAVASLESÁ S ország egyszerre minden oldalról támadtassék meg, s mielőtt 
önvédelmére felkészülhetne, fegyverhatalommal igáztassék le. 
Elvégeztetett, hogy az osztrák fősereg a Duna két partján 
működjék Pest felé; Simunics tábornok egy hadtesttel Morvá- 
ból kiindúlván, az alsó Vágvölgyön s Nagy-Szombaton ke- 
resztül nyujtson kezet a főseregnek; Götz tábornok egy más 
hadtesttel a felső Vágvölgyön áttörjön be a bányavárosokba; 
Schlick tábornok Galicziából Duklán és Kassán keresztül 
tegye magát összeköttetésbe a Pestig haladandó fősereggel; 
délnyugotról Nugent tizezernyi haddal nyomúljon be a Ba- 
laton tájára; keletről Puchner működjék, seregét Erdélyből 
Nagy-Várad felé indítván és segédkezet nyujtván az aradi 
és temesvári őrségeknek, melyek a bánságot tartsák féken 
és Szegednél a ráczokkal egyesűljenek. A hálózat ekként 
kilencz oldalról mind összébb vonassék a főváros felé. 

Nevezetes e hadi terv tekintetében Latour bécsi hadügy- 
miniszternek b. Puchner erdélyi tábornokhoz okt. 2-ról kelt 
levele, melyben a tervnek őt, Puchnert, illető része világosan 
előadatik. , Excellentiádnak —úgymond — már tudtára lehet, 
hogy Magyarországban az uralkodó párt a törvényes tért 
egészen elhagyta. ... Most tehát nincs egyéb hátra, mint a 
törvényes állapotot, a monarchia épségének fentartása végett, 
fegyverrel s oly gyorsan mint csak lehet, helyreállítani. Mi- 
dőn én e végett minden Magyarországgal határos katonai 
parancsnokságokból a rendelkezésre álló sereget mozgásba 

teszem, hogy a czélra közremunkáljanak és a horvát bán mű- 
ködéseit támogassák : Excád ezennel azon megbizást kapja, 
hogy az oláh határőri ezredekből haladéktalanúl három zász- 
lóaljat s egy ezred német lovasságot indítson Nagy- Várad felé. 
Az események gyors változása nem engedi a pontot, mely ellen 
ezen dandár működni fog, már most kijelölni; és Nagy- Vára- 
dot csak azon feltevésben érintettem, mivel az ottani, ha bár 
jelentéktelen vár az insurgensek kezébe eshetik s a forradalmi 
kormány Debreczenbe vagy Nagy-Váradra tehetné át a maga 


székét. Excellád kezét ennél fogva szabadon hagyom, hogy . 


egyetértőleg a bánsági kormányzó tábornokkal és Glözer al- 
tábornagy s aradi parancsnokkal saját belátása s a körülmé- 
nyek kivánatai szerint cselekedjék.... Egyébiránt minden 
seregparancsnok utasítva van, hogy az összeköttetést a hor- 
vát bánnal megkisértse s magát parancsa alá helyezze: mi 
végett egy legfelsőbb császári manifestum fog megjelenni. 
Kelt Bécsben okt. 2-kán 1848-ban gr. Latour-Baillet m. k." 

Hogy e terv mindjárt egész terjedelmében nem véte- 
tett foganatba, nem a reactio akaratán múlt, hanem, ennek 
daczára, a bécsi nép felkelése s más közbejött akadályok 
által gátoltatott meg. Némely részei mindazáltal már most 
végrehajtattak. Arad és Temesvár parancsnokai, mint alább 
elbeszélők leszünk, fellázadván, nyilt ellenség gyanánt kezd- 
ték magokat viselni. Nugent egy hadosztálylyal a stájer, — 
Simunics egy mással a morva határszélekről, a terv szerint, 
szinte betört az országba. 

Jellasics vévén a király képviselőjévé lett kinevezte- 
tését, már futása közben, Ó várról kezdett intézkedni megbiza- 
tása értelmében. Rendeleteinek egyike Mosony vármegyéhez 
szólott, melynek meghagyta, hogy azonnal gyülést tartson, 
a királyi manifestumot olvassa fel, s a megyei hatóságot 
oszlassa szét. Fontosabbak még azon rendeletek, melyekkel 
a királyi manifestumot a magyar korona területén lévő főhadi 
parancsnoksághoz és Rajasics szerb patriarchához kisérte. E 
rendeleteket b. Hrabovszky budai főhadi kormányzó, kihez 

Az okt. 3-kai 

mani festum 

a képviselő- 
ház előtt. 

azok tovább küldés végett utasíttattak, oktober 6-kán kéz- 
hez vévén, azonnal átküldte a honvédelmi bizottmányhoz. 

A. képviselőház az ingerűltség hangos kitöréseivel kiséré 
más napon a b. Récsey Ádám, mint elnökminiszter által ellen- 
jegyzett okt. 3-kai kir. manifestum felolvasását. Récsey neve 
ekkor pendült meg először a képviselők teremében. Ezen 
ember, számos évek óta, mint a királyi testőrsereg hadnagya, 
Bécsben a maga kedvtöltéseinek élt, s neve oly ismeretlen 
volt, hogy alig találtatott a képviselők közt egy, a ki róla, 
a kilétéről kérdezősködő kiváncsiaknak tudósítást adhatott 
volna. A képviselők tudni vágyát az egyetlen Szalbek kép- 
viselő elégíthette ki némileg, ki pár nappal elébb a ház elnöké- 
nek levelével Batthyáninál járván Bécsben, mind kilétéről, 
mind miniszterré kineveztetése körülményeiről s különösen 
nyilvánossá lett megvesztegettetéséről is ott nyert tudomást. 

Ekkoron már a ház elnöke is vette volt Batthyáni Lajos 
lemondó levelét s részint ebből, részint magán úton tudtára 
esett a háznak az is, hogy Batthyáni Vay Miklósnak, nem 
pedig Récseynek elnökminiszterré kineveztetését jegyezte 
ellen, s hogy ekként Récsey maga is törvénytelen módon s 
nem is más okból neveztetett ki egy órára miniszternek, 
mint mivel a reactio a régi conservativ, az udvar iránt 
eddigelé annyi ragaszkodással viseltetett pártban sem talált 
s nem is remélt találhatni oly jellemtelen, honáruló egyéni- 
séget, ki a minden jogot s alkotmányt lábbal tapodó okto- 
ber 3-kai manifestumot ellenjegyezni hajlandó volna. E kö- 
rülmények közt tudomásra jutásától fejthetni meg, miért- 
hogy a ház, midőn a manifestum felolvasásakor e szavakra 
kerűlt a sor: ,ellenjegyezve: b. Récsey Ádám miniszter- 
elnök," boszúság helyett a megvetés kaczajára fakadt. 

A manifestum tárgyalását Kossuth kezdte meg; ki csak 
az elébbi napon tért meg a Tisza vidékén tett második kör- 
útjából. Mindenek előtt jelentést tévén működése eredményé- 
ről, mondá: , A. nép halni kész inkább, mintsem hazáját el- 


.. / tipratni engedné. Ha látták volna önök, uraim, miként főgadta 

a Tisza partján lakó nép csekély felhivásomat, hallották volna 
önök, hogy nem én öntöttem lelkesedést a népbe, hanem én 
vettem tőle erőt és lelkesedést . . . Az oroszlán csak aludt: a 
vész fölébreszté... Alig voltam kilencz községben, s ötven- 
ezer ember áll azokból készen, s egy szavára a képviselőház- 
nak talpon lesznek. A szomszéd vidékek szinte nehezteltek, 
hogy miért nem szólíttattak fel, holott küldenének ők is em- 
bereket ezerenként." Különösen megdicsérvén aztán Szegedet, 
melynek népe önként, felhivás nélkül megesküdött, hogy el- 
megy a harczra mind, ha kell, — a királyi manifestumról ak- 
ként nyilatkozott, hogy , ámbár sok dolgot hisz lehetségesnek, 
de arról kételkedik, hogy ezen irat a szegény beteg királytól 
származnék, s cselnek véli, mely által a király nevének vará- 
zsával akarják megállítani győztes seregünket; s pedig annál 
inkább, mert bár a házhoz van intézve, annak még sem kül- 
detett meg. De ha mégis nem koholt volna ez iromány, azon 
esetre figyelmezteti a házat azon törvényekre, melyekkel el- 
lenkezik, s melyek szerint a király minden rendelete érvény- 
telen, ha a Pesten székelő miniszterek egyike által alá nem 
iratik; valamint hogy az országgyűlést sem lehet eloszlatni a, 
budget tárgyalása s befejezte előtt. Ha még valóságos elnök- 
miniszter jegyezne is ellen ily valamit, vajjon mit tenne a ház? 
Azt, mit az 1848-ki 3-dik törvényczikk 32-dik pontja mond : 
. A miniszterek feleletre vonathatnak minden oly tettért vagy 
rendeletért, mely az ország függetlenségét, az alkotmány biz- 
tosságát, a fennálló törvényeket stb. sérti." És vajjon sérti-e 
ezen irat az ország függetlenségét? Igen, mert egy bécsi or- 
szággyűlés által akarja ügyeinket elintéztetni. Sérti-e az 
alkotmány biztosítékait? Midőn az országgyűlést eloszlatja, 
mielőtt a jövő évi költségvetés iránt határozatok keletkezhet- 
tek volna; midőn az ország minden törvényhatóságait a maga 
formájából kivetkőzteti; midőn az alkotmányt keresztűlvonja, 
és a királyi hatalom gyakorlatát a pártütőnek kezeibe adja : 
azt gondolom, senki sem kételkedhetik, hogy, ha ez irat való, 


az alkotmány biztosítékai felforgattatni szándékoltatnak. " 
36 

Indítványozza ezután, hozzon a ház oly határozatot, 
melyben kifejtessék, hogy bár eddigelé sokban visszaéltek a, 
beteg király nevével; de ezen iratban oly irtózatos dolgok 
foglaltatnak, miszerint róla mást nem lehet feltenni, mint hogy 
az Jellasicsnak az ország könnyebb meghódíthatására készí- 
tett cselszövénye. Ha azonban mégis való volna, minthogy 
az az alkotmány felforgatását foglalja magában: a ház azt 
érvénytelennek nyilatkoztatja, s mind azt, ki annak értelmé- 
ben Jellasicsnak engedelmeskedni merne, honárulónak te- 
kinti, s vele a hadi törvények értelmében fog bánni. Továbbá 


Récseyt, mint nemzet elleni bűnöst perbe fogatja s megidéz- 
teti. — Minthogy Mayerhoffer belgrádi osztrák consulnak Jel- 
. lasicshoz irt s nem rég elfogott leveléből, melyben amaz en- 


nek a szerb csapatok mozdulatairól számot ad s tőle utasítást 
kér; — valamint egy, Jellasicsnak Rajasicshoz intézett és 


. szinte elfogott leveléből, melyben amaz a szerb csapatok moz- 


dulatairól rendelkezik, kétségtelen világba van hozva, hogy a 
szerb lázadást is Jellasics intézi; ő tehát világosan a kama- 
rilla eszköze, s az országban minden pártütés, árulás és láza- 
dás általa igazgattatik : erről a népet nyilatkozványok által 
fel kell világosítani. A nép ismerni fogja a maga kötelességét. 
— Végre, mivel rendes kormány nincs, szükségesnek látja, 
miszerint a honvédelmi bizottmány akként szerveztessék, 
hogy ne legyen kötve nehézkes formákhoz, mint volt eddig- 
elé; hatásköre pedig tágíttassék. 

Azindítványok a ház által elfogadtatván, Kossuth enge- 
delmet kért, néhány szót magáról is mondhatni, minthogy a 
manifestumban névszerint is megemlíttetik. , Miről vádoltatik 
tehát, kérdi? Arról, hogy a háznak javasolta, gondoskodjék 


. pénzről, honvédelemről, katonaságról, miután a hazát lázadás 


és pártütés veszélye fenyegeti; s a ház, tanácsát fogadva, a 
bankjegyet kibocsátotta s katonát állított, mielőtt a király a 
ház határozatát megerősítette. Igen, de a király nem akarta 
sanctioját adni azon törvényekre, melyeknek alkotása végett 
az országgyűlés egybehívatott; sőt az általa is pártütőnek 

kijelentett Jellasicsot, mielőtt fölötte törvényszék határozott 
volna, hivatalaiba visszatette, lépéseit helybenhagyta s párt- 
ütését folytatni ösztönözte. Mi tehát csak a haza védelméről 
gondoskodtunk akkor, midőn nem gondoskodott az, kinek 
hittel szentesített kötelessége volt gondoskodni. Ki meri azt 
mondani, hogy a képviselőház követett el törvénytelenséget, 
— azon képviselőház, mely, nem akarom mondani, nagy óva- 
tossággal, hanem azt mondom, nagylelkűségből eddig még 
nem törülte el az ausztriai háznak lételét? És ki mondja azt, 
hogy e ház törvénytelenséget követett el? Az, ki a pártütőt, 
lázadót és a világnak minden bűneit feluszítá a türelmében 
kimeríthetetlen magyar ellen. És ő meri vádolni a képviselő- 
házat, hogy törvénytelenségre hagyta magát reávenni, midőn 
elhatározá, hogy védeni akarja magát a törvényeit, ősjogait, 
alkotmányát és életét fenyegető rablók ellen? Ez példátlan a 
historiában. Midőn csekély nevemet megemlítik: ez nem akar 
egyebet tenni, mint monstrari digito, hogy ezen emberrel 
kell valamit csinálni. Megtörténhetik ; mert halandók vagyunk, 
s az ármánynak, alávalóságnak, bűnnek sok eszközei vannak. 
De ha engem porrá zúznak, vagy akár mit csinálnak is velem, 
hiába kecsegtették magokat avval, hogy velem együtt a ma- 
gyar nemzetet is semmivé teszik. Azon vaksághoz, mely 
ilyen leveleket ír, illik csak, azon hittel akarni megbecstelení- 
teni egy nemzetet, hogy ha egy két embert eltakarítanak, 
magát a nemzetet rablánczra lehet majd fűzniök. Az, hogy 
egyes embereket mutatnak ki, csak ösztön lehet a nemzet- 
nek, hogy felforrjon keblében a méltó indignatio, mivelhogy 
oly gyávának hiszi a-kamarilla e nemzetet, hogy, ha egy 
embert kimutat, s azt láb alól eltakarítja, a nemzetet is 
rablánczra fűzheti. De esküszöm istenemre, ez nem fog 
történni. " 

Az esti ülésben ismét e tárgy forgott szőnyegen. A ház 
elnöke jelenté, hogy időközben egy levelet vett b. Récsey 
Ádám aláirása alatt, melyhez a királynak őt elnökminiszterré 
nevező kézirata s a fentebb közlött kir. manifestum van kap- 

1818. Okt. csolva. Így tehát el lőn oszlatva minden kétség, melyet magá- 
ban a királyi név iránti kegyeletből ápolni szeretett volna a 
képviselőház a manifestum valódisága iránt. Fzen körül- 
mény mindazáltal semmi változást nem okozott a reggeli 
ülésben alkotott határozatokban. 

A Más nap a ház, miniszterium nem létében, a honvédelmi 
HEAT bizottmányt az ország kormányzatának teljes hatalmával ru- 
LEKÖZÖLT házta fel, annak elnökéül Kossuthot nevezvén ki. A bizott- 

mány, mely néhány nappal ez előtt Mészáros és Szemere volt 
miniszterekkel megszaporíttatott, tizenkét tagból álla. IKos- 
suth az egység s vélemény-összehangzás végett azt óhajtotta 
volna, hogy a bizottmány csak három tagból legyen szer: 
kesztve, kik felelősség terhe alatt kormányozzanak; nehogy 
pedig ezen tagok az igazgatás részletei által az ország fonto- 
sabb kérdéseitől elvonassanak, a bizottmány eddigi tagjainak 
mindegyike az igazgatás egy határozott körében működjék s 
végezze a folyó tárgyakat, s csak a fontosabb tárgyakat ter- 
jeszsze a három tagú felelős kormány elhatározása alá. A ház 
mindazáltal, Nyáry Pál javaslata szerint, eddigi alakjában 
kivánta utóbbra is fenntartani a honvédelmi bizottmányt; sza- 
badságára hagyván egyébiránt az igazgatás egyes ágait a 
keblebeli tagok közt tetszése szerint felosztani — mi aztán 
meg is történt. 8 

Az oktoberi Mialatt Magyarországban részint a, csatamezőn, részint . 

megk az országgyűlés körében ezek történtek, Bécs is újra nagy 
fontosságú eseményeknek lőn színhelyévé. Az udvari reactio, 
Lamberg gyászos halálát megboszúlni szándékozván, mindent 
elkövetett, hogy a népben a magyarok iránt ellenszenvet, gyű- 
löletet ébreszszen. A zsoldjában lévő hírlapokban számos, 
valótlanságokkal, rágalmakkal teljes czikkek irattak a ma- 
gyarok ellen. A titkos ügynökök a nép anyagi érdekeinek 
pangását, mi ily forradalmas időkben beállni szokott, egyedül 
Magyarország független igazgatásának, vagy, mint ők elhi- 
tetni törekvének, elszakadási szándokának természetes követ- 
kezményeként fejtegették az érdeklett polgárság előtt.. De 

mind hasztalan. A bécsi népnek s még inkább az országgyű- 
lésnek elfogulatlanabb, értelmesebb része átlátta már az ud- 
vari reactio czélzatait. Az általunk elfogott s nyilvánossá tett 
Jellasics-féle levelekből világosan láthaták, nem csak azt, hogy 
a bán Magyarország ellen koránt sem a horvát nemzet, hanem 
pusztán a reactio érdekében működik, s mint az absolutismus 
előharczosa pénzzel, fegyverrel Bécsből láttatik el; hanem 
azt is, hogy ha Magyarországot az udvari reactionak meg- 
igáznia sikerűlne, a sor azonnal Bécsre kerűlend. Borosch, 
baloldali képviselő, már szept. 30-kán interpellálta, az álta- 
lunk elfogott levelek nyomán, Latour hadügyminisztert, a 
Jellasicsnak küldött pénz s hadi szerek iránt. A ház és a kar- 
zat egyaránt nagy tetszéssel fogadta a képviselő előadását. 
Ez azonban nem ejté zavarba Latourt; ő, annyi világos ellen- 
bizonyítványok daczára, sem átallá folytatni áltatásait s azt 
válaszolni: hogy igaz ugyan, miképen Jellasicstól több segélyt 
sürgető levelet vett légyen; de ő azokra s csak magán-uton 
azt válaszolta, hogy míg a magyar miniszterium törvényes té- 
ren marad, mind addig nem küldhet neki segedelmet magyar- 
országi invasiojára. Mi a 200 ezer forintot illeti, azt a ha- 
tárőri ezredek, mint császári sereg, szokott zsoldjaként 
küldé neki. 

De e válaszszal egyátaljában nem elégedett meg a bécsi 
közönség; s a hangulat napról napra ingerűltebb lőn a csá- 
szári fővárosban. A reactionarius czélzatokról mindinkább le- 
hullni kezdett a titok fátyola. Oktober első napjaiban azon 
hír terjedezett, hogy a fővárost, bár arra legközelebb semmi 
ok nem adatott, ostromállapotba akarják helyezni. A nép, 
mintegy ösztönszerűleg érzé a közelgő veszedelmet, s a kor- 
mány minden intézkedéseit az ostromállapot kihirdetésének 
szándékával hozzá kapcsolatba. Az aggodalmakat mindenek 
felett súlyosítá az, hogy a város körül gr. Auersperg tábornok 
vezérlete alatt elhelyezett katonaság folyton szaporíttatott. 
Széltében beszélik vala, hogy ennek nincs más czélja, mint a 
várost minden külső közlekedéstől elzárni s kiéheztetés által 

1848. Okt.arra birni, hogy magát kegyelemre fadja meg s minden 
ellentállás nélkül engedje megtöretni a demokrat klubok, 
az aula és a közbátorsági bizottmány hatalmát; mi meg- 
történvén, minden a régi kényuralom alá fogna vissza- 
helyeztetni. 

E különféle hírek, melyeket. a kormánynak egynémely 
valóban reactionarius intézkedései, a zsoldjában álló hírlapok- 
nak mind fenyegetőbb hangú czikkei, a sárgafekete pártnak 
napról napra növekedő elbizakodottsága s fondorlatai, min- 
denek felett pedig a Jellasics Pest felé közeledtéről vett tudó- 
sítások nagy valószinűségre emeltek, — a bécsi nép féltékeny- 
ségét s aggodalmait alkotmányos vívmányainak jövője felett 
nagy mértékben felébresztették. Az aggodalommal azonban 
nőttön nőtt az elhatározottság is a lakosság egy részében, ki- 
vívott szabadságát minden áron megvédnie. Ezen elhatáro- 
zottságot nem kevéssé ápolá a magyarok példája, kik alkot- 
mányuk fentartása végett hazájokat szinte egy táborrá vál- 
toztatták; ápolá azt az aula is, melynek tekintélye menten 
növekedett; ápolák a demokrat klubok, melyek egy nagy- 
szerű társulattá egyesűlve, valóságos ostorai kezdének lenni 
a miniszteriumnak; de mindenek felett ápolák az alkotmá- 
nyos szabadság érdekében szerkesztett lapok, melyek, mióta 
Jellasics magyar földre lépett, nem szűntek a szabadság 
barátait a reactio fenyegető czéljaira s lépteire figyelmez- 
tetni, a népet pedig kivívott szabadsága védelmére ha- 
tályos szózatokban lelkesíteni, úgy állítván elébe a magya- 
rokat, mint a kik a közös. szabadságért küzdenek, s a kik- 
nek bukásával a fiatal alkotmányosság Ausztriában is két- 
ségtelenül le fogna igáztatni. Annak képét, mi velök, a 
magyarok legyőzetésének esetében, történni fog, azon po- 
litika fejtegetésében ábrázolták, melyet az udvar Magyar- 
ország irányában követ; s hogy ezt a néppel jól megértes- 
sék, mennél világosabban kimutatni ügyekeztek azon ármá- 
nyokat és cselszövényeket, melyekkel a reactio Magyar- 
országot öt hónap óta körülhálózni törekedett. 

; , Tény — úgymond, például, az Allgemeine Oesterrei- 
chische Zeitung oktober 3-kai számában, — tény, hogy gr. La- 
tour hadügyminiszter, Schmitz, Radlovitsceh és Marguardt 
követeknek becsületszavára állítá, ,hogy közte s a magyar- 
országi katonai hatóságok közt május 10-ke óta semmi 
összeköttetés nem létezik; rosz alattvalónak kellene lennie, 
ha ő felségének ebbeli parancsait akár közvetve, akár köz- 
vetlenül megmásítani törekednék." Mind a mellett is azon- 
ban meggyőződtek a követek, hogy Latour, Piret bánsági 
parancsnokkal folyton összeköttetésben áll, miről irott bizo- 
nyítványok vannak kezeik között... .. 

, Tény, hogy a hadügyminiszter a kamarában inter- 
pelláltatván, tagadta, hogy közte és Jellasics közt bármi 
egyetértés léteznék. Több okoknál fogva gyaníthatá, hogy 
a hadügyminiszter a maga szándokait még minisztertársai 
előtt is leplezgeté, miután bizonyos pénzküldeményeket 
cs, kir. katonák s ezek özvegyei nyugpénzeiül jelöl ki, bi- 
zonyos tüzértelepeket Károlyváros megerősítésére igényel 
s csak ezen czím alatt nyeri meg. 

. A felfogott levelekből azonban kétségtelen, hogy La- 
tour hadügyminiszter Jellasics terveiben egyetértett, őt ausz- 
triai pénzzel segítette; következőleg Magyarországnak tény- 
legesen háborút üzent. Az eredmény ebből az, hogy Latour a 
nemzeti gyülést elámította, nyilván adott becsületszavát meg- 
szegte, az ausztriai birodalmat megkárosította, s mint alkot- 
mányos miniszter felelőssége ellen vétkezett... A horvát 
háboru az osztrák udvari párt által előidézett reactio hábo- 
rúja, nem egyedül a magyarok, hanem a szabadság ellen; 
Jellasics annak kezében csak eszköz." Inti a képviselőket, 
hogy kötelességök szerint szigorú vizsgálatot tartsanak s 
kimélet nélkül büntessék az árulást; , mert — úgymond — az 
árulás keze a szabadságnak már nyakára keríté a hurkot, 
s néhány nap múlva talán már későn jőne a segedelem." 

Sokszorta növekedett még ezen ingerűltség Bécsben, 
midőn bizonyossá lett, hogy a horvát sereg, a magyarok által 

megveretvén, Ausztriába fut. Közhírrejutván, mily rablásokat 
követtek el a horvátok Magyarországban, az osztrák vidéki 
népnek is kedve támadt a magyarokhoz csatlakozni s velök 
űzőbe venni s megsemmisíteni a polgárok vagyonát szabad 
zsákmánynak tekintő csoportokat. Az ingerűltség végre egész 
a dühösségig fokozódott oktober 4-kén, midőn az udvarnak 
szintoly eszélytelen, mint daczos rendelete közhirré lett, mely 
szerint Magyarország sorsa az abba ellenség gyanánt betört 
Jellasics kezébe tétetett le s ezredéves alkotmánya egy toll- 
vonással eltörűltetett. Mit várhattak a bécsiek ezután a ma- 
gok fiatal alkotmánya tekintetében! A. ki eddig netalán még 
kételkedett volna, hogy Magyarországnak egyenesen az ud- 
vari reactióval van dolga s a horvátok csak e reactio szán- 
dékainak végrehajtói: az udvarnak ezen forma szerint is 
törvénytelen rendeletei azt is eléggé meggyőzhették ; de meg- 
győzték egyszersmind arról is, hogy Magyarország megigá- 
zása után rájuk kerűlne a sor. Magyarországot s annak szabad 
alkotmányosságát ennél fogva úgy kezdik vala tekinteni, 
mint saját szabadságuk legerősebb bástyáját, melylyel együtt 
állnak s együtt buknak márcziusi vívmányaik. , Bécs, — úgy- 
mond a Constitution czimű lap — állj szilárdúl s tekints 
Magyarországra; ha ez diadalmaskodik, te is győztél; ha 
Magyarország megbukik, a te végórád is ütött." E meg- 
győződés, hogy a szabadság ügye solidaris, s annak sorsa 
a magyarok törekvéseinek sikerétől függ, közönségessé lett 
a bécsi nép szabadságszerető részében, valamint annak érzete 
is, hogy a két nemzetnek testvériesi szövetségben kell egy- 
mással élnie, miszerint a szabadságot a közös ellenség 
ármányai s erőszaka ellen megvédhessék. 

A. bécsi nép e meggyőződése, ezen érzelme még az ott 
tanyázó katonaság egy részére is áthatott, és midőn Latour 
oktober 5-én több zászlóaljnak parancsot adott, hogy más 
nap Magyarországba induljon, ott Jellasicshoz csatlakozandó, 
a Deutschmeister, Hrabovszky, Hess, Badeni nagyherczeg és 
Károly főherczeg czímet viselő ezredek zászlóaljai kijelen- 

tették, hogy Magyarország ellen s Jellasics mellett nem 
harczolnak. Latour erőszakhoz nyúlt s az engedetlen zászló- 
aljakat vértes és könnyű lovas ezredbeliek által rendelé 
Magyarországba kisértetni. 

A. Jellasicsnak szánt segély híre néhány óra alatt az 
egész főváros nyugalmát felzaklatta. A. nép, az akadémiai 
legio s a Wieden külvárosi derék nemzetőrség zajlongva 
tölté el az utczákat, el lévén határozva, a katonaság el- 
szállítását meggátolni; mi végett az ugynevezett Tabor- 
hidat, melyen a menetnek történnie kell vala, korán reggel 
felszedték. A parancsnokság erről csak akkor értesült, 
midőn az elszállitandó zászlóaljak a hídhoz érkeztek. Azon- 
nal hidász-csapatok rendeltettek ki tehát ra híd helyreálli- 
tására; s mivel a tájon nagy számú nép gyülekezett össze, 
annak netalán szükségessé válandó elszélyeztetésére egy 
osztály tüzérség is kirendeltetett a maga ágyuival. 

De mind hasztalan. A nép a hídverést egyátaljában 
nem akará megengedni; s midőn a tüzérség parancsot vőn 
ellene ágyukat fordítani, a wiedeni nemzetőrség és az aka- 
démiai legio segedelmével a tüzéreket s hidászokat meg- 
rohanván, lefegyverezte. 

Az összeütközés hírére az egész város rögtön fegyver- 
ben állott. Az utczákon torlaszok emelkedtek. A katona- 
ság a város közepén pontosíttatott össze s a karantán kapui 
városnegyed sárgafekete szellemű nemzetőrei által gyámo- 
líttatván, a Grabent, Szent-István terét s magát a templo- 
mot is elfoglalta s a népre heves tüzelést kezdett. A vér- 
ontás borzásztó volt. A katonaság kartácsokkal tüzelt a 
szabadság védeire. A" győzedelem mindazáltal végre is 
ezeké lőn, kik az ágyukat rohammal vették el s a katona- 
ságot a városból kiűzték. 

E közben egy népcsoport a hadi tanács épületét, a had- 
ügyminiszter lakát, fogta körül s azt felkutatván, az elrejtő- 
zött Latour tábornokot, a reactio egyik fővezetőjét s minden 
bajok okát elfogta s agyonvervén, az épület előtt elterülő 

Am Hof czimű piaczon egy lámpaoszlopra akasztotta fel. 
Majd a fegyvertárt kezdék ostromolni, mely rakva volt kato- 
nákkal. Az országgyülés, a vérontásnak véget vetendő, szó- 
nokokat külde a benn lévő katonasághoz; de azok agyonlö- 
vettek. A harcz egész éjjel folyt, míg végre reggel a fegy- 
vertár bevétetvén, a benne lévő mintegy 60,000 fegyver el- 
foglaltatott, s a nép közt szétosztatott. A győzedelmes nép 
testvériséget esküdött a magyaroknak, hogy velök egye- 
sülve mentse meg a szabadságot. 

A. harcz közben estve a képviselőház ülésre gyűlvén, 
magát permanensnek nyilatkoztatta, s a császárhoz Schön- 
brunnba küldöttséget intézett, kérvén őt, hogy a Jellasicsot 
Magyarországban képviselőjévé nevező oktober 8-kai mani- 
festumot vegye vissza, s nevezzen ki egy népszerű minisz- 
teriumot. A reactio fejei által vezérlett császár a kérelem 
második pontját teljesíteni igérte; az elsőre azonban kitérő 
választ adott, hogy majd a körülmények szerint intézke- 
dendik; más nap pedig katonaság s hat ágyu fedezése alatt 
az egész udvarral együtt Olmützbe távozott, egy nyilat- 
kozványt hagyván hátra, melyben kijelenté, hogy jogait a 
nép ellen védelmezni fogja. 

Az udvar távoztának híre oktober 7-kén újabb nyug- 
talanságot támasztott a császári városban. A. képviselőház- 
ban inditvány tétetett, hogy a dynasztia minden tagjai 
számüzessenek; mi természetesen félrevettetett. 

Távozott az udvarral dr. Bach is, a hitehagyott 
, torlaszminiszter," ki, miután a márcziusi napokban a nép 
jogait a torlaszokon védte, miniszterré lévén, elveit az ud- 
vari kegyekért áruba adta. Az ő tollából folytak mind 
azon emlékiratok s manifestumok, melyek Magyarország 
jogait oly kiméletlenül támadják meg, a nemzet s uralkodó 
háza közt létező szerződéseket oly eszélytelenül tépik szét. 
Megijedt a jellemtelen Récsey is s bitorlott elnökminiszter- 
ségéről lemondván, egyszersmind az oktober 3-kai mani- 
festumot is visszavétetni, de hasztalan, könyörgött. 

Jellasics a bécsiek felkelésének tán nem kevésbbé 
örűlt, mint Magyarország kényurává lett kíneveztetésének. 
E felkelés, melynek hírét a magyar határszéleken vette, 
okot szolgáltatott neki útját Bécsiglen folytatnia s futását 
oly színben adni a világ elébe, mintha csak a veszélyben 
forgó dynasztia segedelmére sietett volna fel Székesfehérvár 
alól; holott midőn a fegyverszünet megszegésével szeptem- 
ber 30-kán innen megindúlt, még sejteni sem lehetett az 
oktober 6-kán Bécsben történendőket, mik bizonyára sem 
előleg kiszámolt összeesküvésnek, sem, miként a kényuralmi 
párt a világgal elhitetni akarta volna, magyar izgatás- 
nak s a nagyon is szükében volt magyar pénznek, hanem 
egyedül a reactio szabadságtipró rendeleteinek voltak hir- 
telen, emberi szem által előre nem láthatott eredményei. 

A. bécsi felkelés nélkül Jellasics, több zászlóaljakkal s 
ágyúkkal megerősödve, a határszélekről hihetőleg azonnal 
visszatért volna Magyarországba, szerencséjét újra megkisér- 
teni; 8 ha az kedvez, az oktober 3-kai manifestumot foganatba 
venni, De a felkelés miatt segedelmet nem nyerhetvén, 
maga is a bécsi katonaság támogatására sietett hadaival. 
Rendes határőri zászlóaljaival egyenesen a Lajta felé vette 
útját; felkelt népét pedig, melyről tapasztalá, hogy rablásai 
által a népet ellentállásra ingerelvén, többet árt mint használ, 
hazabocsátotta. E zagyva népből, melynek egy része már fu- 
tása közben is elmaradozott, még mintegy nyolcz-tíz ezernyi 
csapat létezett táborában. Ezt tehát Theodorovics tábornok 
vezérlete alatt, hat ágyu kiséretében Eszterháza felé indí- 
totta, hogy Vas és Zala megye szélein hazájokba menjenek. 

E rendetlen rabló-csoport menete valóságos sáskacsapás 
lőn a vidékre nézve, melyen átvonúlt. A lakosság azonban, 
tulajdonát védve, a vészharang kongására útjában mindenütt 
fegyverre kelt s menetét igen megnehezítette.  Horpácsnál 
Karker alezredes, Zichy Manó és Otto grófok, mintegy két 
ezernyi felkelt néppel állottak útjába s azt eleinte visszanyom- 
ták. A horvátok azonban észrevévén a mieink csekély 

számát, megint előre törtek. De nem sokára megérkezett 
Vidos alispán a Vas megyei nemzetőrség egy részével, mely 
elébb a stájer határszéleken betörni szándékozott Nugent 
ellen működött. Theodorovics, mihelyt erről értesült, okto- 
ber 12-ke éjjelén Csepregről a Lajta hegységet áthasító 
Gyöngyös folyócska völgyén keresztül nagy erőfeszítéssel 
osztrák földre menekült. Ha a kőszegi felkelt nép a meg- 
ijedt városi hatóság által el nem bocsáttatik, hanem köte- 
lességét a többiekkel egyenlőleg teljesíti, Theodorovics hada 
is nagy részben fogolylyá esett volna. De ekként a meg- 
szökésre a Gyöngyös mentében rést találván, a stájer határ- 
szélekig futott, honnan többé az országba belebb jőni nem 
is bátorkodván, lehető sietséggel tért haza. 

Móga tábornok, mihelyt a bán megszöktéről hírt vett, 
főerejével haladék nélkül nyomába indult; de mivel Győ- 
rött ő is megpihenni kényszerűlt, a gyorsan futót mind a 
határszélig nem érhette el. Itt azonban annyira megköze- 
liíté őt előhadunk, hogy ennek vezére, Ivánka Imre ezredes, 
Parendorfon utóhadaival csatára kelhetett, melyből aztán 
el is fogott néhány százat. De a bán hadának zöme ek- 
koron már Bruckot is túlhaladta; oktober 8-kán pedig 
Schwechat mellett szállott táborba. 

A bécsi országgyűlés ennek hírét vévén, más :nap 
bizottmánya egy tagját, Prato képviselőt, azon parancscsal 
küldé Jellasics elébe, hogy útját tovább folytatni ne fmeré- 
szelje. . Egyszersmind a császár után is képviselőket indí- 
tott meg, hasonló parancs kieszközlése végett. De Jellasics, 
ekkor már neki bátorodván azt válaszolá, hogy ő csak a 
császártól vesz parancsokat s útját az ágyuk dörgése sze- 
rint irányozza. Ekkor azonban már a szláv képviselők is, 
Rik a múlt napokon a kamara üléseit kerülték, jelen valá- 
nak; s befolyásuk következtében a gyülés határozata oda 
dűlt el, hogy Jellasicsnak, mint menekvőnek, menhely en- 
gedtessék. Jellasics pár nap múlva Bécs alatt egyesült 
Awuersperg tábornok a városból kiűzött hadaival. 

Pesten oktober 7-kén terjedt el a bécsi felkelés híre; s 
az országgyülés más napi ülésében hálaérzelmeit nyilvá- 
nitá a közvetett segélyért, melyet a bécsiek felkelésük által 
ügyünknek nyujtottak. , Nagy kötelességnek ismerem, mondá 
Kossuth, hogy midőn a bécsi nép érdekeinket oly nagy buzga- 
lommal előmozdítja, ha ők az irántunk mutatott rokonszenv 
miatt valamely bajba kerülnének, őket mi se hagyjuk cser- 
ben. Gyűjtsünk azért oda mennél nagyobb haderőt, hogy 
őket a veszélytől megóvjuk. És én felhívom a házat, mondja 
ki határozatilag, hogy valamint a kamarillával, a reactioval 
s a nép szabadságát elnyomni akaró tendentiákkal alkut ez 
életben nem ismer semmi áron (számos felkiáltás: nem, soha): 


úgy az ausztriai nép irányában, a legszívesb barátságot 


érezve, a nemzet nemzet irányában, kész a találkozó érdeke- 
ket, istennek örök igazsága szerint, megnyugtatólag kielégí- 
teni... És remélem azon néptől, mely megértette, hogy veszé- 
lyünk közös s az ellenünk küldött tábornak útját állta, hinni 
fog a nemzet szavának, mely azt soha meg nem szegte. Mi 
pedig be fogjuk váltani ezt a győzelem első perczében." 

A. ház erre általános helyesléssel válaszolván, az elnök 
kimondá a határozatot, hogy , valamint a reactióval alkura 
lépni soha sem fog a képviselőház, úgy az osztrák néppel ba- 

. rátságosan kivánja kiegyenlíteni mind azon érdekeket, melyek 
három százados viszonyainkból erednek." 

Pár nap múlva megérkezett Csányi László országos tábori 
biztos tudósítása, mely szerint Jellasics az ország határait el- 
hagyta. És mivel a seregben megoszolva vannak a vélemények, 
vajjon seregünk az osztrák földre is kövesse-e, vagy ne a 
horvátokat, —- a képviselőháztól kér ez iránt utasítást. A 
többség itt akként vélekedett, hogy az osztrák földön is 
nyomban kellett volna követni a, fuatamlókat; de mivel ez nem 
történt s a kérdés országgyűlési tanácskozás alá kerűlt, most 
már a bécsi országgyűlést kell megkérdezni: nem ellenzi-e, 
hogy a magyar sereg Jellasics üldözése végett a Lajtán is át- 
lépjen? E határozat következtében, melylyel Irínyi képviselő 


1848. Okt. 


1848. Okt. 


576 Harmadik könyv. A reactio nyilt fellépése. 


azonnal Bécsbe küldeték, meghagyatott a honvédelmi bizott- 
mánynak, hogy a táborvezérnek, Csányi biztosnak s a tá- 
borba utazott Pázmándy elnöknek adja meg a sereg mozdu- 
lataira nézve a kellő rendeletet. 

Idő közben a bécsi demokrat egylet középponti választ- 
mánya, oktober 10-kén kelt levelében, már felszólította a ma- 
gyar sereget, hogy minden habozás nélkül lépjen át az osz- 
trák földre. Móga tábornok tehát, látván a sereg kivánságát 
is Jellasics üldözését folytatni, Csányi és Pázmándy megegyez- 
tével annál hajlandóbb volt átlépni a Lajtát, mivel alig lehe- 
tett kétsége, hogy a már szorongatott Bécs a magyar ország- 
gyülés ajánlatát elfogadva, a magyar seréget segélynyujtásra 
szólítandja. Addig is tehát, míg Irínyi a bécsiek válaszával 
megérkeznék, előhadát Bruckig tolta előre. 

Bécsben oktober 10-kén s a következő napon számos 
kérelem nyujtatott be mindenfelől az országgyüléshez, a ma- 
gyar seregnek a város segedelmére hivását sürgető. A kép- 
viselők azonban nemcsak hogy e kérelmekre nem hajóltak; 
de oly határozat hozatalára sem valának rávehetők, melyben 
kijelentetnék, hogy a magyar seregnek határ-átlépése nem fog 
birtoksértésnek tekintetni. A. képviselőház a felelősséget ma- 
gáról elhárítandó, e tárgyban minden intézkedést a községi - 
választmányra bízott. Ennek folytán tehát e választmány 
ostromoltatott a magyar sereg meghivásának elrendelésére. 
De a felelősséget e választmány sem akarta elvállalni, s az 
országgyűlés állandó bizottmányától kért feljogosítást, melytől 
aztán következő választ nyert: , Mivel a miniszterium az or- 
szággyűlési választmánynyal egyetértőleg, épen most tanács- 
kozik az Auersperg tábornoktól érkezett s Jellasics állását 
illető sürgöny fölött : a községi válásztmány az óhajtott válasz 
végett legyen tűrelemmel." A dolognak ezen késleltetése miatt 
azonban a lakosság, azon véleményben, hogy az országgyűlés 


. a magyar sereg bevonulásában meg nem egyezett, oly nagy 


zajt ütött, hogy az országgyűlési választmány oktober 11-ke 
estvéjén kénytelennek látta magát nyilvánossá tenni, miképen 

tőle semmiféle tilalom nem bocsáttatott légyen ki a magyar 
hadak bevonulása ellen. 

E körülmények közt érkezett Bécsbe oktober 12-ke reg- 
gelén Iríni a magyar nemzeti gyülés felszólitásával. Ennek híre 
a csüggedő kedélyeket újabban erélyre ébreszté; s a lakosság 
a magyarok bejöttének esetére késznek nyilatkozott a maga 
részéről is minden lehetőt megtenni, hogy az egyesült Auérs- 
perg és Jellasics-féle hadak Bécs alól elűzessenek. De a bi- 
rodalmi gyülés, melyben a magyar országgyűlés felszólítása 
még az napon felolvastatott, annyi idő mulva sem tudott ki- 
vergődni habozásából; és bár az üzenetet tetszéssel látszott 
fogadni, világosan még sem határozta el a magyarok meg- 
hivását. E helyett néhány tagja által szóbeli üzenettel kérette 
meg Móga tábornokot: tenné magát azon helyzetbe, hogy 
Bécscsel kezet fogva, Jellasicsot, mint a szabadság és civi- 
lisatio ellenségét, megverhesse. 

Minthogy Jellasics már több nap óta osztrák földön léte- 
zett, és Bécsben sem az ő lefegyverzése, sem a nép felkelése, 
sem a magyar seregnek segélyező közeledése iránt nem tétet- 
tek eddigelé nyilatkozatok és intézkedések: a magyar nem- 
zeti gyülés ebből azt következtetvén, hogy az osztrák nemzet 
ellentállni és hadaink segélyével élni nem akar, oktober 14-ei 
üléséből oly határozatot küldött a táborba, hogy ezentúl csak 
a határok védelmére szorítkozzék. Majd azonban megérke- 
zett a bécsi gyülés említett lépésének híre; minek követ- 
keztében újabb rendelet küldetett a táborba, hogy térjen 
vissza Ausztriába s menjen Bécs segélyezésére. — 

A bécsi országgyűlés késedelmezése, s annak folytán a 
magyar tábor habozása a határokon keresztül nyomúlni nagy 
kárára vált a szabadság ügyének. Mert bár a vasuti igazgató- 
ságnak országgyűlésileg meghagyatott, hogy seregeket Bécs 
felé szállítani ne merészeljen: e parancs mindazáltal tekin- 
tetbe nem vétetvén, míg a képviselőház s a községi választ- 
mány tétovázott, Csehországból és Morvából több ezernyi 


had indíttatott meg Auersperg erősítésére; minél fogva a 

Bécset fenyegető sereg, mely 10-kéig alig számlált többet 
nyolez ezernél, néhány nap múlva, Jellasics hadain kivül 
20—25 ezerre emelkedett. 

Móga altábornagy erről hitelesen értesülvén, midőn 
előhadait a Lajtán ismét átindítá, felszólította Auersperg 
tábornokot, hogy miután a magyar sereg nem az osztrák 
császári sereg, hanem Jellasicsnak Magyarországba minden 
népjog szabályai ellenére betört rabló hada ellen szándéko- 
zik harczolni, viselné magát a tábornok közönyösen. De 
Auersperg, mint. előre látható vala, tagadólag válaszolt. 

Az osztrák országgyűlésnek a mienk felszólítására adott 
válaszával egy időben érkezett Budapestre annak híreis, hogy 
a Bécs előtt táborozó császári had időközben oly tetemes erő- 
sítvényt kapott; nehogy tehát seregünk, mely helyzetünkben 
kipótolhatlan kincs volt, könnyelműn veszélyeztessék, a hon- 
védelmi bizottmány oda utasitá Móga tábornokot s a seregnél 
lévő kormánybiztosokat, hogy oly módon ügyekezzenek köz- 
remunkálni a bécsiekkel, miszerint seregünknek ezek is tény- 
leges segedelmet nyujtsanak, s.-ez, a kétszerte túlnyomó erő 
ellenében, veszélynek ki ne tétessék. Szintezen okból okto- 
ber 18-kán egy honvédzászlóaljjal maga Kossuth is a feldunai 
táborba indult, részint hogy a mi sereget útközben önkénte- 
sek s nemzetőrökből gyűjthet, táborunk erősítésére magával 
vigye; részint azért is, hogy mivel a körülmények Bécsben 
minden. órában változhatnak, a szerint intézkedjék aztán se- 
regünk működése tekintetében is. Maga előtt a sereg gyara- 
pitásául újabban huszonnégy ágyut, a fővezérhez pedig futárt 
küldött, üzenvén neki, hogy miután több ezernyi segélylyel 
remél a táborban megérkezni, ez addig veszteg .maradjon. 
E rendelet folytán seregünk másodszor is visszatért az osz- 
trák földről. 

De azon néhány nap sem folyt le minden haszon nélkül, 
melyeket hadaink a határszéleken veszteg töltének. Hevenyé- 
szett seregünk, mely keletkezte óta szünet nélkül vagy ellen- 
séggel állott szemben, vagy azt üldözte, még nem volt kellőleg 

szervezve. Különféle elemei közt még nem létezett azon 
egység, melynek nem szabad hiányozni egy seregben. A 
régi sorkatonaság s az újonnan felállított zászlóaljak közt 
nagy különbség létezett. A sorkatonaság, mind a gyalog mind 
a huszár, még mindig a régi osztrák szabályok és zászlók alatt 
álla, régi nevét és színeit viselte, német vezénylet szerint moz- 
gott; sőt még díja is a régi s csekélyebb volt mint az új zász- 
lóaljaké. "Mind ez nemcsak a hazafiaknak, hanem magának a 
katonaságnak is rég nagyon visszatetszett ugyan; de némely 
főtiszteknek s magának Mészáros hadügyminiszternek is ellen- 
zése miatt, kik ezen állapotokat háború idején megváltoztatni 
veszélyesnek tartották, az átalakítást a közkivánat daczára 
sem lehetett végrehajtani. Mészáros s vele együtt többen má- 
sok azért vélték e reformot veszélyesnek, mivel a különben 
magyar legénységű zászlóaljak tisztjeinek egy: része vagy szü- 
letésére vagy érzelmeire nézve nem volt magyar; kik ennél 
fogya csak addig valának hajlandók szolgálni a magyar ügy- 
nek, míg mint osztrák császári katonák szolgálhattak; azon- 
nal kilépendők, ha zászlóaljuk, magyar katonasággá alakíttat- 
ván, a császári hadtól különválasztatik. Annyi tisztek hiányát 
pedig, a mennyinek visszalépésétől az átalakítás esetében tar- 
tani lehetett, más gyakorlott tisztekkel annál kevesbbé hitték 
rögtön kipótolhatónak, mivel az újon keletkezett zászlóaljakat 
is alig győzték olyanokkal ellátni.  Tűrni kellett tehát sere- 
günkben mind eddig az egység hiányát. Eleget írtak s zajlong- 
tak ugyan ez ellen a radikál lapok s a képviselők egy része; 
de Batthyáni e kivánatnak az említett okon kivűl még azért 
is hajthatatlanúl ellentállott, mivel jól tudta, hogy a sorkatona- 
ságnak ily átalakítása Bécsben oly rosz néven vétetnék, hogy 
ez maga is elég ok lenne a békés kiegyenlítés meghiúsitására, 
melyen ő, bár menten tünedező reménynyel, végiglen lelkiös- 
meretesen dolgozott. Mióta azonban Batthyáni a kormányról 
lelépett, s a szakadás az udvar és nemzet közt oly nagygyá 
lett, az elébb nyomatékosnak látszott tekintet sem vétetett 


többé figyelembe. Bár mennyi tiszt vala is az átalakítás 

következtében kilépendő: a seregben országgyűlésünk ezen- 
túl minden áron egységet akart létesíteni. Nem azt látá 
többé első szükségnek s főtekintetnek, hogy seregünk men- 
nél nagyobb legyen; hanem azt, hogy a nemzeti ügy igaz- 
ságától áthatva, nemzeti érzelemtől lelkesedve, ha kell, osz- 
trák hadak ellen is elszántan teljesítse kötelességét. Egyéb- 
iránt is annyira nőtt már az, hogy 20—30 tisztnek távozta 
miatt, ez bár sajnosan esett, azt, mi leglényegesb volt, a 
nemzeti szellemet, feláldozni nem tarthatá tanácsosnak. 

Az országgyűlés, ez októl indítva, oktober 15-dikei ülé- 
sében, miután a körülmények különben is oly színben mutat- 
koztak, hogy seregeink hosszabb időt fognak a határszéleken 
tölteni, Csányi kormánybiztos indítványára, oly végzést alko- 
tott, hogy a hadsereg a tisztektől kezdve le a közemberig 
nemzeti jelleművé alakíttassék : a magyar színeket s jelveket 
azonnal fölvegye, a vezénylet magyarul folyjon, ruházatban 
s díjban egyenlőség hozassék be. A mely tiszt e szabálynak 
önként és szívesen nem hódol, bocsáttassék el. A seregnek 
adassék tudtára, hogy ezután annak minden tagja az elsőtől 
az utólsóig a képviselőház határozatának köteles engedelmes- 
kedni; az ellenszegülők a törvény értelmében szigorún fog- 
nak büntettetni. 

E határozat következtében hadseregünknél, mihelyt az 
osztrák földről másodszor is visszavonult, azonnal megkezde- 
tett az átalakítás. Néhány tiszt mindjárt elbocsáttatott. De 
mivel a reform sem Móga fővezérnek, ki minden jó érzelme 
daczára sem tudott rögtön kibontakozni azon eszmekörből, 
melyben hosszú katonai pályája alatt életének nagyobb részét 
tölté, sem más főtiszteknek nem volt ínye szerint, — Kossuth 
megérkeztéig az igen lassan haladt előre. 

Mógának s azon néhány főtisztnek, kik ezt ellenzik vala, 
kilépni mindazáltal még sem akartak, főleg a legújabb ud- 
vari rendeletek törték meg bátorságát. Ferdinánd császár 
király nevében oktober 16-án, Wessenberg osztrák miniszter 
ellenjegyzése mellett oly nyilatkozvány bocsáttatott ki a 

monarchia népeihez, melyben ezeknek tudtára adatik, hogy ő 
felsége ,kénytelennek látja magát az immár vakmerőn emel- 
kedő lázadás ellen valamint Bécsben, úgy másutt is minde- 
nütt, hol az mutatkozik, fegyveres erőt fordítani, s azt meg- 
törvén, a rendet, békét és törvényességet helyreállítani; 
Lamberg s Latonr grófoknak gyilkosait pedig az igazság 
büntető kezeibe átadni. E czél elérésére birodalma külön- 
böző részeiből seregeket küld Bécs, mint a lázadás székhelye 
ellen, és a fővezérletet az álladalmai egész területén létező 
minden hadak felett — kivéve egyedül az Olaszországban 
Radeczky tábornagy alatt álló seregeket, — herczeg Windisch- 
grütz tábornagynak adja át, felruházván őt a megfelelő hata- 
lommal, hogy a béke művét birodalmában a lehető legrövi- 
debb idő alatt bevégezhesse." 

Ezen nyilatkozat által tehát Magyarország is Windisch- 
grütz hatalma alá rendeltetett, úgy miként az oktober 3-kai 
nyilatkozványban a most mellőzött Jellasicsnak alája volt ren- 
delve. Míg csak Jellasics ellen kellett küzdeni, — miután ő köz- 
megvetés tárgya lett, még a kevesbbé nemzeties érzelműek 
sem vonakodtak megmaradni a magyar zászlók alatt s foly- 
tatni a nekik is kézzel foghatólag igazságosnak látszó harczot. 
De a Windischgrátz osztrák tábornagy alatt lévő osztrák csá- 

. szári hadakkal állani szemben, többeknek elmult a kedve. 
És ámbár a tisztek közől elébb már néhányan bucsút vettek 
zászlóinktól, mégis úgy látszék Kossuthnak, midőn a táborba 
érkezett, hogy a felsőbb körben hiányzik azon elhatározott- 
ság, melyet ő kivánt volna s annál szükségesebb is volt igaz 
ügyünk győzedelmére, mennél csekélyebb volt erőnk, még az 
újabb szaporodás után is az ellenségé arányában. 

Ő tehát, mihelyt tiszteink egy részében e tétovázó hangu- 
latot tapasztalta, elhatározta magát, hogy a sereget mind azon 
elemektől megtisztítandja, melyek ügyünknek inkább ártal- 
mára, mint hasznára válhatnának. Nem sokkal megérkezte 
előtt a sereg parancsnoksága egy felszólítást vett Windisch- 
grütztől, melyben ez minden, Magyarországban szolgáló tisz- 

teknek meghagyja, hogy azonnal táborába menjenek, az enge- 
detleneket hadi törvényszéki eljárással fenyegetvén. Móga 
a tisztikar érzelmeit kipuhatolandó, a levelet előttök azonnal 
felolvastatta; tapasztalván azonban, hogy a nagy többség azt 
megvetéssel fogadja, kijelenté, hogy e közlés által csak bizo- 
dalmát akarta tanusítani a tisztikar iránt; de senkit közőlök 
nem szólít fel, hogy engedelmeskedjék Windischgrátz felhi- 
vásának, sőt nyilvánítja, hogy annak önmaga sem hódol. 

A felhívásra Kossuth válaszolt a herczegnek. Előadván 
az ország jogait, s az udvari reactionak a nemzet ellen elköve- 
tett ármányait, így végzé válaszát : , Herczegségednek tudnia 
kell, hogy a magyar sereg fölött ő felsége csak a magyar had- 
ügyminiszter ellenjegyzése mellett rendelkezhetik érvényesen, 
és hogy minden másképi rendelkezés a királyi esküvel meg- 
erősített törvény által előre érvénytelennek nyilváníttatik. 
Herczegséged főhadi kormányzóvá kineveztetése Wessen- 
bergtől, ki nem magyar, még kevésbbé magyar miniszter, 
van ellenjegyezve. Herczegséged e szerint semmi esetre sincs 
feljogosítva, hogy magának a magyar sereg fölött valamely 
hatalmat igényelni merészkedjék, úgy hogy ilyes szándéklat 
Magyarország részéről semmi által elő nem idézett ellenséges- 
kedést foglal magában hazánk iránt. Ezen ellenségeskedés 
még nagyobbodik az által, hogy Herczegséged a megfutam- 
lott pártütő hadosztályait parancsnoksága alá vette, és így 
magát Magyarország alkotmányos trónja, annak álladalmi 
létele és törvényei ellen való pártütés vezérévé tette. Ennél 
fogva, a béke érdekében van, melyet Magyarország meg nem 
zavart; érdekében van a dynasztiának, hogy mi, bár a leg- 
végső oltalomra kényszeríttetünk, Herczegségedet isten s az 
ő örök igazsága, a népjog és az emberszeretet nevében fel- 
hívjuk, hogy törvénytelen szándoklatától álljon el; a pártütő 
Jellasicsnak Ausztriába futott seregét fegyverkeztesse le, s 
azon eskü letétele mellett, hogy Magyarország ellen soha többé 
nem harczolnak, ártalmatlanná tegye, és huszonnégy óra alatt 
azon biztosítást adja, hogy Magyarország ellen semmi éllen- 

séges lépést megkisérteni nem akar." A hadi törvényszéki 
eljárással való fenyegetést illetőleg, kijelenté még, miképen 
nem hiheti, hogy a 19-dik században efféle barbárság példáját 
adni akarná a mívelt Európának. Figyelmezteti őt, hogy isten, 
az igazság oltalmazója már tíz ezer foglyot s köztök több 
tábornokot és főtisztet adott a magyarok kezébe, kik ellen, 
bár mélyen megszomorodott szívvel, hasonlót hasonlóval kény- 
teleníttetnénk viszonozni. Fontolja meg tehát a herczeg vá- 
ratlan szavának súlyát; mert minden vér, mely kiontatik, áz 
örök isten itélőszéke előtt az ő fejére szálland. Végre, fel- 
szólítván őt, hogy Bécs ostromával hagyjon fel, kéri, hogy a 
tábori szónok által, kit a népjog ótalma alá helyez, küldje 
meg válaszát, melytől függ, hogy a herczeget Magyarország 
ellensége gyanánt lesz-e kénytelen tekinteni. Az okiratot 
Parendorfon, oktober 25-én, Kossuth, mint a honvédelmi 
bizottmány elnöke, Pázmándy, a nemzeti gyülés elnöke, és 
Csányi kir. kormánybiztos irta alá; az ellenséges táborba 
pedig Dobay nemzetőrségi tiszt kiséretében Ivánka Imre 
ezredes vitte.át, ki magát avval kecsegtette, hogy a herczeg- 
nél, mint annak egykori segéde, némi személyes befolyással 
is birand. 

Mielőtt azonban ezen irat elküldetett, Kossuth alkalmul 
akarta azt felhasználni a tisztek érzelmeinek részint kipuha- 
tolására, részint szilárdítására. Felolvasván tehát azt a tiszti 
kar előtt, ahhoz egyszersmind egy hatályos beszédet tartott. 
Fejtegette Jellasics honáruló szerepét, leleplezte a reactio 
egész politikáját, minél fogva Windischgrátz most nem egye- 
bet tesz, mint folytatja a Jellasics által megkezdett reactiona- 
rius terveket. Végre pedig felszólitá a tiszti kart, hogy mi- 
után a nemzetnek hadserege iránt valahára tisztában kell 
: lenni, nyilatkoznának minden tartalék nélkül : készek-e a ve- 
zér parancsait mindenben teljesíteni, nem okoskodva, nem 
kérdezve, vajjon Windischgrütz vagy Jellasics táborával áll- 
nak-e szemben; hanem csak azt tartva szem előtt, hogy a 
haza ellenségével van dolguk? És a ki magában ily tökéletes 

, 1848. Okt. önmegadást, a haza iránt lelkesedést nem érez, menjen isten 
hírével, a merre tetszik. 

A tiszti kar nagy többsége zajos lelkesedéssel fogadta 
a szónoklatot; néhányan mindazáltal jelentették magokat, 
hogy távozni óhajtanak. Ezeknek lemondása minden nehéz- 
ség nélkül elfogadtatott s magok szabadon elbocsáttattak. 
A távozók egyike volt Holtsche tábornok, kinek visszalé- 
pését, mindenki sajnálta. Ő nem lévén magyar polgár, ki. 
jelenté, hogy viszonyai nem engedik táborunkban tovább szol- 
gálnia, bár igazságosabb ügyet soha sem szolgált a magyar- 
nál; ha magyar volna, a dühösségig fogna érte harczolni. 

A magyar sereg ezen idegen elemek kilépte után meg- 
tisztúlván, érzelemre, lelkesedésre nézve egygyé olvadván, 
bár tisztjeiben kissé megfogyott, de sokat nyert erkölcsi erejé- 
ben; mert egyet-kettőt kivéve, kiknél még ezután is vagy 
félelem, vagy sárgafekete érzelmek rejlének a nemzeti három 
szín alatt, a ki még a zászlók alatt marad, mind el volt tö- 
kélve élethalálra küzdeni a megtámadt hazáért; s még azok- 
ban is, kik, amaz idegen tisztek befolyása következtében, né- 
hány nappal ez előtt lehangoltságot, kedvetlenséget árultak 
el, fellobbanni látszék a hazafiúi lelkesedés, mely azontúl vé- 
giglen uralkodó hangulat lőn a táborban. A. szabad elhatáro- 
zás mindenkiben hatványozta az erkölcsi erőt. 

Windischgrützhez a választ Ivánka ezredes, Dobay, po- 
zsonyi nemzetőri tiszt kiséretében vitte át. A herczeg elol- 
vasván a levelet, e szavakkal válaszolt : , Pártütőkkel nem 
alkudozom." A. két követ ezután nyomban visszakisértetett. 
Midőn azonban a horvát táboron vezettetének keresztül, Jella- 
sics azon ürügy alatt, mintha a magyarok is elfogták volna 
Martonvásárnál az ő szónokát, Fligelli ezredest, küldötteink 
egyikét, Ivánka ezredest letartóztatván, csak Dobayt bocsá- 
totta vissza a magyar táborba. Hasztalan hivatkozott Ivánka 
szónoki minőségére; hasztalan fejtegeté, hogy nagy különb- 
ség van közte, ki mint nyilvános szónok küldetett, és FIi- 
gelli közt, ki nem szónoklat,. hanem kémlet végett ment 

volt Buda felé; hasztalan járt Dobay is, társának megsza- 
badítása végett Baltheser tábornoknál : Jellasics ennek köz- 
benjártára sem akarta foglyát elbocsátani. " 

Mióta Kossuth a táborba érkezett, mind a mellett is hogy 
Móga tábornok nem titkolhatta s titkolni nem is akarta, mi- 
képen nincs nagy kedve a Lajtán átlépni és Windischgrátz 
ellen harczolni, közhitté vált, hogy seregünk megkisérlendi 
Bécs felszabadítását. Ha ezt a magyar sereg két héttel elébb 
teszi, alig szenved kétséget, hogy a felkelt bécsiek segedel- 
mével nem csak Jellasics, hanem Auersperg is megveretik s 
elűzetik Bécs alól. Mert bár a két tábornok serege együtt leg- 
alább is harmincz ezer fegyverest számlált; de a lehangoltság 
oly nagy vala köztök, hogy komolyabb ütközetre nem is ke- 
rűlt volna tán a dolog. Eléggé bizonyítja ezt csak az is, hogy 
a fentebb említett öt zászlóalj, melyet még Latour rendelt 
vala Jellasics segedelmére, az engedelmességet megtagadta ; 
s ezen öt zászlóaljhoz hasonlított többé kevesbbé valamennyi. 
De azóta nagyon megváltoztak a körülmények. A fővezérré 
kinevezett Windischgrütz a vasutak segedelmével roppant 
erőt gyűjtött össze Bécs körűl, úgy hogy akkor, midőn a 
magyar sereg ismét átlépett a határokon, az ellenség ereje 
55—60 ezerre számíttatott; miszerint a nélkül, hogy Bécs 
ostromával felhagyna, 35—40 ezer embert s körülbelül 
150 ágyút állíthatott a magyar had ellenébe, mely jelenleg 
is még csak 16 ezer rendesen fegyverzett, de jobbára újoncz 
honvédet és huszárt, s mintegy 18—20 ezer nemzetőrt s fel- 
kelt népet és 48 ágyut számlált soraiban. 

Mi ok indította. Kossuthot, hogy az erők ily arány- 
talansága s vezéreink ellenkező véleménye daczára is Bécs 
felé vezettesse hadainkat, önmaga ekként adta elő a kép- 
viselőháznak : , Éreztem ennek szükségét először azért, mert 
úgy látszott, ha Bécs elesik, akkor az ellenséges had, mely 
a szabadság elnyomására alakíttatott össze, kétségtelenül 
minden erejét Magyarország ellen fordítandja, mit megelőzni 
szükséges vala. Másodszor, úgy vélekedtem: ha Bécs elesik 

a nélkül, hogy Magyarotszág, mely az oktober 6-kai ese- 
mények következtében Bécs iránt némi hálával is tartozik, 
annak megmentésére csak kisérletet is tett volna: Bécs eles- 
tével az ellenség nemcsak maga, hanem a Magyarország 
iránt ellenséges indulatra kényszerített Bécs népességéből 
növekedő erővel szálland Magyarország ellen. És harmad- 
szor, mert van a nemzet becsületében egy moralis erő, 
melyet fenn kell tartani minden áron, kivéve ha talán csak 
a végelveszés árán tartathatnék fenn. A mely nemzet ezen 
kincset nem őrizte meg, annak alig lehet jövendője." 

De mielőtt a sereg harmadszor is átlépné a határt, Kos- 
suth kérdést intézett a vezérekhez: vajjon szerencsétlen üt- 
közet esetében bíznak-e abban, s biztosíthatják-e őt is a 
felől, hogy seregünk elveszni nem fog? Móga altábornagy, ki 
a támadást egyátaljában ellenzé, úgy vélekedett, hogy a sereg 
a végelveszés veszélyének valóban ki leend téve s kijelenté, 
hogy a felelősséget az ütközet kimenetele iránt nem vállalja 
magára. Kossuth, látván Mógának s a főtisztek többségének 


. kedvetlenségét, kijelenté, hogy ő maga is csak úgy kivánja 


Bécs megsegíttetését, ha van a vezérek közt, ki a felelősséget 
az iránt kész elvállalni, hogy seregünk, ha megverettetnék 
is, nem fog elveszni. E nyilatkozat következtében Görgey 
ezredes egy tervet nyujta be, mely szerint csatavesztés esetére 
is igen valószinűnek mutatta ki, hogy a sereg nagyobb veszély 
nélkül fog visszavonulhatni. Görgey, ki a Róth hadának elfo- 
gása után oly meghagyással küldetett Kossuth által a tábor- 
ba, hogy minden árulás ellen őrködjék, s ez alkalommal 
olynemű biztatásokat vett tőle, hogy a vezéri bot nem 
sokára az ő kezeibe fog adatni, e tervvel a fővezéri rang 
felé akart egy lépést tenni. ; 

Kossuth, Görgeynek e megnyugtató nyilatkozatára, mi- 
helyt Dobay Windischgrütz válaszával visszatért, azonnal 
kiadta a rendeletet, hogy a sereg Bécs felé induljon. Az in- 
dulás okt. 28-kán történt. Az ellenség előörsei mindenütt 
ellentállás nélkül vonultak vissza ; s ekként seregünk más nap 

a Fischamend, Himberg, Enzersdorf és Schwadorf közti vo- 
nalt foglalta el, mig az ellenség Manswörth, Schwechat és 
Langendorf mellett megerősített táborban tanyázott. 

Az ütközet oktob. 30-kán reggel hét óra tájban, a Dunáig 
nyúló jobb szárnyunk által kezdetett meg. Az ellenség Mans- 
wörthöt s környékét megszállva tartván, egy ideig mind a 
két részről hevesen folyt az ágyuzás. Majd azonban gr. Guyon 
nemzetőrségi őrnagy az elfogott Ivánka dandárának egy ré- 
szévél szuronyt szegezve, támadta meg a helységet, holott, 
miként a hivatalos tudósítás mondja, a vitézség csudáját 
fejtvén ki, az ellenséget kiverte s a helységet elfoglalta. Az 
ágyuzás e közben az egész harczvonalon szakadatlan folyt, 
és újoncz, de lelkesedett seregünk a középen is előrenyomúlt. 

Az ellenség azonban a Neudorf mellett elnyuló balszár- 
nyunkat Langendorf felől túlnyomó erővel s kivált lovasság- 
gal támadta meg, kétségtelenül az lévén szándokában, hogy 
balszárnyunkat megkerűlje s egész hadseregünket a Dunára 
nyomja. Móga ennél fogva e jobbszárny és közép dandárait 
előnyomúltokban megállíttatá s a balszárny erősítésére a kö- 
zépből segedelmet indított. De bár a balszárnyon Répásy ezre- 
des jól működő ifjú tüzéreinek sikerűlt az ellenséget megállí- 
tani, Móga vezér és Kohlmann ezredes azon véleményt nyilvá- 
nították, hogy mivel túlszárnyalástól tarthatni, a Fischamend 
melletti állásba kell visszavonúlni. , Igaz, mond a honvédelmi 
bizottmányhoz küldött tudósításában Kossuth, igaz, hogy a 
balszárny erősítése végett a középről nagy tömegek indíttat- 
ván, a csatarend összefüggése megzavartatott; én azonban 
világosan látván, hogy az elébbi csatarend helyreállítása lelke- 
sűlt hadseregünket Schwechat elvételével vagy győzedelemre, 
vagy legalább tetemes térnyeréssel egy erős védelmi positio 
elfoglalására legbiztosabban vezetheti, Görgey ezredesért kül- 
döttem. De mielőtt e parancsot sikeresíteni lehetett volna, 
az ellenség heves tüzelést kezdett ellenünk. Seregeink ezt is 
vitézül kiállták, míg nem a jobb szárny leghátulsó soraiban 
állott Komárom megyei kaszások egy közéjök esett bombától 

.1815. Okt. rendetlen hátrálásnak eredtek épen akkor, mikor a sereg két 
szélszárnyainak egy vonalba hozása végett átalános visszavo- 
nulás parancsoltatott." A komáromi kaszások megfutamlása 
seregünk némely más részeit is maga után vonta; minek kö- 
vetkeztében a csata vesztetté lévén, a sereg parancsot vőn a 
Fischa folyón visszavonúlni; mit az bár az ellenségtől nem 
üldöztetett, elég rendetlenül teljesített. 

Az ütközetben, mely reggeli hét órától délutáni négyig 
tartott, mind a két részről csekély, — itt is amott is mintegy 
száz halott, s egy pár száz sebesült, volt a veszteség; mi ki- 
vált annak tulajdonítható, hogy kivéve Manswörth megroha- 
nását, hol szuronyra kerűlt a dolog, a csata mindenütt csak . 
ágyukkal vívatott. Kossuth a csatát említett tudósításában in- 
kább megnyertnek, mint elvesztettnek állítja ; Görgey ellenben 
úgy nyilatkozik arról emlékiratában, mint a mely gyalázatot 
hozott fegyvereinkre. De sem az egyik sem a másik állítás 
nem egyez meg a valóval. Görgey, mint katona, helyesebb ité- 
letet mondhatott ugyan az avatatlan Kossuthnál, — ki egyéb- 
iránt már azért is szépité a dolgot, mivel ő kivánta az előre 
nyomúlást Ausztriába, s mivel a valóság megmondása által 
nem akarta csökkenteni az ellentállási kedvet a nemzetben. 
Egész előadásából kitűnik mindazáltal, miképen csak azért 
mond több roszat a valónál seregünk ellen, hogy a nemzet- 
őröket, kikkel megbarátkozni soha sem tudott, annál kemé- 
nyebben gyalázhassa. A. való e két állitás közt áll: seregünk 
egy része, kivált a székely s a pesti 2-dik önkéntes zászlóalj, 
vitézül harczolt; de a kaszások s nemzetőrök egy részének 
dicstelen megfutamlása által okozott zavar miatt az ütközet 
el lőn vesztve; s így annak czélja, Bécs felszabaditása is meg- 
hiúsult. Valamint azonban alig lenne bebizonyitható az, mit 
Görgey állít, hogy t.i. az ellenség csupán emberszeretetből 
s a régi pajtásság emlékezete miatt nem üldözte hátráló sere- 
günket; úgy abban is méltán lehet kételkedni, mit ő Mógá- 
ról ir, hogy egy s más intézkedéseiből be lehetne bizo- 
nyítani azon szándékát, miszerint ő maga, a fővezér, akarva 

vonta volna seregére a kudarczot. Sokkal valószinűbb az, 
mit szinte mond alább emlékiratában, hogy mind a mi sere- 
günk vezérletében elkövetett hibákat, mind az üldözés elmu- 
lasztását az ellenség részéről leghelyesebben abból fejthetni 
meg, hogy a harmincz békeév után mind a vezérek, mind a 
szemben álló seregek a harcz tüzében még újonczok s elfo- 
gúltak valának az első találkozás alkalmával. 

Az ütközet után seregeink az ország határaira vissza- 
vezettetvén, Móga altábornagy, ki elbocsáttatását már elébb is 
sürgette volt, most egy lóról bukás következtében vett sérel- 
meit, valamint azt is okolván, hogy Kossuth az ő tanácsa elle- 
nére parancsolta az ütközetet, a vezérségről lemondott. A. ve- 
zéri botot Kossuth azonnal Görgeynek adta át, kit más nap Po- 
zsonyban tábornokká is kinevezett. Ha Görgeyt hallgatjuk, 
ő a vezérletet nem örömest s csak azután vette volna át, mi- 
után Kossuth őt a felől biztosította, hogy idősb társai, avval 
megkináltatván, azt elfogadni nem akarták. De aligha téve- 
dünk azt állítván, hogy Görgey, ki magaviseletével utóbb any- 
nyiszor bebizonyitá, miképen önerejének érzetében nem ke- 
vesbbé, mint, bár némi cynismus alá rejtett, de határtalan 
nagyravágyásában mást maga felett tűrni, másnak engedel- 
meskedni nem tudott; — bár e czélját ravaszul elrejté, maga is 
vágyott a főparancsnokságra, s annak elnyerése végett ügyes 
hizelgéseivel szintúgy mint mások becsmérlésével, miben ta- 
láló élezei őt mesterré tették, s a cynismusig színlelt önzet- 
lenségével Kossuthot már annyira körülhálózta, hogy ez csak 
benne helyezte bizodalmát, benne látta a haza megmentőjét; 

ki egyébiránt, való igaz, tehetségben, erélyben s elhatáro- . 


zottságban valamennyi tiszttársait messze felűlmúlta. 

E férfiú, ki utóbb hazánk sorsára eldöntő befolyást gya- 
korlott, vezérnek termett ritka tehetségeivel rendkivül sokol- 
dalú, mondhatni chameleoni színváltozású jellemet egyesített 
egyéniségében. A később annyi daczot s önfejüséget, annyi hiú- 
ságot s nagyravágyást, annyi önzést és gyűlöletet tanusított 
fővezér, mielőtt mind tényleg, mind erkölcsileg hatalomra 

jutott, annyi simaságot 8 magát mások szivébe behízelegni 
tudó szeretetreméltóságot, oly buzgó s önzetlen hazafiságot, 
annyi szerénységet tudott színlelni; s e mellett társalgása oly 
nyájas és fesztelen, külseje oly szívet nyerő, esze oly villa- 
nyos, élczei, melyektől önmagát sem kimélé, oly találók, 
kedvderítők voltak, mások hamar felismert gyöngéit annyira 
érté kizsákmányolni, hogy a kire ő hálóját kivetette, kinek 
szivét, jó indulatát megnyerni óhajtotta, az ritkán tudott 
ellentállni személyisége varázsának. És ha e tulajdonokkal 
még tagadhatatlanúl kitünő katonai tehetségeit, törhetlen 
vaserélyét, szívós kitartását, rendíthetlen bátorságát is mér- 
legbe vetjük; más részről pedig megemlékezünk, mily gyarló 
emberismerő volt Kossuth, mily könnyen megnyerte őt a hi- 
zelgés, magasztalás, gyöngéinek legyezése: épen nem fogunk 
csodálkozni azon magasztaló beszéden, melyet Kossuth, Pestre 
visszatérvén, a képviselőház előtt mondott önválasztotta fölött. 

, Szükségesnek látám— úgymond — hogy a hadsereg oly 
kezekbe adassék, melyekben annak nemcsak katonai munká- 
lata, a rend s fenyíték, hanem egyszersmind magyar lelkü- 
lete, nemzeti lelkesülése s elhatározottsága is a lehetőségig 
biztosítva legyen. Bizodalmam Görgeyre esett, egy oly fér- 
fiúra, ki iránt, ha akár a honvédelmi bizottmány, akár a tisztelt 
ház nem osztoznék velem a bizodalomban, becsületemmel 
állok jót, hogy ezt hallva is: az úr nem lesz fővezér, hanem 
közlegény , — így is híven fogja a hazát szolgálni. Azért 
mondhatom, és becsületemmel állok jót, ha a képviselőház 
másként akarna rendelkezni azon lépés iránt, melyet tettem, 
őt a fővezérségre felhíván, az legkisebb akadályra sem szol- 
gálna. Mert ő úgy van lelkesűlve, mint Magyarország minden 
igaz fia, hogy nem azt kérdi: magas polczra állíttatik-e? — 
hanem azt, mit parancsol a hazafiúi kötelesség? Azt jöven- 
dölém a tábornok úrnak: ha egy kis szerencse járul hozzá, 
neki az isteni gondviselés nagy és fényes pályát jelölt ki; és 
ezt azon meggyőződéssel jövendölém, mivel tudom, hogy akár 
mik legyenek a körülmények, ő mindig hű szolgája marad a 

szabadságnak." A jövendő tíz hónap kimutatta, mi volt ez 
itéletben alapos : kimutatta, hogy ész, erély, vasakarat, lélek- 
jelenlét, több más vezéri tulajdonokkal nem hiányoztak ugyan 
a választottban; de kimutatta azt is, mennyire elfogúltan 
itélt, mily kevéssé látott be e rejtélyes jellem redőibe, az em- 
berismeretben oly szerencsétlen tapintatú Kossuth, midőn az 
ő önzetlen, tiszta hazafiságáért és szabaságszeretetéért be- 
csületszavával jótállni bátorkodott. 

Hogy hadseregünk a schwechati csata után teljesen felha- 
gyott Bécs felszabadításának eszméjével, annak nem egyedűl 


1848. Okt. 


az ütközet szerencsétlen kimenetele, hanem az is volt oka, - 


hogy Bécs, a remény ellenére, nem nyujtott segédkezet a 
főleg érette vívó hádainknak. A város egészen körül lévén 
fogva a császári seregtől, táborunkba onnan napok óta semmi 
tudósítás sem érkezett. Azt várta azonban Kossuth s mások 
is, hogy miután $Sz.-István tornyáról táborunk mozdulatai 
beláthatók, ágyuink dörgése a csak -két mérföldnyire fekvő 
városban hallható: a bécsiek, önszabadulásuk miatt is,. előse- 
gítendik munkálatainkat s tömegestül törnek ki a császári 
hadak háta mögött. Részben ennek reménye indítá Kos- 
suthot, hogy e szót ,előre!" Parendorfnál kimondja. Az 
ütközet folyta alatt is azt várták a mieink, hogy a bécsiek, 
az ellenség sorait egy vagy más oldalon áttörve, nekünk ke- 
zet nyujtandanak. Bécs azonban nyugodt maradt; legalább 
nyugodtnak látszék lenni; mi a reményében megcsalatkozott 
Kossuthra igen kellemetlenül hatott: , Sajnosan kell említe- 
nem —úgymond azon napi tudósitásában—hogy Bécs, bár az üt- 
közetet úgyszólván szeme láttára vívtuk, mert Schwechat csak- 
nem külvárosnak tekinthető, nem csak hogy kirohanást nem 
tőn; de két nap óta még csak ágyulövését sem hallottuk, 


melylyel az ellenséget foglalkodtatta volna. ... Azon czél tehát, — 


hogy Bécset az ostrom alúl felmentsük, egyedűl azért nem 
sikerült, mert Bécs részéről semmi közremunkálással nem 
találkozánk." És ez volt oka, hogy Kossuth a schwechati üt- 
közettel a bécsiek iránti rokonszenvet eléggé tanúsítva, a 

1848. Okt. nemzeti becsület kivánalmait kielégítve, tartozásunkat le- 
róva hivén, osztrák földön többé nem kivánt maradni. 
E neheztelés azonban, mely a bécsiek tétlensége miatt 
a mieink keblét az ütközet napján irányukban megszállotta, 
pár nap múlva az őszinte részvét és szánalom érzetének en- 
gedett helyet. Mi az ütközet napján megfoghatatlan volt, ha- 
mar világossá lőn, hogy a szerencsétlen főváros nekünk akkor 
már nem nyujthatott segédkezet. Ugyanis Windischgrütz 
oktob. 23-kán Hetzendorfban megérkezvén, Bécset azonnal 
felszólítá, tegye le a fegyvert, s adja meg magát föltétlenül, 
különben fegyveres erőt fordítand ellene. Bécs az üzenetet 
visszautasította, s a 27-kén megkezdett ostrom alatt vitézül " 
védte magát. De Windischgrütz a következő napon a Land- 
strasse és Lipót külvárosokat, minden ellentállás daczára, S 
bár nagy veszteséggel, megvette. Azután pedig seregének 
nagyobb részét a magyarok ellen fordítván, másik részével a 
belvárost is szorongatá. A harcz 29-kén lecsöndesűlt : alku- 
dozások kezdettek. És miután a nép vezérei akként nyilat- 
közták, hogy a belváros sokáig nem tartható, a községtanács 
azt üzente a herczegnek, hogy a város magát a következő 
napon megadandja. Mielőtt azonban ez megtörtént volna, 
30-kán a bécsiek, észrevévén a magyarok közeledtét, a capi- 
tulatiot félrevetették s mindenki újra fegyverre szólíttatott. 
Windisechgrátz e miatt egész estig hevesen lődözteté a még 
fegyverben álló városrészeket; és serege elég számos lévén, 
hogy mind a két ellenséget egyszerre elfoglalja, a bécsiek 
kitörését sükeresen meggátolta. A. következő nápon a belső- 
város szorosan körülfogatván, s kapuja is belövetvén, végre 
megadta magát. Azontúl Bécscsel minden érintkezésünk meg- 
szakadt. 
Simunics Jellasics hadjárata alatt Latour hadügyminiszter említett 
hetőrése. tervét Magyarország körülhálózása iránt a felvidéken is foga- 
natba vétette az udvari reactio. Simunics tábornok oktober 
elején néhány zászlóaljjal Szepes megyébe tört s Bártfáig ha- 
ladt; pár nap múlva azonban ismét kitakarodott az országból. 

E gyors távoztának az volt-e oka, hogy a derék szepesi népet 
felfegyverkezve s ellentállásra készen találta? — vagy mi- 
vel más parancsokat vett az új fővezértől, bizonytalan. Emez 
valószinűbbnek látszik; mert pár hét múlva, oktober 22-kén 
öt ezernyi haddal s 12 ágyuval a csáczai szoroson ismét be- 
tört Trencsén megyébe. Eleinte úgy látszék, a bányavároso- 
kat szándékozik elfoglalni; utóbb azonban, midőn Zsolnáról 
a Vágvölgyön Lipótvár felé fordult, alig lehetett kételkedni, 
hogy Nagy-Szombaton és Pozsonyon keresztül a magyar sereg 
hátába akar kerűlni, vagy Lipótvár ellen működni. 

Trencsén megyében, hol semmi fegyveres erőnk nem 
létezett, sehol sem talált ellentállásra. Kormányunk, mihelyt 
a betörésről értesült, Lipótvár biztosítása végett, melyet 
Ordódy őrnagy csak három század Poroszherczeg-féle le- 
génységgel s három-négy ágyuval őrzött, Pozsonyból a 
budapesti nemzetőrök két s a pozsonyiak egy zászlóalját 
azonnal útnak indítá. Beniczky Lajos kormánybiztos, ki a 
panszláv mozgalmak elfojtása végett pár század Gyulay 
ezredbeli gyalogsággal s a selmeczi és beszterczebányai 
nemzetőrség egy-egy osztályával Turócz megyei Sz.-Márton- 
ban feküdt, rendeletet vőn Lipótvár felé előnyomúlni. Ha- 
sonló parancs ment Justh barsi főispánhoz és báró Jeszenák 

. kormánybiztoshoz, hogy a barsi és honti felkelőkkel s ön- 
kéntesekkel az ellenségnek útját állani siessenek. 

Mielőtt azonban ezen erők megérkeztek volna, két század 
Nyitra megyei nemzetőr s mintegy két ezernyi felkelt nép, a 
várőrségtől gyámolítva, kisérletet tőn az ellenséget megállítani. 
A csata okt. 28-kán Kosztolány mellett vívatott, de nem ked- 
vező eredménynyel. A. csak kaszával s vasvillával fegyverzett 
nép az ellenség ágyutüzétől azonnal megfutott; minek követ- 
keztében a csak hat-hét százra olvadt rendes katonaság s po- 
zsonyi önkéntesek és megyei nemzetőrök, nehogy elfogassa- 
nak folytonos tüzelés közben visszahuzódtak. Nagyobb veszély- 
től csak derék fiatal tüzérségünk, mely hat ágyujával az ellen- 
ség lovasságát többször megállitá, s Wolff ké ügyes 

vezénylete mentette meg csapatunkat. Lehetetlen meg nem 
említenünk Blaho Antal Poroszherczeg-ezredbeli tizedest, ki 
midőn látta volna, hogy majdnem egészen körülfogott csa- 
pata már-már veszve van, lőfegyverét eldobván, kardot 
ránta s oly dühösen vagdalkozott az ellenség közt, hogy 
négyen egy percz alatt harczképtelenekké lettek csapásai 
miatt; de egy távolabbról jött golyó őt is földre terítette. 
A pillanatnyi zavarban mindazáltal, melyet támadása az 
ellenségben okozott, a többieknek sikerűlt a veszélyből 
menekülniök. A mieink végre negyven vitéz vesztével s 
több sebesűlttel a várba vonúltak. Az elesettek közt volt 
a felkelt nép vezére is, a lelkes Pongrácz Guidó, ki népé- 
nek megfutamodta után a rendes katonasághoz csatlakozott. 

Míg ezután Simunics Nagy-Szombatig haladt, részünkről 
is több erő gyűlt össze a vidéken. Egy részről Beniczky 1500 
emberrel s hat ágyuval, más részről Guyon ezredes közele- 
dett négy-öt ezernyi dandárával, mely a schwechati ütközet 
után nyomban Lipótvár felé indíttatott. Simunics azonban 
nem várta be ezen hadak egyesülését ; Nagy-Szombatból Jab- 
lonczának vévén utját, pár nap múlva a morva határszéleken 
állott. Utócsapatát mindazáltal november 4-kén mégis elérte 
Guyon egy hadosztálya s azt a Morva vizéig kergette, mely, 
miután hidja felszedetett, határt vetett a mieink tovább ha- 
ladásának. Guyon utóbb Pozsonyba tért vissza dandárával. 

Az ellenség ezen betöréseinél még sokkal nagyobb veszély 
származott váraink állapotából s ama katonai lázadásokból, 
melyek azok néhányaiban, a Bécsben készült terv szerint, 
kiütöttek, s azontúl mind végiglen rákfeneként rágódtak 
szabadságunk szent ügyén. E fellázadt őrségek a bánságban 
a ráczokkal, Erdélyben az elcsábított, felbujtott oláhokkal 
kezet fogván, nemcsak a lázongó népfajok legyőzését meg- 
nehezítették, hanem fegyveres erőnknek tetemes részét is 
elfoglalva tartván, egyátaljában kétségessé tették független- 
ségi védharczunk sükerét; a vidéki népre pedig mondhatat- 
lan nyomort árasztottak, a háború tüzét folyton szítogatván. 

Komárom, az ország legfontosabb s legerősebb vára, 
mely a Feldunát Bécs felől birtokunkban biztosítá, s nem- 
csak az egész vidéknek védelmére, hanem szükség esetében 
egy nagyobb seregnek is menhelyül szolgálhatott, mint fen- 
tebb láttuk, Mertz tábornok minden cselszövényei daczára 
még szeptember elején biztosíttatott s új erődítésekkel 
gyarapíttatott. Új parancsnokot báró Majthényiban nyert. 

A. bár nem nagy fontosságú, de a felvidéki betörések 
ellen mégis hasznos Lipótvár, miután b. Jeszenák kormány- 
biztos a benne őrködő Poroszherczeg ezredbeli századokat 
november elején az alkotmány védelmére feleskette, az. es- 
küdni vonakodó oláh ezredek pedig onnan kimozdította, 
ideiglen szinte biztosítva lőn a nemzet számára. 

Hasonló szerencsében részesült, bár több veszélyek után, 
Pétervárad is, mely viszont az Alduna felett uralkodott s kö- 
zel a rácz lázadás teréhez, vagy, helyesebben, annak közepén, 
nagy akadályává lett a lázadásnak. Midőn Hrabovszky altá- 
bornagy augusztusban Budára a főhadi kormányszékhez té- 
tetett át, péterváradi főhadi kormányzóvá b. Blagoevics altá- 
bornagy neveztetett ki; nem mintha kormányunk sokát bizott 
volna hazafiúi hűségében, hanem csak jobbnak hiányában, 
s mivel még akkor szükségesnek tartá legyezni a katonai ké- 

"nyes érzelmeket. Augusztusban, bár sok történt már, mi a 
miniszteriumban méltó aggodalmakat ébresztett, ez mindaz- 
által még sem hitte, hogy jőjön idő, midőn az udvari reactio 
a birodalom egész erejét az ország ellen fordítsa s nyilt harezot 
kezdjen a király által esküvel pecsételt alkotmány s függet- 
lenség ellen. Ehhez járult, hogy a rácz lázadás már kitört s 
a horvát bán is mind fenyegetőbb állást vőn; a nemzetnek 
pedig még sem serege, sem hadvezére nem volt, kiben a, növe- 
kedő veszélynek közepette bízhatott volna. Ezen okokból te- 
hát Mészáros hadügyminiszter aggodalmasan óvakodott min- 
den oly lépéstől, mely a kormány részéről a cs. kir. katonaság 
iránt bizalmatlanságot árult volna el. Alkalmaztattak tehát, 


vagy meghagyattak mind azok, kik épen nyiltan nem mutat- 
38 

1848. Okt. . tak ellenszenvet, ellenséges indulatot a magyar kormány iránt. 


És ily körülmények közt neveztetett ki Blagoevics tábornok is 
az oly fontos Péterváradra főhadi kormányzónak. Elég biz- 
tositásnák tartatott személyére nézve az, hogy eddig semmi 
ellenséges indulatot nem árult el. Blagoevics, bár nem érzett 
is nagy rokonszenvet ügyünk iránt, a reactiónak mindazáltal 
még sem volt oly vak engedelmességű eszköze, mint többen 
társai közől. Egy ideig ő is elcsabíttatni engedte ugyan ma- 
gát Mayerhoffer belgrádi osztrák consul által, ki a horvát 
bánhoz szept. 20-kán intézett levelében egyebek közt irá, 
hogy vele és Zahn altábornokkal a megelőző napon Havibol- 
dogasszonyon ( Maria- Schnee) értekezletet tartott, és szeren- 
csés volt őket egyességre birni a cs. kir. sereg többi részeivel, 
a mennyire azt a becsület elvei és Magyarországtól való füg- 
gésök engedi; minél fogva Pétervárad körül a fegyverszünet 
egy neme hozatott légyen létre; utóbb azonban b. Blagoevics 
meggyőződött, hogy a becsülettel s adott szavával ellenkez- 
nék, a reactionak hazája legszentebb érdekei ellen szolgál- 
nia. Buzgalmat mindazáltal ezek mellett sem fejtett ki. 

Blagoevics alatt a vár közvetlen parancsnoka a svájczi 
származású Hentzy tábornok volt. Ő eleinte lelkesedett ragasz- 
kodást mutatott a magyar alkotmányhoz; de miután szept. 
elején Bécsben s Pesten és Eszéken járt, egészen megváltozva 
tért vissza a várparancsnokság átvételére. , Ő lelkesedett a 
mi ügyünk mellett, — írja ugyanazon levelében Mayerhoffer, 
— befolyása által néhány sajkát remélek a hidon keresztül 
vihetni s mindenféle hadi szert nyerhetni." Egyelőre mind- 
azáltal óvakodott nyilvánítani ezen érzelmeit, hihetőleg, hogy 
a várat annál biztosabban játszhassa osztrák kézre. 

A. várőrség a derék magyar Don Miguel és Isztei Ferdi- 
nánd, továbbá az olasz Zanini ezredek zászlóaljaiból, egy hon- 
védzászlóaljból s némi huszárságból állott. 

Az oktober 3-kai manifestum a vár főtisztjeiben egészen 
megingatta a hazának esküdött hűséget. Egy szemtanú tudósi- 
tása szerint Blagoevics e manifestumot vévén, akként nyilatko- 

zott volna, miképen most már , igen keserves állásban létezik 
a magyar alkotmány irányában. Eddig annak teljes lelkéből 
hódolt; de most már, mint katona, kétszeresen köteles enge- 
delmeskedni a császárnak, bár a jelen manifestumot igen 


ellenségesnek látja a magyar alkotmányra nézve." A mani- 


festumot oktob. 10-kén az egész tiszti kar s várőrség előtt fel- 
olvastatta, hihetőleg oly szándékkal, hogy az engedelmességet 
a magyar kormánynak felmondja. Zahn altábornagy és Hentzy 
várparancsnok a tiszti kar egy részével teljesen el voltak tö- 
kélve pártolni a szándéklatot. Néhány hű hazafi azonban már 
eleve felvilágosította volt a közlegénységet a manifestum tar- 
talmáról, mely aztán, midőn az irat felolvastatott s a tiszti 
kar pártos része által éljenekkel fogadtatott, mély hallgatással 
tanúsitá elégedetlenségét s roszalását. E hallgatás sükeres 
intés volt a három tábornokra nézve, hogy szándékukkal fel- 
hagyjanak. Szerencsére pár nap múlva megjelent a várban 
Beőthy Ödön főispán s bácsi kormánybiztos is, magával hoz- 
ván a honvédelmi bizottmánynak oktober 8-kán kelt azon ren- 
deletét, melyben minden magyar-, erdély-, tót- és horvát- 
országi várak parancsnokainak szigorún meghagyatott, mi- 
szerint a jelen parancs vételétől számítandó két nap alatt 
váraikra a nemzeti háromszinű lobogót kitűzzék, s az ország 
iránti hűségöket, a honvédelmi bizottmány iránt pedig enge- 
delmességöket iratban jelentsék fel; a rendeletet teljesíteni 
vonakodók honárulóknak tekintetvén. A. legénységnek oktober 
10-kén tanúsított hangulata után a három főtiszt nem merte 
Beőthynek megtagadni a rendelet kihirdetését; mi is aztán 
oktober 14-kén felolvastatván, az őrség s a hazafias érzelmű 
tisztek nagy örömére azonnal foganatba vétetett. 

De bár e szerint a nemzeti háromszín lobogott is Pétervá- 
rad ormain : a nagy fontosságú vár mind addig nem volt biz- 
tosítva a nemzet számára, míg annak parancsnoksága a szó- 
szegő Hentzy kezeiben volt. Pár nap múlva ő ezt kétségtele- 
nül bebizonyította. Oktober 18-kán estve a vár alatt táborozó 
mintegy három ezernyi magyar felkelt nép nemzeti lobogók- 

 1848.Okt. kal s fáklyás menettel kivánt tisztelegni Blagoevics al- 
tábornagynak, kinek a haza iránt habozó hűségét a mul- 
tak megerősíteni látszának.  Hentzy a szokatlan zajra a 
tisztelgők elébe megy, s bár ezek őt is éljenekkel fogadták, 
a kaput előttök bezáratni parancsolja. De az őrök, kik 
iránta minden bizodalmokat elvesztették volt, vonakodának 
teljesíteni rendeletét, s midőn ő e miatt haragra lobbanva, 
szigorral akart fellépni, a Don Miguel zászlóaljbeliek őrt- 
álló osztályában zaj támadt. A vitézek közől néhányan 
figyelmeztették őt a kormánynak negyed nappal elébb fel- 
olvasott rendeletére; mások, kik őt ellenséges érzelmei 
miatt rég gyűlölték, már kezöket is rátenni készülének. 
Csak néhány ismeretes hazafi érzelmű tiszt közbelépte 
mentette meg a veszély láttára futásnak eredt tábornokot 
a haláltól. 

Hentzy ez órától fogva megszűnt lenni várparancsnok 
s a tiszti kar őt, a kormány további rendeletéig, szállá- 
sán fogolyként őrizteté. Hentzy ezután Budára vitetvén, 
hadi , törvényszék elébe állíttatott. Ügye azonban hosszan 
huzódott s a Budapestről távozó kormány által börtönében 
feledtetvén, a várat elfoglalt osztrákok által kiszabadítta- 
tott, annak utóbb parancsnokává leendő. 

Az őrségnek s a tiszti kar egy részének ezen erélyes 
fellépte minden utóbbi árulási kisérlettől elijeszté a még 
benmaradt sárgafekete érzelmű tiszteket. Blagoevics ellen 
semmi bebizonyítható vád nem emeltetvén, ő azontúl is 
megmaradt állásában, mi annál kevesbbé is látszék veszé- 
lyesnek, minthogy a tiszti kar nem sokára több magyar 
törzstiszttel szaporíttatott ; ő pedig a honvédelmi bizottmány 
rendeleteit vonakodás nélkül teljesítette. Igy lőn, hogy 
utóbb, midőn a kormány rendeletéből a régi katonaság min- 
denütt nemzeti lábra állíttatott, a Don Miguel- és FEszte- 
féle zászlóaljak is új, háromszinű zászlót kaptak; a magyar 
ügyhöz hű Zanini zászlóalj régi lobogója pedig háromszinű 
szalagokkal ékesíttetett fel. 

Nem kevesebb aggodalmakat okozott egy ideig Eszék 
vára, mely a Dráva partján, a rácz lázadás és horvát párt- 
ütés közt feküdvén, kétszeresen fontos vala mind Baranya 
megyének biztosítása, mind a pártütés elfojthatása végett 
a tótországi megyékben. A vár parancsnoka Jóvics tábor- 
nok, nyiltan nem állott ugyan a pártütőkhöz, de az alatto- 
mos egyetértés gyanúját még sem kerűlhette el. Ezen 
egyetértést nem is volt nehéz ápolni, miután az illyrpártiak, 
Jellasics pártfogása alatt mind a városban, mind a vár- 
megyében hatalomra jutottak. Bunyik, Jellasics biztosa, 
mind a két hatóságban kizárólag a magyarok iránt ellen- 
séges indulatú tisztviselőket nevezett ki. 

Az őrség, mely a Waza, Sándor nagyherczeg és Za- 
nini ezredek egy-egy osztályából állott, nem volt ugyan 
rosz szellemű, tisztjeik mindazáltal kevés kivétellel, azon 
osztályhoz tartozának, kik bár nem mertek nyilt harczra 
lépni az alkotmány ellen; de mialatt díjaikat a nemzet 
kincstárából huzták, alattomban mégis a sárgafeketékkel 
rokonszenveztek. Midőn Jellasics, seregének élén még minden- 
hatónak tartatott, a várőrség a polgárságnak magyar érzel- 
mű részében sem találhatott támaszra; mert e polgárok 
magok is elnyomatva sóhajtozának a horvát szenvű tiszt- 
viselők s polgártársak zsarnoksága alatt. A vár e körül- 
mények közt már-már elveszettnek vala tekinthető. 

Így adta elő annak állapotát a lelkes baranyai főispán 
kormánybiztos, gróf Batthyáni Kázmér is, a honvédelmi bi- 
zottmányhoz oktober elején intézett tudósításában. Ő azonban 
még sem adta fel végkép a fontos vár ügyét; sőt Jóvicsnak, 
ki azon ürügy alatt, mintha a kormánybiztosi teljhatalom 
mellett csak névszerinti parancsnok volna, a várat a nemzet- 
nek biztosítani mind eddig elmulasztá, szoros kötelességévé 
tette, egy hét lefolyta alatt helyrepótolni eddigi mulasztását. 
E parancsot követte pár nap múlva a honvédelmi bizottmány- 
nak a magyar színek kitüzését illető rendelete. De azon fe- 
nyegetésnek, mely ahhoz, engedetlenség esetére, kapcsolva 

volt, alig lett volna kellő sikere, ha egyszersmind más körül- 
mények is nem hatnak vala a tiszti karra. A Jellasics kiűze- 
téséről, a Róth és Philippovics seregének elfogásáról s az 
oktober 6-kai bécsi forradalomról érkezett hírek megretten- 
ték a tiszti kart. E hírrel egy időben érkeztek vissza a 
Róth elfogott táborából hazabocsátott foglyok is, kiknek el- 
beszélése minden kétséget eloszlatott. Bunyik, Jellasics 
biztosa, a hazatért foglyok bosszújától tartván, székről 
titkon távozott ; ellenben az eddig elbátortalanult közlegény- 
ség, a kedvező hírek s Batthyáni rendeleteinek hatása alatt, 
nagyobb erélylyel kezdett fellépni. 

Mind ez a tiszti kar hangulatában nagy változást hozott 
elő; s a magyar színek oktober 18-kán végre kitűzettek, 
Batthyáni Kázmér, mihelyt erről értesült, nehogy a jóra for- 
dult ügyet valamely ármány ismét megrontsa, a baranyai ön- 
kéntes zászlóalj, egy csapat pécsi önkéntes és öt ágyu ki- 
séretében azonnal Eszékre indult. A. drávai hidnál s a vár- 
kapunál egy-egy tömeg polgárság s közlegénység üdvezlé az 
érkezőket, kik aztán oktob. 22-kén riadó éljenek közt vonul- 
tak a várba. A lelkes főispán e gyors eljárása a várat ez uttal 
megmentette, mely, ha a segély csak egy nappal is késik, hi- 
hetőleg már ekkor elesett volna a nemzettől. Mert pár órával 
megérkezte után vonult be a ráczoktól lakott alsó városba 
Csórics őrnagy vezérlete alatt fél zászlóalj határőr három 
ágyuval, kik a rácz lakosság segélyével aligha nem tettek 
volna kisérletet a vár elszakasztására a nemzeti ügytől. 
Csórics a történtekről értesűlvén, a Bunyik által kinevezett 
tisztviselők egy részével együtt ismét tovább állott. 

Batthyáni Kázmér a vár urává lévén, mindenek előtt a 
tiszti kart tisztítá meg sárgafekete elemeitől. Távoztak töb- 
ben: az olasz Zaniniak kapitánya, a derék Venturini, csak 
ötöd magával maradt tiszttársai közől, legénysége nevében 
is kijelentvén, hogy szolgálatát egész lélekkel szentelendi ha- 
zánk ügyének. Ezután a városban állítá vissza a Bunyik által 
letett törvényes tanácsot, s az oktober 24-kén tartott közgyű- 

lésen kijelenté, hogy ő kész megengesztelni a sértett tör- 
vény boszúló karját, ha a szerb polgárság a köteles hű- 
ségre s engedelmességre visszatér s a törvényes rendnek 
hódol. Az alsó városi ráczság azonban, daczára e szelíd 
eljárásnak, a jobb érzelmű lakosokat más nap a magok 
városnegyedéből kiűzte s általok vakmerő fenyegetéseket 
üzent a várba. Batthyáni türelme is véget ért .tehát. A 
baranyai felkelt néppel s a várőrség egy részével mind- 
járt az alsó városba indult. A megrettent lázongók fehér 
zászlóval s bocsánatot esdeklő küldöttséggel járultak elébe, 
mit ő azon feltétel alatt meg is adott, hogy az általa 
megnevezett lázitók kézreadassanak, a fegyverek pedig ki- 
szolgáltassanak. A főbb lázitók közől azonban már csak 
a Bunyik által kinevezett városbiró kerűlt kézre; a töb- 
biek ideje korán megszöktek volt; de a fegyverek mind 
összeszedettek. Batthyáni ezután még hosszabban időzött 
a várban s annak őrseregével a Verőcze megyében baran- 
goló határvidéki csapatok ellen több apró hadjáratot in- 
tézett, jobbára számos foglyot s fegyvert hozván magával 
martalékul. 

Miként Eszéknek birtoka a horvát és rácz lázadók ellen 
délen Baranyát biztosította: úgy Munkács a keletéjszaki ré- 
szeken Bereg, Ung és Mármaros megyéknek szolgálhatott 
védelmére a vereczkei szoroson Galicziából történhető betö- 
rések ellen. Munkács sem fekvésénél, sem elhanyagolt cse- 
kély erőditéseinél fogva nem számlálható ugyan a, fontosabb 
várak közé; mindazáltal némi földművekkel megerősítve, 
körülményeink közt legalább azon tekintetben válhatott hasz- 
nossá, hogy az orosz ajkú néptől lakott vidéken, a nem szűnő 
alattomos izgatások következtében kitörhető lázadást meg- 
fékezze. Biztosítása tehát. annál sürgetőbb volt, minthogy a 
Hartmann-féle német gyalogság kezében létezett, melynek 
tisztjei, kívéve a szolgálatát a magyar kormánynak, idegen 
létére is, önként felajánlott Laube őrnagy s várparancsnokot, 
egyátaljában ellenséges indulatúak,  nemzetőreinket nem 

szűntek meg gúnyolni s a szabadság embereit avval fenye- 
getni, hogy ,majd hátukra rakják szabadságukat." 
Batthyáni Lajos elnökminiszter, a szept. 15-kei ülésben 
interpeiláltatván, biztos kézben van-e a helyzete miatt fontos 
Munkács vára? — kénytelen volt tagadólag válaszolni. Nagy 
előny vala mindazáltal, hogy Laube parancsnok, Szintay 
képviselő s kormánybiztossal egyetértésben működött; mert, 
bár a vár alján, Palánka faluban szállásoló Hartmann gya- 
logságot, túlnyomó ereje miatt, kénytelen volt a vár köze- 
lében tűrni: azt mégis sikerűlt megakadályoznia, hogy köző- 
lök nagyobb erő fészkelje be magát a várba. E gyalogság, 
vévén az oktober 3-kai manifestumot, a parancsainak hódolni 
nem akaró város iránt egészen ellenséges szellemben kezdett 
már fellépni s azt ostromállapottal fenyegeté. Dec Szintay 
kormánybiztos ideje korán folyamodott segélyért a szomszéd 
megyékhez s rendelte meg Beregben is a népfelkelést. Midőn 
a felkelt nép oly nagy számmal gyűlt össze a városban, hogy 
a pártütő katonaság megfékezésére elég erősnek látszott: 
Szintay felszóliítá ezt, távoznék azonnal az országból, külön- 
ben vele ellenség módjára fog elbánni. Az íntésnek meg is 
lett a sükere: a katonaság a vár aljáról elvonult; a várba 
pedig honvédek és nemzetőrök helyeztettek be, honnan aztán 
az egész elébbi őrség, mintegy 250 főből álló osztály, tisztjeivel 
együtt elbocsáttatott. A derék Laube ezután is megtartá a 
várparancsnokságot, s részben az ő, részben Szintay kor- 
mánybiztos buzgalmának köszönhető, hogy e vár, mely 
II. Rákóczy Ferencz ideje óta álladalmi börtönül szolgált, s 
elmállott földsánczaival, fölszereletlen falaival alig volt már 
erődnek nevezhető, néhány hét múlva, két-három ezer ember 
sükeres munkája által meglehetős erősséggé lett. 
Komárom és Pétervárad után mind erőditvényeik jó 
karban léte, mind helyzeti fontosságuk miatt Temesvár és 
Aradvár foglalt helyet. Arad az Erdélybe vezető Marosvöl- . 
gyön s a folyam két parti vidékén —- Temesvár a bánság 
közepén — mind a kettő a reactio által felizgatott s lázongó 

rácz és oláh lakosságú vidéken uralkodva, még azon esetben 


is nagy fontossággal birnak vala, ha oly nagy erősségek s a 


hadviselés oly nagy mennyiségű szereivel ellátva nem voltak 
volna, mint a minők valóban voltak, kivált Temesvár, mely 
egyszersmind a bánsági főhadi kormánynak is székhelyéül 
szolgált. Ha e két vár állandóan megmarad a nemzet iránti 
hűségben, a rácz lázadás soha sem nyerhet vala oly nagy 
kiterjedést, minőt az a bekövetkezett téli hónapokban, sere- 
geinknek a Feltiszához rendeltetésekor e két vár gyámolítása 
által nyert. Sőt, kétséget nem szenved, hogy azon erővel, 
melyet utóbb e várak ostromára számos hónapon keresztül 
fordítani kellett, nem csak a rácz lázadás elnyomathatott, 
hanem másutt is nagy előnyök nyerethettek volna. És, ha 
szabadságharczunk az orosz invasio következtében, mind 
a mellett is a megtörténthez hasonló folyamot nyert volna 
azon ideig, midőn seregeink a Maroshoz és Tiszához vissza- 
vonultak : az utolsó korszak bizonyosan más végett ért volna. 
Százezernyi sereg, mennyi akkor a magyar kormány ren- 
delkezésére állott, a bánságban öszpontosítva s Pétervárad, 
Temesvár és Arad várakra támaszkodva, nemcsak a szomorú 
catastrophot elháríthatta, hanem egészen más véget adha- 
tott volna függetlenségi harczunknak., — 

És hogy ezen életfontosságú várak ketteje a nemzetnek 
kellő időben nem biztosíttatott, az is egyedül ama túlságos 
bizodalom- s loyalitásnak tulajdonítható, mely mindenha 
annyi bajt és szenvedést árasztott a maga kárán tanulni sem 
tudó nemzetünkre. Volt idő, midőn egy-egy erős, elhatá- 
rozott, ügyes tisztektől vezénylett honvédzászlóalj, e várakba 
helyezve, azokat a nemzet birtokában mindigre biztosíthatta 
volna. De kormányunk legkisebb jelét sem akarta adni a 
bizalmatlanságnak azon tábornokok és parancsnokok iránt, 
kik, míg alattomban Latour bécsi hadügyminiszterrel foly- 
ton összeköttetésben léteztek, egy ideig nem csak engedel- 
mességet szinlének a magyar kormány iránt, hanem a rácz 
mozgalmak ellen is segélyt nyujtottak; mert szeptember 

végeig, míglen t. i. az udvari reactio az álarczot egészen 
el nem vetette, a ráczok és e várak közt semmi egyetértés 
nem létezett. 

Mi különösen Temesvárt illeti, melynek nagy részben 
rácz és oláh lakosai sem voltak lelkesűlve a nemzet ügye 
mellett: a megyei tisztviselők és a jobb érzelmű polgárok 
már a nyár folytában aggodalommal néztek a jövendő elébe 
s kérték a kormányt, gondoskodnék a vár és város bizto- 
sitásáról; mert midőn e vár a rácz lázadás kiütésekor a kor- 
mány által teljes védelmi állapotba tétetni rendeltetett, nem 
ritkán lehetett hallani az idegen tisztektől, hogy e művek nem 
a ráczok, hanem a magyarok ellen készülnek. 

Őrsége a Zsivkovics és Rukavina-féle gyalog ezredek- 
ből, némi határőrökből és lengyel dzsidásokból, tehát merő 
külföldi és oláh ajkú katonaságból állott, kiknek egy része, 
a Zsivkovics ezredbeliek, nyilván ellenséges indulatot tanú- 
sitának a nemzet ügye iránt. A vezérek: b. Piret altábor- 
nagy és főhadi kormányzó, s a horvát születésű b. Rukavina 
altábornagy s várparancsnok, bár eddigelé ellenségesen nem 
viselték is magokat a kormány iránt, sőt ennek rendeletére 
Blomberg ezredessel az őrség egy részét a ráczok ellen is ki- 
küldötték; de rokonszenvet sem lehetett bennök tapasztalni, 
mely biztosítást nyujthatott volna. 

A kormány a megyei tisztviselők s jobb érzelmű pol- 
gárok kérelmeire még szeptember elején meghagyta Piret- 
nek, távolítaná el az ellenséges szellemű Zsivkovics gyalog- 
ságot; de miután az még sem teljesíttetett, nehogy szigor által 
még nagyobb bajt okozzon, gyöngeségében magát tűrelemre 
szánta el; s Batthyáni a szeptember 15-kei ülésben e vár 
iránt is interpelláltatván, kénytelen volt akként válaszolni : 
hogy miután sem az őrség, sem a lakosság nagy része nincs 
lelkesűlve a hazai ügy iránt; jelenleg pedig az említett pa- 
rancs sükerítésére semmi erővel sem rendelkezhetik, mind 
addig lehetetlen nagyobb foganattal intézkedni, míg a kül- 
földön lévő magyar katonaság vissza nem tér az országba. 

Szeptember 20-ka táján kezdődött a bánságban a nyilt 
árulás a katonaság részéről, még ugyan nem a várban, hanem 
az őrségnek Blomberg ezredes alatt Fehértemplom és Ver- 
secz táján táborozó részében. Blomberg e napokban Mayer- 
hofter belgrádi osztrák consullal több ízben találkozván, a 
magyarok és ráczok közt mindenek előtt közönyösnek nyi- 
latkoztatta magát. A főhadi kormány maga, mivel határo- 
zottabb parancsokat a lázadásra még nem vett volt Bécs- 
ből, nyugton viselé magát; sőt még hűséget is színlett: Piret 
altábornagy, értesűlvén Blomberg árulásáról, Vukovics Sebő 
kormánybiztos eszközlésére, oly parancsot bocsátott Blom- 
berghez, hogy a vele lévő Rukavina-gyalogságot Verseczen 
hagyván, négy század Schwartzenberg-féle dzsidásaival Ma- 
kóra vonuljon. 

A. vár csak oktober 2-kán adta első nyiltabb jelét áru- 
lásának az által, hogy a bihari nemzetőrségi huszárok előtt, 
kik a városon átmenni szándékoztak, a kapukat bezáratta. 
Majd egy más körülmény is jött közbe, mely a vár végel- 
szakadását igen sietteté. A vár biztosítása végett Batthyáni 
Lajos már elébb sürgette volt a bécsi hadügyminisztert, hogy 
a Máriássy-féle gyalogságot Galicziából rendelje be. De e 
helyett a Leiningen-féle erdélyi ezred egy zászlóalja érkezett 
le oktober 4-kén gr. Leiningen ezredes alatt Temesvárra. 
A magyarok azt hitték, ezen erdélyi zászlóalj nagy hasz- 
nukra leend az idegen várőrség között; de csak hamar át- 
látták csalatkozásukat. E zászlóalj legénysége, kevés kivétel- 
lel oláh, tisztjei jobbára horvátok, ezredese pedig német s 
határozott ellensége volt a magyar ügynek; ki a helyett, hogy 
ennek támaszául szolgált volna, a várban lévő többi főtisz- 
teket is még inkább felizgatta a magyarok ellen. Ő lett azon- 
túl lelke a várban nyilatkozott reactionak; ő adott lökést 
mindennek, mi a várat végelszakadásra vezette; ő ösztönzé s 
birta reá az oktober 3-kai rendeletek megérkezte után erélyes 
intézkedésre az öreg vezéreket. És így lőn, hogy Rukavina 
parancsnok oktober 10-kén a várat s külvárosait ostromálla- 

potba helyezte, a fegyvereket elébb a nemzetőrséghez nem 
tartozóktól, majd a nemzetőröktől is beszedette, a sóhivatal, 
iskolai alapítványok és a bank fiókpénztárait a katonaság 
dijazására lefoglalta, a városi és vármegyei hatóságokat, mely 
utóbbik hivatalnokai azonban a várból jobbára még ide- 
jén kitakarodtak, katonai hatóság alá vetette; a nemzeti szinű 
lobogókat a várban s városban mindenütt leszedette. Ezek 
után a várban székelő egyházmegyei hatóságnak is meg- 
hagyta, parancsolná meg a megyei papságnak, hogy ezután 
mindenben egyedül a főhadi kormány rendeleteihez tartsa 
magát. A. szent szék mindazáltal elég bátorsággal birt azt 
válaszolni, hogy az egyházmegyei hatóság a haza és kormánya 
iránti hűségben állhatatosan megmarad, s rendeleteket senki 
mástól nem hajlandó elfogadni. Nehogy pedig ennek követ- 
keztében az egyházi hatóság erőszakot szenvedjen, a derék 
Róka József kanonok, kit Horváth Mihály kinevezett, de még 
fel nem avatott s távol lévő püspök helyett, a káptalan meg- 
biztából az egyházmegyét igazgatta, a várból titkon távoz- 
ván, az egyházmegyei hivatal székét Makóra tette át. E 
hazafias lépés oly haragra lobbantá a várparancsnokot, hogy 
a tiszteletreméltó püspökhelyettes fölött haditörvényszéket 
tartván, őt felségsértőnek s a törvények védelmén kivül 
helyezettnek nyilatkoztatta. 

Rukavina azonban nem elégedett meg avval, hogy a 
várat s várost ily zsarnokilag lenyűgözte; a vidékre is kiter- 
jeszté fegyvererőre támaszkodó hatalmát. Pár nap múlva a 
vidékbeli helységekre több század katonaságot küldött, s a 
falusi lakosoktól nem csak a fegyvereket, hanem a védelmül 
szolgálható gazdasági szereket, kaszákat, vasvillákat, "fejszé- 
ket stb. is elszedette. I rendszabály azonban csak a magyar 
és német ajkú népen vétetett foganatba: a ráczok és oláhok 
nem háborgattattak. A. hol e fegyverbeszedő járatban a hon- 
védzászlóaljak számára kiállított újonczokat talált, azokat a 
várba vitetvén, saját katonasága közé sorozta. Magyar, német, 
rácz és oláh nyelveken kiáltványokat terjesztett szét az egész 

bánságban, melyek által a népet a haza s annak polgári tiszt- 
viselői iránt hűtlenségre s engedetlenségre izgatta, a , magyar 
rebellisek" ellen átalános felkelésre lázította. A ráczokat, 
kiket jó érzelmű, hű hazafiaknak nevezett, felszólitá, vá- 
lasztanának a magok kebléből megyei tisztviselőket, kik 
a magyarok ellen népfelkelést rendezzenek; a velök nem 
tartó magyar tisztviselőket pedig fognák el s záratnák bör- 
tönbe; mit aztán maga is többeken végrehajtott. Ez történt 
egyebek közt Karácsonyi László torontáli főispánnal, ki a 
várparancsnok becsületszavára, hogy bántalma nem lesz, 
a várban lakó családját kivánta meglátogatni. Ez történt 
számos vidéki lelkészekkel, kik, hazájokhoz hívek, a népet 
az eseményekről felvilágosítani ügyekeztek, vagy a zsarnok 
katonai hatalomnak vakon nem engedelmeskedvén, annak 
rendeleteit, nyilatkozványait híveiknek kihirdetni, ezeket 
honárulásra ösztönözni vonakodtak. A hazafiság ezen áldo- 
zatai hónapokon keresztül sínylének aztán a várfalak ned- 
ves börtöneiben. 

Időközben b. Piret altábornagy az olaszországi sereg- 
hez tétetvén át, a magyar kormány, még az elbeszéltek 
előtt, Glüázer altábornagyot nevezte volt ki főhadi kor- 
mányzóvá a bánságban. Ezen, elébb N.-Váradon majd 
Aradon létezett s jó szelleműnek látszott főtisztnek oktober 
14-kén történt megérkezte új reménysugárt ébresztett a 
megyei bizottmányban, mely Murányi másodalispánnal még 
a várban volt. I bizottmány azonnal buzgó felszólítást 
intézett hozzá, hogy mint a törvényes kormány választottja, 
szűntesse meg a vár törvénytelen állapotát. De Glüzer ki- 
térőleg válaszolt; s ha volt volna is akarata, hatalma 
hiányzott a többi vezérekétől eltérő utat követni. A bizott- 
mány, látván hogy minden remény eltűnt s a várban mara- 
dását személyes veszedelme nélkül meg nem hosszabbít- 
hatja, a várból titkon távozott s Verseczre tette át a 
megyei igazgatás székét. 

A katonai zsarnok hatalom, a bizottmány távozta után, 

hogy a népet nagyobb sükerrel ámíthassa s lázíthassa, egy 
polgári bizottmány alkotott, melynek elnökéül a reactiohoz 
szegődött b. Ambrózy Lajos volt temesmegyei főispáni 
helyettest, tagjaiul Zsivkovics szerb "püspököt, Osztoies 
János kir. udvarnokot, Módos Pált, Veszelinovics Pált és 
Dézsán Ákost nevezte ki. E bizottmány a polgári hatalmat 
a vidéken oly terjedelemben gyakorolta, mint a katonaság 
fegyveres karja ért. Különösen nagy gondja volt a katonai 
hatalomnak arra, hogy a népet az oktober 3-kai manifestum 
elfogadására reábiírja; mi végett a vidéket katonasággal 
barangoltatá be. A temesvári lázadó katonaság által ezen- 
túl folytatott háború részleteit azonban, jobb összefüggés 
végett csak alább fogjuk elbeszélni. 

A Temesváréval szoros kapcsolatban áll Aradvár láza- 
dása. E vár, a Maros folyam bal partján, szemközt a túl- 
parton fekvő Ó-Arad s oldalt a már a bánsághoz tartozó 
Új-Arad városokkal, nemcsak a Marosvölgyön uralkodik, 
hanem egyszersmind kulcsául szolgál azon közlekedésnek, 
melyet e völgy Magyarország és Erdély közt képez. És e 
tekintetben nagy fontossággal bir; bár egyébiránt, mind a 
mellett is, hogy jó karban létezett, csak másod rangú erős- 
ségnek nevezhető. Temesvártól csak hat órai távolságra 
feküvén, a két vár parancsnokai egymással folytonos köz- 
lekedésben álltak. 

Bizonyos, hogy e vár parancsnokai már szept. közepz 
táján, Jellasics betörésének idejében, vettek parancsot La- 
tourtól, hogy oly állapotba helyezzék a várat, miszerint 
egy újabb rendelet vétele után mindjárt képesek legyenek 
a nemzet ellen nyilván fellázadni. Ez volt hihetőleg oka 
annak is, hogy a kevesbbé felszerelt Aradra Temesvárról 
szeptember 22-ke éjjelén mintegy tizenöt ezer töltény s 
nagy számú ágyugolyó szállíttatott; mit azonban az Arad 
megyei hatóság utközben lefoglaltatott. A nyilt lázadás 
itt is ugyanakkor kezdődött, mikor Temesvártt.  Főeszköz 
ebben Blomberg dzsidás ezredes volt, ki, mint fentebb emlí- 

tők, 600 dzsidásával Verseczről Makóra rendeltetvén, e 
helyett Aradvárba vonult ; s aztán Berger tábornok s parancs- 
nokot is reávette a nyilt lázadásra. 

Berger már. oktob. 4-kén kérdést intézett a város ható- 
ságához, huszonnégy óra alatt kivánván tőle határozott 
választ: vajjon a császárral tart-e, vagy a budapesti kormány- 
nyal? Pár nap múlva pedig a városban lévő hat ágyunak s a 
hónvédek közé állt sorkatonáknak kiadatását követelé. A 
város hatósága mind a két kivánat teljesítését megtagadta, 
elég erősnek tartván magát a keblebeli nemzetőrséggel, s a 
városban létező 600 debreczeni, 400 békési s 200 pécskai 
nemzetőrrel az ellentállásra, ha, a várbeliek fegyverhez nyul- 
nának. Berger azonban más eszközzel akarta megtörni a pol- 
gárság szilárdságát. Megrohanni azt nem mervén, oktob.7-kén 
egy óra hosszant lődöztette a nyilt várost. De a derék polgár- 
ságot életének s vagyonának e veszedelme sem volt képes 
eltántorítani hazafiui kötelessége útjáról; sőt, elhatározva 
lévén a lázadó katonaságnak ellentállni, védelméről gondos- 
kodott. Az utezákat, melyek a Marosra nyiltak, a várral szem- 
közt fekvő parti házsort s a boltokat, a mennyire lehetett, a 
golyók ellen eltorlaszolták. Valóban csodálást és magasztalást 
érdemelnek e hazafias érzelmű város hősies polgárai, kik mint 
alább elbeszélők leszünk, azontul kilencz hónapig folyton 
kitéve a várbeliek gyakran igen heves tüzelésének s kiro- 
hanásainak, " elszántságukban soha sem csüggedtek, hazafi- 
ságukban soha sem ingadoztak, áldozatkészségben s ellent- 
állásban soha sem ernyedtek. 

E mindenfelől megcsördült fegyverzajra lévén függesztve 
a figyelem, a fővárosban ez alatt kevés nagyobb fontosságú 
ügy merűlt fel. A képviselők nagy része vagy a táborban 
fegyver alatt, vagy a kormány megbizásaiban, vagy küldőik 
közt azok felvilágositásában működvén, ülések ritkán tartattak 
a képviselő házban. És az idő e hadi zajban nem is volt alkal- 
mas komolyabb tanácskozásokra. Azon kevés ülésre is, melyek 

meghallgatása végett gyűltek össze a képviselők. De né- 
hány felmerűlt tárgy mégis méltó a megemlítésre. 

Az oktober eleje óta lefolyt eseményekből, elfogott leve- " 
lekből, s a törvények ellen kibocsátott királyi rendeletekből a, 
kétségnek már árnyékát is kizáró bizonyosságra jött, hogy a 
harcz, mely ellenünk jobbára a felizgatott népfajok által 
folytattaték, tulajdonképen nem a horvátok, szerbek s oláhok, 
hanem a nemzeti függetlenség s önkormányzat romjain a 
kényuralmat helyreállítani törekvő udvari reactio harcza. 
Bizonyosságra jött, hogy a reactio oda törekedik, miképen 
Magyarországot nem csak legújabb törvényeitől, felelős mi- 
niszteri kormányától, hanem, az osztrák dynasztiai politikának 


. már többször megkisértett terve szerint, ezredéves alkot- 


A magyar ka- 

mányától s önállásától is megfosztván, az osztrák császárság 
koronatartományává tegye, s a fennen hirdetett nemzetiségi 
egyenjoguság csalóka színe alatt, az osztrák örökös tarto- 
mányokkal egyetemben ugyanazon absolut kormányzat alá 
vesse. I 

Kormányunk eddig a több oldalról fenyegetett osztrák 
császári trón iránt oly kiméletes loyalitással viseltetett, hogy, 
bár sürgette is néha a különféle örökös tartományokban ta- 
nyázó magyar ezredek haza küldetését; de a maga részéről 
önállólag ebben semmi erélyesebb lépést sem tett. Ennek 
következménye volt azon különös jelenet, hogy mig Olaszor- 
szágban Majland és Velencze birtokának megtartásáért ma- 
gyar vitézek vére folyt; míg Galicziában, Csehországban, 
Ausztriában több helytt magyar ezredek tartották fenn a 
csöndet s fojtották el a megcsalatásukat már-már észrevett 
népek felkelését: az alatt Magyarország jogainak, alkotmá- 
nyának megsemmisítése végett, minden oldalról német, cseh 
és lengyel katonaság támadta meg az országot. 

Ezen állapotot tétlenül már azért sem lehetett tovább 
nézni, mivel valamint nálunk a, jogy nemzetiség és szabadság 
elnyomására fordították az idegen katonaságot; úgy a künn 
lévő magyar hadak is azon népek szabadságsóvárgásainak 

elfojtására vezéreltettek. Kossuth tehát az oktober 10-kei 
ülésben indítványt tőn: parancsolná meg a nemzeti gyülés, 
hogy külföldön lévő seregeink haza jőjenek, s ennek sükerí- 
tésével bizná meg a honvédelmi bizottmányt. Az indítvány 
közakarattal elfogadtatván, Kossuth egy szózatot irt kül- 
földön lévő tisztjeink s vitézeinkhez és azt számos példá- 
nyokban különféle utakon s módok által ügyekezett elter- 
jeszteni külföldön tanyázó katonaságunk között. I rend- 
szabálynak azonban nem lett, nem lehetett annyi sikere, 
mint a mennyit Kossuth s az országgyűlés tőle reménylett. 
A bécsi kormány észrevévén, hogy kivált derék huszáraink- 
ban erős a vágy hazájok védelmére visszatérni, a megszöké- 
sek ellen szigorú ellenszabályokat bocsátott ki. Radeczky 
Olaszországban akként helyezte el a magyar ezredeket, hogy 
azoknak minden kisérletei hazájokba visszajőni, meghiúsúl- 
tak, s csak néhányan szökhettek át Mincion Piemontba. Mor- 
vában és Csehországban a határoktól még távolabb s idegen 
katonák közt helyeztettek el vitézeink. Szintaz történt Ga- 
licziában is, hol azonkivül a felizgatott parasztságból, vám- 
őrökből s idegen rendes katonaságból erős őrvonal huzatott a 
határszélek körül; a hatóságok s előljáróknak pedig mindenütt 
szigorún meghagyatott, hogy a magyar katonák szökését a 
hatalmokban lévő minden eszközökkel gátolják meg. 
Gyalog ezredeinkből e szabályok miatt nem is jöhet- 
tek nagyobb számmal s csak apró csapatokban szökdöstek 
haza, mint például, a Máriássy ezredből, midőn Galicziá- 
ból, lefegyverezve s fegyveresektől környezve, Csehországba 
kisértetett s a josephstadti várba szállásoltatott el, Varga 
János káplár, Plessovics és Kuklis közlegények, több sike- 
retlen kisérlet után, melyekért bot és vessző lőn bünteté- 
sök, végre mégis hazaszöktek. Majlandból csak egy tizen- 
két főből álló csapat tudott a Muráig menekűlni, hol azon- 
ban a horvátok által elfogatván, Zágrábba vitettek, az egy 
Sándor Ferenczet kivéve, ki még a Muránál őrét levágván, 


csolnakba ugrott, és Perczel Mór seregébe menekült. 


1848. Okt. 


1848. Okt. 


612 Harmadik könyv, A reactio nyilt tellépése. 


De a vakmerőségig bátor, találékony eszű s vállalkozó 
huszáraink, miként elébb, úgy az oktoberi szabályok óta sem 
ijedtek vissza az akadályoktól, mihelyt a veszélyben forgó 
haza hivó szózatát meghallották. E világhírű, a magok nemé- 
ben páratlan lovasok, kik daczára minden veszélyeknek s a 
borzasztó büntetéseknek, melyekkel a hazajőni törekvők nem 
sikerűlt kisérletek után sujtattak, mégis mind többen siettek, 
gyakran fegyverrel törve magoknak utat az elejökbe küldött 
katonaságon vagy az ellenök fellázított népen keresztül, sze- 
retett hazájokba, — ezen névszerint jobbára ismeretlen hő- 
sök bizonyára megérdemlik, hogy emléköknek egy lapot 
szenteljünk, s időrendben elszámláljuk a, hazaszeretetnek e 
dicső tetteit s megnevezzük azon kisebb nagyobb csapatokat, 
melyeknek, ha bár megfogyva is a veszélyek s harczok 
közt, sikerűlt magokat keresztül vágniok hazájokba. 

Az első példát adta erre a Marien Pohlban, Galicziában 
fekvő Würtemberg-huszárok egy százada, mely még a nyá- 
ron Fiáth Pompejus ifjú hadnagyával, utnak indúlt s a 
megforditására utána küldött Lenkey János századost is ma- 
gával vivén, a Dnieszteren átusztatott és szerencsésen honába 
ért. Mészáros attól tartván, nehogy e példa a ráczokkal szem- 
ben lévő cs. kir. zászlóaljakat elcsábítsa, eleinte szigort akart 
kifejteni a derék huszárok ellen. A közvélemény azonban 
annyira pártfogása alá vette őket, hogy megbüntetésökre 
gondolni sem lehetett. A hadügyminiszter tehát őket tüstént 
a szerbek ellen küldé le, azon rendelettel, hogy a legve- 
szélyesb pontokra állíttassanak. A derék huszárok magok 
sem kivántak egyebet, s rendkivüli vitézséggel harczolának. 
Fiáth mindjárt az első csaták egyikében elesvén, életével 
is megpecsételte hazafias tettét. : 

A. Würtembergi huszárok példáját a Sándor-ezred két 
százada követte legelőbb, még szeptemberben hazaszökvén 
Stiria fővárosából Grützből. Ezóta majdnem hetenként érke- 
zett a külföldről egy-egy csapat huszár, kijátszva minden rend- 
szabályt, mely ellenök foganatba vétetett, legyőzve minden 

akadályt, mely útjokba vettetett. Legszerencsésebbek voltak 
a Vilmos-huszárok, kiknek, bár nem egyszerre, majdnem 
egész ezrede hazajött Galicziából. Oktober elején egész négy 
század egyszerre érkezett meg. A hónap közepén ismét egy 
fél század jött utánok, két héttel később egy század, Szontagh 
hadnagytól vezetve, indult meg s bár a Dnieszternél elszélesz- 
tettek s némi veszteséget is szenvedtek, végre azonban mégis 
elérték Mármarost. Utólsó századjokat Zsurmay hadnagynak 
sikerűlt november első tizedében haza vezetnie. 

Több bajjal, nagyobb veszélyekkel kellett megküzdenie 
a nádor-huszárok ama félszázadának, melyet Sréter Lajos szá- 
zados és Dessewffy Dénes hadnagy Prága vidékéről indított 
a hazába. Sréter a maga egész századát be akarta hozni; de 
elárultatván, csak felével s evvel is több harcz és tetemes 
veszteség után, érhette el oktober közepén a határokat. 
Két héttel utóbb ugyanazon ezredből Virág hadnagy száz- 
negyvened magával kelt utra; s még nagyobb veszélyek 
közt, kilencz társának eleste után, sikerűlt csak magát ke- 
resztül vágnia a kétszer utját álló osztrák hadakon. Az 
utólsó 12 nap alatt még csak annyi pihenésre sem volt 
idejök, hogy lovaikat lenyergelhették volna.  Természe- 
tesen, ezekből csak kevésnek lehetett még hasznát venni. 

November havában a Galicziában fekvő Koburg-huszá- 
rokat is ellentállhatlanúl megszállá a honvágy érzelme, s bár 
szoros őrizet alatt léteztek, és számos akadályt kellett le- 
győzniök, Sulyok és Skolimovszky hadnagyok vezetése alatt 
százötvenen mégis eljutottak Ungvárra. Pár héttel később 
Poplavszky, lengyel származású hadnagy, még egy századot 
vezetett be az országba, miután négy napon s éjen át 
negyvenöt mérföldön haladott át vele. 

Ezen, hazafiságukért örök emlékezetre méltó derék 
huszárok, a kezdettől fogva benn lévő s nem kevesbbé jeles 
ezredekkel képezték aztán magkövét ama számos és kitünő 
lovasságunknak, mely annyi babért aratott, oly nagy szol- 
gálatokat tett szabadságharczunkban. 

Ugyanazon napon, midőn a külföldön lévő katonaság 
haza hivása megrendeltetett, a külföldön tartózkodó magya- 
rok hazatérte iránt is alkotott egy határozatot a képviselő- 
ház. A megszűnt magyar és erdélyi kancelláriák több 
főhivatalnokai, valamint a rendesen Bécsben lakó főneme- 
sék közől is többen még mindig külföldön tartózkodván, 
gyanúba estek, hogy egyik s másik a reactio szolgálatában 
működik hazája ellen. De különben is, az ország jelen 
helyzetében a hazának egy polgára sem vonhatván ki ma- 
gát azon kötelesség alól, hogy a körülmények szerint sze- 
mélyesen is járuljon a haza "megmentéséhez: az ország- 
gyülés parancsot bocsáta ki, hogy minden külföldön tartóz- 
kodó magyar, az osztrák tartományokból tizenöt, máshonnan 
harmincz nap alatt hazatérjen, csak a kormányküldetésben 
lévők, külföldi egyetemekben tanulók, kereskedők és bete- 
gek, vagy a távollétöknek más alapos okát adni tudók 
vétetvén ki a szabály alól. 

Különössége miatt méltó végre megemlíteni a kép- 
viselőháznak ugyanazon üléséből kelt határozatát egy oly 
tárgyban, mely igen jellemzetes a megbukott osztrák kor- 
mányra nézve, s annak bűnlajstromába tartozik. A szegedi 
várban mintegy 15—20 év óta több száz olasz fogoly őriz- 
tetett, kik közől ha egy kettő néha elbocsáttatott is hazá- 
jába, megürűlt helyök azonnal újakkal töltetett be, úgy 
hogy számok mindig körülbelül ötszázra ment. Mióta e 
szerencsétlenek e várfogságban sínylődének, a politikai fog- 
lyok több izben nyertek amnestiát; de ezen szegény olaszok 
annak jótéteményében soha sem részesűltek. Deák Ferencz, 
még mint igazságügyminiszter, kérdést tőn a bécsi minisz- 
teriumnál, mi okból volnának elzárva e szerencsétlenek? 
S köz indignatióval hallá most a képviselőház, miképen 
Bach miniszter azt válaszolta légyen, hogy a megbukott 
kormány iratai közt annak semmi nyoma, hogy e szeren- 
csétlenek valaha biró elébe állítva voltak volna, s még 
kevésbbé annak, hogy itélet következtében volnának el- 

zárva; s elzáratásuk okául rendzavarásra való , hajlamu- 
kat" adta. Ezek tehát jobbára politikai okokból, legfölebb 
rendőri elővigyázatból lévén elzárva, az országgyűlés őket 
Pestre hozatni és szabadon bocsáttatni határozta. A fiata- 
labbak közől többen zászlaink alá álltak: mások, az ipar 
valamely ágát értvén, műhelyekbe léptek ; mindnyájan mond- 
hatatlan öröm s hálakönyek közt fogadták a már soha sem 
remélt szabhdúlás szózatát. 


See 


1848. Okt. 


